
T tpremajući u svijet prvu svesku Crtica, treba da se 
u dvije tri riječi razloži, zašto se pisac riješio da piše 
samo Crtice, a zašto se nije prihvatio posla, da na- 
ka piše povjest književnosti hrvatske. Tomu je poglaviti 

uzrok, što su u nas dosele istražene tek nekolike strane 
književnosti hrvatske, pa tako nema dovoljno već gotove na- 
učne gradje, od koje bi se mogla sastaviti potpuna slika knji- 
ževnosti hrvatske, u kojoj bi bile sve njene historijske pojave 
sustavno poredjane. Pripravne su radnje za takovo djelo u nas 
žalibože vrlo neznatne. Ko je ispitao djela Marka Marulića, 
Mavra Vetranića, Petra Hektorovića, Petra Zoranića, Gjurgja 
Barakovića, Marina Držića, Dinka Zlatarića, Dinka Ranjine, 
Pavla Vitezovića, Ignjatija Gjorgjića, Andrije Kačića — da svu 
silu ostalih književnika iz starijega doba ni ne spominjemo? 
A koliko nam je i kako poznato razvijanje književnosti hrvat- 
ske onamo od 1835. godine? Ponajviše pisaca, a osobito iz 
starijega doba, poznajemo gotovo samo po imenu, a što zna- 
demo izbliže o njima, ono znademo poglavito po bilješkama 
starijih književnika, koji su shvatali historiju književnosti i njene 
pojave sasvim drugojačije, nego što ih mi danas treba da shva- 
tamo. Kod takih prilika ne može se pomišljati na pisanje su- 
stavne historije književnosti hrvatske, već ako bi ko bio voljan 
ispuniti mnoge strane čituljama imćn4 i godina. Prema tomu 
mogao se obreći pisac »Matici Hrvatskoj«, da će napisati za 
njenu čitalačku publiku samo Crtice, u kojima će iznijeti 
rezultate, koje su do sad naučna istraživanja privrijedila i koje 
je pisac sam, baveći se oko historije književnosti hrvatske, pri- 
bilježio. Istina, ti se rezultati stežu samo na neke pojave, ali 

pisac se nada, da će moći odabrati u svojim Crticama upravo 
najznatnije pojave, po kojima će svako, koga zanima prošlost 
naše knjige, moći uhvatiti prilično razgovijetnu i istinitu sliku 
O njezinu životu u opće. 

Pokazavši u kratko što je književnost i koje su joj grane, 
pisac je u ovoj prvoj svesci pokušao da rekne koju u općeno 
O jeziku, koji je organ i tradicionalne i kulturne književnosti, 
a zatim napose koju i o jeziku hrvatskom. Kako je hrvatski 
jezik član jezične porodice slovjenske, koja je opet član jezičnog 
plemena indoevropskog, mislio je pisac, da ne će biti suvišno, 
ako spomene jezike indoevropske 1 jezike slovjenske daljnije 1 
bliže srodnike jeziku hrvatskomu. 


Kod jezika slovjenskih trebalo bi da su se priopćili i pri- 
mjeri, po kojima bi se moglo vidjeti, kako su zaisto na blizu 
srodni izmedju sebe svi jezici slovjenski, ali tomu se mislilo 
da će biti udesnija prilika, kad dodje red tradicionalnu knji- 
ževnost, da se o njoj govori, jer govoreći o tradicionalnoj 
književnosti hrvatskoj, trebaće se po više puta segnuti i za 
tradicionalnom književnosti ostalih Slovjena. 


Tako se nijesu uvrstili već u ovu prvu svesku ni primjeri 
iz narječja hrvatskih ni primjeri, po kojima bi se vidjelo, kako 
se od prilike kojega vijeka u nas pisalo, jer će i jednih i 
drugih primjera biti izobila u člancima, koji će slijediti u drugim 
sveskama. | | 

Spominjući za najstarije naselje porodice slovjenske u Evropi 
i za njen život, pisac je spomenuo sve što je mogao kraće, 


jer »Matica Hrvatska« sprema na skoro osobitu knjigu, u kojoj 


će vrsno pero temeljito nacrtati najstariju povjest slovjensku, 
i po tome opsežno raspraviti o stvarima, kojih se pisac u ovim 
Crticama samo onako taknuo. 


Mnogi će se žaliti na pisca, što nije tačnije odredio granice 
jeziku hrvatskome, njegovim narječjima i njegovim govorima. 
Pisac i sam u velike žali, što nije mogao o tom ni više ni 
pouzdanije govoriti, jer se u nas oko dijalekata ili narječja nije 

dosad ni toliko bavilo, te bi se moglo reći za svaki kraj: 
ovdje se govori ovo narječje. 

Može biti te će se ko žaliti na pisca 1 zato, što nabrajajući 
narode slovjenske po broju duša njihovih nije iznio potpunijih 
i potanjih statističkih podataka o Slovjenima a na ime o Hr- 
vatima i Srbima. Ali ko bi doznao iz statističkoga materijala, 
što se sabrao 1880. godine, koliko upravo imade Slovjena po 
narodnostim njihovim ? Ko znade, kako su se pribirali statistički 
podaci, što se: tiču narodnosti, on ne može da traži u ovoj 
knjižici izvjesnijih podataka, a znaće, da su pomenuti brojevi 
svakako manji od brojeva, koji bi izašli, kad bi se statistike 
sastavljale u drugim prilikama. | 

U drugom će se svesku svrstati članci o pisanoj književnosti 
hrvatskoj prvoga doba, to jest, od najstarijih vremena pa sve 
do pod kraj XV. vijeka. 


Ivan Broz. 

Književnost. 


Dvojaki život u čovjeka: niši tjelesni i viši duševni. — Težnja u 
čovjeka za istinom i ljepotom. — Poezija: narodna i umjetna. — 
WVarodna poezija dio usmene književnosti. — Umjcina poezija dio 
Prosvjetne 1/2. kulturne knjičevnost. — Dvije grane prosvjetne 
književnosti: poezija i proza. — Povjest književnosti i njezina 
vrijednost. 


: ovjek. po tijelu svome stvor je Božji kao i ostali što 
su stvorovi Božji na ovome svijetu, od kojih se odvojio 
ši digao iznad njih samo po duhu svome. Duh je u 
4 čovjeka ono, što čini čovjeka da je čovjek, i po čemu 

je upravo čovjek izišao iz ruku Tvorčevih stvoren 
po obličju Božjemu. Kako čovjek nije samo tijelo a nije 
ni sam duh, nego duh i tijelo zajedno, čovjek živi dvojaki 
Život, tjelesni i duševni život. Zadovoljiti potrebama i jednoga 
i drugog života, to je posao, kojim ispunja čovjek sav svoj 
vijek, što mu je odredjen na ovome svijetu., 

Dok je čovjek još nejako dijete u povojima, žive mu i raz- 
vija se samo tijelo: duh mu spava i ne odaje gotov6 “nikakova 
života. Kad je nejako tijelo nešto ojačalo, počinje se i duh bu- 
diti. Tako je u čovjeka pojedinca, a tako je i u čitavih naroda. 
U vijeku djetinjstva narodnoga , narod: se bihe samo oko po- 
treba tjelesnoga života, nastojeći kako bi udario čvrste temelje 
svojem materijalnom bitku. Istina, već i u tim prvim počecima 

narodnoga života opaža oštro oko znake duševnoga života, ali 
oni su veoma slabi. Ta eto imade i učenjaka, koji su gotovi 
reći zd neka divljačka plemena u Australiji i po Polineziji, 
da su ljudi, kao što smo mi, samo po tjelesnom obličju 
svome! Kad je narod prekužio najveće nevolje, koje spreća-/;/! 
vaju materijalni njegov razvoj, onda“ istoin jasniji izilaze znaci 
duševnoga života njegova. 

Kako je čovjek pola tijelo pola duh, a i jednome i drugom 
hoće se života, čovjek treba da živi ne samo tjelesno nego i 
duševno, i zato treba da se trudi ne samo oko potreba tje- 
lesnoga života nego-i oko potreba duševnoga života. Potrebe 
duševnoga života više su od potreba tjelesnoga života, kao što 
je i duh viši od tijela: po samom tijelu izadjosmo jadniji od 
svih stvorova. »Ako se mi ponosimo da smo ljudi, pita Fran 
Kurelac, zašto se, ponosimo? Ponosimo li se ljepotom? . Ta 
cvijet i nierilj ljepši su od nas. Ako li pak snagom, to j€ lav 
i slon i bik i konj i noj i kit — svi su jači od nas. Ili mo- 
žebit onim, da mi rabotamo i da se trudimo? Ta mravak i 
pčela bolji su rabotnici nego mi, a ono blago, što ga upre- 
zamo ili tovarimo; još više se trudi nego mi. Jelen, zec i vje- 
verica: puno: su: bržji, lisica hitrija;: grlica čistija, janje umiljatije | 
i svaka živina treznija od: nas. Tim se dakle svijem mi ne po- 
nosimo: .: . Mi se ponosimo da za Boga znamo, koji nas je 
po svojoj. slici stvorio, koji nam: je dao. razum: da umom. 
gledamo, sree: da njim osjećamo i ono: što vidimo i čega ne 
vidimo /. . gaofse Dodo apo i i , S i. 

Što :se čovjek više duševno razvio; manje se trudi.samo oko: 
potreba svakidašnjega:- tjelesnog “života,:a većma se diže: iznad: 
njih; nastojeći i oko potreba višega života: duševnoga. Jadan 
je čovjek, koji treba..da napreže sve svoje sile samo da ugrabi: 
koru hljeba! :Takoyo je:hbilo čovječanstvo .samo. u prvi..čas,. 
kad .se pojavilo ..na.i0y0j; zemlji:. Tada je. znalo. samo. jednu, 
brigu :.: kako ,.€e.:sebi namaknuti: hrane “i održati se. u. životu.) 
Tarje briga već, .za,rand naučila. čovjeka,.kako će prihavljatić,i: 
pripraxljati hranu,:: prisilila :ga, .đa: izmisli orudje.:i. oružje, .i:na». 


7 čava 


Književnost: 3 


tjerala ga, da se udružuje. Digavši se čovjek do stepena, na: 
kome se stao pribirati u društva, počeo se pravo duševno raz- 
vijati. Kako nema izmedju ljudi pravoga društva bez govora, 
u čovjeka, postavši druževan stvor, uzeo se govor osobito raz-: 
vijati. Po jeziku stala se u čovjeka oštriti i čvrstiti misao i bi-: 
striti duh s kojim se jezik tako usko srastao, da se jedno bez: 
drugoga ni pomisliti ne može. Što smo poviše rekli zf duh: 
čovječji, ono vrijedi i za jezik čovječji: jezik je u čovjeka ono,,. 
što čini čovjeka da je čovjek, i po čemu upravo čovjek izilazi 
viši od svih i najsavršenijih stvorova zemaljskih. Jezik je čos: 
vječji naj jasnije ogledalo duha čovječjega, koji ga je i stvorio, 
da bude glasni vijesnik njegovih misli i osjećaja i čvrsta sveza “/“6 
njegova društva. x a g A 
 Iznajprije se bavila misao čovječja, a po tome i govor čo- 
vječji, samo oko stvari, što su potrebne za svakidašnji život, 
oko materijalnih potreba. Ali čovjek je jak dići se svojom 
mišlju i-ižnad tih potreba, te se brinuti i za drugo što, čim 
se ne će ni nahraniti ni napojiti, ni odjeti ni obuti, po čemu: 
se ne će ni jačemu odrvati ni slabijemu namietjit! gospoda- 
rem. Duh u čovjeka ne teži samo za tim, kako bi se ovo ili : 
ono moglo praktično upotrebiti,.on tćži 4 za tim, kako bi do. “.4/e 
znao, šta je upravo ovo ili ono. Dijete, istom mu :se počeo: 
duh buditi, ne pita samo: Na što je ovo ili ono? — već ono' 
pita takodjer: Šta je i oda šta je ovo ili ono?:I tako se veću: 
djeteta “javlja težnja za, znanjem “samo :znanja: radi; i u njegd 
se već pokazuje nastojailje,: da bi se. dokopalo: pravih; to jest 
istihitih pojmova :o Syim pojavama: i stvarima, što :mu: dolaze: 
tia oči,'ili, što je Kšt i u djeteta'sesveć . opažaj da mu: duh 
obuzima: želja za istinom: Što dijete:više jača, i želja za zna4 
njetti“u' njega. jača: Tako se: etovbuđi želja i težnja'aa istinom 
i'u ndr6d4, a jezik već počinje vršiti Svoju višu. službu: Što. 
je čovjek težeći za istinom našao, :dfčje po njegovu mišljenju 


istinaj- to“ignosk na svijet u: jeziku “2.4 o ćak aje log 
:"Potedqove uzvišene težnje..zarištinom;, v&ormna.se rano javlja 
u čovjek još jedria težnja,“od koje mu :takodjer:«nema »pral- 

tične koristi. Starajući se čovjek, kako bi umom pojmio sve 
što jest, stara se jednako, kako bi pojave i stvari što življe 
pomišljao, i kako bi ih što ljepše ponavljao u svojoj mašti. U 
tome teženju ne zadovoljava se čovjek samo pojavama i stva- 
rima ovoga vidljivog svijeta, i zato dopunja taj svijet vlastitim 
. tvorinama. Istom ovako oživljeni i dopunjeni svijet prikazuje 
se duši njegovoj potpuno lijep i zadovoljava njegovoj težnji za 
lijepim. I u tome vrši jezik svoju višu službu: što je čovjek 
zanSsed!'seza ljepotom stvorio po svojem mišljenju i osjećanju 
lijepo, to je uvijek rad bio iznijeti na svijet u jeziku. 

Bilo kako mu drago, bilo da se prije probudio um, bilo da 
se prije razigrala mašta, jedno se ne može odreći! što je čovjek 
u duševnom razvijanju na nižim granama, u duševnom radi“ 
njegovu više preteže mašta, koja ga zanosi u svijet ljepote, 
nego um, koji ga vodi u svijet istine. 

Razmatrajući djela duha čovječjega, što ih je objavio u je- 
ziku, opažamo u svakoga naroda, da mu se u najstarijim tvo- 
rinama te ruke oglšdi tvoračka snaga njegove mašte: prvi 
glasnici duševnoga života oglašuju se u poeziji. 

U nedoglednoj starini, u doba mladenaštva narodnoga, za- 
meće se narodna poezija. U tom vijeku naivna vjerovanja i mla- 
denačke mašte, kod jednaka života i jednakih običaja a prema 
tomu i kod jednake prosvjete; koja je istom proklicala, sav je 
narod jedno srce i jedna duša, sav narod jednako misli i: je- 
dnako osjeća. Što se prosvjeta više razvija, ona se i brže raz- 
vija. Prosvjetne stečevine“starijega koljena prelaze gotove na 
mladji naraštaj. Mladji ne počinju iznovice, gdje su stari po- 
čeli, nego nastavljaju, gdje su stariji prestali, a sile, što bi ih 
potrošili da steku ono, što su im predji stekli, mogu upotrebiti 
da “privrijede prosvjeti novih tekovina. Tako se duševna baština, 
ako ne nastanu neobične neprilike, umnožava od koljena do 
koljena. S velikom se glavnicom dobija i veliki dobitak. Kod 

“ole življega razvijanja duševnoga ne može sav narod da se 
jednako razvija. Kako se ne mogu svi ni po zvanju ni:po stanju 
svome jednako da koristuju naslijedjenim blagom duševnim, 

ne mogu svi ni u prosvjeti jednako da napreduju, nego jedni 
napreduju više drugi manje, a što su se jedni više razvili, drugi 
su, prema njima, više zaostali. I tako u svakoga naroda, kad 
se duševno više razvio i ojačao, popuštaju sveze, koje su ve- 
zale sve udove njegove u jednu tijesnu zajednicu, pomaljaju 
se razlike, koje rastvaraju narod, prema naptćiki u prosvjeti, 
u odjelite vrste i redove, više i niže, a istječu se ličnosti, koje 
se silom prosvijetljenoga svojeg duha dižu iznad ostalih. Tako 
doba, prosvijetljeno doba, radja zmjetnom poezijom. 

U mladenačkom vijeku narodnoga života ni narodni pjevač, 
pored svega osobitog dara, ne odvaja se od ostaloga naroda 
ni po mislima ni po čuvstvima, kao što se odvaja pjesnik 
umjetnik u prosvijetljeno doba, kad narod nije više jedan ni 
po nutrašnjem ni po spoljašnjem svom životu. Što sav narod 
misli i osjeća, to i samo to pjeva narodni pjevač u svojoj 
pjesmi. I zato svaka pjesma njegova odjekuje u svačijoj duši 
kao da se nije ni rodila drugdje, nego upravo u duši njegovih 
slušalaca, koji je i primaju za svoju. Pjevač govori narodu iz 
duše, a narod progovara na usta pjevačeva. I tako narodna 
pjesma, ako je i nikla pjevaču u duši, nije imovina samo pje- 
vačeva, nego imovina čitavoga naroda. | , 

Stvoriti djelo, koje će sav narod primiti kao svoje rodjenio, 
to je posao, o koji se mjeri tvoračka snaga pjevačeva duha. 
Zato pjevač, poznajući dušu naroda svoga, vadi samo iz 
nje plemenitu rudu, od koje gradi svoje pjesme. Dok se na- 
rodni pjevač ne seže za onim, što je izvan dohvata duhu nje- 
gova naroda, pjesnik se umjetnik zanosi u visine, u kojima mu 
se otvorio svijet, što ga većina naroda njegova gotovo ni ne 
naslućuje: to je odjeliti svijet, svijet pjesnikov. Iz toga svijeta, 
što ga je stvorio duh pjesnikov, crpa pjesnik gradju za svoje 


umotvorine. Te umotvorine po gradji svojoj mogu da su sa-* “ “ 


svim tudje, dapače i sprotne duhu narodnomu, dok tvorina 


narodnoga pjevača nije po svojoj gradji nikada tudja, a kano ++ 


li sprotna duhu narodnomu. Ali djela pjesnika umjetnika mogu 
se i ugadjati s duhom narodnim, kao što se uvijek ugadjaju 

 s.njime pjesme narodnoga pjevača, samo što pjesnik umjetnik, 
ako i misli i osjeća kao što misli i osjeća narod, misli više 
nego što narod misli, i osjeća dublje nego narod što osjeća. 
Glas pjesme pjesnikove skladan je s glasom narodnim, a glas, 
pjesme pjevačeve jedan je s glasom narodnim. 

> Pjevajući narodni pjevač što narod hoće da se pjeva, on ne 
pjeva druktije“nego kako narod hoće da se pjeva. Jednako 
misleći i osjećajući s narodom, pjevač svoje misli i čuvstva, a 
to su, kako vidjesmo, misli i čuvstva čitavoga naroda, ne može 
drugojačije da izriče, nego što ih izriče narod, a sve kad bli 
mogao, ne bi htio, jer ga narod ne bi razumio. Zato pjevač 
govori kao i narod, izuzevši što bira za svoju pjesmu što imade 
najljepše u govoru, koji je stYirao i stvorio sav narod. I tako 
su narodne pjesme po jeziku svojem nalik jedna na drugu, da 
ne bi mogle biti naličnije, kad bi ih sve jedan pjevač spjevao. 
Sve su te pjesme, jedna kao i druga, u spoljašnjoj svojoj po- 
javi kao što je i narod, iz kojega su se izvile: proste, skromne, 
naravne ali plemenite, one se i zaodijevaju prostim, skromnim, 
naravnim ali plemenitim govorom. Kaka im je nutrašnjost, taka 
im je i spoljašnjost: kake se prikazuju, take zbilja i jesu. 

Prema svemu, što je doslije rečeno, nije za čudo, što se u 
narodnoj pjesmi ne razbire ličnost pjesnikova, kao što se u 
umjetnoj pjesmi može da razbere ličnost pjevačeva. Ona se ni 
u čemu ne istavlja a i nema na što da se istavlja, dok je jedna 
s narodom svojim. U narodnoj se pjesmi ne ogledi pjevač, već 
narod, koji pjeva kroz usta pjevačeva, a ogleda se, kako je 
«prost i naivan, da ne može vjernije. 

I tako se može reći, da je tvorac i vlasnik narodne poezije 
sav narod, a pjevač je izabranik i ljubimac narodni, komu se 
povjerava to blago da ga čuva. U nj ne tiče pjevač: kako ga 
je primio, tako ga čuva i dalje predaje. Ali ne treba misliti, 
.da se u njega to blago promeče mrtvim blagom. Zadahnut i 

svoju pjesmu 1 uzima je za svoju. Tako žive narodna pjesma, 
idući od usta do usta, od koljena do koljena, a kod takoga 
života nije čudo, što nam je tajna njezina prošlost, a još tajniji 
njezin postanak. Čudna li pričanja, “kad bi umjela narodna 
pjesma pričati, šta je sve doživjela od trenuća, kad se prvom 
vinula pjevaču svojemu iz usta! Proživjevši vijekove, ona je 
živa starina, koju je njegovalo toliko i toliko naraštaja, da im 
bude uvijek mlada i vedra, kao što je u postanju svome bila. 
Istina, u mnogih ju je naroda stigla žalosna sudbina, ali dok 
imade naroda, imade i narodne poezije, ako joj je i sudjeno, 
da živi skromno u zabiti seoskoj, daleko od prosvijetljena svijeta. 
Što je poznatih naroda, nema ni jednoga naroda bez na- 
rodne poezije. Ona se javlja u svakoga naroda, u jednih da 
što više u drugih manje, dok se umjetna poezija razvila samo 
u prosvijetljenih, kulturnih naroda. Kako imade narodne poe- 
zije u svakoga naroda, imade ge i u prosvijetljenih naroda, ali 
je u njih ponajviše trghula“ natrag, prepuštajući prvenaštvo 
umjetnoj poeziji, koja se razvila ili iz narodne poezije ili mimo 
narodnu poeziju. I tako imade naroda, u kojih se razvila samo 
narodna poezija, a imade naroda, u kojih se razvila i narodna 
i umjetna poezija, ali dok je u jednih procvala narodna poe- 
zija bujnije od umjetne poezije, u drugih je procvala umjetna 
poezija bujnije od narodne poezije. Imade da što naroda, u 
kojih je prekrasnim plodovima ponijela i jedna i druga poezija, 
ali ti plodovi pripadaju ili različnim vijekovima, što ih je pro- 
živio narod, ili različnim redovima, u koje se razvrstao narod. 
Kako narodna poezija cvjeta u doba mladenaštva narodnoga, a 
umjetna poezija sažfgva u doba muževnosti narodne, nije čudo 
što umjetna poezija radja plodovima, koji mogu da su i po 
zrelosti i po vrstama svojim drukčiji, nego što su plodovi na- 
rodne poezije. | | 
Narodna se poezija kao blago svega kolikoga naroda uzel 
opet pravo cijeniti is(0ih u najnovije doba. Ono je iznijelo 
narodnu poeziju iz njezine skromnosti i odredilo joj časno 
mjesto u književnosti. > 

Književnosti je ime od knjige, a mjesto književnost go- 
vori se i literatura, prema latinskomu litera, koje znači 
slovo, pismo. Po tome bi se moglo misliti, da književnost 
obuhvata samo one tvorine duha čovječjega, što ih je čovjek 
iznesao na svijet u knjigama pisanim ili štampanim. To će biti 
preusko odredjeno značenje književnosti: ona _ obuhvata 
sva djela duha čovječjega, što ih je čovjek izne- 
sao na svijet u jeziku, bilo u živoj riječi, bilo u 
mrtvom pismu. Iznesena na svijet u živoj riječi, ona su se 
u živoj riječi i čuvala i širila, idući od usta do usta, od ko- 
ljena do. koljena. Ona grana književnosti, u kojoj su djela te 
ruke, zove se zsmena književnost. Mjesto usmena književ- 
nost govori se ponajviše tradicionalna književnost, 
prema latinskomu traditio, koje će reći usmena pre- 
| daj a. Što je djela duha čovječjega iznesenih na svijet u mrtvom 
pismu, koje unosi u narod razvijenija prosvjeta ili kultura, 
ona se u mrtvom pismu, u knjigama pisanim ili štampanim, 
i čuvaju i šire. Ona grana književnosti, koja obuhvata djela 
te ruke, zove se prosvjetna ili kulturna književnost, 

Po tome je i narodnoj poeziji odredjeno mjesto u književ- 
nosti, i to u usmenoj književnosti. Govoreći o narodnoj poe- 
ziji, ne treba pomišljati samo na pjesmu narodnu. Istina, u na- 
rodnu je pjesmu sneseno najdragocjenije biserje narodne poe- 
zije, ali te poezije pune su i priće narodne. I žagonetke narodne 
odišu poezijom narodnom, koja se obilato javlja i u Pos ovici 
narodnoj. Sva ta narodna poezija u pjesmama i pričama, u 
zagonetkama 1 poslovicama ispunja usmenu književnost Na- 
rodnom je poezijom zadahnut i sam jezik, a u životu i obi- 
čajima narodnim, ako i nijesu danas više onako puni poezije, 
kao nekoč što su bili, ima ipak više poezije, nego što nam 
se može biti pričinja. Ko hoće pravo da prouči narodnu poe- 
ziju, treba da prouči sve pojave duha narodnoga. U njima se 
odsijeva još i danas onaj mladenački vijek narodnoga života, 
u kojem je sav rad duševni bio pod vlašću mašte, koja je bila 
u napunu svoje snage. 

Što se čovjek u duševnom razvijanju više digao, u duševnom 
radu njegovu više preteže“ ium, koji ga vodi u svijet istine, 
nego mašta, koja ga zanosi u svijet ljepote. Otevši se mašti i 
i stupivši na snagu, ne može se reći, da je um zavladao ma- 
štom onako, kao što je mašta otprije vladala umom, ali gra- 
nice područja jednoj i drugoj sili duševnoj nijesu više pomr- 
šene, nego oštro odsječene. To se vidi i u književnosti, koja 
se pojavila u kulturno doba: u njoj se razvila i Poezija i proza. 
Poezija se i proza odijelila jedna od druge i po predmetu i po 
namjeni i po spoljašnjem obliku. U poeziji se iznose tvorine 
mašte čovječje, a u prozi tečevine uma čovječjega. I poe- 
zija i proza treba da nas duševno usavršuje, oplemenjujući nam 
misli i čuvstva i jačajući volju. Poezija vrši to, zabavljajući nas 
onim što je lijepo, a proza, učeći nas ono što je istina i 
upućujući nas onomu što je dobro. Jezik, kojim se služi proza, 
u glavnom je jezik, što nam treba u svakidašnjem životu, dok 
je jezik, kojim se redovno služi poezija, vezan o osobita pra- 
vila, pa se zato 1 zove vezani govor prema nevezanomu 
govoru, kakav je u prozi. | 
I tako se razvila kulturna književnost u dvije grane: jedna 
je ponijela poezijom, i to je poetična, pjesnička ili Zjepa knji- 
ževnost, a druga je ponijela prozom, i to je prozaična knji- 
ževnost, što obuhvata i zaučnu književnost, koja naučava pri- 
kazujući istine, i foučnu književnost, koja poučava navraćajući 
na dobro. U nas se uobičajilo te se i naučna i poučna knji- 
ževnost ponajviše zove samo jednim imenom: poučna knji- 
ževnost. Naučna je književnost ili zćena ili fopularna. Jedna i 
druga unapredjuje i širi znanje: učena pribirući nauci nove 
tečevine, a popularna priopćujući te naučne tečevine onima, 
koji ne mogu sami da istražuju naučnih istina. Učena je knji- 
ževnost od više ruku prema vrstama, medju koje pripadaju 
istine, oko kojih se književnost bavi; tako imade književnost 
bogoslovska, koja se bavi istinama znanosti bogoslovskih, knji- 
ževnost pravnička, koja nastoji o istinama znanosti pravničkih 
i th d. 1 popularna se književnost razgranala, ali ne toliko prema 

vrstama, medju koje pripadaju istine, što ih priopćuje, koliko 
prema tome, komu priopćuje naučne istine; tako imade knji- 
ževnost za mladež, koja priopćuje mladeži istine n. pr. iz hi- 
storije, iz geografije i t. d., književnost za puk, koja priopćuje 
puku istine n. pr. iz ekonomije, iz prirodnih nauka i t. d. 

Promatrajući u kulturnih naroda razvijanje književnosti u 
opće, opažamo, kako se najprije javlja usmena književnost, a 
za njom kako se izvija kulturna književnost, koja radja u ranije 
doba poezijom a u poznije, zrelije doba, i prozom. Prema tomu 
poezija je kao osobita grana književnosti starija od proze, ona 
je u opće. veoma stara, a sva je prilika, da nije mnogo mladja 
od jezika. Vijekovi i vijekovi trebalo je da su prošli, dok se 
pojavila proza, imade dapače naroda, starih naroda, koji ni do 
danas nijesu razvili nikake proze. Proza se javlja u naroda, 
kad su već znatno odmaknuli u prosvjeti. Poezija je cvijet, 
kojim je ucvala književnost u divno proljeće, a proza je plod, 
kojim je rodila književnost u bogatu jesen. 

Ako u zrelije doba i preteže u književnom radu proza, to 
ipak poezija ne gubi svoje cijene. Što je cvijeće prave poezije 
rjedje, moglo bi se reći, vrijednost mu je veća. Kako se poe- 
zija uvijek cijenila a i danas još kako se cijeni, vidi se i po 
tome, što se poezija drži za najplemenitiji dio i kulturne knji- 
ževnosti. »Dobro je znati, veli naš Nodilo, ali je umjeti 
još bolje. Dok nauku, gdje ona motri, stežu pro- 
stori vrijeme, misaona umjetnost osluhuje preko 
svijeta, pa sazdava uzore, mnogimautjehu. Stoga 
ljudi vazda i voliše bogodanu umjetnost. U ljud- 
skom pamćenju veći je Homer od Newtona, grčki 
narod od rimskoga, svi Latini od svih Germana. 
Za buduće milokrvni Slaveni nadobudniji su od 
oštrih Germana. Krasna pjesma više vrijedi od 
dotjerane rasprave...« Ni u kojoj grani književnosti ne 
ogleda se, kako je jak duh narodu, tako jasno, kao što se 
ogleda u lijepoj književnosti, u kojoj se može samostalno i 
slobodno da razvije tvoračka snaga njegova. Nema te grane 

književnosti, koja bi i dublje i šire zahvatala u sav narod i 
preko svoga vijeka, nego što zahvata lijepa književnost. I za 
to je pravo, što se često pod književnosti razumijeva samo 
lijepa književnost. 

Kako nije književnost ni u jednoga naroda gotova postala, 
imade svaka književnost svoju povjest. Povjest književnosti pri- 
povijeda i tumači, kako se u kojega naroda zametnula knji- 
ževnost, kako se razvijala, kako se razvila i kako je, može 
biti, propala. Pripovijedajući o tim pojavama, povjest će ih 
književnosti svoditi u svezu s 4v/furnom ili prosvjetnom povjesti, 
to jest s povješću one radnje, po kojoj smo se popeli u prosvjeti 
na visinu, na kojoj smo evo ovaj čas. I tu će se pokazati, kako 
je uska sveza izmedju književnosti i prosvjete; kako je narod 
svoje najplemenitije, najbolje i najljepše tečevine, što ih je pri- 
vrijedio, trudeći se oko prosvjete, pribrao u književnosti ; kako 
su se mnoge narodne misli, prije nego će postati povjesna 
djela narodna, gojile u književnosti i u njoj sazrevale; kako 
je književnost, osobito u novije vrijeme, kad nije više pusta 
igračka, nego sila koja obara i stvara, znatno pokrenula pro- 
svjetom, te je istina, što je toliko puta izrekao naš, neza- 
boravni Šenoa: Hrvatska što ima danas i što jest, 
ima i jest po svojoj književnosti. 

Kako je potrebno, da poznamo povjest književnosti svoje, 
preko koje se možemo da upoznamo s književnošću samom, 
čini se, da ne treba napose spominjati. Što se više poznaje 
književnost, više se i cijeni, a što se više cijeni, više se i 
ljubi. Koliko ko ljubi književnost svoju, toliko ljubi narodnu 
eksistenciju svoga naroda... »Kad bolesnika ne mili 
jesti, govorio je Fran Kurelac, onda ljudi zlo gatajiu, 
a kad narod knjige nema ili gasvojane stidi nego 
je prihvatio tudju, onda gataj i gore: jer iza oca 
bolna i umiruća osta sin, obnovitelji rasploditelj 
krvii plemena; nu iza naroda nasrcusuhaiksvo: 
jemu nevoljna ode očinstvo u tudje ruke.« 

Mnoštvo jezika. — Ponajglavnije razlike izmedju jezika. — Tri 
glavne vrste jezika. — Jezične porodice. — Jezična plemena. 


«aši su stari često zvali jezik i ono, što mi danas 
zovemo narod. A nije ni čudo, dok znademo u 
jednu ruku, da se narodi ne razlikuju ni po čemu 
otako jedan od drugoga, kao što se razlikuju po je- 
ziku, a u drugu da ni podrijetlo, ni život, ni običaji, vjere i 
države da i ne spominjemo, ne vežu ljude u tako tijesnu za- 
jednicu, kao što ih veže jezik. Istina je, čovjek može da go- 
vori i više jezika, ali za to ipak ne može da bude član više 
naroda: on može da bude član samo jednoga naroda, i to 
onoga naroda, koji govori jezikom, što je njemu jezik mate- 
rinski. A koji je taj jezik, materinski? To je jezik, na kojem 
čovjek prima prvu odgoju 1 nastavu, a tu odgoju i nastavu ne 
prima od oca nego od matere. Zato se s potpunim pravom 
jezik, kojega se šaptom i romonom, kako kaže naš najveći 
pjesnik, svijest duši probudjuje, zove materinski jezik. Znajući 
kako se duh čovječji, a osobito dok je još u povojima, rad 
. podaje jeziku, ne će nam biti za čudo, što se jezik materinski, 
kojim se udaraju prve osnove svemu potonjemu razvoju du- 
ševnomu, neobično silno dohvata duha čovječjega. U njemu 
je zametak duševnomu životu, po njemu izilaze ljudi, što njim 
govore kao svojim materinskim jezikom, braća duševno srodna. 
Ljudi, što su s materinim mlijekom usisali jedan jezik, gledaju 
se za braću, za udove jednoga naroda, kao što su svi stvorovi 
božji, govorili oni koji mu drago jezik i kaki mu drago jezik, 

braća jednoga oca, udovi jednoga roda čovječjega. I tako je 
svaki narod po svojem jeziku, pjeva Preradović, svoje tijelo, 
udo svijeta, bus posebnog svoga cvijeta u naroda 
silnoj smjesi. 

Ta smjesa naroda zaisto je silna! U samoj Evropi, u kojoj 
broje do 328 milijuna ljudi, smjestilo se do šezdeset različnih 
naroda. A gdje je Azija sa 796, Afrika sa 206, Amerika sa I01, 
a Australija i Polinezija sa pet milijuna i po ljudi? A gdje su 
narodi, koji su nekoč bili, a danas ih više nema? Jer kao što 
ginu ljudi pojedinci, tako ginu i čitavi narodi, bili oni silni ili 
slabi, gospodari ili robovi. Za Tračane, koji su sjedjeli na bal- 
kanskom poluostrvu, kazuje Herodot, grčki historik iz V. vijeka 
prije Hrista, da su mimo narod indijski najveći narod na svi- 
jetu. A danas? Jedva da im se i za ime znade. Zapadnih i 
istočnih Gota, Huna i Avara, koji su u početku srednjega vi- 
jeka bili strah i trepet ne samo našim ovamo zemljama, već 
svoj prosvijetljenoj Evropi, nestalo je gotovo bez traga. Kad 
su se i tako silni narodi istrijebili sa zemlje, koliko se istrije- 
bilo kroz tolike vijekove i vijekove malih naroda, kojima nije 
povjest ni imena zabilježila ? 

Uzmemo li sve to na um, ne ćemo pogriješiti, ako reknemo, 
da su naši stari zlo računali, što. su brojeći potomistvo sinova 
Nojevih, od kojih se. razdijeliše, kako govori sveto pismo, 
ostrva narodna na zemljama svojim, svako po jeziku svojemu, 
nabrojili u svemu samo sedamdeset i dva naroda i prema tomu 
samo sedamdeset i dva jezika. 

Ako se i može bez ikake sumnje reći, da je naroda i jezika 
na svijetu kud i kamo više, nego što su ih brojili stari, opet 
je vrlo teško odsjeći, koliko ih upravo živi danas na zemlji. 
Ko će pouzdano odrediti, koliko se jezika govori n. pr. u Ame- 
rici, u kojoj je sva sila naroda, kao ni u jednom drugom di- 
jelu svijeta? U starosjelaca američkih vele da se razbire do 
šest stotina jezika, od kojih imade dobra trećina jezika, što su 
izmedju sebe sasvim različni. U Mehiku je nabrojio g. 1864. 
Orozco y Berra jezika pedeset i jedan na broj, mimo šezdeset 

i dva jezika, koji su već davno iščiljeli. Na istočnim obron- 
cima Andskih planina, u Boliviji i Peruvu, vele da se govori 
do šezdeset različitih jezika. A _ mimo sjeverozapadnu, središnju 
i jugoistočnu Ameriku imade još krajeva svijeta, koji su za 
čudo rodni jezicima, n. pr. središnja Afrika, Kavkaz i stražnja 
Indija. Kod tolike množine jezika, izmedju kojih će biti dobar 
dio. jezika, koji su vrlo slabo poznati, ko bi mogao riješiti, je 
li pogodio pravu Francuz A. Balbi, koji hoće da imade jezika 
na svijetu do osam stotina i šezdeset, ili Englez E. B. Tylor 
i Nijemac A. F. Pott, koji misle da ih ima i do tisuću? 

A kako su različni ti jezici izmedju sebe! Pogledajmo sam, 
najsitnije sastavine, od kojih se sastavljaju riječi, a to su g/a- | 
soviy pa ćemo vidjeti, kako su se već i po njima jezici odvojili 
jedan od drugoga više nego nam se na prvi pomišljaj čini. 
Dok je u hrvatskom jeziku dvadeset i pet suglasnih glasova, 
koji se bilježe u običnom pismu osobitim slovima, imade je- 
zika, kojima treba: mnogo više suglasnih ; tako n. pr. u pismu 
starom indijskom imade za suglasna trideset i devet osobitih 
slova. Kod takoga bogatstva glasovnoga kako je siromašan 
n. pr. jezik Polinežana, koji poznaju samo. deset suglasnih : 
fblbm nb s 6 0.i osobito suglasno #2! Što nije medju 
navedenim suglasnima naših glasova, kao što su n. proć o, 
ni pola čuda, dok znademo, da n. pr. ni Nijemci ni. Grci ne- 
maju tih glasova, ali kako može da bude jezik n. pr. bez glasa 
r2 Pa ipak imade još.i više jezika, u kojima nema ni cigle 
riječi sa 7; tako n. pr. Kinezi ne mogu, nikako da izgovore. 
Artrerika, već samo Ja-me li ka..A opet imade naroda, 
koji: nikako ne poznaju :glasa / Dok su u nas prvi glasovi, 
kojima progovara dijete, ma-ma, imade medju sjeveroame:: 
ričkim :Indijancima nekoliko | plemena, koja ne,bi mogla ni- 
pošto: izreći mama, jer: ne poznaju.u opće, usničnih glasova 
(fd; mp; vle B ihoia: su usta .uvijek. otvorena a usnice: im se, 
kad :govote,. nikada ne. zaklapaju. Ako: imade glasova u našem 
jeziku; kojih u drugim: »jezicima hema;:ra to: opet,imade u 
drugim. jezicima glasova,:.kojih. u našem :jeziku .nema.. Kako je 

ta pojava dobro poznata, spomenućemo samo jedan primjer. 
U Hotentota i Bušmana ima suglasnih glasova, koje oni izgo- 
varaju kao da ih srču u se. I tako imade glasova u ljudskom 
govoru, za koje ne bismo, prema našim glasovima, mogli 
pravo ni reći, da se izgovaraju. 

U svakom jeziku razbiremo suglasne i samoglasne glasove, 
a riječi se sastavljaju od jednih i od drugih. Riječi bez samo- 
glasnih glasova nema, jer n. pr. pst, hm, nijesu riječi. A zar 
nijesu u primjerima: Ljubav 4 narodu. Kuda znam s njom? 
& i s prave riječi? Nema sumnje, ali te su riječi, koje se same 
nikad ne govore, nekoć imale do sebe svaka po jedno samo- 
glasno, pa se mjesto njega, kad zatreba, domeće i danas glas 
a, n. pr. ža gradu, sa dva, koje se govori i su dva. U ostalom 
takih: okrnjenih riječi ima veoma malo. Bez suglasnih ima i u 
hrvatskom jeziku više riječi; tako n. pr. mogu samoglasna. 
sama 4, 7 e, u biti riječi, a može biti riječi i od više  samo- 
glasnih, n. pr. io mjesto jeo, ali su vrlo rijetke. Redovno su 
riječi: sastavljene od samoglasnih i suglasnih . zajedno. Od sa- 
moglasnih ili od samoglasnih i suglasnih zajedno slažu se slo-» ekaa Haj 
govi, n..pr. i-ti. I u tom slaganju glasova u slogove jezici su | 
izmedju sebe vrlo različni. U jezicima, kojima govore Poline- 
žani, treba da je na kraju svakoga sloga: samoglasno, kao što 
su n. pr. slogovi u riječi ma-ti, a dva suglasna glasa, bili 
oni kaki mu: drago, ne mogu nikako đa izgovore u jedan 
mah; tako n. pr. oni ne bi mogli izgovoriti naše riječi stan, 
koja počinje sa dva suglasna. .Tako i u madžarskom jeziku 
redovno ne može da. riječ: počinje: sa dva. .suglasna, i za to 
naše riječi, kao što su klas, ključ, slama, stol, glase u 
madžarskom kalasz; kulcs, szalma,.asztal. Kako je: u. 
tome:sa: svim drugojačiji jezik hrvatski, u kojem počinju riječi 
ne“ samo sa dva suglasna,.n. pr. mlada, sredina, nego. i 
sa tri; on. pri strana, sonic a može | biti 1. sa:četiri,: 
n: prestklo!. MD E Ve “ooo urag a ORRIR. so 

način i sastavljaju : sastav koji je u jednom jeziku blagoglasan, 
ne treba da bude blagoglasan i drugom jeziku. Tako n. pr. 
glasovi, što se nalaze u hrvatskoj riječi slama, nalaze se svi 
i u madžarskom jeziku, ali madžarskomu jeziku nije blagopla- 
san sastav glasova onaki, kao što je u hrvatskom jeziku, i zato 
je udesio riječ slama, ostavivši joj sve glasove, prema svo- 
jemu blagoglasju, po kojem treba da glasi szalma. Da su 
Hrvati primili: riječ szalma od Madžara, jedva da bi je bili 
primili nepromijenjenu, jer kao što nije sastav glasova, kaki je 
u riječi slama, ugodan jeziku madžarskomu, tako nije opet 
sastav glasova, kaki je u riječi szalma, ugodan jeziku hrvat- 
skomu. To se vidi osobito: dobro u riječima, što smo ih pri- 
mili n. pr. iz jezika latinskoga. Izmedju prva tri glasa, što ih 
imamo u latinskoj riječi Albona, nema ni jednoga što se ne 
bi ugadjao s glasovima jezika hrvatskoga, ali kako hrvatski 
jezik teško podnosi sastav tih glasova onaki, kao što je u la- 
tinskom jeziku, izašla je latinska riječ Albona u hrvatskim 
ustima Labin (mjesto u Istriji), upravo onako kao Scar- 
dona — Skradin (mjesto u Dalmaciji). Tako se Jatinsko 
Arba prometnulo u hrvatsko Rab (ostrvo), arca u raka, 
carpio u krap,.a mjesto Martinje govore i Mratinje, 
kao Vratolomije miesto Vartolomije (Bartolomije). 

U hrvatskom jeziku, kao što je spomenuto, počinju riječi i 
sa dva suglasna. Od dvadeset i pet hrvatskih suglasnih gla- 
sova mogli bismo sastaviti 625. različnijeh skupina po od dva 
suglasna. Od tih skupina upotrebljava hrvatski jezik u početku 
riječi (koliko ih imade u Vukovu rječniku) samo 104 skupine, 
a i medju tima ima ih, koje ili su vrlo rijetke ili dolaze simo 
u tudjim riječima. Ako je broj tih skupina na početku riječi 
dosta malen, a ono je sasvim malen, gotovo neznatan na 
svršetku riječi. Hrvatske se riječi mogu da svršuju i na dva 
suglasna, ali redovno samo na si, zd, št, žd, izuzevši gdjekoje 
novije tudje riječi, kao što su n. pr. njemačka birt, ili turske 
bent, gjerz, gjuls, haps, raht, zapt, zarf. Tako n. pr. 
pored gosta, grozda, prišta, dažda govorimo gost, 

grozd, prišt, dažd, ali pored gorka, jarma, lakta, 
ognja, ovna it. d. ne govorimo_gork, jarm, lakt, 
ognj, ovn, nego umetnuvši medju dva krajnja suglasna sa- 
moglasno a govorimo gorak, jaram, lakat, oganj, ovan. 
To je osobiti zakon za glasove jezika hrvatskoga, kao što je 
za iste riječi osobiti zakon glasovni n. pr. u jeziku ruskom, po 
kojem Rusi, ako i govore kao i mi što govorimo gorka, 
ognja, ne govore ni gork, ognj kao ni mi, ali ne govore 
ni gorak, oganj kao mi, nego govore na svoju ropexK*, 
oroHp (čit. agonj). Kako se u tome odvojio jezik hrvatski 
od jezika njemačkoga, u kojem su sasvim obične riječi n. pr. 
Arm, arg, Jagd, Art, Rand, denkt, jingstit. d.! 

I iz ovih primjera, da ostalih, ;kojih ima sva sila, i ne spo- 
minjemo, može se lako ražabratij “kako i u najsitnijim sastavi- 
nama, od kojih se sastavljaju riječi, a po tome i govor čo- 
vječji, vladaju odredjeni zakoni, kako su ti zakoni u različnim 
jezicima različni, a prema tomu kako se jezici, jedni više drugi 
manje, i po tim zakonima razlikuju izmedju sebe. 

Kad se govori o razlikama izmedju dva ili više jezika, obično 
se ni ne misli, da imade medju jezicima razlike i u glasovima, 
koje zato što su glasovi u jezicima, koji su nam najviše po- 
znati, više manje isti, ili ako i jesu različni, mi smo im već 
obikli kao da su naši, koje opet zato, što su glasovni zakoni, 
koji već jače rastavljaju jezike jedne od drugih, poznati po- 
najviše samo onima, koji se upravo bave oko njih. Mi dišemo 
i ne znajući za zakone, po kojima dišemo: tako mi i govo- 
rimo, a može biti i ne znamo, da i najneznatniji glas izgova- 
ramo po tvrdo odredjenim zakonima. 

Obično se misli, da se jezici izmedju sebe najviše razlikuju 
samo po ziječima. Ko bi sudio samo po riječima, što bi ih 
našao u dva jezika, da su ti jezici kod različnih riječi izmedju 


sebe različni, a kod jednakih ili naličnih riječi da su medju 


sobom srodni, mogao bi se teško prevariti. Tako n. pr. u 

madžarskom i hrvatskom jeziku, ili u turskom i hrvatskom je- 

ziku imade mnogo riječi, koje su iste i u jednom i u drugom 

jeziku, a ipak kažemo, da jezici hrvatski i madžarski ili hrvatski 
i turski nijesu nipošto onako srodni, kao što su srodni n. pr. 
hrvatski i njemački jezik, u kojima će biti vrlo malo riječi, za 
koje bismo odmah na prvi pomišljaj rekli da su iste. 

Držeći naši stari, da već same riječi mogu riješiti pitanje o 
srodnosti ili nesrodnosti izmedju dva jezika, došli su do vrlo 
zamamnih, ali na žalost posve krivih rezultata. U najstarije 
doba, što ga iz historije poznajemo, zauzimala su balkansko 
poluostrvo tračko-ilirska plemena. Što još i danas muči uče- 
njake, te ne znadu, gdje je pravo mjesto tim Ilirima medju 
poznatim narodima, to nije našim starim učenjacima ni naj- 
manje zadavalo muke: oni su bili uvjereni, da su ti narodi a 
na ime Iliri bili Slovjeni, a Slovjeni, što danas nastavaju na 
balkanskom poluostrvu, ili su pravi potomci tih starosjelaca, 
ili »mladice ucijepljene na stablo ilirsko«. Na to ih mišljenje 
nije ništa toliko navelo, koliko riječi iz jezika tih naroda, koje 
su se sačuvale u imenima plemena, gradova, rijeka, gora i t. d., 
zabilježenim u djelima starih pisaca grčkih i rimskih. Mnoge 
se izmedju tih riječi prikazuju na oko kao rodjene slovjenske. 
Tako se n. pr. u jednoga pisca iz III. vijeka prije Hrista spo- 
minje na gornjem Vardaru, gdje je danas Veles, grad Bv)z- 
C&px (Bylazora). Zar nije to čista slovjenska ili upravo hr- 
vatska riječ: Bila (koje se govori u nekim krajevima mjesto 
bijela) zora? Ako je to doista slovjenska riječ, ko će reći, 
da oni, što su prozvali tim imenom grad, nijesu bili Slovjeni? 
Ako su bili Slovjeni, a stari ih pisci grčki i rimski zovu Ilire, 
zar nijesu Iliri i Slovjeni jedno? Tako su umovali naši stari, 
a sve u povodu riječi, koja je bez sumnje nalik na hrvatsku. 
Nu nastaje pitanje: je li doista riječ Bylazdora sastavljena od 
dvije riječi, od kojih je jedna u Byla a druga u zora? Pa 
ako je sastavljena od te dvije riječi, znači li ono zora što i 
hrvatsko zora? U hrvatskom jeziku imademo riječi, kao što 
su pro-zor, zor-en (mjesto zreo) i zoran, n. pr. zoran 
junak. One dvije prve riječi sasvim su hrvatske, a ona je 
potonja samo po onome -an hrvatska, a inače je turska: zor 

znači u turskom jeziku sila, žestina, a po tome zoran 
junak ne znači, kao što bi se može biti mislilo, gledan, 
vidjen junak, nego silan, žestok junak. Prema tomu ko 
bi mislio, da ono zora u Bylazora ne može biti nego slo- 
vjenska riječ, svakako bi se prenaglio, kao što bi se prenaglio, 
ko bi rekao da zoran junak mora biti hrvatska riječ, dok ima- 
demo riječi, kao što su pro-zor (gdje je ono zor prema 
zreti, gledati), a znademo, da se govori i vidjen, gledan 
junak. A ko zna, ne treba li riječ Bylazira da se ovako 
rastavi: Bylaz-ora? Nije li ono ora riječ, kojoj i danas 
jošte ima traga u jeziku arbanaskom, a znači most? Što je 
najčudnije, Turci i ne zovu Veles drukčije nego Kjoprilu, 
prema kjopriui, što znači ćuprija, most. Sva je dakle 
prilika, da je onomu gradu dao ime Bylazora narod, s kojim 
su srodni današnji Arbanasi, za koje niko živ ne drži, da su 
jedno sa Slovjenima. 

Ne će biti s gorega, da spomenemo još jedan primjer. U 
Rodopskim planinama pripovijeda Herodot da je živjelo ju- 
načko pleme tračko, Satri (xžrozwn, Satrai), koje zove drugi 
grčki h'storik iz V. vijeka prije Hrista mačonošama. Na naj- 
višem vrhu imali su proročište Dionisovo, oko kojega su se 
brinuli svećenici Besi (Brssrt, Bessoi). U potonja su se vre- 
mena svi Satri prozvali Besi. Naši su stari i ove _Iračane 
na.brzu ruku prometnuli u Slovjene. Junački Satri, mišljahu 

, prozvaše se jamačno po tome, što su umjeli svoje nepri- 
jatelje kao niko drugi satrti, a svećenici te bijesne čeljadi, 
Besi, nijesu ništa drugo, nego pravi pravcati bijesi. Kako 
su svi Tračani jednoga roda, a Satri su, pleme tračko, Slo- 
vjeni, nema sumnje, i Tračani su bili Slovjeni. I tako nam 
ne će biti čudno, što su naši pjesnici mislili i s ponosom spo- 
minjali, da je po žilama glasovitoga tračkog pjevača Ortfeja 
tekla čista slovjenska krv! Znajući dau jeziku arbanaskom ima 
riječ, koja nas sjeća na Satre:i znači mač, a tako da imi 
riječ, koja je sasvim nalik na ime onih svećenika Besa i 
znači zakon, vjera, nama se danas da što prilićnije čini, 

da su stari Tračani bili srodniji današnjim Arbanasima, nego 
što su bili Slovjenima. Evo kake rezultate može da donese 
isporedjivanje samih riječi u različnim jezicima, a osobito kad 
se ne gleda, šta znače, nego se samo pazi, kako glase. 

I tako može biti u dva jezika riječi jednakih i po značenju 
i po glasu, a jezici će biti izmedju sebe ipak različni ; u turskom 
i hrvatskom jeziku, n. pr. ima, kao što ćemo vidjeti, mnogo 
riječi, koje su jednake i po značenju i po glasu, a ipak niko 
ne kaže, da nijesu ta dva jezika izmedju sebe sasvim različita. 
One hrvatske riječi, koje su iste i u turskom jeziku, nijesu 
rodjeno blago jezika hrvatskoga, hrvatski ih jezik nije stvorio, 
nego samo uzejmio iz turskoga. Ali u dva sasvim različna je- 
zika može se naći riječi jednakih i po glasu i po značenju, za 
koje ne bismo nikako mogli reći, da ih je jedan jezik primio 
iz drugoga. Tako je n. pr. puki slučaj, što u afričkom Man- 
dara-jeziku ja znači isto što i u hrvatskom jeziku, ili što se 
n. pr. u afričkom Bari-jeziku kaže mole, molćta za naše 
moli, molite. Smiješno bi bilo n. pr. gado u afričkom 
Hausa-jeziku, koje znači svinja, svadjati u svezu s hrvatskom 
riječi gad, jer u hrvatskom jeziku znači svinja često što i 
gad. Mi ne poznajemo bog zna kako naše prošlosti, ali toliko 
je ipak poznajemo, te možemo mirne duše reći, da Hrvati 
nijesu nikad bili ni u kakovom doticaju sa spomenutim afričkim 
plemenima, za koje je doznao učeni svijet istom u najnovije 
doba. Još i više ima u različnim jezicima riječi, koje su iz- 
medju sebe samo na oko nalične. Tako n. pr. u spomenutom 
afričkom Bari-jeziku imademo riječi kao što su: dan, diko, 
lom, riječi na oko prave hrvatske, samo što znače u onom 
afričkom jeziku, što ne bi valja da nikada mogle značiti u 
hrvatskom jeziku: lak, oblak, bok. I u najrazličnijim jezi- 
cima imade jednakih glasova, a i od malo glasova može se 
stvoriti nebrojeno mnogo riječi. Od dvadeset i pet hrvatskih 
suglasnih glasova ima ih, recimo, sedamnaest na broj, koji do- 
laze i u drugim poznatim nam jezicima, n. pr. u jeziku la- 
tinskom, njemačkom i t. d. Od sedamnaest suglasnih možemo 

sastaviti 272 skupine po od dva suglasna. Dodamo li svakoj 
skupini samo po jedan od običnih pet samoglasnih glasova, 
to ćemo dobiti 1350 skupina, a kako može samoglasno biti 
na tri mjesta, ili pred suglasnima, ili za suglasnima, ili megju 
suglasnima (n. pr. ast, sat, sta), to se može od 1350 sku- 
pina načiniti 4050 različnih skupina. Je li prema tomu kako 
čudo, ako i u dva sasvim različna jezika nadjemo od 4050 
riječi, koje bi se mogle sastaviti po od dva suglasna s jednim 
samoglasnim, po koju riječ, koja je jednaka i u jednom i u 
drugom jeziku? A koliki bismo istom mogli broj riječi dobiti 
od onih sedamnaest suglasnih, kad bismo ih razvrstali u sku- 
pine po od tri suglasna, koja bi bila sastavljena jedno od dru- 
goga samoglasnima kao n. pr. u riječi lanac? Neizrečenu 
množinu: 1.185,625.576,592.000 riječi, od kojih bismo mogli ' 
svaku sasvim lako izgovoriti! 

Kako se ne može već po samim riječma suditi, da su dva 
jezika izmedju sebe srodna, tako se opet ne može po samim 
riječima suditi, da nijesu dva jezika izmedju sebe srodna. Imade 
jezika, za koje ne će niko živ reći, da nijesu srodni, a opet biće 
u jednom jeziku riječi, kojih u drugom ne će nikako biti. Tako 
n. pr. riječ rakija, poznata u jezicima ruskom, bugarskom i 
hrvatskom, sasvim je nepoznata u jezicima češkom i poljskom. 
To je dašto zato, što rakija nije prava hrvatska riječ, nego 
je uzeta iz jezika turskoga; ali imade i takih riječi, koje su 
bez sumnje prave domaće,,pa dolaze samo u jednom jeziku, 
a u drugom ih nema. Tako je n. pr. vodka bez sumnje 
prava ruska riječ, ona dolazi i u poljskom jeziku, a u hrvat- 
skom je nema, nego se mjesto nje upotrebljava tudja, rakija. 
Ako i nema u hrvatskom jeziku riječi vodka, a to ima riječ 
voda, vodica, koja je s ruskom riječi vodka srodna, da 
srodnija biti ne može, već što su im se nešto oblici i zna- 
čenja razišla. Nu imade i takih riječi, koje dolaze u jednom 
jeziku, a u drugom ih nema upravo nikako; tako n. pr. prava 
ruska riječ muTE, boljeti, dolazi i u češkom jeziku, a u hrvat- 
skom joj, čini se, nema ni traga, premda može biti, da je i 

za nju znao nekoć jezik hrvatski. Imade nadalje i takih riječi, 
koje dolaze u dva i. u više jezika, a kod jednakoga značenja i 
PA glase sasvim različno. Ko bi rekao, da je hrvatska 
riječ kći, koje se govori u nekim krajevima i ći, šći, jedna 
sa češkom riječi dcera isruskom 10qB? Sve je to jedna ista 
riječ, već što je po zakonima jezika hrvatskoga trebalo da 
primi osobito obličje, kojim se odvojila i od ruske i od češke 
riječi. Mjesto kći, kćeri govorili smo mi u staro vrijeme 
dći, dćeri. Ovaj se potonji oblik već bliže primakao češkomu 
dcera, s kojim će se izjednačiti, kad se uzme na um, da je 
prema češkomu € u riječima kao što su plice, svice u 
hrvatskim riječima ć n. pr. plaća, svijeća. 

Govoreći o riječima, malo da nijesmo jednu zaboravili. Ako 
razmotrimo riječi stati, staja, stan, stanar, stanarov, 
opazićemo, da ima u tim riječima nekto, što postojano dolazi 
u svakoj riječi, a to je sta. Razmotrimo li još značenje spo- 
menutim riječima, to ćemo opaziti, da te riječi mimo osobito 
značenje, koje pripada svakoj izmedju njih, imadu i značenje, 
koje je svima zajedničko. 'To zajedničko a po tome i glavno 
značenje u riječima staja i stanica, nije ni u onome -ja 
ni u onome -nica, nego u sta-, za koje kažemo, da je ko- 
rijen riječima staja, stan, stanica i t. d. Po tome je žorijen 
onaj dio riječi, u kom joj je glavno značenje. Korijen sam sta 
još nije riječ, ali može da postane riječ, kad mu dodamo n. pr. 
-tl: sta-ti. Ža ovo -ti kažemo da je zasžavak u riječi stati. 
Riječ stanarov nije odmah postala od korijena sta i nastavka 
-narov, nego stanarov je postalo najprije prema stanar, 
ovo prema stan, a stan istom od sta i nastavka, koji danas 
glasi 2. Kako je stan postalo prema sta, tako je stanar po- 
stalo prema stan, a stanarov prema stanar: za sta prema 
stan, stanar, Lab oma da je korijen, a za stan 
prema stanar da je osno2; kao što je stanar osnova prema 
stanarov. I tako od korijena s nastavkom može postati ili 
sama riječ ili osnova za drugu. riječ, a po tome su sve hrvatske 
riječi, osim nekoliko njih, koje su sami korijeni, postale ili od 


kdrijenA, to jest od korijeni i nastavaka, ili od osnova, to jest 


od osnova i nastavaka. Kako riječi redovno postaju istom od 


osnova, kaže se u opće, da riječi postaju od osnova, a osnove 
od korijena. 

U riječima poviše spomenutim lako je razabrati korijen, on 
je kao na dlanu. Tako je lako odrediti i korijen onih 248 
riječi, što su potjerale iz korijena sta, a Daničić ih našao u 
Vukovu rječniku: u svakoj se vidi upravo jasno korijen sta. 
Ali ne treba misliti, da je svakoj riječi tako lasno odrediti 
korijen. Da je riječ postojan jednoga korijena s riječju sta- 
lan, nije teško vidjeti, ali da su riječi viti, vojnik, vjen- 
čati izdanci iz jednoga korijena, čini se na prvi pomišljaj ne- 
kako čudno. Ako su od jednoga korijena mogle tako različne 
riječi i po obličju i po značenju postati u jednom jeziku, zar 
da se čudimo, što ista riječ od istoga korijena i od iste osnove 
glasi u ruskom 404 a u hrvatskom kći? A ko bi rekao, da 
je ta riječ ista ne samo po korijenu, nego i po osnovi i u 
njemačkom jeziku, u kojem glasi Tochter, i u grčkom je- 
ziku, u kojem glasi duyarn2 (thygatčr)? | 

Iz navedenih primjera lako će se razabrati, kako su naši 
stari griješili, što su samo po ono nješto riječi, koje su na 
oko nalik jedna.na drugu, tvrdo mislili, da su i jezici, u ko- 
jima dolaze take riječi, jedan na drugi nalik i po tome jedan 
s drugim srodan. Mi smo vidjeli, da može biti i u dva sasvim 
tudja jezika jednakih riječi, a opet da može biti i u dva jezika, 
koji su jedan drugomu blizu, da bliže ne mogu biti, različnih 
riječi 1 po korijenu a još više po obličju. 

Jezici se izmedju sebe mogu da razlikuju ne samo u poje- 
dinim glasovima i u glasovnim zakonima i u riječima, nego 
i u tome, kako zpotrebljavaju riječi, da se njima kaže misao. 
Samim riječima otac, ljubiti, sin izrekli smo pomišljaje ili 
pojmove, ali misli izrekli nijesmo. Riječima: Otac ljubi sina 
već smo izrekli misao. Ali u toj rečenici imademo iste one 
riječi, za koje smo rekli, da ne izriču misli? Jest, iste su ri- 
ječi, ali oblici su im se promijenili. Od istih onih riječi mo- 

žemo još jednu rečenicu da sastavimo — drugom promjenom 
dblika: Oca ljubi sin. Šta kazuju ti primjeri? Rečenica: 
Otac ljubi sina i rečenica: Oca ljubi sin razlikuju se 
jedna od druge i po obličju riječi, od kojih su sastavljene, i po 
značenju, to jest svaka izmedju njih izriče drugu misao. A po 
čemu kazuje svaka od njih drugu misao? Ne kazuje ju po 
gradji samoj, a to su riječi, jer je gradja u jednoj i u drugoj 
ista, nego je kazuje po obličju te gradje, koja je u svakoj re- 
čenici drukčija. Kao što misao postaje od pojmova, onako po- 
staje i rečenica od riječi. Da bi od pojmova postala misao, 
treba da je u misli izmedju pojmova nekaka sveza. Tu svezu 
izmedju pojmova u misli izričemo mi u rečenici osobitim obli- 
cima riječi: kako promijenimo oblike riječima u rečenici, već 
smo izrekli drugu misao. Koliko misli možemo izreći sa cigle 
one tri riječi! Otac ljubi sina. — Otac ljubi sinove. 
— Oče, ljubi sina! — Oče, ljubi sinove! — Oci 
ljube sinove. — Oci, ljubite sinove! — Sin ljubi 
oca. — Sine, ljubi oca! — Sinovi ljube oca. — Si- 
novi, ljubite oca! — Sinovi ljube oce. — Sinovi, 
ljubite oce! A to nije još ni polak rečenica, koje bi se sve 
mogle nagraditi od one tri riječi! Mi podajemo riječima osobita 
obličja, da bismo njima kazali osobite misli. I u tom se eto 
razlikuju jezici izmedju sebe: ne upotrebljavaju svi jezici jed- 
nako riječi, da bi se njima kazala misao. Jedni jezici ne mije- 
njaju za taj posao nikako svojih riječi, a drugi ih mijenjaju, 
ali opet ne mijenjaju ih svi jednako. 

U hrvatskom jeziku, kako smo vidjeli, postaju riječi od osnova, 
a osnove od korijeni. Tako postaju riječi iu mnogim drugim 
jezicima, ali ne postaju u svima. 

U kineskom jeziku dolaze redovno riječi samo od jednoga 
sloga. I u hrvatskom jeziku imade mnogo riječi od jednoga 
sloga, od kojih se mogu da sastave i čitave izreke, n. pr. Sij, 
vij, pa u koš. Zlo je ko ne zna. Pas psubratit.d, 
ali ponajviše tih riječi imadu samo danas jedan slog, a u staro 
doba bile su i te riječi po od dva sloga, dok se redovno ni za 

koju kinesku riječ ne može pokazati, da je i kad imala više od 
jednoga sloga. I riječi od jednoga sloga u hrvatskom jeziku, 
kao što su n. pr. dar, stan, možemo i bez osobite muke 
rastaviti i pokazati, kako su postale od korijeni; tako je n. pr. 
u riječi dar sasvim očit korijen da, koji se vidi i u dati, 
daća, danak it. d. U kineskom jeziku ne _ možemo tako 
rastvarati riječi, jer su riječi u njemu sve sami korijeni. Kako 
nema u kineskom jeziku riječi, kao što su hrvatske dan, stan, 
tako nema u njemu redovno ni riječi, kao što su vit, voj, 
u kojima se isti korijen pomalja u različnom obličju: u ki- 
oneskom su jeziku korijeni nepromjenitoga obličja. Već iz ovoga 
može se vidjeti, kako je velika razlika izmedju jezika kineskoga 
1 jezika n. pr. hrvatskoga. Dok u hrvatskom jeziku imade i 
veoma rodnih korijena, kao što jen. pr. korijen u riječi viti, 
koji je ponio, po Daničiću, riječi I8I na broj, ili korijen u 
riječi tekovina sa I9g5 riječi, ili korijen u riječi metla sa 
222 riječi i t. d., iz kineskoga je jezika poizbijalo sve samo 
pusto, bezrodno korijenje, u kojem i najoštrije oko učenjakovo 
jedva da razbire trag kakovu životu. 

Kad se već ne može kineski jezik da podići rodnošću svojih 
korijena, a to će se valja da moći podičiti obiljem svojih ko- 
rijena? Nipošto! Vele, da imade u kineskom jeziku u svemu 
do 450 korijena. Budući da je u kineskom jeziku korijen za- 
jedno i riječ, to bi po tome računu bilo u kineskom samo do 
450 riječi. Istina, običnomu čovjeku ne treba mnogo riječi; 
tako kažu za engleskoga težaka da upotrebljava od prilike samo 
300 riječi, ali što se čovjek umno više razvio, to mu treba i 
više riječi, te se misli, da čovjek srednje naobrazbe potrebuje 
3—4000 riječi. Za Kineze ne će niko reći, da se u umnom 
razvijanju nijesu popeli na prilično visoke grane, i to već u 
ono doba, kad se za prosvijetljene Grke ni znalo nije. Sa 450 
riječi? dodaće ko pitajući. Od hrvatskih riječi dug, grad, 
luk, pas, rat, sad, ima svaka po dva značenja, a koje se 
upravo značenje misli, kad se riječ izgovara, razbire se i iz 
izgovora, kako se riječ izgovara. Drukčije je značenje riječi 

dug, grad i t. d., kad se odugo izgovori: dug, gridit.d., 
a drugčije, kad se brzo izgovori: diig, grad i t. d. Tako eto 
i u kineskom jeziku jedna riječ, a to je korijen, može prema 
različnom izgovoru primiti i različno značenje. Riječ lu n. pr. 
može značiti: put, kola, dragi kamen, resiti, rosa, a lu se 
zove i nekaka morska ptica i jedna rijeka. Na taj je način 
ono 450 riječi naraslo do koju tisuću riječi. Ali u carskom 
rječniku kineskom vele da je zabilježeno riječi 42.718 na broj ? 
Istina, od tih se riječi dobra četvrtina više ne govori nikako, 
a polovica od ostatka veoma se rijetko govori, nu kod svega 
toga računa ostaje ipak još do 15.000 riječi. Da izgovorimo 
svaku kinesku riječ i na deset načina, još ne bismo došli ni 
do 6000 riječi, što ih treba da znade čovjek, koji želi postati 
carski historik. Kako su dakle Kinezi nagradili od prilično 
malena broja kčrijena toliku silesiju riječi ? 

Svakome će jamačno biti poznate hrvatske riječi: paun- 
pero, ivan-cvijet, ljiljan-gora, Rim-papa i t. d. 
Razmotrimo li te riječi, opazićemo, da je svaka sastavljena od 
dvije riječi: od riječi paun i od riječi pero postala je treća 
riječ paun-pero tako, da je naprosto jedna riječ stavljena 
do druge. U kineskom je jeziku sva sila takih riječi, dok ih 
je u hrvatskom jeziku veoma malo, jer hrvatski jezik imade 
osobitih pomagala, s pomoću kojih može od riječi, koje već 
postoje, stvarati nove riječi. Tako n. pr. od riječi nož mo- 
žemo u hrvatskom jeziku načiniti osobitu riječ, kojom ćemo 
označiti mali nož: dodavši riječi nož nastavak, koji danas 
glasi -ić, eto nam nove riječi nožić. Kinez ne može stvoriti 
take riječi, a kad hoće da izreče ono što mi zovemo nožić, 
treba da uzme dvije osobite riječi i nepromjenite da ih sastavi ; 
tako će Kinez mjesto nožić reći od prilike nož-dijete, 
a to mu je prema riječi nož i prema riječi dijete treća oso- 
bita riječ. U nas nastavci, kojima postaju riječi, n. pr. voz-ar, 
pra-lja, žud-nja, glas-it, golub-ić, ban-stvo, ro- 
di-telj, ne dolaze nikada sami sobom kao riječi, nego uvijek 
samo kao nastavci, koji srastavši se s osnovama ne živu sa- 

mostalno. Službu, što vrše u nas ti nastavci, vrše u kineskom 
jeziku sve same prave pravcate riječi, koje i živu samostalno. 
Tako eto postaju u kineskom jeziku riječi, a tako postaju i 
oblici riječima. | 

Mi smo poviše vidjeli, kako u brvatskom jeziku postaju n. 
pr. prema osnovi, koja je u riječi stan, nove riječi, kao što 
su stanar, nastaniti it. d. Oblik riječima stanar, na- 
staniti nije ukočen, nepromjenit, i on se može da mijenja; 
tako imademo prema stanar oblike stanara, stanaru, 
stanarom, stanari, stanarima, a prema nastaniti 
razvila se sila božja oblika: nastanim, nastaniš, na- 
stani, nastanimo, nastanite, nastane i t. d. Kako 
je u tim oblicima, koje zovemo gramatičkim oblicima, hrvatski 
jezik veoma obilan i spretan, tako je nasuprot kineski jezik po 
našem mišljenju veoma siromašan i nespretan. Dok mi od riječi 
stanar, da bismo naznačili, da ih više pomišljamo, možemo 
načiniti osobit oblik prostim nastavkom, Kinez treba da mjesto 
nastavka opet uzme potpunu riječ. Što mi po duhu i po zako- 
nima jezika hrvatskoga kažemo stanar-i, to bismo po duhu 
i po zakonima kineskoga jezika morali da kažemo mnogo- 
stanar. | 


Taki su eto od prilike jezici, kojim govori nekoliko stotina 
milijuna ljudi u jugoistočnoj Aziji. Osim Kineza govore .takim 
jezicima još Tibećani i Himalajski narodi, Birmanci i Arkanci 
u bengalskome primorju, Sijamezi, Anamićani i različiti osam- 
ljeni narodi u stražnjoj“ Indiji. 

Srednju i sjevernu Aziju zapremiše narodi mongolske ili ta- 
tarske trage. Glavno područje jezika tih azijskih naroda još je 
i danas u Aziji, ali je zahvatilo i u jedan dio Evrope. U davnoj 
davnini poplavi gotovo sav sjever evropski bujica divljih čo- 
pora tatarskih, a njihovi su potomci današnji Fini, Estonci, 
Lopari i Samojedi. U potonja vremena provališe u Evropu i 
drugi narodi te trage. Madžarski i turski jezik pošljednji su 
tragovi onih strahotnih valova, koji su iz srednje Azije zapljus- 

kivali sve do u srednju Evropu. Jezici svih tih naroda stvaraju 
osobitu vrstu jezika. 

U jezicima, kao što je kineski, riječi su sve sami korijeni, 
koji ne podnose nikakih promjena. Drukčiji su jezici, medju 
koje pripada n. pr. jezik turski. Jedan će primjer dostajati, da 
se pokaže, kakav je taj jezik. Što mi izričemo u korijenu, 
prema kojemu imademo riječi ljubiti, ljubav, to izriče 
Turčin u korijenu sev. U taj se korijen ne dira, on ostaje 
nepromjenit kao i u kineskom jeziku. Dodavali mi koliko mu 
drago nastavaka, korijen se sev uvijek jasno razbire. Prema 
tomu nema u turskom jeziku riječi, u kojima bi se jedan isti 
korijen pokazivao u različnom obličju, kao što se pokazuje 
n. pr. korijen nes u hrvatskim riječima donesti, donositi, 
donašati. Od korijena i nastavaka postaju riječi; tako je od 
korijena sev i nastavka er postalo sev-er, ljubeći. Ti je 
u turskome sen, ato može da bude i nastavak; od sever 
1 nastavka sen dobija se oblik sever-sen, ljubeći ti, to 
jest ljubiš. Vi glasi u turskome siz, a prema tome sev-er- 
siz, ljubeći vi ili upravo ljubite. Hrvatsko ljube tursko 
je sever-ler, a ono ler dolazi i u kitab-leri, knjiga 
njihova prema kitab, knjiga. Iz ovoga se može vidjeti, 
kako još imade u turskom jeziku nastavaka, koji su ili upravo 
prave samostalne riječi, ili ako i nijesu danas više samostalne 
riječi, a ono se ipak još i danas može u njima da osjeća ne- 
kadašnja samostalna služba njihova. 

Od korijena sev i nastavka mek postaje riječ sevmek, 
ljubiti. Po umetku in, koje se umeće izmedju korijena se v 
i nastavka mek, nastane sev-in-mek, (ljubiti se, ili upravo) 
veseliti se. Od sevmek i umetka iš dobija se sev-iš- 
m ek, (ljubiti jedan drugoga) ljubiti se. Svakomu od ova tri 
oblika pripada po umetku dir osobito značenje: sev-dir- 
mek, činiti da ko ljubi, sev-in-dir-mek, (činiti da 
bude ko veseo), obradovati koga, sev-iš-dir-mek, či- 
niti da jedan drugoga ljubi. Svaki izmedju spomenutih 
oblika može jošte da primi umetak il, n. pr. sev-il-mek, 

biti ljubljen, sev-in-dir-il-mek, bivati obradovan, a 
suviše još i ti oblici mogu se raširiti umetkom me, n. pr. se v- 
il-me-mek, ne biti ljubljen,ilisev-in-dir-il-me-mek, 
ne bivati obradovan. Ti nam primjeri, izmedju ostaloga, 
pokazuju, kako imade jezika, koji poznaju nastavke, ali ti na- 
stavci jošte se nijesu sasvim srasli s korijenima ili s osnovama 
tako, te se ne bi mogli od njih odlučiti. Evo kako je u riječi 
sevmek nastavak vrlo slabo vezan o korijen, od kojega se 
može novim nastavcima ili umecima bez ikake muke rastaviti, 
kao što pokazuju oblici: sevinmek, sevindirmek, se- 
vindirilmek, sevindirilmemek. U ovom su potonjem 
obliku nastavak mek od korijena sev odijelila četiri umetka, 
koji su opet izmedju sebe vrlo slabo vezani, što se može veoma 
lako vidjeti, isporedivši oblik sevindirilmemek s oblikom 
sevindirilmek it. d. Značenje ovih nastavaka i umetaka 
u jeziku se još živo osjeća, kao od prilike u nas što se osjeća 
značenje prijedloga, koji dolaze uz druge riječi, a sami ne do- 
laze nikad, ali ipak pored toga osjećamo, da su oni riječi za 
se. Kad kažemo: »Neko se za list sakrije, a neko ne može 
ni za dub« osjećamo, da su za list, za dub po dvije riječi, 
a osjećamo i osobito značenje, koje pripada prijedlogu za, 
premda taj prijedlog nikad ne dolazi u hrvatskom jeziku sam. 
Kad velimo: »Djevojka je kraj gore stajala« niko ne će reći, 
da nijesu kraj gore dvije riječi, izmedju kojih se u prijed- 
logu kraj osjeća osobito značenje još i življe nego u prijed- 
logu do, jer kraj može i danas da bude samostalna riječ. U 
riječima jutros, zimus prema jutro, zimu čini se da je 
ono s osobit nastavak, a u istinu nije ništa drugo nego ostatak 
od riječi saj, sa, se (ovaj, ova, ovo), koja je u starom hr- 
vatskom jeziku samostalno živjela, a i danas jošte živi u nekim 
krajevima, kao n. pr. oko Zagreba, gdje se govori se zime 
mjesto ove zime. Prema tomu jutros, zimus isto je što 
i ljeto se (ovo ljeto), zimu su (ovu zimu). Isporedimo sada 
s riječima ljetos, zimus riječi ljetom, zimom. Kakva je 
razlika izmedju ljetom i ljetos? Na prvi pomišljaj čini se 

ta razlika manja, nego što u istinu jest, ali dok se riječ ljetos 
može lako, kao što smo vidjeli, rastvoriti u dielove, od kojih 
je sastavljena, a ti dielovi imadu svaki svoje osobito značenje, 
koje se i danas još osjeća, riječi ljetom ne možemo nikako 
rastvoriti u takove česti, od kojih bi se za svaku moglo reći, 
da znači upravo ovo ili ono. A zašto se to ne može reći? 
Ne može se reći jedno zato, što se redovno nastavak slio 
s osnovom tako, da je veoma teško jedno od drugoga otki- 
nuti, a drugo zato, što i najoštrije oko učenjakovo, koje ras- 
tavlja gotovo svaki nastavak od osnove, može rijetko kad da 
upravo odredi značenje nastavku. 

Iz svega što je doslije rečeno o jezicima, medju koje pri- 
pada jezik kineski, i o jezicima, medju kojima je mjesto jeziku 
turskomu, ne će biti teško uhvatiti razliku s jedne strane iz- 
medju tih jezika samih, a s druge strane izmedju njih i izmedju 
jezika, kao što je hrvatski, koji pripada trećoj vrsti poznatih 
jezika. U jezicima prve vrste riječi su sve sami korijeni, a u 
jezicima druge i treće vrste riječi nijesu sami korijeni, nego 
su se izvile iz korijena. Dok su korijeni u jezicima prve i 
druge vrste nepromjeniti, obličje se korijenima u jezicima treće 
vrste može i mijenjati. Kako su korijeni u jezicima prve vrste 
zajedno i riječi, postaju u njima nove riječi i ono, što mi zo- 
vemo oblike riječima, sastavljanjem korijena ili riječi, dok u 
jezicima druge i treće vrste postaju riječi i oblici riječima od 
korijena (od osnova) i od nastavaka. Ti se nastavci u jezicima 
druge vrste ne slijevaju s onim dijelom riječi, koja je nepro- 
mjenita, u nerazdijeljenu cjelinu, a značenje im se još živo 
osjeća, ako se i ne govore više sami. U jezicima treće vrste 
nastavak se i ono, čemu se nastavak dodaje, sraslo oboje u 
jedno, a značenje nastavku, koji se, do nekoliko može biti 
izuzetaka, više ne govori sam, ne mogu ponajviše ni učenjaci 
pravo da razberu. 

Po tome se čini, da su jezici prve vrste najniži, a jezici druge. L 
vrste da su kao prijelaz od jezika prve vrste k jezicima druge 
vrste. Tu se samo sobom nameće pitanje, jesu li se jezici treće 

vrste postepeno od najnižega stepena, na kojem su jezici prve 
vrste, preko stepena, na kojem su jezici druge vrste, razvijali 
i razvili do stepena, na kojem ih mi poznajemo, ili su se može 
biti već i u prvom početku ustrojstvom svojim odvajali od 
jezika prve dvije vrste? Na to se pitanje za sada još ne može 
ništa izvjesno da odgovori, ako se i osjeća, da spomenute tri 
vrste jezika prikazuju zaisto tri stepena u razvijanju jezika tako, 
te su jezici druge vrste razvijeniji od jčziki prve vrste, a jezici 
treće vrste razvijeniji od jčzika druge vrste. Prema tomu jezici 
treće vrste bili bi najrazvijeniji i najsavršeniji od poznatih nam 
jezika. 

To se sasvim podudara s prosvjetnim razvojem onih na- 
roda, koji govore jezike treće vrste: što je naroda na svijetu, 
nema ni jednoga, koji bi se s njima mogao mjeriti u prosvjeti. 
Zapremivši najprije jugozapadnu Aziju, oni su odatle segnuli u 
Afriku, naselili gotovo svu Evropu, iz Evrope prodrli u Ame- 
riku i rasijali se po Australiji i Polineziji. Što je poznatoga 
svijeta, njihovu se gospodstvu klanja, njihovom se prosvjetom 
koristuje. 

Jčzika treće vrste imade sva sila. Svi ti jezici nijesu samo- 
stalno i neovisno jedan od drugoga postali. Imade medju njima 
jezika, za koje smo po njihovim glasovima i glasovnim zako- 
nima, po korijenima i nastavcima, a prema tome i po riječima 
samim i po njihovim oblicima — da ostalo ne spominjemo — 
gotovi reći, da su jednoga podrijetla, da su djeca jednoga oca, 
članovi jedne porodice. Objasnimo to primjerima. 

U staro doba govorio se latinski jezik u Rimu: i u okolnim 
mjestima. Što se više širilo područje vlasti rimske, to se više 
širilo i područje jezika latinskoga, pred kojim su ustupali ostali 
jezici. Pošto je latinski jezik u različitim krajevima doživio 
različite promjene, razviše se iz njega jezici, kao što su tali- 
janski, španjolski i francuski. Kako su se ti jezici s vremenom 
odvojili jedan od drugoga, vidi se po tome, što n. pr. Francuz, 
ako nije upravo učio talijanski, ne može da čita Danta. Pa ipak 
u tim jezicima ima još i danas tako jasnih tragova jednoga 

zajedničkoga podrijetla, da možemo lako izabrati i po čitave 
rečenice talijanske, španjolske i francuske, u kojima će se svakoj 
riječi naći izvor u jeziku latinskom. Uzmimo za primjer iz 
svakoga jezika po jednu polovicu. Kako je ovdje stalo ponajviše 
do toga, da se isporede riječi talijanske, španjolske i francuske 
s latinskim riječima, ne će da što latinski prijevod biti, kako 
bi inače po pravilima jezika latinskoga trebalo da bude. Evo 
primjera : 


Talijanski. 


E meglio un uovo oggi che una gallina domani. “ 
fst melius uritin ovum hodie quod una gallinma de inane. 


Spanjolski. 


Por la _ calle de despues se va a la casa de 

Per illam caliem de de-ex-post se vadit ad illam casam de 
nunca. | 
NUNQUGQI. 


Francuski. 


Un tiens vaut mieux que deux tu I auras. 
Unum tene valet melilus quod duo tu illum habere-habes. 
Ovi primjeri jasno pokazuju, da su se jezici talijanski, špa- 
njolski i francuski razvili iz jezika latinskoga, od koga se, što 
su bliže našim ovamo vremenima, sve više i više udaljuju. I 
tako, sve kad nam se latinski jezik ne bi bio sačuvao, učenjaci 
bi, poredeći jezike talijanski, španjolski i francuski, izvodili, 
da je nekoć bio jedan jezik, iz kojega su se svi spominjani jezici 
s vremenom razvili, i da su po tome jezici talijanski, španjolski 
i francuski članovi jedne jezične porodice. | 

Predjimo sada k jezicima, kao što je n. pr. jezik ruski, 
poljski i češki. Uzmimo opet iz svakoga od spomenutih jezika 
po jednu poslovicu. 

Ruski. 
Pxa ua seabak a Heupanaa Ha ueauBBEb He yranrTca. 
Rdja na željezu a nepravda na čovjeku ne utaji se. 


Poljski. 


Gdzie glowy niemasz rzadu niepytaj. 
Gdje glave nemaš reda ne pitaj. 


Češki. 
Lepši vrabec v ruce než holub na stieše. 
Ljepše vrabac u ruci nego golub na siresi. 

Šta pokazuju ti primjeri? Da su jezici ruski, poljski, češki i 
hrvatski blizu jedan drugomu, kao da su izmedju sebe braća. 
A šta slijedi odatle? Slijedi: ili da su postali jedan od drugoga, 
da su n. pr. jezici ruski, poljski i češki postali od jezika hr- 
vatskoga, ili da su svi ti jezici: ruski, poljski i češki zajedno 
s hrvatskim postali od jednoga drugog jezika, kao što su n. 
pr. jezici talijanski, španjolski i francuski postali od jezika la- 
tinskoga. Kao što su se jezici talijanski, španjolski i francuski 
razvili iz jednoga zajedničkog jezika, onako su se i jezici ruski, 
poljski, češki i hrvatski razvili iz jednoga zajedničkog jezika, 
samo što nam se taj zajednički jezik nije sačuvao onako, kao 
što se sačuvao jezik latinski. Uza sve to znaci njihova srodstva 
tako su očevidni, te nema sumnje, oni su članovi jedne osobite 
jezične porodice. 

Pojedini se jezici po srodstvu svome sastavljuju u jezične poro- 
dice ili grane. A imade li izmedju pojedinih jezičnih porodica kake 
srodnosti? Do u najnovije vrijeme o takoj se srodnosti samo 
nešto nagoviještalo, a danas nema o njoj više sumnje. Ta 
srodnost izmedju jezičnih porodica nije da što onako očita, 
kao što je očita srodnost izmedju članova ove ili one porodice. 
Iz riječi, koje pripadaju dvjema srodnim jezičnim porodicama, 
veoma bi teško bilo sastaviti po čitave rečenice, koje bi se 


jedna s drugom podudarale, kao što se n. pr. mogu da podu- 
Broz. Crtice I. 

daraju po čitave rečenice ruske s hrvatskim rečenicama. Uza 
sve to pošlo je učenjacima ipak za rukom, te su ušli u trag 
srodstvu i izmedju jezičnih porodica. Tako se, izmedju ostaloga, 
pokazalo naučnim istraživanjem, da imade sva množina korijena, 
koji su jedni isti ne samo u jezicima jedne porodice, nego i u 
jezicima različitih porodica. Ko ne će već na prvi pogled od- 
rediti riječima: hrvatskoj stanje, latinskoj status, grčkoj 
oresie (stasis), njemačkoj Stand, litavskoj stone, jedan 
zajednički korijen sta, koji dolazi u našim riječima stati, 
stajati? Medju tim prema korijenima, koji bi tako jasno 
svjedočili srodstvo izmedju dviju ili više različitih jezičnih 
porodica, imade ih mnogo više, koji su u jezicima različnih 
porodica primili i različno obličje, te se na oko ne bi za njih 
moglo reći, da su i u kakvu srodstvu. Ko bi rekao samo onako 
na oko, da su riječi: grčka zo (helk3) i hrvatska vučem, 
koje isto znače, nalik jedna na drugu, ili da su dapače potje- 
rale iz jednoga korijena, a ipak nema sumnje, da su te dvije 
riječi po korijenu upravo onako srodne, kao što su srodne 
riječi orzat; (stasis) 1 stanje. Istina, to ne pokazuju riječi 
same, već pokazuje povjest njihova. Mjesto sazo (helk3) bilo 
je vrijeme, kad se govorilo Felxo (velk3), a mjesto vučem 
govori se još i danas u nekim krajevima vlečem i prema 
tomu vleku, kao što se govori junače prema junaku. A 
nijesu li ono _ velk u grčkoj riječi i vlek u hrvatskoj riječi 
dva po obličju različita izdanka iz jednoga korijena? Ne samo 
u korijenima, nego i u nastavcima pokazuje se srodnost iz- 
medju različitih jezičnih porodica. Isporedivši riječ grčku umrno 
(metar) s latinskom mater i njemačkom Mutter, ko će 
reći, da te riječi, koje su izmedju sebe srodne po korijenu, 
nijesu srodne i po nastavku -ter, što dolazi i u hrvatskoj riječi 
mater, koje je osobit oblik riječi mati? Tako se pokazuje 
srodstvo i u nastavcima, kojima postaju oblici pojedinih riječi. 
U hrvatskoj riječi jes-t ne će n. pr. niko moći odreći da 
nije isti nastavak, što je f u latinskoj riječi es-t, i u njemačkoj 
is-t, i u grčkoj čs-vt (es-ti). Ali ne samo u korijenima i u 

nastavcima, kojima nastaju riječi i oblici riječima, nego i u 
samim glasovima i glasovnim zakonima imade izmedju jezika 
različitih jezičnih porodica više srodnosti, nego bi se na prvi 
pomišljaj komu činilo. Da objasnimo i to jednim primjerom. 
Svako osjeća, da je riječima donesti, donositi, dona- 
šati jedan korijen: nes, već što se samoglasno e preglasilo 
u 2, a samoglasno o u a. Takih pojava imade i u drugim je- 
zicima, n. pr. u grčkom, u kojem pored pire (trepi, obra- 
ćam) dolazi šrzazov (etrapon, obratih) i ro6zog (tropos, obrat) 
ili u njemačkom jeziku, u kojem imade werfen (baciti), ali 
pored toga warf (bacih) i geworfen (bacio). 

Po spominjanim pojavama izlaze i jezici različitih jezičnih 
porodica izmedju sebe nalik jedni na druge. A izlaze li po 
tim pojavama i srodni? Da nijesu spominjane naličnosti tek 
onako slučajne? O slučaju ne može ni spomena da bude. Kad 
bi se različiti jezici podudarali jedan s drugim u jednoj samo 
ili u drugoj pojavi, još bi se moglo pomišljati na kaki taki 
slučaj, ali gdje se jezici slažu gotovo u nebrojenim pojavama 
svake ruke, tu nema mjesta nikakome slučaju, već ako ćemo 
reći; da je sve na ovome svijetu puki slučaj i ništa više. Ali 
da nijesu jezici jedan od drugoga uzeli sve ono u čemu se 
slažu? I to ne može da stoji. Istina, u svakom gotovo jeziku 
ima koješta, što nije njegova rodjena svojina, ali kad bismo 
ustvrdili, da su sve hrvatske riječi, koje su se razvile iz ko- 
rijena, što ih nalazimo u jeziku grčkom, uzete iz jezika grč- 
koga, ostao bi broj pravih hrvatskih riječi veoma neznatan. 
Pa da još kažemo i za sve oblike, koji su nalik jedni na druge 
u jezicima hrvatskom i grčkom, da su grčki, hrvatski bi jezik 


ostao gotovo i bez riječi i bez oblika svojih, a sve bi u njemu | 


bilo tudje. U ostalom, ako su kad korijeni i živjeli sami sobom, 

kao danas riječi što živu, u doba, kad su jezici jedan od dru- 

goga ovo ili ono uzeli, samostalnih korijena nije više bilo, i 

tako jezici nijesu više mogli uzimati jedan od drugoga korijena, 

nego su uzimali gotove već riječi. Hrvatski jezik nije uzeo iz 

grčkoga jezika korijena riječima mžrog (patos), mzjmmog (pa- 

rippos), nego upravo samu riječ ili nepromijenjenu patos ili 
promijenjenu prema zakonima svojim parip. Takovih je po- 
sudjenica prilično malo, a ponajviše ih je lako raspoznati od 
domaćih riječi. Tako je lako raspoznati i ono nekoliko tudjih 
nastavaka, što su prionuli za prave domaće riječi, kao n. pr. 
u zlatali mjesto zlatan, ili u bezobrazluk mjesto be- 
zobrastvo. Hrvatski bi jezik mogao biti, a nekoč je zaisto 
i bio bez tudjih nastavaka i bez tudjih riječi, n. pr. grčkih, 
ali bez korijena i nastavaka, koji su isti u grčkom i hrvatskom 
jeziku, niti može danas biti niti je mogao kad biti: oni su 
prava pradjedovska baština i u hrvatskom i u grčkom jeziku. 
Istina, ta dva jezika pripadaju dvjema različnim jezičnim po- 
rodicama, ali te dvije porodice srodne su jedna s drugom, a 
odatle i samo odatle ono zajedničko jezično blago. Kako mogu 
pojedini jezici da su članovi jedne jezične porodice, a po tome 
da su i jednoga zajedničkog podrijetla, onako mogu i poje- 
dine jezične porodice da su članovi jednoga jezičnoga plemena, 
a po tome i jednoga zajedničkog podrijetla. Samo je po sebi 
jasno, da će biti srodstvo izmedju članova jedne porodice tješnje, 
nego što će biti izmedju članova različitih porodica; zato je 
mn. pr. jezik hrvatski srodniji s jezikom ruskim, nego što je 
s jezikom grčkim, premda je i s njime srodan. Govoreći o 
srodstvu, ne treba smetati s uma i razlike, koje postoje izmedju 
srodnih jezika. Kad ne bi bilo nikakih razlika izmedju dva 
srodna jezika, ne bismo mogli za njih ni reći, da su dva je- 
zika, nego da su jedan jezik. Što su bliže po srodstvu dva jezika 
jedan drugomu, to su razlike manje, a što su dalje dva jezika 
jedan od drugoga, to su im i razlike veće. Tako imade n. pr. 
izmedju ruskoga i hrvatskog jezika, koji pripadaju istoj poro- 
dici, manje razlika, nego izmedju jezika hrvatskoga i grčkog, 
“koji pripadaju dvjema različitim porodicama. Još je veća raz- 
lika izmedju jezika, koji su članovi različitih jezičnih plemena ; 
tako je n. pr. veća razlika izmedju jezika hrvatskoga i arap- 
skog ili židovskog, od kojih je prvi ogranak jezičnoga plemena 
indoevropskog, a potonji su ogranci jezičnog plemena semitskog, 

nego izmedju jezika hrvatskoga i grčkog, od kojih je i jedan 
i drugi ogranak istog indoevropskog jezičnog plemena. Najveća 
je da što razlika izmedju jezika, koji pripadaju raznim vrstama, 
kao što je n. pr. izmedju jezika hrvatskoga i jezika turskoga 
ili madžarskog, jer hrvatski jezik pripada u treću vrstu, a jezik 
turski ili madžarski u drugu vrstu jvzika. 

Da prisaberemo sve u jedno, što je spomenuto o jezicima, 
o njihovim porodicama i plemenima, reći ćemo: jezici su čla- 
novi jezičnih porodica, a porodice članovi su jezičnih plemena. 
Tako je hrvatski jezik član slovjenske jezične po- 
rodice, a slovjenska je jezična porodica član 
indoevropskoga jezičnog plemena. Prema tomu treba 
da ogledamo I. jezike indoevropske, II. jezike slovjenske, a 
= najzad III. jezik hrvatski. | 

Za srodstvo jezika i naroda indoevropskih dosnalo se istom u naše 
vrijeme. — Indijska porodica. — Cigani. — Eranska porodica. — 
Jermenska porodica. — Grčka porodica. — Italska porodica < la- 
tinski jezik; vomahski jezici. — Ilirska porodica. — Arbanasi. 
— Keliska porodica. — Germanska porodića. —  Baltičko-slo- 
Vjenska porodica. — Što se od prilike može znati za zndoevropsko 
picme, gdje je i kako je živjelo prije nego će se raseliti. 


SloMWd Gangesa u Indiji puklo je preko eranske visočine kroz 

JP Armeniju i Malu Aziju a širom sve Evrope od Urala do 

Atlantskoga oceana, od Islandije do Sicilije ogromno na- 

selje narodima, za koje je znanost u naše dane, ispore- 

divši jezike, kojima govore, bjelodano dokazala, da su srodni 
izmedju sebe a po tome da su i jednoga podrijetla. 

O toj srodnosti i zajedničkom podrijetlu stari nijesu ni sanjali. 
Grci, najumniji narod staroga vijeka, poznavali su samo dvije 
vrste jezika: jezik grčki i barbarski. Ko nije govorio grčki, 
govorio je barbarski, ko nije bio Grk, bio je barbarin. Pono- 
seći se svojom prosvjetom i prezirući sve barbare, nije im ni 
na um padalo, da se uče tudjem barbarskom govoru, koji, po 
njihovu mišljenju, ni nije pravi ljudski govor. Ne učeći se 
stranim jezicima, nijesu ih ni mogli porediti sa svojim. Po 
tome nije za čudo, što nije medju Grcima niko ni u snu po- 
mišljao, da bi se izmedju berbarskih jezika mogao naći po 

koji jezik, koji bi bio u srodstvu s grčkim jezikom. Rimljani 
su se u naukama povodili sasvim za Grcima. Bivši isprvice i 
sami prosvijetljenim Grcima barbari, nazivahu u potonja vre- 
mena, zadojeni grčkom prosvjetom, kao i Grci sve ostale na- 
rode barbarima, izuzevši dakako svoje učitelje Grke. I tako ni 
u Rimljana ne nalazimo ni traga pomisli, da bi moglo biti u 
svijetu jezika, koji bi bili dostojni, da budu braća jeziku latin- 
skomu. Kršćanstvo je srušilo ogradu, koja je dijelila narod od 
naroda, ono je proglasilo sve ljude i sve narode za braću, za 
djecu jednoga oca. Te veličajne misli uzalud ćemo tražiti u 
djelima i najvećih umnika staroga vijeka, o njoj nema spomena 
ni u Platona ni u Aristotela. Ako smo svi ljudi braća, kao što 


Ska 

oo kle 
uči vjera, odakle tolike razlike izmedju ljudi, odakle toliki je- 
zici? Taka su se pitanja nametala već izrana kršćanskim mi- 
sliocima, a oni su ih kušali da riješe. Židovski je jezik izvor 
svima jezicima, učili su sveti oci i učitelji crkveni, a njihovoj 
se nauci tvrdo vjerovalo. Ako je židovski jezik izvor svima 
jezicima, kako se iz jednoga jezika razvilo toliko različitih je- 
zika, kao što su jezici grčki, latinski, turski it. d.? O tom su 
se napisale čitave knjižurine, oko kojih su učenjaci potrošili 
svu svoju domišljatost, kako bi pokazali, da su zaisto svi jezici 
postali iz židovskoga jezika. A zašto upravo iz židovskoga je- 
zika? U svetome pismu nema nigdje ni riječce, iz koje bi se 
moglo izvoditi, da je židovski jezik izrodio sve jezike. Zar ne 
bi i drugi koji jezik mogla zapasti čast, da bude otac svim 
poznatim jezicima? I zaisto našlo se učenjaka, koji su prisva- 
jali očinstvo i drugim jezicima. Dok su se jedni zadovoljavali 
mišljenjem starih crkvenih otaca i nijesu ni za vlaš od njega 
odstupali, drugi su učenjaci (osobito u XVI. i XVII. vijeku) 
sa znojem svojega lica prekapali po jezicima latinskom, grčkom, 
kineskom, holandeskom i drugima, da dokažu, kako je Adam 
na ovom ili na onom jeziku poizdijevao imena svakoj ptici 
nebeskoj i svakoj zvijeri poljskoj. Još u početku ovoga našega 
vijeka našao se Španjolac Erro, koji je godine 1814. htio na 
svu silu dokazati, da se u raju govorilo jezikom, što ga govore 

danas Baski u Španjolskoj. Sva su ta nastojanja, kako bi se 
našaa jezik Adamov, ostala bez uspjeha. A kako i ne bi! Po- 
redjivanjem dvaju triju jezika ne može da se riješi tako teško 
i zamašno pitanje. A treba još da se sjetimo, kako je jadno 
bilo to poredjivanje! Ni za dlaku bolje od onoga poredjivanja, 
po kojem su naši stari učenjaci, kao što smo vidjeli na str. 
18—1I9g, dolazili do tvrda uvjerenja, da su stari Iliri i Tračani 
bili zgoljni Slovjeni, koji su naselili ne samo balkansko polu- 
ostrvo, nego i Španjolsku i današnju Francusku, Englesku i 
Njemačku, a po svoj prilici i Grčku i Italiju — ti Srbin je 
Solarić godine 1818. dokazivao, da je latinski jezik podrijetla 
slovjenskoga, a učeni Slovak Dankovski isto je učio godine 
1836.—1I837. za jezik grčki. 

Ko hoće da udje u trag izvoru današnjim jezicima, treba 
ponajprije da se dobro upoznao sa što više jezika, što se go- 
vore širom bijela svijeta: samo ta osnova čvrsta je osnova, a 
bez nje graditi nauku o podrijetlu jezika, isto je što i graditi 
kule u zraku. Naši stari poznavali su osim rodjenoga svog 
jezika ponajbolje jezik latinski, mnogi su znali i grčki, gdjekoji 
i židovski, a za ostale jezike, n. pr. za jezik arbanaski, armenski, 
litavski i t. d. jedva da su i znali da ih ima. Na tako slabim 


temeljima, mimo svu dosjetljivost i oštroumlje, kojim su ih 


htjeli učvrstiti, nije se mogla podići tvrda naučna gradjevina. 

Jače je temelje udario nauci o srodstvu i podrijetlu poznatih 
jezika najveći um svojega vremena, filozof Leibnic (rodjen 
1646., umr'o 1716.). On je prvi izrekao, da je ponajprije po- 
trebno temeljito proučiti što se više može jezika, koji i danas 
jošte živu rasijani po svem širokom svijetu. Radeći prema 
tomu, pozivao je on i molio misionare i putnike, poslanike i 
knezove, da mu pomognu u sakupljanju primjera, kakovih sve 
ima jezika na svijetu. Tako je zamolio pomoći i u ruskoga cara 
Petra Velikoga u pismu, što mu ga je pisao iz Beča pod kraj 
godine 1713. »Ja sam svjetovao, piše Leibnic, da bi se popisali 
mnogobrojni, gotovo sasvim nepoznati i neistraženi jezici, što 
se govore 1 živu u carstvu Vašega Veličanstva; da bi se sa- 

stavili rječnici ili dajbudi. mali rječničići tih jezika; da bi se 
na te jezike prevelo deset zapovijedi božjih, očenaš, simbol .apo- 
stolski i drugi dijelovi katekizma, — neka bi svaki jezik hvalio 
Gospoda! To bi umnožalo slavu Vašega Veličanstva, koje vlada 
tolikim narodima i brižno nastoji oko njihova spasa i napretka, 
a ujedno bi pomoglo nama, da poredjivanjem jezika nadjemo 
izvor onih naroda, koji su iz Scitije, koja je podložena Vašemu 
Veličanstvu, krenuli dalje u druge zemlje. Tim bi se ujedno 
ponajlaglje zavodilo kršćanstvo medju narode, koji govore ove 
jezike . . .« Ta se želja ne ispuni Leibnicu za njegova života, 
ali ne ode sasvim u zaborav. Velika ruska carica _K atarina 
II. prihvati se posla, da izvrši želju velikoga Leibnica. Godine 
1784. napisa sama svojom rukom 273 riječi i 12 imena bro- 
jeva, pa ih razasla po svom carstvu poglavarima i upravite- 
ljima, a po ostalom svijetu svojim poslanicima i konsulima, i 
zapovjedi, da nastoje što brže da se te riječi u sve poznate 
jezike ovoga svijeta prevedu. Caričinu se pozivu sve odazva i 
tako se naštampa o njezinu trošku u dvije knjige godine 1787. 
i 1789. to 273 riječi i I2 imena brojeva u 200 jezika: u SI 
evropski a I49 azijskih jezika. Kako su i poslije jednako stizale 
riječi prevedene na afričke i američke jezike, naloži carica našemu 
zemljaku Srijemcu Teodoru Jankoviću de Mirjevo (F 1813.), 
neka se po drugi put izdadu: CpasunTeJpHine CcaoBapn BcBxe 
AIZHKOBB U Bapbuii, coG6pamiinle Aecmaiuemw BceBnicogafimeti ocoć. 
Izdanje, što ga je priredio Janković godine 1789.—1791., imade 
79 jezika više od prvoga izdanja. 

Ali ni tim se još nije postiglo i doznalo ano, što se upravo 
htjelo postići i doznati o postanju i premještanju a poimence: 
O srodstvu narodi i jezik4. Sve se to stalo doznavati a s vre- 
menom se i doznalo, kad se učeni sviiet evropski upoznao sa 
sanskrtom. | 

Sanskrt je jezik starih Inda. Već u IV. vijeku prije Hrista 
onestalo ga je iz broja živih jezika, ali učeni ga bramini još i 
danas upotrebljavaju, kao što se od prilike u nas do najnovi- 
ega vremena upotrebljavao jezik latinski. To je jezik klasični 

a ujedno i sveti jezik bramina, koji se drže stare vjere indijske, 
dok je jezik budista, koji se povode za naukom Budinom, jezik 
pali, takodjer jezik indijski, ali mladji od sanskrta. 

Da se u Inda sačuvao prastari jezik indijski sa bogatom 1 
veoma starom literaturom, o tom su nešto znali već i stari 
Grci. U srednjem je vijeku dobro bila poznata literatura sans- 
krtska učenim Arapima i Persijancima, koji su mnogo prevo- 
dili sa sanskrta. Kad su Evropljani prvi put doznali za sanskrt, 
ne može se odrediti, ali pouzdano se znade, da su katolički 
misionari već godine 1559. učili u Indiji s pomoću nekog 
pokrštenog bramina bogoslovske knjige braminske. Od toga 
doba unaprijed imademo sve više vijesti o starom  indij- 
skom jeziku i literaturi, a mnogi su učenjaci već u. početku 
AVII. vjeka našli, da se sanskrt koje u čem podudara s je- 
zikom grčkim i latinskim. Pod konac XVIII. vijeka dobiše 
evropski učenjaci i gramatiku sanskrtsku. Prvi Evropljanin, Koji 
je napisao za Evropljane gramatiku jezika starog indijskog, bio 
je Hrvat Ivan Filip Vezdin, učenomu svijetu poznatiji pod 
redovničkim imenom Pal ade a S. Bartholomaeo. 
Rodio se 1748. godine u doljno austrijskom selu Hof an der 
Leitha, u kojem i danas još živu sve sami Hrvati, koji izmedju 
sebe govore hrvatski a stariji ljudi jedva i razumiju njemački. 
Vezdinova roda ima još danas u spomenutom selu, a sve su 
pravi Hrvati. Godine 1768. udje u fratre bosonoge karmelićane 
i zamijeni svoje domaće ime redovničkim imenom, pod kojim 
je izašao poznat učenomu svijetu. Izučivši u Rimu istočne je- 
zike, odrediše ga godine 1774. misionarom u Indiji. Prije nego 
će u Indiju, proputova Portugalsku, Francusku i Englesku, a 
godine 1776. stiže u Indiju. Nastojeći marljivo i uspješno oko 
širenja vjere Hristove medju Indima, vrati se o trošku fran- 
cuskoga kralja Ljudevita XVI. godine 1789. u Evropu, a “a godinu 
dana poslije izda u Rimu svoju sanskrtsku gramatiku, koju 
potpuni i izda po drugi put u Rimu 1804. Napisavši mnogo 
djela i rasprava o starinama, mitologiji i vjeri indijskoj, umrije 
u Rimu godine 1806. Čitavo bogatstvo i jezika i literature stare 

indijske otkriše Evrcpi istom engleski učenjaci, članovi azijskog 
učenog društva u Kalkuti. 

Učeći jezik stari indijski, koji je bogatstvom svojim i mnogom 
starinom svojom natkrilio i stari grčki jezik, učenjaci su ga stali 
isporedjivati ponajprije s poznatim starim jezicima grčkim i la- 
tinskim. Ko nije bio slijep kod očiju, morao je vidjeti, da su 
ti jezici srodni sa sanskrtom dosta na blizu, ali to srodstvo da je 
sasvim drukčije, nego što je srodstvo izmedju jezika latinskoga, 
talijanskoga, španjolskoga i francuskoga, to jest da nije n. pr. 
grčki jezik postao od sanskrta, niti je sanskrt postao od grčkoga 
jezika, kako je razlagao Englez Stewart, dokazujući, da su lukavi 
bramini skrpali svoj sanskrt prema grčkomu i latinskomu jeziku. 
Kako se to srodstvo otkrilo, uzeli su se i drugi stari jezici, kao 
što je zend, gotski i stari slovenski jezik, izučavati i poredjivati sa 
sanskrtom, grčkim i latinskim jezikom. Naučna 1 trijezna istra- 
živanja pokazaše u jednu ruku, da su svi ti jezici srodni jedni 
s drugima, a u drugu ruku da se ne može ni za koji: izmedju 
njih reći, da su od njega postali svi ostali, n. pr. da su svi 
spomenuti jezici postali od sanskrta. A da kako se inače može 
da objasni to srodstvo? 

Narodi, koji su govorili sanskrt, zend, grčki, latinski it. d., 
pokazuju po tjelesnim a još više po duševnim svojim crtama, 
da su zajedničkoga podrijetla, to jest da je bilo u davnoj davnini 
jedno pleme, koje se s vremenom tako umnožalo i razgranalo, 
da je od jednoga plemena postalo više naroda. Dok je to pleme 
bilo jedno, govorilo je i jednim jezikom, ako 1 nijesu upravo 
svi članovi njegovi govorili sasvim na dlaku jednako. Niko ne će 
reći, da sen. pr. na ostrvu Krku ne govori jedan jezik hrvatski, 
pa ipak u govoru svakoga gotovo krčkoga sela ima nešto 
osobito, po čemu se razlikuje od govora svih ostalih sela. Što 
se ono pleme više umnožavalo i širilo, to su razlike u govoru 
bivale veće. Jedan je isti narod hrvatski u Slavoniji i u hrvatskom 
primorju, pa ipak i neuk čovjek lasno će razabrati razliku iz- 
medju govora Hrvata Slavonca i Hrvata Primorca. Još i veće 
trebalo. je da .su nastale razlike, kad su se članovi onoga za- 

jedničkoga plemena odijelili jedni od drugih i počeli živjeti 
svaki za sebe. Tako je n. pr. u govoru izmedju naših Zagoraca 
i Crnogoraca veća razlika, nego što je izmedju Crnogoraca i 
susjednih njima Hercegovaca, Bokelja i Primoraca. Razvijajući 
se svaka grana onoga nekoć zajedničkoga plemena odjelito od 
drugih, svaka se razvijala svojim smjerom i po svojim nekim 
osobitim zakonima, ali uza sve to ipak tako, da im se nije 
nikad sasvim zatr'o trag, koji svjedoči njihovo srodstvo i za- 
jedničko podrijetlo. Pod kraj XV. vijeka iseli se nešto Hrvata 
preko mora u Apuliju. Premda su okruženi odasvuda tudjim 
talijanskim življem, sačuvao se u njih u dva sela još i danas, 
poslije četiri stotine godina, jezik koji jasno svjedoči njihovu 
hrvatsku narodnost. Može biti da će danas sutra zamijeniti 
sasvim svoj jezik jezikom talijanskim, ali dok bude u njih je- 
zika djedovskoga, s njega se nikako ne će moći zbrisati biljezi, 
po kojima će se on vezati samo s jezikom hrvatskim a ni 
s kojim drugim. Razvijajući se i razvivši svaka grana po svojim 
zakonima, jedna se mogla brže a druga laganije razvijati, a 
prema tomu jedna se grana mogla više a druga manje odaliti 
od onoga nekoć zajedničkoga jezika. Koja se grana _ manje 
odalila, za nju kažemo da je starija od grane, koja se više 
odalila. Za hrvatski jezik u našem Primorju kažemo da je 
jednako hrvatski kao i jezik u Slavoniji, ali da je stariji od 
njega. Po čemu je stariji? Što imade Slovjena, svi govore n. 
pr. žil mjesto žili (u rečenici: Iz petnih žila...); tako 
su otprije govorili i svi Hrvati, a danas se govori samo u 
nekim krajevima, n. pr. u Primorju i Zagorju, žil, dok se u 
svim drugim krajevima govori žili. Prema tomu kaže se, da 
je oblik žil stariji od oblika žila, za koji se izvjesno znade, 
da se stao govoriti istom onamo od druge polovine XIV. 
vijeka. Ako je žil starije od žili, a ono će biti i bliže onomu 
zajedničkomu jeziku, iz kojega su se izvili jezici hrvatski, ruski, 
poljski, češki i t. d. Kako je govor u hrvatskom Primorju sa- 
čuvao ovakih -starina_ više nego u Slavoniji, kažemo za nj, da 
je stariji od potonjega, premda su inače po postanku svome i 

jedan i drugi iste starosti. Tako eto i za sanskrt kad se kaže, 
da je stariji n. pr. od latinskoga jezika, ne misli se, da je po 
postanju sanskrt stariji od latinskoga, to jest da je sanskrt prije 
postao nego latinski jezik, već se misli, da se u sanskrtu sa- 
čuvalo više starine nego u latinskom jeziku. A _ne smije se ni 
ovo metnuti s uma. Sanskrt je, kako smo vidjeli, izišao iz reda. 
živih jezika ako ne prije a ono svakako već u IV. vijeku prije 
Hrista, — u vijeku, iz kojega mi gotovo ni ne poznamo latin- 
skoga jezika. Ali djela, koja su pisana na sanskrtu, kud i kamo 
su starija od IV. vijeka. Najstarija su djela sanskrtska vede, 
braminsko sveto pismo. Vede su sastavljene od četiri zbornika, 
a izmedju njih je po postanju najmladji četvrti zbornik, koji je 
sastavljen negdje u XI. vijeku prije Hrista. Ako je taj zbornik 
tako star, kako će istom star biti prvi zbornik, za koji misle 
učenjaci, da je jamačno koju stotinu godina stariji od najmla- 
djega? Je li prema tomu čudo, što nam se sanskrt, za koji 
znademo, kako se govorio prije trideset i više vijekova, čini 
stariji od jezika latinskoga, za koji znademo samo, kako se od 
prilike govorio prije dvadeset vijekova? Da imademo latinskih 
književnih spomenika iz one davnine, u kojoj su postale naj- 
starije vede, jamačno ne bismo za nj rekli, da je mnogo mladji 
od sanskrta. 

Sanskrt je jezik starih Inda, koji još i danas živu u svome 
potomstvu, što se razišlo poglavito po Hindustanu, bogatoj 
nizini izmedju nebotičnih planina' himalajskih i visočine de- 
kanske. Ti su Indi najistočnija grana plemena, koje su učenjaci 
prozvali indoevropsko pleme, kao pleme, koje je pružilo 
svoje grane ovamo od Indije pa na zapad do krajnjih granica 
Evrope. Njemački učenjaci vole zvati to pleme indoger- 
mansko, jer su Indi najistočniji a Germani, medju koje se 
broje i Nijemci, najzapadniji članovi plemena indoevropskoga. 

Iz daleke Indije potječe i ona nesretna i zagonetna čeljad, 
koja se potuca od nemila do nedraga širom bijela svijeta. To- 
su Cigani. Ko bi prepoznao u Ciganina naše srodnike, ko 
bi rekao, da je ciganski jezik srodan u vrlo blizu sa sanskrtom, 

s jezikom, koji je mladenačkom svježošću svojom, obiljem 
svojim i ljepotom svojom na:krilio sve poznate jezike, na 
kojem je napisana književnost, kojoj po starosu nema ravne 
a po bogatstvu i krasoti malo će joj biti premca! Sve je 
to pokazala u najnovije doba nauka, koja je našla Ciganina 
domovinu, otkrila putove, kojima su zašli medju evropski 
svijet, i odredila im mjesto u nizu narodi. Znanost ne prezire 
ni sirote Ciganina! 

Cigani su svakako zanimljiva pojava, te se svijet već sute na 
zanimao, kako bi doznao, odakle su Cigani. Kako su se Cigani 
oduvijek bavili čaranjem i gatanjem, stari su mislili, da je 
ciganska domovina Egipat, u kojoj je bilo za Mojsijevih vre- 
mena na glasu čarobnika i vračara. Zato su naši stari i govorili 
Ciganinu Egipćanin: Jegjupak, Jegjupkinja, Jegjupka, 
a tako se i danas u nekim našim krajevima kaže ciganskom 
čeljadetu. Cigani, kako već jesu cigani, potvrdjivali su to mni- 
jenje, koje im je bilo na korist, da ne može bolje! Danas dakako 
ne znadu Cigani, gdje im je stari zavičaj, oni su na nj već odavna 
zaboravili. U prvih Cigana, što su stupili u Evropu, još se nije 
bio zatr'o svaki trag uspomeni na domovinu, koju su bilo milom 
bilo silom ostavili, oni su znali, da su odnekud iz indijskih 
strana. Domalo se izgubi i ta slaba uspomena, te najstariji 
pisci, koji nam o njima javljaju, misle da su Cigani iz Egipta. 
Evo što piše o Ciganima franciskan Simeon Simeonis godine 
1322. »Na ostrvu Kreti (danas Kandija) vidjesmo čeljad, koja 
nastava izvan gradova, a govori da je potomstvo Hamovo 
(Ham, sin Nojev, po pripovijedanju Svetoga pisma praotac 
Egipćanima). Na jednome mjestu ne mogu dulje od trideset 
dana da stoje, nego kako izmine trideset dana, a oni, kao od 
boga prokleti, krenu se sa svojim malenim, oniskim i crnim 
šatorima dalje, da se skitaju od polja do polja. A ne mogu 
dulje vrijeme da borave na jednom mjestu, jer kako prodje 
mjesec dana a ono im se zaleže u naselju sva sila crvi i sva- 
kojakoga gada, s kojim ne možeš ni za čas da stojiš zajedno.« 
Tako ih od prilike opisuje i naš pjesnik, Dubrovčanin Andrija 

Cubranović, koji se u književnosti hrvatskoj prvi sjetio 
Cigana i spjevao oko 1527. godine glasovitu svoju Jegjupku. 
Pred što će zaredau da gata gospodjama, Ciganka pripovijeda 
svoje zgode, a izmedju ostaloga evo i ovo: 


Od onih smo, gospo. strana, 
otkud žarko sunce ističe: 
kletva hoće, svit protiče, 
da ne imamo nigda stana, 

niti smijemo na jednom mjesti 
božjom kletvom da stanemo: 
gdi noćimo, ne svanemo, 
er nas pričnu crvi jesti. 

Jur dva dila segaj svita 
izvili smo od tej strane 
radi naše brižne hrane, 
jak cić medna pčela cvita. 


Jesu li bile pjesniku »strane, otkud žarko sunce ističe« istočne, 
azijske strane? 

Ne imajući nikake povjesne uspomene ni predaje, po kojoj 
bi se moglo doći Ciganima do domovine, nauka im je istom 
u naše dane po jeziku došla u trag domovini. Veliki slovjenski 
učenjak, Slovenac Franjo Miklošić, najvrsniji znalac cigan- 
skoga jezika, misli o njihovoj domovini, o imenu njihovu i 
putovima, kojima su došli k nama, od prilike evo ovako. 
Cigani su iz Indije, i to iz sjeverozapadnih krajeva. Kad su 
ostavili domovinu i zašto su je ostavili, o tome se ne može 
ništa izvjesno da odredi. Nema sumnje, da su već podosta 
rano krenuli iz Indije, jer ih u početku X. vijeka nalazimo 
već u bizantijskom carstvu, kamo su stigli preko Persije i Ar- 
menije, gdje su neko vrijeme stali. Banuvši u istočno carstvo 
iz Armenije preko stare Likaonije i Frigije (u Maloj Aziji), 
Bizantijci ih prozovu imenom, od kojega je postalo naše Ci- 
ganin, bugarsko Auurannue, novogrčko 'Arsivazvos (Atsin- 
kanos). U Frigiji i Likaoniji bilo je kršćana osobitoga zakona, 
koji se zovu u grčkih pisaca 'AĐtyyzva (Athinganoi). Ako su 
Bizantijci, veli Miklošić, prozvali Cigane, koji su došli iz Armenije 

preko Likaonije i Frigije u Bizantiju, 'AĐitxyzvn a ono su učinili 
od prilike isto, što su učinili Francuzi, kad su prozvali Cigane, 
koji su k njima došli iz Češke (Bohemije), Bohćmiens. 
Moglo bi i to biti, da su u Bizantiji rekli Ciganima 'A$iyyzvor 
zato, što su po svome običaju, prolazeći Likaonijom i Frigijom, 
Cigani primili zakon, što je bio onda u onim zemljama. A 
moglo bi i to biti, da su im u Bizantiji od poruge nadjenuli 
ime 'Adtyyzvo. Prešavši u Bizantiju, živjeli su najprije medju 
Grcima a poslije medju Slovjenima i Rumunima na balkanskom 
poluostrvu. To pokazuje samo njihov jezik. 

Otprije se mislilo, da je ciganski jezik izmišljen, kao što je 
n. pr. izmišljen gegavački jezik, kojim govore u nas kadšto 
izmedju sebe slijepci, da ih drugi ljudi ne mogu razumjeti, ali 
naučna istraživanja dokazaše, da je i ciganski jezik pravi na- 
rodni jezik, kao što je n. pr. i hrvatski jezik. Ciganski se jezik 
u različitim krajevima različito i govori, ali svi ti govori ci- 
ganski u vrlo su uskom srodstvu izmedju sebe. Tako svi Ci- 
gani, španjolski i engleski i skandinavski i hrvatski i turski, 
svi govore jezikom, koji po glavnoj svojoj osnovi pripada 
medju indijske jezike, što se govore u sjeverozapadnim stra- 
nama hindustanskim, a po tome i dokazuju učenjaci, da su 
Cigani izašli iz Indije. Ta je osnova sva isprešarana drugim 
jezicima, jer su Cigani svakome narodu, medju kojim su ži- 
vjeli, pouzimali riječi. Tako imademo u ciganskom jeziku 
mnogo riječi persijanskih, jermenskih, grčkih i slovjenskih, što 
dokazuje, da su Cigani prije nego su se rastepli po Turskoj, 
taliji, Španjolskoj, Francuskoj, živjeli medju Persijancima, Jer- 
menima, Grcima i Slovjenima. Da nijesu Cigani živjeli n. pr. 
medju Jermenima, otkuda im jermenske njeni Preko knjige 
nijesu mogle doći u njihov jezik, jer Cigani ne znadu što je 
knjiga. Usmena im je književnost prilična, ali prosvjetne, pi- 
sane književnosti nema u Cigana ni za lijek! I tako nijesu 
mogli doći do tudjih riječi, n. pr. do grčkih ili slovjenskih 
riječi, nego općeći u životu s Grcima i Slovjenima. A kako 
imade u svih evropskih Cigana riječi grčkih i slovjenskih, 

nema sumnje, da su svi ti Cigani nekoć živjeli medju Grcima 
i Slovjenima i to, što je najpriličnije, na balkanskom poluostrvu. 

Još jednu da spomenemo o njihovu imenu. U nas se zovu 
oni Cigani ili Jegjupci. Po onome, što smo rekli za ta imena, 
nijesu to njihova narodna imena, tako ih zovu drugi, a oni 
sami — kako se zovu? Zovu se Rom, u množini Roma, 
iu Sinte (prema tomu poznato u nas šunte), u množini 
Sinti. Jedno i drugo ime znači što i naše čovjek. Cigani 
dakle misle, da su samo oni pravi ljudi? Imade i više naroda, 
koji ne zovu sebe drukčije nego ljudi, a eto takovi su i 
naši majstori Cigani! 

Hindustanskoj nizini na zapadu diže se eranska vi visočina: to 
je naselje druge grane indoevropskoga plemena. 'Eranska se 
grana razgranala u mnogo ogranaka, izmedju kojih se u po- 
vjesti najviše proslaviše Persijanci. Što je za indijske narode 
sanskrt, to je za eranske narode zend, koji se po tome i zovu 
zendski narodi, kao što se članovi indijske porodice zovu sans- 
krtski narodi. To je jezik, na kojem je napisana A vesta. Što 
su starim Indima bile vede, što je Izraelcima Stari zavjet, krš- 
ćanima Novi zavjet, Muhamedovcima koran, to je starim Per- 
sijancima bila Avesta ili Zend-Avesta, koju je po staroj predaji 
persijanskoj sastavio prorok Zarathustra (Zoroastar). Vre- 
mena Zarathustrina ne mogu izbliže da se odrede, ona nam se 
gube u nedoglednoj starini. I tako je pored stare indijske sans- 
krtske literature stara persijska zendska literatura najstarija iz- 
medju svih literatura, što su se razvile u naroda indoevropskih. 

Eranske visočine hvata se na zapadu jermenska planinska vi- 
sočina, domovina trećoj grani indoevropskoga plemena, grani 
jermenskerj Kako je jezik jermenski natrunjen tudjinom 
svake ruke, nije za čudo, što su se učenjaci oko njega promu- 
čili, kao ni oko kojeg drugog indoevropskog jezika, da mu 
odrede mjesto, koje ga zapada. Danas se drži, da je jermenski 
jezik osobita grana indoevropskog jezičnog plemena, ali imade 
učenjaka, koji to odriču učeći, da su Jermeni (Armenjani) po 


jeziku svome ogranak eranske porodice. Ni polak muke ne bi 
Broz. Crtice I. Bi 

zadavalo učenjacima to pitanje, da je jermenska literatura sta- 
rija nego što zaisto jest, da imade književnih spomenika iz doba, 
u koje je bio jezik čist, u koje se u njem nije znalo ni za sirske 
ni za grčke ni za druge koje tudjinske sastavine. U Jermena 
počinje narodna literatura s kršćanstvom: Mojsije iz Horene, 
otac književnosti jermenske, pisao je oko polovine V. vijeka. 
U srednjem i novom vijeku prilično se razvila književnost jer- 
menska. Osobite je zasluge učinio knjizi jermenskoj Mehitar 
(rodio se 1676. a umr'o 1749. godine), koji je osnovao kato- 
lički red Mehitarista i podigao im manastir 1717. godine na 
ostrvcu Sv. Lazara kod Mletaka. Taj je zavod matica bečkim 
Mehitaristima, koji imadu u Beču od godine IŠII. manastir 
i štampariju, u kojoj je naštampano mnogo i hrvatskih knjiga, 
osobito ovamo od 1840. do 1870. godine. 

Području jermenskoga jezika na zapad širi se područje grč- 
koga jezika. U povjesno doba glavno je naselje grčkomu ple- 
menu u Evropi na jugu balkanskoga poluostrva, ali ono se 
pružilo i na istok po ostrvima grčkim i po zapadnim poglavito 
stranama Male Azije, a u potonje vrijeme na zapad, osobito u 
južnu Italiju i Siciliju. 

Po prosvjeti svojoj prvi narod u povjesti staroga vijeka, Grci 
su u umjetnosti stvorili uzore, kojima se i današnji XIX. vijek 
divi, a u znanosti otkrili su istina, koje i poslije toliko vijekova 
stoje nepomično. Njihovoj su literaturi svi vijekovi, koji su je 
poznavali, odredjivali najčasnije mjesto ne samo medju evrop- 
skim literaturama, nego i medju literaturama prosvijetljenih na- 
roda svih vremena i svih zemalja. U redu evropskih literatura 
grčka je literatura najstarija. U doba kad se ni po imenu nije 
znalo za narode, koji su u potonja vremena izašli glasoviti, 
grčki je duh već stvarao nedostižna djela. Ilijada i Odiseja, 
najstarije književne umotvorine grčke, sežu u doba izmedju 
X. i VIII. vijeka prije Hrista. Od tih vremena pa sve onamo 
do godine 1453., kad su Turci uzeli Carigra&: istrijebili istočno 
grčko carstvo, vije se vijek grčke književnosti. Prva polovina 
grčke književnosti, koja se završuje još prije rodjenja Hristova, 

divotna je i svojim bujnim životom i svojom izvanrednom rod- 
nošću ; u drugoj polovni živjela je grčka književnost u Alek- 
sandriji i Bizantiji gotovo samo od plodova, što joj je ostavilo 
u baštinu klasično doba. Najprije je procvala poezija, a istom 
poslije persijanskih bojeva (492.—479.) pojavila se proza, kojoj 
se prije toga najznamenitijega doba u povjesti grčkoj razbiru 
tek skromni počeci. Već prvi epski pjesmotvori, s kojima za- 
počinje poezija grčka, veličajna su pojava; za epskom poezijom 
javlja se lirika, koja je najbolje cvala, jer onamo od Arhiloha 
(koji je živio oko 729.—680.) pa sve do Simonida (559.—469.) 
i Pindara (522.— 442.) nema ni jednoga vijeka ljudskog, koji 
se ne bi mogao podičiti znatnim brojem vrsnih liričnih pje- 
snika; najzad se pojavila drama, koja je najdivnijim cvijetom 
ucvala prije peloponeskoga rata i za samoga peloponeskoga 
rata (431.—401.) I proza se grčka živo razvijala: ponajbolji 
historici, govornici i filozofi grčki rade gotovo u isto vrijeme, 
u vrijeme poslije persijanskih bojeva, kadno je bila radinost 
grčkoga duha najsilnija. — A kako je rodna ta grčka literatura! 
Do dvije tisuće spomenika, ne brojeći ovamo nebrojeno mnoštvo 
odlomaka, svjedoči rodnost njenu, a sve su to samo ostaci te 
bogate književnosti! Najveći dio djela grčkih pisaca propao je 
sasvim do nekoliko odlomaka, a od nekih najznamenitijih grčkih 
umnika baštinili smo samo neznatan dio njihove bogate ostav- 
štine ; tako nam se n. pr. od tragedija Evripidovih (kojih je bilo 
preko devedeset na broj) sačuvalo sedamnaest, od tragedija 
Aishilovih (kojih je bilo više od sedamdeset na broj) i Sofo- 
klovih (kojih je bilo preko stotine) samo po sedam, a od pe- 
deset komedija Aristofanovih poznamo ih samo jedanaest. — 

I po savršenosti svojoj grčka je literatura natkrilila sve ostale. 
Homerova Ilijada i Odiseja, ode Pindarove, tragedije Aishilove 
(525.—456.), Sofoklove (497.—406.) i Evripidove (480.—409.), 
komedije Aristofanove (umr'o oko 388.), historična djela Hero- 
dotova (oko 484.— 408.) i Tukididova (oko 464.—395.), raz- 
govori Platonovi (429.—348.), besjede Demostenove (384.— 
322.), sve su to veličanstveni, nedostižni uzori. — Sva ta djela 

samonikla su, sve ih je rodio genij grčki sam, njemu nije tre- 
balo ni od koga nauke i nastave. — A koliko je naroda uži- 
valo plodove te starodrevne, bogate, uzorne, samonikle knji- 
ževnosti grčke! Ona je bila uzor staroj rimskoj književnosti, 
preko koje je podržavala iskru prosvjetna života u zapadnih 
naroda evropskih i pripravliala ih na duševni preporodjaj. Taj 
je preporodjaj iznesao iz zabiti grčku umjetnost i znanost, da 
se oko njih bavi duh čovječji dok bude svijeta i vijeka. Istočni 
narodi evropski nijesu se koristovali mnogo plodovima stare 
klasične grčke literature, oni su se više sezali za literaturom 
grčkom, što se razvila u Aleksandriji i Bizantiji. Nas Hrvata, 
kako stojimo na granici medju istokom i zapadom, dohvatala 
se i sa zapada 1 sa istoka grčka literatura: sa zapada stara 
klasična, a sa istoka aleksandrijska i bizantijska. 
Ponajznamenitiji grčki pisci klasičnoga doba pisali su svoja 
djela na jeziku, kako se govorio u Atici. Po tome je taj atički 
govor postao jezik knjige grčke, jezik inteligencije grčke, njega 
je zapala čast, da bude opći grčki jezik. On je bio u starom 
prosvijetljenom svijetu, što je od prilike u današnjem prosvi- 
jetljenom svijetu jezik francuski. Njegovo potomstvo žive i 
danas u novom grčkom jeziku, koji se dosta znatno odvojio 
od staroga grčkog jezika i po glasovima i po oblicima a po- 
primao svu silu tudjih riječi: turskih, arbanaskih, talijanskih 1 
slovjenskih. Kako su mnoge riječi tudje ušle u novi grčki jezik, 
tako je opet iz njega ušlo mnogo riječi u jezike: talijanski, 


arbanaski, turski, rumunski i u jezike južnih Slovjena. Ne mi- 


slimo riječi grčke, koje su prešle preko knjiga u ovaj ili onaj 


književni jezik, nego riječi, koje su narodi općeći s Grcima u. 


životu svome poprimali od njih. Bez grčkih riječi nije ni jedan 
evropski književni jezik. I to svjedoči, da su nam stari Grci 
nastavnici i učitelji. Kako su Grci n. pr. u umjetnom pjesništvu 
učitelji svim prosvijetljenim evropskim narodima, tako nije za 


čudo, što se svagdje poznaju i upotrebljavaju grčke riječi, koje 


se tiču pjesničkih umjetnina. Drama, elegija, epigram, 


epos, gnoma, himna, idila, komedija, oda, para- 

bola, tragedija — sve su to grčke riječi kao što su i 
poeta, poetički, poetika, poezija, ritam, stih, 
strofa it. d. Bez.tih riječi, do nekoliko njih, ne možemo 
danas da budemo, i ko bi se trudio, da im svaki trag u knjizi 
zatre, uzalud bi se trudio. I najnovije tečevine, za koje stari 
Grci ni znali nijesu, krstimo ponajviše grčkim imenima. T e- 
lefon i dinamit djeca su našega vremena, a ipak nose 
grčka imena. 

Mimo Grke najznamenitiji su narod staroga vijeka Rimljani. 
Jedne i druge zovemo klasičnim narodima: prvi se proslaviše 
znanostima i umjetnostima, a potonji državničkom razboritošću 
i vojničkom vještinom. Još nedavno mislilo se, da su Grci i 
Rimljani ogranci jedne grane indoevropskoga plemena, ali naj- 
novija istraživanja dokazuju, da su Rimljani ogranak osobite 
grane indoevropskoga plemena, grane italske. Italska se grana 
razgranala u više ogranaka, izmedju kojih je najznatniji onaj, 
što mu je bilo naselje u starom Latiju, u pustoj rimskoj rav- 
nini, što se pružila donjoj Tiberi na desno. Tu su sjedjeli 
Latini, po kojima se i prozvao jezik silnih Rimljana jezik la- 
tinski. Dokle je hvatala vlast politike i oružja rimskoga, 
dotle je hvatala i vlast jezika latinskoga. Italija, Španjolska, 
Galija netom postadoše zemlje rimske, već se i polatiniše. 
Barbarski Germani bijahu jaki srušiti carstvo rimsko, ali pre- 
slabi bijahu, da zatru prosvjetu rimsku, koju je pronosio po 
svem zapadu jezik latinski. Pobjednici Germani stopiše se u 
Italiji, Španjolskoj i Galiji s pobjedjenicima u jedno. To se 
osobito jasno razbire u jeziku. Germana je u spomenutim 
rimskim zemljama, što su ih posvojili, bilo prema Latinima 
ili Polatinjenicima vrlo malo, a jezik njihov prema jeziku la- 
tinskomu bio je grub i neugladjen, te je malo po malo uzmicao 
pred ugladjenim i dotjeranim jezikom latinskim. Ali kako su 
Germani bili gospodari, nije se latinski jezik mogao sasvim 
oteti vlasti njihovoj. I tako je latinski jezik poprimio _ mnogo 
riječi germanskih a i inače se. koje u čemu promijenio prema 
jeziku došljaka tudjinaca. Tako su postali novi latinski jezici 

u Italiji, Španjolskoj i Galiji (Francuskoj), koje zovemo prema 
latinskom jeziku romanskim jezicima. 

Književnost rimska, započevši se razvijati istom u III. vijeku 
prije Hrista, najljepše se razvila u djelima govornika Cicerona 
(106.—43. pr. H.), historika Cesara (100.—44. pr. H.), Salu- 
stija (86.—35. pr. H.) i Livija (60. pr. H. do 16. pos. Hr.), 
pjesnika Horatija (65.—8. pr. H.), Vergilija (61.—19. pr. H.) 
i Ovidija (43. pr. H. do 17. pos. Hr.). Kad govorimo uopćeno 
o jeziku latinskom, mislimo redovno jezik, kaki nam se sačuvao 
u djelima spomenutih klasičnih pisaca rimskih. Taj književni 
latinski jezik nije bio ujedno i govorni jezik latinski, kao što 
n. pr. književni njemački jezik nije 1 govorni jezik, koji govore 
Nijemci. U Rimu i u rimskoj državi ako se i govorilo latinski, 
a ono se taj govorni latinski jezik razlikovao od književnoga 
jezika latinskog, kao što se n. pr. njemački književni jezik 
razlikuje od njemačkog govornog jezika. Kad se kaže, da su 
romanski jezici potomstvo jezika latinskoga, onda se ne misli 
latinski jezik, koji su upotrebljavali rimski .pisci u svojim dje- 
lima, nego latinski jezik, koji je govorio narod rimski. 

Romanski su jezici: portugalski, španjolski, fran- 
cuski, reto-romanski, koji se govori po nekim dolinama 
graubiindenskog kantona u Švajcarskoj, talijanski, (kojemu 
je na vrlo blizu furlanski govor, kako se govori u jugoza- 
padnim krajevima pokneženih grofovstva Gorice i Gradiške) 
i rumunski ili vlaški. Rumunski je jezik najbliže talijan- 
skomu, ali se odvojio od njega i od drugih romanskih jezika 
poglavito riječima, koje su podrijetla slovjenskoga. Kod jedne 
samo petine latinskih riječi imade u rumunskom jeziku do 
dvije petine slovjenskih riječi, a ostale su turske, grčke, arba- 
maske 1 mađžarske. O posemju narodnosti rumunske još ni 
danas nijesu učeni ljudi na čistu. Rumunima je glavno naselje 
kraljevina Rumunska (Vlaška i Moldavska) i Erdelj. Pomije- 
šani medju druge narode živu Rumuni i po Maćedoniji, 
Traciji, Tesaliji i Albaniji: to su Cincari. Najzapadniji su 
ogranak rumunski Čiči u Istriji, koji su se, po Miklošićevu 


Jezici. indoevrofpski, 55 


ane gene E A m jaši nk E umon Ba 


>> ——— rem e => 


mišljenju, iselili iz zemalja Dunavu na jugu u Ččariju u 
XIV. vijeku. 

Postanje romanskih jezika pada izmedju VI. i IX. vijeka. 
Najstariji je zabilježeni spomenik romanski zakletva Ljudevita 


Njemačkoga na starom francuskom jeziku od 892. godine. U 


spomenuto doba a još i u potonja vremena romanski je bio 
gotovo samo pučki govor: u crkvi, u državnim poslovima još 
je gospodovao latinski jezik. Kako se .držalo da je latinski jezik 
pravi prosvjetni jezik, on je na zapadu medju romanskim, ger- 
manskim i slovjenskim narodima dugo sprečavao razvoj na- 
rodne literature. Istom u novije doba, kad je ideja narodnosti 
stupila na snagu, stalo se odavati narodnim jezicima poštovanje, 


koje im i pristoji. Od 23. listopada 1847. godine latinski je 
jezik i u Hrvatskoj mrtav Za m Kroc Danci namjesnik, 
zagrebački biskup Haulik, jednodušni zaključak sabora hrvat- 
skoga: da se hrvatski jezik uvede u škole i urede. Od toga 
se časa razliježe latinski jezik samo još u crkvi. 

Ako i jesu narodni jezici istisnuli latinski jezik iz književnosti 
i javnoga života, a ono ipak još i danas odaje a i odavaće 
uvijek sav prosvijetljeni svijet veliko štovanje časnoj starini, 
jeziku latinskomu i njegovoj književnosti. Mi ne možemo a 1 
ne smijemo zaboraviti, da je našoj zapadnoj prosvjeti zametak 
u staroj klasičnoj prosvjeti grčkoj i rimskoj. Ko prezire i za- 
meće prosvjetne tečevine grčke 1 rimske, on ih prezire 1 za- 
meće ili što ih ne poznaje ili što ga je stid priznati, da bez 
njih ne bi bilo ni novovječne prosvjete. Ko ne pozna staro- 
vječne prosvjete i najplemenitijega dijela njezina, književnosti 
grčke i rimske, njemu će sva naša prosvjetna a na ime knji- 
ževna prošlost biti nejasna, nerazumljiva i zagonetna. Prosvjeta 
današnjega vijeka nije trud jednoga koljena i jednoga vijeka, 
oko nje su se trudila mnoga koljena i mnogi vijekovi. Pa kao 
što je u plodovima sadašnje naše prosvjete sjeme za prosvjetu bu- 
dućih naraštaja i vijekova, tako je i u plodovima grčke i rimske 
prosvjete našoj sadašnjoj prosvjeti sjeme, koje je na novom 
zemljištu rasijao, njegovao i odgajio duh blagoga kršćanstva. 

Naj južnije zemlje na balkanskom poluostrvu naseliše Grci: 
njima na sjeveru posjedoše zemlje onamo od Jadranskoga mora 
pa sve do Crnoga mora Iliri i Tračani. Te narodnosti, za koje 
se nijesu naši stari sumnjali, da su bili srodnici Slovjenima ili 
upravo Slovjeni, zadaju i danas učenjacima trista muka. O jeziku 
njihovu, po čemu bi im se najlaglje odredilo mjesto medju 
poznatim narodima, znade se vrlo malo: nekoliko imena vo- 
dama, planinama, zemljama, plemenima i mjestima, eto to je 
gotovo sve što nam je od jezika staroga ilirskog i tračkog po- 
znato. Danas se ponajviše misli, da su Iliri i Tračani dvije odjelite 
grane i da su Tračani može biti ogranak iranske grane (str. 
49.) a Ilirci da su samostalna grana indoevropskoga plemena, 
ilirska grana. Potomci starih Ilira, koji su sjedjeli u zapadnim 
krajevima sjevernoga balkanskog poluostrva, drže da su da- 
našnji Arbanasi, (prema turskomu) Arnauti ili, kako se 
sami zovu, Šćipetari, koje će reći Brdjani. Velika je ne- 
prilika, što pisanih književnih spomenika arbanaskih nema sta- 
rijih od XVII. vijeka, i što je arbanaski jezik tako ispremiješan 
s tudjinom, te se na prvi pomišljaj ni ne čini jezik, nego smjesa 
jezika. Ni engleski jezik nije tako mješovit i šaren, kao što je 
jarbanaski, koji se u tome može mjeriti samo sa ciganskim 
jezikom. U arbanaskom je jeziku nešto slovjenskih, i starih i 
novih grčkih riječi, zatim rumunskih, talijanskih, germanskih i 
turskih, dapače i ciganskih riječi! 

Arbanasi, kojih ima iu Crnoj gori, po svem turskom carstvu, 
u Rusiji, Grčkoj, Italiji, na Siciliji i u našoj državi, dijele se 
u svojoj domovini u dvije grane: rijeci Škumbriji na sjever 
sjede Gege a na jug Toske. Medju Gege pripadaju Miri- 
ditii Klimente ili Klementinci, kojima neki Srbi kažu 
i Cimirote. | 

U nas su naseljeni Arvanasi u Dalmaciji kod Zadra i u Srijemu 
kod Mitrovice. U Dalmaciju dodjoše 1726. godine po nagova- 
ranju nadbiskupa zadarskoga, Vinka Zmajevića (1670.—1715.), 
koji je otprije bio nadbiskup u Baru. Arbanasi i Ploča njihova 
su niselji. Klimente, poslušavši glas Arsenija IV. Jovanovića, 

patrijarha srpskoga -u Biogradu, iseliše se u Srbiju, odakle uz- 
makoše pred tiranstvom turskim u Srijem, gdje i danas živu 
u dva sela, u Hrtkovcima i Nikincima. Iz zanimljivoga članka, 
što ga je imao dobrotu poslati hrtkovački učitelj, g. T. Arbić 
»Matici Hrvatskoj« o Klimentama, spominjemo dvije tri crtice. 


 Klimente rado svoja krsna imena, kako su u nas obična, okreću 


na arbanasku ; tako n. pr. mjesto Marko, Marija, Antun, 
Ana govore Maroš, Mrika, Olja, Prenta. Doselivši se 
k nama imali su dakako svoja prezimena, koja su i do sad 
sačuvala, ali s hrvatskim nastavkom; tako n. pr. stara prezi- 
zmena Koli, Caka, Prentaši, Prel, Prenk glase danas 
Kolić, Cakić, Prentašić, Prelić, Prenkić. Kako se 
vidi iz župskih zapisnika, poprimala su ta stara prezimena hr- 
vatski nastavak onamo od IBIs5. godine. Od toga je vremena 
sasvim nestalo običaja, da bi se dijete pozivalo po krštenom 
imenu svojega oca, kao što je otprije bilo u običaju, da se n. pr. 
Markova kći Marija zvala Mrika Marošeja. Malo po malo 
preotima mah jezik hrvatski nad arbanaskim. Danas bi pravi 
Arbanas teško razumio Klimentu. Otprije su starci u kući medju 


sobom i sa mladjima govorili arbanaski, ali danas se rijetko kad 


čuje arbanaski, već ako hoće jedan drugome da što kaže, što 
ne bi hrio da svako razumije. I tako današnji naraštaj slabo i 
znade arbanaski, a djeca, što idu u školu, ne razumiju, pravo 
reći, ni riječi arbanaski. Nema sumnje, da će se u brzo ono 
400 Klimčnta, što ih ima danas u Hrtkovcima 1 Nikincima, 
pohrvatiti. 

U sjevero zapadnim krajevima naše domovine miješali su se 
lliri sa sedmom granom indoevropskoga plemena, sa Keltima, 
za koje govore stari pisci, da su mimo Tračane najveći narod 
u Evropi. Glavno im je bilo naselje osim britanskoga ostrvlja, 
zapadna Evropa, Galija (današnja Francuska), odakle se već u 
historijsko doba rasijaše po Španjolskoj, naseliše današnju Bel- 
giju i Holandiju, zapadne i južne njemačke zemlje, Švajcarsku, 
razidjoše se po sjevernoj Italiji i zapremiše gotovo sve zemlje 
naše monarhije. Plijeneći u III. vijeku prije Hrista_ Traciju, 

Maćedoniju i Grčku, zaletješe se i u Malu Aziju, i onamo se 
nastaniše u zemlju, koja se po njima prozva Galatija, jer se u 
starih pisaca Kelti često zovu Gali, koji su bili najznamenitiji 
ogranak porodice keltske. Germani su ih zvali Valh, koje glasi 
u nas prema našim govornim zakonima (koje vidi na str. 16.) 
Vlah. Naši predji zvali su Vlahom čovjeka od starih naselja 
rimskih po obližnjim krajevima, a po tome je u starim pismima 
Vlah često što i Latinin, čovjek rimskoga ili latinskoga pod- 
rijetla; tako se još i danas kaže u Zagrebu Vlaška ulica (i 
Laščina mjesto Vlaščina), koju su stari zvali vicus la- 
tinorum, naselje latinsko. I Rumuna zovemo mi Vlah, a 
Arbanasi Čoban, koje znači pastir. U naših starih znači 
Vlah često takodjer što i pastir. Ono malo Latina, što nije u 
našim ovamo krajevima izginulo za seobe barbarskih naroda, 
uzmaklo se u zbjegove po planinama i onamo živjelo baveći 
se oko stoke. I tako se po glavnoj radnji onih Latina zovu u 
našim starim spomenicima Vlasi i oni, koji rade oko stoke, 
bili oni koje mu drago narodnosti. U XVI. vijeku počeše u 
nas starosjedioci zvati Vlasima bjegunce, što su tražili u nas 
zaklona od sile turske. Danas zovu tako, ali više za porugu, 
ljudi zakona rimskoga (u našim ovamo zemljama i u Bosni £ 
Hercegovini, gdje tako zovu i ljudi zakona turskoga) ljude 
zakona grčkoga Vlasima. U Dalmaciji pak, piše Vuk, gradjani 
i varošani i ostrvljani zovu Vlahom svakoga seljaka sa suhe 
zemlje, koje mu drago vjere, a što se našim jezikom onamo 
zove Vlah, ono se talijanskijem i po ovome njemačkijem zove 
Morlak. Riječ ova Vlah onamo nije nikaka poruga, jer i sam: 
Vlasi za sebe reku, n. pr. kad se kakav pravda da kakvoga 
gospodina nije dočekao i ugostio kao što treba: »Oprostite 
gospodine, mi smo Vlasi; u vlaškijem se kućama ovako živi.« 

Rimljani, Germani i Slovjeni zatrše Kelte, koji se održaše 
na britanskom ostrvlju. Irci, Skoti i Kimri zadnji su ostac 
potomstva starih Kelta. Irci se i Skoti tvrdo drže protiv Engleza 
i održaće se, a Kimri u Walesu ne će im se moći odrvati, kao 
to im se nijesu mogli odrvati ni Korni u Cornwallu, gdje je 

pošljednja žena, što je umjela keltski, umrla 1778. godine. 
U V. vijeku poslije Hrista uzmače se jedan dio Brita pred 
Anglima i Sasima iz Britanije preko mora u Francusku, gdje 
se i danas po njima zove jedan predjel Bretanje. U Bretanji 
govore Bretoni jezik, koji je potomak staroga keltskoga. 

Keltima na istoku bijahu susjedi Germani, osma grana 
indoevropskoga plemena. Po jeziku tri su glavne loze ger- 
manske porodice: gotska, skandinavska, i zapadno- 
germanska. 

U početku seobe niroda uvališe Goti i njihovi srodnici u 
rimsku državu, gdje podigoše na njezinim ruševinama svoje 
države. Prosvjeta rimska uništi Gote, a njihova jezika nestade 
gotovo bez traga. Istina, talijanski je jezik i španjolski i por- 
tugalski pun tragova germanskih, ali spomenika pisanih na 
jeziku vandalskom, gepidskom, istočnom gotskom nema. Samo 
zapadni Goti na balkanskom poluostrvu ostaviše nam znatan 
spomenik pisan na njihovu jeziku. To su odlomci od prijevoda 
Svetoga pisma, što ga je većim dijelom preveo prvi biskup 
zapadnih Gota, Ulfila (311.—381.). Ulfilin je prijevod najstariji 
književni spomenik germanski. 

Iz skandinavske ili nordske loze razviše se jezici: švedski, 
norveški, danski islandski. U spomenicima stare is- 
landske književnosti, koja započinje u Islandiji sa kršćanstvom 
na svršetku X. vijeka, sačuvano je najstarije obličje skandi- 
navskih jezika. 

Zapadna germanska loza obuhvata jezike starih Langobarda, 
Bavaraca, Alemana, Burgunda, Franaka, Hesa, Tirinžana, Angla, 
Sasa, Juta i Friza. Iz jezika, koje su govorili Angli, Sasi i Jiti, 
razvio se jezik anglosaski ili engleski. Jezik engleski a tako 
i jezik friski, što se još govori na ostrvima.i po obalama 
Sjevernoga mora, razvijahu se i razviše sasvim odjelito od je- 
zika njemačkoga, kako se govori na kontinentu: u jednom 
dijelu Belgije, u Holandiji, u carstvu njemačkom, u baltičkim 
pokrajinama ruskim, u Švajcarskoj i Austriji. Grana njemačkoga 
jezika, što se govori u sjevernoj nizini njemačkoj, zove se 

doljno-njemačka grana, kojoj su ogranci holandski 
jezik u Holandiji i flamski u Belgiji. Grana njemačkoga je- 
zika, što se govori u južnoj Njemačkoj, zove se gornjo- 
njemačka grana. Kad se uopćeno govori o njemačkom je- 
ziku, misli se redovno gornjo-njemački. Današnji je njemački 
književni jezik gornjo-njemački, koji se zove novi gornjo- 
njemački prema srednjem gornjo-njemačkom, koji 
je bio književni onamo od početka XIII. vijeka pa sve do po- 
četka XVI. vijeka ili do Lutera (1483.—1546.),i prema starom 
gornjo-njemačkom, koji je bio književni jezik u Nijemaca 
od najstarijih vremena pa sve do konca XII. vijeka. 

Nijemcima na istoku bilo je naselje dvjema indoevropskim 
porodicama, baltičkoj i slovjenskoj, koje se, budući da su prema 
svima ostalim granama indoevropskog plemena izmedju sebe 
u najužem srodstvu, obično uzimaju za jednu porodicu: bal- 
tičko-slovjensku. 

Medju baltičke narode, koji su se naselili uz Baltičko more, 
pripadaju stari Prusi, Litvini i Lotiši. 

Donjoj Visli na istok sve do donjega Njemena i nešto pri- 
jeko, a od Baltičkoga mora do kneževine Mazovske, sjedjeli 
su Prusi. Konrad, knez mazovski, pozove 1228. godine red 
njemačkih vitezova, da pokrste poganske Pruse. Herman iz 
Salze, veliki meštar njemačkoga reda, odazove se pozivu i 
1230. godine započne strahovito krštenje mačem i ognjem. 
Godine 1283. slome Nijemci Pruse. Svaku stopu osvojene 
zemlje utvrdjivali su vitezovi gradovima i varošima, u koje su 
dovlačili njemačke naseljenike. Tako su se krstili Prusi i nijem- 
čili. Zadnji veliki meštar njemačkoga reda, Albreht Branden- 
burški prvi se sjetio jadnih Prusa. Pristavši 1525. godine s Lu- 
terom, dade njegov katekizam prevesti na pruski i štampati 
1545. Taj je katekizam gotovo jedini spomenik jezika starih 
Prusa, kojim se narodnost sasvim zatrla u XVII. vijeku. Danas 
je Prus tvrdi Nijemac. | 

Prvi do Prusa bijahu na sjevero-istoku Litvini. Narod li- 
tavski, nekoč slavan i velik, stegnut je danas u granice, koje 

od prilike pokazuje crta povučena od Labiave na kurskom za- 
livu do Grodna, od Grodna, zakrećući malo na istok, do Du- 
naburga i od Diinaburga do Labiave. Pritisnuta sa zapada od 
Nijemaca, s juga od Poljaka a s jugo-istoka i istoka od Rusa, 
narodnost se litavska sve više gubi. Ako i jesu Litvini i u 
Pruskoj i u Rusiji izgubili u današnje doba svaku važnost i u 
političkom i u kulturnom životu, a ono su upravo u naše 
vrijeme izišli na glas sa svojega jezika, koji zovu učenjici 
sjeverni sanskrt. U litavskom se jeziku još i danas nalazi 
toliko tragova velikoj starini, te se bez sumnje može reći, da 
da je litavski najstariji od svih jezika, što se danas govore u 
Evropi, a ponajstariji izmedju, svih indoevropskih jezika, što 
ih poznajemo. Književnost litavska vrlo je slaba: nešto malo 
duhovnih knjižica, što su ih počeli izdavati protestanti onamo 
od 1547. godine, i po koja zbirka narodnih pjesama, to je 
gotovo sve, što j: izdano na litavskom jeziku. 

S Litvinima vrlo su na blizu srodni Lotiši, koji živu danas 
Litvinima na sjeveru i sjeveroistoku, a granice im se naznačuju : 
crta od Labiave na kurskom zalivu do Druje na Dvini, od 
Druje gotovo do Pskova i od Pskova do Hajnata na riškom 
zalivu. Na istoku su im susjedi Rusi, na sjeveru Estonci, pod- 


rijetla čudskoga, a na jugu i jugo-zapadu Litvini. Uz obale na 


riškom zalivu a tako i unutar u suhu zemlju naselilo se medju 
Lotiše mnogo Nijemaca. Lotiški je jezik uopćeno mladji od 
litavskoga, a literatura, ako i nije bog zna kako bogata, a ono 
je ipak bogatija od litavske. I lotiški najstariji književni spome- 
nici počinju u prvoj polovini XVI. vijeka (od 1530. godine) 
s protestantskim duhovnim knjižicama. 

O slovjenskoj će se porodici govoriti napose u članku 
koji slijedi. 

Sve te porodice: indijska i eranska, koje uzimaju neki uče- 
njaci za jednu arijsku porodicu, jermenska, grčka, italska, ilirska, 
keltska, germanska,. baltička i slovjenska, za koje uče neki uče- 
njaci da je jedna baltičko-slovjenska porodica, članovi su indo- 
evropskoga plemena. | 

Dokazavši učenjaci, da su spomenuti indoevropski jezici iz- 
medju sebe srodni i po tome da su sve narodne porodice i 
i njihovi članovi, koji govore ili su govorili te jezike, izašle 
iz jednoga plemena, prihvatiše se da riješe pitanje: gdje je 
pradomovina indoevropskomu plemenu, to jest: 
gdje je živjelo u zajednici indoevropsko pleme prije, nego će 
se razići po zemljama, u kojima vidjesmo njegove porodice i 
njihove članove ? 

Ponajviše se misli, da je u Aziji, kolijevci roda čovječjega, 
domovina indoevropskim plemenima, i to u središnjoj visočini 
azijskoj, planinama Belurtagu 1 Mustagu na zapadu, a nablizu 
visočini pamirskoj. S ovim mišljenjem ne slažu se svi učenjaci. 
Dok jedni dokazuju, da su se narodi indoevropski rasijali po 
svijetu iz Azije, dokazuju drugi, da je Evropa pradomovina 
indoevropskim narodima, ali ne mogu složno da odrede, gdje 
je upravo u Evropi u sjedjela zajednica indoevropska. Neki 
traže u srednjoj i zapadnoj Evropi prvo sijelo indoevropskim 
porodicama, neki u srednjoj i istočnoj Evropi, a neki u ravni- 
nama podoljskim i volinjskim i t. d. Ima napokon učenjaka, 
koji misle, da je zajednica indoevropska najprije sa jermenske 
visočine iselila u Evropu, a iz Evrope istom razišla se na sve 
strane. 

Sa spomenute središnje azijske visočine, ako u njoj treba da 
tražimo zajedničku domovinu Indoevropljanima, udarila je in- 
dijska porodica na istok ili, bolje reći, na jugoistok, a sve ostale 
krenule su na zapad. | 

Kad se počela kidati zajednica indoevropska, kad su se stali 
članovi njeni raseljavati, to su pitanja, kojih nauka nije pravo 
ni pokušala da riješi. Taj se preznameniti čas u životu indo- 
evropskih naroda otima sasvim našim očima i gubi u starini, 
koja se ne može za sad gotovo ni da zasluti. Objasnimo to 
jednim primjerom. Došavši Indi u svoju sadašnju domovinu, 
oni su iznajprije sjedjeli samo u Pendžabu, to jest u kraju, 
kojim protiče pet velikih Indovih pritoka, odakle su-istom 
poslije XV. vijeka prije Hrista krenuli niz rijeku Ganges. Kako 

su dugo nastavali samo u Pendžabu, ne može se odrediti, ali 
učenjaci misle, da su stigli u Pendžab već prije XX. vijeka. 
Po tome se dakle zajednica indoevropska raskinula već prije 
XX. vijeka. Dalje u prošlost porodice indijske, a prema tomu 
i u prošlost zajednice indoevropske ne možemo prodirati, jer 
nam nestaje svakoga kažiputa. Ko zna, kako su se dugo Indi 
potucali svijetom, dok su došli u svoje naselje, u kojem ih vi- 
dimo u historijsko doba? Pa kad bismo i to mogli kako nago- 
viještati, ko bi znao reći, jesu li Indi prvi ostavili zajednicu, 
nijesu li oni može biti pošljednji krenuli iz pradomovine? 

Di, i ovo se pitanje nametnulo učenjacima: koja se grana 
indoevropska prva odvojila od zajednice i ostavivši staru do- 
movinu uzela tražiti novo naselje? Mnogo su o tome pitanju 
raspravljali, ali sasvim ga raspravili nijesu ni danas jošte. Što je 
koja jezična porodica više sačuvala starine, to se po mišljenju 
učenjaka, koji se bave oko toga piranja, kašnje odijelila_ od 
zajednice, u kojoj je živjela s drugim jezičnim porodicama. 
Prema tomu lako bi bilo odrediti, koja se porodica prva odvo- 
jila od zajednice, kad bi se izmedju ostaloga moglo odrediti, 
kakav je upravo bio onaj zajednički jezik, iz kojega su se raz- 
vili svi jezici indoevropski. Taj se jezik nije sačuvao ni u živom 
govoru ni u pisanim spomenicima, ali učenjaci su se trudili, 
da ga prema starinama, što se nalaze u različnim indoevropskim 
jezicima, iznovice sagrade. Je li im to pošlo za rukom? O tom 
su u najnovije vrijeme iznijela naučna istraživanja veoma osno- 
vanih sumnja. Prema tomu dakako ne može se jošte danas 
sasvim pouzdano pokazati, kako i kojim su se redom iz za- 
jednice indoevropske izvijale poznate nam jezične i narodne 
porodice indoevropske. 

Ako i jest teško odrediti, kako je upravo ova ili ona riječ 
glasila u indoevropskom prajeziku, a ono nije tako teško od- 
rediti, jesu li Indoevropljani u svojoj pradomovini poznavali 
ovu ili onu riječ. Kako imade n. pr. u jeziku starom indijskom, 
zendskom, gotskom, latinskom i pruskom, zatim u jezicima: 
keltskim, germanskim i slovjenskim riječ, koja je slika i pri- 

lika našoj riječi udova, nema sumnje, da je spomenuta riječ 
dio zajedničkoga blaga jezičnoga, što su ga Indoevropljani po- 
nijeli sa sobom iz svoje pradomovine. Ako su Indoevropljani 
u svojoj zajednici znali za ovu ili onu riječ, to su jamačno 
znali i za ono, što ova ili ona riječ kazuje; ako se n. pr. iz 
jezika indoevropskih može pokazati, da je zajednica indoev- 
ropska znala za riječ, prema kojoj je naša riječ ovca, onda 
ne može biti sumnje, da je ista zajednica poznavala i onu ži- 
votinju, kojoj mi kažemo ovca, dok u svakom indoevropskom 
jeziku riječ, koja je nalik na našu ovca, znači isto što i naša 
riječ znači. Ako su Indoevropljani u svojoj pradomovini po- 
znali ovcu, kozu, govedo, uopćeno stoku, to su se bez sumnje 
bavili oko stočarstva, a po tome nijesu bili pred što će se rastati 
na najnižim granama u prosvjetnom razvijanju, na kojima su 
ribarska i lovačka plemena. I tako je nauka, istražujući indo- 
evropske jezike i poredeći ih medju sobom, otkrila u novije 
doba nepoznate vijekove u historiji, do kojih su se otprije 
uzalud trudili doprijeti ljudi i najbistrijega pogleda. U tim pred- 
historijskim vijekovima i njihovu životu našlo se zametaka 
mnogim pojavama u narodnom životu potonjih historijskih 
vijekova. I zato je već vrijedno, da u kratko ogledamo što 
nam nauka iznosi o najstarijem dohistorijskom životu plemena, 
koje je i nas Slovjene rodilo. Iz mnogobrojnih spisa evo što 
je izvadio slovenski učenjak, profesor Krek, što je od prilike 
sasvim pouzdano dokazano, a sve u povodu samo jezičnih is- 
traživanja. 

Ponajprije nalazimo porodične prilike, koje su uvijek i svagdje 
bile prva klica državnomu organizmu, prilično jasno i krasno 
odredjene. U tim porodičnim prilikama ne razbire se više samo 
porodica, kaka je bila u prvom postanju svome i kaka je i 
danas jošte u nekih divljačkih plemena, nego se razbire poro- 
dica, koja se u razvijanju svome izvila već na viši stepen. 
Indoevropljani nijesu znali samo za članove najuže porodice,. 
za oca, mater, sina, kćer, brata i sestru, oni su znali: 
i za članove šire porodice, za svekra, svekrvu, snahu, 

djevera, zaovu, jetrvu, nećaka i unuka. Tako je bilo 


u njih i riječi, kojima su označivali općenije pojmove: muž,. 


žena, junoš (mladić) i djevojka. Kako su imali osobitu riječ 


i za udovu, dokazuje se, da u starih Indoevropljana nije mo- : 


rala žena da umre, kad joj je muž umro, kao što je u potonja 
vremena bilo u običaju kod Inda. Sva je prilika, da su Indo- 
evropljani imali samo po jednu ženu, a nevjeste su se iznajprije 
otimale a kašnje i kupovale. 

Prije nego će se raziti, Indoevropljani nijesu više bili lovci 
i ribari, nego pastiri, koji su se bavili poglavito oko stoke i 
počeli težiti zemlju. Od domaćih životinja bile su im ponaj- 
glavnije poznate (govedo, ovca, koza, konj, svinja i pas), a od 
divljih zvijeri, sudeći po jeziku, poznavali su samo vuka, me- 
djeda i zeca. U opće se opaža u indoevropskim jezicima, da 
su redovno samo one riječi zajedničko jezično blago, koje se 
tiču prilika mirna života, dok su gotovo sve riječi, koje se tiču 
boja ili rata, postale u potonje vrijeme, kad se zajednički jezik 
već bio raspao u osobite jezike. Živa stoka bila je poglavito 
blago i imovina, po njoj se udarala cijena svakoj stvari, ona 
je bila od prilike, što je danas u nas novac. Vrijedno je spo- 
menuti, kako su još u potonja vremena, kad se izmislio novac, 
više puta govorili novcu upravo stoka; tako je n. pr. latinsko 
pecunia novac značilo isprvice što i pecus stoka, a u ruskom 
jednom ljetopisu iz XIV. vijeka kaže se novcu upravo skot. 

Uredjeni život porodični bio je čvrst osnov državnomu ži- 
votu, kojemu se takodjer nalaze prvi tragovi već u ono staro 
dohistorijsko doba. Razgranavši se porodice u zadruge, stvorile 
su se od srodnih zadruga općine, koje su se opet pribirale u 
jednu tješnju zajednicu, kad se trebalo odbraniti i odrvati ne- 
prijatelju. Očuvati svoje od divlje zvjeradi mogao je lako i sam 
otac ili starješina, ali kad je navalila čitava rulja neprijatelja, 
šta da učini jedan čovjek sam ili jedna porodica, jedna zadruga, 
jedna općina sama? Samo narod oružan likom, kopljem i štitom 
jak je uzbijati i uzbiti neprijatelja. Da se obrani kuća od napadača, 


utvrdila se tvrdim vratima, a travnici se i polja opasala dobrim 
Broz. Crtice I. 5 


Po 

plotovima i živicama. »U stara ona vremena, piše M. Miller, 
vrstan znalac prastarine indoevropske, kad se nijesu otvorali 
ratovi, da bi se izjednačile velike sile u Aziji ili u Evropi, nego 
da bi se posvojio komad dobroga pašnjaka ili da bi se ugrabilo 
tudje stoke, bijahu obori što i gradovi, a živice što i gradska 
platna.«_ Niz kolibica od drva i pletera sastavljao se u jednu 
cjelinu, u otvoreno selo. Povećih 1 zatvorenih mjesta, koja su 
se izmedju sebe spajale gotovim putovima, jedva da je bilo u 
ono doba. 

Baveći se poglavito oko stoke, počeli su indoevropski narodi 
još u svojoj pradomovini nastojati i oko teženja zemlje. Sva je 
prilika, da su sijali ječam a može biti i pšenicu. Od ječma i 
pšenice pravili su brašno. Mimo mlijeko, iz kojega još nijesu 
bili naučili vaditi sir i maslo, bilo im je brašno i meso do- 
maćih životinja, koje su kuhali i pržili na žeravici, ponajglavnija 
hrana. Da su se hranili 1 voćem, koje je divlje raslo, nema 
sumnje, ali se ne može dokazati, da su umjeli oplemenjivati 
voćke. A jesu li jeli ribu? I to je pod sumnjom. Njihova je 
dakle hrana bila koje biljevna, koje mesna, što se može još i 
na drugi način da dokaže. Za vino nijesu znali, ali su umjeli 
gotoviti iz biljevnih sokova nekakovo opojno piće, koje se 
upotrebljavalo kod žrtvovanja. 

Umjeli su i tkati, plesti, šiti i praviti orudje što treba za 
teženje. Bili su takodjer vješti graditi kola i ladje ili čamce; 
izdubavši naprosto odsječeno stablo, čamac je bio gotov. Sva 
je prilika, da su poznavali od ruda bakar i srebro, a za zlato 
ne može se ni časak sumnjati. 

Mora nijesu nikako poznavali a prema tomu ne će nam biti 
tako za čudo, što nijesu ni soli poznavali. Istom oni Indoev- 
ropljani, koji su krenuli u Evropu, naišli su na svome putu 
na so. 

O pismu nema takodje u njih ni traga: ono je došlo k njima 
u potonja vremena od plemena semitskoga. 

Kako su duševno bili razviti, vidi se i po tome, što su umjeli 
brojiti, kao i mi danas što brojimo. Sva je prilika, da su umjeli 


l 


Jezici indoevropski. 67 


već i vremena odredjivati, a jamačno su poznavali lijekove. 
Vjeri, zakonima i običajima udarili su čvrste osnove. Vedro, 
jasno nebo bilo im je božanstvo, koje su poštovali, ono im je 
davalo svjetlo i toplotu, ono je bilo izvor svakomu napretku 
i blagosovu. Pored toga glavnoga božanstva pomišljali su oni 
i u drugim prirodnim pojavama božanstva, izmedju kojih su 
im bila jedna blaga i dobra, a druga strašna i huda. 

Tako bi eto od prilike bio najprostijim crtama ocrtan naj- 
stariji naš kulturni život. Kako taj život seže u preveliku sta- 
rinu, nije toliko za čudo, što nam crte o njemu nijesu i pot- 
punije i jasnije, koliko je za čudo, što poslije toliko i toliko 
vijekova možemo ipak još da uhvatimo kakovu takovu sliku 
kulturnoga života onoga plemena, koje je odredila Providnost, 
da bude prvijenac u plemenima zemaljskim. 


sage 


Jezici slovjenski. 


Prijegled naroda slovjenskih po jezicima njihovim i kratak nacrt 
književnosti slovjenskih, izuzevši jezik i književnost hrvatsku. — 
Što se od Prilike može da znade za slovjensku porodicu, gdje je 
Z kako je živjela prije nego će se pocijepati 1 raselili. 


ema sumnje, da su Slovjeni u starini, dok su još bili 
jedno i živjeli u zajednici; govorili jednim jezikom, iz 
kojega su se s vremenom razvili svi slovjenski jezici, 
koji se danas govore i koji su se jednoć govorili a 
danas ih više nema. 

Toga najstarijeg i zajedničkog jezika slovjenskoga nema 
nigdje više: njim ne govori ni jedan narod slovjenski a nije 
se ni sačuvao zabilježen u književnim spomenicima ; ali se sa- 
čuvao zabilježen jedan slovjenski“jezik, za koji možemo pouz- 
dano reći, da je bliže onomu zajedničkom jeziku slovjenskom, 
nego koji drugi slovjenski jezik. To je onaj slovjenski jezik, 
na koji su preveli svete knjige slovjenski apostoli, sveta braća 
Cirilo (4 869.) i Metodije (+ 885.). 

A_ koji je taj jezik? Gdje se govorio ? Gdje je potomstvo tomu 
jeziku? Ta su pitanja zanimala već i velikoga učenjaka, Josipa 
Dobrovskoga (rodio se 1753., umr'o 1829.), oca i začetnika 
one nauke, koja se bavi oko jezika i starina slovjenskih. Mimo 
. sve nastojanje tolikih slovjenskih učenjaka spomenuta pitanja ni 
danas jošte nijesu sasvim riješena. Da vidimo, šta misli za ta 
pitanja najbolji znalac slovjenskih jezika Franjo Miklošić. 

U VI. vijeku poslije Hrista sjedjeli su na desnoj obali do- 
njega Dunava Slovjeni, koje zovu Prokopije i Jornando, histo- 

rici iz VI. vijeka, ŽxlaBnvot (sklabšnoi), Sclaveni. Jedan dio 
tih podunavskih Slovjena udari preko Dunava na jug: bugarski 
Slovjeni njihovo su potomstvo. Drugi krenuše na zapad i pro- 
driješe prilično daleko u noričke Alpe: potomci tih noričkih 
Slovjena današnji su Slovenci. Treći naseliše Panoniju, odakle 
segnuše i preko Dunava sve do Karpata: to su panonski Slo- 
vjeni, koje istrijebiše Madžari, kad su na svršetku IX. vijeka 


obanuli u Panoniju. Što je ostalo Slovjena u Podunavlju u staroj 


Daciji, s vremenom se svi porumuniše. Najdulje se održaše ti 
dački Slovjeni oko Čergeda u Erdelju, ali u naše vrijeme i 
njih nadjačaše Rumuni. | 

Po mišljenju Miklošićevu prevodili su svete knjige prvi pro- 
svjetitelji slovjenski na jezik panonskih Slovjena, koji su ih po- 
zvali k sebi, da od njih »nauče cijelu i potpunu istinu na ra- 
zumljiv način.« Kako su u stari panonski Slovjeni ogranak 
slovenski, Miklošić zove njihov jezik stari slovenski. 


jezik. Tako zovu taj jezik i drugi učenjaci, ali ne svi. Koji 


misle, da je taj jezik starih bugarskih Slovjena, medju kojima 
su se rodila sveta braća, oni ga zovu stari bugarski jezik. 

Kako ćemo u ovoj knjizi zvati jezik Cirilov i Metodijev jezik 
stari slovenski, da ne bude nikake pometnje, treba izrijekom 
da se ovo spomene. Pogrješno je misliti, da se sadašnji slo- 
venski jezik, kako se govori n. pr. u Kranjskoj, razvio iz sta- 
roga slovenskog jezika knjiga Cirilovih i Metodijevih: on se 
razvio iz starijega jezika, koji je bio jeziku Čirilovu i Metodi- 
jevu vrlo na blizu, ali nije bio s njime jedan. Još i više po- 
grješno je misliti, da je stari slovenski jezik bio u starini svim 
Slovjenima zajednički jezik, iz kojega su se s vremenom razvili 
svi slovjenski jezici: stari je slovenski jezik osobita grana za- 
jedničkoga jezika slovjenskog, kao i ostali što su jezici slovjenski. 

Ako jezik stari slovenski i nije bio zajednički govorni jezik 
svim Slovjenima, a ono Bog zna, da su bile druge prilike, 
ne bi li postao stari slovenski jezik zajednički književni jezik 
svim Slovjenima? Gdje se god služba božja vršila na slovjen- 
skom jeziku, ona se svagdje vršila na starom slovenskom  je- 

ziku, jer su se u crkvi svagdje upotrebljavale knjige svete so: 
lunske braće. 

Po starodavnom pričanju češki je knez Borivoj godine 873. 
primio krst od svetoga Metodija. Od toga su časa bili otvoreni 
putovi slovjenskoj službi božjoj u Češku, kamo su sa liturgijom 
slovjenskom iz Panonije i Moravske došle i crkvene knjige pi- 
sane na jeziku starom slovenskom. Te je knjige zavoljela kne- 
ginja Ludmila, iz njih je učio i njen unuk češki kralj Vaclav 
(vladao 928.—935.). Žića svetoga Ivana, Ludmile i Vaclava i 
služba svetomu Vaclavu sastavljena na jeziku starom slovenskom 
dodjoše iz Češke na jug medju Hrvate a na istok medju Ruse. 
Od godine 973., kad se osnovala praška biskupija, ponestaje 
medju Česima službe božje slovjenske a s njom i knjige slo- 
venske. Najdulje se održala slovjenska služba božja u manastiru 
 sazavskom, sve do svršetka XI. vijeka. Bretislav II. progna iz 
 Sazave godine 1097. zadnje slovjenske kalugjere, a samostan 
preda njemačkim kalugjerima. Tada se i slovenske knjige istri- 
jebiše, bilježi sazavski ljetopisac. 

O slovjenskoj službi božjoj u Poljskoj nemamo tako obilnih 
vijesti, ali nema sumnje, da su i poljski svećenici vršili zakon 
u crkvi na jeziku starom slovenskom. 

Na svršetku XI. vijeka zamuknuo je jezik slovenski u češkim 
i poljskim crkvama. Što su i u potonja vremena Česi i Poljaci 
koji put čuli taj jezik, to je bio puki slučaj; tako su n. pr. u 
dvor češkoga kralja Vaclava II. (1283.—1305.) dolazili svećenici 
sa svih strana zapadnih i istočnih, iz Grčke, Ruske, Ugarske, 
Srbije i Hrvatske i vršili pred kraljem službu božju na jeziku 
grčkom ili slovenskom. Istom poslije, u polovini XIV. vijeka, 
otvoriše se iznovice u dva manastira, u manastiru praškom i 
krakovskom, vrata službi božjoj na jeziku starom slovenskom, 
ali taj jezik nije bio više onako čist, kao što je otprije bio, 
nego je već zanosio na hrvatski. 

Iz Velike Moravske, a osobito iz Panonije segnula je slo- 
vjenska služba božja na jug te se razišla po balkanskom polu- 
ostrvu medju Hrvate, Srbe i Bugare, od kojih je prešla u X. 


Jezici slovjenska. 7I 


vijeku i k Rusima. O sudbini njenoj medju Hrvatima i Sr- 
bima biće poslije zgode, da se izbliže izloži, a za sada da 
spomenemo samo ovu. 

Prvi počeci pisane književnosti medju Hrvatima, a tako i 
medju Srbima, Bugarima i Rusima, usko su vezani o knji- 
ževnost i jezik stari slovenski. Kao što je latinski jezik, koji je 
posvetila crkva, vršeći na njemu službu božju, bio u zapadnom 
romanskom i germanskom svijetu ujedno i književni jezik, tako 
je i stari slovenski jezik, posvećeni jezik crkveni, bio u Hrvata, 
Srba, Bugara i Rusa ujedno i književni jezik. Što se u nasi u 
drugih spomenutih slovjenskih naroda u prva vremena pisalo, 
sve se pisalo na jeziku starom slovenskom, od kojega se u ono 
vrijeme n. pr. jezik hrvatski nije odvajao, koliko se sadašnji 
jezik hrvatski od njega odvaja, ili koliko su se u romanskih 
naroda već onda odvajali romanski jezici od jezika latinskoga. 
Naši stari razumjeli su jezik stari slovenski kao i svoj rodjeni, 
te nijesu pače ni mislili, da su to dva različita jezika, nego da 
je to jedan jezik, jezik hrvatski. »Sveti muž Kostanc, 
pripovijeda stari ljetopisac, naredi popove i knjigu hr- 
vacku, i stumači iz grčkoga hrvacku,...i stumači 
evangjelja i sve pištule crikvene,itako staroga 
kako novoga zakona, i učini knjige s papinim do- 
pušćenjem, i naredi misu, i utvrdi zemlju u viru 
Isukrstovu.« Kako se medju tim stao malo po malo poza- 
boravljati mrtvi jezik stari slovenski, jer nije bilo prilika, da se 
uči kao drugi što se mrtvi jezici uče, stali su u djela, koja su 
se iznajprije gotovo samo prepisivala iz rukopisa starih slo- 
venskih, prodirati živi jezici narodni, jedni više drugi manje. 
I tako imade u Hrvata starih književnih spomenika, u kojima 
nije jezik ni čisti stari slovenski ni čisti hrvatski, nego je po- 
miješan i stari slovenski i hrvatski. Na baščanskoj ploči, gdje 
je opat Držiha oko godine 11oo. zabilježio, kako je hrvatski 
kralj Zvonimir dao nekaku ledinu crkvi svete Lucije na ostrvu 
Krku, jezik zanosi i na stari slovenski i na hrvatski. Taki se 
miješani jezik zove jezik hrvatsko-slovenski, srpsko- 

slovenski, bugarsko-slovenski, rusko-slovenski, a spomenici pi- 
sani na takovu jeziku zovu se spomenici hrvatsko-slo- 
venski, rusko-slovenski i t. d. U nas se Hrvata ta smjesa 
staroga slovenskog i narodnog jezika održala u potonja vre- 
mena samo u crkvi i u crkvenim knjigama, a u svjetovnim 
je književnim spomenicima već odavno preoteo sasvim mah 
narodni jezik hrvatski, dok je u Srba, Bugara i Rusa dosta 
kasno pretegnuo u svjetovnoj književnosti narodni jezik. Danas 
se taj jezik u svjetovnoj književnosti nikako više ne upotre- 
bljava, njemu je časno mjesto odredjeno samo u crkvi: u za- 
padnoj crkvi od starine (u biskupijama senjskoj, krčkoj, za- 
darskoj, spljetskoj, šibeničkoj, a od ove godine po nastojanju 
viteškoga crnogorskog kneza Nikole I. i s dozvolom svetoga oca 
pape rimskoga Leona XIII. i u biskupiji barskoj) očuvao se 
stari slovenski jezik u hrvatsko-slovenskom obličju, a u crkvi 
grčko-sjedinjenoj i grčko-istočnoj posvuda u rusko-slovenskom 
obličju, za koje se onamo od XVII. vijeka držalo, da se samo 
u njemu sačuvao jezik slovjenskih apostola. 

O slovjenskoj službi božjoj i jeziku starom slovenskom medju 
ostalin Slovjenima, koji su već vrlo rano pali pod vlast nje- 
mačku, nema ni spomena. Istina, u najstarijem spomeniku naše 
braće Slovenaca, u freisinškim odlomcima iz X. vijeka, razbiru 
se jasno tragovi crkvenog jezika starog slovenskog, ali službi 
božjoj slovjenskoj od starine nigdje ni traga, već što se spo- 
minje u XVI. i XVII. vijeku, da se oko Trsta, u Gorici, Kranj- 
skoj i južnoj Štajerskoj u nekim crkvama služilo i na slovjenskom 
jeziku, koji će biti po svoj prilici hrvatsko-slovenski jezik. 

Vrijedno je spomenuti, kako se jezik stari slovenski, ponaj- 
više u obličju bugarskome, održao dugo i medju Rumunima. 
U crkvi se nije znalo za drugi jezik sve do XVII. vijeka, kad 
su (1634.—1636.) stali u Erdelju, Vlaškoj i Moldaviji vršiti 
zakon u crkvi na narodnom jeziku rumunskom. 

Ogledavši u kratkim crtama sudbinu onoga jezika, koji je 
jedini izmedju svih slovjenskih jezika od davnine posvećen 
službi božjoj, koji je prvi i najstariji književni jezik slovjenski, 


pojam 

na kojem je osnovana književnost u mnogo slovjenskih na- 


roda, kojemu je po svemu tome bilo namijenjeno, da bude | 


jedna i zajednička osnova kršćansko-slovjenske prosvjete, red 
je da ogledamo ostale slovjenske jezike. 

Od podunavskih Slovjena, kao što je spomenuto, krenuli su 
jedni u drugoj polovici VII. vijeka na zapad, i naselivši se po 
sadašnjoj donjoj Austriji, Štajerskoj, Koruškoj i Kranjskoj, pro- 
drli daleko u Tirol a za tim u Mletačku i Istriju. Potomci 
tih Slovjena sadašnji su Slovenci, naša najbliža braća na 
zapadu. Potisnuti od Nijemaca i Talijana u sadašnje granice, 
žive danas do 1.300.000 _ Slovenaca u zapadnim županijama 
ugarskim, u donjoj Štajerskoj, južnoj Koruškoj, Kranjskoj, 
Istriji, Trstu, u Gradiškoj i Gorici i u susjednoj talijanskoj 
prefekturi udinskoj. 

Prvi počeci književnosti slovenske sežu ijek aj- 
stariji joj je spomenik, što se našao u freisinškom . manastiru 
u Bavarskoj. To su freisinški odlomci: dvije ispovjedne for- 
mule i jedan dio ispovjedne propovijedi. Od X. vijeka pa sve 
do polovine XVI. vijeka nema u Slovenaca gotovo ni traga 
kakim književnim spomenicima. I tako slovenska knjiž. vnost 
počinje pravo istom u doba reformacije, kad se nauka Luterova 
javila u Štajerskoj, Koruškoj i Kranjskoj i našla revnih pristaša 
u tamošnjih velikaša. Da bi nova nauka što jače zahvatila u 
sam narod, stale su se nastojanjem baruna Ivana Ungnada 
(1493.—1564.) izdavati u Njemačkoj knjige, u kojima se raz- 


.lagala na slovenskom jeziku nauka njemačkih reformatora. 


bijaše Primuž Truber (1508.—1I586.), koji je, pribirući oko 
sebe i Hrvate, gledao, kako bi s Luterom pristali 1 Hrvati. 
Istrebljujući u XVII. vijeku protestantstvo, malo da se nije i 
književnost slovenska sasvim  istrijebila. Životareći kojekako, 
pridiže se iznovice na svršetku prošloga vijeka._Japel (1744.— 
1807.), Volkmer (1741.—1I816.) i Vodnik -(1758.— 
1819.), zanosni pjesnik - »Ilirije oživljene«, vijesnici su bolje 
budućnosti, koja.je rodila najvećim pjesnikom slovenskim, 

Franjom Prešernom (1800.—1849.). Privijajući se u 
doba našega književnoga i narodnoga preporoda uz knjigu hr- 
vatsku, slovenska se književnost zajedno s hrvatskom prepo- 
rodila u duhu čistoga slovjenstva i očeličila narodnost slo- 
vensku, te se ne treba bojati, da će je smrviti valovi, koji 
udaraju s velike njemačke pučine. 

Druga grana podunavskih Slovjena prešavši u VI. vijeku 
Dunav, razgranala se ponajprije po zemljama medju Dunavom 
i Balkanom, a odatle se pružila po Traciji, Maćedoniji, Tesaliji, 
Epiru i Grčkoj sve do u Pelopones. U to uvale u VII. vijeku 
u gičko carstvo Bugari, narod turske krvi, i osnuju godine 
679.—680. medju Crnim morem, Dunavom i Balkanom samo- 
stalnu i nezavisnu državu. Domalo se sliju Slovjeni, na broju 
jači ali na oružju slabiji, i turski Bugari, na broju slabiji ali 
na oružju jači, u jedno: u X. vijeku nijesu bila više to dva 
naroda: Slovjeni i Bugari, nego jedan narod bugarski, koji 
nije znao drugoga jezika do jezik slovjenski. Tako su se i ger- 
manski Franci, podloživši se sebi polatinjenu Galiju, stopili s La- 
tinima u jednu, francusku narodnost: Franci, gospodari, primili 
su od svojih podložnika jezik, a Latini, podložnici, primili su | 
od svojih gospodara ime. 

Bugarima je danas glavno naselje: kneževina Bugarska, odakle 
prodiru u kraljevinu Srbiju sve do Timoka i Niša, Istočna Ru- 
melija, turska Tracija i Maćedonija, kojoj na zapadu medju Arba- 
nasima imade mnogo narodnih ostrva bugarskih, a neka izmedju 
njih sežu sve do Jadranskoga i Jonskoga mora. Svih Bugara u 
tim zemljama s Bugarima u južnoj Rusiji, u Rumunskoj i u 
Banatu broje do 5,500.000 na broj. 

Književna je radnja medju Bugarima veoma stara. Poslije 
smrti velikoga Metodija (885.) zakloniše se njegovi učenici 
pred bijesom njemačkim ponajviše u Bugarsku. Oko Ohride_ i 
Prespe sačuvaše se do dana današnjega u živoj uspomeni sed- 
morica prosvjetitelja bugarskih, a to su mimo svetu braću 
Cirila i Metodija: Kliment (4 916.), Gorazd, Naum, 
Angelar i Sava. Po njihovu nasto janfa književnost je bu- 

garska za cara Simeona Velikoga (oro koji je i sam 
bio književnik, slavila svoj zlatni vijek. Književne tečetie toga 
doba, napisane na jeziku starom slovenskom, primiše od Bu- 
gara u naslijedje ovamo Srbi i Hrvati, a onamo Rusi. I bogata 
književnost bogomilska, preko koje se širila nauka bugarskoga 
popa Jeremijeii Bogomila, suvremenika caru Petru 
(927.->968.), razvila se u Bugarskoj, odakle je došla k Ru- 
sima, Srbima i Hrvatima, te postala izvorom mnogim narod- 
nim pričama. Ni u koje grane slovjenske nije se u starini raz- 
vila tako živa radinost književna, koja je segnula i daleko 
preko granica narodnih, kao u Bugara. Kako su Turci istrijebili 
carstvo i crkvu bugarsku (1389.), zatrla se u korijenu i knji- 
ževnost bugarska. »Za tri vijeka onamo od svršetka XIV. vijeka 
više je starih rukopisa propalo od tudjinaca barbara i domaćih 
crvi i moljaca, nego ih se napisalo.« Nasilje turskih paša i grčkih 
popova ne samo da je sprečavalo u Bugara svaki duševni pokret, 
ono je bilo gotovo sasvim utamaniti i samu narodnost bugarsku : 
ta za Bugare se, pravo reći, onamo od svršetka XIV. vijeka nije 
-u Evropi ni znalo! Kad se stala lomiti sila turska, stao se pri- 
dizati narod bugarski. Godine 1762. napisa.proiguman Paisije 
u Hilendaru »historiju bugarsku, o. narodu i carevima i svecima 
i o svim dogadjajima bugarskim.« To je djelo potreslo dušom 
svakoga Bugarina, u kome nije još utrnula pošljednja iskra na- 
rodne svijesti : s tim djelom žarkoga rodoljupca počinje preporod 
bugarski. Od godine 1824. opaža se u Bugara življi mar za pro- 
svjetu narodnu: pugarski patrioti u Bukrešu i Odesi nastoje vrlo 
marljivo oko izdavanja školskih i pučkih knjiga, a poslije godine 
1840. izilaze na književno polje vrsne glave, koje su se odgajile 
u tudjini: u Parizu, Odesi, Kijevu, Moskvi, Bukrešu, Biogradu, 
Zagrebu, Beču i Pragu. S njima dodjoše nove, životvorne ideje 
u književnost bugarsku a preko nje i u narod bugarski, da ga 
priprave za veliko djelo narodnog spasenja, koje je započelo po- 
bjedonosno oružje rusko godine 1877. i 1878. Te godine zna- 
menite u političkoj povjesti naroda bugarskoga biće bez sumnje 
znamenite i u književnoj njegovoj povjesti. 

Slovenci su i Bugari sa Hrvatima i Srbima južni Slovjeni, 
kojima su po jeziku najbliže u srodstvu Rusi 
- Od svih slovjenskih naroda Rusi su po broju naj jači narod. 
Po statističkim podacima od pošljednjih godina, što ih je pri- 
kupio njemački učenjak dr. H. Brachelli, broji se u samoj Evropi 
65,270.000 (ili po drugim potanjim podacima u istoga pisca 
65,602.000) Rusa. Prema tomu izlaze Rusi jači i od ponajvećih 
naroda evropskih : oni su pretežniji u Evropi i od Engleza, kojih 
broje 32,980.000, i od Francuza, kojih ima 40,280.000, pače 
i od istih Nijemaca, kojih broje (sa Holandezima i Flamima) 
do 63,205.000. Ako je u Evropi u svemu 329.876.000 ljudi, 
to je gotovo jedna petina svih evropskih stanovnika ruske 
narodnosti. | 
Glavno je naselje tomu silnomu narodu evropska Rusija, 
odakle se širi daleko na istok u Aziju, a seže i na zapad u 
austro-ugarsku monarhiju. 
Da ruski narod, nastavajući u različitim krajevima i klima- 
tima, razvijajući se u različitim prilikama i okolnostima, ne može 
svagdje po svem svom ogromnom naselju da bude u svemu 
jednak, to je samo po sebi jasno. UTO TOpoAB, TO HOPOBB. TO 
AepeBa. TO oGuuaii; uTO 3eM148, TO UPOKA3H, UTO ABOPE. TO 
FoBOPE, veli ruska poslovica. U nauci se uopćeno odredjuju 
tri grane ruskoga naroda: Velikorusi, istočna i sjeverna 
grana, Bjelorusi, zapadna grana, i Malorusi, južna grana. 
Narod sam ne zna za ta književna imena; Bjelorus i Malorus 
reći će da je Rusin, a Velikorus kaže za se, daje Ruskij 
(čovjek). Našim starima bili su Velikorusi Moskovi, kao 
ljudi države moskovske, a Malorusi Rusi. Kad se prosto kaže 
Rus, misli se danas u nas ponajviše ili Rus uopćeno ili Ve- 
likorus, a Malorusu obično kažemo Rusin. 
oMaloruskomu naselju veći je dio u carstvu ruskome, a 
manji dio u austro-ugarskoj monarhiji. U carstvu ruskome sjede 
poglavito u gubernijama volinjskoj, podoljskoj, kijevskoj, černi- 
govskoj, poltavskoj, harkovskoj, jekaterinoslavskoj; u guberni- 
.jama voroneškoj, tavričkoj, hersonskoj, u Besarabiji'i u lu- 

blinskoj guberniji ima ih u jednoj više, u drugoj manje. Omanjih 
naselja maloruskih ima i u drugim krajevima ruskoga carstva. 
U austro-ugarskoj monarhiji živu Malorusi u istočnoj polovini 
Galicije, u sjevernoj polovini Bukovine, i u ugarskim župani- 
jama beneškoj, ungvarskoj, ugockoj i marmaroškoj, za tim 
u zemplinskoj i u šaroškoj županiji. Rasijani nastavaju i u 
drugim krajevima; tako imade n. pr. i u Hrvatskoj maloruskih 
naseljenika (oko 2.800). U austro-ugarskoj monarhiji ima ih 
na broju do 3,517.000, a u carstvu ruskome do 12,417.000. 

Bjelorusi nastavaju samo u ruskome carstvu: po svoj 
guberniji mogilevskoj i minskoj, po dobrom dijelu gubernije 
smolenske, vitepske, gorodanske i oblasti bjelostočke, a nešto 
ih ima i u guberniji vilanskoj. Broje ih do 3,104.000_duša, 

V elikorusi sjede Bjelorusima i Malorusima na istok i na 
sjever; u srednjim ruskim gubernijama živu nepomiješani, dok 
se u istočnim gubernijama miješaju s finskim i tatarskim elć- 
mentom, kojega sve više nestaje; na jugu i na zapadu ima ih 
veoma mnogo i medju Malorusima i medju Bjelorusima. U 
evropskoj Rusiji broje do 46,564.000 Velikorusa. 

U najstarije doba historijsko nalazimo po ravninama ruskim 
onamo od Crnoga mora na sjever uz rijeke Dnjepar i Dnjestar, 
za tim po obalama gornje Volge, Oke, zapadne Dvine i Ilj- 
menskoga jezera mnogo slovjenskih plemena, koja su izmedju 
sebe jedno od drugoga nezavisna. Godine 862. poslaše Novgo- 
rodjani k junačkim Normanima, koji se u ruskih ljetopisaca 
zova Varjazi ili Rusi, poslanike s pdrukom: »Zemlja je 
naša velika i bogata, ali U ,njoj nema reda. Dodjite k nama i 
vladajte nad nama«. Odagžvavši “se Rurik sa svoja dva brata 
pozivu, zagospodovaše Slovjenima, a zemlja se njihova prozva 
Rusija. Tako se do sto godina sjediniše ona različita slo- 
vjenska plemena u jedan narod, koji se već onamo od X. 
vijeka uopćeno zove ruski narod. 
< Rurikov našljednik Oleg (879.—912.) podiže Kijev u južnoj 
Rusiji glavnim gradom svoje države. Od toga je vremena pa 
sve do Andrije Jurjevića Bogoljupskoga (f 1174.) središte 


78 Jezici slovjenski. 
ruske države Kijev, majka ruskih gradova. Od vremena kneza 
Andrije Jurjevića diže se Vladimir na Kljazmi. Za Andrijinih na- 
šljednika uvališe u Rusiju Mongoli i razbiše 1224. Ruse na rijeci 
Kalci. Nasrnuvši po drugi put Mongoli, pridobiše 1237. Rjazan, 
1238. suzdaljsku kneževinu, 1239. Černigov, a 1240. pade pli- 
jenom mongolskim i slavni Kijev. Od to doba nije više Kijev 
i južna Rusija središte ruskoga života: ono se pomače na sjever, 
gdje se najprije digao Vladimir a poslije Moskva, koju je oda- 
brao svojom prijestolnicom veliki knez Ivan Kalita (1328.— 
1348.). Dok je gotovo sva južna i zapadna Rusija bila u tudjoj 
vlasti: podnjeparska Rusija već od doba kneza Gedimina 
(1315.—1337.) u litavskim, a galička Rusija od Kazimira Ve- 
likoga (1343.—1370.) u poljskim rukama, jačala se na sjevero- 
istoku i razmicala svoje granice Moskva, koja se za Ivana III. 
Vasiljevića (1462.—1505.) sasvim oslobodila gospodstva mon- 
golskoga, što ju je tištilo preko dvjesta i pedeset godina. U 
takim prilikama nije za čudo, što su se izmedju jugo-zapadne 
Rusije, koja je bila od 1569., kad se sjedinila Litva s Poljskom, 
sasvim pod vlašću poljskom, i sjevero-istočna Rusija, koja se 
prikupljala pod svojim rodjenim knezovima oko Moskve, po- 
molile s vremenom opreke i razlike, koje se ni danas jošte 
nijesu sasvim zatrle i izbrisale. To se opaža i u književnosti. 
Književnost ruska počinje s kršćanstvom, koje je uhvatilo u 
Rusiji korijen za sv. Vladislava (980.—1I015.). Prve knjige, 
koje su onamo bez sumnje došle iz Bugarske, bile su pisane 
na jeziku starom slovenskom, koji je i u Rusiji postao jezik 
crkveni i književni. Kako je bila sve do mongolske provale 
južna Rusija a na ime Kijev središte ruskoga života, književna 
je radnja ruska u najstarije doba najživahnija na jugu, medju 
Malorusima. Uza sve to, ta je literatura toliko maloruska, koliko 
i velikoruska: jezik stari slovenski bio je suviše jak, a da po- 
pusti narodnomu govoru toliko, te bi se moglo odrediti, da 
djela toga doba pripadaju po jeziku svome ovoj ili onoj grani 
ruskoga naroda. Za mongolske provale u XIII. vijeku propade 
mnogo starih spomenika književnih, radnja književna na jugu 

susta, a javlja se na zapadu u kneževinama Haliču i Vladimiru. 
U XIV. vijeku padoše 'južni i zapadni krajevi pod vlast litavsku 
1 poljsku, ali narodnost ruska bijaše i pod tudjom vlašću tako 
jaka, da je i ovdje i ondje ruski jezik vrijedio i u uredima i u 
književnosti. U XV. istom vijeku počinje književnost, za koju 
se može reći da je upravo bjeloruska i maloruska. Kako je 
književni jezik onoga doba i maloruski i bjeloruski jednako 
nattunjen elementima i starim slovenskim i poljskim, nije go- 
tovo nikake razlike izmedju njih, a pisci XVI. 1 XVII. vijeka 
koliko su maloruski, toliko su i bjeloruski. Istom XVII. vijeka 
preteže u književnosti južna maloruska grana, ali politički rascjep 
nije dao da se razvije, kako se počela razvijati. Godine 1654. pri- 
valio se jedan dio Male Rusije carstvu a drugi ostao pod Poljskom, 
dok je nijesu raskomadali (1772., 1793.1 1795.). Od polovine 
XVII. vijeka stala je Moskva privlačiti i Maloruse, izmedju 
kojih su mnogi u XVII. vijeku i u prvoj polovini XVIII. vijeka 
stekli velikih zasluga za opću rusku prosvjetu. Centralizacija 
ruska, moskovska i petrogradska, zahvatila je 1 Malu Rusiju, 
kojoj je bilo od doba Katarine II. (1762.—1796.) sudjeno, da 
se malo po malo prometne ruskom provincijom i da poprimi 
velikoruske običaje, jezik, prosvjetu i literaturu. I tako se činilo, 
da je jeziku i književnosti maloruskoj odzvonilo, ali u početku 
ovoga vijeka, kad se uopćeno u svih Slovjena opaža preporodjaj 
narodnoga života, stali se pridizati i Malorusi. Za njihovo nasto- 
janje oko maloruske književnosti nije se u Rusiji isprvice mnogo 
marilo, ali kako se u Rusa stao dovijati književne snage čisti govor 
velikoruski, komu je okrčio put slavni Lomonosov (1711.— 
1765.), a u Malorusa čisti maloruski govor, počeli su Rusi ma- 
lorusku književnost prijekim okom gledati. Kad se u pošljednjim 
desetinama našega vijeka najljepše razvijala maloruska književnost, 
kojoj je bez sumnje najdivniji ures pjesnik Taras Gregorović 

evčenko (1814.—1861.), iznijelo se u Rusiji pitanje: imade 
li pravo maloruska književnost da eksistira? Dok su jedni udarili 
na nju, gledajući u njoj kojekake separatistične težnje, koje bi 
mogle i u političkom životu biti opasne, drugi su je branili, 

dokazujući izmedju ostaloga, da je maloruski isto tako osobit 
jezik kao i velikoruski što je, da nije po tome maloruski istom 
nekakav osobit govor velikoruskoga jezika, i zato da je pravo, 
da bude i on književni jezik. U te se raspre najzad umiješala 
i ruska državna vlast, sprečavajući u velike razvoj književnosti 
maloruske, koja se ne može ni u našoj monarhiji nikako pravo 
da razvije kod vlasti, što je imadu Poljaci u Galiciji. 

Dok je tako maloruska književnost (o bjeloruskoj književnosti 
nema danas ni spomena) trgnula u natrag, velikoruska ili pravo 
reći ruska književnost razvila se da joj se moraš diviti. Ruska 
je književnost stupila gotovo u naše vrijeme u red evropskih 
književnosti, a već je u pravom značenju svjetska književnost. 
Ona ne treba da se boji premca ni u kojoj književnosti evropskoj, 
jnju priznaju za veliku i Nijemci i Francuzi i Englezi. Njezine 
tečevine nijesu više dobro samo ruskoga naroda, one su dobro 
svega prosvijetljenoga svijeta. ita 

Doba Petra Velikoga (1682. —1725.). koji je 6krčio put 
zapadnoj prosvjeti u Evropu, znamenito je i u povjesti knji- 
ževnosti ruske. Za njega počinje svjetovna književnost ruska, 
dok od najstarijega doba pa sve do rjegovih vremena preteže 
u književnosti ruskoj duhovna književnost. Od Petra Velikoga 
dohvata se ruske književnosti duh njemačke 1 francuske pro- 
svjete. Predstavnik je toga doba učenjak i pjesnik Mihajlo 
Lomonosov (I711.—1765.), koji se mnogo trudio, da se 
prizna za književni jezik čisti narodni govor, a da se istisne 
iz knjiga stari književni jezik, smjesa jezika starog slovenskog 
i narodnog ruskog. Radnja velike carice Katarine II. (1762.— 
1796.) nastavak je radnje Petra Velikoga. Kod svega tudjinstva, 
što se još i za njezina vladanja banilo u Rusiji, pod njenim je 
moćnim okriljem jačala narodnost ruska. Što je Lomonosov 
za vijek Petra Velikoga, to je pjesnik Gavrilo Deržavin 
(1743.—1816.) za vijek Katarinin. Prijelazno je doba, što se 
po velikom historiku i pjesniku Nikolaju Karamzinu (1766.— 
1826.) zove Karamzinovo: doba : uzori francuski gube vrijednost, 
a književnost se počinje dizati na svoje noge i samostalno raz- 

vijati. Dovršivši Karamzin, koji se s punim pravom zove otac 
nove ruske književnosti, nastojanje Lomonosovo oko jezika 
ruskoga, stvorio je rusku prozu, koja je tako elegantna i jasna, 
kao u malo kojega naroda evropskog. Svojom historijom ru- 
skoga gospodstva, što ju izdao 1816. godine, pokrenuo je ii 
Rusa mar za istraživanje i učenje domaće historije. Sad počinje 
u historiji ruske literature doba romantične poezije, kojoj je 
najveći predstavnik Vasilije Žukovskij (1783 .—1852.). Do- 
malo se za tim pojavi u literaturi ruskoj novi, čisto narodni 
smjer: kod narodnoga života ruskog, koji sam sobom, kaki 
jest, podaje umnicima izobila gradje svake ruke, tudjinstvo i 
romantika treba da se uzmakne. Tim je smjerom pokrenuo 
najveći ruski pjesnik, genijalni Aleksandar Puškin (1794.— 
1837.), u koga je, kako reče Gogol, sve rusko: i priroda i 
jezik i duša i karakter. Književnost ruska toga smjera izašla 
je evo u naše dane svjetska književnost. Kod silnoga napretka 
njezina veličina se njezina u budućnosti ne može gotovo ni 
da nasluti! 

Mimo Ruse brojem su naj jači Poljaci, koji se u naših 
starih pisaca zovu i Lesi. U Evropi broji se do 11,448.000 
Poljaka. Raskidani godine 1772., 1793. i 1795. živu danas u 
tri države: u carstvu ruskome .(5,850.000), u austro-ugarskoj 
monarhiji (3,255.000) i u kraljevstvu pruskom (od prilike 
2,343.000). U carstvu ruskome glavno im je naselje u guber- 
nijama varšavskoj, radomskoj, lubelskoj, plockoj i augustov- 
skoj, gdje su Poljaci jači od drugih narodnosti, dok su u gu- 
bernijama podoljskoj, volinjskoj i kijevskoj pretežni Malorusi, 
u gubernijama mogilevskoj, grodanskoj i vitepskoj Bjelorusi 
a u kovanskoj i vilanskoj guberniji Litvini. U austro-ugarskoj 
monarhiji pripada Poljacima zapadni (manji) dio Galicije i 
istočna čest vojvodstva sleskoga. U kraljevstvu pruskom naselje 
je Poljacima u jugo-istočnoj Sleskoj, u Poznanjskoj, gdje su 
pretežniji od Nijemaca, i u provincijama istočnoj, , 1 zapadnoj 
Pruskoj. U kraljevstvu pruskom Poljaci su na "udari “sili nje- 


mačkoj, a pred njezinim teženjem na istok narodnost je poljska 
Broz Crtice I. 

već u AIIL. i XIV. vijeku morala uzmicati. Crnih su dana 
doživjeli Poljaci, ali crnjih ne će biti doživjeli dana od onih, 
što im se evo u naše vrijeme spremaju u Pruskoj, gdje se 
zaklelo Nijemstvo, da će ih sve istrijebiti, što ih ima na zemlji, 
dokle seže sila pruska. Velika je nesreća po narod, kad mu se 
bori država a on se raskomada, ali kud će veća nesreća, kad 
se digne sila, da na porugu prosvjeti i čovještvu devetnaestoga 
vijeka zatare bez traga nesretnomu narodu narodnost, jedino 
dobro pradjedovsko! 

U Poljaka se prilično kasno počela razvijati književnost na 
narodnom jeziku, jer pored latinskoga jezika, što su ga donijeli 
u Poljsku svećenici sa zapada a na ime iz Njemačke, poljski 
je jezik živio gotovo samo u prostoga naroda. Osim latinskoga 
jezika dosta se rano uvukao u Poljsku 1 njemački i talijanski. 
Poljski su gradovi bili puni njemačkih zdhatlija“i" talijanskih 
umjetnika, a u gradovima i po dvorovima plemićkim rado se 
govorilo njemački i talijanski. I tako se za vladara iz kuće 
Pjastovske, koji vladaju sve do 1386. godine, pomaljaju tek 
slabi počeci književnosti poljske, koja se stala nešto pridizati u 
doba velikoga historika poljskoga Jana Dtugosza (I1415.— 
1480.) a bujno se razvila za slavnoga kralja Sigismunda II. 
Avgusta (1548.—1572.). To je zlatni vijek književnosti poljske, 
za koju su velikih zasluga stekli Nikola Rej (1505.—1I559.), 
koji je prvi počeo pisati na narodnu, Jan Kochanowski 
(1532.—1584.), najveći pjesnik Sigismundova doba, i Petar 
Skarga (1532.—I612.), najveći govornik poljski svih vre- 
mena. Razvivši se književnost poljska na jedanput tako bujno, 
ona se domalo izrodila. Pjesništvo se prometnulo pukim stiho- 
tvorstvom, kojemu kao da je bila poglavita i jedna namjera, 
da kićenim riječima kadi svemožnomu velikaštvu i plemstvu. 
Od nebrojenih hvalospjeva ili panegirika zove se to doba 
poljske književnosti panegirično doba. U isto je doba nastanuo 
čudan običaj, te se uzelo držati da se ne_ može lijepo i ele- 
gantno govoriti poljski a ne miješajući u nj latinskih riječi 1: 


rečenica. Kako se to makaronstvo, to jest miješanje narodnog 

poljskog i tudjeg latinskog govora, dohvatilo i knjige, zove se 
to panegirično doba i makaronistično doba. U doba Stanislav- 
ljevo, onamo od godine 1764. kad je stupio na prijesto poljski 
Stanislav Poniatowski (1764.—1795.), pretežu u Poljskoj na 
veliku žalost stare korenike poljske običaji francuski, a fran- 
cuski klasici uzor su poljskim piscima. Najznatniji je pjesnik 
toga doba Ignjat Krasicki (1735.—1801.). Vlast francuskoga 
lažiklasicizma slomi Adam Mickiewicz (1798.—1855.), 
pored Engleza Byrona, Rusa Puškina i Francuza Huga najveći 
pjesnik devetnaestoga vijeka. Istom u Mickiewiczevo doba po- 
stala je književnost poljska prava narodna književnost. Mimo 
sve nevolje što su zadesile plemeniti ali nesrećni narod poljski, 
duh se u Poljaka održao neslomljen 1 stvorio onamo od Mi- 
ckiewicza pa do naših evo dana u lijepoj književnosti djela, 
koja će uvijek biti uzorna u redu svjetskih književnosti. 
Poljacima na jugu i zapadu širi se češka grana, koja obu- 
hvata i Slovake, a jaka je do 7,220.000 duša. U gornjoj Ugar- 
skoj sjede Slovaci (1,368.000), a u Češkoj (3,470.000), Mo- 


ravskoj (1,507.000) i zapadnoj Sleskoj (126.000) Česi, kojih 


imade dobrano i po drugim zemljama austro-ugarske monarhije, 
a do 50.000 i u jugoistočnom dijetu pruske provincije Sleske. 

Svi učenjaci složno uče, da slovački nije osobit jezik, odjelit 
od jezika češkoga, nego samo osobit govor jednoga jezika 
češkoga. 

Ono nešto knjiga, ponajviše -duhovnih, što se medju Slova- 
cima napisalo do početka XVIII. vijeka, pisano je uopćeno na 
jeziku, kaki je bio književni u Čćh4. Kad se na početku XVIII. 
vijeka stala buditi narodna svijest u Slovika, protestanti pridr- 
žaše u svojim knjigama i duhovnim i svjetovnim jezik češki, 

a katolici se prihvatiše narodnoga govora slovačkoga, koji je 
stao malo po malo preotimati mah nad književnim jezikom 
češkim. Uzalud su češki učenjaci i patrioti, rodjeni Česi, J. 
Dobrovsky, J. Jungman, Fr. Palacky, i rodjeni Slovaci, |. P. 
Šafarik i Jan Kollar zaklinjali Slovake, neka se kane nesloge 
u književnosti, uzalud je i naš veliki biskup J. J. Strossmayer 


4 


ke dA nji pama gr mas R 

podigao godine 1860. svoj glas za književnu slogu izmedju 
Čćha i SlovakA, — sve je to bio glas onoga što viče u pu- 
stinji. Pokret, što su njime pokrenuli izvrsni patrioti slovački 
L. Štur, J. Hurban i M. Hodža, nije se mogao više da zaus- 
tegne. I tako književnost u Slovaka žive ili upravo reći životari 
danas odjelita od velike književnosti češke. 

Kod sve vlasti, što ju je već onamo od X. vijeka, kad se 
osnovala praška biskupija, imao latinski a pomalo i njemački 
jezik, književna je radnja u Čeh4 i prije Jana Husa (+ 1415.) 
bila prilična a na ime za Karla [. (1346.—1378.) i njegova 
sina Većeslava IV. (1378.—1419.), kad se mnogo nastojalo i 
oko proze i oko poezije češke. Jan Hus, znameniti reformator 
crkveni, znamenit je i književni reformator. Da bi mu nauka 
dohvatila i u najniže redove naroda češkoga, trudio se pisati 
na jeziku čistom narodnom, oplemenjujući ga i čisteći od svake 
natruhe tudjinske. Nastojeći oko jezika književnoga, nastojao 
je i oko pravopisa: pravopis češki, kako ga je odredio Hus, 
osnova je potonjemu pravopisu češkomu, u koji su se ugledali 
Hrvati Šime Budinić (+ oko 1600.), Pavao Vitezović (+ 1713.) 
i dr. Ljudevit Gaj (+ 1872.). Za husitskih ratova (1419.—1434.) 
osnažila se svijest češka, a jezik je češki postao svetinja, koju 
je narod pazio kao zjenicu oka svoga. Od Husovo doba, kadno 
počinju Česi s neobičnom snagom zahvatati u povjest svjetsku, 
pa sve do kobne bitke na Bijeloj gori godine 1622. radilo se 
oko književnosti češke više nego i oko koje druge književnosti 
slovjenske u ono doba. Od bitke bjelogorske trgnula je češka 
književnost natrag. Što nije htjelo pristati s katolištvom, moralo 
je ostaviti kraljevstvo. Medju prognanicima ostavljaju Češku i 


veliki književnici, od kojih je najznamenitiji glasoviti učitelj 1- 


nastavnik _ Jan Amos Komensk (1592.—1671.). Ni u tu- 
djini ne zaboravljaju knjige češke, ali šta će jadni, kad je tim 
njihovim djelima put u Češku zakrčen najoštrijim kaznima! 
I tako sve do početka XVIII. vijeka sva su gotovo znatnija 
djela nastala u tudjem svijetu, a u samoj Češkoj javlja se tek 
po koji pisac srednje ruke. O. početka XVIII. vijeka pa do 

Josipa II. (1780.) još je i gore bilo književnosti češkoj : u njoj 
nema za sve to vrijeme ni jednog jedinog djela, koje bi bilo 
iole znatnije, a književna je radnja tako popustila, te se činilo, 
da u naroda češkoga nema više sila, koje bi bile jake podržati 
još koji čas u životu narodnu književnost. To je došlo u naj- 
bolji čas caru Josipu Il., komu je bilo Nijemstvo nada sve. 
Na što jezik, u kome nema prosvjetne snage? I car se Josip 
prihvati posla, da njemačkim školama istrijebi češki jezik i iz 
porodičnoga života. Kako je narod, u kome se bio već gotovo 
sasvim zatr'o svaki narodni ponos, i onako slabo mario za svoj 
jezik i sam pomagao silnome caru u njegovu nastojanju, jezik 
se češki našao u najvećoj pogibiji. Ali se na sreću našlo ple- 
menitih muževa, u kojih je bilo i stca i duha, te gledajući kako 
očito propada jezik češki, uprli sve svoje sile, ne bi li ga održali 
i pridigli, a ujedno probudili narod iz mrtvila, koje ga stalo 
pritiskati poslije bjelogorske nesreće. Njihovo nastojanje urodi 
preporodjajem i književnosti i narodnosti češke. Što se uradilo 
oko književnosti češke do godine 1820., ono je samo priprava 
za veliko narodno djelo, u kojem je duh češki postavio sebi 
najtrajniji 1 najveličanstveniji spomenik. 

Veličajno se razvila u XIX. vijeku književnost i ruska i 
poljska, ali po Slovjenstvo ne će biti ni jedna ni druga onako 
znatna, kao što je novija književnost češka. | 

Kad Slovjeni ne bi bili tako jako razdrobljeni, kao u istinu 
što jesu, misli jedan arapski pisac iz X. vijeka, nema naroda 
na čitavome svijetu, koji bi se mogao s njima mjeriti. Tako \ 
su Slovjeni bili razdrobljeni i prije i kašnje, a danas, kako 
vidimo, slovjenska je grana pocijepana više nego germanska 
ill romanska. Ni germanski ni romanski svijet (izuzevši Ru- 
mune) nije tako razdvojen, kao slovjenski, koji se rastavio u 
dvije polovine, jednu sjevernu i istočnu, a drugu južnu, koje 
rastavljaju Nijemci, Madžari i Rumuni. I ove se opet polovine 
vrstaju u odjelite, koje veće koje manje zajednice, štono se 
koje po čemu izmedju sebe oštro odvajaju. Ogledajmo južnu 
polovinu slovjenskoga svijeta. 

Od najstarijih vremena, što ih znademo iz historije, pa sve 
do danas južno Slovjenstvo ni časak nije bilo na okupu u 
jednoj, ni svojoj ni tudjoj državi. Dok su Bugari, Srbi i Hrvati 
razvili svaki svoju državu, kojima su bile granice sad šire sad 
uže, Slovenci su pali pod vlast njemačku prije nego su se 
mogli politički samostalno razviti. Kad je u potonja vremena 
nestalo slovjenskih država na jugu, razdijeliše baštinu njihovu 
izmedju sebe Carigrad, Mleci, Budim i Beč. A danas? Ni u 
kojega slovjenskoga naroda na jugu nijesu svi dijelovi njegovi 
u jednoj državnoj zajednici. I tako vidimo, da su južni Slovjeni 
odvajkada bili politički izmedju sebe rastavljeni. Kod take pro- 
šlosti nije čudo, što su se u svakoga naroda na slovjenskom 
jugu izvile osobite povjesne i državne ideje, koje se ne vežu 
izmedju sebe, nego su i oprječne jedna drugoj. 

Ovako politički rastavljene južne Slovjene još je od prvoga 
časa, kako su zauzeli svoja nova naselja na jugu, rastavljala i 
vjera. Slovenci i Hrvati pristali su za Rimom, Srbi i Bugari za 
Bizantijom, a da bude nevolja još i veća, počeli su se Hrvati, 
Srbi i Bugari onamo od XIV. vijeka povoditi i po koranu. 


. Kakim je rodom to urodilo, i kakim još i danas radja, suviše 


je dobro poznato. Nesreća hoće, te ni danas jošte, gdje vjerski 
fanatizam ne muti više prosvijetljenog svijeta, nijesu našle u 
svačijem srcu mjesta pjesnikove riječi: 
Ah, da je proklet, tko cijeć vire 
na svojega reži brata: 


jer nesreća tvoja izvire 
samo iz toga kalna blata! 


S vjerom primili su južni Slovjeni i prosvjetu, jedni sa za- 
pada, komu je bilo središte Rim, drugi s istoka, komu je bilo 
središte Bizantija, a od XIV. vijeka stala ih se dohvatati još 1 
arapsko-turska prosvjeta. Te različite, izmedju sebe često i su: 
protne prosvjete ostaviše u južnih Slovjena svaka svojih tra- 
gova, koji su se tako u dušu usjekli, te se po njima i najrodjenija 
braća odvajaju jedni od drugih, a ne će ih može biti ni vijekovi 
sasvim zatrti. | 

Što vidimo u južnih Slovjena, ono vidimo i u sjevernih i 
istočnih Slovjena, uopćeno u svih Slovjena gotovo od najsta- 
rijih vremena. 

Pored svega toga, Slovjeni nijesu ipak nikada zaboravili, da 
su po krvi jedno, da su svi članovi jedne velike slovjenske 
porodice, na što ih je osobito sjećao jezik, koji, kako pjeva 
naš Džon Palmotić (1606.—1657.),od Adrijemoraredom 
svukoliku zemlju svoji do pučine mrazne ledom. 
Ta se ideja o zajednici slovjenskoj ponajviše gajila samo teo- 
retično u književnosti. U prošlosti zanosila je ona naj jače naše 
Dubrovčane: ni u kojoj slovj nskoj književnosti starijega doba 
nije ona tako često i tako zanosno izricana, kao u našoj du- 
brovačkoj književnosti. 

Ideja narodnosti, što se uzela onamo od svršetka XVIII. 
vijeka pronašati sa zapada s idejama slobode i jednakosti, za- 
hvatila je i slovjenski svijet, a na ime one Slovjene, kojima je 
prijetila pogibija, da će ih uništiti tudjinstvo. Ideja narodnosti 
oživila je u njih sile, što su bile zamrle pod tudjinskim  pri- 
tiskom, i oni, osvijestivši se, otvore boj za svoju narodnu eksi- 
stenciju, narodnu slobodu i narodnu prosvjetu. Rastrgani osjećali 
su, da su preslabi prema svojim protivnicima, a jedina im nada 
bila i spas u slozi, u složnom Slovjenstvu. I tako je oživjela 
ideja o zajednici slovjenskoj jače nego i kad prije, a najgor- 
ljivijih i najvećih zatočnika našla je u Čćh4. Već prvi počeci 
književnoga i narodnoga pokreta u Čeb4 zadahnuti su tom 
idejom, koja j: najveličajnija izašla u djelima Josipa Pavla Ša- 
farika (1795 — 1861.) i Jana Kolara (1793 —1852.). 

J. P. Šafafik prvi je pokazao u svojim Starinama slovjen- 
skim (što ih je izdao 1836.—1837. s pomoću Matice češke) 
učenomu svijetu čisto Slovjenstvo, kakovo se javlja u povjesti 
onamo od najstarijih vremena, do kojih možemo doprijeti, pa 
sve do X. vijeka, kad su se članovi slovjenske porodice sasvim 
bili razišli 1 svaki već uzeo živjeti samostalan život. Ni prije 
ni kašnje nije Slovjenstvo u svojoj nekadašnjoj zajednici tako 
živo i vjerno prikazano, kao u spomenutom djelu Šafarikovu, 

koje je još i danas neiscrpeno vrelo za najstariju povjest sva- 
koga naroda slovjenskog. Zanoseći se njegovim Starinama u 
davnu prošlost, u kojoj razmatramo veličanstvenu pojavu jedin- 
stvenoga Slovjenstva, sjetno se i nevoljno vraćamo u sadašnjost, 
u kojoj nam se priziru sve same ruševine i slabi ostaci ogro- 
mnoga svijeta slovjenskog. Veliki duh Šafarikov vidio je jasno 
i u tom Slovjenstvu sadašnjosti silnu veličinu, te ju iznesao u 
Slovjenskom narodopisu. U dvije godine (1842.—1I843.) tri 
puta je izašlo na svijet djelo Šafarikovo, kojemu je dodana i 
mapa naroda slovjenskih. »Ja sam se obavijestio, piše Stanko 
Vraz češkomu učenjaku Erbenu godine 1842., da ne ima ni- 
jedne knjige, koja bi tako silno djelovala na svaku vrstu na- 
roda, nego Šafarikova mapa slovjenskih naroda. Kako sam sa 
sobom donio amo jedan komad, malo da ga ne raznesoše 
ovdješnji domoroci i nedomoroci. Sve se čudi i dosta na- 
čuditi ne može nad veličinom slovjenskoga na- 
roda. Mapa ova činiće kod nas više domorodaca nego što ih 
čitava literatura učinit ne mogaše. Hvala Safariku na tom ča- 
robnom daru!« A bilo je to djelo doista čarobno: po njemu 
se prezreno, nepoznato Slovjenstvo kao u jedan mah promet- 
nulo silnim divom. Od njega su potlačeni Slovjeni stali izgledati 
svoj spas, s njega je počeo strah hvatati dušmane slovjenske. 

Ako je učenjak Šafarik prikazao Slovjenstvo kako je bilo i 
kako jest, a ono ga je pjesnik Kolar u glasovitoj lirsko-epskoj 
pjesmi Slavy dcera (Slavina kći, prvi put ugledala svijet 1821.) 
prikazao, kako bi trebalo da bude. S bolnom mišlju prolazi 
pjesnik Polabljem i baltičkim zemljama, gdje je nekoć bila 
kolijevka a sada je grob njegova naroda. Sve nepravde, što su 
ih nanijeli Nijemci Slovjenima, sve muke, što su ih pretrpjeli 
Slovjeni od Nijemaca, dolaze mu na oči. S tužnoga tog po- 
zorišta kreće preko Češke i Moravske medju Slovake i dalje 
dolje na jug, proklinjući dušmane Slovjenstva, a osobito od- 
metnike, i žaleći se na rascjepkanost slovjenskih naroda..... 
»Svega imademo što treba: imademo kopna i mora, zlata i 
srebra, vještih ruku i veselih pjesama... jedno samo nemamo: 

sloge i prosvjete. Dajte nam to, a vi ćete vidjeti narod, za kaki 
ne zna povjest svjetska!« Ni za čim mu duša toliko ne gine, 
koliko da vidi, gdje su Slovjeni složni i jedni: veličajna bi to 
bila pojava, pred kojom bi morala Evropa na koljena da padne. 
Nariče s nepravda, što su ih počinili tudjini Slovjenima ... »Mi 
smo dali svijetu Petra Velikoga, Husa, Kopernika, Zrinjskoga 
i stotinu drugih, a svijet? Ponio se kao djeca, što u izvor, iz 
kojega su se napila, bacaju kamenje i smeće.« Poziva Slovjene, 
da budu »cijelost a ne mrvice, da budu sve ili — ništa«, a iz- 
gleda bolju budućnost... Sa zemlje zanosi se pjesnik u rajske 
visine, gdje na prijestolu sjedi Slava, a do nje uzrasla granata 
lipa, puna cvijeća, po kojem se roje nebrojeni rojevi pčelica: 
to su duše Slovjena i Slovjenkinja, što će doći na svijet. U 
tim rajskim krajevima nastavaju kraljevi, junaci, gospoda, uče- 
njaci, pjesnici — sve glasoviti Slovjeni i prijatelji Slovjenima- 
Tu vidimo izmedju ostalih Čirila i Metodija, sv. Jerolima, papu 
Ivana 1V., sv. Savu, petoro braće hrvatske, Dušana, Jug Bog- 
dana sa devet Jugovića, kosovske i sigetske junake, Lomnic- 
koga gdje pozdravlja Gundulića, Zaboja gdje se smješi Kačiću, 
Obradovića, Vodnika, slijepca Filipa... a onamo podalje pri- 
kazuju Palmotićevu dramu... Sa raja salazi pjesnik u pakao 
k odmetnicima, izdajicama i neprijateljima Slovjenstva, koji se 
muče muka paklenih za nepravde i nasilja, što ih počiniše 
Sovjenstvu. Pred paklom ima čistilište, a u njemu su sve sami 
shibići, koji su za nebo prezli, a za pakao predobri, i zato treba 
da se čiste. Tu se medju ostalima dese i oni, što su zazirali 
od svojih slovjenskih imena, te ih prometali na tudja. Na ve- 
likom rešetu rešetaju vragovi one nesretnike, koji ne mogu ni 
pe riječi izreći, a da ne primiješaju po koju tudju riječ: neka 
se nauče čistije govoriti svoj materin jezik. 1 članovi sabora 
soknskoga, što su se opirali slovjenskoj službi božjoj, zapali 
suu to čistilište: bruse im tupu pamet, neka nauče poštovati 
ljulska prava. Paklu na vratima odijevaju dva vraga Lijepu, 
udvu hrvatskoga kralja Zvonimira, štono je otela Hrvatima 
samostalnost. U sam pakao pobacao je pjesnik, mimo ostale, 

Franke, koji su hrvatskim majkama od prsiju grabili djecu i 
bacali je psima, Vuka Brankovića, sestre Maru Brankovićevu 
i Vukosavu Obilićevu. Iz propasti paklene diže se strašna kletva, 
koja je ljutih rana zadala Slovjenstvu: ko se ne osveti, on se 
ne posveti... »Više ih imade na nebu, završuje pjesnik, nego 
u paklu, a istinu da vam kažem, od svih što su u paklu, naj- 
više ih je stropoštala onamo zloba Nijemaca, 'ih vječnih anti- 
hrista roda slovjenskoga. Čujte me, braćo i sestre! Bježite onu 
klizavu stazu, koju je vrag obastr'o mrežama, ne bi li nahvatao 
za svoj pakao duša... Eto nam primjčri, učite se ljubiti svoj 
narod! Gromom neka se razliježe glas od Tatre do Crne gore, 
od Krkonoša do Urala: pakao izdajicama, a nebo vjernim Slo- 
vjenima !« Budimo složni i jedni, pa ćemo biti silni i veliki, 
to je misao, koja oživljuje Kolarovu pjesmu nad pjesmama. 
To je pjesma, po kojoj je Slovak Kolar izašao apostol slovjenske: 
zajednice i uzajamnosti. Ona je jednako zanosila Slovjene na. 
sjeveru, kao i Slovjene na jugu. Ona je bila sunce, koje je 
ogrijalo duša našega Gaja, a po njemu sav narod hrvatski. 
Vrativši se Gaj iz Pešte, gdje je drugovao s Kolarom, u do- 
movinu »sva je društva, kako pripovijeda Fran Kurelac, sve 
je sastanke mladih ljudi okadio učenošću toga Slovaka, toga 
skromnoga lutorskoga duhovnika, te ugrijane slovinske duše, 
a najpače čudesi divne mu i pročuvene pjesmi: Slavy dcera. 
Nam je bilo, kao da nam je tko usta medom omazao, bolje 
smo k tomu pridisali, nego li k ljiljanu 1 k čeminu. To je 
bila prva klica iz ogromnoga vrta Slovinstva« 
U toj je klici bila ona životna snaga, koja je preporodila Slc- 
vjenstvo na novi narodni i prosvjetni živo:. 

Po tome je eto češka književnost, kaka se javlja u prvoj 
polovini našega vijeka, a osobito u Šafarikovim i Kolarovm 
djelima, neizrečene vrijednosti ne samo za češki narod, nego 
i za čitavo Slovjenstvo, koje je u njima prvi put jasno vidjeb, 

ikakvo je bilo, kakvo jest i kakvo bi moglo biti. 

Veliko i svijesno Slovjenstvo, u koje su upirali oči Buga1, 
Srbi, Hrvati, Slovenci, Česi i Slovaci, podavalo je duševne 

snage i onoj šačici lužičkih Srba, što su se održali protiv 


nijemčenja sve do dana današnjega. Bez_ideje slovjenske i njih 
već n stalo u _Nijemstvu 


bi već n stalo 

Lužički su Srbi ostatak onih slovjenskih plemena, što su 
nekoć naselila baltičko primorje medju donjom Labom i Vislom 
i zemlje medju srednjom Labom i Odrom. Povjest slovjenskih 
naroda ne poznaje strašnije i krvavije prošlosti od prošlosti tih 
polapskih i baltičkih Slovjena. Nema sumnje, za njihovom su 
prošlošću zamicale oči našega Preradovića, kad je skladajući 
veličanstvenu pjesan Slovjenstvu, što ga kao more salila ruka 


božanska zemlji u krilo, udario u ove glase: 

Stoji stadiji GzBOI enih: očiju ski ćtemih kala 

tvojih na obalali i u nehvalj tebi se divi, 

s tebe i protrnjuje strahom. Zašto se boji? 

(). po tvojoj veličini pravedna savjest mjeri mu 

osvetu, štono patri ga za silne grijehe na tebi. 

On gusarski brodjaše po tebi, zastava krsta 
stijeg mu bijaše, prosvjeta cilja izlično svjetlo, 
ali jadra naduta gadnim dobiti dahom, 

krm rukom ravnata grabežljiva koristoljublja, 
mač mu veslaše, koplje diraše dna ti se, a za 
ladjam svedj mu plovljahu u krvi na gomile mrci, 
ubjenici tvoji. Nebu je plakati bilo 

plod si gledeći blagog truda, na polju čovještva 

najljepši rodnoj po sreći tad, kako ga crna 

kosila kletva, a njegovana uspjeh si gledeć 

najveći tad po broju ljudstva kako ga divljač 

harala bijesna na uštrb vijekova; riječju: gledeći 

lik si najsličniji tad na zemlji, kako u božje 

ime bezbožnost ga trla opaka, i porad 

krsta kako na krst razapinjala narod najblaži, 
najpobožniji na svijetu... 


To je vjerna slika prošlosti polapskih i baltičkih Slovjena. 
Sva njihova prošlost neprekidna je borba protiv Nijemaca na 
zapadu i protiv Normana na sjeveru. Odvajkada krvni ne- 
prijatelji, postadoše još i ljući neprijatelji, kad su se germanska 
plemena iskrstila: tada se plemenski bojevi izvrgoše u vjerske 
bojeve. Tvrdo se držeći vjere svojih djedova, Slovjeni je ne: 


! 

htjedoše da zamijene za vjeru, što su im je naviještali Nijemci, 
koji su nosili u jednoj ruci krst a u drugoj mač. Vjera, što je 
ostalome svijetu donosila spas, donašaše njima ropstvo, jer Ni- 
jemca apostola pratio je Nijemac vojnik. I tako nije čudo, što 
su se polapski i baltički Slovjeni upirali sa svom silom, da 
protjeraju nepozvane goste, koji su im se neprestance nametali. 

Sile slovjenske i njemačke nijesu bile jednake. Dok su Ni- 
jemci, pribravši se pod vlast jednoga gospodara, udarili na 
Slovjene složnim silama, Slovjeni, rastrgani domašnjim neslo- 
gama, nijesu bili vrsni stvoriti jedne jake države, koja bi se 
mogla uspješno opirati nasilnomu Nijemstvu. Pa kad se još 
ima na umu, da se medju tim Slovjenima nalazilo i izdajica, 
koji su se vezali s Nijemcima protiv svoje rodjene braće, i da 
su Poljaci i Česi, kako su bili revni kršćani, pomagali Nijem- 
cima na svoje suplemenike, koji nijesu ni čuti htjeli za nje- 
mački krst, — kad se sve to ima na umu, ko da se čudi, što 
se Polabljani i Pomorani kod svega svoga junaštva nijesu mogli 
da odrvu njemačkoj sili! Prvi su pali pod vlast njemačku Srbi 
(1032.), a za njima Ljutice (1157.) i Bodrici (1160.). Pošljednje 
im je utočište bilo ostrvo Rujana, gdjeno se dizao u Arkoni 
hram bogu Svetovidu. Po izdaji dokopao se i tvrde _Arkone 
danski kralj Valdemar 1168. godine. 

Obladavši Nijemci Slovjenima, oni se prihvatiše, da ih izni- 
jemče. S njemačkim kolonijama širila se malo po malo njemačka 
stihija, a slovjenska se sve više uzmicala. U slovjenske je zemlje 
s njemačkim plemstvom, u kojem su izginula preostala slo- 
vjenska gospoda, nagrnulo njemačko duhovništvo i njemačko 
gradjanstvo. Što je bilo u gradovima Slovjena, to su bili sve 
sami prostaci i siromasi, koji su odjelito morali živjeti i ni u 
čemu se ne smjeli miješati s Nijemcima. Zaokupivši Nijemci gra- 
dove, oni su se stali širiti i po selima, potiskujući svagdje Slovjen- 
stvo, koje se s vremenom do u nekolika kraja sasvim zatamani. 

Ponajprije nestaje Ljutica, koji su nastavali u Primorju Odri 
na zapad sve do voda Varnova i Nebela. Došavši 1168. sasvim 
pod Nijemce i Dance, nijemčili se u XII. i XIII. vijeku, te se 

u XIV. vijeku za njih slabo već i čuje, a 1404. godine umrla 
je na ostrvu Rujani zadnja duša, koja je umjela slovjenski. Po 
naseljima ljutičkim danas je sve sam Nijemac. 

Ljuticama na zapadu sve do Labe i nešto prijeko sjedjela su 
bodrička plemena, kojima su obladali Nijemci onamo od 
godine 1160. Bodrici se nijesu tako brzo iznijemčili kao Ljutice. 
Jošte na početku XVIII. vijeka u zemlji nekadanjih Drevljana, 
koji su nastavali oko Jese, što utječe u Labu, bilo je staraca, 
koji su umjeli govoriti jezik svojih djedova. U Vustrovu se 
pošljednji put čula u crkvi slivensta ric (slovjenska riječ), 
kako su oni zvali svoj jezik, 1751. godine. U prvim desetinama 
našega vijeka nestalo je i pošljednjega traga bodričkim Slovje- 
nima. Slavni se Leibnic (1646.—1716., isporedi na str. 40.) 
prvi sjetio tih tužnih ostataka nekoć silnih Bodrica. Njegovu 
nastojanju treba da zahvalimo, što su se još u zadnji čas po- 
sabrale nekolike stotine riječi, koje su s jednom starinskom 
pjesmom svatovskom i očenašem jedini spomenik jezika bo- 
dričkih Slovjena. 

Bodričkim i ljutičkim plemenima na jugu živjeli su polapski 
Srbi, koji su na jug sezali sve do čeških gora, na istok do 
Kvise i Bobre, na zapad do Sale i nešto prijeko, a na sjever 
do Havele. Srbi su se dijelili na tri grane: na Lužičane u 
Lužici, što se danas zove Donja Lužica, na Milčane u zemlji, 
koja se onamo od XIV. vijeka zove takodjer Lužica, što je 
danas Gornja Lužica, i na Srbe izmedju Labe i Sale. Od 1032. 
godine sve su te zemlje njemačke. S njemačkim se gospod- 
stvom širila dakako i njemačka stihija Slovjenima na zator. 
Kako je bilo žilavo Srpstvo medju Labom i Salom, svjedoči 
i to, što je u Mišnju pošlo Nijemcima za rukom istom 1427. 
godine sasvim istisnuti jezik srpski iz sudova. Što se Srpstva 
ona Sali otimalo Nijemstvu, ono je zatamanila njemačka refor- 
macija bez traga. 

Jači su bii Srbi Lužičani u Gornjoj i Donjoj Lužici, 
koje rastavlja crta, povučena napravac s istoka na zapad preko 
sela Sprevica, koje leži na mjestu, gdje utječe Mala Spreva u 

Veliku Sprevu: toj je crti na sjever Donja, a na jug Gornja 
Lužica. I u Lužice okrčili su sebi Nijemci put 1032. godine, 
ali nijesu bili najbolje sreće, jer ako se i jesu mnogi Lužičani 
ponijemčili, a ono ih se takodjer dobrano održalo protiv Ni- 
jemaca sve de dana niko Biće tome uzrok jamačno i to, 
što su Lužičani pripali 1373. godine kruni češkoj, pod kojom 
su ostali sve do godine is 5., kad je Lužice dobio od cara 
Ferdinanda II. saski knez izbornik Ivan Gjuragj 1. Po bečkome 
miru (I815.) oteše Prusi čitavu Donju i dobar dio Gornje 
Lužice, a samo manji dio Gornje Lužice ostaviše Saskoj. Srba 
lužičkih broje danas oko 131.000, i to donjolužičkih 42.000, 
gornjolužičkih u Pruskoj 38.000, a u Saskoj 51.000. 

Jezik lužičkih Srba razvio se u dvije grane: u gornji lužički 
i donji lužički jezik. Jedan je i drugi jezik književni. 

Što se mali srpski narod, koji su Nijemci kroz nekoliko 
vijekova zatirali, ne može da podiči velikom književnošću, nije 
za čudo, ali je za čudo, što se mimo sve neprilike ipak pri- 
lično mnogo nastojalo oko srpske literature i u Gornjoj i i u 
Donjoj Lužici neprestano od XVI. vijeka ovamo. 

U Gornjoj Lužici nema prije reformacije nikakih knji- 
ževnih spomenika. Najstariji se pisac spominje Jakubica, koji 
je 1548. spremio srpski prijevod Novoga zavjeta. S reforma- 
cijom, koja se morala prihvatiti narodnoga jezika, da bi pro- 
drla i medju prosu puk, javlja se u gornjolužičkih Srba i knji- 
ževnost, koja je da što bila poglavito namijenjena crkvi i obra- 
zovanju duhovnome. Na druge prosvjetne potrebe narodne 
nijesu književnici ni pomišljali. 1 oko tih potreba uzela se 
književnost gornjolužička brinuti, kad ju je navrnuo na novu 
stazu J. E. Smoler (rodio se 1816.). Što je za nas Hrvate 
Gaj, ono je za Srbe u Gornjoj Lužici Smoler. Najveća mu je 
zasluga, što se poglavito po njegovu nastojanju prema Mati- 
cama srpskoj, češkoj i ilirskoj osnovala 1847. godine u Budišinu 
Maćica Serbska, kaku je preporučivao Lužičanima već 
1839. Jan Kolar. Matica je srpska od svoga početka pa do 
danas središte književne radnje gornjolužičkih Srba. Istina, ta 

je radnja skromna, ali kod malena broja naroda a velikih za- 
preka i neznatne pomoći, ona je zavrijedila, da se spominje 
s najvećim poštovanjem. Budeći i šireći narodnu svijest, ona 
brani narod svoj od nasilnoga nijemčenja. 

U Donjoj Lužici zaostala je daleko književna radnja za 
književnom radnjom u Gornjoj Lužici, jer onamo prusko jun- 
kerstvo nesmiljeno nijemči, a narod je u neplodnim tamošnjim 
krajevima tako siromašan, te ne može slati u više škole ni 
onoliko svoje djece, koliko bi trebalo neponijemčenim selima 
svećenika i učitelja. U takim prilikama nije za čudo, što u 
donjolužičkih Srba imade manje književnika nego u gornjolu- 
žičkih. S reformacijom počinje narodna književnost i u Donjih 
Lužičana, a Albin Moler najstarii je spisatelj, koji je izdao 
1574. prvu knjigu na jeziku donjolužičkom. Što je donjolu- 
žičkih knjiga izašlo do 1848. godine, ono su gotovo sve sime 
duhovne knjige. Politički pokret i primjer gornjolužičkih Srba 
trgnuo je 1848. godine iz mrtvila i Donjolužičane, ali kod 
svega nastojanja njekih rodoljubnih svećenika i pučkih učitelja 
ne može im književnost nikako pravo da se pridigne, a Ni- 
jemstvo, na žalost, sve više i više preteže. 

Pored Lužičana treba iošte da se spomenu Kašubi, ostatak 
baltičkih Slovjena. Oni nastavaju danas donjoj Visli na zapadu, 
u pruskim provincijama zapadnoj Pruskoj i Pomoraniji, a na 
ime u zapadnoj polovini gdanskoga i u istočnoj pvolovini ke- 
slinskoga okružja. Što imade Kašuba gotovo na samome moru 
izmedju jezeraca Leba i Garda, zovu ih KabatkeiSlovince. 
Gospodstvo ih je prusko silno zatamanilo, te nema sumnje, da 
će za koju desetinu godina sasvim nestati slovjenskih Kašuba. 
Gornji će se Kašubi dulje otimati Nijemstvu nego drugi Ka-. 
šubi u kotarima lauenburškom i bitovskom. Provincija zapadna 
Pruska pripadala je do 1772. godine Poljskoj, te se već 1 za 
vladanja poljskoga ugnijezdili Nijemci u: Gdanskom i okolo 
njega, a u sela nijesu prodirali. Kad je 1772. primorje gdansko 
dopalo Pruse, Nijemstvo se da što uzelo još i jače širiti u 
okolišu gdanskom, ali je u siromašne predjele, koje nastavaju 

Kašubi, slabije zahvatalo. I tako je te krajeve do danas branila 
ponajviše sirotinja od nijemčenja, dok je današnja Pomoranija, 
koja je pruska od vestfalskoga mira (16.48.), ljepotom i bogat- 
stvom svojim mamila već odvajkada Nijemce. Donje je Kašube 
iznijemčilo i protestantstvo, dok su se gornji Kašubi, ostavši 
katolici, mogli jače opirati o slovjenski elemenat poljski, i tako 
nekako laglje očuvati jezik i narodnost svoju. 

Jezik je tih Kašuba vrlo nalik na jezik poljski, a osobito 
jezik gornjih Kašuba, koji se dotiču do Poljaka i miješaju 
s njima. Po tome i broje mnogi Kašube medju Poljake, te je 
i zato dosta teško odsjeći, koliko upravo imade danas Kašuba. 
Ruski ih učenjaci broje sada do 111.000 duša, ali sva je pri- 
lika, da je to prevelik broj. 

Književnost je tih Slovjena veoma neznatna. Najstarija knjiga, 
kojoj se znade godina, kad je izašla, biće od 1583. godine. 
Od toga vremena pa sve do danas izašlo je na narodnom 
jeziku njihovu tek nekoliko malih knjižica. Ono malo knji- 
ževnih potreba, što se osjećaju u Kašuba, podmiruje ponajviše 
poljska knjiga, koju Kašubi dosta dobro razumiju. 

Obazrevši se na sve, što je doslije rečeno o Slovjenima, 
izlaze u Evropi evo ovi slovjenski narodi, svaki po broju 
duša svojih: 


Rusi... 4.4.4... 0...  65,602.000 
Poljaci... 4... 4... 11,448.000 
Česi sa Slovacima. . . . .* 7,220.000 
Hrvati i Srbi. . . .. . .  6,030.000 
Bugari. +... 4.4... 4. $,500.000 
Slovenci . 0... 4.4.4... 1,700.000 
Lužičani gornji 1 donji . . . . 131.000 
Kašubi . . .. komo 111.000 | 


Svega . . . 97,342.000 
Ako su ti brojevi, sastavljeni prema ruskim i njemačkim po- 
o dacima, pouzdani, a ono od svega stanovništva u Evropi, koje 
se broji do 329,876.000, imade Slovjena u Evropi 29,50%/4 prema 
31,82% Germana i 29,25%/, Romana. 

Jezici slovjenski redom, kojim se obično pominju, jesu evo 
ovi: I. Stari slovenski jezik. 2. Novi slovenski jezik, 
kojemu obično kažemo samo slovenski, a neki Srbi slo- 
venački. 3. Bugarski jezik. 4. Hrvatski jezik ili srpski. 
5. Ruski jezik, samaloruskimibjeloruskim. 6. Češki 
jezik sa slovačkim. 7. Poljski jezik. 8. Gornji lužički 
i 9. Donji lužički jezik, koja se oba zovu i srpski, 1 IO. 
Polapski jezik. | 

To su po imenu jezici slovjenski, koji su se svi razvili iz 
jednoga zajedničkog jezika. Taj zajednički jezik nije ni jezik 
stari slovenski ni drugi koji izmedju poznatih jezika slovjenskih. 
On se pocijepao u jezike slovjenske, što ih danas poznajemo, 
a to se dogodilo prije, nego je mogao ostaviti o sebi pisanih: 
spomenika. 

Kad se uzeo ovaj zajednički jezik slovjenski cijepati, to je 
pitanje, kojega ne će po svoj prilici ni budućnost moći da 
riješi. Izvori, iz kojih crpemo vijesti o Slovjenima, počinju obil- 
nije teći istom od VI. vijeka poslije Hrista. Imade i starijih 
vijesti, ali one su tako sitne i nejasne, da uopćeno vrlo slabo 
osvjetljuju najstariju povjest slovjensku, a za pitanje o jezicima 
slovjenskim nijesu da što ni od kakove vrijednosti. Vijesti od 
VI. vijeka ovamo, zabilježene u djelima pisaca tudjinaca, ako 
i jesu vrlo dragocjene, a ono se ipak po njima ne može za 
pomenuto pitanje gotovo ništa doznati. U to je vrijeme za- 
jednica slovjenska bila već raskinuta, a slovjenska su plemena 
živjela svako o sebi, svako sa svojim osobitim jezikom. I tako 
se s pravom nagoviješta, da se slovjenska zajednica raspala već 
u doba, do kojega ne dopiru nikake povjesne vijesti. 

Ako se već ne zna, kad su slovjenski jezici, koje poznajemo, 
postali od jednoga, a ono znade li se, kako su postali? Jesu li 
svi postali u isto vrijeme, ili jedan za drugim, ili po nekoliko 
njih jedni za drugima i kojim redom? I ta su pitanja rešavali 
slovjenski učenjaci, a kušao ih je riješiti i naš Gjuro Daničić. 
Po njegovu mišljenju odvojio se hrvatski ili srpski jezik naj- 
prije iz zajednice i po tome je on po postanju najstariji izmedju 

svih. slovjenskih jezika, što ih danas znamo. Što je zajednice 
ostalo, pošto se hrvatski jezik odijelio, ono se opet rascijepilo 
u dvije polovine. Poslije ove diobe svaka se od dvije pošljednje 
grane razdijelila u nekolika ogranka: tako se jezik jedne grane 
razdijelio u jezike stari slovenski, slovenski, bugarski i ruski, 
a jezik druge grane razdijelio se u jezike poljski, kojemu je 
polapski jezik na blizu u srodstvu, i jezik češki, s kojim su vrlo 

u blizu srodna oba lužička. Tako je mislio Daničić, ali svi 
učenjaci ne slažu se ni s njime ni jedni s drugima izmedju sebe. 

Kad se ni to pouzdano ne zna, a ono može li se odrediti, 
kaki je bio onaj zajednički jezik slovjenski? I oko toga su se 
pitanja promučili učenjaci, poredeći jezike slovjenske jedne 
s drugima, ali im nije ni do danas pošlo za rukom riješiti ga 
tako, te o njemu ne bi bilo ni najmanje sumnje. Što se sasvim 
pouzdano može odrediti za zajednički jezik slovjenski, to su 
riječi. Istina, pomučno će biti svaki put pokazati, u kakom je 
upravo obličju ova ili ona riječ živjela u zajedničkom jeziku 
slovjenskom, ali ne će biti mučno pokazati, je li ova ili ona 
odredjena riječ doista u njemu živjela. Za hrvatsku riječ n. pr. 
grlo ne će se niko sumnjati, da je nijesu Hrvati primili u 
baštinu iz zajedničkoga jezika slovjenskog, dok je znadu mimo 
Hrvate i Slovenci, Bugari, Rusi (u velikoruskom gorlo, a u 
maloruskom horlo), Poljaci (gardlo), Česi (hrdlo) i Luži- 
čani (u gornjem lužičkom hordlo ili horlo, a u donjem 
gjardlo ili gjarlo). Zajednički je dakle jezik slovjenski znao 
za riječ, prema kojoj je naša grlo, a kako je upravo u njemu 
glasila ta riječ, to je kod tolikih obličja teško odrediti. U osta- 
lom nauka je mnogo privrijedila_ već i time, što je pokazala, 
koje su riječi Slovjeni u svojoj zajednici poznavali. Pokazavši 
to, ona je ujedno pokazala, koje su stvari poznavali Slovjeni 
u vrijeme, kad su stvarali riječi, što su im bile nekoć zajed- 
ničko dobro. Ako svi narodi slovjenski znadu riječi tkati, 
presti, šiti, a ono nema sumnje, da su ih i onda znali, dok 
su bili jedni, i prema tome da su doista i umjeli tkati, presti 
i šiti. I tako bismo mogli sve u povodu takih riječi doznati | 


J. zici slovjenski. 99 


mnogu o životu starih Slovjena, o kojoj nema ni traga nigdje, 
do u jeziku, koji je najstarija povjest narodna u svakoga na- 
roda. Ne treba da što smetati s uma, da se po svoj prilici 
mnogo zajedničkih riječi kroz vijekove i izgubilo: da ih se 
više sačuvalo, bile bi i ove nekolike crte potpunije. 

Nauka je pokazala, kako je spomenuto na str. 65., da su se 
Indoevropljani u svojoj pradomovini, prije nego će se raseliti, 
bavili poglavito oko stoke i počeli težiti zemlju. Odijelivši se 
Slovjeni, dodjoše nama nepoznatim putovima u Evropu i na- 
djoše svoju novu postojbinu, koja se gotovo jednodušno odre- 
djuje u nizini, što se stere izmedju gornjega Dona i Dnjepra, 
odakle su segnuli na sjever preko Dnjepra prema istočnom 
baltičkom primorju, na zapad prema srednoj Visli, a na jug 
po svoj prilici samo do Pripeta. U tom novom zavičaju, koji 
je kao stvoren za ratarstvo, zanimalo je naše pradjedove mimo 
stočarstvo i pčelarstvo, ponajviše teženje polja. Kako su bili 
stari Slovjeni vrsni ratari, pokazuje nam znatna množina riječi 
za orudja ratarska i za poljske usjeve. Iz sohe, prostoga za- 
kučastog drva, kojim su iznajprije rovili zemlju, razvio se s vre- 
menom pravi plug sa lemešem, gredeljem i plazom. 
Izorano polje drljali su branom i zasijavali žitom svake ruke: 
ražju, pšenicom, ječmom, ovsom i prosom. Pored 
žita sijali su i lan, od kojega su tkali platno, što im je 
trebalo mimo sukno od vune, za odjeće. Dozrevši žito, 
oni su ga želi, vezali u snoplje i omlativši ga na 
gumnu i ovijavši lopatama, spremali u žitnice. Zrnje, 
što su ga u žrvnjevima žrvnjali ili u mlinovima mljeli, 
davalo im je muku, iz koje je kućanica mijesila i pekla hljeb. 
Gdje se sijalo žito, ondje se domalo uzelo sijati i sočivo. 
Od sočiva su poznavali stari Slovjeni bob, grah i leće, a 
znali su dobro i za repu, luk i česan. Pored spomenutih 
hrana hranili su se oni i mesom, koje su solilii pekli na 
ražnju ili kuhali u vodi, pa onda mlijekom, sirom i 
voćem, kojim su rodile cijepljene voćke: jabuke, 
kruške, višnje, trešnje, šljive i orasi. Od pića znali 

su za med, koji im je bio najmiliji, za tim vino i za nekako 
osobito pilo ol. 

I ovo nekoliko sitnih podataka pokazuje, da su Slovjeni u 
svojoj evropskoj pradomovini bili »ne samo orači, ratari, nego, 
kako naš Šulek kaže, baš gospodari, radeći upravo sve struke 
gospodarstva. Već ovo dokazuje, da su ondašnji Slovjeni znatno 
bili u obrazovanosti postupili. Jer ratar, a još više voćar prianja 
sve to više za svoju zemlju, njeguje ju i kiti što bolje može, 
i ne kaneći dalje seliti, gradi stanova stan, koji se sve to više 
puni svake ruke tvorinom, orudjem 1 spravom.« 

Stari su Slovjeni nastavali u domovima i kućama, koje 
su bile sve drvene: za zidanice nijesu znali. Stanove, kao i 
orudje svake ruke, što im je trebalo, i vozove, ladje i ču- 
nove tesali su iz drva, a da su i u tome poslu bili vješti, 
vidi se po tome, što su znali za dlijeto, svrdao, kliješte, 
sjekiru it. d. Stube, streha, šljeme, stijena, okno, 
vrata i prag, to su poznati dijelovi stare slovjenske kuće, u 
kojoj su osobite prostorije veža, pivnica i izba. Od po- 
kućstva znademo samo za policu, sto i klupe. Spomenuvši 
još peć sa zapećkom, spomenuli smo sve, što se može do- 
znati o kućama starih Slovjena. Izmedju kuće i hlijeva ili 
staje bio je dvor sa gumnom. Učeni Slovenac Krek, po 
kojem podajemo ovu sliku o životu naših djedova, odbija naj- 
odrješitije misao, da su naši stari sa svojom stokom živjeli za- 
jedno ne samo pod jednim krovom, nego i u jednoj prostoriji, 
jer »nije istina, da se u starini ne pravi velika razlika medju 
stanom za čovjeka i za životinju«. 

Iza utvrda od pletera i zemlje, koje su zvali grad i opkopa, 
branili su Slovjeni svoju imovinu s oružjem u ruci. Od oružja, 
što treba za navale, oni su znali za luk, strijelu, mač, 
koplje, sulicu, sjekiru, nož, kijaču, mlati praću, 
a od oružja za obranu štit, šljem i oklop, koji su zvali 
brnju. Sve su oružje kovali od metala, izmedju kojih su po- 
znavali mjed (bakar), olovo, srebro, zlato i željezo. 
Sve su to oni zvali ruda, koje je otprije značilo samo mjed. 

Da su upotrebljavali oružje od metala, o tome ne može biti 
razložite sumnje, premda je moguće, da su upotrebljavali 1 po 
koji komad kamenoga oružja, što je preostao iz doba, kad 
se nijesu jošte poznavali metali. U ratu, koji se otvorao po- 
najviše za obranu, vodio je vojsku ili oružanu čeljad starje- 
šina, koji nije bio samo sudac i svećenik u miru, nego i 
sodja u ratu 

Od više domova sastavljalo se selo. Stanovnici jednoga sela, 
srodnici izmedju sebe po krvi, bili su jedan rod ili općina. 
Kako su bili jednoga podrijetla, oni su se jednim imenom i zvali. 
Sva im je imovina bila zajednička, a nada svim rodom i općinom 
bio je starješina, koga su birali. Starješina se brinuo za boljak 
roda, pazio svetinje, žrtvovao bogovima, nadgledao kućanstvo, 
dijelio poslove i mirio razmirice. U porodici nema sumnje da 
je bio starješina iznajprije sam otac, a po njegovoj smrti koga 
su izabrali. Kad je porodica narasla i nastala zadruga ili općina, 
starješinu su birali svi zadrugari ili općinari. Po prvom 1 naj- 
starijem starješini, što je bio glava one porodice, iz koje se 
izvila preko zadruge čitava općina, prozvali su se ne samo svi 
općinari jednim zajedničkim imenom, nego i mjesto, u kojem 
je nastavala općina. Tako,su n. pr. Dragovići potomstvo 
Dragovo, a tako se zove i mjesto, u kojem nastavaju 
Dragovići. | 

Kad se rod umnožao, te nijesu mogli svi na jednome mjestu 
da živu, odselilo ih nekoliko iz općine i potražilo novo na- 
selje, koje je bilo ponajviše na blizu starome naselju. Članovi 
novoga naselja ako i jesu sastavljali osobitu općinu, kojoj je 
pripadalo i osobito ime, opet nijesu sasvim prekinuli svake sveze 
sa starim naseljem, iz kojega su izašli, nego su uvijek osjećali, 
da su jedno s rodom, koji su ostavili. 

Od više takih rodova, koji potječu od jedne krvi, postalo je 
pleme. Glavaru plemenskome pristojalo je, da vrši u plemenu 
prava i dužnosti, što su zapadale starješini u rodu, a suviše jošte 
da vodi pleme na vojsku. I plemenski se glavar birao, a birale 
su ga po svoj prilici starješine pojedinih rodova izmedju kolje- 

*novića, koji su bili najbliže u srodstvu sa šukundjedom, od 
koga se izrodilo pleme. I pleme je imalo svoje osobito ime, 
po kojemu se odvajalo od ostalih plemena, a koje je redovno 
nastanulo od imena, što je pripadalo jednome licu. Tako se 
n. pr. u nas spominje u starini pleme Mogorovići, kao 
ljudi plemena, koje se namnožilo ol Mogora. Ime se ple- 
mensko prenosilo i na kraj, u kojem je nastavalo pleme, kao 
što su n. pr. i danas Bjelopavlići u Crnoj gori i pleme, 
koje se po pričanju narodnome narodilo od Bijeloga Pavla, 
i predjel, u kojem žive to pleme. 

Tako se Slovjenstvo sastavljalo od samih plemena, koja su 
se opet prikupljala u osobite zajednice, a to su narodi, jezici 
ili puci. U historijsko doba Slovjeni su se već vrstali u narode. 

Što čitamo u starih pisaca, da Slovjeni ljube slobodu i da 
se ne dadu nikako pokoriti ili da budu sluge, ono se sasvim 
podudara sa spomenutim uredbama. Starješine, što su ih po 
volji sebi birale porodice, rodovi i plemena, bili su samo prvaci 
medju onima, koji su ih izabrali, a nipošto njihovi gospodari. 

Osnova svemu životu starih Slovjena bijaše porodični život, 
koji se bio u njih u velike razvio. »Dokazano je, da jezici slo- 
vjenski, osobito jezik hrvatski, natkriljuje tankim razlikovanjem 
pojedinih stupnjeva sveze rodbinske množinu drugih naroda, 
imenito susjede Germane. Gdje je tako svakomu članu posebnim 
imenom postojano mjesto naznačeno, ondje se može za cijelo . 
reći, da je kuća i u moralnome pogledu dobro uredjena bila«. 
Kod tolikoga obilja porodičnih imena, izmedju kojih je sva- 
kome tačno odredjeno značenje, ne može se ni pomisliti, da 
su stari Slovjeni bili mnogoženje, kako uče neki strani učenjaci. 

U porodici a tako i u rodu, plemenu i narodu, svi su čla- 
novi bili u načelu jednaki, ne izuzevši ni žena, koje su se mogle 
jednako kao i muškarci učiniti glavaricama. Prema tome u naj- 
starije doba Slovjeni nijesu znali ni za kmetstvo ni za ropstvo, 
koje se kod njih javlja istom u potonja vremena. 

Nema sumnje, da su Slovjeni već davno prije nego će se 
raseliti, poznavali pravo, zakon i sud. Mnogo se tih sta- 

rinskih pravnih ustanova sačuvalo do naših dana u poslovicama 
i u narodnim običajima. Znatno je, što u slovjenskim jezicima 
nema zajedničkih riječi, koje bi značile ono, što mi kažemo 
riječma vlasnost i naslijediti ili baštiniti. U zajed- 
ničkoj porodici, kaka je bila u starih Slovjena, nijesu se mogle , 
razviti ustanove za naslijedje ili za vlasnost, dok je sva imovina 
bila zajedničko dobro svih porodičnih članova. 

Sa pravom je u najtješnjoj svezi religija, za koju nam se 
nije sačuvala zajednička slovjenska riječ, nego se mjesto nje 
upotrebljavaju riječi zakon ili vjera u značenju kršćanskom. 
Slovjeni su kao i ostali narodi indoevropski obožavali prirodu. 
Prirodne pojave uopćeno, a osobito nebesne utvarale se Slovje- 
nima prava bića, koja misle i osjećaju, kao i ljudi što misle i 
osjećaju. Jedna su im bila dobra a druga zla. Ona je prva zvao 
bogove, od kojih je izgledao svaku sreću i blagosov, 2 ova 
potonja bjesove, od kojih potječe svaka nevolja i nesreća. 
Da bi se umolili kod bogova i bjesova, žrtvovale su im same , 
starješine, jer osobitoga staleža svećeničkoga nije bilo u starih 
Slovjena. Nema sumnje, da su pored bogova i bjesova pojedine 
porodice, rodovi i plemena štovala i svoje predje. 

Kad je čovjek umro, njegova je neumrla duša živjela u 
raju. Što je bio čovjek na ovome svijetu, ono je bila njegova 
duša i u raju. 

To je eto od prilike u nekoliko osnovnih crta izvedena slika 
O životu starih Slovjena, dok su bili jedno a u njoj se ogleda 
i život starih Hrvata i Srba, dok se još nijesu bili odijelili od 
svoje braće na sjeveru i saselili se ovamo na jug. 


KENGGSE> 


Hrvatski jezik. 


Iz prošlosti jezika hrvatskoga. Jezik se hrvatski mijenjao s vremenom 
u gradji i u obličju gradje svoje. Tudje. stare izumrle i nove riječi. 
Stari, izumrli, zastarjeli : mladi gramatični oblici. — INVarječja 
jezika hrvatskoga. WVaselja naroda hrvatskoga i srpskoga. U čemu 
se ponajviše razlikuju govori različnih krajeva. IVarjećje kajkavsko, 
čakavsko i štokavsko. Tri govora u štokavskom narječju: istočni, 
zapadni i južni. — Ime jezika hrvatskoga: slovinski ili slovenski, 
lirski 2 hrvatski ili srpski. 


ad su se Hrvati i Srbi odijelili od svoje braće na sje- 
veru i saselili ovamo na jug,, ponijeli su sa sobom 
K jezik, koji se već u starom zavičaju njihovu bio odvojio 
od ostalih jezika slovjenskih. Istina, mi ne poznajemo hrvat- 
skoga jezika, kako se govorio za vrijeme seobe hrvatskih i 
srpskih plemena, ali nema sumnje, da je već i onda bilo u 
hrvatskom jeziku pojava, po kojima se lučio od ostalih jezika 
slovjenskih kao i danas što se luči. Da su nam se na primjer 
kojom srećom sačuvali pisani spomenici na različitim jezicima 
slovjenskim.iz VI. ili VII. vijeka, mi bismo mogli po nekim 
osobinama) kojima se danas jezici slovjenski razlikuju izmedju 
sebe, sasvim pouzdano odrediti, na kojem je jeziku pisan ovaj 
ili onaj spomenik. Jezik tih spomenika bio bi da što bliže jedan 
drugome, nego što su jezici slovjenski sadašnjega doba izmedju 
sebe, ali po nekim osobitim pojavama bio bi na primjer jezik 
spomenika hrvatskoga iz VII. vijeka jeziku hrvatskomu, kako 

ga mi danas govorimo, na bliže, nego češkome, kako se go- 
vorio onoga vijeka. Živući jezik hrvatski odjelito od ostalih 
jezika slovjenskih, on se po svojim zakonima razvijao i razvio, 
kako ga danas poznajemo. Hrvatski jezik nije već odvajkada bio 
u svemu a ne će ni u buduće uvijek biti taki, kaki je danas. 
Dok jezik žive narodu u ustima, on se sad brže sad laganije, 
ali neprestance mijenja, a mijenja se i u gradji“i u obličju 
svoje gradje. 

Kako su Hrvati i Srbi sašli u novo naselje svoje na balkan- 
skom poluostrvu, već im se jezik promijenio nešto u gradji, 
primivši medju svoje rodjene riječi, koje su im bile pradje- 
dovska bAšini: novih riječi, koje su im bile po podrijetlu tudje. 
Našavši u novoj domovini stara imena mjestima, ostrvima, 
rijekama i planinama, oni su ih mnogo zadržali, prilagodjujući 
jamačno već u prvom početku izgovor na svoju. Tako se pro- 
metnula u hrvatskim ustima Senia u Senj, Tarsaticau Trsat, 
Scodra u Skadar, Sirmium u Srijem, Tragurium u Trogir, 
Salona u Solin, Albona u Labin, Scardona u Skradin; 
Pharus je izašao Hvar, Issa Vis, Arba Rab, Curicta Krk, 
a Dravus Drava, Savus Sava, Drinus Drina, Arsia Raša 
it. d. Gdjekoja su imena tako izmijenila svoje obličje, te se 
čini, da su prava narodna, a kad tamo, ona su samo na oko 
hrvatska, a u istinu su tudja kao mnoga druga. Za mjesto 
Cavtat niže Dubrovnika ne bi niko rekao na prvi pomišljaj, 
da nije dobilo ime prema riječi cavtjeti, koje se govori 
onamo u južnim krajevima mjesto cvatjeti, ali nauka je po- 
kazala, da ime Cavtat nije nastalo prema hrvatskomu cav- 
tjeti, nego da se razvilo prema latinskomu civitate. A gla- 
sovita planina u narodnoj pjesmi, Šara planina, nije ništa drugo 
nego stari Scardus. Kako je narod, kad mu zatreba da segne 
za tudjim riječima, rad ih mijenjati, da mu budu ne samo lake 
izgovoriti, nego u neku ruku i lake razumjeti, pokazuje osobito 
lijepo riječ Drenopolje, za koju bismo morali reći da je 
sastavljena od riječi drijen i polje, kad nam ne bi sasvim 
izvjesno bilo zajamčeno, da je postala prema Adrianopolis. 

I ovo nekoliko primjera biće dovoljno, da nam pokaže, kako 
se uvećala gradja jezika hrvatskoga novim tečevinama, netom 
su se Hrvati i Srbi nastanili u ovim krajevima. Dolazeći Hrvati 
i Srbi u nove prosvjetne i političke prilike sa susjednim naro- 
dima i državama, ta se gradja još i više namnožila. 

Ni po čemu se nijesu narodi tako preobrazili kao po krš- 
ćanstvu. Po njemu su oni uzeli drugojačije misliti i osjećati 
nego prije što su mislili i osjećali, po njemu im se promijenio 
sav život i spoljašaji i nutrašnji. Te silne promjene, što su 
nastinule sa kršćanstvom, dohvatile su se i j “zika onih naroda, 
koji su primili kršćanstvo. 

Kako su se Hrvati i Srbi doselili u naše krajeve, nema 
sumnje, da su. vijesnici kršćanstva i sa zapada i sa istoka odmah 
pristali za poslom, da iskrste Hrvate i Srbe. Trud im jamačno 
nije bio uzaludan, ali sva je prilika, da je kršćanstvo čvrst 
korijen pustilo i zatamanilo sasvim staru vjeru pogansku u 
Hrvata i Srba istom pod kraj IX. vijeka, kad su se učenici 
Metodijevi od nasilja njemačkoga uzmakli medju Hrvate, Srbe 
i Bugare. 

Sa kršćanstvom primili su naši predji i mnogo novih riječi. 
Biskup,,križ, krst, kum, oltar, pop, postit. d., sve 
su to bile Hrvatima nove riječi, za koje otprije, dok su još 
pogani bili, nijesu nikako znali. Ponajveći dio riječi te vrste 
biće jamačno došao medju Hrvate i Srbe iz Panonije preko 
slovjenskih knjiga crkvenih i učenika svetih apostola slovjenskih. 
Po podrijetlu svome te su riječi vrlo različte; jedne su grčke, 
kao n. pr. biskup šriskxorog (episkopos), druge latinske, kao 
n. pr. oltar altare, a treće njemačke, kao n. pr. post, koje: 
je postalo prema staroj gornjonjemačkoj riječi fasta. 

Kako su zapadni duhovnici njemački propovijedali vjeru krš- 
ćansku medju panonskim i moravskim Slovjenima prije nego 
će onamo doći Cirilo i Metodije, ušlo je u Panoniji u običaj 
mnogo riječi crkvenih iz jezika njemačkoga. Što su tih riječi 
sveta braća našla u Panoniji i Moravskoj, oni su ih poprimali 
u svoje knjige. Tako se eto može da objasni, zašto te riječi, 

ako ih i ima najviše grčkih i latinskih, nijesu sve došle k nama 
ravno iz jezika grčkoga ili latinsko, nego ponajviše preko sta- 
roga jezika gornjonjemačkog. Tako je n. pr. riječ biskup po 
pravome svome podrijetlu grčka, ali je mi nijesmo primili 
upravo 8&d Grka, ona je najprije došla u jezik latinski, a iz 
latinskoga u stari jezik gornjonjemački, gdje joj je postalo 
obličje biskof, prema kojemu je načinjeno naše biskup. 
Ili n. pr. riječ pop, pravo reći, grčka je riječ mzrže (papis), 
duhovnik nižega reda, ali medju panonske Slovjene, a po 
njima i medju nas, nije došla upravo iz grčkoga, nego istom 
preko staroga njemačkoga jezika, u kojem je glasila phapho. 
Istim je putem, preko njemačkoga i staroga slovenskog jezika, 
ušla u običaj u nas i latinska riječ oltar. 

Gdjekoje su izmedju tih riječi za čudo promijenile svoje 
obličje. Ko bi rekao, da je naše crkva staronjemačko chi- 
richa, za koje se misli, da je postalo prema grčkome xzup:zzn 
(kyriak:, što će reći Gospodnja, t. j. kuća), ili da se latinsko 
cruce (od crux) po svoj prilici preko staronjemačkoga 
chruzi prometnulo u hrvatsko križ, ili naš kum da je la- 
tinski compater! 

Mimo tudjih crkvenih riječi, za koje se može pouzdano reći, 
da su iz Panonije, imade ih u hrvatskom jeziku 1 takih, koje 
su naši predji u potonja vremena poprimali upravo iz latinskoga 
ili grčkoga jezika. Take riječi nijesu redovno poznate u svemu 
narodu hrvatskom ili srpskom, nego samo u nekojim krajevima. 
Dok su n. pr. riječi fratar (latinski frater), korizma (la- 
tinski quadragesima) poznate gotovo samo na zapadu, riječ 
je n. pr. parok (grčki ržpoyoc, parokhos) it: nurija (grčki 
čvozix, enoria) poznatija na istoku. A to je sasvim razumljivo : 
na zapadu smo se dodirali svijeta latinskoga, a na istoku grč- 
koga. Tako je n. pr. poznata samo Hrvatima na zapadu, gdje 
su na blizu Talijanima, riječ plovan, koja je postala od talijan- 
skoga piovano (prema latinskomu plebanus), a Srbi na 
istoku jamačno ne će znati za riječ kloštar, koja je postala 
prema staronjemačkoj chlostčr (od latinskoga claustrum). 

Za ovu potonju riječ sva je prilika, da je sa nešto drugih riječi, 
kao što sun. pr. bermati, fara, zašla medju zapadne Hrvate 
iz Njemačke preko Slovenaca. | 

Još jednu vrstu tudjih riječi, što nam je donijelo kršćanstvo, 
treba da spomenemo : to su krsna imena. Nema sumnje, da se 
medju Hrvatima i Srbima već za rana nalazilo ljudi, koji su pri- 
mili na krstu tudja, latinska, grčka ili u opće svetačka imena, ali 
da su isprvice bila taka imena slabo u običaju, pokazuju nam iz- 
medju ostaloga i historijski spomenici hrvatski. Po istraživanjima 
našega velikoga historika, dra Fr. Račkoga, poznato je u svemu 
od najstarijih vremena pa do 1102. godine po imenu dvadeset 
i pet hrvatskih vladalaca. Od tih su imena samo tri tudja: 
Petar, Stjepan i Demetrije a sva su ostala čista narodna. 
Prvi izmedju vladalaca nosi tudje ime Stjepan 1. (1035.—1058.), 
otac Krešimira Petra (1058.—1073.). I sin mu se eto zove 
kršćanskim imenom, koje će biti dobio po materinu ocu, duždi 
mletačkome Petru II. Orseolu (991.—1009.), ali pored kršćan- 
skoga imena nosi on i narodno ime, pače u listinama (latin- 
skim), što ih je izdao a koje su nam se sačuvale, ni ne zove 
se drugojačije, nego narodnim imenom: samo u jednoj listini 
spominje i svoje kršćansko ime, rekavši: »Ja Krešimir, 
koji se drugim imenom zovem i Petar«. Tako i kralj 
Zvonimir (1076.—1089.) redovno upotrebljava samo svoje na- 
rodno ime, izuzevši dva lista (latinska) od godine 1077.1 1078. 
u kojima veli: »Ja Zvonimir ii Demetrije« i jedan list 
(latinski) od 1076. godine u kojem daje vjeru papi rimskome, 
gdje kaže: »Ja Demetrije, koji se zovemižZvonimir«. 
Kako se u domaćim listinama, što ih nijesu izdavali sami kra- 
ljevi, Krešimir Petar redovno zove samo hrvatskim imenom, 
a Zvonimiru se ni ne spominje kršćansko ime njegovo, biće 
narod hrvatski onoga doba bolje poznavao svoje kraljeve po 
narodnom nego po kršćanskom imenu njihovu. Što se u naj- 
starijim povjesnim spomenicima spominje drugih lica, ponajviše 
ih se zove narodnim imenom, premda već dosta rano nalazimo 
tragova i kršćanskim imenima svetačkim. Tako se na pismu 

Trpimirovu, što ga je pisao 852. godine pop Martin, potpi- 
salo trinaest svjedoka, a medju njima Ludovik župan i dva 
popa, Dominik i Ciprijan. Ako se i može za potonja dva 
svjedoka nagoviještati da su bili Latini, a ono se za župana Lu- 
dovika ne možemo s razlogom sumnjati, da nije bio rodom 
Hrvat. U ostalom vrijedno je da se spomene, kako su medju 
svećenicima, što su nam poznati do 1102. godine, znatno pre- 
težna imena kršćanska, izmedju kojih imade dobrano i nje- 
mačkih, dok od pedeset i više župana, što ih iz istoga vre- 
mena poznajemo po imenu, biće ih jedno deset, koji nemaju 
narodnoga imena. U opće za doba samostalnosti hrvatske pre- 
težu u velike imena narodna, koja se u potonjim vijekovima 
sve više gube, ustupajući pred kršćanskim imenima. Kako je 
sve više nestajalo narodnih imena, pokazuje nam izmedju 
ostaloga i to, što od pedeset po prilici kneginja i knezeva 
Zrinjskih i Frankapana, koji se spominju u hrvatskim listinama 
Kukuljevićevim, ni cigli se ne zove narodnim imenom. Istina, 
znade se za Vuka Frankapana, ali u pismu od 1523. godine 
zove ga senjski kapetan Orlovčić Bolfgang, a to će biti isto 
što i Bolf, kako zove Anž Frankapan svoga sina 1499. godine. 
Narodna imena biće se najdulje održala u prostoga naroda, dok 
nije najzad i on prihvatio kršćanska imena, a narodna se imena 
sačuvala gotovo samo u prezimenima. kao što su n. pr. Bra- 
nivojević, Radivojević, Žarković, Budislavić, Mi- 
lovanić, Milutinić i t. d. S vremenom su da što i prezi- 
mena uzela postajati prema svetačkim imenima, n. pr. Andri- 
jašević, Brcković, Dujmović, Karlović, Frančić, 
Gašparić, Ivančićit.d.,a tako i imena mjestima Ivanić, 
Jurevo, Mihovljan, Mitrovica (mjesto Dmitrovica), 
Petrinja, Petrovica, Petruševacit.d. Te se promjene 
javljaju prije na zapadu, na ime u Dalmaciji i Hrvatskoj, nego 
na istoku. U Bosni, Zahumlju, Zeti i u Srbiji nijesu tudja imena 
svetačka tako preotela mah kao ovamo na našim krajevima, 
koji su bili odvajkada jače tudjinstvu na udaru. Sjetimo se samo 
koliko je bilo, osobito za vremena kraljeva iz kuće anžuvinske, 

biskupa i kanonika tudjinaca, ponajviše Talijana, u biskupiji za- 
grebačkoj! A u samostanima hrvatskim? Gotovo sve sam tu- 
djinac. A ne treba smetnuti s uma ni to, da se nas već od 
najstarijih vremena neprestance dohvatalo tudjinstvo po razli- 
čitim političkim, trgovačkim, crkvenim i drugim prosvjetnim 
svezama, u koje, težeći više za zapadom nego za rodjenom 
braćom na istoku, trebalo je da smo stupali sa romanskim i 
germanskim svijetom. U tom zapadnom svijetu, n. pr. u Ni- 
jemaca, pretegnula su pomalo svetačka imena, ali nikada tako 
kao u nas, jer su u Nijemaca, recimo, mnoga narodna imena 
postala svetačka, dok se na žalost našu nije ni jedno hrvatsko 
ime narodno dovinulo do te časti — ta crkva katolička ne zna 
do danas ni za kojega sveca, koji bi bio krvi hrvatske! Di smo 
mi Hrvati dali crkvi toliko svetaca, koliko su ih dali Nijemci, 
nema sumnje, da bi se i u nas sačuvalo od starine više na- 
rodnih imena. 

Pored tih tudjih riječi, što ih je kršćanstvo unijelo u jezik 
hrvatski, imade i domaćih riječi, koje po postanju obličja svoga 
nijesu starije od kršćanstva, a za koje se nauka jamči, đa ih je 
stvorilo kršćanstvo. Niko ne će odreći, da blagosloviti, 
bogojavljenje, mesopust i t. d. nijesu prave hrvatske 
riječi, ali one po obličju svome, u kojem ih mi poznajemo, 
nijesu odvajkada već bile u jeziku hrvatskom. Hrvati su jamačno 
prije, nego će na jug, znali što je bog išto znači javiti se, 
ali nijesu znali što je bogojavljenje. Što se tom riječju 
kazuje, ono je pojam sasvim kršćanski, koji može samo krš- 
ćanima da bude poznat, a kako Hrvati, dok su bili pogani, 
nijesu znali za ono što znači riječ bogojavljenje, nijesu 
mogli ni za riječ samu znati. Takoga su postanja i rijvči, ko- 
jima se kazuju dani u nedjelji: nedjelja, ponedjeljak ili 
ponedjeljnik, utorak ili utornik, srijeda, četvrtak 
i petak — izuzevši subotu, koja je po postanju hebrejska 
riječ. Nedjelja je dan, u koji treba čovjek da počine od svih 
djela svojih, ponedjeljak je prvi dan, utorak (prema staroj 
u nas već gotovo izumrloj riječi, koja žive još u drugim slo- 

vjenskim jezicima, n. pr. u ruskome Bropnii, u poljskome wtory 
it. d,iznači drugi), četvrtak četvrti, petak peti dan po 
nedjelji, a u sredini je nedjelje, koja ima u svemu sedam dana, 
srijeda. Nedjelja od sedam dana podrijetlom je hebrejska, a 
došla je k nama samo preko crkve, koja ju je primila od Hebrčja. 

Izmedju spomenutih riječi za dane u nedjelji nema sumnje, 
da su gdjekoje, kao što je n. pr. srijeda, i starije od krš- 
ćanstva, ali ako i jesu starije, one su starije samo po obličju 
svome, a nijesu i po značenju svome. Riječ srijeda znači 
što i sredina, i ona je u tome značenju veoma stara. Ali 
ona znači i odredjeni dan u nedjelji, a u tome je značenju 
ona mlada. Ona je s onim prvim značenjem i postala, dok 
joj se ovo potonje značenje ucijepilo istom u kršćansko doba 
I tako su od jedne po obliku riječi postale po značenju dvije 
riječi. Još i više ima takih riječi, koje po postanju svome sežu 
u nedoglednu starinu, a po značenju svome nijesu može biti 
ni tisuću godina stare. Tako n. pr. riječ vrag biće poznavali 
Slovjeni, dok su još živjeli u zajednici, ali u drugome značenju 
nego što je mi danas upotrebljavamo. Nama je danas vrag 
što i djavo ili sotona, a naši stari zvali su tako neprijatelja. 
Prometnuvši se vrag u neprijatelja roda ljudskoga, u djavola, 
kako ga prikazuje Sveto pismo, riječ je ostala ista, ali značenje 
joj se tako izmijenilo, da danas ne će niko živ u običnovme 
govoru mjesto neprijatelj reći vrag. Ili šta bismo n. pr. rekli 
onome, koji bi danas mjesto vladar uzeo govoriti vladika? 
Po značenju, koje je u osnovama obje riječi, nema sumnje, da 
jedna i druga isto znači, pače u staro doba vladika nije ni 
značilo drugo nego naše vladar, ali kršćanski je život podao 
riječi vladika novo značenje, otprije nepoznato: duhovni 
vladar. 

Ovo nekoliko sitnih crta biće nam dovoljno pokazalo, kako 
se kršćanstvo dohvatilo i samoga jezika hrvatskog. Ono je po- 
miješalo u nj tudjih riječi, iz rodjenoga blaga njegova stvorilo 
novih riječi, a mnogim starim riječima, ne dirajući inače u njih, 
izmijenilo značenje. 

Pored ovakih riječi, koje su k nama došle iz tudjine po krš- 
ćanstvu, stale su se jamačno već veoma rano uvlačiti u hrvatski 
jezik i druge strane riječi iz naroda, s kojima su Hrvati i Srbi 
stupali u svezu i s njima se miješali. Što su nas tješnje vezale 
sveze, bilo političke, bilo trgovačke ili druge kake mu drago, 
sa susjednim narodima, to je više riječi od njih prešlo u naš 
jezik, a kako smo imali za deset i više vijekova, što smo na 
jugu, ponajviše posla svake ruke s Romanima, Grcima, Nijem- 
cima, Madžarima i najzad Turcima, tako nam se jezik natrunio 
svom silom grčkih, romanskih, njemačkih, madžarskih i turskih 
riječi. Mnoge su se izmedju tih riječi tako utisnule u jezik i 
srasle s njime, te danas ni ne pomišljamo više, da su tudjinke, 
a uzalud bi se trudio, ko bi ih htio iščupati iz jezika hrvatskoga. 

Evo nekoliko romanskih, ponajviše upravo talijanskih riječi, 
koje su više manje poznate svemu narodu: barilo barile, 
barka barca, bisag ili bisage bisaccia, cekin zecchino, 
čavao chiavo, dukat ducato, forinta fiorino, gajba gab- 
bia, gunj gonna, gverok guercio, kapara caparra, košulja 
lat. casula, malj maglio, očali occhiali, peča pezza, pršut 
persciutto, raka lat. arca, roba roba, sag lat. sagum, škuda 
scudo, štaka stacca — durati durare, frigati ili prigati 
friggere, krcati caricare, carcare, krepati crepare, manj- 
kati mancare, pačati se pacciare, rizikati prema risico, 
valjati vaglia i t. d. Istina, izmedju tih riječi imade ih, bez 
kojih možemo sasvim lako da budemo ; tako n. pr. ne treba da 
govorimo: »Ne pačaj se u tol« »To valja careva grada«, 
»Valja ići«, jer se lijepo može kazati hrvatski: »Ne miješaj 
se utol«,»To vrijedi careva grada«, »T reba ići«, ali gdje 
su nam hrvatske riječi, koje će zamijeniti n. pr. cekin, dukat, 
forintu, škudu? Ili n. pr. mjesto pršut koju riječ da upo- 
trebimo ? Imademo da što za nju još dvije riječi, ali obje su i opet 
tudje: jedna je njemačka (šunka) a druga turska (but, bu- 
tina). A bismo li mogli biti bez riječi čavao? Jedva, jer ako 
se 1 govori klin mjesto čavao, a ono nije svaki klin čavao, 
nego samo gvozdeni klin osobite vrste. A imade li za bisage 

narodna riječ? U starijem jeziku hrvatskom bila je za bisage 
osobita domaća riječ dvanjke, ali ona je, čini se, s vremenom 
sasvim iščezla. , 

Šta pokazuje ovo nekoliko primjera, što smo ih sada spo- 
menuli? Pokazuje porajprije, da imade u nas talijanskih riječi, 
kojima nema nikako zamjene u jeziku hrvatskom. Izmedju takih 
riječi jedne će se jamačno održati, dok bude jezika hrvatskoga, 
a druge će se može biti s vremenom izgubiti; tako je n. pr. 
sva prilika, da riječi roba ne će nikada nestati, a može lako 
nastanuti vrijeme, kad se u narodu ne će više znati što je 
forinta, kao što se i sad već pomalo znade za škudu. 


Imade nadalje medju spomenutim riječima i takih, kojima 
je bilo jednoć zamjene u jeziku hrvatskom, ali danas je više 
nema. I take će riječi jamačno ostati u jeziku, jer ako se i 
mogu učeni ljudi sjetiti, da se u staro vrijeme mjesto bisage 
govorilo dvanjke, a ono se narod bez sumnje ne će toga 
nikad više sjetiti — ti narod znade za riječ miješati se, pa 
ipak upotrebljava na talijansku pačati se. 


I tako nas eto do treće vrste talijanskih riječi, a to su riječi, 
kojima imade potpune zamjene u današnjem jeziku hrvatskom. 
Hoće li se kad ovake tudjinke istrijebiti iz narodnoga govora? 
Lako je pomišljati, da će ih iz knjige nestati, ali sva je prilika, 
da se u narodu ne će nikada zataman'ti. | 

Još bi se i teže iskorijenile riječi, kojima u hrvatskom jeziku sa- 
dašnjega doba imade doduše zamjene ali nepotpune. To je četvrta 
vrsta talijanskih riječi, medju koje pripada n. pr. riječ čavao. 


A kaka je budućnost talijanskim riječima pete vrste, u koju 
svrstajmo one riječi, mjesto kojih se govore, istina, druge riječi, 
ali i opet tudje? Može biti, da će n. pr. izmedju riječi pršut, 
šunka, but ova ili ona riječ propasti, ali na njenu mjestu 
jamačno- ne će niknuti domaća korjenika. 

Taku nam eto od prilike podaje sliku jezik hrvatski, razma- 
trajući, kakove je tragove ostavilo u riječima njegovim dru- 

svijetom. Iste se gotovo crte opažaju, ogledajući u njemu riječi, 
što smo ih primili n. pr. od Grka, Nijemaca, Madžara, Tu- 
raka it. d. Da suviše ne duljimo, pozabavićemo nešto izbliže 
samo oko turskih riječi. 

Da imade u našem jeziku prilično mnogo turskih riječi, 
biće se svako uvjerio, pročitavši n. pr. i nekoliko samo na- 
rodnih junačkih pjesama. Koliko ih upravo imade, to je već 
veoma teško odrediti, kao što je u opće teško odrediti, pa bilo 
samo od prilike, koliko je riječi u jeziku hrvatskom, i koliko 
se tudjih riječi s vremenom pomiješalo medju hrvatske riječi. 
Prije dvadeset godina objelodanio je učeni Fr. Miklošić spisak 
tudjih riječi, što se nalaze ili od starine već, kao što su gotske, 
neke njemačke i dvije tri turske riječi, ili od potonjih samo 
vremena u različitim jezicuna slovjenskim, ali taj spisak nije 
nipošto potpun. U njemu nijesu zabilježene sve tudje riječi, 
nego samo one, koje su za nauku od veće vrijednosti, i ko- 
Jima se teže ulazi u trag podrijetlu, a imena vlastita jedva se 
i spominju. Ne istražujući, je li zaisto svaka riječ u spome- 
nutom djelu tudja, i je li ušla u naš jezik upravo iz onoga 
jezika, iz kojega misli Miklošić da je ušla, izilazi u svemu 
tudjih riječi, koje sc nalaze ili koje su se nalazile u našem je- 
ziku, od prilike do 1030 na broj. U taj su se broj svrstale samo | 
one tudje riječi, kojima se znade ili se dajbudi sluti za podrijetlo, 
a sve riječi, koje su se iz jedne osnove razvile, broje se za jednu 
riječ; tako je n. pr. prema imenu silnoga franačkoga vladara 
Karla Velikoga (771.—814.) postala u zapadnih Slovjena 
riječ kralj, i od te jedne jedite riječi izrodila se s vremenom 
sva sila riječi, kao što su n. pr. kraljev, kraljevanje, 
kraljevati, kraljevica, kraljević, kraljevina, kra- 
ljevka, kraljevski, kraljevstvo, kraljica, kralji- 
čin, kraljički, kraljićit. d. Kako su sve te riječi jedne 
osnove,. mi ćemo ih. sve brojiti za jednu riječ. Takih dakle 
riječi ili, pravo reći, osnova zapisao je Miklošić do ro30. Iz- 
medju to 1030 riječi imade ih, i opet samo od prilike, do 260 
njemačkih, do 200 talijanskih; do 180 grčkih, do 140 latinskih, 

do rio turskih, do 100 madžarskih, do. 20 gotskih, do IO ru- 
munskih i najzad do IO arbanaskih. Na postotke računeći, za- 
pada riječima: njemačkim 25,2"/,, talijanskim 19,4"/,, grčkim 
17,4"/4, latinskim 13,5%, turskim 10,6", madžarskim 9,7"],, 
gotskim 1,9"), a rumunskim i arbanaskim po 0,9%/,. Po tome 
bi izmedju svih tudjih riječi bilo u našem jeziku ponajviše nje- 
mačkih, razumijevajući pod njemačkim riječima i one tudje 
riječi, koje su se preko njemačkoga jezika zavukle u naš jezik, 
a najmanje bi ih bilo rumunskih i arbanaskih. Za ove potonje, 
a osobito za arbanaske riječi ne ćemo se ni časak sumnjati, da 
ih imade u jeziku hrvatskom doista najmanje, jer su se Hrvati 
i Srbi samo na jugu a i to dosta slabo miješali s Arbanasima. 
A je li prilika, da nam se najviše nametnulo nijemštine? Moglo 
bi biti. Da će u našim zapadnim amo krajevima pretezati iz- 
medju tudjih riječi njemačke, nema sumnje, a i lako je razu-: 
mjeti, ali sva sila riječi njemačkih poznata je i u najistočnijim 
i u najzapadnijim krajevima hrvatskim i srpskim. Što se u 
Srijemu, Banatu i Bačkoj znade danas za mnogo njemačkih 
riječi, ni pola čuda, dok se sjetimo na vojničku krajinu, ali 
odakle n. pr. u našega najstarijeg pjesnika Zadranina Marka 
Marulića (+ 1524.) riječ vahtar, a u Dubrovčanina Šiška 
Menčetića (f oko 1524.) frava? Te mnogobrojne riječi nje- 
mačke čini se, da su se neprestance tiskale u naš jezik već od- 
vajkada. Mi smo ih nešto ponijeli sa sobom iz zatatranske do- 
movine amo na jug, a ovdje na jugu uvećao im se u velike 
broj. Kako nam se Nijemstvo bez prestanka nametalo, razbire 
se jasno i iz samih riječi: njih imade mnogo iz starog, srednjeg 
i novog jezika njemačkoga. Ta vlast njemačkoga jezika nije ni 
u najnovije vrijeme prestala zahvatati nas, a osobito preko knjige, 
pače čini se, da joj se danas okrčio put i u one krajeve, gdje 
se doslije nikako ili slabo osjećala. Bilo kako mu drago, bilo 
u hrvatskom jeziku najviše tudjih riječi iz njemačkoga bilo. iz 
drugoga kojega jezika, jedno se ne može nikako odreći: ni- 
jemština nam je najviše natrunila jezik. Ni talijanski jezik, da 


ostalih jezika i ne spominjemo, nije nam zadao toliko rana, 
oli | * 

koliko njemački. Dok je latinski, grčki, madžarski i turski 
kvario gotovo samo obličje, jezik je talijanski a još i više nje- 
mački kvario i sam duh jezika hrvatskoga. — — — 

Zastranivši malko, da se vratimo k jeziku turskomu. Prema 
poviše spomenutoj čitulji pripada jeziku turskomu po množini 
riječi, što ih je od njega poprimio jezik hrvatski, peto mjesto. 
A zapada li ga zaista to mjesto? Na to se pitanje ne može 
odgovoriti. Pomna istraživanja iznose dan na dan nove gradje, 
a dok se sva gradja ne prikupi i ne odredi, ne može se ništa 
pouzdano odsjeći. Kad se budu sve tudje riječi onako obilno 
prisabrale, kao što su prisabrane turske riječi u djelu, što ga je 
prošavše godine izdao Fr. Miklošić, onda će se moći s većom 
izvjesnosti pokazati, koliko od prilike i kakih sve tudjih riječi 
ima u našem jeziku. Učeći Miklošić turske riječi u svim slo- 
vjenskim jezicima, našao ih je u spomenutom djelu 2200, to 
jest: što imade u slovjenskim jezicima riječi iz turskoga jezika, 
one su postale u povodu 2200 turskih riječi. Od te znatne 
množine pripada ih do 63,1%), jeziku hrvatskomu, jer je Mi- 
klošić našao od prilike 1380 turskih riječi, iz kojih su se razvile 
riječi u našem jeziku. A ni to 1380 riječi nijesu sve turske 
riječi — ta koliko ih se govori u prostom narodu, kojih nije 
nikad niko zabilježio! Istina, izmedju te množine ima ih mnogo, 
koje se vrlo rijetko ili u gdjekojem samo kraju govore, ali uza 
sve to ostaje ih znatan broj, koje su poznate u velikom dijelu 
naroda hrvatskoga i srpskog. A veliko je područje tim turskim 
riječima još i po tome, što nema gotovo grane u narodnom 
životu, koja bi bila bez njih! 

Ogledajmo se oko kuće, koja se zove, ako je gospodska 
i od kamena, kula ili odžak, a ponajviše je prizemljasta, 
rjedje na jedan ;li na dva kata, boja ili tavana. Do kuće 
po avliji, u koju se ulazi sa sokaka na kapiju, a ogra- 
djena je tarabama, stoje vajati i ostale zgrade, kao am- 
bari, čardaci i kiljeri. Za kućom je bašča, a u njoj 
pored cvijeća, kao što_ je jorgovan, zumbul, tulipan, 
rastu i patlidžani, bundeve ili misirače,kupus, 

duhan it. d. U votnjacima ima svake ruke drveta, ponajviše 
dudova, mušmula, kajsija, jabuka djulabija, šljiva 
bardaklija i zerdelija, a u južnim krajevima goje se i 
bademovi, limunovi i naranče. 

U bogatijim kućama imade i poviše soba, koje se u go- 
spodskim dvorovima zovu i odaje. Zavirimo malko u go- 
spodsku odaju, kaku nam n. pr. crta narodna pjesma u Luke 
kapetana. Duž zida ili duvara i kraj pčndžčrai minder- 
luci su sa minderima ili dušecima, zastrti ćilimima 
a okruženi jastucima. Poviše po zidu mnogi su čiviluci, 
gdje se vješa gospodsko oružje, što treba junacima kad izilaze 
pilo u boj bilo na mejdan. Tu visebuzdovaniilinadžaci, 
gadare, handžari, jatagani, paloši, ćorde i sablje d e- 
meskinje ili dimišćije sa zlatnim balčacima, džever- 
dari i druge puške svake ruke: habernici, kuburlije, 
kržalijnke, sedeflije, srmajlije i šešane. Ni za što 
ne će biti u nas razmjerno toliko turskih riječi, koliko za 
oružje i za stvari što se tiču boja. Barjak, barut, bedem, 
čador ii šator, džebana, juriš, lagum, tane, top — 
sve su same turske riječi. Naši junaci polaze redovno u boj 
na konjima. I za konja imade mnogo turskih riječi; tako se 
n. pr. u narodnoj pjesmi često spominju atovi i bedevije, 
konji alati, gjogati, dorati, kulaši i t. d. I od opreme 
konjske mnogi se komadi zovu turski, kao n. pr. bakračlija, 
dizgen, gjema, kajas, kolan, uzendžija it. d. 

Vrativši se u odaje, opazićemo pored minderluka, čiviluka 
i sofre još i sanduke, u kojima se čuva odijelo. Sva je 
sila turskih riječi za odijelo i za obuću, a najobičnije su: an- 
terija, azdija, čakšire, ćurak, dimije, dolama, ja- 
pundže, ječerma, zubun, čarape, čizme, papuče, 
postole. I za tvari, od kojih se kroje haljine, imade dosta 
turskih riječi, n. pr. bez, čoha, kadifa, skerlet. Tako su 
turske riječi i burma, dugme, duvak, džep, džerdan, 
gajtan, jagluk, kaiš, kalpak, klobuk, kopče, le- 
peza, mahrama, mendjuše. 

Navedavši ovo nekoliko turskih riječi samo primjera radi, 
spomenućemo još da ih imade veoma mnogo za orudje, (n. pr. 
burgija, čekić, makaze, turpija), za sudje (n. pr. 
bardak, čanak, činija, čutura, ćup, kazan), za jelo 
(n. pr. bazlamača, čorba, smesne jufka, kajgana, 
kaurma, lokumići, pače, pekmez, pilav, pita,sarma, 
a turski je i rakija i sirće), za životinje (n. pr. čagalj, 
deva, kraguj, kurjak, majmun, patka, samur), za bilje 
(n. pr. čivit, kesten, pirinač, pamuk), za rude (n. pr. 
bakar, čelik, kalaj, kreč, sičan), za mjesta i zemlje 
(Beč, Misir, Šam) i t. d. Za čudo je, kako se kod tolikih 


domaćih imena porodični članovi zovu i turskim imenima, od . 
kojih su najpoznatija babo, čiča, daidža, nena. I dadilja 


je turska riječ. 

Izmedju mnogobrojnih turskih riječi, što ih imade u jeziku 
hrvatskomu, nijesu sve, kako su naučna istraživanja pokazala, 
prave turske riječi. Kao što imade u svakom jeziku više manje 
tudjih riječi, tako ih imade i u turskom jeziku, a ima ih po- 
najviše iz jezika arapskoga, persijskoga i grčkoga. Prema tome 
imade i u našem jeziku riječi n. pr. arapskih i persijskih, premda 
nijesu Hrvati i Srbi nikad bili ni u kakoj osobitoj svezi ni 
s Persijancima ni s Arapima. Tako se hrvatski jezik dobavio 
preko jezika turskoga riječi ne samo arapskih, kao što su n. 
pr. džilit, kavez, kula, mamuran, mejdan, raja, 
sedef, i persijanskih, kao što su n. pr. ambar, badem, 
čakšire, čelik, parče, pelivan, serdar, nego i grčkih, 
kao što su n. pr. riječi avlija, kalam, kalamiti, karanfil, 
koliba, kesten, mušmula, skerlet, pače i talijanskih, 
n. pr. berberin, lenger. Još i više potucale su svijetom 
riječi limun i naranča, koje su tija iz indijskoga jezika 
preko persijskog, arapskog i turskog zašle u naš jezik. Tako 
je mnogo putovala i riječ jezero, što se upotrebljava u za- 
padnih Hrvata mjesto tisuća, po postanju persijska riječ, koja 
je došla iz persijskoga najprije u turski, za tim iz turskoga u 
madžarski, a najzad iz madžarskoga u hrvatski jezik. 


.— > o 

Potonji nam primjer kazuje, kao što nijesu ni sve romanske 
riječi (n. pr. kruna), ni sve grčke riječi (n. pr. avlija), ni 
sve njemačke riječi (n. pr. kočija), ušle u naš jezik ravno 
iz jezika latinskoga ili talijanskoga, grčkoga ili njemačkoga, 
tako da nijesu ni sve turske riječi došle k nama upravo iz 
turskoga jezika. Mnogo ih je doprlo u jezik hrvatski preko 
madžarskoga jezika; tako se misli da su turske riječi kefa, 
čizma i druge prešle najprije iz jezika turskoga u madžarski, 
a iz madžarskoga istom u hrvatski. Za neke se riječi može to 
sasvim pouzdano dokazati, tako je turska riječ arslan primila 
u madžarskom obličje oroslan, a jedan je i drugi oblik ušao 
u jezik hrvatski: onaj ravno iz turskoga, a ovaj istom preko 
madžarskoga. Po tome eto primjeru možemo razabrati, kako 
jedna ista riječ može u jezik zaći po različitim putovima. Tako 
nema izmedju riječi ćošak, karvan, magaza, rakija, 1 
izmedju riječi kiosk, karavana, magazin, arak po pod- 
.rijetlu nikake upravo razlike, a što se te riječi razlikuju izmedju 
sebe po obličju, a nešto i po značenju, ono se lako može da 
objasni time, što smo mi n. pr. riječ karvan primili ravno 
od Turaka, a riječ karavana od zapadnih naroda, medju 
koje je došla preko Arapa. 

Kako su magaza i magazin dvije riječi samo po obličju, 
tako su n. pr. i riječi klobuk i kalpak dvije riječi samo po 
obličju, a nipošto po podrijetlu. Što im je kod jednoga postanja 
različit oblik, nije za čudo, dok pomislimo, da smo se s turskom 
riječi, prema kojoj su naše klobuk i kalpak, u dva puta 
upoznali: prvi put na sjeveru, kad smo još bili za Tatrama 
zajedno s- ostalim Slovjenima, kojima su na istoku bili prvi 
susjedi turska plemena, a drugi put ovdje na jugu, kad su se 
azijski Turci ugnijezdili medju nama. Iz onog prvog doba imade 
vrlo malo turskih riječi (n. pr. bujan, topor. tovar), te 
se može reći, da su gotovo sve turske riječi u nas iz poto- 
njega doba, koje započinje poslije polovine XIV. vijeka. Mi 
smo još jedan put imali posla s turskim plemenima, i to na 
početku naše povjesti onamo u VIII. vijeku s turskim Buga- 

rima, ali do sada se nije moglo pokazati, da bi bilo u našem 
jeziku turskih riječi iz toga doba. 

Kako se danas vlast turska medju narodom naše krvi gotovo 
već sasvim zatamanila, ne treba se bojati, da će nam se u je- 
ziku množiti turske riječi, pače nema sumnje, njih će sve više 
i više ponestajati iz jezika. »Za ovo po vijeka, uvjerava nas 
srpski učenjak, Stojan Novaković, što je Srbija oproštena Tu- 
raka, pa je već nestalo iz same obične upotrebe mnogo i mnogo 
riječi turskih, koje su se predje mogle čuti svaki dan«. Uza sve 
to turskih riječi ne će nikada sasvim nestati iz jezika hrvatskoga, 
kao što se u opće ne može ozbiljno ni pomisliti, da će se ikad 
jezik hrvatski, ili koji mu drago drugi otresti svake tudjine. Da 
je sudbina odredila Hrvatima i Srbima, da živu na osami odjelito 
od svakoga drugog naroda i plemena, da se tako osamljeni 
sami sobom ni od koga niti sprečavani niti pomagani razvijaju, 
bio bi im istina, jezik čistiji, nego je danas, ali šta bi od njih 
bilo? — -— — 

Što smo dosele razgledali tudjih riječi, ono su sve bile riječi 
tudje po svojoj osnovi, ako im se i ne razbire svaki put jasno 
ta osnova. Take su po osnovi svojoj tudje riječi n. pr. duhan 
ii duvan, arapski duhan; fajda ili vajda, arbanaski fajde; 
švaler, francuski chevalier; bljuda ili bljudo, gotski 
biuds; jevtin, grčki g>59mvog (evth&nos); sag, latinski sa- 
gum; katana, madžarski katona; majur, staronjemački 
meiur, lanac, srednjonjemački lanne, buna, novonje- 
mački bund; badem, persijski bidem; kukuta, rumunski 
kukutb; štaka, talijanski stacca; bašča, turski bahta itd. 

Kako je poviše (na str. 105.) spomenuto, narod primajući 
tudje riječi rado im mijenja obličje, da mu budu priličnije iz- 
govarati, i zato glasi n. pr. latinska riječ laurus, talijanska 
gabbia, ili stara njemačka chalch u nas lovor, gajba, 
klak. Još i dalje je pošao jezik, te izmijenio neke tudje riječi 
tako, da bi čovjek za njih rekao, one ne mogu nikako da su 
tudje. Zar nijesu n. pr. riječi hladenac, milojka, pržolice, 
slavulja sasvim hrvatske? Kad im se ne bi pouzdano znalo 

za podrijetlo, mi bismo bili gotovi primiti za svoje rodjene, ali 
hladenac nema nikaka posla sa hladom, niti je milojka 
u kakoj svezi s riječju milo, niti se pržolicama nadjenulo 
ime zato'što se prže, niti je bilju, koje se zove slavulja, 
postalo ime od ptice slavulja, jer je nauka pokazala za onu 
prvu riječ da je germanska, za drugu da je talijanska majo- 
lica, za treću, koja se govori i brižolice, da je njemačka 
brisolen, a za četvrtu da je latinska salvia. Osobita je riječ 
te vrste naše probit ili probitak. Ova je postala, kako se 
misli, u povodu talijanske riječi profitto, ali to postanje nje- 
zino sasvim se zaboravilo te se uzelo misliti, da je postala prema 
domaćoj biti, budem, i tako se stvorila od riječi probit 
nova riječ probiti, probudčm, kako se pjeva u narodnoj 
pjesmi: Popij, jednu i drugu, da ti obje probudu. 

Kao što su te riječi po osnovi i po korijenu tudje a po 
obličju svojem čini se da su prave hrvatske, tako ima naprotiv 
u hrvatskom jeziku nekoliko tudjih riječi, koje su mu samo po 
obliku tudje, a inače se po korijenu i osnovi svojoj mogu da 
uvrste medju prave hrvatske riječi. Tako su n. pr. madžarske 
riječi akov, astal, čorda, išpan, koje se govore ponajviše 
samo u istočnim krajevima u Slavoniji, Srijemu, Bačkoj 1 Ba- 
natu, samo na oko madžarske, a inače su po korijenu svome 
i osnovi (okov, sto, čreda, župan) čiste slovjenske, koje 
su poznate ili su bile poznate i nama. Te su eto riječi uzajmili 
Madžari u Slovjena, pa ih onda okrenute na svoju vratili Hr- 
vatima i Srbima. | 

Sve spomenute tudje riječi pripadaju u prvu vrstu tudjih 
riječi, medju koje ćemo uvrstiti one riječi, koje su gotove iz 
ovoga ili onoga jezika prešle u jezik hrvatski, ne obzirući se 
ni najmanje na obličje njihovo, kako su ga primile u jeziku 
hrvatskom. | 

Kod ovakih riječi imade u jeziku hrvatskom i takih tudjih 
riječi, koje su tudje samo po nastavcima svojim, a svrstatemo 
ih u drugu vrstu tudjih riječi. Tako se u nas govori mnogo 
hrvatskih riječi s turskim nastavcima, n. pr. s nastavkom /:, 

kao zlatali, kostretli; s nastavkom /u&, kao bezo- 
brazluk, pasjaluk; kako turske riječi, koje se svršuju na 
z, n.pr. kadi, glase u nas na ze, n.pr. kadija, tako 
su i nastavci Zija i džija turski u riječima, kao što_su odr- 
lija, prekomorlija, dugajlija, novajlija; hvaldžija, 
lovdžija, vratardžija; četedžija, siledžija. Madžar- 
skoga je podrijetla nastavak ov u riječima bjeloćv, mrkov, 
šarov; golov, nitkov, praznov. Kako su u nas postale 
prema grčkim oblicima č2abz (eleipsa), ču92sx (emyrisa) riječi 
lipsatii mirisati, ono je u riječima pokorisati, sabo- 
risati, vragolisati nastavak osnovi sa po postanju svome 
grčki nastavak. Tako je javačno prema završetku u talijanske 
riječi speranca način'eno naše uzdanca, a može biti da 
je prema talijanskome završetku u riječi ruggiada postalo 
naše rosaida (jutrenja rosa), koje se govori i kao u latin- 
skome rosata. 

Još i treću vrstu tudjih riječi treba da spomenemo. To su 
riječi, u kojih je kost i meso hrvatsko, a duh im je tudjinski. 
Tako je tudjinka u hrvatskom ruhu riječ zamjeriti se, sich 
vermessen, a prema tome i zamjera, za koju kaže Vuk: 
»Meni se čini, da se ova riječ ne govori u Srbiji ni u Her- 
cegovini, nego samo po vojvodstvu i to ponajviše po varo- 
šima.« Ovake tudjinke najviše kvare jezik a najopasnije su 
mimo sve druge, jer se uvlače u jezik u čistom narodnom 
ruhu, pa tako lako zaslijepe i oxo, koje je viklo bistro gledati. 

Tudje riječi, o kojima smo do sada govorili, ušle su u jezik 
hrvatski u povodu ili općenja ili upravo miješanja naroda hr- 
vatskoga i srpskoga s drugim narodima. Kako koji narod pre- 
stane općiti ili miješati se s drugim narodom, ne prima više 
od njega riječi. Ono riječi, što ih je već otprije poprimao, a 
ukorijenile se u jeziku, ne će izumrijeti ili dajbudi ne će tako 
lako izumrijeti, kao što će izumrijeti one, koje su samo pale 
na jezik, ali ga se nijesu primile. 

Pored tudjih riječi, koje su na spomenuti način zašle u jezik 
hrvatski, ima ih i takih, koje su došle medju nas preko knjige. 

Na taj se način namnožao n. pr. u novije doba znatno jezik 
hrvatski riječima češkim (časopis, geslo, naklada, plin, 
središte, stroj, tiskarna, željeznica it. d.) i ruskim 
(nadležan, nagrada, odlika, otmjen, koje se ponaj- 
više piše otmen, pobornik, strog, točka ili tačka, 
tronut, učtiv, vjerojatan i t. d.). Ovake se tudjinke 
najprije hvataju jezika, kojim govore viši redovi u narodu, ali 
malo po malo one prodiru i u prosti narod, koji je rad po- 
voditi se koje u čemu po gospodi. Jedno to, a drugo, što 
danas više nego i kad prije zalazi knjiga i medju niže, pače 
i najniže redove narodne, biće povodom, te će se u jedan put 
naći u prostom govoru“ narodnom riječi, za koje ćemo se od 
čuda krstiti, kako su mogle onamo zalutati. Ovako tudjinstvo, 
koje se širi preko knjige, velika je pogibija za čistoću narod- 
noga govora, jer je ono vrsno zatamaniti i sam duh narodnoga 
jezika. Zato oni pisci hrvatski i srpski, kojima je čistota 1 pra- 
vilnost jezika književnoga deveta briga, teški su grješnici, kojima 
se ne može nikako oprostiti njihova nemarština, pa napisali oni 
ne znam koliko knjižurina. Otrovani tudjinom, ucjepljuju oni 
taj otrov narodu u dušu, da mu je iskvare i potudje, mjesto 
da je liječe od rana, što joj zadalo tudjinstvo. Nama je jedini 
izvor jeziku, na kojem treba da se pišu knjige, narodni jezik, 
a taj je izvor kod svega tudjinstva, bez kojega ne će biti ni 
jednoga jezika, vrlo bistar. Kao što nema medju prosvijetljenim 
narodima u Evropi ni jednoga, koji bi se mogao pohvaliti, da 
u njegovim žilama teče od postanja njegova čista, nepomiješana 
krv, onako nema ni jezika medju prosvijetljenim narodima, koji 
bi bio danas onako djevičanski i čist, kao što je bio u čas po- 
stanja svoga. A drukčije ne može ni da bude. S novim stva- 
rima, izumima i pojmovima, što dolaze k nama iz tudjine, 
dolaze i imena njihova, a nama se više puta čini, da je zgod- 
nije i udesnije naprosto prihvatiti ta tudja imena, nego se mučiti 
oko stvaranja novih imena. Pa ako već i treba da stvorimo 
novo ime, a ono je stvoriti novo ime prema gotovome imenu 
kud i kamo laglje, nego stvoriti sasvim novo ime, koje bi bilo 


124 Hrvatski jezik. 


o -__ i > ds 


prema stvari, izumu ili pojmu, kojemu se traži ime. I tako nam 
se po duševnoj lijenosti našoj uvlače u jezik mnoge tudje riječi. 
Pored lijenosti mnoga je tudja riječ na duši i taštini, koja je 
rada kititi se tudjim perjem. »Kad ljudi prosti čuju, veli Vuk, 
da kakav gospodin govori drukčije od njih, oni misle, da je 
ono najbolje, i odmah primaju njegove riječi, da bi se barem 


u tome izjednačili s njime: tako je narod naš poprimao od: 


Turaka mnogo riječi, mjesto kojijeh je imao svoje, n. pr. ću- 
prija mjesto most, mizdrak mjesto koplje, bešika 
mjesto kolijevka, peškcš mjesto dar, zeman mjesto 
vrijeme, adet mjesto običaj it. d. Tako je narod naš u 
Srijemu i u Bačkoj i u Banatu bezbrojne pogrješke u svome 
jeziku poprimao od svojijeh spisatelja, popova, učitelja i od 
ostalijeh znamenitijih ljudi.« Prostota se hoće da povodi za 
gospodom, a gospoda, medju kojom se nalazi svagda u svakoga 
naroda mudaraca, koji misle da je tudji jezik plemenitiji i savrše- 
niji od narodnog jezika njihova, slabo mare za čistotu narodnoga 
jezika, pače čini se, da ga počesto i nahvalice nagrdjuju tudjinom, 
kako bi se pred prostotom pokazali, da su nešto više od nje. 
Nema sumnje, da je na taj način preko gospode došlo vrlo 
mnogo tudjih riječi medju prosti narod ; tako su n. pr. jamačno 
naša gospoda, što su se isturčila, prva počela upotrebljavati 
riječi turske i za one stvari, za koje su imali hrvatskih riječi, 
da se ne bi tobože miješali ni po govoru sa sirotinjom rajom. 
U ostalom, to je na žalost našu i suviše nam dobro poznato. 
Sjetimo se samo naših viših redova. Je 1, kako im je priraslo 
O srcu jezik hrvatski?... Vrijedno je, da zabilježimo riječi, što 
ih je napisao prije pedeset godina Vuk, imajući na umu po- 
glavito Srbe u Ugarskoj. »Viša klasa u narodu, misli Vuk, 
valjalo bi svoj jezik ljepše i čistije da govori, da je od naroda 
učenija, mudrija, uljudnija, skladnija i rodoljubnija (jer ona ple- 
menita i čista ili prava ljubav k narodu, po kojoj čovjek voli 
narod i njegovu korist i slavu nego sebe i svoj život, i od 
koje su Grci i Rimljani ostavili primjere, ne radja se s čo- 
vjekom, nego se dobiva kroz nauku i odgojenje); ali u naše 

je više klase to sve naopako. Istina, da su mnogi od gospode 
naše učili i znadu neke nauke kojijeh narod prosti ne zna; ali 
su to oni ponajviše učili kao kake zanate, koji su _ mnogima 
razumu i srcu učinili više štete nego koristi; u ostalome pak 
oni su se pored Nijemaca i Madžara ponijeli i kao potudjili od 
svoga naroda i od njegovijeh običaja, pored tudjijeh jezika, na 
kojima nauke slušaju, kojima poslove službene rade i u druš- 
tvima se razgovaraju, zaboravili su srpski i misliti, i njihov na- 
rodni jezik, kojega silu i sladost i bogastvo oni već i ne poznaju, 
čini im se prost i siromašan, zato su ga iskvarili i jednako ga 
kvare. Što su pak oni, koji velikijeh škola i nauka nijesu učili, 
s gospodom zajedno pali u ovake grijehe protiv naroda svojega, 
uzrok će biti, što su se poveli po gospodi, i razum svoj kao 
davši gospod: pod zakup, više gledaju ko što radi i govori, 
nego šta i kako radi i govori.« Kako se može da vidi, te- 
ženje za tudjinom, a po tome i za tudjim riječima osnovano 
je u neku ruku već i u samoj ćudi čovječjoj, pa se zato i ne 
treba čuditi, što se u svakome poznatom jeziku, bez izuzetka 
nalazi koje više koje manje tudjih riječi. Imade medju nama 
mudrijaša, koji se čude, kako je n. pr. divan taj njemački jezik ! 
Nema ti toga na ovom svijetu, što ne bi mogao izreći nje- 
mački jezik, a sve brez tudje pomoći! Tako govore mnogi u 
nas, a ne znadu, da je i njemački jezik pun puncat tudjih riječi, 
za koje misle njemački učenjaci, da ih ima do 70,0 u 
Ako se kod tolikoga trunja može ipak da piše čisto njemački, 
zašto se u nas ne bi moglo pisa i na čistom jeziku hrvatskom ? 
Što je već prešlo kao u krv jeziku hrvatskome i s njime se 
sraslo, u to ne treba da se dira, ali na što graditi nevolju bez 
nevolje? A gradi je onaj, koji s nemarnosti, a bez ikake po 
trebe na zdravi stari hrek jezika hrvatskoga nacjepljuje kojekake 
tudje divljake. Ako su niži redovi u naroda lako povodljivi, a 
ono ne smiju da budu povodljivi i viši redovi, koji treba da 
stoje na braniku za svako dobro narodno, A zar je jezik na- 
rodni najmanje dobro narodno? Najbolji su pomagači neprija- 
teljima narodnoga jeziza oni, koji ga bilo hotimice bilo neho- 

tice kvare. Jezik, u kome se izrodio i iskvario duh, nije vri- 
jedan da žive. 

Pokazavši u ovo nekoliko slabih crta, kako nam se jezik 
hrvatski s vremenom promijenio u gradji svojoj, poprimivši 
tudjih riječi svake vrste, red je, da ogledamo, kako je jezik 
hrvatski upravljao onom baštinom, što su je naslijedjem od 
djedova donijeli Hrvati i Srbi sa sobom, saselivši se ovamo 
na jug. 

Vidjeli smo, kako imade u hrvatskom jeziku tudjih riječi, 
mjesto kojih je imao nekad svoje a danas ih više nema. To 
nam pokazuje, da se riječi u jeziku mogu da izgube. I doista, 
učeći bilo kojega pisca hrvatskoga iz starijega doba, n. pr. iz 
prve polovine XVI. vijeka, naići ćemo na mnogo riječi, za 
koje se ne možemo spomenuti ni da smo ih kad čuli, da se 
danas u narodu govore, ni da smo ih kad čitali u kojega pisca 
sadašnjega doba. Što je koji pisac stariji, to je redovno u njega 
više riječi, koje su se s vremenom zatamanile. 

Otvorimo na nekolika mjesta, gdje nam se slučajno desi, 
djela najstarijega pjesnika hrvatskoga, Zadranina Marka Marulića 
(1450.—1524.). Evo što čitamo: Kon njega horugva ćuh- 
taše. — Biše vesel zlu tujemu, dobru dresel. — Budu od zla 
se vazda strići. — Jeste li razumjeli sve te riječi? Neke ste 
jamačno razumjeli, jer se i danas jošte govore po svemu na- 
rodu hrvatskom, ali što znači n. pr. dresel ili horugva, 
možemo pouzdano reći, da prosti narod više ne zna, premda 
je nekoć znao i za te riječi. Kako su se eto s vremenom sasvim 
izgubile riječi dresel žalostan i horugva zastava, tako su 
se izgubile i mnoge druge, da im nije ni traga ostalo u narod- 
nom govoru. 

Medju spomenutim riječima imade i takih, za koje bismo 
rekli na prvi pomišljaj, da ih danas više nema, ali ogledavši 
ih izbliže, vidjećemo, da su one i danas jošte u neku ruku 
žive. Tako se n. pr. čini, da riječi strići ili po drugome i iz- 
govoru strijeći nema u sadanje doba nikako više, ali ona 
se ipak nije sasvim izgubila, njoj se sačuvala osnova i danas 

u nekoliko riječi hrvatskih. Kao što se i sad prema vrijeći 
govori vršem, vrše, onako se prije i prema strijeći ili 
strići, koje znači čuvati, govorilo stržem, strže, a u 
tome s+ eto obličju pomalja riječ strijeći u srodstvu s riječju 
straža. Ako dakle i treba reći, da se strijeći izgubilo, a 
ono se nije izgubila osnova, na kojoj se razvila riječ strijeći. 

Tako se i riječ kon sačuvala u riječi kod i konac, koje 
se potonje govori ako i rjedje mjesto kraj, a kon i kraj 
znači isto. Ali riječ kon sačuvala se pored spomenutih riječi 
kod i konac još i u riječima, kao što su nakon ili nakom, 
napokon ili napokonj, i u rečenici od kona do kona, 
koje znači od kraja do konca. 

U riječi nakon ne osjeća se više sasvim razgovijetno zna- 
čenje stare hrvatske riječi kon, a to se može da razbere i po 
tome, što ne bismo mogli mjesto nakon reći nakraj, n. pr. 
u poznatoj poslovici: Nakom boja kopljem u trnje. A zašto? 
Jer joj se ono staro značenje izgubilo, a ona primila novo 
značenje. 

Napokon imade izmedju spomenutih poviše Marulićevih riječi 
i takih, koje se i danas jošte svagdje upotrebljavaju a u istome 
sasvim značenju, u kojem ih je upotrebljavao prije trista i više 
godina naš Marko Marulić. 

Po tome se eto razbiru medju riječima hrvatskim po historiji 
njihovoj ove vrste. U prvu vrstu pripadaju riječi, koje su se bez 
traga iz jezika istrijebile. Takih će biti riječi najmanje. Više će 
ih biti bez sumnje u drugoj vrsti, u koju ćemo svrstati riječi, 
kojima se samo korijen ili osnova sačuvala. I ovih će riječi biti 
manje u jeziku hrvatskome od riječi treće vrste, a to su riječi, 
koje su se sačuvale ili samo u odredjenim rečenicama ili u 
odredjenoj svezi s drugim riječima. U četvrtu vrstu pristaju 
riječi, kojima se izmijenile samo značenje i ništa drugo, i 'to 
tako te se pored novoga značenja staro ili zaboravilo ili održalo. 
Takih riječi ima u jeziku veoma mnogo, ali manje od riječi, 
koje se ni u čemu nijesu izmijenile, a brojićemo ih medju 
riječi pete vrste. Za riječi ove potonje vrste kažemo da su stare 

riječi hrvatske, a za sve ostale, kojih danas ili nikako više ne 
upotrebljavamo, ili ih ne upotrebljavamo onako, kako smo ih 
otprije upotrebljavali, kažemo opće da su zastarjele. 

Kako su jedne izmedju riječi s vremenom u jeziku izginule ili 
zastarjele, onako su se druge nove s vremenom u jeziku pomo- 
lile i pomladile. Sasvim nove riječi, za koje se ne bi otprije ni- 
kako znalo, ne radjaju se više u jeziku. Što je god novih riječi, 
one su sve postale, ako nijesu po podrijetlu tudje, u povodu kori - 
jena i osnova, što su odvajkada bile blago jezika hrvatskoga. Ako 
nam se dakle i množe riječi, a ono se ne množe korijeni u je- 
ziku. Uzmimo koju mu drago hrvatsku riječ, za koju izvjesno 
znademo, da nije starija od našega vijeka, pa ćemo u svakoj 
naći korijen, koji je bio i prije više stotina godina poznat u 
jeziku hrvatskom. Tako n. pr. naše riječi brzojav, dionica, 
mjenica, šetalište ne će biti po postanju svome, kake danas 
jesu, može biti ni pedeset godina stare, a po korijenima svojim 
sve su to stare i prastare riječi hrvatske. 

Ali nove riječi ne postaju u jeziku samo prema starim ko- 
rijenima 1 osnovama, nego one postaju i prema starim nastav- 
cima. Tako je n: pr. u riječi šetalište pored korijena i osnove 
još i nastavak od starine, a riječ je nova samo po tome, što 
joj se nije već i otprije sastavljala osnova s nastavkom, kao 
što se danas sastavlja. I nastavci dakle, kojima postaju riječi, 
Stari su, izuzevši ono nekoliko nastavaka, što smo ih uzeli iz 
tudjih jezika (str. 122.). 

Nove riječi postaju napokon i sastavljanjem više osnova u 
jedno. Tako se n. pr. od osnove u riječi miš i od osnove u 
riječi loviti sastavila riječ mišolavka, koja prema osno- 
vama a po tome i prema riječima, od kojih je postala, pripada 
svakako medju. mladje riječi u jeziku hrvatskom. 

Još bi se mogle medju novije riječi svrstati 1 one stare riječi, 
koje su po značenju svome, što ga danas imadu, u jeziku sasvim 
nove. Tako su n. pr. riječi vr*o i vrlina po službi svojoj, 
kako ih sada upotrebljavamo, nove riječi, jer u jeziku hrvatskom 
starijega doba nijesu one značile valjan, valjanost, nego 

samo žestok, žestina. Ovamo bi u neku ruku pristale i 
one riječi, kojima se pored novoga značenja održalo još i staro 
značenje. Tako je riječ oganj u običnome značenju vatra 
starija od riječi oganj u značenju gvoždja puščana. I 
tako ta riječ, imajući danas dva značenja, jedno starije a drugo 
mladje, u jednu je ruku stara a u drugu mlada riječ u našem 
jeziku. U ostalome za ovake se riječi redovno ne govori da 
su mlade. 

Bez novih riječi ne može jezik da bude. Što se koji narod 
umno više razvija, to se jače osjeća, da treba jeziku novih 
riječi, kojima će izricati svoje umne tečevine. Kad se jezik ne 
bi pomladjivao novim riječima, ono bi bio dokaz, ili da narod 
umno ne napreduje ili da se u jeziku istrošila životna snaga, 
koja je jaka izvoditi nove riječi, a jezik se hvata, ako mu baš 
kad zatreba, tudjih riječi. 

Što je veća potreba, to je i pogibija veća, da se iskvari jezik, 
u koji se unose nove riječi, i zato, kao što je svaki književnik 
dužan da čuva čistotu svoga jezika a da je ne skvrni samo- 
voljno kojekakim tudjinskim trunjem, onako je dužan svaki spi- 
satelj takodjer da nastoji oko pravilnosti svoga jezika, a da je 
ne nagrdjuje kojekakim nakazama. Mi se ponosimo, a i pravo 
je, da se ponosimo čistotom svoga narodnog govora, ali isto 
tako a može biti još i više treba da se ponosimo i njegovom 
pravilnošću. Nove riječi ne treba da se grade bez nevolje, a 
kad bude potreba nove riječi praviti treba ih praviti od narodnih 
riječi 1 po svojstvu i duhu narodnoga jezika prema ostalim ri- 
ječima. Kako se u pravljenju novih riječi na to ne pazi, već 
se na prosto kuju nove riječi ili kako se istom slučajno kome 
iz pera izmakne ili prema tudjim riječima, ne pazeći što tudje 
riječi znače, nego samo kako glase, jezik se odmah stane kva- 
riti. Tako izkvareni jezik utuvljuje se preko knjiga narodu u 
pamet, a narod, povodljiv kako jest, misleći da mu se drago- 
cjeno šta nudja, prihvata i najveću nagrdu za ljepotu. Tako 
se malo po malo kvari i najpravilniji jezik narodni, pa ako se 


1 ne će nikada sasvim iskvariti, a ono ipak mogao bi se s vre- 
Broz. Crtice-I. 9 


130 fHrvatski jesik. 
menom iskvariti toliko, da bi gdjekad _pomučno bilo odrediti, 
je li ovo ili ono sasvim po pravilima čistoga govora narodnog, 
kao što bi trebalo da bude. Tudje riječi nagrdjuju jeziku 
spoljašnje obličje, a rdjavo skovane riječi ubijaju mu još 
i duh.... 

Ogledavši u kratko, kako se gradja u jeziku mijenja, red je 
sada, da vidimo kako se i obličje toj gradji mijenja. 


Pred nama je list gasovnoga rina, bana basane saga (1149. 
do 1204.). Taj list, pisan 9. godine u Dubrovniku, pripada 
medju najstarije spomenike jezika hrvatskoga. Da bi se vidjelo, 
kako se od prilike govorilo hrvatski na svršetku XII. vijeka, 
dakle gotovo prije sedam stotina godina, evo nekoliko redaka 
iz pisma Kulinova: 

Ja ban Kulin prisezajutebć,* knežeKrvašu,ivsćm 
gradjam Dubrovčam, pravi prijatelj biti Vam od 
selč i do včka i prav goj držati s vami i pravu 
včrui vsi Dubrovčane, kire hode po mojemu vla- 
daniju trgujuće, godč si kto hoće krčvati, gode si 
kto mine, pravov včrov držati je bez vsakoje zledi 
razvć što mi kto da svojev voljov poklon. Ja Ra- 
doje dijak pisah knjigu poveljov banjov. 

I u ovome evo listu imade nekoliko riječi, koje nijesu danas 
u običaju; tako se danas više ne upotrebljava riječ goj u zna- 
čenju mir, ako se i govori gojan, gojiti; vladanje ne 
znači danas izuzevši neke krajeve, u kojima je poznata riječ 
ladanje, zemlju u kojoj ko vlada; ako se i govori god, 
gode, godi, godj ili goder, godir, godijer, a ono se 
nikad ne govori samo nego uvijek sastavljeno, n. pr. štogod, 
kadgod, gdjegod itd.; krčvati (koje bi se moglo čitati 
i kravati) biće se sačuvalo samo u riječima kraviti, kra 
viti se, otkravljivati itd.; riječ povelja sasvim se izgu- 
bila u narodnom govoru, a što je mi gdjekad upotrebljavamo, 
biće je u novije doba uzeli pisci iz starih knjiga, da njom 

* Slovo € stoji mjesto cirilskoga slova B, koje se u našim nastarijim 
spomenicima može izmedju ostaloga čitati e ili z. 

označe osobitu vrstu pisma; kakogodj što se još i danas prema 
lvan govori Ivanj dan, isto se tako nekoć i prema ban 
govorilo banj, ali sada nije više banj u običaju, nego se još 
drži samo u mjesnim imenima, kao n. pr. Banja luka i Banja 
sela, pa ito u naše doba postaje već nerazumljivo, te zato 
njeki pišu i govore Bajna luka mjesto Banja luka. Izuzevši 
jošte riječ Krvaš Gervasije, za koju ne znamo, da li se gdje 
govori, sve ostale riječi poznate su i sada, ako im i nijesu više 
poznati svi gramatični oblici (str. 27.), u kojima ih je zapisao 
pisar Radoje. 

Izmedju gramatičnih oblika u listu Kulinovu nekima se sasvim 
zatr'o trag u jeziku hrvatskom. Tako se oblicima gradjam 
Dubrovčam mjesto sadašnjih gradjanima Dubrovča- 
nima ulazi pošljednji put u trag XIV. vijeka, a u potonja 
vremena nigdje im ni traga. Dulje su se održali oblici pravov 
včrov, svojev voljov, poveljov banjov mjesto sa- 
dašnjih pravom vjerom, svojom voljom, poveljom 
banjom, jer još 1437. godine piše u svome testamentu za- 
darski pop Zubina: »pišu rukov mojev i činju tastament 
moj najpo lidnji i dobrovoljni.« Tako se sve do kraja XVI. 
vijeka sačuvao u spisatelja i stariji oblik trgujuće pored 
mladjega oblika trgujući, koji se prvom pojavljuje u XIV. 
vijeku. Od kraja XVI. vijeka nema više ni traga tome obliku. 

Kakogodj što se govorilo u starom jeziku hrvatskom tr g u- 
juće mjesto trgujući, isto se tako govorilo i Dubrovčane 
mjesto Dubrovčani od najstarijih vremena, ali pored Du- 
brovčane počinje se već u XIV. vijeku javljati i oblik D u- 
brovčani. Taj potonji oblik preteže malo po malo, te se 
onamo od svršetka XVI. vijeka ni ne govori: drukčije nego 
Dubrovčani, izuzevši gdjekoja mjesna imena, koja i sada 
još glase na staru, n. pr. Brežane, Grižane. I prisezaju 
veoma je star oblik u jeziku hrvatskom, prema kojemu se u 
najstarije doba i nije govorilo drugojačije nego pomagaju, 
zaklinjaju. Istom od XIII. vijeka dolaze i mladji oblici 
pomagam, zaklinjam, koji.su se u novije doba ponajviše 

zamijenili s najmladjim oblicima pomažem, zaklinjem. 
Kod takih mladih oblika sačuvalo se i u jeziku sadašnjega doba 
nekoliko riječi, u koje još nije sasvim prodrla ta promjena, jer 
i danas jošte govorimo samo hoću, mogu i starije velju, 
vidju pored mladjega velim, vidim. 

Napokon imade oblika u Kulinovu pismu, koji se nijesu ni 
za sedam stotina godina ni u čemu promijenili: kako se prije 
sedam vijekova govorilo kneže, krvašu, pisah knjigu 
it. d., tako se govori i danas, a što znamo nije se u jeziku 
hrvatskom drukčije nikada ni govorilo. 

Prema svemu, što smo dosele spomenuli za oblike jezika hr- 
vatskoga, mogli bismo ih razvrstati u ove vrste. U prvu vrstu 
pripadaju oblici, za koje je nekoć jezik hrvatski znao, a danas 
ih je sasvim nestalo iz jezika. U drugu vrstu idu oblici, koji 
su bili u starom jeziku u običaju, a nijesu ni danas još bez 
traga izginuli, nego se gdje gdje očuvali. Treća vrsta obuhvata 
oblike, koji se nijesu ni u čemu od najstarijih vremena pa sve 
do danas izmijenili. Pored ove tri vrste starih oblika, ima ih 
u jeziku hrvatskom i novih, i to su oblici četvrte vrste. 

Poredeći oblike jezika hrvatskoga sadašnjeg doba s oblicima 
jezika hrvatskoga starijeg doba, opažamo, da nam je bio jezik 
u starini bogatiji u oblicima, nego danas. Ta ista pojava dolazi 
nam na oči, ogledajući historiju oblika drugih poznatih jezika. 
U latinskom jeziku imade n. pr. riječ populus u jednini ove 
oblike: populus, populi, populo, populum, vopule; 
za sve te oblike imade ista riječ u francuskom jeziku samo 
jedan oblik peuple, koji dobija sva ona različita značenja, 
što ih imadu u latinskom jeziku spomenuti oblici riječi po- 
pulus, ili po odredjenim riječima, koje se stavljaju pred oblik 
peuple, ili po odredjenom mjestu u rečenici. Ista se pojava 
javlja i u drugim romanskim jezicima. Tako je i njemački jezik, 
a još i više engleski, isporedivši mu oblike s najstarijim oblicima 
germanskim, s oblicima gotskim, umanjio s vremenom znatno 
broj svojih oblika. Ni s novim jezikom grčkim nije drugojačije : 
i u njem je nestalo dosta oblika, koji su bili svakidašnji u jeziku 

starom grčkom. A slovjenski jezici? I za njih je sve pokazala 
nauka, da su bili u starini rodniji oblicima, nego što su sada, 
Izmedju svih slovjenskih jezika najoskudniji je sada oblicima 
jezik bugarski a najizobilniji jezik hrvatski. 

U ostalome već i stari jezik hrvatski, koliko ga poznajemo 
iz sačuvanih spomenika, imade znatno manje oblika od jezika 
staroga slovenskog, te je sva prilika, da je u doba, iz kojih 
nemamo nikakih pisanih spomenika, imao naš jezik oblika, koji 
nam se nijesu nikako sačuvali. Po tome dakle možemo sasvim 
pouzdano reći, da se u jeziku hrvatskom kao i u drugim je- 
zicima pokazuje već od najstarijih vremena teženje, kako bi po 
oblicima svojim izašao što prostiji. Ta je težnja bila sad jača 
sad slabija, sad je jače zahvatala jednu a sad drugu vrstu oblika. 
Ona nije nikada sasvim sustala, a javlja se neprestance u čitavom 
području jezika hrvatskoga, izuzevši, što se ovdje Java silnije 
a ondje slabije. — — — 

Kako nam nije u ovome članku stalo do toga, da izložimo 
historiju jezika hrvatskoga u svim njegovim pojavama, nego 
da na nekolika primjera samo pokažemo, da se ni jezik hr- 
vatski nije mogao oteti promjenama, mi smo se pozabavili 
samo oko naj očitijih pojava u životu jezika hrvatskoga, nada- 
jući se, da će i ovo nekoliko crtica pokazati, da nam jezik, 
kaki je sada, nije bio već odvajkada gotov, nego da se oko 
njega radilo kroz sve vijekove od časa, kako se pojavio medju 
jezicima. Sadašnji jezik hrvatski djelo je više vijekova, i zato, 
ko hoće, da ga razumije, onaj treba zagleda i u njegovu prošlost. 
Koliko je godj nepoznavanje jezika hrvatskoga sadašnjega doba 
uzrok, što nam je jezik u knjizi veoma šaren a u govoru još 
šareniji, toliko je, a može biti još i više, uzrok tomu i nepo- 
znavanje prošlosti jezika hrvatskoga. Jezik, kakim će se u nas 
pisati knjige, treba da je osnovan na jeziku, kako se govori u 
narodu, tako su rekli naši stari, a tako govorimo i mi. Domalo 
ćemo vidjeti, da je u različitim krajevima hrvatskim i srpskim 
različit i govor hrvatski, a napretku književnome bila bi velika 
zaprjeka, kad bi svaki spisatelj pisao na jeziku, kako mu se na- 

učio od svoje matere. Kod tolikih različnosti odakle nam je- 
dinstvo? Ako nam i ne će historija jezika hrvatskoga sama 
riješiti sva prijeporna pitanja, a ono će nam ih jamačno po- 
najvećim dijelom riješiti, a riješiće ih trijezno i kako treba, da 
će se o njezinu riješenju sumnjati samo onaj, koji se u opće 
sumnja o svemu, što se nije upravo u njegovoj i samo u nje- 
govoj glavi rodilo. Za zakone, po kojima se razvijao i razvio 
naš jezik, a našla ih i odredila nauka, malo se još u nas mari, 
kao što se u opće slabo mari za čistotu, pravilnost i ljepotu 
jezika hrvatskoga. I strani nam je svijet priznao, da su neke 
grane jezika hrvatskoga istražene, kao ni u kojega drugog slo- 
vjenskog naroda, pa ipak uza sve to mi bismo gotovi bili reći, 
da se ni u kojega slovjenskog naroda ne pazi tako malo na za- 
kone u jeziku kao u nas. Nadajmo se, da će i u tome u nas 
s mladjim naraštajem na bolje okrenuti. — — — 


* * 
* 


Kakogodj što se nije jezik hrvatski odvajkada jednako go- 
vorio, a niti će se u buduće uvijek jednako govoriti, tako se 


ni sada ne govori posvuda jednako hrvatski. A bilo bi zaisto 


čudo, da se 6,030.000 Hrvata i Srba izmedju sebe ni u čemu 
po govoru ne razlikuju. Da žive to šest milijuna naroda na 
tješnjem zemljištu, bilo bi u govoru njegovu nekakih razlika a 
kako da ih ne bude na prilično prostranu zemljištu, po kojem 
se pružila vlast jezika hrvatskoga! To zemljište jezika hrvat- 
skoga graniči od zapada vodom Dragonjom u Istriji i Jadran- 
skim morem sve do Bojane, od juga Bojanom i crtom povu- 
čenom poviše Skadra do niže Gusinja pa odavde do Djakove, 
Prizrena, Starog sela i Kačanika prema Vranji, niže koje za- 
okreće granica i udara na sjever prema Leskovcu, Nišu i Kne- 
ževcu, odakle teče niz Timok, prelazeći mu na desnu stranu 
izmedju Kneževca i poniže Zaječara; prošavši zatim uz Dunav 
naseljima rumunskim, prelazi ona niže Velikoga Gradišta u 
Ugarsku i prolazi od prilike mimo Bijelu crkvu, Temešvar, Arad, 
Segedin, Sentu, Baju, Muhač, Šikloš i Pečuh do Barča na Dravi, | 

pa odatle uz Dravu i Muru do granice štajerske, da se onda 
krene dolje duž granice štajerske i kranjske i obišavši naselje 
njemačko u Kočevlju sastavi sa Dragonjom, koja utječe kod 
Pirana u more. Po tome leži područje jezika hrvatskoga od 
prilike izmedju 31% IO i 41“ 20“ istočne duljine i 42% 45“ 1 
46% 30' sjeverne širine. 

Izmedju graničnih naroda, Slovenaca, Talijana, Arbanasa, 
Bugara, Rumuna i Madžara, prelaze neki spomenute granice, 
te se miješaju sa Hrvatima i Srbima. Tako se izmedju ostaloga 
miješamo sa Slovencima u Istriji; sa Talijanima u Istriji i Dal- 
maciji; sa Arbanasima Crnoj gori na jugu i u Metohiji, gdje 
je Dušanova stolica Prizren i srpska patrijaršija Peć; sa Buga- 
rima u istočnoj Srbiji; sa Rumunima u sjeveroistočnoj Srbiji 
izmedju Timoka, Dunava i Morave, zatim u Banatu, Bačkoj 
i u desnom Podunavlju, gdje živemo izmiješani još i sa Ni- 
jemcima i Madžarima. 

Znajući za granice naseljima naroda hrvatskoga i srpskog, 
kad su se saselili ovamo na jug, možemo reći, da nijesu ostale 
uvijek iste, nego se ovdje razmaknule a ondje stegnule. Tako 
su se n. pr. bez sumnje granice jeziku hrvatskome u [Istriji 1 
Dalmaciji s vremenom raširile, dok su na jugu uzmaknule pred 
Arbanasima a na istoku pred Rumunima. Što se na jugu izgu- 
bilo, ono se donekle naknadilo u južnoj Ugarskoj. U ostalome 
izmedju svih slovjenskih naroda, kojima su se narodne granice 
stegnule, biće jamačno Hrvati i Srbi najmanje izgubili zemljišta, 
a gotovi bismo bili reći, da se u opće područje jeziku hrvat- 
skomu s vremenom više uvećalo nego umanjilo, i to novim 
seobama naroda hrvatskoga i srpskog. 

Počevši onamo od XV. vijeka opaža se u povodu turskih 
navala u granicama hrvatskim i srpskim komešanje, koje je 
pokrenulo seobom u općeno u dva smjera: od jugoistoka prema 
sjeverozapadu, i od juga prema sjeveru. 

Bježeći narod ispred Turaka iz Bosne i Hercegovine, tražio 
je zaklona u Hrvatskoj, Slavoniji i Dalmaciji, a iz Hrvatske, 
Slavonije i Dalmacije kretao je narod koje na sjever u Ugarsku, 

Austriju i Moravsku, koje na zapad u Kranjsku, a nešto ih je 
pošlo za mirnijim naseljem čak i preko mora u daleku Italiju. 

U zapadnoj Ugarskoj medju Dunavom i Murom sjedjeli su 
u starini panonski Slovjeni. Pomiješavši se u potonja vremena 
s Madžarima i Nijemcima, mnogo ih se iznijemčilo i izmadža- 
rilo, ali još svega srednjega vijeka spominju se u tim predje- 
lima kod Nijemaca i Madžara takodjer i starosjedioci, koji su 
se i do naših evo vremena održali, a broje se medju Slovence 
(vidi na str. 93.) To se slovjensko stanovničtvo umnožalo u 
XVI. vijeku, kad je poslije nesretnoga boja na Muhaču (1526.) 
stao narod iz Hrvatske i Slavonije grnuti u zapadnu Ugarsku, 
tražeći da se onamo spase od sile turske. Od toga eto vremena 
sve je puno hrvatskih sela u županijama šoprunskoj, mošonjskoj, 
željeznoj i zaladskoj, a bilo ih je otprije i u požuuskoj župa- 
niji, ali danas su to sve sami Slovaci. Odakle su svi ti nase- 
ljenici izašli, to se do danas nije još pouzdano odredilo. U 
narodu se onamo priča, da su jedni došli iz hrvatskoga pri- 
morja, a drugi iz Bosne. Sudeći po jeziku, sva je prilika, da 
je narodno pričanje istinito. Što imade dalje naselja naših u 
šimeškoj i baranjskoj županiji, ono će biti postala u potonja 
vremena, kad su Turci već ostavili one predjele. 

Tako će biti mladja naselja i bunjevačka i šokačka u Bačkoj 
medju Dunavom i Tisom. Po govoru se nešto razlikuju izmedju 
sebe Bunjevci i Šokci i živu odjelito jedni od drugih, oni više 
u sjevernoj a ovi u južnoj Bačkoj. Ponajviše se misli, da se 
Bunjevci zovu od hercegovačke rijeke Bune, od koje su se, 
kako se priča, nekada onamo doselili. U ostalome imade Bu- 
njevaca i u županiji baranjskoj, pa zatim u Slavoniji (u župa- 
nijama virovitičkoj i požeškoj) i u Hrvatskoj (u Lici), a govor 
im je od prilike jedan isti. Za Šokce se misli, da su može biti 
prozvani podsmijeha radi, ali danas se i oni sami zovu Šokci. 
Pod sumnjom su i godine, kad su se doselili i predjeli, odakle 
su se iselili Bunjevci i Šokci. Sva je prilika, da su i jedni i 
drugi došli u Bačku, kad su iz nje izašli Turci, a svakako su 
njihova naselja onamo mladja od srpskih. 

Poslije kobnoga boja na Kosovu (1389.) a za kraljeva hr- 
vatskih i ugarskih Sigismunda (+ 1437.), Vladislava (F 1444.) 
i Matije Korvinskoga (f 1490.) narod je iz Srbije gotovo ne- 
prestance prebjegavao preko Dunava i Save, useljavajući se u 
Srijem i južnu Ugarsku, odakle se pomicao uz Dunav sve do 
Sentandrije kod Budima. Najznatnija je srpska seoba od 1690. 
godine. Te je godine podigao patrijarah srpski Černojević Ar- 
senije Il., na pozivanje cara Leopolda I. narod srpski protiv 
Turaka i preveo ga ponajviše iz Metohije do 37.000 porodica 
u zemlje krune ugarske, gdje im je državna oblast odredila 
znatna naselja u županiji požeškoj, u Srijemu, Bačkoj i Banatu. 
Nekoliko tisuća tih Srba iz južne Ugarske, Srijema i Slavonije 
krenulo je godine 1751.—1753. u južnu Rusku, ali danas ih 
je onamo već sasvim nestalo. 

Hrvatska naselja u zapadnoj Ugarskoj nastavljaju se naseljima 
u donjoj Austriji, gdje na moravskom polju i uz vodu Litavu 
živu Hrvati ponajviše pomiješani s Nijemcima, a uz rijeku Diju 
(Thaja) sa Slovacima. Kakogodj što se ne može odrediti za 
ugarske Hrvate, kad su se i odakle su se uselili u mjesta, u 
kojima danas živu, isto se tako ne _ može ništa pouzdano reći 
ni za austrijske Hrvate, već što se znade, da su pošljednji 
onamo došli 1739. godine. 

I u Moravskoj imade u okružju Mikulovskom (Nikolsburg) 
dva tri hrvatska sela, koja su naselili Hrvati 1584. godine. 

Za navala tarskih biće krenulo nešto Hrvata i u Kranjsku, 
te se smjestilo ponajviše oko Metlike. To su bijeli Kranjci, 
koji su se već znatno izmiješali sa Slovencima, ali jezik i obi- 
čaji pokazuju njihovo hrvatsko podrijetlo. 

U drugoj polovini XV. vijeka, može biti izmedju godina 1467. i 
1494. iseli se nekoliko tisuća Hrvata iz hrvatskoga primorja i Dal- 
macije u Napuljsku, gdje i danas jošte živu u tri sela u pokrajini | 
moliskoj, a i kotaru larinskom, brdu Garganu na zapadu. 

Gdje imade našega naroda u Arbaniji i po Maćedoniji, o 
tome nemamo sve do danas nikakih izvjesnih podataka, a o 
Slovjene u Maćedoniji otimlju se i Srbi i Bugari. 

O naselištima našim u Africi i u Maloj Aziji, kamo su turski 
carevi naše ljude iz svojih zemalja naseljavali, nema danas ni traga. 

Tako se eto od prilike raširilo zemljište jeziku hrvatskomu 
preko granica, koje su bili iznajprije zauzeli Hrvati i Srbi. Izu- 
zevši ono nekoliko narodnih ostrva, koja odjelita živu medju 
tudjim narodima, Hrvati 1 Srbi živu kompaktno u jednoj cjelint 
u Srbiji, južnoj Ugarskoj, Medjumurju, Slavoniji, Hrvatskoj, 
Istriji, Dalmaciji, Crnoj gori, Bosni, Hercegovini i Metohiji. 
Govoreći o jeziku hrvatskom, mi ćemo kako dosele tako i u 
naprijed imati poglavito na umu zemljište njegovo, kako ga 
odredjuju spomenute zemlje. 

Poviše je spomenuto, kako kod znatnoga broja i prostora, u 
kojem nastava narod hrvatski i srpski, nije za čudo, što se hr- 
vatski jezik ne govori posvuda jednako. Te razlike biće nam još 
i jasnije, ako se sjetimo na nekolike povjesne činjenice. Kako 
nas povjest uči, u ovim je našim krajevima već prije VI. vijeka 
nastavalo slovjenskih plemena, a u VII. se vijeku svršilo dose- 
ljavanje na jug sa seobom hrvatskih i srpskih plemena. Došavši 
Hrvati i Srbi na jug, jamačno nijesu našli sasvim pustu svoju 
novu domovinu. Ako i nije bila naseljena, kao u potonja vre- 
mena, a ono je ipak bilo u njoj dajbudi ostataka od naroda, 
koji su prije Hrvata i Srba u njoj sjedjeli. Sva je dakle prilika, 
da su Hrvati i Srbi VII. vijeka zatekli na jugu slovjenskih ple- 
mena, a kako nema razloga misliti, da su ih istrijebili, biće se 
bez sumnje pomiješali s njima u jedno. Već bi i to moglo u 
neku ruku objasniti, odakle dolaze razlike u jeziku hrvatskom, 
jer je sva prilika, da su se oni Slovjeni, koji su se rastrkali po 
potonjem našem zemljištu, koje u čemu razlikovali izmedju 
sebe po jeziku. Pa da se i nijesu razlikovali, zar treba pomišljati, 
da su upravo svagdje došljaci Hrvati i Srbi _nadbili staro sta- 
novničtvo? Zar nije moglo u nekim te nekim krajevima pre- 
tegnuti i starije pučanstvo slovjensko? U ostalome mimo sve 
to mogla bi se različnost govora u jeziku hrvatskom još i 
ovako objasniti. Što se priča za Hrvate, da ih je dovelo na jug 
petoro braće i dvije sestre, ono ne znači drugo, nego da je 

od više plemena, koja su bila izmedju sebe na blizu srodna, 
postao narod brvatski, primivši od naj jačega plemena svoje na- 
rodno ime. A treba li pomišljati, da izmedju ono sedam hr- 
vatskih plemena nije bila u govoru ni najmanje razlike? Nije 
li već i u VII. vijeku moglo biti razlika, koje su bile onda, 
istina, neznatne, ali s vremenom izašle znatnije? A ko zna, 
kako su se hrvatskoga naroda dohvatile madžarske provale u 
Panoniju? Nije li sva prilika, da je nešto Slovjena iz Panonije 
zaklonilo glavu i medju svojim prvim susjedima na jugu, medju 
Hrvatina? Pa napokon da nam povjesna istraživanja sva ta 
nagoviještanja razbiju, ko će dokazati, da je jeziku hrvatskom 
na čitavom zemljištu njegovu dosudjen jedan život? Žar se nije 
mogao jezik u različitim prilikama ovdje brže a ondje pola- 
ganije razvijati? Ako se u jednom jeditom kantonu švajcarskom, 
u kantonu bernskom, koji je po prostoru za 426 Ljkm. manji | 
od sadašnje županije zagrebačke, razbire trinaest govora nje- 
mačkih, zar je čudo, što se u hrvatskome primorju drugojačije 
govori nego oko Zagreba ili na _Timoku ? 

Slušajući govor hrvatski, kako se govori u različitim kraje- 
vima, opažamo ponajprije razlike u pojedinim glasovima. Tako 
imade u narodnom govoru nekih predjela glasova, koji se ni 
u kojem drugom kraju ne govore. Pravi Crnogorci i gotovo 
svi njima susjedni primorci izgovaraju mjesto glasa a u odre- 
djenim riječima osobiti glas, koji je nekako izmedju a i e, ali 
po Vukovu mišljenju naličniji je na e nego na e, a bilježi se 
sa znakom PB. Tako će n. pr. riječi staklo, magla, daska, koje 
izgovaraju neki steklo, megla, deska a neki stoklo, mogla, doska, 
izgovoriti pravi Crnogorac steklo, mbgla, dnska. Osobito tvrdo 
izgovaraju taj glas Dobroćani u Boci, za koje se pripovijeda, da 
su se ondje negda saselili s Cetinja. »Gdjekoje ovake riječi, 
piše Vuk, oni tako teško izgovaraju da ih samo oni upravo 
i bez muke mogu izgovoriti; za to im se Kotorani i drugi 
susjedi i podsmijevaju, i tim ih nagone te se ljudi u razgo- 
voru s njima čuvaju od toga (koliko znadu i mogu); a žene 
i djeca kod kuće drukčije i ne znadu nego tako.« Sva je pri- 

lika da se taj glas još od starine ovamo sačuvao, a da ga ni- 
jesu uzeli od susjednih Arbanasa, koji ga takodjer govore. Tako 
je od starine ostao u govoru na ostrvu Krku glas / u riječi: 
ve/na ili, kako drugi povore, vo/na (ruski B64Ha, poljski welna, 
češki v/na), koje se inače u nas posvuda govori redovito vena. 

Kakogodj što se mogao u nekim krajevima _ mimo druge 
promjene u glasovima održati osobiti koji glas iz starine, koji 
se u svim ostalim krajevima s vremenom izmijenio, ovako se 
nasuprot mogao u nekim krajevima izgubiti po koji glas, koji 
se u svem ostalom području jezičnom očuvao. Tako je u nas 
n. pr. sa glasom 2. Evo što piše o njemu Vuk. »Glas se ovoga 
slova medju narodom našim u Srbiji i u Madžarskoj ne čuje, 
nego ili se izostavlja sasvim, kao n. p. ora, vla; oću, itar; 
lad, rom; dodjo, dado; govora, govorau; manuti, 
usanuti; dodjomo, (u Šumadiji mjesto dodjohmo, ili, 
kao što se obično po drugim mjestima govori, dodjosmo) 
it. d.; ili se pretvara u druga slova, ito: a)u 7 n.pr.suv, 
uvo (a govori se i po gornjemu pravilu uo), kuvati (ili 
kuati)it. d., b) u &, n. pr. ženik, grek, ćaknut; c) u 
jan pr. smej, grej, proja, snaja, aždaja, kijati it. d. 
U Hercegovini se, pored takovoga izgovaranja kao u Srbiji i 
u Madžarskoj, na kraju riječi izgovara kao g, n. pr. orag (a 
dalje oraa—ilior4,—orau it. d.), prag (praa—pra— 
prau), vrg (vr'a, vr'u),smijeg (smija—smiju), dodjog, 
govorag (govorau), ig (n. pr. ja sam ig vidjeo) i t. d., ali 
sug i glug ne vjerujem da bi ko rekao, nego suv i gluv... 
Koliko sam ja do sad naroda našeg vidjeo, mogu kazati, da 
se danas u Dubrovniku pravi glas ovoga slova najbolje izgo- 
vara, ondje se on jasno čuje i u početku riječi i na kraju 1 
u srijedi... Osim Dubrovnika glas ovoga slova čuje se kako 
onuda po okolini tako i gore k jugu po svemu primorju na- 
roda našega i po Crnoj gori do samoga Skadra ; ali slabo gdje 
zdravo, postojano i na svakome mjestu u riječi... Uz primorje 
gore, po Boci, bolje ga izgovaraju Srbi zakona Rimskoga nego 
Grčkoga; a izmedju onijeh prvih najbolje ga izgovaraju Peraš- 

tani, a najmanje Dobroćani (za koje se pripovijeda, da su se 
negda iz Crne gore ondje saselili, i koji se s Kotoranima svaki 
dan gotovo miješaju); izmedju drugijeh pak najmanje Rišnjani 
i Novljani, koji su otprije bili pod Turcima, i kcji se i sad 
mnogo miješaju s Hercegovcima. A po ostalijem onuda mje- 
stima i po Crnoj gori i po nahiji Barskoj čuje se glas ovoga 
slova vrlo dobro na kraju riječi, u srijedi pred poluglasnim 
slovima _(n. pr. u riječima: uzdahnuti, mahnuti) malo 
slabije, pred samoglasnim slovima (n. pr. u riječima: hoću, 
hodim) i medju njima (n. pr. u riječima: nahodim, praha, 
muha) još slabije, i to gdje više gdje manje, a u početku pred 
poluglasnim slovima (n. pr. u riječima: hlad, hrana, hrom) 
ni malo, ili vrlo rijetko. Što su sjeverni krajevi crnogorski bliže 
k Hercegovini, to se 4 manje čuje; ali k istoku ne gubi se 
tako odmah, nego se istina sve slabeći, proteže preko Zete 
može biti čak do Metohije i do Kosova, gdje ga odonud opet 
Bugari sa svojim izgovorom podupiru, kao što se i dolje oko 
Timoka može poznati. I u Bosni od varošana, osobito koji su 
Turskoga zakona, može se čuti tanak izgovor slova 4 (od pri- 
like kao u njemačkom jeziku 4). Da se po granicama izmedju 
ovijeh mjesta, gdje se  različno izgovara, izgovor njegov miješa, 
kao što ga miješaju i ljudi, koji predju iz jednoga mjesta u 
drugo, to se razumije samo po sebi... Ovdje je potrebno još 
napomenuti, da Crnogorci pravi glas slova A izgovaraju u mno- 
žini kod sviju imena, n. pr. deset pušakah, našijeh ženah 
it.d.... U Crnoj gori ima primjera, da se A izgovara gdje 
mu nije mjesta, n. pr. govori se lanih mjesto lani.« Kako 
je različna sudbina glasa & u jeziku hrvatskom! Dok se ovamo 
po zapadnim krajevima sačuvao gotovo po svuda, nestalo ga 
je na istoku i u mnogo predjela na jugu, gdje se opet u raz- 
ličitim prilikama i mjestima različito i izgovara. Različnom i 
nikakom izgovaranju glasa 4 biće uzrok u govornim organima, 
koji su se s vremenom fiziologijski različno razvili. 

Razlike u glasovima, a osobito po mjestima na medjašu iz- 
medju dva jezika, dolaze i po tome, što jedan jezik zahvata u 

drugi. Tako će jamačno biti prema bugarskome jeziku, što To- 
kačani u istočnoj Srbiji govore: moje ruće, široće luće, bele 
nogje, moje slugje, mjesto: moje ruže, širože luže, bele noge, 
moje sluge. i 

Pored spomenutih vrsta glasovnih pojava imade i takih, koje 
je pomučno objasniti. Zašto govore Srbi u valjevskom i šabač- 
kom okrugu: ezeo, ezmeri, Meonica, vedeo, mjesto : zzeo, zzmeri, 
Meonica, video, kako se onamo u Srbiji ponajviše govori? U osta- 
lome, kakogodj što na stotine pojava u jeziku bivaju po odre- 
djenim zakonima, tako je jamačno i spomenuta pojava s mnogo 
drugih pojava, koje nam do sad nijesu jasne, postala po ne- 
kome zakonu. Što se u našem primorju čuje: čado, žati pored 
čelo, žena, a medju ugarskim Hrvatima: gladati, gradica pored 
gležanj, greben, ko bi rekao, da to nije puka samovolja? Kad 
govore: čelo i žena, gležanj i greben, zašto da ne govore i: 
čedo, žeti, gledati i gredica, kako govore svi ostali Hrvati i 
Srbi? Ali nauka je pokazala, da su i te tobože nepravilnosti 
postale po pravilu, kako treba. 

Kod jednakih glasova ni po čemu se ljudi iz različitih kra- 
jeva ne razlikuju, koliko po izgovoru ili akcentu. Riječima 
lonac, voda, žena, dukat ostaju isti glasovi i u Istriji iu 
Hercegovini i u Srbiji, a opet kako se različno izgovaraju u 
tim krajevima! Dok ih Istranin izgovara lonac, voda, žena, 
dukat, Hercegovac će ih izgovoriti lonac, voda, žena, 
dukat, a Srbin iz biogradskoga ili kragujevačkog okruga 
lonac, voda, žena, dukat. Kako se u Biogradu govori n. 
pr. dćte, vino, pščnica, onako se ne govori u kneževačkom 
okrugu, gdje govore detč, vinč i pšenica, gotovo kako u 
Istriji, gdje se čuje dčtč, vinč, šenica. I te su pojave u iz- 
govoru, da ostalih ne spominjemo, na prvi pomišljaj čudnovate, 
ali nauka je i u njima našla zik6na. Što se u najistočnijim kra- 
jevima govori vino, pšenica kao i u najzapadnijim, ni pola 
čuda, kad se sjetimo, da je n. pr. vino, pšenica po izgo- 
voru starije nego vino, pšenica, te su po svoj prilici nekad 
svi Hrvati i Srbi govorili vinš, pšenica, kako se sada go- 

vori samo u nekim krajevima, a nema sumnje, da se jezik hr- 
vatski s vremenom mijenjao i u izgovoru. Isto se tako u starini 
izgovaralo vodi, žena, a istom u potonja vremena pretegnuo 
je u ponajviše krajeva izgovor voda, žena, i to po tako odre- 
djenim zakonima, da n. pr. čuvši primorca Hrvata, kako izgo- 
vara koju riječ, možemo odmah reći: Hercegovac bi je jamačno 
ovako izgovorio. | 

I po oblicima razlikuju se govori različnih krajeva izmedju 
sebe. Dok se na zapadu još i sad govore stari oblici, n. pr. 
iz naših seli gradov, mnogo žčn,k Turkom, na zidih, 
S prijatelji, na jugu i istoku sasvim su preoteli mah u opće 
već onamo od polovine _ XVII. noviji oblici: iz naših sela 1 
gradovi, mnogo. žčna, k Turcima, na zidovima, 
S prijateljima, izuzevši narodne pjesme, u kojima se može 
naći još i starih oblika. Ako se i u običnom govoru čuju sta- 
riji oblici, n. pr. u Srijemu: po kuća, po seli, na koli, u 
Karlovci, ili po južnim krajevima: na volovijeh, po gra- 
dovijeh, a to su neznatni ostaci od starine, pa se i onuda, 
gdje se još tako govori, iste riječi govore i u mladjim obli- 
cima: po kućama, po selima, na kolima, u Karlov- 
cima, na volovima, po gradovima. Pored oblika, koji 
se govore po jednim krajevima u starom a po drugim u novom 
obličju, imade u jeziku hrvatskom i takih oblika, koji su se 
sačuvali samo u jednim predjelima a u drugim se sasvim za- 
tamanili. Tako se n. pr. prosti oblici: zakleh, zakle, za- 
klesmo, zakleše; govorah, govoraše, govorasmo, 
govorahu govore danas ponajviše na jugu, dok su na istoku 
a još više na zapadu pretegnuli oblici sastavljeni: zakleo sam, 
zakleo si, zakleli smo, zakleli ste; govorio sam, 
govorio si, govorili smo, govorili su. 

I u upotrebljavanju gramatičkih oblika može biti razlike iz- 
medju govora u različitim krajevima. Tako je n. pr. u Crnoj 
gori i Boci teško čuti, da se drukčije govori nego: Toga nigda 
nije bilo u Crnu goru (mjesto: u Crnoj gori), ili: Ako 
te sreća ne pričeka, ne stiže je na veljega hata (mjesto: 

na veljemu hatu). Ovake su razlike kod ostalih dosta ne- 
znatne, kao što su neznatne razlike i u poredjaju riječi u re- 
čenici. Što mi ovamo govorimo n. pr. Ja se ga bojim, ono 
će se jedva gdje u jugu ili u istoku čuti pored redovnoga: Ja. 
ga se bojim. 

Mnogo su znatnije razlike, što se u jednome kraju go- 
vore riječi, za koje se u drugom ne znade, ili što se ista riječ 
u različnim krajevima u različnom značenju i upotrebljava. 
Tako se u nas na zapadu ćuje u narodnom govoru riječi mnogo 
talijanskih i njemačkih, kojima nema ni traga na istoku, gdje 
se govori opet mnogo riječi grčkih i turskih, za koje se ne 
zna ovamo na zapadu. Srbi s Kosova polja ne će razumjeti 
riječ po riječ Srba iz Bačke, koji govore mnogo madžarskih 
riječi. Ali pored tudjih riječi imade i pravih narodnih, kojih 
nema u svem području jezika hrvatskoga. Mjesto mora biti, 
koje je u ugarskih Srba i u nas ovamo u običaju, ne čuje se 
u Srbiji, u Bosni i u Hercegovini, nego: valja da bude, ili: 
treba da bude. Tako se samo u zapadu i u jugozapadu go- 
vori muka, a u Srbiji samo brašno, premda se i ondje znade 
za mučnjak. U ostalome za sad je pomučno reći, da li se 
odredjena riječ govori samo u jednome kraju, a ne govori li 
se može biti i u drugom jošte kojem kraju. Čovjek bi rekao, 
da se n. pr. samo na zapadnoj granici čuje: Nemam cajta, 
a kad tamo i u Srbiji, u valjevskom okrugu, reku: Imam jvš 
cajta, da uradim to i to. Što je zemljišta jezika hrvatskoga, 
mislilo se, da se nigdje ne zna za riječ komaj, ili, kako je 
govore u primorju, komać, do u zapadnim krajevima, dok se 
prije nekoliko godina namjerio na nju pokojni Gjuro Daničić 
u južnoj Srbiji. 1. septembra 1880., pripovijeda M. Gj. Mili- 
ćević, bijaše se izvezao Daničić s g. Matkovićem i g. Badem- 
lićem u Grdiličku klisuru. Razgovarajući nešto sa seljacima iz 
Grdilice i Dedine bare, zapitao je g. Bademlić, koliko ima do 
nekoga mjesta. »Biće komaj polovin* sahata«, odgovori mu 
seljak. Daničić se ubezekne. Stane propitivati i uvjeri se, da se 
oko Vranja, u Vranju, i u cijelom onom kraju govori riječ 


Hrvatski jezik. 145 


komaj. »Za samu tu riječ, reče radosni Daničić, vrijedno je 
ovoliko putovati. Da nje nema ovdje, moglo bi se povjerovati 
onima, koji tvrde, da je tudja; a svoje blago nikad ne treba 
davati tudjemu !« | 

Kako se pojedine riječi razlikuju u različnim krajevima i u 
značenju, može da se razbere iz ovoga, što evo Vuk piše: 
»Kod sviju Srbalja zakona grčkoga vladika znači episkop, a 
u Dubrovniku vladike se zovu vlasteoske žene i djevojke, 
a male djevojčice zovu se vladičice. Djevojka se ondje 
zove svaka sluškinja, bila udata ili neudata, udovica ili baba 
od 60 godina; a djevojčica zove se svaka ona, koja se nije 
udavala, i nije sluškinja, makar bila i usidjelica od 80 godina. 
Baba se zove svaka dojkinja i dadilja, makar bila i djevojka 
od Is5 godina ili još mladja. U Kotoru se zove djetić svaki 
sluga, makar bio starac od 80 godina. U Dubrovniku i u svoj 
Boci sluga se zove i žensko i muško (n. pr. moja sluga 
kaže se i za slugu i za sluškinju), i po tome kako muškarci, 
tako i žene i djevojke, kad se s kim pozdravljaju, govore: 
sluga vaša! (u Boci se još i od ljudi i od žena može čuti 
i služica). U Dubrovniku se magarac zove tovar, magarica 
tovarica, magare tovirče, a mali tovarčić ili tovarić 
(a u Hercegovini se magarac zove kenjac). Godina u Du- 
brovniku znači vrijeme, n. pr. danas je ružna godina, juče 
je bila lijepa godina, it. d., a oko Rijeke Senjske godina se 
zove lijepa kiša (a što kod nas znači godina, to se onamo svuda 
zove godište). Počastiti u nas se kaže samo onim stvarima 
koje se u onaj mah potroše, n. pr. jelom, pićem, lulom 
duhanait.d,a u Dubrovniku govori se i za sve ostale 
Stvari, 1 znači upravo pokloniti, n. pr. počastio ga crev- 
ljama (cipelama), haljinom, jagnjetom (živijem), pu- 
škom, konjem i t. d. Pitati u Dubrovniku znači iskati, 
a iskati znači tražiti; guliti ondje znači čupati (n. pr. 
travu po vrtu), tako je u poslovici: Izguli komaru nogu, i 
crijeva su mu na dvoru. U Srbiji guja znači što i zmija, a 


u Dubrovniku se guja zove glista. Po Crnoj gori i po svim 
Broz. Crtice I. IO 

okolinama njenim blato znači jezero. Lud u Dubrovniku 
znači neslan, n. pr. lud kruh, luda juha (čorba), ludo 
meso it. d.; a u Crnoj gori reku i: lude paprike, ludo 
zelje (t. j. mlado, za presadjivanje, kao što se obično i po 
drugim mjestima govori: ludo dijete). T& u Crnoj gori 
znači i što (koji), n. pr. čoek, tš je bio s nama; žena, tš8 
smo je sreli; ljudji (ljudi), te su tamo bili, i t. d. Vojska u 
Boci znači čeljad (ljudi, žene i djevojke), n. pr. u ovoj kući 
ima mnogo vojske; obična vojska u ovome mjestu, i t. d. 
Pčro u Dubrovniku znači list, n. pr. pero od ruse (ruže), 
od jabuke, od zelja it. d., tako i pero iz libra (list iz 
knjige). U Crnoj gori i u svemu susjednome primorju preslica 
se zove kudjelja, kao što sam u Risnu u pjesmi slušao: 
skovaše joj srebrnu kudjelju. Iz u Crnoj gori i u Zeti go- 
vori se i mjesto od, n. pr. donesi iz Jovana sjekiru, donesi 
iz Jane rakije, i t. d. .& 


Ogledajući tako Badia: sav jezik hrvatski i osebine njegove, 


ona je odredila jeziku hrvatskomu tri glavne grane, koje se 
zovu narječja ili dijalekti. Ona grana jezika hirvatskoga, u kojoj se 
mjesto što ili šta govori kaj, obuhvata narječje kajkavsko, 
a ljudi, koji govore to narječje, zovu se u nauci Kajkavci. 
Drugo je narječje čakavsko, a govore ga Čakavci, koji 
mjesto što ili šta reku ča. Prema kajkavskome i čakavskome 


narječju treće je narječje štokavsko, a govore njime što- 


kavci, koji ne znadu ni za kaj ni za ča, nego samo za 
što ili šta. | 

Ta tri narječja ne razlikuju se da što samo u spomenute tri 
riječi: kaj, ča, što ili šta, nego se razlikuju koje više koje 
manje izmedju sebe takodjer u glasovima, u izgovoru ili akcentu, 
u gramatičnim oblicima u riječima a vrlo neznatno u upotreblja- 
vanju gramatičnih oblika. Tako je n. pr. preja kajkavski i 
čakavski, a predja štokavski; prema čakavskome jazik (od 
čega je postalo zajik premetanjem glasova) jezik je kajkavski 
i štokavski; kod čakavskoga rešeto kajkavski je i štokavski 
reščto, a korito je štokavski, kod kajkavskoga i čakavskoga 

korito; što je u čakavaca zemalj a u kajkavaca zemelj, 
ono je u štokavaca zemalja; kako je mjesto kajkavskoga 
k vratam ili čakavskoga k vraton u štokavaca k vratima, 
onako je i mjesto kajkavskoga i čakavskoga na zideh ili 
s kralji štokavski na zidovima ili s kraljevima, i t. d. 
Vrlo je mučno odsjeći granice izmedju ta tri narječja hr- 
vatska. V. Jagić pokušao je odrediti medje samo kajkavskome 
narječju prema štokavskome i čakavskome, a evo ovako: »Mi- 
slimo si crtu povučenu od Drave kraj Pitomače nad Viroviticu 
uz Belovar i Cirkvenu, kraj Kapele do Lupoglave; odatle idući 
uz Ivanić Moslavinom do sela Lonje i Jasenovca na Savi, zatim 
Savom do Petrinje i Kupom do Karlovca; odatle k sjeveroza- 
pu preko Draganića, Krašića, Jastrebarskoga, dok okruživ 
umberak prelazi kod Drage u Kranjsku.« Ove će granice 
narječja kajkavskoga biti pouzdano odredjene. A granice na- 
rječja čakavskoga? U nas se dosele tako slabo oko toga na- 
rječja u nauci bavilo, da se ne zna, ni dokle seže čakavsko 
narječje. U Istriji, hrvatskom primorju, na kvarnerskim ostr-) 
vima i na nekim ostrvima Dalmatinskim govori se i danas, 
dobro čakavski, dok je po Dalmaciji i po nekim ostrvima pre- 
tegnulo narječje štokavsko. Da je Dalmacija bila otprije posve 
čakavska, to je dokazano, premda je još i sad u neku ruku 
pod sumnjom, dokle se na jug sezalo narječje čakavsko. Dok 
jedni hoće, da je u starini i Crna gora bila čakavska, drugi 
odriču, da se ikad i u Dubrovniku govorilo čakavski. Štokavsko 
je narječje po prostoru jače od kajkavskoga i čakavskoga za- 
jedno: ono se govori u južnoj Ugarskoj, Srbiji, Slavoniji, bivšoj \ 
vojničkoj krajini, u Bosni, Hercegovini, Dalmaciji, Crnoj gori > 
i Metohiji. | | 
Tako su se od prilike razmjestila narječja hrvatska u naše 
doba. U starini bile su im granice ponešto drugojačije. Ako se 
i ne može tačno odrediti, dokle se širilo prije nekolike stotine 
godina ovo ili ono narječje,,a ono se ipak znade, da su se 
medjaši izmedju naša tri narječja s vremenom pomjerili i to 
tako, da je narječje kajkavsko i čakavsko uzmaklo pred na- 


148 Hrvatski jezik. 


rječjem štokavskim. Ako i treba misliti, da je tome pomjeranju 
grinica uzrok i u tome, što su se upravo štokavci u XVI. 1 
XVII. zaklonjali od Turaka u zemlje narječja kajkavskoga i 
čakavskoga, a ono je opet teško reći, je li štokavsko narječje 
u novim naseljima preotelo mah nad starosjelačkim narječjima 
zato, što su došljaci bili po broju znatno pretežniji od staro- 
sjedjelaca, ili može biti zato, što je u štokavskom narječju bilo 
više životne snage nego u kajkavskom ili čakavskom. Bilo 
kako mu drago, odreći se nikako ne može, da se izmedju sva 
tri narječja jezika hrvatskoga pokazalo naj jače narječje štokavsko. 
A tomu se ne treba da čudimo, dok se sjetimo, da je narječje 

od narječja kajkavskoga i čakavskoga, može se pokazati, da su 
postale u narječju štokavskom istom u potonja vremena, a u 
starini prije nekolike stotine godina da ih nije bilo. 

* Da bi se to laglje vidjelo, ogledajmo po redu ono sedamnaest 
razlika narječja čakavskoga od štokavskoga, što ih je Vuk našao 
i zapisao u svome članku »Srbi svi i svuda.« Po Vuku razli- 
kuju se Čakavci od Štokavaca evo po ovome. 

»Mjesto“što ili šta_oni govore ča.« — Na prvi se pomišljaj 
čini to preogromna razlika, ali ona postaje znatno manjom, 
kad se uzme na um, da je što istoga postanja sa ča. Razlika 
je izmedju te dvije riječi, što u riječi što, koje su nekad pi- 
sali i čto, dolazi osnova s dodanim na kraju to, koje imademo 
u riječi taj, ta, to, a u riječi ča, koje se govori s nekim 
prijedlozima i samo ć, n. pr. za č, na č, dolazi sama osnova ; 
ono 4 u riječi ča prionulo je za osnovu, kao što je prionulo 
n. pr. i za prijedlog s, koji se govori i sa, n. pr. s tvojim 
bratom, sa tvojim bratom. U ostalome, čakavci znadu i za što 
pored ča, ali samo sastavljeno, n. pr. ništo. 
t)»Na kraju riječi izgovaraju / mjesto-a, n. pr. kopal, rekal, 
molil itd.«— Ta je razlika nastala istom u novije doba, jer 
prije XV. vijeka jezik hrvatski nije znao ni za kake druge 
oblike nego samo za kopal, rekal, molil. U ostalom tomu 

imade i danas tragova u narječju štokavskome u riječima, iz- 
medju kojih se u jednima govori na kraju /io np. kal 
kao, ždral ždrao, dijel dio, podbjel podbio, a u dru- 
gima samo /, n.pr. ral, bol, glagol, kol, pomol, krpijel, 
topal. A kako u istočnoj Srbiji, u aleksinačkom okrugu, 
govore: Bil sam. Došal je jučer. Govoril mi je? 

2 »Mjesto_d7_ 1 // govore n. pr. preja, meja, posteja, 
zemja, skupje it. d«—Što se tiče riječi preja, meja, 
mjesto predja, medja, ono nema sumnje, da ih u štokavskom 
narječju sadašnjega doba nema, a teško da ih je kad i bilo. 
Te su riječi od starine glasile u jednom narječju hrvatskom sa 
J mjesto dj, i one su po tome čisto čakavske. Drukčije je sa 
riječima zemja, skupje mjesto zemlja, skuplje. Te riječi 
ili su ostaci od starine, kad se u hrvatskom jeziku uopće još 
govorilo zemja, skupje mjesto potonjega zemlja, skuplje 
ili su postale poslije, kad se već govorilo samo zemlja, 
skuplje, uzevši govoriti i u njima / mjesto /j, kao i nekim 
drugim riječima, n. pr. posteja, jubav mjesto postelja, 
ljubav. Vrijedno je spomenuti, da se u Crnoj gori i po svemu 
onuda primorja govori slavlja, slavulj, islavja, zemljai 
zemja, skupljeiskupje, zobljemi zobjem, ulovljen 
i ulovjen, slomljen i slomjen,i t. d. 

»Na mnogo mjesta gdje je u nać OL govore 
n. pr. bratja, prutje it. d.« — [ta je razlika nastala u 
novije doba, a otprije govorile su se one riječi u svem jeziku 
hrvatskom samo bratja, prutje, što pokazuje u neku ruku 
i riječ lisje, koje se govori po istočnoj Srbiji mjesto starijega 
listje ili novijega lišće. U ostalome i sam Vuk pripovijeda, 
da Bošnjaci po varošima, a osobito turskog zakona, govore 
bratja mjesto braća. 

»Gdjegod mi izgdvaramo št. oni govore 5.1. pr. prišć, 
ognjišće, šćapi d. dl paćren. zle e s posnlo od ć, 
i oni tako govore)« — 1 u spomenutim riječima s# je mladje 
od sći Ne mareći istraživati, zašto štokavci u Baranji govore 
šćita mjesto štita, spomenućemo samo, da po Vuku tvrdi 

štokavci još i sad govore kršćenje pored krštenje, a samo 
gošćenje, mašćenje. 

» »Svuda izgovaraju 4 upravo kao Nijemci _c4.: — O tome je 
glasu i slovu poviše na str. I40. izbliže govoreno. 

'? »U množini kažu n. pr. gradoy žen i... gradovih 
ženah it. d.« — Vidjeli smo, da se prije nekolike stotine 
gođina' nije drukčije nikako ni govorilo. Koliko je poznato iz 
historije oblika jezika hrvatskoga, počelo se govoriti žena 
mjesto žčn XIV. vijeka, gradova mjesto gradov XV. 
vijeka; mjesto ženah uzelo se govoriti ženam XVI, a že- 
nama XVI: vijeka, u kojem se prvi put javljaju i oblici gr a- 
dovim i gradovima. 

Još je i neznatnija osma razlika: što čakavci govore n. pr. 
mnogo golubih, prstenih, putih. — Mjesto mnogo go- 
lubih, prstenih, putih govore čakavci i mnogo golubi, 
prsteni, puti, a tako govore štokavci samo: mnogo crvi, 
gosti, mravi i prema tome: mnogo dinari, hvati, mje- 
s€eci, prsti, sahati pored dinara, na mjeseca, 
pa sahata. 

5 »Kao što u nas glagoli mogu i hoću, ai veljui vidju, 
imaju na kraju » mjesto em ili 2m, tako se u njih u svima gla- 
golima govori i jedno i drugo (kao i u nas velju i velim, 
vidju i vidim), ali opet više na #.« — I ta je razlika na- 
stala već poslije u historijsko doba jezika hrvatskoga. Do XIII. 
vijeka bio je u svih glagola svršetak na #, od XIII. vijeka po- 
činje dolaziti najprije na am, n. pr. stvaram, ostavljam, 
a istom XV. vijeka nalaze se prvi put glagoli sa završetkom 
na zm, n. pr. molim, žalim; od kraja XV. vijeka obuzima 
napokon ta promjena sve glagole i napreduje tako, da po 
istraživanjima Daničićevim XVII. vijeka već rijetko dolaze bez 
nje, osim onih, u koje ni danas još nije prodrla. 

Nije znatna razlika ni deseta: što čakavci govore n. pr.pisat, 
molit, vuć mjesto pisati, moliti, vući. — Tako se z 
počelo odbacivati na kraju XIV. vijeka i u spomenicima, za 
koje se ne može nipošto reći, da su pisani narječjem čakav- 

skim, a prije XIV. vijeka nema ni traga tome odbacivanju. 
U ostalome vrijedno je znati, da i tvrdi štokavci u Srbiji, u 
kruševačkom i u jagodinskom okrugu s slijevu stranu Morave, 
govore redovno: čitat, pisat, govorit, seć, kazat, 
poslati t.d. 

. “pKod glagola, koji se u nas u sadašnjem vremenu svršuju 
na em i zm, u trećem licu množine (toga istog vremena) imaju 
na Kraju Ze, n. pr. pišedu, govoridu, hoćedu, molidu 
it d«—Ta je pojava jednako gotovo rijetka u narječju ča- 
kavskom, kao i u narječju štokavskom, a javlja se istom u 
novija vremena, koje priznaje i sam Vuk, dodajući: I ovo je 
po svoj prilici iskvareno u novija vremena, kao što su i naši 
gdjekoji ili od njih primili ili sami iskvarili.« Kako nauka po- 
kazuje, ono su štokavci sami u nekim krajevima iskvarili oblike 
pišu, govore te od njih ponačinili pišedu,govoriduit.d. 
1)» Mjesto koji govore i ki, mjesto koje ke, mjesto moja 
ma it. d.« — Jedne su ded tih čakavskih riječi, kojima 
ne će biti danas traga u štokavskom narječju, po obliku starije 
a druge mladje. Tako je ki, koje imamo i sad u neki, sta- 
rije od koji, koje dolazi u hrvatskom jeziku istom XIII. vijeka, 
a'keima mladje je od koje i moja, prema kojemu je po- 
stalo sažimanjem glasova, kao što je postalo pas prema pojas. 


/3 »Na kraju sloga zu svagda. izgoyaraju. 2, n. pr. vidil san 
ga.« — Ali po uvjeravanju Vukovu i u Paštrovićima u Boci 


teško se na kraju riječi ili sloga može čuti m, nego sve z 
mjesto njega, n. pr. govorin, iden, vodon, nožen, 
sedan, sedandeset, osan, osandeseti t. d. | 
H»Mjesto jezik oni govore i jazik; tako govore i jat, 
prijat, ujat, jamat, jamanje, jamatva, koje bi riječi 
morale imati e mjesto a, kao što se dalje k jugu i govori je- 
mati (brati n. pr. vinograd), jemanje i jematva.« — Ta 
je pojava u hrvatskom jeziku bila odvajkada, koliko se znade, 
mis samo u narječju čakavskom. 

i »Mjesto_ grob govore greb, mjesto rastem restem, 

mjesto vrabac vrebac.« — Po dvije p ošljednje riječi izilazi 

razlika veoma neznatna, ako se ima na umu, da se na stotine 
drugih riječi, koje imadu u štokavskom narječju od starine glas 
a, govore i u čakavskom narječju samo sa a. Što se tiče riječi 
grob i greb, treba se sjetiti, da se i u samome narječju što- 
kavskome ne govori drukčije nego sobom, osobit, tobom 
pored sebe, tebe. 

/: Što Vuk spominje nadalje, da čakavci govore vira, dite, 
did, nisam it. d., ni to ns može da bude znatna sazlika 
iamedju čakavskoga i štokavskoga narječja, dok znademo, da 
i dobar dio štokavaca govori samo vira, dite i t. d. 

/ * »Osim ovijeh razlika, završuje Vuk, imaju oni mnogo j.riz 
ječi, kojijeh mi nemamo :. takova je riječ i kruh, koja jelu 
nas: peznata; tako je križ, otkuda i mi kažemo kriškai 
križati; ja mislim, da je miihova riječi žudim, požudim 
i požuda, od čega sam ja i u Tršiću (u Srbiji, rodjeno mjesto 
Vukovo) slušao: žudan i gladan.« — Kod velike množine 
riječi, da ostalo ne spominjemo, koje su poznate jednako ča- 
kavcima kao i štokavcima, razlika je ta neznatna, a izilazi još 
i neznatnija, kad pomislimo, da ni sve štokavske riječi nijesu 
poznate po svim krajevima, gdje se govori štokavski. 

Prema svemu, što je dosele rečeno za razlike medju narje- 
čjem štokavskim i čakavskim, izilazi, da ponajviše tih razlika 
potječe iz prilično kasnih vremena, kad se uzela jedna grana 
jezika hrvatskoga življe razvijati. To se osobito razvijanje, ko- 
liko se može da razbere iz sačuvanih spomenika, pojavlja po- 
najprije na jugu, i to već onamo pod kraj XIII. vijeka, a za- 
vršuje se u opće u drugoj polovini XVII. vijeka. Za sve to 
vrijeme pa i poslije čakavsko a s njime i kajkavsko narječje 
držalo se neprestance više starine i po tome jedno i drugo 
narječje sve više zaostajalo i najzad tako zaostalo za narječjem 
:0štokavskim, te se našlo i učenih ljudi, koji su učili, da se u 
nas govore tri različna jezika, a ne tri narječja jednog jezika. 

Kakogodj što imade danas razlika, po kojima se jezik hr- 
vatski dijeli na tri narječja, isto tako imade razlika, po kojima 
se narječja dijele u govore. Tako se u narječju štokavskom raz- 

likuju tri glavna govora: istočni, zapadni..i južni, Ta se tri 
govora razlikuju izmedju sebe po tome, što imade u odre- 
djenim riječima po istočnome gov Voru_£.. po zapadnome *. i za po 
južnome ze ili ze; tako se n. pr. po istočnome govoru kaže 
mleko, Nabo svedok, po zapadnome mliko, 
livak, vira, svidok, a po južnome mlijeko, lijevak, 
vjčra, svjedok. 

Istočni govor preteže u istoku, otkuda mu i ime u nauci. 
Izuzevši zapadne okruge, po svoj se ostaloj Srbiji govori istočni 
govor, a naj karakterističniji mu je predstavnik zesavski govor 
u ćuprijskom okrugu na vodi Resavi, gdje se govori i nesam 
mjesto nisam, koje se redovno čuje i u istočnom govoru. 
Na jugu dopire istočni govor do na Kosovo, a na sjeveru se 
širi po Srijemu na zapad do Vukovara i po južnoj Ugarskoj 
na zapad do Dunava pa sve uz Dunav gotovo do Budima. 

Područje zapadnoga govora obuhvata svu Slavoniju, zapadnu 
Bosnu i gotovu svu Dalmaciju, izuzevši predjele Neretvi na jug. 

Po ostalima krajevima narječja štokavskoga širi se južni govor. 
U zapadnim okruzima srpskim i u susjednoj njima istočnoj Bosni 
preteže južni govor, kao i u svoj bivšoj vojničkoj krajini. Južna 
Dalmacija onamo od Neretve, Hercegovina, Crna gora i Po- 
limlje pripadaju posve južnome govoru, koji se po općenome 
mišljenju najljepše razvio u Žezcegovačkom govoru. 

Tako bi područja ta tri štokavska govora bila od prilike od- 
redjena. U ostalome treba napomenuti, da se u nekima izmedju 
navedenih predjela i miješaju govori i to ponajviše koje u po- 
graničnim predjelima, koje opet u predjelima gdje su pored 
starosjelaca sjeli u potonja vremena doseljenici ili gdje su se 
u novim naseljima našli doseljenici iz različnih krajeva. Tako 
se miješa južni govor s istočnim u zapadnoj Srbiji, n. pr. u 
kragujevačkom, valjevskom i šabačkom okrugu, u bivšoj voj- 
ničkoj krajini miješa se zapadni i južni, a u Srijemu i po južnoj 
Ugarskoj istočni i zapadni govor it. d. Tome miješanju nalaze 
se najstariji tragovi u bosanskim pismima iz XIV. vijeka, kad 
se u opće pored zapadnoga i istočnoga govora prvi put javlja 

i južni govor. Ne mareći se ovdje pozabaviti oko pitanja, je 
li prema tome, kako misle učenjaci, južni govor mladji od 
istočnoga i zapadnoga, mi ćemo spomenuti samo jedno, što 
se nikako ne može odreći, to jest, da su se južnomu govoru 
granice s vremenom znatno razmaknule. Tako se može poka- 
zati u povodu starih spomenika književnih, da se u poznato 
nama vrijeme nije u granicama starih naselja brvatskih i srpskih 
raširilo područje ni kojeg drugog govora, nego samo južnog, 
a sve na štetu koje istočnoga koje zapadnoga govora. 

Ti svi govori i ta sva narječja sastavljaju. samo. jedan jezik, 
jezik naroda hrvatskoga i srpskoga, a samo sobom nije ni jedno 
narječje jezik hrvatski. Izmedju ta tri izdanka iz jednoga kori- 
jena zapala je najmladjemu čast, da se navlastito na njemu pro- 
nose po svem narodu umne tvorine i tečevine onih muževa, 
koji trudeći se oko duševnoga razvitka narodnoga nastoje, kako 
bi narodu hrvatskomu i srpskomu uhvatili mjesta u časnom 
zboru prosvijetljenih naroda evropskih. A ta čast zaisto i ide 
najmladjemu narječju hrvatskomu. Štujući svako narječje i svaki 
govor kao plemenitu čest najveće narodne svetinje, nama nije 
ni na kraj pameti, da se zadijevamo o narječje kajkavsko ili 
čakavsko, kad velimo, da je narječje štokavsko već i po sa- 
mome životu, što ga je u prošlosti pokazalo, zavrijedilo da 
bude jedino književno narječje naše i u sadašnjosti i u buduć- 
nosti. Ono se u sebi jače razvilo i više se razišlo preko svojih 
starih granica, nego i koje drugo narječje hrvatsko; na njemu 
se svršila književna radnja u Dalmaciji i Dubrovniku te uro- 
dila djelima, kojima nema premca ni u kajkavskom ni u ča- 
kavskom narječju; ono je napokon jezik najdivnije naše na- 
rodne poezije, ponosa i slave naše. Što je rečeno za narječje 
štokavsko u opće, ono se sve može još i osobito reći za 
južni govor. Pokretnici narodnoga i književnog preporodjaja 
našega podigli su sebi najtrajniji spomenik, okrčivši put u knji- 
ževnost narodnu narječju štokavskomu. južnoga govora. Ko 
misli da su preporoditelji svršili svoje djelo sa svake strane, 
zlo misli: oni su ga samo započeli, a mi treba da ga nasta- 

vimo u smjeru, koji su mu oni odredili. Pokazavši, kaki bi 
trebalo da bude u nas jezik književni, oni su se i trudili da 
pišu, kako su htjeli da se piše, ali iz njihove ruke nije izašao 
taj književni jezik gotov. Oni su ga predali mladjim narašta- 
jima, da se bave oko njegova usavršivanja, koristujući se u tome 
poslu novim naučnim tečevinama. Te su tečevine znatne, ali 
na žalost i sramotu našu književnici u nas za njih mare i ne 
mare, kao da im smeta i dosadjuje istina. I zato još ni danas 
ne ima onoga jedinstva u književnom jeziku, za kojim su to- 
liko čeznuli naši preporoditelji, a ne će ga ni biti, dok se 
istina ne priznade za istinu. »Što nas kod toga najveće smeta, 
rekao je zgodno naš učenjak Petar Budmani, to su uprav naše 
mane: lijenost, s koje ne ćemo da se trudimo mijenjajući ono 
na što smo naučni; taština, s koje bismo se htjeli pokazati 
kao odrasli ljudi medju kulturnijem narodima, a ne kao djeca 
koju još treba odgajati. A kao djeca često se podnosimo i to 
kao razmažena, premda nas doduše doslije ni udes ni drugi 
narodi rijesu razmazili: kao takovi shvatamo neprijateljem 
onoga koji u čem drukčije misli i koji nas kori. Da bi još tu 
što treće bilo, mržnja jednoga dijela naroda prema drugome, 
ne mogu vjerovati, premda smo strašnijeh stvari u ove dane 
doživljeli. Otresimd se svega toga; neka nam slovo bude: 
ljubav i napredak, a najveću ćemo slavu iskazati Gajevoj uspo- 
meni, ako uzidemo stazom koju nam je on otvorio 1 savršimo 
ono što je on počeo«. 


* 


Jezik naroda hrvatskoga prvi put se spominje 1069. godine 
u latinskom pismu kralja Krešimira Petra, koji ga zove jezik 
slavjenski, dok se narodno i državno ime hrvatsko spo- 
minje već i prije i to prvi put u Trpimirovu pismu od 852. 
godine. U istim spomenicima, pisanim u Hrvatskoj, u kojima 
se za narod kaže da su Hrvati, kaže se za jezik naroda hrvat- 
skoga redovno da je slovjenski, a tudjinci zovu i sam narod 
ponajčešće samo Slovjenima. Narod hrvatski, piše Rački, bi- 


156 Hrvatski jezik. 

jaše pod općenitim imenom slovjenskim poznatiji u inostranstvu 
nego li pod svojim posebnim plemenskim i to tako u Italiji, 
kako u Njemačkoj. Inostranstvo, naviklo na velike narodne 
skupine, nije imalo na umu a nije ni shvaćalo onih plemenskih 
osebina, u koje se, osobito na jugu, raspadala velika grana 
slovjenska. Ali ne samo da je romansko, grčko i germansko 
inostranstvo smatralo Hrvate plemenom, dijelom, slovjenskoga 
Svijeta, nego su se i sami Hrvati već u ono staro doba pri- 
znavali za ogranak te velike narodne grane, ako se ta svijest 
i nije očitovala sadašnjim načinom. Ovo općenito ime nadi- 
jevalo se i srodnikom Hrvati na zapadu i istoku, t. j. koruškim 
Slovenom i Srbom, tako da je ovo ime obuhvaćalo plemena 
jednoga podrijetla, koja su bila naselila veliki dijel rimskoga 
Norika, Panoniju, Dalmaciju, Meziju i sjeverne krajeve Mace- 
donije i Tracije. Osebine tih plemena nijesu u ono doba to- 
liko udarale u oči: i narječja, kojimi su govorila, nosila su 
jedno ime«. 

U potonja vremena stali su i domaći pisci u hrvatskim 
djelima zvati svoj materinski jezik jedni prema zapadnome go- 
voru slovinski ili slovinjski, a drugi po kajkavskome iz- 
govoru slovenski. 

Dubrovčani su za jezik hrvatski kazivali ponajviše da je slo- 
vinski, a tako su zvali jezik hrvatski i drugi pisci Dalma- 
tinci, n. pr. Spljećanin Marulić (1522.), Zadranin Budinić (1582.), 
Kačić iz Ostrva Baga (1640.), Višanin Vitaljić (1712.), Kni- 
njanin Knežević, Bokelj Matović iz Boke (1775.) i t. d. I iz- 
medju bosanskih pisaca zvali su neki svoj jezik slovinski, n. pr. 
Divković iz Jelašaka (1611.), Bandulović iz Skoplja (1682.), 
Posilović iz Glamoča (1682.) it. d. U našim ovamo krajevima 
zvali su još XVII. vijeka neki spisatelji, n. pr. Zagorac barun 
Ratkaj (1640.) i Varaždinac Jurjević (1675.) jezik narječja kaj- 
kavskoga jezikom slovinskim. 

U ostalome, u staroj Slavoniji izmedju Drave i Save, bilo 
je običnije ime slovensko. Tako je n. pr. pop Vramec na- 
pisao (1578.) svoju hroniku na slovenskom jeziku, a zagre- 

bački biskup Petar Petretić pobrinuo se (1651.) da se evan- 
gjelja prevedu »na naše pravo slovensko zagrebačko slovo«. 
Da su naši stari pod jezikom slovenskim razumijevali samo 
hrvatski jezik a osobito narječje kajkavsko, o tome se ne može 
ni za čas s razlogom sumnjati te se ni na čemu ne osniva 
mišljenje onih učenjaka, koji hoće, da se ime slovensko u hr- 
vatskih spisatelja XVI. 1 XVII. vijeka značilo isto što i danas 
znači. Narod u Koruškoj, Štajerskoj i Kranjskoj stao se zvati 
Slovencima a jezik njihov slovenski, kad se u nas ovamo ime 
slovensko bilo već sasvim zaboravilo. Što je bilo našim kaj- 
kavcima XVI. i XVII. a ponešto i XVIII. vijeka slovenski, 
ono je bilo Dalmatincima slovinski, a potonjim Slavoncima 
slavonski, to jest, kakogodj što su kajkavci zvali svoje predjelno 
narječje slovensko, isto su onako i Dalmatinci, Dubrovčani i 
Bošnjaci zvali svoje narječje slovinsko a Slavonci slavonsko. 

Jezik se hrvatski uzeo u pisaca zvati slavonski istom oko 
polovine XVIII. vijeka, a zovu ga tako sve sami Slavonci. 
Kao što je ime Slavonija, koje se još u početku XVIII. 
vijeka redovno zove slovenski ili slovinski orsag ili 
Slovinje, postalo prema latinskome Slavonia ili Sclavo- 
nia, isto je onako postalo prema tudjinskome obliku i sla- 
vonski, a jedno je i drugo ime, Slavonija i slavonski, prodrlo 
u narod preko spisatelja i sasvim zatamanilo izmedju Drave i 
Save ime slovensko ili slovinsko. 

U jednoj knjižici, što je štampana po milosti kardinala Ko- 
lonića_ostrogonskoga arcibiskupa u Trnavi (dva puta 1696. i 
1697.), zove se hrvatski jezik slavinski. 

Izmedju imćn4: slovinski, slovenski, slavonski i 
slavinski, potonja su dva imena načinjena prema imenima, 
kojima su tudjini zvali Slovjene i zemlje njihove. Tako su iz 
tudjine došla k nama u novije vrijeme i imena: Slavjanin, 
slavjanski, Slaven, slavenski it. d. 

Značenje i postanje riječi Slovjenin zanimalo je u velike 
već i naše stare učenjake. Evo šta je zapisao o tome imenu 
Vitezović (f 1719.) u jednom latinskom svom rukopisnom 

djelu. »Slavonija, ili, kako neki zlo pišu, Sclavonia, zove 
se tako po slavi, a sasvim bi dobro bilo reći i Slavonija 
(kako Iliri odista i vele Slovinje), ako treba da joj se ime 
izvodi od slova, jer su slavni nekad Slovjeni doista umjeli 
održati zadanu riječ ili slovo, kao niko drugi. A nagoviještaju 
neki i to, da je može biti Bog Slovjene prve stvorio, jer se 
piše u evangjelju: U počelu biše slovo«. U doba prepo- 
roda našega mnogo se pretresalo i to pitanje, a ime Slav- 
janin ili Slaven više se svidjalo nego Slovjenin ili Slo- 
venin, te se s ponosom spominjalo, kako smo mi sinovi 
majke Slave. Danas dakako nema više sumnje, da je jedino 
pravo obličje Slovjenin, ili, kako se ponajviše piše i govori, 
Slovenin, premda je veoma težko pouzdano odrediti zna- 
čenje i postanje tomu imenu. 

Pored imena slovjenskoga, kojim se u starini zvao jezik hr- 
vatski, upotrebljavalo se i ime ilirsko, da se njime nazove 
jezik hrvatski. To ime ne pripada ni po kojemu pravu našemu 
jeziku, a eto zašto su ne samo strani nego i naši domaći spi- 
satelji nadijevali ime ilirsko jeziku hrvatskomu. Davno prije, 
nego smo se mi saselili u ove naše krajeve, nastavali su ovuda 
Iliri (o kojima vidi na str. 56.—57.). Gra, Rimljani, Kelti i 
drugi narodi zatamanili su Ilire te od njih nije bilo više ni strva 
ni java u ovim predjelima, kad su ih uzeli u VII. vijeku Hr- 
vati i Srbi i osnovali u njima svoje države. Uza sve to, što je 
već davno nestalo u našim zemljama Ilir4, a u starome se Ili- 
riku ili Iliriji podigle nove slovjenske države i oblasti, strani 
pisci ipak nijesu zaboravili staroga imena, te su i u potonja 
vremena zvali naše predjele starim a u neku ruku općenitim 
imenom Ilirik ili Ilirija. Počinjući iznajprije samo zemlju 
nazivati Ilirikom, uzeli su poslije prema tomu i narod, koji je 
živio u zemljama staroga Ilirika, nazivati Ilire, a jezik njihov 
ilirski. Za stranim piscima poveli su se i naši domaći, te se 
onamo od kraja IV. vijeka mjesto imena slovjenskoga, koje je 
bilo otprije u običiju, vrlo često čuje ime ilirsko. Tome u po- 
vodu stala se sve više utvrdjivati misao, da su stari Iliri bili 

Slovjeni, a što su naši učenjaci, ponoseći se velikom starinom 
i slavom svojih pradjedova Ilira, pomnije pribirali iz historije, 
a osobito iz jezika dokaze, kako bi dokazali, da su Slovjeni na 
balkanskom poluostrvu starosjedioci i pravo potomstvo glaso- 
vitih Ilira, to je sve jače otimalo mah ime ilirsko. To su ime 
iznajprije upotrebljavali naši spisatelji, pišući latinski ili talijanski, 
a pišući hrvatski, nijesu zvali svoj jezik ilirski, nego samo slo- 
vinski ili hrvatski. Tako prevodi Mikalja (1649.) hrvatski natpis 
svome rječniku: Blago jezika slovinskoga na latinski: The- 
saurus linguae illyricae, a u Vitezovićevu se rječniku Illy- 
rus, illyricus, ne tumači drugojačije nego samo Slovinac, 
slovinski ili Hrvat, hrvatski. Istom oko polovine XVII. 
vijeka čini se, da su uzeli naši književnici i u hrvatskim svojim 
djelima govoriti za jezik hrvatski da je ilirički ili ilirski. 
Bošnjak Posilović prevodi (1647.) »cviet od kriposti duhovni u 
jezik ilirički«, slavonski fratar Tadijanović slaže u svojoj knji- 
žici »Svašto po malo« (1761.) imena u jezik ilirski 1 ne- 
mački, Zoričić piše (1764.) aritmetiku »u slavni jezik ili- 
rički«, a bosanski fratar Dobretić kazuje (1782.) da smo svi 
»slavnoga iliti iliričkoga jezika, prema kojemu imade u 
Katančića (1836.) »jezik slavno-ilirički.« To iliričko ili 
ilirsko ime gotovo ni ne dolazi u hrvatskih spisatelja iz Du- 
brovnika i Dalmacije, a dosta rijetko dolazi u Bosanaca, dok 
je u Slavonaca (Blagojević, Kanižlić, Lanosović, Rapić, Tomi- 
ković, Velikanović i t. d.) veoma običajno. U hrvatskih pisaca 
kajkavaca slabo je u prošlosti poznato to ime; tako je n. pr. 
Illyrus u Vitezovićevu rječniku (pod kraj XVII. vijeka), S1o- 
vinac ili Hrvat, u Bjelostijenčevu (napisan oko 1680. a izdan 
1740.) samo Slovinac ili Slovenec, ali u Jambrešićevu 
(1742.) Ilirijanec iliti Slovenec. Od početka XIX. vijeka 
preotima ilirsko ime sve više mah i u nas ovamo na zapadu, 
dok je poslije 1835. godine sasvim obladalo u knjizi hrvatskoj. 

Zovući jedni izmedju naših pisaca svoj jezik ili slovinski ili 
slavonski ili ilirički, drugi su ga zvali i jednim i drugim ime- 
nom. Tako je Bošnjak Posilović pisao (1647.) ilirički aliti 

slovinski, Budimac Pavić (1778.) slovinskililiti ilirički, 
Požežanin Kanižlić (1760.) ilirički iliti slavonski, a Osje- 
čanin Tomiković (1794.) ilirički slavonski 

Pored tih imena, kojima nije prosti narod nikada sam sobom 
zvao svoj jezik, već ako se poveo po učenim ljudima, zovu 
pisci jezik hrvatski i predjelnim i mjesnim imenima. Slavni 
Andrija Kačić napisao je svoju Korabljcu (1670.) u jezik bo- 
sanski, Jajčanin Margitić piše (1707.) »bosanski aliti ili- 
rički,« Radnić Bačanin (1683.) »slovinski bosanski,« a Du- 
brovčanin Mavar Orbini izdaje (1621.) »Zrcalo duhovno isto- 
mačeno iz jezika italijanskoga u dubrovački,« za koji kaže 
Dubrovčanin Bašić (1765.), da je »čisti dubrovački jezik isto, 
što uredjeni bosanski, medju Slovincijem naj plemenitiji, stoga 
svijem Slovinom i ugodan i mio.« Tako je predjelno ime po- 
stalo s vremenom i ime slavonsko. 

Svih je tih imena u novije vrijeme nestalo iz naše književ- 
nosti kod imena hrvatskoga i srpskoga. A tako i treba da bude: 


jezik narodni neka se zove imenom, koje pripada narodu, a 


kako historija znade samo za dva narodna imena, za ime hr- 


ovatsko i srpsko, treba i jezik naroda hrvatskoga i srpskoga da 


se zove hrvatski ili srpski jezik. 

Što je hrvatskih književnih spomenika do kraja XV. vijeka, 
pisanih u granicama stare samosvojne države Hrvatske, ono 
ako se u njima spominje jezik narodni, kaže se ponajviše za 
nj, da je jezik hrvatski. Od kraja XV. vijeka, kad se u Dal- 
maciji i Dubrovniku počinje razvijati umjetno pjesničtvo i po 
tome prava književnost hrvatska, pokazuje se neka promjena 
u upotrebljavanju imena hrvatskoga za jezik hrvatski. Dok se 
ovamo izmedju Drave i Save XVI. i gotovo svega XVII. vi- 
jeka znalo redovno samo za jezik slovinski ili slovenski, u pri- 
morskim stranama i po ostrvima znalo se i za jezik hrvatski, 
ali što je dalje na jug, to se više uzmicao jezik hrvatski pred 


jezikom slovinskim. U ostalome, koliko se može iz izdanih 


književnih spomenika da razbere, još u drugoj polovini X VL _vi-- 
jeka zvali su i Dubrovčani svoj jezik hrvarski. To najbolje do- 

kazuje Dubrovčsnin Dinko Zlatarić (f 1607). Posvećujući svoj 
prijevod Sofoklove Elektre Gjurgju knezu Zrinjskome, piše iz- 
medju ostaloga i ovo: »... Imao sam posobitu običaj primit 
kojegodi nasladjenje u pjesnijeh. Zato bivši ja tijem nasladjenjem 
ganut, i za obogatit takodjer ovi naš jezik kojom godi stvari, 
ka je dostojna da se čti, prinesoh iz latinskoga pastijersku pri- 
pripovijes Tasovu. .. . Stavih se za tijem s jednakom požudom 
učinit hrvatsku Grkinju Elektru Sofoklovu. . . . Znam, da sada 
gospodstvo Vaše presvijetlo nahodi se u tolicijeh spravah od 
boja, sada gdi na sam glas Vašega došastja razpršuju se sile 
neprijateljske i straže od njih tvrdina i gradova sve pristrašene 
odlučuju se prije shranit pridavši, neg? uzet branit se oružjem. 
Za što, ako toliko slavni trudi ne ištu bržek vele duga pokoja, 
dosta da je potrebno kadgodi otrt znoj i prah i primit kojegodi 
oblakšanje kojijemgodi razgovorom naravi različne. ..1I zato 
vidi se, da je od velika razgovora i napretka bilo velikomu 
Lehsandru, kralju srpskomu, imat u rukah Omera, i tako 
drugijem slavnijem vojvodam i gospodi druge pisce svijetle, 
kojijeh, ja ne ću vjerovat, da Vaše presvijetlo gospodstvo ne 
nasljeduje u sve visoke krjeposti, kako nasljeduje hrabros od 
oružja, ter da Vam ne će bit ugodno prigledat kadgodi spje- 
vanja od vrijednih Latina i Grka, koji Vam i u vaš hrvatski 
jezik govore .. .« Po tome jasno izilazi, da je Dubrovčanin 
Dinko Zlatarić zvao svoj jezik hrvatski, kako ga zove i Ivan 
Vidali, vlastelin na ostrvu Korčuli, pišući 4. prosinca 1564. pje- 


sniku Nikoli Nalješkoviću Dubrovčaninu: 
Česti izbrana, Niko i hvalo velika, 
hrvatskoga diko i slavo jezika, 
spjevaoče izvrsni, uresna kriposti 
kad prijah ja pjesni od vaše milosti. 


—_—_—_-—_— — Hvala ti, Niko moj! 
Njom ću se dičiti cić tvoga imena, 

koga će živiti po vike spomena ; 

jer slave biguće na svijetu znam sve su, 
spjevalac živuće takmenijeh one su. 
Dubrovnik grad svitli i slavan zadosti 


Broz. Crtice I. II 

svake bog nadili obilno milosti, 

svuda ga jes puna slava, svud on slove, 
hrvatskih ter kruna gradov se svih zove: 
još dobro ima toj i dar taj bogom dan. 

da slavnijeh zdrži broj spjevalac neskončan. 


Priznajući s jedne, da je u Dalmaciji a još više u Dubrov- 
niku preotelo s vremenom sasvim mah u knjizi ime slovinsko, 
te se rijetko spominje ime hrvatsko, treba s druge priznati i 
to, da u svoj književnosti hrvatskoj, kako se razvila u Dalma- 
ciji i Dubrovniku, nema ni traga, da bi se narodni jezik zvao 


.imenom srpskim, koje je bilo Dalmatincima i Dubrovčanima 


= 


za čudo tako strano, te je u njih srpski redovno što i ma- 
ćedonski ili grčki. 

Gubeći se ime hrvatsko na jugu, koji je bio onamo od po- 
četka XV. vijeka sasvim otkinuo od Hrvatske što je Velebitu 
s ove strane, ono se uzelo širiti od druge polovine XVII. vi- 
jeka na zapadu izmedju Drave i Save, u starom Slovinju ili 
slovenskom kraljevstvu te u XVIII. vijeku tako zavladalo u 
književnosti, da se kod jezika hrvatskoga ili horvatskoga 
više ni ne spominje jezik slovenski 

Pokazavši u glavnim crtama, kako su od prilike hrvatski 
književnici zvali do konca_ XVIII. vijeka jezik, na kojem su 
pisali, spominjemo još i to, da se na početku našega vijeka 
jezik hrvatski zvao u pisaca ponajviše hrvatski, slovinski,-+irsky 
i srpski. | | 

e različita imena za jedan isti jezik bila su ponajglavniji 
povod pometnjama i smutnjama, kojima se ni danas nije sasvim 


zatr'o trag. Što je bilo na početku XIX. vijeka pisaca Štoka- 
8 ) P ) P 


vaca, oni su govorili za svoj jezik, da je ilirički, slovinski, 
slavonski ili srpski, a kako je izmedju ta četiri imena samo 
potonje pravo narodno ime, strani su učenjaci a po njima 1 
neki domaći uzeli misliti, da je narječje štokavsko narječje 
srpsko ili upravo jezik srpski, već što su mjesto imena srp- 
skoga u narodu zapadne crkve ušla u običaj kojekaka druga 
imena, a sve ponajviše iz mržnje na svoju braću istočne crkve. 
Eto kako je o tome pisao Vuk. »Dubrovčani, a može biti i 


— me. 


Hrvatski jezik. 163 


druge gdjekoje primorske Srpske opštine koje su se same 
upravljale, još od starine bojali su se srpskijeh kraljeva iz Her- 
cegovine, da ih ne bi pokorili i slobodu im oduzeli; za to su 
im često i danak plaćali, a i obranu protiv njih u drugih vla- 
dalaca tražili. Ko se koga boji, on na njega i mrzi. U narodu 
se našemu još misli da se svi ratovi vode samo oko zakona; 
ali u istoriji ima dosta primjera da su u ovakijem dogadjajima 
države jednoga naroda i zakona bivale najveći neprijatelji iz- 
medju sebe. Kad se crkve razdijele i postane glavna briga i 
posao ko će s kime ostati, Srbi se nadju u srijedi izmedju 
Rima i Carigrada. Glavni dio naroda, koji je bliže ili naručnije 
k Carigradu, ostane s Grcima, a primorci se prilijepe Rimlja- 
nima. Gotovo se drukčije nije ni moglo činiti nego ovako; a 
još kad uzmemo da su primorci ne samo na jaču i silniju 
braću svoju preko brda mrzili, nego i da su kao primorci i 
susjedi Talijanski, mogli imati uzroka i ponositi se od nje (oso- 
bito Dubrovčani), i da onda ljudi, ostavivši naskoro svoj stari 
zakon, u Hrišćanskome još onako nijesu bili utvrdjeni kao 
danas, može sć reći da su oni ovo vrijeme jedva dočekali da 
se od njih sa svijem odvoje, i tako da bi to što je moguće 
više učinili, ne samo malo po malo prime Latinska slova, 
nego i samo narodno ime ostave njima. . .« Dok se tako mi- 
slilo za narječje štokavsko da je ono pravi srpski jezik, držalo 
se za narječje kajkavsko i čakavsko da su narječja hrvatska ili 
upravo jezik hrvatski, jer se narodno ime hrvatsko najživlje 
osjećalo medju kajkavcima i čakavcima. U ostalome nije bilo 
dovoljno, što su nas ovako učeni ljudi rastrgali na dvoje, nego 
su oni, da ne bude suviše Hrvata, razdvojili i njih te Čakav- 
cima dopustili da budu i dalje Hrvati, a Kajkavce protiv nji- 
hove volje i prošlosti i jezika turili medju Slovence, jer su se 
Kajkavci tobože samo s vremenom pohrvatili a otprije su bili 
Slovenci, kako svjedoče i sami pisci kajkavski XVI. i XVII. vi- 
jeka, koji zovu svoj jezik slovenski. U ostalome, ne smijemo 
reći, da su nas samo ta imena raskomadala, imade tomu i 


drugih uzroka, a izmedju ponajglavnijih biće bez sumnje i ne- 

poznavanje jezika hrvatskoga po njegovim narječjima u sada- 
šnjosti i u prošlosti. 

Godine 1857. napisao je Gjuro Daničić, mimo Vuka naj- 
bolji znalac jezika hrvatskoga, razpravu, u kojoj je pokazao 
razlike izmedju jezika hrvatskoga i srpskog, držeći narječje ča- 
kavsko za jezik hrvatski, a narječje štokavsko za jezik srpski, 
dok mu je narječje kajkavsko: bilo osobito narječje jezika slo- 
venskoga. Baveći se neprestance oko jezika hrvatskoga, taj je 
veliki učenjak izučio sve pojave jezika hrvatskoga i historiju 
njihovu, kao niko prije njega. Pa eto kako je Gjuro Daničić, 
taj neobični srpski rodoljubac, učio 1874. godine u Biogradu, 
a u visokoj školi srpske djake: 

»Ne misli se svuda jednako koje su Srbi koje li Hrvati. Za 
to mislim da će dobro biti da se tu — kod samijeh sebe — 
malo zabavimo. Kod nas se najobičnije misli da su Hrvati u 
tri stare županije kraljevine hrvatske, koji mjesto so govore 
kaj, te ih zato zovu kajkavcima. Oni se doista i sami zovu 
Hrvati, i kad god treba, djelom dokazuju da osjećaju i znaju 
da su Hrvati. Ali je jezik njihov prijelaz od novoga sloven- 
skoga na najbliži susjedni; po tome ako se taj jezik i zove 
hrvatski, niti se upravo može zvati drugačije, opet ime hrvatsko 
nije moglo za nj postati, pa ne može ni pripadati samo 
njemu, nego je na nj prešlo od susjednoga, ka kojemu je on 
prijelaz, pa očevidno tome susjednome valja da pripada ime 
hrvatsko još više nego njemu. — Drugi pribrajajući k Slo- 
vencima te Hrvate protiv njihove volje, protiv njihova osje- 
ćanja i protiv samoga jezika njihova, koji koliko bi mogao 
biti slovenski toliko i nije, — drugi, velim, pribrajajući ih 
k Slovencima misle, — kao što sam i sim negda mislio — 
da će Hrvati.biti narod u hrvatskoj vojničkoj krajini na zapadu, 
po susjednom primorju dalmatinskom i obližnjim ostrvima i u 
nekim županijama zapadne Ugarske do samoga Beča, koji se 
sami takodje zovu Hrvatima i izmedju ostaloga mjesto što go- 
vore ća, te ih zovu čakavcima. Ali su razlike u jeziku kojima 
se oni razlikuju od svojih susjeda u Hrvatskoj i Dalmaciji, 

vrlo male i neznatne, a i koje su naiznatnije one su gotovo 
sve u staro vrijeme bile i u susjeda njihovijeh, te su se u staro 
vrijeme još manje razlikovali nego sada, tako da je teško mi- 
sliti da bi tijeh razlika radi postalo samo za taj dio naroda 
osobito ime narodno, a po tome da bi i sada _ ime hrvatsko 
pripadalo samo tom dijelu naroda. Doista, osim pomenutijeh 
Hrvata, jednijeh i drugih, kajkavaca i čakavaca, ima. naroda 
koji govori sa svijem ovako kao mi, ali se ne zove Srbima 
nego Hrvatima, i to ime ljubi i njim se ponosi isto tako kao 
što mi ljubimo srpsko ime i njim se ponosimo.» Po tome ja 
mislim da ne može biti drugo nego da su Srbi i Hrvati jedan 
narod samo imaju dva imena, pa se jedan dio zove Srbima a 
drugi Hrvatima. A što imaju dva imena, tome su uzroci mogli 
biti različni, i to još od početka njihova. Osim svega drugoga 
što je moglo biti spomenuću samo da je i od prvijeh poro-- 
dičnijeh starješina, od kojih se poslije narod narodio, mogla 
doći razlika u imenu; ta se razlika — bio joj uzrok taj ili 
koji mu drago — poslije utvrdila političkim životom, kad obje 
strane osnovaše svaka sebi državu, pa ako i bijahu u susjed- 
stvu, ne bi prilike da se sjedine i državno ime jedne polovine 
narodne prenesu i na drugu ili da sjedinjenoj državi nadjenu 
treće ime, koje bi učinilo oba ona nepotrebnim, oba ih za- 
mjenilo, i od države prešlo i na narod koji je u njoj. Što je 
narodno i državno ime bilo isto, a države bile dvije, — što 
je isti narod bio u dvije države i po njima se u imenu razli- 
kovao, za to kad se i jednoj i drugoj polovini država razbi, 
te se ljudi i jedne i druge polovine pomiješaše zadržavši svoja 
stara imena, za to — velim — sada se ne mogu nikako raz- 
likovati, jer se nemaju čim razlikovati, medju njima ne može 
biti razlike. — A kad su Srbi i Hrvati jedan narod, — kad 
govore istijem jezikom, onda nije čudo nego je sa svijem na- 
ravna stvar, ako oni koji se zovu Srbi one koji se zovu Hr- 
vati — videći ih gdje govore isto onako kao oni — zovu po 
sebi Srbima, — ili ako oni koji se zovu Hrvati one koji se 
zovu Srbi — videći ih takodje gdje govore isto onako kao 

oni — zovu po sebi Hrvatima. — Istina, može nekome biti 
teško kad ga ko zove drugim imenom nego što se on sam 
zove; ali ovdje ne biva teško samo jednoj strani, nego isto 
tako i drugoj; to bi već moglo tegobu prilično olakšavati, a 
još bi se više olakšala kad bi se uzimalo na _um da je nju 
sama istorija našega naroda sobom donijela, te pripada medju 
tolike druge nevolje narodne, koje nam valja junački podno- 
siti dokle ih ne_ukinemo, a koje se ne ukidaju nikakvim ra- 
sprama, nego velikim istorijskim djelima. Da taka djela može 
narod činiti, o tome nam valja raditi, a mislim da ćemo o 
tom najpouzdanije i samo onda raditi, ako svaki iz svijeh sila 
prionemo da što dalje dotjeramo u poslu na koji se damo«. 

Tu je misao o jedinstvu jezika, kojim govore Hrvati i Srbi, 
'prvi put izrekao Gjuro Daničić već godine 1866., kad je uzeo 
u svojim djelima nazivati naš jezik _ hrvatski ili srpski, a 
osam godina poslije izjavio je eno sasvim jasno i razgovijetno, 
da su sva tri narječja naša: kajkavsko, čakavsko i štokavsko 

jednako hrvatska kao i srpska, i po tome da nema nikake raz- 
like izmedju jezika hrvatskoga i srpskoga, za koje se ne može 
ni po čemu reći, da su dva jezika, nego da su jedan jezik, 
kojemu se nadijevaju dva narodna imena. 

Šta da kažemo kod te nauke Daničićeve onim Srbima, koji 
ne prestaju dizati na nas Hrvate graju, što smo se tobože dr- 
znuli segnuti za jezikom, koji je srpski i samo srpski? Nadajmo 
se, da će u brzo zamaknuti i s jednu i s drugu stranu oni 
nesretni sinovi naroda hrvatskoga i srpskoga, što siju izmedju 
naj rodjenije braće neslogu, koju je može biti kad i kad žela 
jedna ili druga strana, ali dožnjevalo ju je redovno samo tu- 
djinstvo u svoju korist a u našu štetu. Nadajmo se, da će do- | 
skora postati istina one plemenite želje, što ih je u spomen , 

velikomu Daničiću rekao njegov pobratim, srpski književnik 
M. Gi. Milićević: »Tvoje će kosti počivati u nedrima majke 
Srbije, a tvoje ime, tvoj spomen, i tvoja dela, kao istorisko 
naslestvo svega naroda srpskoga i hrvatskoga, 
predaju se umu i srcu potonjih naraštaja srpskih i hrvatskih, 

da se delima tvojim osvetljavaju, da se duhom tvojim 
zasladjuju, da se imenom tvojim diče i ponose !« Nadajmo 
se, da će se obiljem naučnih istina, što ih je našao Daničićev : 
duh i ostavio narodu hrvatskomu i srpskomu u naslijedje, ko-, 
ristovati 1 naš mladji hrvatski naraštaj pa tako svršiti onaj ve-: 
liki posao, što se prije pedeset godina u nas započeo oko je: 
zika hrvatskoga. 

ovoj svesci Crtica trebalo bi da su svrstani članci o 
svoj pisanoj književnosti hrvatskoj prvoga doba, to 
jest od najstarijih vremena pa sve do pod kraj XV. 
vijeka, ali kako je gradja pod perom narasla, morala se po- 
dijeliti u dvije vrste, pa su se u ovu svesku smjestili samo 
članci o crkvenoj književnosti. 

To se ne će možebiti kome svidjeti, ali drukčije nije moglo 
biti. Znam, da će mi kritika reći: to i to nije trebalo da spo- 
minješ. Istina, i ja sam priznajem, da bi se mogla napisati 
knjiga, u kojoj ne bi bilo mnogo koješta, što ima u ovoj 
knjizi, ali bojim se, da taka knjiga ne bi bila za one čitatelje, 
kojima su Crtice poglavito namijenjene, onako zgodna, kao 
što će ova biti. Ove se Crtice ne pišu za ljude, koji uče ili 
koji su već izučili povjest književnosti hrvatske, nego za ljude, 
koji hoće da čitaju nešto i o književnosti hrvatskoj, i to po- 
najviše kao za odmor i zabavu. Zato ne mogu tražiti od 
svojih čitatelja, da čitaju moje Crtice s naporom, koji treba 
kod čitanja učenih knjiga, niti mogu zahtijevati, da oni sve 
ono znadu, što treba da znadu učeni ljudi, koji izučavaju po- 
vjest koje mu drago književnosti. | 

Ne smećući s uma čitatelja svojih, trebalo je dalje da prema 
njima odabiram i gradju za ove Crtice te im priopćim ono, 
što je najpotrebnije da znadu i što se čini da će biti za širu 
publiku najzanimljivije pa, recimo, i najshvatljivije. U tome 
se dakako ne će možebiti učena kritika složiti sa mnom te 
će mi zabaviti, što sam ovo primio u svoju knjižicu, a ono 

opet izostavio iz nje, ali odabrati zgodnu gradju — to i jeste 
najveća muka za spisatelja, koji piše popularnu knjigu. U po- 
pularnoj knjizi ne pristaje sve, što pristaje u učenoj knjizi, ali 
što upravo pristaje, to je teško odrediti. 

Što je u ovoj knjizi moje, a što je tudje, za to ne mare 
čitatelji Matičinih knjiga, a kritici će to i onako _umjeti pro- 
suditi i odrediti, samo bih im preporučio »više opreznosti pri 
gdjekojim tvrdnjama, jer inače lako dolazi čitatelju na um 
misao, da je pisac (t. j. kritik) štogod ustvrdio na brzu ruku 
bez nužne reserve i kritike.« 

Moje su Crtice prva popularna knjiga, na koju je napisana 
recensija u Radu jugoslavenske akademije (LXXXIX. 225-240). 
To mi je vrlo milo, a da knjige od ove ruke dopuštaju, da 
se i u njima daje za sve račun kao u učenim knjigama, ja 
mislim, da bi u spomenutoj recensiji bilo koješto izostalo, 
što po mojemu znanju i mišljenju ne će biti sasvim pravo. 

Kad sam se već taknuo kritike, što je štampana u Radu, 
da spomenem samo nešto. 


G. recensent prekorava me, što nijesam svojih Crtica na- 
zvao Crtice iz hrvatske i srpske književnosti, i u opće što 
tvrdujem sa imenom srpskim. To mi se, da po duši kažem, 
na žao dalo. Prihvativši sasvim mišljenje Daničićevo (vidi u 
I. sv. str. 164.—166), ja sam i time već pokazao, koliko 
cijenim ime srpsko, a da pored toga još svaki put kad spo- 
menem hrvatski dodam: ili srpski, to niti je ko činio, 


niti može tražiti da se u napredak čini, a napose ne može se 


to činiti u ovakovoj knjizi kao ova što je. Ja nijesam nigda 
zatajao niti ću kad zatajati što je srpsko, a kamo da ono što 
je srpsko proturavam medju Hrvate pod hrvatskim imenom! 
Čime se god ponose Srbi, ponosim se i ja, jer sam Hrvat. 
Meni smeta ono ili, koje kao da me svak čas sjeća, da su 
Hrvati i Srbi dvoje a ne jedno. Što se mene tiče, ja ne ću 
ni od kojega spisatelja srpskog zahtijevati da piše: srpski ili 
hrvatski, ako priznaje, da je u opće srpsko što je hrvatsko, 

a upravo zato ne pišem ni ja do_.u najprečoj potrebi: hrvatski 
ili srpski. 

Čini se da g. recensent odbija na moje tobože pretjerano 
hrvatstvo i ono što sam (u I. sv. na str. I61.) rekao za Du- 
brovčanina Zlatarića, i kao da se žali na mene, što nijesam 
imao: na umu, da je Zlatarić samo iz kurtoasije prema hrvat- 
skome velikašu Gjurgju Zrinjskome mogao reći: ,Stavih se 
za tijem s jednakom požudom učinit hrvatsku Grkinju 
Elektru Sofoklovu.« A odakle zna g. recensent, da je Zlatarić 
samo iz kurtoasije mogao govoriti o hrvatskoj Elektri? 
»Da je to bila samo kurtoasija — objašnjuje g. recensent — 
to se vidi iz riječi: »spjevanja od vrijednih Latina i Grka, 
koji Vam iu Vaš hrvatski jezik govore«, dakle je Dubrovčaninu 
Zlatariću hrvatsko ime dobro poznato, ali stim je hotio samo 
toliko reći, da će njegovu knjigu i Hrvati veoma lako čitati 
1 razumjeti, jer izmedju dubrovačkoga i hrvatskoga govora 
nema velike razlike... Pisac je mogao još svojoj tvrdnji u prilog 
navesti i to, da na naslovnoj strani svoga djela Zlatarić takodjer 
ima naziv: hrvatski jezik.« 

Daklem kurtoasija! Meni su poznati uzroci, iz kojih se na- 
dijevaju imena jezicima, ali medju njima zaludu tražim kurtoasiju : 
taj je uzrok doslije nečuven. Bit će jamačno nešto kurtoasije 
znao 1 Pergošić, koji je preveo Verbecijev Decretum na hr- 
vatski jezik (kajkavski) i taj prijevod posvetio Gjurgju Zrinj- 
skome i štampao ga u njegovoj štampariji u Nedelišću 1574. 
— pa opet nigdje ne kazuje za jezik, na koji prevodi, da je 
. hrvatski nego svagda samo slovenski ili slovjenski. Tako se 
zvalo u knjizi onoga vremena narječje kajkavsko, koje je 
govorio i grof Gjuragj Zrinjski, a nema uzroka misliti, da je 
on taj svoj hrvatski jezik zazirao drukčije zvati, nego ostali ljudi 
u njegovo vrijeme što su ga zvali. Ko se hvata kurtoasije, da 
objasni hrvatstvo Zlatarićeve Elektre, trebalo bi ponajprije da 
dokaže, da Zrinjski svoj jezik — a to je narječje kajkavsko 
— nije zvao drukčije nego hrvatski. Ja bih sve rekao, da 
je bilo Zlatariću do kurtoasije, da bi on prije govorio o 

slovinskoj Grkinji Elektri i o slovinskome jeziku nego 
li o hrvatskoj Grkinji Elektri i o hrvatskome jeziku. A 
za čudo je, kako ni Zrinjski nije razumio te kurtoasije, zahva- 
ljujući Zlatariću, što mu je poslao knjigu napisanu na dalma- 
tinskome jeziku! Danije Zrinjski vratio kurtoasiju za kurtoasiju ? 
Ali kako je kurtoasija Zlatarićeva čudnovata, to pokazuje 
najbolje natpis na prvoj strani Zlatarićeva djela, na koje svraća 
moju pozornost i g. recensent. G. 1597. naštampa Zlatarić u 
Mlecima svoja djela i izda ih u knjizi, kojoj je ovo natpis: 
»Elektra tragedija, Ljubmir, pripovijes pastirska, i Ljubav i smrt 
Pirama i Tizbe. Iz veće tudjijeh jezika u hrvacki 
izložene. K tomu su pristavljene njekolike pjesni u smrt od 
razlicijeh. Po Dominku Zlatariću. U Bnecijeh i t. d.« A treba 
znati ovo: Elektru (prijevod s grčkoga) posvećuje Zlatarić 
Gjurgju Zrinjskome, Ljubmira (prijevod s italijanskoga) po- 
svećuje dubrovačkome vlastelinu i prvome vijećniku Mihu 
Matufiću, a Ljubav i smrt Pirama i Tizbe (prijevod s latin- 
skoga) Dubrovkinji, na glasu ljepotici, Flori Zuzorić-Pescioni. 
Budući da Zlatarić kaže, da su te tri pjesme iz veće tudjijeh 
jezika u hrvacki izložene, ja bih rekao, da nije Zlatarić mislio 
da je u hrvatski jezik izložena samo Elektra, nego i Ljubmir 
i Ljubav i smrt Pirama i Tizbe. Ako je već samo iz kurtoasije 
prema velikašu hrvatskome mogao napisati Zlatarić, da se 
stavio učiniti hrvatsku Grkinju Elektru, a zašto kaže za Ljub- 
mira i za Ljubav i smrt Pirama i Tizbe, da ih je iz tudjih 
jezika u hrvatski izložio? Zar i to govori samo iz kurtoasije 
prema dobročincu svome, Dubrovčaninu Mihu Matufiću, i prema 
obožavanoj svojoj vili, Dubrovkinji Flori Zuzorićevoj? 
Prodjimo se kurtoasije. Kako prenesemo kurtoasiju onamo, 
gdje joj nema mjesta, mi ćemo se sezati za njom, kako nas 
i kad nas bude volja, pa kad nam se ne da ovo ili ono ob- > 
jasniti ili kad nas ne bude volja objašnjivati, mi ćemo pozvati 
u pomoć kurtoasiju. A ko će odrediti, gdje počinje kurtoasija 
a gdje prestaje? Ko će dokazati, da nije Korčulanin Vi- 
dali samo iz kurtoasije nazvao u svojoj pjesničkoj poslanici 

4.) XII. 1564.) svoga prijatelja Dubrovčanina Nikolu Nalješ- 
kovića česti izbranom, hvalom velikom, dikom i slavom jezika 
hrvatskoga,a grad Dubrovnik krunom gradova hrvatskih? 
Ili zar se ne bi ko mogao drznuti te reći, da je Daničić pisao 
srpski ili hrvatski samo iz kurtoasije? A šta bi g. recen- 
sent kazao za čovjeka, koji bi tvrdio, da je i ono u Radu o 
Zlatariću napisano iz kurtoasije? 

»Meni se sve čini — završuje g. recensent — da ako se i 
tumače navedena mjesta iz Zlatarića onako kako čini g. B., 
to ništa drugo ne znači, nego da je Zlatarić jedini dosad 
poznati stari Dubrovčanin, koji hrvatsko ime onako upo- 
trebljava.« — Spominjući Zlatarićeve riječi i tumačeći ih, ja 
sam imao ovo na umu. U starijoj književnosti našoj zove se 
jezik hrvatski ili imenima oblasnim (dalmatinski, bosanski, du- 
brovački i t. d.), ili imenima narodnim (hrvatski, srpski), ili 
imenima učenim (ilirski, slovinski i t. d.) Dubrovački 
spisatelji 1 drugi spisatelji, pišući hrvatski, kad- 
godspominju zajezik,kojisegovoriuDubrovniku, 
ako ga zovu imenom narodnim, oni ga zovu 
svagda samo hrvatski. S time je u svezi i ono, što sam 
kazao u 1. sv. na str. I62.: »U svoj književnosti hrvatskoj, 
kako se razvila u Dalmaciji i Dubrovniku, nema ni traga, da 
bi se narodni jezik zvao imenom srpskim, koje je bilo Dal- 
matincima i Dubrovčanima za čudo tako strano te je u njih 
srpski redovnoštoimaćedonskiiligrčki.« Ko obori ove 
tvrdnje ozbiljnim i učenim dokazima, neka bude uvjeren, da 
ću ih se ja prvi odreći, jer mi je istina mila mimo sve. 

Što sam se nešto izbliže zabavio oko Zlatarića, to sam učinio 
ponajviše zato, što se neki protivnici hrvatstva brane iza Rada 
jugoslavenske akademije govoreći: O Zlatariću nema više ni 
spomena, jer je u Radu dokazano, kako su ništavi dokazi, što 
se crpu iz njegovih riječi. — Malo ima ljudi, koji sami misle, 
za najviše ljudi od potrebe su tudje glave, koje će za njih 
misliti. Zato valja ugledni ljudi da budu na oprezu, da ne 
ustvrde štogod »na brzu ruku bez nužne reserve i kritike.« 


VII 


U ovoj svesci ima primjera iz starih hrvatskih i srpskih spo- 
menika. Gdjekoje manje stvarce priopćio sam u originalu, da 
bi se vidjelo, kako se pisalo, a veće sam preradio prema da- 
našnjemu jeziku, da bi se laglje čitale, ali sam opet gledao 
da do prijeke potrebe ne diram u slog. Tako sam nastojao i 
Život sv. braće (str. 2—13), što se više moglo, da prikažem 
riječ po riječ, kako se čita u starinskim knjigama. 


Žalim, što je kod sve pomnje ostalo nekoliko krupnijih po- 
grješaka, koje mogu smetati, te se ne će pravo razumjeti | 
smisao. Molim da bi čitatelj ispravio prije nego će da čita 
Crtice: na str. 53. u vrsti 13. odozgo mj. im ruke čit. im 
u ruke; na str. 60. u vrsti 17. odozgo mj. solunskoga 
čit. solinskoga; na str. 80. u vrsti 1. odozgo _mj. izvila 
upravo čit. izvila mimo ostalo upravo; na istoj str. 
u 5. vrsti odozgo k riječi jedinstvu dodaj crkvenome; 
na str. 81. u 9. vrsti odozgo čit. ugarski kralj Vladislav; 
na str. 83. u vrsti 8. odozgo trebalo bi da je protumačena 
riječ smenost, koje znači drzovitost; na str. 86. u 2. 
vrsti odozdo mj. kod nauke stolne čit. kod svake stolne; 
na str. 106. u 17. vrsti odozdo mj. Filemona čit. File- 
monu; na str. 122. u vrsti 9. mj. 1035. čit. 1635. Sitnije 
(za čitaoca) pogrješke kao n. pr. preporučaju mj. preporučuju, 
prečiji mj. preči i dr. mislim da ne će mnogo smetati. 

Što ima u ovoj svesci drukčije napisano nego u prvoj (n. 
pr. Slaveni, slavenski mj. Slovjeni, slovjenski i t. d.) to sam 
učinio samo zato, da bi knjige Matičine, što se više može, 
bile jednoga lica. Za one, kojima je glagolsko i staro ćirilovsko 
pismo nepoznato, dodan je na kraju ove knjige jedan i drugi 
alfabet. 


Ivan Broz. 

a burnih vremena na početku srednjega vijeka, kad 
se činilo, da će se sve, što je .od starine ostalo, iz 
temelja iskopati, strmorom okrenuti i satrti, crkva 

&., Hristova stoji nepokolebljiva, a glasu njezinu, koji se 
čuje na sve strane, pokoravaju se i novi narodi. Nove države, 
što se podižu na ruševinama staroga carstva rimskoga, dižu 
se na osnovi kršćanskoj i postaju čvrsta uporišta, o koja se 
upire crkva, razmičući područje svojoj vlasti. I države, da bi se 
učvrstile i proširile svoje granice, rado se oslanjaju na crkvu, 
a učvršćivanje i širenje kršćanstva dobija po tome znifnefi" g 
politički. Karlo Veliki (771—814), prvi car carstva rimskoga, 
koje se uskrsnuvši obnovilo u duhu kršćanskome, seže se 
ža mač, da i njime okrči put mironosnoj vjeri Hristovoj, a 
po njoj i državi svojoj. Njemački kraljevi i carevi nastavljaju 
zamisao Karlovu i izvode je protiv Slavena, koji su sjeli duž 
čitave istočne granice njemačkih oblasti. Slabiji primaju kr- 
šćanstvo i iz takove ruke, a jači, braneći samostalnost svoju, 
ne će ni da čuju za nj i opiru mu se s oružjem u ruci ili 
gledaju način kako novu vjeru, koja je već stala hvatati korijen, 
ne će morati da plate starom slobodom svojom. Kao što 
Boris, knez bugarski, zazirući od krsta, koji mu se nametao 
iz neprijateljskoga Carigrada, traži učitelja vjere kršćanske na 
zapadu u Franaka i u pape rimskoga, tako Rastislav, knez mo- 
ravski, otimajući se sili franačkoj, šalje na istok, u Carigrad, 
po glasnike vjere Hristove. i 

B roz. Crtice II. I 

Negdje oko g. 862. izidoše pred cara Mihaila III. poslanici 
Rastislavljevi. »Naši su se ljudi, rekoše caru, odrekli pogan- 
stva i drže zakon kršćanski. K nama je došlo mnogo učitelja 
Latina, Grka i Nijemaca, pa uče koješta različito, a mi Slaveni, 
prosta čeljad, nemamo učitelja, koji bi nam na našemu jeziku 
kazivali pravu vjeru, a da ih imamo, i drugi bi se na nas 
ugledali. Daj nam dakle ti, gospodaru, takovih učitelja, koji 
će nam pravo svu istinu iskazati!« Car posluša Moravljane i 
i posla im »dvč maslinč iz zagradi Solunskije«, svetu 
braću, Čirila i Metodija. 


I. 
Život sv. braće Čirila i Metodija. 


Mladost Konstantin - Čirilova. — Konstantin kod Saracena i 
Kozara. — Rastislavljevi ljudi dolaze u Carigrad. — Car Mr 
hkailo šalje Konstantina i Metodija u Moravsku. — JWastojanje 
njihovo u Moravskoj. — Polaze u Rim. — Raspra u Bliccima. 
— Sv. braća u Rimu. — Smrt Konstantin- Cirilova. — Metodije 
se vraća kao ariuepiskop u Moravsku. — Njemački ga biskupi 
stavljaju pod sud 2 tjeraju u zatočenje. —  Metodije polazi u 
Rim da se opravda. — Vrativši se u svoju metropoliju, DVijemci 
nastavljaju pletkarit. — Smrt BMetodijeva. — Učenici Metodijevi 
bježe od DVijemaca. 


U Solunu gradu bješe čovjek blagorodan i bogat, po imenu 
Lav. I rodi sa ženom svojom Marijom sedmoro djece, od 
kojih bješe najmladje Konstantin. U sedmoj godini usni Kon- 
stantin san i pripovjedi ga ocu i materi: »Sabravši poglavica 
sve djevojke našega grada, reče mi: Uzmi, koju hoćeš. A ja 
gledajući ih sve redom, zapazih jednu najljepšu mimo sve 
ostale, i odabrah je za se, a zvaše se Sofija (koje će reći 
Mudrost).« Ne mareći ni za što na svijetu do samo za nauku, 
za čudo brzo napredovaše. Dočuvši za to carev kancelar, posla 
po Konstantina, da bi se učio s mladim carem Mihailom. U 
Carigradu izuči domalo gramatiku, Homera, geometriju, dija- 

lektiku i druge nauke filozofičke, pa retoriku i aritmetiku, 
astronomiju i muziku i druge vještine, a sve u najvrsnijih 
učitelja i učenjaka onoga vremena, kao na primjer što je bio 
Fotije. Zaljubivši kancelar umnoga mladića, reći će mu jednom: 
»Imam djevojče, koje sam na krstu držao. Krasna je, i bogata, 
i dobra, i plemenita roda. Ako hoćeš, dat ću ti je za ženu. 
Od cara se možeš skorim nadati najvećim častima, a po vre- 
menu postat ćeš i namjesnik carski.« A Konstantin mu odgo- 
ovori: »To_je doista veliki dar_za_ane-kojima_ga.treba, ali za 
mene nema _ništa_već € Čuvši odgovor mladićev, 
podje kancelar k carici i reče joj: »Ovaj mladi filozof ne 
haje za ovaj svijet, a da nam se ne bi izgubio, hoćemo ga 
postrići i zapopiti pa neka bude patrijaraški knjižničar u sv. 
Sofiji.« I tako učiniše. Ali do malo vremena ostavi Konstantin 
. Službu, ode na more i ondje se sakri u nekakvome manastiru. 
Sedam ga mjeseci iskahu i jedva ga nadjoše, pa ne mogavši 
ga nikako nagovcriti, da primi odredjenu mu službu, namoliše 
ga te sjede na učiteljsku stolicu i stade tumačiti filozofiju. i 
domaćima i tudjinima. 

U tom poručiše Saraceni u Carigrad: »Vi kršćani govorite 
da ima samo jedan bog, a kad tamo vi opet od jednoga gra- 
dite trojicu. Ako možete, pošljte k nama svoje ljude, da se 
O tome s njima prepiremo, pa da vidimo šta je.« Car posla 
Konstantina, kome bješe jedva dvadeset i četiri godine, k Sa- 
racenima, i on pobi sve mudarce nevjerničke. 

Vrativši se u Carigrad, odreče se Konstantin domalo svijeta 
i ode u manastir na planinu Olimp, gdje nadje starijega svoga 
brata Metodija, koji bješe otprije upravitelj nekake slavenske 
knežine u Tesaliji. Ali braća bjehu samo iratko vrijeme za- 


žine | 
jedno u manastiru. 

Dodjoše k caru grčkome poslanici od Kozara i rekoše mu: 
»Mi odvajkada znamo, da ima jedan bog, koji je nada svima, 
i njemu se klanjamo na istok, ali Židovi nas premamljuju da 
primimo njihovu vjeru, a Saraceni opet da se povedemo za 


njima. I zato dolazimo k vama, kao starim prijateljima svojim, 
* 

da nam date čovjeka književnika, koji će se nadmetati sa 
Židovima i Saracenima, pa ako ih nadbije, a ono smo gotovi 
primiti vašu vjeru.« Car ne znajući ni za koga da je tome 
vještiji, posla medju Kozare filozofa Konstantina. Izvršivši 
onamo svoje poslanje, vrati se u Carigrad, ponesavši sa sobom 
tijelo sv. Klementa, pape rimskoga, koje je našao na Hersonu, 
gdje bješe svetac, izagnan od cara Trajana, mučeničkom smrti 
umr*'o. I opet se zakloni u manastir, gdje mu bješe brat Me- 
todije iguman. 

U tom dodjoše i Rastislavljevi ljudi u Carigrad, a car Mi- 
hailo svjetovavši se s ujakom svojim Bardom, odredi za Mo- 
ravsku našu solunsku braću. »Jesi li čuo, filozofe«, reče car 
Konstantin, »šta ištu Slaveni? Za taj posao nije niko bolji nego 
ti. Podji onamo sa svojim bratom: vi ste Solunjani, a Solu- 
njani govore svi čisto slavenski.« »Ako i jesam umoran i bo- 
ležljiv«, odgovori filozof, »a ono sam opet rad onamo poći, 
ako imadu knjiga na svome jeziku.« I odgovori mu car: »Djed | 
moj i otac moj i mnogi drugi trudjahu se i ne mogoše naći, 
a kako ću ja naći?« A filozof reče: »A ko će na vodu pisati 
besjede i dati da ga zovu heretikom?« A car _ mu i Barda, 
ujak carev, odgovoriše: »Ako htjedbudeš, Bog će ti dati, kao 
što daje svima, koji ištu, i otvora, koji kucaju.« I podje filozof 
i stade po običaju na molitvu i doskora -mu se javi Gospod, 
pred kojim su pristupačne molitve slugu njegovih, i Konstan- 
tin stvori slova, i poče pisati: U početku bješe riječ, i riječ 
bješe u Boga, i Bog bješe riječ. Uzradova se car i zahvali 
Bogu on i savjetnici njegovi, i posla braću sa mnogim 
darima, napisavši Rastislavu ovako knjigu: »Bog, koji hoće 
da se svi ljudi spasu i da dodju u poznanje istine, vidjevši 
vjeru tvoju i nastajavanje tvoje, dade eto u naše vrijeme 
te se napisaše knjige,kojih ne bješe otprije 
na vašemu jeziku, eda biste se i vi pribrojili k 
onim velikim narodima, kojislaveBoganasvome 
jeziku. I poslasmo ti eto onoga, koji ih je napisao, čovjeka 
časna i blagovjerna, velikoga književnika i filozofa. Primi 

taj dar, koji je veći i vredniji od svega zlata1 
srebra i dragoga kamenja i bogatstva propadlji- 
voga. Daj utvrdi s njime posao i traži sa svim srcem Boga. 
Gledaj da se svi spasu, niko da ne oklijeva a svak da se upu- 
ćuje na poznanje istine, da možeš i ti, privodeći ih u pozna- 
nje Boga istinoga, primiti platu na ovome i na onome svijetu 
za sve duše, koje uzvjeruju u Hrista, Boga našega, odsele i u 
napredak do vijeka, pa da ostaviš spomen i potonjim kolje- 
nima, kav što je ostavio veliki car Konstantin.« 

S tim pismom i s darovima i s moćima sv. Klementa di- 
goše se sv. braća na put u Moravsku. Put ih je vodio preko 
Bugarske. Jesu li prolazeći Bugarskom pohodili kneza Borisa, 
koji je takodjer želio primiti krst? O tome nam najznameni- 
tiji spomenici ništa ne govore, a većina novijih historika drže, 
da su naši apostoli ne svraćajući se na dvor Borisov ravno 
zaputili u Moravsku. 

Došavši u Moravsku s velikom ih časti primi Rastislav 1 
sabravši učenike dade ih njima na nauku. Prevedavši domalo 
sav čin crkveni, naučiše ih jutrenju, časove, večernju i pave- 
černjicu i tajnu službu božju, i otvoriše se uši gluhima i jezik 
mutavih govoraše brzo i razgovijetno. 

Govoreći narodu na jeziku narodnome, oni su bili u Mo- 
ravskoj kao svoji medju svojima, dok su njemački svećenici 
bili svagda tudjini, na koje su Moravljani pogledali sa sumnjom, 
bojeći se, da će im s vjerom Hristovom nametnuti i omraženi 
jaram franački. A k tome su još sv. braća donijela i novo 
pismo, različito od njemačkoga, i što je najviše, na narodnome 
se jeziku slavenskom vršila i sveta _ misa i sva služba božja! 
Po svemu tome posao je sv. braće za čudo brzo napredovao, 
i Bog se uzradova, piše u starim knjigama, a djavo se postidje. 

I dok Slaveni veseli bjehu, slušajući riječ Božju na svome 
jeziku, zli pakosnik, prokleti djavo, udje u svoje ljude i stade 
ih buniti, govoreći: »Ne slavi se Bog na taj način, jer da Bog 
šćaše tako, jamačno bi već odvajkada bio odredio, da se be- 
sjede njegove zapišu i tim slovima. Ali Bog je izabrao samo 

tri jezikat židovski, grčki 1 latinski, na kojima treba da se 
prinosi hvala Bogu.« A govorahu tako Latini, veliki svećenici, 
svećenici i učenici njihovi. A Konstantin boreći se s njima 
kao David s inoplemenicima pobijedi ih iz svetih knjiga, i 
nazva ih trijezičnike i Pilatovce, jer je Pilat bio zapisao slovima 
grčkim, latinskim i židovskim krivicu Hristovu i metnuo mu 
je na križ više glave. 

Latini digoše graju i iznesoše tužbu pred samoga papu Ni- 
kolu 1. Cuvši o nastajavanju sv. braće koješta, i dobro i zlo, 
zaželje ih papa vidjeti i čuti iz njihovih upravo usta, šta je i 
kako je, pa ih pozva u Rim. Sveta braća poslušaše poziv 
papin i krenuše na put s moćima sv. Klementa i sa nekoliko 
odabranih svojih učenika, koji će se u Rimu zarediti za sve- 
ćenike. 

Na putu ih lijepo dočeka i primi Kocelj, knez slovenski, 
koji je sjedio na Blatnome jezeru. Kako je knez zavolio sla- 
venske knjige, uzme ih odmah sam učiti, a sv. braći preda 
pedeset učenika, da i njih nauče knjizi slavenskoj. 

Oprostivši se s Koceljem, digoše se putovati naprijed put 
Italije a na putu prodjoše i posavskom Hrvatskom. 

U Mlecima udariše na Konstantina biskupi i popovi i kalu- 
gjeri kao vrane na sokola govoreći: »Kaži nam, čovječe, kake 
si to knjige napisao Slavenima, kakih nije nikad niko prije 
pisao, ni apostoli, ni rimski papa, ni Gregorije bogoslov, ni 
Jeronim, ni Augustin? Mi znamo za tri samo jezika, na ko- 
jima treba u knjigama slaviti Boga: židovski, grčki i latinski.« 
A filozof im odgovori: »Ne daje li Bog dažda svima jednako? 
Ne obasjava li sunce sve jednako? Ne udišemo li vazduh svi 
jednako? A vas kako nije stid odrediti tri samo jezika a sva 
ostala plemena i narodi neka budu slijepi i gluhi? A kažite 
mi, je li Bog tako slab, te ne bi mogao dati, ili je tako za- 
vidljiv, te ne bi htio dati? Mi poznajemo mnogo naroda, koji 
imaju svoje knjige i na svome jeziku slave Boga. Eno vam 
Jermeni, Persijanci, Abazgi, Iberci, Sugdi, Goti, Avari, Tirsi, 
Kozari, Arapi, Egipćani, Sirci i mnogi drugi! Ako vam ni to 


- papagaj na E O E E kai ti. 

nije dosta, a vi čujte knjige što pišu! David vapije govoreći: 
Pjevajte Gospodu pjesmu novu, pjevaj Gospodu, sva zemljo! 
I opet: Raduj se Gospodu, sva zemljo; pjevajte, poklikujte i 
popijevajte! A na drugome mjestu : Sva zemlja nek se pokloni 
tebi i poje tebi, neka poje imenu tvojemu! I napokon: Hva- 
lite Gospoda svi narodi, slavite ga sva plemena! Sve što diše 
neka hvali Gospoda! A Matej u evangjelju piše: Dade mi se 
svaka vlast na nebu 1 na zemlji; idite dakle i naučite sve na- 
rode, krsteći ih ... i učeći da sve drže što sam vam zapo- 
vijedao . . . Tako i Marko: Idite po svemu svijetu i propo- 
vijedajte evangjelje svakome stvorenju . ... A znaci onima, 
koji vjeruju, bit će ovi: imenom mojim izgonit će djavole, 
govorit će novim jezicima ... A evo što govori Gospod i 
vama, učiteljima zakona: Teško vama književnici i fariseji, 
licemjeri, što zatvorate carstvo nebesko od ljudi; jer vi ne 
ulazite niti date da ulaze koji bi htjeli. I opet: Teško vama, 
zakonici, što uzeste ključ od znanja; sami ne udjoste, a koji 
šćadijahu da udju, zabraniste im. A čujte što Pavao piše Ko- 
rinćanima: Ja bih htio da vi svi govorite jezike. ... Ako 
truba da nerazgovijetan glas, ko će se pripraviti 
naboj? Takoi viako nerazumljivu riječ rečete 
jezikom, kako će se razumjeti šta govorite? jer 
ćete govoriti u vjetar. Ima na svijetu Bog zna koliko 
različnih glasova, ali ni jedan nije bez značenja. Ako dakle ne 
znam sile glasa, bit ću kao nijemac onome, kome govorim, i 
onaj koji govori, bit će meni nijemac ... . Kako će onaj 
koji stoji mjesto prostaka reći amen po tvome blagoslovu, kad 
ne zna šta govoriš? . .. Ne zabranjujte, braćo moja, govoriti 
jezicima. I još govori Pavao: I svaki jezik da prizna da je 
Gospod Isus Hrist na slavu Boga oca.« I zasramivši ih takim 
besjedama , ostavi ih i ode. 

U tom umrije papa Nikole I. (13. studenoga g. 867.) a na 
nekoliko dana prije, nego će sv. braća stići u Rim, sjede na 
prijestolje papinsko Hadrijan II. Kad se pročuo glas, da do- 
laze Konstantin i Metodije i da nose moći sv. Klementa pape, 

izidoše im u susret papa i svi gradjani sa duplijerima i sa 
slavom velikom. i 

Sad sabra papa sinod crkve rimske i okolnih biskupa, i pozva 
slavenske apostole da u njihovoj nazočnosti rasprave o poslu, 
kojim su došli u Rim. Izbliže se o tome sinodu ne zna ništa, 
ali da su sv. braća kako treba branili svoje uredbe u Mo- 
ravskoj i Panoniji, o tome nema sumnje, jer je papa odobrio, 
da se vrši služba božja na jeziku slavenskome. Kao za osobiti 
znak odobrenja posveti papa slavenske knjige i položi ih na 
žrtvenik, što je nad grobom svetoga Petra, i pjevahu nad 
njima svetu liturgiju. Po tome naredi papa dvjema biskupima, 
da zapope slavenske učenike, i kako ih zapopiše, odmah pje- 
vahu prvi dan liturgiju u crkvi sv. apostola Petra na slaven- 
skome jeziku, a drugi dan u crkvi svete Petronile, a treći 
dan u crkvi sv. Andrije, pa onda u crkvi velikoga učitelja 
vaseljenskoga Pavla apostola, i svu noć pjevahu slavenski, i 
opet sjutradan  otpjevaše liturgiju nad svetim grobom nje- 
govim. 

Da bi se uredila crkva medju Slavenima, posvetiše Kon- 
stantina i Metodija za biskupe. No Konstantinu ne bješe su- 
djeno, da i u napredak uživa plodove svoga truda. 

Srvaše ga preveliki napori i pade u bolest. Trpeći mnogo 
dana bolove, javi mu se jednom Bog, i on zače pjevati vese- 
leći se i govoreći: »Odslije nijesam više sluga ni caru ni 
drugome kome na zemlji, nego samo Bogu svemogućemu.« 
I ode sjutradan u manastir i nazva se Cirilo. Poslije više dana 
videći da je došlo vrijeme da promijeni svijetom, podiže ruke 
i stade se suze roneći moliti. »Gospode, Bože moj! čuj mo- 
litvu moju i spasi vjerno stado svoje, kome si dao 
za pastira mene, nevrijednoga slugu svojega . . . Izbavi 
ih od bezbožne i pogane zlobe onih, koji hule na te, i satri 
trijezičnu herezu, i rasplodi crkvu svoju. Brani je silnom 
desnicom svojom i zaštiti je štitom krila svojih . . .: .« A 
bratu Metodiju još reče: »Ja odlazim, a znam da tebe želja 
vuče na goru (u manastir na gori Olimpu) ; ne ostavljaj zvanja. 

svoga, krozanj ćeš se spasti.« Izljubivši se sa svima, prestavi 
se I4. veljače g. 869. 

A papa zapovjedi svjema Grcima, koji bjehu u Rimu, pa 
tako i Rimljanina, da s duplijerima u ruci pjevaju nad njime 
i da ga sprovedu kao papa što se sprovodi. Tako i učiniše. 
A Metodije, brat njegov, moljaše govoreći: »Mati nas je za- 
klela, da brat, koji nadživi brata, prenese tijelo njegovo u 
bratin manastir i onamo ga pogrebe.« I zapovjedi papa, da se 
položi Cirilovo tijelo u kovčeg a kovčeg da se zakuje u gvoždje. 
Tako i učiniše, a Metodije se dovavlate na put. U tome izi- 
doše rimski biskupi pred papu i rekoše mu: »Cirilo je obašao 
mnogo svijeta, a Bog ga evo doveo u Rim i ovdje primio 
dušu njegovu. Treba dakle da se u Rimu i pogrebe.« A papa 
će na to: »Poradi velike svetosti njegove i ljubavi, prestupit 
ću običaj rimski, i pogrepst ću ga u svome grobu u crkvi 
svetoga apostola Petra.« A Metodije ga zamoli: »Kad već ne 
ćete da me čujete i ne date mi tijelo bratovo, a ono ako vani 
je s voljom dajte neka leži u crkvi sv. Klementa, s kojim je 
ovamo i došao.« I papa zapovjedi da bude tako. I opet se 
sabraše biskupi i sav narod rimski, i prije nego će ga spro- 
vesti rekoše: »Dajte da odgvozdimo kovčeg, da nije ko što 
uzeo.« Ali uzalud sva muka, ne mogahu otkovati kovčega, 
nego ga onako položiše u grob o desnu stranu žrtvenika u 
crkvi sv. Klementa. A kad se pojaviše čudesa, Rimljani ga 
još i više uzeše poštovati i ispisaše lik njegov nad grobom 
njegovim. 

Kad je normanski knez Robert Guiskard udario god. 1084. 
na Rim, razvali se bazilika sv. Klementa i zasu grob Ci- 
rilov. Na tisuću godina kasnije, kako su sv. braća zapalila luč 
vjere Hristove i za Slavene, god. 1863. nadjoše u podzemnoj 
kripti sv. Klementa grob prvoga prosvjetitelja slavenskoga, 
gre sv. Cirila. 

Da bi se započeto djelo sv. braće nastavilo, jače učvrstilo i 
bolje nasporilo, postavi Hadrijan II. Metodija glavom crkve 
Moravske. 

Prije nego će Metodije natrag u Moravsku, stigoše u Rim 
poslanici od blatanskoga kneza Kocelja, moleći papu, da i 
njima dade Metodija za pastira. Papa im odgovori: »Ne samo 
tebi, nego svima tim stranama slavenskim šaljemo učitelja Me- 
todija.« I posla Metodija, napisavši ovako knjigu: »Hadrijan, 
biskup i sluga Božji, Rastislavu i Kocelju. Slava na visini Bogu, 
i na zemlji mir, medju ljudima dobra volja. Tražeći učitelja, 
pravovjerni car Mihailo posla vam svetoga filozofa Konstantina 
s bratom njegovim Metodijem ..... Oni ništa ne učiniše 
protiv zakona crkvenih i dodjoše k nama noseći moći sv. 
Klementa. Obradovavši se radosti trostrukom razmotrismo sve 
zrelo i odredismo poslati u vaše zemlje Metodija, čovjeka sa- 
vršena umom i pravovjerna, da vas nauči, kao što ištete, tu- 
mačeći vam knjige na _vašemu jeziku po svima zakonima cr- 
kvenim. Samo držite ovaj običaj: Kod službe božje nek se 
čita apostol i evangjelje najprije na rimskome pa onda na sla- 
venskome jeziku. Ako bi se ko drznuo odvraćati vas 
od istine i zavoditi u bludnju, grdeći knjige na va- 
šemu jeziku, dajeizopćen... Čuvajte se od onih, 
koji su vuci a ne ovce: po rodovima njihovim poznat će te 
ih... .« Tako posta Metodije arhiepiskop i crkve moravske 
1 crkve panonske. kojoj pripadaše i posavska Hrvatska, a sto- 
lica joj bješe u Srijemu. 

Pomolivši se na grobu bratovu, krenu Metodije u novu do- 
movinu svoju. I knez Kocelj i knez Rastislav lijepo dočekaše 
novoga svoga duhovnog pastira. No domalo se obrati radost 
Metodijeva u žalost. Rastislav se diže na Nijemce, ali bješe 
hude sreće. Rodjeni nećak Svetopuk izda ga Nijemcima Na 
državnome saboru (870) u Regensburgu osudiše Rastislava 
na smrt, ali car Ludvig II. promijeni kazan, oslijepi ga i baci 
u manastir. Moravskom zagospodovaše Nijemci. Sad kao da 
je došlo najbolje vrijeme, da iskale biskupi njemački stari 
gnjev svoj na Metodiju, koji je na veliku nevolju njihovu po- 
stao samostalan metropolit. Metodije morade na sud pred nje- 
mačke biskupe i, kako piše u životu Metodijevu, pred kralja. 

»Ti u našoj oblasti učiš« tužahu Nijemci Metodija. A on im 
odgovaraše. »Da je ovo vaša oblast, ja bih je ostavio, ali ona 
nije vaša nego sv. Petra. Ako ste se pak polakomili i za tu- 
djim, čuvajte se, da probijajući gvozdenu goru koštanim tje- 
menom ne prospete sav mozak.« Na to će njemu Nijemci: 
» Nemoj tako, jer možeš zlo proći.« A on njima: »Govorit 
ću istinu i pred carevima, i ne ću se stidjeti, a vi činite sa 
.mnom što vas je volja: ja nijesam bolji od onih, što su ži- 
votom postradali govoreći istinu.« Videći kralj da ga biskupi 
ne mogu nikako sapreti, prekide pravdanje 1 reče: »Nemojte 
mi više salijetati Metodija, jer se evo već i oznojio, kao da 
je kod peći.« Na to će prihvatiti Metodije: »Čuj, gospodaru! 
Nadjoše ljudi mudarca, gdje se oznojio, i rekoše mu: šta se 
znojiš? A kako se ne ću znojiti, kad se prem s ludom čeljadi, 
odreče mudarac.« Završivši raspravljanje, poslaše Metodija u 
Švapsku, gdje osta izgnanikom dvije godine i po. Najžešći i 
najbješnji od svih bješe Hermanrik, biskup pasavski, koji je 
navalio na Metodija i bičem konjskim da ga bije. 

Čuvši za ta nedjela papa Ivan VIII. (852—882) udari 
kletvom na kraljeve biskupe, da ne poju mise, dok ne puste 
Metodija na slobodu. | 

U tom Svetopuk oslobodi Moravsku od njemačke vlasti, a 
Metodije se vrati na svoju stolicu i nastavi vršiti uzvišeno 
zvanje svoje s najvećim uspjehom. Ali zlobni i nenavidljivi 
Nijemci ne prestaše pletkariti protiva Metodija i tužiše ga papi, 
a Ivan VIII. pozva g. 879. Metodija u Rim, da se pravda. 
»Zapovijedam ti,« piše papa, »da ne časeći časa gledaš odmah 
da dodješ k nama, da iz tvojih usta čujemo i saznamo, da li 
onako držiš i učiš, kao što si usmeno i pismeno uvjeravao 
svetu crkvu rimsku da vjeruješ. Dočusmo i to, da pjevaš 
misu na barbarskome to jest na slavenskome je- 
ziku, a miti u poslanicama preko Pavla, biskupa jakinskoga, 
zabranismo, da ne vršiš svete službe na tome je- 
ziku, nego na latinskome ili grčkome, kao što pjeva 
crkva Božja po svemu svijetu i medju svima narodima.« 


i2 Prvi prosvjetitelji slavenski. 


Metodije otide u Rim i opravda se, a mjeseca lipnja god. 
880 javi papa Svetopuku, da šalje Metodija natrag u Moravsku. 
»Mi posve odobravamo« piše Ivan VIII., »slavenska 
slova, što ih je negda sastavio Konstantin filo- 
zof, i zapovijedamo, da sena jeziku slavenskome 
propovijedaju djela Hrista, Gospoda našega. Jer 
onaj, koji je stvorio tri prva jezika, židovski, 
grčkii latinski, stvorio jeisve ostale jezike na 
hvaluislavu svoju. Aliištemo, daseusvjema 
crkvama vaše zemlje na veće poštovanje čita 
evangjelje najprije na latinskome jeziku pa onda 
na slavenskome, dabi ga razumio i narod, koji ne umije 
latinski. A tebi i tvojoj gospodi ako se hoće slušati 
misu na latinskome jeziku, zapovijedam, dati se 
čitaju mise latinski.« 

S Metodijem bješe u Rimu i zloglasni Viking. Taj Alama- 
nin znadijaše pridobiti za Nijemce prevrtljivoga Svetopuka, a 
umovaše po vremenu dočepati se metropolije Moravske. Na 
molbu i preporuku Svetopukovu posveti ga papa za biskupa 
u Njitri. Dokopavši se stolice njitranske, rovaše protiva metrc- 
polita svoga Metodija. »Nama je papa dao vlast,» govoraše 
»i zapovjedio da iždenemo Metodija i istrijebimo učenje nje- 
govo.« Sabravši se ljudi Moravljani iskahu, da im se pročita 
poslanica papina, da vide šta je i kako je. I žaleći ljudi, što 
će izgubiti takoga pastira i učitelja, zažale svi osim slabića, 
kojima pokretaše varka kao vjetar lišćem. I čitajući knjige pa- 
pinske nadjoše, gdje stoji pisano: »Brat naš Metodije pravo- 
vjeran je 1 vrši djela apostolska i u njegove je ruke stavio 
Bog i stolica apostolska sve strane slavenske, i koga on us- 
proklinje, bit će proklet, a koga on uzblagosivlja, bit će bla- 
goslovljen.« I posramivši se neprijatelji njegovi razidoše se 
kao magla. 

Ali Nijemci se ne ostaviše svojih pletaka. Viking zaputi u 
Rim i oblaga Metodija, a papa Stjepan VI. (885—891) napisa 
knjigu Svetopuku: »Sto se Metodije usudio vršiti 

službu Božju na jeziku slavenskome, to u napre- 
dak da nije nitko više činio. Evangjelje i apostol nek 
se prostome narodu tumači na njegovu jeziku.« 

U tom umrije Metodije. Još otprije bješe uzeo, kako piše 
u njegovu životu, od svojih učenika dva popa, valjane brzo- 
pisce, i prevede izmedju ostaloga Svete knjige, izuzevši knjige 
o Makabejcima, s grčkoga jezika na slavenski, za šest mjeseci, 
od mjeseca ožujka do dvadeset i šestoga dana mjeseca listo- 
pada. A kad se približi vrijeme da primi platu za sve što je 
trpio i trudio se, upitaše ga učenici njegovi govoreći: »Ko 
misliš, časni oče i učitelju, da je zavrijedio od učenika tvojih 
da bude nasljednikom tvojim?« A on pokaza na učenika Go- 
razda i reče: »Eto vam čovjeka domoroca, vješta i latinskoj 
knjizi, i pravovjerna!« Na cvjetnu nedjelju podje u crkvu i 
blagoslovi cara i kneza i svećenike i sav narod i reče: »Ču- 
vajte me, djeco, do trećega dana!« I tako bi. Na osvitak tre- 
ćemu danu reče: »Gospode! u ruke tvoje predajem duh moj.« 
I rekavši ovo izdahnu svećenicima na rukama 6. travnja god. 
885. A učenici njegovi očitaše službu crkvenu latinski, grčki 
i slavenski i položiše ga u sabornoj crkvi. I pribra se k ocima 
svojim, patrijarsima, prorocima i apostolima, učiteljima i mu- 
čenicima. A ljudi nebrojeno mnoštvo sabravši se ispratiše ga, 
oplakujući dobroga učitelja i pastira, sve, muškinje i ženskinje, 
malo i veliko, bogato i ubogo, slobodni ljudi i robovi, udo- 
vice i siročad, tudjini i domoroci, bolni i zdravi, jer je svima 
bio sve. m | 

Sad su se izvršile riječi Metodijeve, što ih je rekao na sa- 
mrti: u stado njegovo udariše grabljivi vuci. Pritiješnjen od 
Nijemaca preko zlosretnjika_ Vikinga i njegovih jednomisle-- 
nika, koje je potpomagao Rim, Svetopuk se sasvim odvrati 
od učenika sv. braće. Gorazd, Klement, Naum, Angjelar, 
Sava i drugi učenici, izagnani iz oblasti Svetopukove, pribje- 
goše u zemlje, gdje nije dosezala vlast njihovih neprijatelja, 
i nastaviše Bogom započeti rad svojih učitelja u njihovu duhu, 
dok je silna Svetopukova Moravska kao za pokaranje Božje 

pala plijenom u ruke Nijemcima i Magjarima (906), koje je 
Arnulf, vojvoda koruški i potonji car njemački (887—899) 
bio pozvao u pomoć na Moravljane. 


JI. 


Clagolica i ćirilica. 


v zijednost pisma. — Jesu li Slaveni prije vremena Cirilova 
znali za pismo. — Sto se mislilo za glagolsko pismo do Dobrov- 
skoga. — Kako je Dobrovski objašnjivao postanje pisma glagol 
skoga. — Kako se danos o tome pitanju misli. — Postanje pisma 
Cirilskoga. | 


Ko pregledi povjest one radnje, po kojoj smo se ispeli u 
prosvjetnome životu na onu visinu, na kojoj smo danas, 
svak će biti opazio, da je današnja prosveta naša u svjema 
pojavama svojim posljedica nebrojenih, izmedju sebe prerazli- 
čitih dogadjaja, koji su sve onamo od najstarijih vremena, do 
kojih se gotovo i ne seže pamćenje čovječje, malo po malo 
prilagali svaki svoju i unapredjivali razviće one prosvjete, ko- 
jom se mi danas s punim pravom ponosimo. Osvrćući se na 
niz tih prosvjetnih dogadjaja, duh se naš najviše i najradije 
zabavlja oko ponajsjajnijih dogadjaja, koji mu svojim sjajem 
kao zasljepljuju oči te ne opaža i drugih, koji se na oko pri- 
kazuju kao neznatni, a kad tamo, ogledavši ih izbliže, oni se 
nalaze u redu najglavnijih osnova, na kojima se diže sva pro- 
svjeta naša. U redu takih prosvjetnih osnova vidimo i pismo. 
Gdje bi bila današnja prosvjeta naša, da nema pisma? Koliko 
bi umno viši i jači bili od divljaka, koji ne znaju za pismo? 
Ili da je pismo postalo pred neko sto godina? Gdje bi bile 
stečevine prošavših vijekova? Mi za njih ne bismo valjada ni 
znali, a koliko bi ih i bilo? Ako je istina, da prave prosvjete 
ne stvara ni jedan narod ni jedan vijek, nego narodi i vijekovi, 
a ono kaka bi bila i kolika prosvjeta bez pisma? Razmišlja- 
vajući o prosvjetnoj vrijednosti pisma, morat ćemo priznati, 

da je za jezikom pismo ponajglavnije pokretalo prosvjete ljudske. 
A što opet kod svega tcga ne pomišljamo svagda, kad nam 
na oči dodje pismo, na veliko njegovo znamenovanje, to je 
samo prema onoj narodnoj: svako čudo za tri dana. Mi se 
još nekako čudimo brzojavnoj žici, koja u trenuće oka raznosi 
glase širom svijeta i u najudaljenije krajeve, a šta je Morseov 
izum prema pismu, koje pronosi glase od svake ruke kroz 
vijekove i vijekove i u najpoznija vremena! I živa riječ. može 
mnogo, ali ne može ono ni onako kao što može pismo : ona 
nije onako stalna pa i pouzdana kao pismo. I njome se opći, 
ali to općenje veoma je stegnuto i po mjestu i po vremenu, 
dok pismo ne poznaje tih granica. Po njemu općimo sa svim 
prosvijetljenim svijetom današnjega vremena, po njemu općimo 
s prošavšim vijekovima, po njemu općit ćemo i s budućim 
naraštajima. 

Velika vrijednost pisma odvajkada se osobito cijenila. To 
dokazuju i priče, koje pripovijedaju, kako su pismu naučili 
ljude ili sami bogovi ili bogoduhi ljudi. Stari Egipćani ka- 
zivahu, da ga je stvorio bog Tot, a predaja hebrejska hoće, 
da je prvo pismo načinio ili Enoh ili Adam, a mnogi vjero- 
vahu, da je izašlo upravo iz ruku Božjih. Grcima je dao pismo 
Kadam, Rimljanima bog Merkurije, a Skandinavcima bog nad 
bogovima, sam Odin 

Ali za pismo se ne može upravo ni reći, da je stvoreno ili 
načinjeno. Sitni ovi znaci, što ih upotrebljavamo kao slova, 
nijesu u jedan put postali, oni su kroz stotine i tisuće godina 
postajali, dok su izišli ne samo kako ih danas gledamo, nego 
kako ih vidimo u najstarije vrijeme, kojega se hvata pamet) 
čovječja. Prva pojava pisma u povjesti nije upravo početak 
nego završetak radnje, oko koje su radili vijekovi. Koliko je 
vremena moralo proći, dok su ljudi stali svoje misli prikazi- 
vati u slikama, a Bog zna koliko opet vijekova rastavlja taj 
čas od časa, kad se pismo razvilo u najveće savršenstvo te se 
njime počeli bilježiti pojedini glasovi u riječima, koje su kao 
znaci za predočbe, pojmove i misli! 


I6 Prvi prosvjetitelji slavenski. 

Ogledajući pismo svih naroda, i starih i današnjih, opažamo, 
da se pravo pismo javlja samo u tri mjesta na čitavome svijetu : 
u Kini, Mezopotamiji i u Egiptu. Pismo egipatsko najviše se 
proširilo“ i najbolje usavršilo. Što ima danas naroda, oni svi, 
izuzevši narode, koji se po prosvjeti prislanjaju uz Kineze, 
pišu pismom, kome se traži podrijetlo u drevnome Egiptu, 
Naučivši se njemu od Egipćana, Feničani ga predadoše Grcima, 
od Grka primiše ga Rimljani, a onda k narodima sredovječnim 
prijedje pismo koje od Grka koje pak od Rimljana. 

A kad primiše Slaveni pismo i od koga? 

Jesu li Slaveni u dohistoričko doba znali za pismo? Crno- 
rizac Hrabar, koji je pisao u vrijeme, kad je još bilo ljudi, 
što su vidjeli Ćirila i Metodija, veli izrijekom, da Slaveni predje, 
pogani budući, ne imadijahu knjiga, nego crtama i rezama 
brojahu i gatahu. To svjedočanstvo slavenskoga kalugjera iz 
X. vijeka koliko je samo sobom dragocjeno, toliko bi bilo još 
dragocjenije, da nije na žalost našu koješta u njemu zago- 
netno. Samo jedno kao da se jasno razbira iz čitavoga spisa 
Hrabrova: Slaveni otprije nijesu poznavali pravoga pisma, 
kako se upotrebljava u pisanju knjiga. Što se god nagadjalo 
za staro slavensko pismo u dohistorično doba, ostalo je puko 
nagadjanje, koje se ne može ni čime ni danas jošte iole va- 
ljano utvrditi. 

Raseljavajući se i miješajući sa svijetom grčkim i rimskim, 
Slaveni uzeše mimo druge prosvjetne stečevine poznavati i 
pismo. »Krstivši se,« piše Hrabar, »trebalo je da pišu rimskim 
i grčkim slovima slavenske riječi bez ustrojenja.« Ali 1 to 
upotrebljavanje grčkih i latinskih slova bješe bez sumnje veoma 
neznato i stegnuto na najpreče upravo potrebe . svakidašnjega 
života. A k tome bjehu i neprilična ta slova »jer kako se 
može« veli Hrabar, »pisati dobro grčkim slovima: život, ili 
zčlo, ili čajanije, ili širota... i drugo što nalik na 
ovoi« Kad je u nas još na neko pedesetak godina natrag 
bila nevolja u pisanju hrvatskih riječi latinskim slovima, kako 
je istom bilo našim starima, koji nijesu bili vješti nikakome 

pismu, kad im je odjedared zatrebalo da napišu koju svoju 
riječ slovima grčkim ili latinskim? Ili tudjinci kako su pisali 
pa i danas jošte kako pišu hrvatska imena? 

»I tako bješe«, nastavlja crnorizac, »mnogo ljeta. Ali čo- 
vjekoljubac Bog, koji sve uredjuje i ne ostavlja roda čovječjega 
bez razuma, nego sve k razumu privodi i spasenju, pomilova 
rod slavenski i posla im svetoga Konstantina filozofa, koji se 
zove Cirilo, čovjeka pravednoga i istinoga, te im stvori slova, 
jedna prema grčkim slovima, a druga prema. slavenskim. ri- 
ječima .... u vrijeme Mihaila, cara grčkoga, i Borisa, kneza 
NB koa i Rastislava, kneza moravskoga, i Kocelja, kneza 
blatanskoga.« I spomenici, u kojima se kazuje život svete so- 
lunske braće, svi bez izuzetka govore jednodušno, da je Kon-i 
stantin- Cirilo dao Slavenima pismo. 

Ali koje pismo? Da li pismo, koje se i zove po sv. Cirilv, 
pismo ćirilovsko, ili ono drugo pismo slavensko, koje zc- 
vemo glagolsko? Ili je možebiti oboje pismo Cirilovo? To se 
jedva i pomisliti može. Da nije ćirilica, kao što joj ime ka- 
zuje, pismo Cirilovo? A čija je onda gugoie, pismo, koje je 
po obličju svome kao zagonetno 24 «dei će 

Ovo je posljednje pitanje osobito zadimali slavenske uče- 
njake sve onamo od XVI. vijeka pa do naših upravo dana. 

Slovenski gramatik iz XVI. vijeka, Adam Bohorić, drži da 
je glagolicu izumio sv. Jeronim (346—420). I hrvatski učeni 
franciskan Rafael Levaković (f oko 1650.) i Dalmatinac Matej 
Karaman (F 1771.) posve su uvjereni, da je glagolica pismo 
Jeronimovo. Povodeći se za biskupom olomučkim Dubrav- 
skim (+ 1553.) vjeruju i češki učenjaci, kao n. pr. Veleslavin 
(T 1599.) i Amos Komenski (f 1670.), da je sveti Jeronim - 
sastavio glagolicu i preveo na slavenski jezik sv. pismo. Tako 
uči i Lužičanin Abraham Frencelj (T 1740.) i moravski spisa- 
telj Ivan Stredovski (T 1715.), da je Jeronim prvi počeo pi- 
sati glagolski. A Hrvati su se već i otprije bili ponosili, da 
je Jeronim »naš Dalmatin, dika, poštenje i slava i svitla kruna 
hrvatskoga jazika (XXV. v.)« bio u Rimu »školi grčkoj 1 la- 

tinskoj i slovčnskoj mojstar (XVI. v.)« i da je on sastavio 
Hrvatima pismo. Prvom nam se javlja to mišljenje u XIII. 
vijeku Filip, biskup senjski, zamoli papu Inocenta IV. da bi 
odobrio slavenski jezik za službu božju, a papa poslušavši 
molbu biskupovu napisa. mu knjigu u kojoj stoji, da »ima u 
Hrvatskoj nekako osobito pismo, za koje drže svećenici spo- 
menute biskupije senjske, da ga je sv. Jeronim izumio i njime 
se u vršenju službe božje služio.« 

A odakle takovo mišljenje medju hrvatskim svećenicima ? 

U saboru spljetskome god. I059., u kome je sjedio i kralj 
hrvatski Petar 1. Kresimir, zabraniše latinski biskupi metropo- 
lije spljetske, da se u napredak u njihovu području ne služi 
služba božja na slavenskome jeziku, nego samo na latinskome 
ili grčkom. A zašto? Jer je, veljahu, (jamačno više od zlote 
nego od neznanja) gotska, to jest glagolska slova sastavio ne- 
kaki krivovjerac Metodije, koji mnogo i koješta lažno pisaše 
protiva pravila crkve katoličke na jeziku slavenskome pa zato 
po odredjenju Božjemu i pogibe naprečac kao izdajica Juda i 
nevjerni Arije. Papa Aleksandar II. potvrdi odredbe sabora 
spljetskoga. Ta grdna izmišljotina o krivovjernome Metodiju 
bijaše po svoj prilici uzrok, te se u nas, držeći i onako da 
krivovjerno pismo 1 krivovjerne knjige ne mogu podnijeti u 
pravovjernoj službi Božjoj, stalo pomišljati, da nije drugi ko 
priredio pismo i knjige slavenske, kojih se mimo sve zabrane 
i zapreke nikako nijesu mogli odreći hrvatski svećenici, tako 
su i njima i narodu njihovu bile omiljele. A ko bi to bio? 
Niko drugi, nego čovjek svet, učen i našemu jeziku vješt, a 
to ne može drugi niko biti osim sveti Jeronim. On, ponajveći 
izmedju učitelja zapadne crkve, rodom iz Stridona u Dalma- 
ciji, priredio je, kako sam kaže u pismu k Sofroniju, prijevod 
Svetih knjiga za ljude svoga jezika. Po tim riječima ne može 
biti sumnje, mišljahu naši stari, da je Jeronim preveo Svete 


knjige na jezik dalmatinski, a to je slavenski jezik, jezik pra- s 


selački u Dalmaciji. 1 zato su se eto te knjige odvajkada u 
velike i cijenile medju Hrvatima po Dalmaciji i drugim okol- 


\ 

nim krajevima. A te knjige, što se anih bile su svagda pi- 
sane pismom glagolskim — bit će ih dakle već i sv. Jero- 
nim napisao glagolicom. Tako je moglo dakle nastati mišljenje, 
da je sv. Jeronim izmislio glagolicu. A u pismo Jeronimovo 
ko će dirati, ko ga ne će Lio pravu svetinju poštovati? 
K tome treba još i ovo imati na umu. Latinski prijevod Sve- 
toga pisma, kako ga upotrebljava zapadna crkva od starine, 
djelo je Jeronimovo, koji je neke knjige sam preveo a neke 
opet, koje su već bile prevedene na latinski, pregledao i is- 
pravio. Taj Jeronimov prijevod, koji se obično zove vulgata, 
prihvatila je zapadna crkva i uzela za svoj. Najstariji slavenski 
prijevod Svetih knjiga gradjen je prema grčkome tekstu, koji 
se u gdjekojim stvarima ne podudara s vulgatom. Po svoj 
prilici već veoma rano, može biti još u XI. vijeku, stao se 
u nas Hrvata, koji smo pristali sa zapadnom crkvom, isprav- 
ljati slavenski tekst Svetih knjiga prema Jeronimovu tekstu, a 
knjige, koje nijesu bile već otprije prevedene, prevodile su se 
u napredak s latinske vulgate. I tako su se po vremenu naše 
knjige približavale sve više k pravovjernoj vulgati Jeronimo- 
voj, i po tome postajale i same sve pravovjernije. A ova 
skladnost medju našim knjigama i Jeronimovim Sv. pismom 
morala je još i jače. utvrdjivati naše stare u mišljenju, da je 
Jeronimova sveta ruka, koja je priredila Sv. pismo za zapadnu 
crkvu, nastajavala i oko slavenskoga prijevoda Sv. pisma. Da 
bi dakle obranili slavensku službu božju od Latina, stari se 
hrvatski popovi nasloniše za nevolju: na Jeronima, a vjerova- 
nje, koje je postalo od nevolje, uhvati kasnije tako čvrst korijen, 
te i sami učeni ljudi XVI. XVII. i XVIII. vijeka, i domaći i 
strani, držahu, kako vidjesmo, da je glagolica Jeronimovo pismo. 

Ali po dokazivanju učenoga upravitelja seminarije dubrovačke, 
Klementa Grubišića, koji je prvi (1766.) uzeo znanstveno is 
traživati postanje pisma glagolskoga, glagolica je starija i od 
svetoga Jeronima. Sva je prilika, misli Grubišić, da je glago- 
licu sastavio nekaki argoplovac Frižanin, vrsnik Polifemov. 


Frižani su dakako bili Slaveni, a slova njihova sasvim su na- 
, * 

likovala na rune starih Geta 1 Gota, koji su takodjer Slaveni 
— pa od tih runa stvorila se glagolica! 

Grubišićeva misao slabo je našla odziva; učenjacima se činilo 
priličnije mišljenje Dalmatinca Pastrića (# 1708.), koji je tvrdio, 
da se glagolica razvila istom po vremenu iz ćirilovskoga pisma. 

Sasvim drukčije učaše češki učenjak Gelazije Dobner er (f 1790): 
po njegovu mišljenju glagolica je starija oc od i čirilice, koja j e_] 
postala od glagolskoga_pisma. 

Otac filologije slavenske, Josip Dobrovski (# 1829.), baveći 
se oko najrazličnijih pitanja, što se tiču slavenskih starina, pri- 
hvatio se i pisma glagolskoga, da mu nadje postanje. Po nje- 
govu mišljenju glagolica bit će postala u XIII. vijeku, a a starija 
poslije onoga Me leno po spljetskog g. 1059. Priredili 
su je hrvatski popovi i kalugjeri od ćirilice, izmijenivši je tako 
te joj se u jednu ruku ne bi poznalo podrijetlo ćirilovsko, a 
u drugu opet ruku da bi se po neobičnome obličju svome 
činila kao nešto osobito i veoma staro. A sve su to učinili 
iz velike revnosti i ljubavi k rimskoj crkvi, ne bi li tako što 
je više moguće otudjili i odijelili Slavene zapadne crkve od 
Slavena istočne crkve; pa da bi im djelo pošlo bolje za ru- 
kom, oni se nijesu stidjeli turiti u svijet i grdnu izmišljotinu, 
da je glagolicu sastavio sam sv. Jeronim. 

Mišljenje Dobrovskoga oborio je Slovenac Bartolomej Ko-. 
pitar, izdavši god 1836. spomenik glagolski, za koji se može 
držati, da je pisan u X. vijeku. Od te godine u napredak, koja je 
preznamenita u historiji slavenske filologije, pokrenula su se u ve- 
like i istraživanja o postanju glagolskoga pisma, a g. 1859. obnovi 
J.P. Šafarik misao Dobnerovu, da je glagolica-starija od ćirilice. 

Ali ako i jest glagolsko pismo starije od ćirilovskoga, može 
li se iz toga izvoditi, ..da je upravo_! Cirilo sastavio  glagolicu? 
Pa onda, ako je glagolica Cirilovo pismo, čije je. pismo: ĆIri- 
lica? A što je najznatnije: je li Cirilo (ili drugi ko) izmislio— 
glagolicu samostalno, ili ju je sastavio prema drugome već 
gotovome pismu, i koje je to drugo pismo? 

Da ne spominjemo ovdje sve što su za neko tridesetak po- 
sljednjih godina o tim pitanjima učenjaci (Šafarik, Miklošić, 
Rački, Geitler i dr.) iznijeli u svojim djelima, mi ćemo ovdje 
pokušati da na kratko pokažemo najnovije rezultate, kaki se 
ogledaju u studijama našega učenoga zemljaka prof. V. Jagića. 

Glagolsko pismo niti je dahvalice izmišljeno tako, te bi bilo 
rrema ostalim poznatim pismima kao nešto sasvim novo, niti 
je sačinjeno od slova iz različitih alfabeta, kao što su pored 
grčkih slova u glagolici hijeli jedni da ima hebrejskih, drugi 
opet etiopskih, sasanidskih itd. slova: ono je po svjema slo- 
vima svoim pismo grčko u osobitome obliku. U grčkim ruko- 
pisima iz VIII. IX. ix vijeka imaju, izmedju ostaloga, ove 
vrste pisma: uncijalno, minuskulno i kursivno pismo, kao u 
nas od prilike što ima štampano, veliko i malo, i pisaće 
pism2.*) I glagolica i ćirilica razvila se iz grčkoga pisma spo- 
menutoga vremena, i to glagolsko je pismo postalo 
prema grčkome kursivnom i minuskulnom, a ći- 
rilovsko prema grčkome € uncijalnom-pismu Jedno 
je dakle i drugo po postanju svojemu grčko pismo, a što su 
opet glagolica i ćirilica u obličju svome tako znatno različite 
jedna od druge, to je nastalo po tome, što su i crte pisma 
kursivnoga, minuskulnog i uncijalnog izmedju sebe različite, 
kao na primjer što su različiti potezi i našega današnjega štam- 
panoga i rukopisnog pisma. 

Poredeći pismo ćirilovsko s grčkim uncijalnim pismom, opaža 
se, da je ćirilica, do nekoliko slova, nepromijenjeno grčko 
pismo, a u glagolici se nasuprot poteško razbiraju crte grč- 
kome, kursivnom i minuskulnom pismu, te se prema tome i 
čini ona više kao samoniklo pismo. I to je bio jedan izmedju 
ostalih uzorka, zašto se tako mučno ulazilo u trag podrijetlu 


. *) O spomenutim vrstama pisma raspravlja dr. B. Sulek u II. knjizi 
rNovovjekih izuma“ (izdala Matica hrvatska g. 1883.) na str, 61—62. U 
istoj knjizi priloženi su k strani 67. primjeri staroga rukopisnoga pisma 
glagolskog i grčke kursive, a k strani 131. i 133. ogledi stare štampane 
ćirilice i glagolice. 

pisma glagolskoga, dok se za ćirilicu u opće nije moglo s 
razlogom ni sumnjati, gdje joj je: izvor. 

A zašto je sastavljač, kad već nije mogao ili hotio sam iz- 
misliti novih slova za Slavene, odabrao kursivna upravo slova 
grčka i od njih sačinio pismo, koje je prema ćirilovskome pismu 
podosta neprilično za pisanje? Zašto nije uzeo radije uncijalna 
grčka slova, koje je i onako bilo liturgično pismo grčko? Pa 
onda, zašto nije ostavio što je više moguće netaknute crte 
grčkome pismu ? Na ta pitanja sam Bog zna kad ćemo dobiti 
pouzdan odgovor i da li ćemo ga igdi1 i dobiti . . . 

Nema sumnje, da je najprije postala glagolica pa onda ći- 
rilica. U isto vrijeme nije moglo postati i jedno i drugo 
pismo, jer ako je, kao što se odvajkada držalo pa i danas se 
još drži, sastavio Slavenima prva slova sv. Konstantin. Cirilo, 
onda doista nema uzroka misliti, da je Cirilo sastavio i gla- 
golicu i ćirilicu. Jer šta će mu dvojako pismo, kad je jamačno 
bilo dosta nevolje i s jednim? A da nije Čirilo složio najprije 
glagolicu, pa videći, da bi ćirilica bila spretnija, prihvatio se 
poslije udesiti za slavenske glasove grčku uncijalu? I to je 
teško pomišljati, da je Konstantin filozof, na glasu gramatik, 
pristupio k tako znamenitomu poslu upravo nepripravno i ne- 
promišljeno, te je morao poslije nekolike godine sam svojom ru- 
kom rušiti svoje pismo a po tome i ugled svoj. Ali može biti te je 
sv. Cirilo počeo pisati pismom ćirilovskim, pa je poslije neko 
drugi sastavio glagolicu? Ni to nije snlično. Ko će kod lag- 
ljega pisma tražiti teže? A glagolica je svakako teža pisati od 
ćirilice. Kad dakle valja držati, da je glagolica najstarije i prvo 
pismo slavensko, a prvome pismu da je naučio Slavene sv. Kon- 
stantin-Cirilo, onda valja držati i to, da je glagolicu sačinio sv. Cirilo. 

A sad da se vratimo k pitanju, zašto je sv. Čirilo odabrao 
grčku kursivu? Na to, kaošto spomenusmo, ne može s€ ništa 
pouzdano odgovoriti, ali V. Jagić ogledao je 1 to pitanje 
da nam koliko toliko objasni. Da se nije Konstantin-Cirilu či- 
nilo, da je grčka kursiva po svojim različnim i pokretnijim 
oblicima zgodnija da se preudesi nego uncijala, koja je prema 

kursivi postojanija i više kao ukočena? A može još i to biti, 
da su Slaveni upotrebljavajući, po svjedočanstvu Hrabrovu, 
već i otprije pismo grčko, upotrebljavali upravo kursivu, a 
Cirilo znajući to prihvatio u neku ruku i onako već po- 
znato pismo, pa ga prema potrebi priredio i dao mu odre- 
djeni oblik. 

Tome mišljenju ne smeta, što stare knjige kazuju, da je 
Cirilo s pomoću božjom upravo stvorio slavenska slova: Čvidi 
str. 4. 1 12.). Ako mi još i danas kažemo, da je Vitezović 


M 


sačinio, pa recimo i stvorio slovo ć, a Gaj slova č, s, £, a 


Vik znake 8, B, bh it. d., zato opet ne mislimo, da je Vi- 
tezović ili Gaj ili Vuk stvorio upravo nešto sasvim novo, što 
otprije nije nikako bilo. Tako se dakle, a još i više može ka- 
zati za sv. Konstantin-Čirila, da je stvorio Slavenima pismo, 
ako je to pismo i bilo donekle već i prije poznato Grcima 
po kursivi njihovoj, a možebiti i Slavenima, koji su njime pi- 
sali za hevol lj “»bez ustrojenja,« kao što kaže crnorizac Hra- 


k2 


bar. Osobito za glasove slavenske, kao n. pr. što su ć, #, $. 
i drugi, kojih nema grčki jezik pa se zato u njemu i ne bi 


lježe, može se reći, da je sv. Cirilo upravo stvorio nove znake ; 
on je istina, i te znake uzeo iz pisma grčkoga, ali im je dao 
sasvim novo znamenovanje i tako ih u neku ruku doisto 
nove stvorio, kao od prilike Vuk što je stvorio nova slova 
#, i, prema 46 i mbili h h prema 6. Po tome je ponaj- 
glavnija zasluga Čirilova, što je grčko pismo tako priredio za 


pisanje slavensko, da su se njime u napredak mogle posve do- 


bro bilježiti sve riječi slavenske, i to svaki njihov glas svojim 
osobitim slovom. Sv. Cirilo posvjedočio je i u tome poslu 
neobičnu svoju vještinu i pokazao, da je izvanredno dobro 
i u najtanje tančine glasovne poznavao jezik, za koji je sa 
stavljao slova. Njegovo je pismo, što se tiče naznačivanja po 
jedinih glasova, savršeno, da ga savršenijega nemamo ni mi dana 

Iz Moravske, ili upravo reći iz sjeverne Panonije proširil 
se glagolica i na.jug. Kad su po smrti Metodijevoj (885) 
uzeli Nijemci goniti učenike njegove, zakloniše se oni od 


a. 

neprijatelja svojih u zemlje hrvatske, srpske i bugarske. Naj- 
znamenitiji izmedju sviju bješe Klement, potonji biskup ve- 
lički. Bugarski knez Boris primi ga najusrdnije i posla u Kut- 
mičevicu, što je bila bugarska oblast onamo oko Ohrida, da 
uči narod. A Klement, kao što piše u njegovu životu, jednako 
nastajavaše raditi kako knez željaše. On kazivaše nauku Hri- 
stovu svjema, razgovarajući se s njima o spasonosnim uredje- 
njima Hristovim i njegovim naukama božanskim. U svakome 
kraju imadjaše po izbor učenika, svega do tri tisuće i pet sto- 
tina na broj, s kojima se veoma mnogo družaše, objašnjujući 
im sve, što je tamno u Svetome pismu. Njegovi ga učenici 
ne vidješe nigda besposlena, jer on ili učaše djecu, pokazujući 
im slova, ili im tumačaše što je pisano, ili im vježbaše ruku 
u pisanju, ili se moljaše dan i noć Bogu, ili se zabavljaše 
čitanjem , ili pisaše knjige. Po smrti Borisovoj (F 907.) po- 
stavi ga car Simeon (tf 927.) za biskupa veličkoga u Mace- 
doniji. Ondje ga čekaše nov posao. Razumjevši, da narod u 
njegovu području ne zna riječi Božje, ugleda se na učitelja 
svoga, velikoga Metodija, i uze učiti narod. A videći, da mu 
narod ne umije čitati, a mnogi svećenici naučivši na nevolju 
tek nešto čitati, da ne razumiju grčkih knjiga nimalo, pa su 
zato neuki, što nemaju na _bugarskome jeziku knjiga, iz kojih 
bi učili, zamisli Klement, da sastavi besjede proste i razgo- 
vijetne, u kojima ne će biti ništa ni preduboko ni previsoko, 
nego sve onako prosto da će ih i najprostiji Bugarin razu- 
mjeti. Tako je s Klementom, biskupom veličkim, započela u 
bugarskoj književnosti radnja kao nastavak radnji prvoprosvjeti- 
telja slavenskih, i već za cara Simeona slavila svoj zlatni vijek. 
I za ovu književnu radnju upotrebljavala se iznajprije gla- 
golica, a poslije ju je zamijenila ćirilica, i to po mišljenju 
V. Jagića već u vrijeme cara Simeona. Onamo od svršetka 
IX. vijeka bugarske su zemlje u uskoj svezi s istočnim car- 
stvom i padaju sasvim u područje bizantinske kulture. Pribli- 
žavajući se sve više u svemu životu, i javnome i privatnom, 
i crkvenome i državnom, k uzoru grčkome, Bugari prihvatiše 

napokon i obično pismo grčko, uncijalu, a slova kojih ne bi- 
jaše u njoj, uzeše gotova iz Elagolice, izmijenivši im nešto 
oblik prema crtama uncijalnoga pisma; tako su postali ćiri- 
lovski znaci %, u i drugi, kojih nema.u -grčkome pismu. Kod 
ovoga novog, spretnijega i boljeg pisma stala se u Bugarskoj 
sve više gubiti glagolica, dok nije najzad i izginula. Iz Bu- 
garske proširila se poslije ćirilica i na sjever, u ruske zemlje, 
i na zapad, u krajeve srpske, a preko njih i u oblasti hrvat- 
ske, gdje je prvi put nalazimo na svršetku XII. vijeka. Što je 
Slavena pristalo za istočnom crkvom, oni su svi već u naj- 
starije vrijeme primili ćirilicu i očuvali je kao najveću svetinju 
pradjedovsku kroza sve vijekove, dok je medju Slavenima za- 
padne crkve rano istrijebila latinska kultura gotovo sasvijem 
bez traga pismo glagolsko i nametnula im svoje latinsko 
pismo. 

Najbolje je sreće bila glagolica medju Hrvatima. Po mnijenju 
V. Jagića glagolsko pismo bit će došlo u hrvatske zemlje 
koje upravo iz Panonije, koje opet iz jugozapadnih krajeva 
bugarskih. U Hrvatskoj našla je glagolica drugu svoju domo- 
vinu i razvila se po vremenu u osobitome obliku. Iznajprije 
ne bjehu crte u glagolskome pismu ni sasvim okrugle ni sa- 
svim uglaste, dok su poslije u Bugarskoj pretegnuli više okrugli 
a u Hrvatskoj opet više uglasti potezi. Prema tome se i zove 
okrugla glagolica bugarskom, a uglasta, hrvatskom gla. 
golicom. Kad se kod ostalih Slavena, kod Slovenaca, Čeha, 
Moravljana, Rusa, Bugara i Srba već odavno bio zatr'o svaki 
trag pismu glagolskome, Hrvati su pa još jednako pazili kao 
zjenicu oka svoga i branili od svake nevolje. Osobite kulturne 
prilike spriječile su, kao što ćemo vidjeti, te se glagolica nije 
mogla obraniti i ostati i u potonje vijekove narodno pismo 
hrvatsko, kao na primjer što je ostala ćirilica narodno pismo 
u Rusa, Bugara i Srba. Pored glagolice u nas se Hrvata već 
u XII. vijeku (1185.) javlja i pismo ćirilovsko, koje se (u ne- 
kolika slova nešto izmijenjeno) csobito gajilo, kao što će se 
pokazati, u krajevima, u kojima se miješao narod jedne i druge 

crkve: to je bosanska bukvica ili upravo bosansko- 
dalmatinska ćirilica, koja se do danas sačuvala, kako 
pouzdano doznajemo, samo još u Porodici begova Čengijića 
kao porodično pismo. 

Razmotrivši postanje glagolskoga i ćirilovskog pisma, red 
je da ogledamo: 


III. 
Jezik na kojemu su pisala sveta braća. 


Sta se otprije mislilo za jesik knjiga Cirilovih i Metodijevih. — Da- 
nas sa zovu jezik stari slovenski ili stari bugarski. — Jezik stari 
slovenski obrnuo se u književnosti fo vremenu na jezik narodni, 
hrvatski ill srpski, bugarski i ruski. — Primjeri jezika staroga 
slovenskog 12 X— XI. vijeka, i Arvatsko-slovenskoga 12 XII. XIV. 
z XV. vijeka. — Primjer staroga jezika hrvatskoga iz XV. vijeka. 
— U Slavena istočne crkve prevladjuje rusko-slovenski jezik, 8 
koji se poslije vjerovalo, da je pravi jezik stari slovenski. — Pre 
mjeri jezika srpsko-slovenskoga iz XVI. vijeka, i rusko-slovenskoga 
kako se danas upotrebljava u istočnoj crko. — U novije vrijeme 
starim jezikom crkvenim služi se samo crkva a gaji ga nauka. 


. Koliko se godj o tome pitanju ozbiljno istraživalo i pisalo 
sve od Augusta Ludviga Schlčzera (1735.—1809.) pa do da- 
nas, ono nije ni u naše još vrijeme tako istraženo 1 rasprav- 
ljeno te bi se sasvim pouzdano moglo odrediti, gdje se jezik, 
na kojemu su pisali Čirilo i Metodije, govorio, gdje mu je 
domovina, gdje li potomstvo. 

Jedni su držali, da su Sv. braća pisala na zajedničkom 
jeziku slavenskom, iz kojega su se s vremenom razvili 
svi ostali jezici; drugi su mislili, da se tim jezikom govorilo 
po desnome Podunavlju onamo od B.ograda do Crnoga mora 
i opet od Dunava do Jadranskoga mora pa sve do Soluna, a 
to je bio stari jezik bugarsko-srpski; počevši tako tra- 
žiti jezik prvih knjiga slavenskih na jugu, jedni su ga poslije 

tražili i našli u starome hrvatskom, drugi u starome srp- 
skom, a treći opet u starome bugarskom jeziku; ali kako 
su Sv. braća pisala knjige za Slavene Rastislavljeve, to su treći 
pošli s juga na sjevero-zapad i našli traženi jezik u starome 
moravskom ili starome slovačkom ili u panonsko- 
slovenskom ili u panonsko-moravskom jeziku; k 
tome je bilo učenjaka, koji su mislili, da su najstarije knjige 
slavenske bile napisane na jeziku starome ruskom, a najzad 
treba da spomenemo i to, da ima učenih ljudi gaellju Rusima, 
koji drže, da jezik Cirilovih knjiga nije ni bio pravi na- 
rodni jezik, nego su njime govorili Slaveni, koji su se iz 
različnih strana pribrali u Carigradu pa se tako po vremenu 
stvorio neki osobiti, recimo gospodski jezik, kojemu je bio 
vješt i Cirilo pa stao onda njime i knjige pisati. 

Od sviju tih mišljenja dva_ su. ponajglavnija, kojih se drže 
današnji najveći učenjaci, i domaći i strani. Jedni uče, da su 
Cirilo i Metodije pisali na jeziku svoga zavičaja, to jest na 
jeziku bugarskome, koji se prema današnjemu zove stari 
bugarski jezik, a drugi uče, da su jezikom Cirilovih 
krijiga govorili Sloveni, za koje su pisali Cirilo i Metodije, to 
jest panonski Sloveni, ogranak plemena slovenskoga, koje se 
sezalo na sjever ne samo do Dunava nego i preko Dunava u 
Moravsku, pa prema tome zovu jezik, za koji spominjemo, 
panonsko-slovenski ili prosto stari slovenski jezik (u nje- 
mačkome: altslovenische Sprache, u ruskome: (cTapiii) c4o- 
Bbnerili same). Mi ćemo u ovoj knjizi zvati jezik knjiga Ći- 
rilovih i Metodijevih jezik stari slovenski, a da ne bude nikake 
pometnje, treba izrijekom i ovdje spomenuti (što je već na- 
pomenuto u 1. sv. na str. 69.) jedno, da se sadašnji jezik slo- 
venski ili slovenački, kako se govori n. pr. u Kranjskoj, nije 
razvio iz jezika staroga slovenskog, na kojemu je pisao sv. 
Cirilo, nego se razvio iz jezika, koji je Cirilovu jeziku vrlo 
na blizu, ali nije s njime jedan; a drugo, da stari slovenski 
jezik nije bio u starini svjema Slavenima zajednički jezik (koji 
bismo zvali stari slavenski jezik, ili u njemačkome: altslavische 

Sprache, ili u ruskome eTapiii caaBaueriit a3H&B), iz kojega su 
po vremenu postali svi jezici slavenski, nego je i cn bio oso- 
bita grana, koja se izvila iz zajedničkoga jezika slavenskoga 
.kao i svi ostali jezici slavenski. 

= Jezik stari slovenski broji se danas k mrtvim jezicima. U 
samoj Panoniji istrijebili su ga Madžari, a koliko se njime 
govorilo na sjeveru i preko Dunava, nestalo ga je u češko- 
s.ovačkome jeziku, koji se s vremenom proširio sve do Du- 
nava. Najšire mu područje bješe u X. i XI. vijeku. 

Odredjen od sv. braće i potvrdjen od rimske stolice iznaj- 
prije za liturgički jezik crkve panonsko-moravske, on je postao 
poslije liturgički jezik kod svih Slavena, u kojih se vršila služba 
božja na slavenskome jeziku. Tako je crkveni jezik stari slo- 
venski prešao iz Velike Moravske k Česima, Slovacima i Po- 
ljacima, ka Hrvatima, Srbima i Bugarima, a iz Bugarske u 
ruske zemlje, u koje je možebiti već i prije došao ravno iz 
Panonije. 

Medju Slavenima zapadne crkve bio je stari slovenski jezik 
zle sreće: istisnut od latinskoga jezika iz crkve već na svršetku 
XI. vijeka, ne bješe mu nigdje drugdje mjesta da se održi i 
očuva, pa se tako sasvim gotovo bez traga dotamanio. (Vidi 
u 1. sv. na str. 70. 72.) Osim sviju ostalih katoličkih Slavena. 
jedini su ga Hrvati branili i obranili. u 

U Slavena istočne crkve nije se nigda gotovo ni znalo u 
crkvi za drugi jezik nego za jezik stari slovenski. Po liturgiji 
nastao je on uzvišeniji mimo sve narodne jezike, pa kao što 
je na zapadu upravo preko crkve izišao latinski jezik književni 
i u opće prosvjetni jezik, tako je i kod Slavena istočne crkve 
postao jezik stari slovenski jezikom književnim a po tome i 
jezikom prosvjetnim. Iz osobitih uzroka, koji će se poslije po-, 
kazati, bješe nasuprot u Hrvata jezik stari slovenski svagda: 
više ili manje sand“ jezik crkveni. 

Za vremena sv. Cirila i Metodija slavenska su plemena već 
živjela svako o sebi i govorila svako svojim osobitim jezikom. 
Prema tome stari se slovenski jezik i onda razlikovao kako od 

jezika zapadnih slavenskih, od jezika češkoga, poljskoga i lu- 
žičko-srpskog, tako i od istočnoga slavenskog jezika ruskog 1 
od južnih jezika slavenskih, to jest od jezika slovenskoga, hr- 
vatskoga. ili srpskog, i bugarskoga. Primivši jezik stari slovenski 
za svoj liturgički i književni jezik, Slaveni zapadni, južni i 
istočni trebalo je da uče taj jezik. Istina, što dalje sežemo u 
prošlost, to su jezici slavenski sve na bliže jedan drugome te 
nema sumnje, da su na primjer Hrvati u IX. ili X. vijeku 
razumjeli stari slovenski jezik gotovo kao i svoj rodjeni, ali. 
ako su ga i razumjeli, a ono opet nijesu mogli na njemu pi- 
sati bez osobite nauke; treba dakle svakako držati, da su spi- 
satelji, recimo hrvatski, srpski, bugarski i ruski učili jezik stari 
slovenski. Ali kako oni nijesu ni mogli taj jezik izbliže učiti 
kao mi danas što ga učimo, nije za čudo, što se kod sve po- 
zornosti i pažnje potkradalo koješta iz živoga narodnog go- 
vora u mrtvi jezik stari slovenski i u onim djelima, koja su 
se samo prepisivala iz izvornika starih slovenskih. Odatle do- 
lazi, te se već u spomenicima jezika staroga slovenskog, za 
koje se drži, da su napisani u XI. a možebiti i u X. vijeku, 
nalazi tragova živim jezicima narodnim. Tako na primjer u 
evangjelju, što ga je pisao djakon Gregorije od g. I056. do 
1057. za Ostromira, kneza novgorodskoga, ima koješto rusko; 
a u evangjelju, što se našlo u svetogorskome manastiru Zo- 
grafu, a napisano je po mišljenju profesora V. Jagića na svr- 
šetku X. ili na početku XI. vijeka negdje u Bugarskoj, ima 
nešto tragova narodnome jeziku bugarskome, dok u evangjelju 
marijinskome iz X. vijeka ima pojava, koji pominju na jezik 
hrvatski. Što su spomenici mladji, to im jezik u jednu ruku 
sve više zaostaje za pravim jezikom starim slovenskim a u 
drugu sve jače zanosi na živi narodni. Dogoneći tako koje za 
nevolju koje opet nehotice prepisači a još više spisatelji jezik 
stari slovenski prema svome narodnome, on najzad ako se i 
nije prometnuo sasvim u jezik narodni, a ono je opet postao 
čisto nalik nanj. Što se jezika samoga tiče, to su najstarije 
promjene u glasovima, dok u oblicima, riječima i sintaksi 

spomenici stari slovenski i teže i docnije popuštaju jezicima 
narodnim. Takav miješani jezik zove se u nauci hrvatsko- 
slovenski, srpsko-slovenski, bugarsko-slovenski, rusko-slo - 
venski i t. d., a spomenici pisani na takovu jeziku zovu sespom e- 
nici hrvatsko-slovenski, rusko-slovenski it. d., ili spo- 
menici stari slovenski roda hrvatskoga, srpskoga, 
bugarskoga i t. d. Primjera radi dodat ćemo nekolike vrste iz Ma- 
tejeva evangjelja (II. 1-6), kako su prevedena u spomenicima jezika 
staroga slovenskog i hrvatsko-slovenskog do svršetka XV. vijeka. 

U prijevodu Vukovu glase pomenute vrste ovako: 

I. A kad se rodi Isus u Vitlejemu Judejskome, za vremena 
cara Iroda, a to dodju mudarci od istoka u Jerusalim i kažu: 

2. Gdje je car Judejski što se rodio? Jer smo vidjeli nje- 
govu zvijezdu na istoku, i došli smo da mu se poklonimo. 

3. Kad to čuje car Irod, uplaši se i sav Jerusalim s njim. 

4. I sabravši sve glavare svešteničke i književnike narodne, 
pitaše ih: gdje će se roditi Hristos ? : 

5. A oni mu rekoše: u Vitlejemu Judejskome; jer je tako 
prorok napisao : 

6. I ti Vitlejeme, zemljo Judina! ni po čem nijesi najmanji 
u državi Judinoj; jer će iz tebe izići čelovodja koji će pasti 
narod moj Izrailja. 

U glagolskim evangjeljima (Asemanovu i marijinskome) iz 
svršetka X. ili iz početka XI. vijeka na jeziku starome 
slovenskom: 

a. U svrliškome evangjelju, koje će biti prepisano s glagol- 
skoga izvornika, XIII. vijeka (1279.) na jeziku srpsko-slo- 
venskome: 

I. ICOVCOY € POMABINOV CE BE KILOGABOME  HIOABHCIJEMH KH AHH 
HipoA1 IJApI: CE BARCEH OT = KbCTOKKO UPUHAOV Bb 1EpOVCANHUK  FJA- 
FONOVINE : 

2. PNE IECT6 POZKA€H CE 1Iph HIOATHCKU P= OKHABKOMb BO 3RE3AOV 
IEFO HA BHCTONJE, M ODPHXOXOMG NOKNONKTU CE t€MOV. 

3. Cruwmag se HpoAb 1apn CMETE CE M BCh IEDOVCIANMH C NEIHB. 

4. MH CBEpI KCE APXHIEpKIE HP KHHHNUKNI  MOANCKHIC,  BbHPJNAUE 
€, TAE XPHCTOCH PAZBANIETH CE. 

5. Ouu me prime IEMOY: Bb BHGAZOME MIOJEHCIJEMb, TAKO KO 
MHCAHO IECTb NpOpOKOMA : 

6. W THH BHGNEOME, ZEMNE HIOBAOBA, HHYUMIKE MEHBINI WECH  Eb 
KRNAAHKAXb HIOAOKAXb : HC TEE€ GO HJHAETb BNJANKA, HZKE OVNICETU 
MON MOIE H3pAHIK. 


2. U glagolskome misalu Kukuljevićevu iz XIV. vijeka na je- 
ziku hrvatsko-slovenskome: 


I. SRUObihi bH3ZPI WBQDD SQBAT ND ODRODJVAIMA DIGAO - 
VA3IMI OD OLPB BEBU VJŽAEM, Q3 NOIČNILLDS SU QNORIDAŽA 
(UG8UbB OD ZEHARĆDBMI HU A RHAF DR3 : 

2. ARUbA 3 628 Q3 VJŽABI BDIbABRIR? PODREDbARIM W3 
OvNI3QoDbH I%H3 PR NOQNIDAVA & [DB8Db3MI UaZBLAPRODE Q3. 

3. ads O3 BEBUObI VJQRABI QMIJUI Q3 8 ODIŠI ZEHAA- 
dbgmI LU PRMI. 

4. 8 QIPERODI N03 MBERBIBAB 8 ZPBĆNPELBOPODDOLehQZB3 
ODJUPAUNUI AMO PHI, ZRUbA AHEBRDUARI BIMKIŠL Q3 WE. 

5. aP8 QOI EAW3 IMH : NO NOBIDBdAAMA BDIGBASQVAIM, TDAZA 
#8 [PRQTPH IRQTD [DBHESZAMI : . 

6. 8 DDR Nnaonjbaam3, do3amMJd3 S DIbAUD A, PR&BMI BI MAP8 308 
ON OOaDATbEZAZAT BJDUb BODARAI: BQ 33 WA BOoRDE3INDOdA- 
Ob8Ih, HABI HNRRĆCITDI ČODObE MAI ZQoPRRTdI. 

c. U nikoljskome evangjelju, prepisanu s glagolskoga izvor- 
nika, od bosanskoga bogomila Hvala, na svršetku XIV. ili na 
početku XV. vijeka : 

“I. Hcovcoy sne possabniov ce gh BbITIHOMN HOJNCIJEME Eh AbBU 
Hpoyx1jap3, CE RIbXEbI OTK KGOVCTOKA UpH LOV Rb ČPOVCINUM FJATOJOVINTE: 

2. FAbl IECTh POKJE CE IJAPb  MOJNCEN 2 RHIEXOMb BO 3EH31OV 
€FO NA BbCTOIN, H OpRAOMH NOKIONNTH CE EMOV. 

3. Ovcanmagh zje Hpogb 1japb, CHETE CE H BCh GpOVCOMIM C HUM. 

4. VW CBGpAKK BCE APXHEPBE HP KUHZKHNKHI HIOJBICEBIE, BBNpANNIE 
€, Kbleu NpucTOCb PAEAJNETh CE. 

5. Ouu me prue euov: Bh O BHTIHOMBI MIOAEHCIJGIMH, TAKO BO Mi- 
CAHO €CTh NPOPOKOMR : 

6. m Tu KNTAnOME, ZEMNE HIOJORI, HBIYGIMb KE HAUDINIBIH O ECB 
Eh BIIAbIKIXb HIOJOBAXb ; HC TEBE BO HJHIJETH BNAADIKI, IKE OVOACETH 
Novani moe Ha3pannna. 

d, U najstarijoj glagolskoj štampanoj knjizi, u hrvatskome 
misalu od g. 1483. 

I. 3Dh'h bAJIPI WBRR BRHAŽT OD ODRDLODAZMA SBDOGASQVAIMI 
OO UbIPR BEHUbh V3JQRHBR, 23 NDIČdRONH HMM UDRUDAZA ([UEBObB 
un' 3emasdbami Oda RaAŠdaR3: 

2. SUbA JADNI RODI 6A3PI ZAO V3QAPI PDOGABNIH ?-NOBOb- 
BkaM WI QoODAONUbH 3% PR ODQDOIV3I & [DEBUbAMI [DAZDUL- 
PRIIB Q3 3MH. | 

3. RUDRURUD ČD3 BEHOK VJEMBI, QMINII Q3 BO LDKRI IBE- 
aaddami Wu Pamir. | 

4. 8 AARLERA NDQ3 GbABJEA3I 8 ZPRŽDPRZE BJDUbA8Q283 B ODUBA- 
WAU3 BAI, RUbA bEBRUIDANI BJUbUDI RI WR. 

5. 3P8 BOI GALI IM: QDI NOBODOKSMA BDUbLARRVAIMI. TDAZI 
W3 [DBQMPHA 3Q00 MBABSZAMI : 

6. a moa onagoštiaama, Oasmdd3 BDOkaRD A, PRRBMBNI MAPLIH 
308 00 ODBORUbHLAZI BDObSODAAT, 2Q UD3IW3 W3 BOnRDb3 NOŽA 
Ob32A, BOI MURKRŽITUIT ČOIDUbE M33 HOVER. 

Po prvome pogledu čini se, da nema osobitih razlika iz- 
medju ovih vrsta iz prijevoda staroga slovenskog i potonjih 
prijepisa hrvatskih ili srpskih, ali ogledavši ih izbliže razabrat 
ćemo, da ima znatnih osobina, po kojima se može odmah 
odrediti, da je prijevod onih vrsta pod 4, 0, ci d mladji, i da 
zanosi na narodni jezik hrvatski ili srpski. Evo samo nekoliko 
osobina u glasovima naših spomenika. 

Jezik stari slovenski imao je dva glasa, što su se izgovarali 
na nos: k x a koje glasi kao 02 u francuskoj riječi bon, 
i € ae koje se izgovara kao francusko zn u riječi fin. Tih 
glasova nema u jeziku hrvatskome, nego mjesto njih imaju 
uili e; tako n. pr. stara slovenska riječ PpPAJE NPNAK prida 
glasi u svjema i najstarijim spomenicima hrvatskim prema hr- 
vatskome jeziku [BE8mbs npuzov pridu, a staro slovensko ge 
ca sg obrnuto je u svjema našim spomenicima po izgovoru na- 
rodnome na 83 ce se. Ni za glas ge ili 8% ili 83, Mili nu, 
koji se od prilike izgovarao kao y, ne zna se u hrvatskome 
jeziku, nego se zamjenjuje glasom #, pa zato se i čita staro 
slovensko ga8PUW4+V8 CYuumagr slyšavb u spomenicima hr- 
vatskim (2 i 2) edbsuannn came slišav(2); što se u ćiri- 
lovskim spomenicima (a i c) piše m y mjesto narodnoga u z, 
to je samo onako od običaja, kao n. pr. i u nas što su ne- 
koji spisatelji još u novije vrijeme pisali persć ili 27 po sta- 
rome pravopisu, a čitali su kao i svi drugi 7st, vrt. U jeziku 
starome slovenskom bilježe se dva poluglasna, ito & Ri gb: 
ono se izgovaralo od prilike kao veoma kratko #, a ovo kao 
kratko £. U našim spomenicima ili se piše — onako od obi- 
čaja — ili jedno samo poluglasno + 1, ili se ne pišu nikako, 
ili se zamjenjuju po narodnome govoru glasom a; n. pr. staro 
slovensko 98 &-8PP RE Abu pišu naši stari kojekako: ili mn, 
Ronu (c) ili gn guu (a) ili nn obipg g gemu (2) ili on meg & 
mun (2), a riječ qp-g88 Bucb napisana je u misalu hrvatskome 
od god. 1483. une gaca. I glas A =, koji se u starome slo- 
venskom izgovarao kao e što kajkavci izgovaraju u riječi dete, 
bilježi se opet od nekoga običaja — ili znakom a 4 ili se 

Broz. Crtice II 3 

mjesto njega piše po narodnome govoru istočnom e ili po 
zapadnom 8 "; tako je n. pr. bogomil Hval napisao staru 
slovensku riječ gvA%RwJE ZEH3AR Zvezda po izgovoru svoga 
kraja 3gu340v zvezdu i t. d. 

I ovo nekoliko primjera mislimo da će moći pokazati, kako 
se prepisači, prepisujući knjige na mrtvome jeziku, nijesu mogli 
oteti živome govoru narodnom te su koje više koje manje 
zanosili se za njim. Sasvim pretegnuti nije nikako mogao jezik 
čisti narodni u crkvenim knjigama: svetost knjiga samih pa 
k tome i književna tradicija nijesu dopuštale, da se jezik cr- 
kvenih knjiga iz temelja izmijeni i zamijeni narodnim govo- 
rom. U knjigama, koje nijesu bile namijenjene upravo litur- 
gičkim potrebama, nijesu se svagda, osobito u nas na zapadu, 
pridržavali spisatelji staroga crkvenoga jezika. Tako su n. pr. 
evangjelja u misnim našim knjigama udešena prema evangje- 
ljima na starome slovenskom jeziku, a u evangjelistarima, 
iz kojih se čitalo narodu kod propovijedi, pisana su ona na 
jeziku narodnome; primjera radi ispisat ćemo ovdje spominjane 
vrste iz prvoga štampanog evangjelistara hrvatskoga od god. 
1495 : 

I. Pokle se rodi Isus u Betlemi židofskomu u dni Iruda 
kralja, evo kralji od istoka pridoše u Jerusalem govoreći: 

2. Gdi je kralj židofski, ki se jest porodil? jere smo vidili 
zvizdu njegovu u istoku i prišli smo pokloniti se njemu. 

3. Slišaviši to kralj Irud  smutil se jest 1 vas Jeruzolim 
s njim. 

4. I skupitši fse vladafce popofske i knjižnike od puka, is- 
pitovaše od njih, kadi će se Isukrst poroditi. 

5. A oni rekoše njemu: U Betlemu židofskomu, jere tako 
pisano jest po proroku: 

6. A _ ti, Betleme, grade žudejski, nikakore nisi najmanjši u 
poglavicah žudejskih, jere iz tebe izajdet (po crkvenome, 
mjesto: izajde) vojvoda, ki će vladati pukom mojim u Izraelu. 

Knjiga pisanih na jeziku starome slovenskom bilo je iznaj- 
prije, koliko se može pouzdano odrediti, mnogo na broj, a 

širile su se i umnožavale u prijepisima. Koliko su u prijepi- 
sima sve više dobijali maha živi jezici narodni, toliko su se 
taki prijepisi i radije i više čitali, jer su se opet lašnje razumijevali 
nego izvornici stari slovenski. Tako su knjige stare slovenske 
dolazile sve više i više u zaborav, a s njima je dakako i po- 
znavanje jezika staroga slovenskog išlo sve na manje. A kad 
su prijepisi sasvim zamijenili izvorne knjige, s kojih su se pre- 
pisivali, nije za čudo, što se kod knjiga pisanih na miješanome 
jeziku, n. pr. na jeziku hrvatsko-slovenskome, s vremenom 
posve zaboravio u nas jezik stari slovenski te su naši stari 
uzeli misliti, da sv. Cirilo nije drukčije ni pisao, nego onako, 
kao što su oni čitali u svojim knjigama. (Isporedi o tome i 
ono što je spomenuto na str. I8.) Po tome ćemo lako ra- 
zumjeti, što naš stari ljetopisac pripovijeda, da je »sveti muž 
Kostanc naredio popove i knjigu hrvacku, i istumačio iz 
grčkoga hrvacku knjigu i hrvacka istumačio evangje- 
lja i sve pištule crikvene, i tako staroga kako novoga za- 
kona.« Take su držali i Srbi 1 Bugari i Rusi svaki za jezik 
svojih knjiga, da je njime pisao sv. Cirilo, dok se nije u drugoj 
polovini XIV. vijeka stalo medju Slavenima istočne crkve, 
upravo medju Srbima i Bugarima, širiti mišljenje, da je rusko- 
slovenski jezik pravi jezik Cirilovih i Metodijevih knjiga. 

Južne Slavene istočne crkve i Ruse vezale su odvajkada ti- 
jesne sveze i vjerske 1 književne. Po manastirima srpskim i 
bugarskim svagda je bivalo i ruskih kalugjera, a u historiji 
ruske crkve i književnosti spominju se zaslužni duhovnici i 
spisatelji rodom Bugari i Srbi. Osim pravoslavnih južnih Sla- 
vena zalazili su pokadšto u Rusiju i katolički Slaveni, a naime 
Hrvati, za koje kaže u opisivanju svoga puta (1437) Simeon 
Suzdaljski, što je pratio metropolita ruskoga Izidora na crkveni 
sabor u Florenciju, da su »po jeziku Rusi a po vjeri Latini« ; 
tako je na svršetku XV. vijeka došao u Novgorod sddebni 
iz naših krajeva dominikanac Benijamin, koji je po zapovijesti 
arhiepiskopovoj izmedju ostaloga prevodio s latinskoga i knjige 
o Makabejcima na jezik rusko-slovenski, pa ne znajući sasvijem 


* 

dobro jezika, ostavio je gdjekoje riječi i neprevedene (n. pr. 
sttvoriša balistasn i mahinasn). Najživlje je općenje 
izmedju pravoslavnih sjevernih i južnih Slavena bilo na Svetoj 
gori, gdje su imali svoje manastire Srbi Hilendarski, Bugari 
Zografski a Rusi sv. Panteleemona. Oko tih manastira nasta- 
javahu s najvećom pažnjom svi bez izuzetka gospodari, i srpski 
i bugarski i ruski. Kao što se nekad srpski car Stjepan Dušan 
Silni brinuo slavenskim kalugjerima svetogorskim, a osobito 
ruskim, tako je poslije, kad su propale samostalne države 
južnoslavenske, bila briga ruskih careva, da štite slavenske 
Svetogorce. Bit će vrijedno, da se zabilježi, kako su srpski hilen- 
darski kalugjeri donesavši ruskome gospodaru Ivanu Vasiljeviću 
(F 1505.) ikone sv. Simeona, Save, Stjepana, Milutina, cara _La- 
zara i druge, molili cara, da bi ih branio ne samo od Turaka 
nego 1 od Grka. »U našemu otačanstvu«, govorahu kalugjeri, 
»nema danas ni kneza ni vodja; nade nemamo ni na koga, 
do samo na Gospoda, 1 prečistu njegovu Bogomater, i na 
.tvoje sveto i veliko i blagočastivo carstvo. Naši manastiri sla- 
venski u tudjoj su grčkoj zemlji, a mi bez svojih careva i 
“ktitora trpimo i glad i žedj i golotinju medju bezbožnim Aga- 
renima (Turcima). Smiluj se, care, na nas, i primit ćeš platu 
od Boga sa blaženim pokojnikom velikim knezom Jaroslavom, 
koji je osnovao porodicu sv. Panteleemona, i sa svetima na- 
šim, svetim Simeonom i Savom.« 

Kako je bilo znatno općenje izmedju južnih Slavena i Rusa, 
nije za čudo, što se sva sila knjiga roda hrvatskoga, srpskoga 
i bugarskog rasijalo po Rusiji, za koji je opet kao u zamjenu 
došlo mnogo knjiga roda ruskoga na jug, osobito k Bugarima 
i Srbima. Kod tolikih knjiga pisanih na jeziku starome slo- 
venskom različitoga roda moralo se napokon zametnuti pitanje, 
kaki je bio jezik, na kome su sve te knjige bile iznajprije pi- 
sane, jer nije moguće, da su Cirilo i Metodije pisali i hrvat- 
sko-slovenski, i srpsko-slovenski, i bugarsko-slovenski, i rusko- 
slovenski. Budući da se za jezik stari slovenski nije više znalo, 
zato se uzelo tražiti, koji bi izmedju poznatih jezika književnih 

mogao biti jezik knjiga Cirilovih i Metodijevih. Znajući, da je 
sv. Cirilo učio i Kozare, koji su sjedjeli u današnjoj južnoj 
Rusiji, lako se porodilo mišljenje, da je on naviještao vjeru 
najprije Rusima a istom poslije panonskim i moravskim Sla- 
venima i prema tome da je najprije naučio upravo ruski jezik. 
S time je u svezi, što se čita u životu sv. Cirila, sačuvanu u 
prijepisu iz XIV. vijeka, kako je Konstantin filozof zašavši 
medju Kozare »našao onamo evangjelje i psaltir, oboje pisano 
slovima ruskim.« Koliko se godj s pravom sumnja, da spo- 
menuto mjesto onako kako je zabilježeno, nije bilo već od 
početka u žiću sv. Cirila, nego je poslije pribilježeno, toliko 
opet nema sumnje, da je upravo ono ponajznatnije utvrdjivalo 
mišljenje, da je Konstantin-Cirilo pisao na jeziku ruskome. U 
ostalome, bilo kako mu drago, u drugoj polovini XIV. i u 
početku XV. vijeka javlja se i medju neruskim Slavenima vje- 
rovanje, da je rusko-slovenski jezik pravi jezik Cirilovih i Me- 
todijevih knjiga. Konstantin filozof Kostenski, poznati spisatelj 
srpski iz prve polovine XV. vijeka, raspravljajući u svome 
djelu o pravopisu i pitanje, na koji je izmedju slavenskih je- 
zika iznajprije prevedeno Sveto pismo, dokazuje da je na ruski, 
ako ne sasvim, a ono svakako u glavnome tako da su se po- 
gdjekoje samo riječi uzimale i iz drugih slavenskih jezika, a 
naime iz bugarskoga, iz češkoga, iz hrvatskoga i srpskog i 
iz samoga bosanskog -jezika, i od te smjese postao je jezik 
svetih knjiga. 

Utvrdivši se mišljenje, da je rusko-slovenski jezik ne samo 
najstariji slavenski jezik crkveni, nego i pravi koreniti govor 
plemena slavenskoga, on je sve više i više preotimao mah |; 
u književnosti južnih Slavena, a osobito onamo od svršetka 
XVII. vijeka, kad Srbi i Bugari u jedan put ostadoše bez 
svojih crkvenih knjiga. Što je bilo u našim zemljama štampa- 
rija, u kojima su se štampale crkvene knjige za narod istočne 
crkve, one su sve pod gospodstvom turskim prestale u XVII. 
vijeku. U tome stanu Rusi izdavati crkvene knjige ne samo 
za narod ruski nego i za druge pravoslavne Slavene, a sve 


38 Prvi prosvjetitelji slavenski. 

na jeziku rusko-slovenskome, ili kako su ga već stali zvati, na 
jeziku slavenskome. Biblije i ostale crkvene knjige izdaju 
se za upotrebljavanje kod ,BeamgopoccoBE, Bolrape " CpBGOBE 
H TNpouib NOAOGHEIXB HAMB BE IpaBocdaBit“, medju kojima se 
vrši služba božja ,GOTOJTOAHEIME HI3BHIKOMB CAOBEHCKEME BB Re- 
Angoli no Magoii Pycig, BE Cep6Exe u BoarapExE“; izdaju se 
»BB OGIIJIO NOAB3Y BB GJarovecTin cBETAOCIAPDILATO, BEANEAFO 
H caaBnaro napoaga Poccijickaro m rpouixb HapoAoBb mpecia1- 
qmaiimaro asika ClaBeneka, GoxecTBeHnrxp macaniii vuorpe- 
GIAPNIHXB I BE IpABOBEpiN &NBYNIIXE“, koji u crkvi imaju 
»Muporiit 1 BeamKocJaBHErii gsugp CaaBenckiii, Bb Belnkojli m 
Magoii Poccig, BE CepGiu, bolrapin“, a taj je ,claBencsili 
A3HEB OTEIB II IICTOUHUKE“ svjema ostalim slavenskim je- 
zicima. 

Kod ovih rusko-slovenskih knjiga malo po malo sasvim se 
zaboravile medju Bugarima i Srbima stare knjige i stari njihov 
jezik crkveni, pa se danas kod Slavena u svoj grčko-iztočnoj 
i grčko-sjedinjenoj crkvi upotrebljavaju knjige samo na rusko- 
slovenskome jeziku. Primjera radi pokazat ćemo evo kakav je 
medju nama bio jezik u istočnoj crkvi XVI. vijeka, a kakav 
je danas. 

G. 1552. štampao je gh Grawpagt Trojan Gundulić or Renu- 
Karo rpagaZoveposnuka evangjelje, oko kojega se trudio i 
FORUIHGIH MNOTO OKANNHEHUH H MBK Kb OHHOJENT IGPOMOHAXb MAP- 
Mpi€ OT MOHICTBIPA FaaroMEMAFO Mpukunuu UpKRA, NIKE IECT6 BABI3b . 
Ypeuie ropu. U toj knjizi imaju spominjane vrste iz Matejeva 
evangjelja (II. 1—6) ovako: 

I. lIcoycov :K€ pomaouoy Ce Bb BIGIcEeMR TOVAEHCTEMH Kb AH 
Ipoga IJECApA, BOCE BABCBIH OTh O BHCTOKH  UPIHAOMIE Bb IEPOCAANMH 
FNAFO MOLE : 

2. FAR IECTh POA€H CE IJECIPh 1OVABHCEh ? BHAEXOM BO 3BE3A0V 
EFO HA BbCTOIJE H UPIHAOXOMH NOKIONHTH CE EMOV. 

3. GINNIAE me IpOAb IJECAPh, CMOVTU CE H BbCH IEPOCANHME Ch HEMA, 

4. H CbBPIRb BbCE ApxiEpEiE HP KRHKGNHKH NOJbCKBIE, BhNPANIJANIJE 
OT HHXb, FAT NpHCTOCh PAKANET CE. 

5. QUu me pENE EMOV: Eb KTGNEEME  IOVABHCTEMb; TAKO BO 
NHCINO IECT NPOPOKOM : 

6. H Tb BHOAEEME, ZEMME TOVAOBN, NHYHM KE MhNUIH ECH Bb BNI- 
AUKAXh IOVAOBAXh; NC TEBE GO U3BIJETh KOZKAb, HIGE OVNACETK: MOJI 
MOE HCPANAH, 


A evo kako se danas čita u nas u istočnoj crkvi: 

I. IHCOVCOV mE pomamOv CA! EE EHGIEENE IOVAEHCTEME, EO“ 
aun Hpoga iapa!, ce KOolceuž OTE BOCTOKE“ npingoma“ go? lepo- 
CAMIME, FNAFONIONJE : 

2. FAB E€CTh POKBJEH CA! IJAph 1OVACHCKIH ? BUABXOMT BO 3BR3LOV 
€FO HA KOCTOIJE?, Ho OpiHgOXOME NOKAONHTH CA! EMOV. 

3. Gumene HpoxE apo cMovTu ca!, u ,Bech* lepocamuME 
Ch NHMT, 

4. Ho COBpPABE“ EBCA! NEpROCECIJIENHHKHŠ HOO KHUGNNKH  MOJCKIA!, 
BONpOwANEŽ OT NHXE: TAE XpHCTOCE PABJAET Ca!. 

5. Qu me pekoma“ euoy: BE Bue1iceME IOVJEHCTEMb; TAKO 
50 MHCANO ECTb NPOPOKOMT: 

6. u Tu PBno1eeue, 36M1E IOVKOEN, NHYHMIBE MENI“ €CH KO? 
BNAAHKAXTE IOVNOENXE: HZE TEBE GO HZBIAETE BO!KAb, HZGE OVNICETE 
mogu moa! Icpanna!, 


Istom u novije vrijeme, kad su stali izlaziti na svjetlo stari 
književni spomenici, pretegnulo je u učenomu svijetu mišljenje, 
da najstariji jezik crkveni, jezik knjiga Cirilovih i Metodijevih, 
nije jezik ni starih hrvatskih, ni starih srpskih, ni starih bu- 
garskih pa ni starih ruskih knjiga, da se jezik sviju tih 
knjiga zanosi za jezikom još starijim, a to je jezik stari slo- 
venski. On je bio prvi izmedju svih slavenskih jezika jezik 
književni, na koji su se u potonje vijekove svi Slaveni, koji 


1. Čitaj po ruskome: sja, carja, vsja, ljudskija, moja, israilja, — 
2. vo, volsvi, vostokt, vostocć, sobraht, voprošaše, po ruskome, dok bi 
po hrvatskome ili srpskome trebalo da bude va ili u, sabrah ili zbrah 
it. d. — 3. pridoša, rekoša ruski, mjesto hrvatskoga pridoše, rekoše, — 
4. Ve&sb. menši ruski mjesto hrvatskoga vas, manjši, — 5, pervo- po 
ruskome mjesto hrvatskoga prvo—. 


i. 


40 | Prvi prosvjetitelji slavenski, 
su vršili službu božju na narodnome jeziku, jedan više drugi 
manje ugledali. 

To je u kratkim crtama sudbina jezika staroga slovenskog, 
koji zamrijevši negdje u XI. vijeku održao se pomladjen u 
raznolikome vidu kao liturgički jezik sve do dana današnjega. 
Otprije bijaše on i književni jezik osobito u Slavena istočne 
crkve, dok je kod nas Hrvata već u starini ustupio u proiz- 


vodima svjetovne književnosti mjesto narodnome govoru. Kao 


jezik crkveni on bijaše i kulturni jezik, i po tome sprečavaše, 
istina, u Srba, Bugara i Rusa viši razvoj jezika narodnoga, 
ali ujedno odbijaše svaki tudji jezik, da se ne nametne pro- 
svijetljenim redovima narodnim kao kulturni jezik. Zar bi u nas 
na štetu narodnoga jezika bio pretegnuo u knjizi latinski jezik, da je 
kojom srećom obladala po svemu narodu liturgija slavenska ? 
A je li jeziku hrvatskome ili češkome ili poljskom od dugo- 
trajnoga gospodovanja jezika latinskoga veća korist, nego 
što je na primjer ruskome od jezika staroga slovenskog ? 
Nama bi dakako bilo milije, da se u Srba književna radnja 
razvijala na čistome jeziku narodnom, ali nam je opet draže 
gledati u njih književni jezik stari slovenski nego u nas jezik 
latinski ili talijanski. A k tome treba i to imati na pameti, da 
jezik stari slovenski nije nigda sasvim istisnuo iz književnosti 
jezika narodnoga, nego je dopuštao, da se ion malo po malo 
kao uzgaja i pripravlja za višoko zvanje, koje mu je namije- 
nila budućnost. Riješivši narodni život spona u koje ga sapi- 
njahu stare predaje i predsude, novi je vijek razvezao 1 na- 
rodne jezike. Lomonosov (1711—1765) u Rusa, i Dositije 
Obradović (1739—iI811) u Srba, prekidoše starinske predaje, 
a njihovi našljednici Rus Nikola Karamzin (1766—1826) i 


: Srbin Vuk Stefanović Karadžić (1787—1864) izvojevaše svaki 


a 


svome narodnome jeziku potpunu pretežnost i neograničenu 
vlast u književnosti. Od toga vremena živi jezik stari sloven- 
ski kao časna starina samo u crkvi, a sva je prilika da ga 
odatle ne će za dugo i dugo vrijeme potisnuti jezik narodni. 
Područje jednome i drugome oštro je označeno, i lakše je 

pomišljati, da će s vremenom i narodni jezik pretegnuti u 
crkvi, nego da će jezik crkveni ikad doći opet do one pre- 
vlasti u književnosti, koju je u prošlosti imao. I jedan i drugi 
jezik svetinja je narodna, ali što je jezik crkveni bio u pro- 
šlosti, ono ne može i danas da bude. Književnost našega vre- 
mena treba da crpe svoju snagu iz naroda, iz kojega je nikla: 
njezin je život u živome jeziku narodnom ; tudji ili mrtvi jezik 
sapinje je u poletu, bez kojega joj nema ni pravoga života. 
Jezik stari slovenski nije, kao otprije što su neki mislili, onaj 

stari zajednički jezik slavenski, iz kojega su se po vremenu svi 
ostali razvili, ali se opet može reći, da je onome zajedničkom. 
jeziku mimo sve ostale on najbliži već i zato, što je sačuvan, 
iz vremena, iz kojih nam se nije zabilježen učuvao ni jedan 
drugi jezik slavenski. «Odatle jeziku starome slovenskom i ve- 
lika naučna vrijednost. Budući u neku ruku na medji izmedju 
dohistoričkoga i historičkoga doba, on, kao najstariji predstav- 
nik jezika slavenskih, vrijedi u nauci današnjega vremena u 
opće kao najstariji jezik slavenski; po njemu se prodire u tamno 
doba negdašnjega zajedinstva jezika slavenskih a ujedno se 
živo osvjetljuje historički život pojedinih slavenskih jezika, koji 
su kao mladji od njega. Nebrojene pojave u jezicima slaven- 
skim ostale bi bez njega i najoštrijemu oku zagonetne. Učeno 
istraživanje jezika slavenskih počinje upravo u vrijeme, kad su 
uzeli na svijet izlaziti spomenici jezika staroga slovenskog. U 
redovima modernih nauka odredjeno mu je časno mjesto. On 
se predaje u svim universitetima, duhovnim akademijama i 
historičko-filologičkim institutima u Rusiji; u našoj monarkiji 
u universitetu bečkome, budimpeštanskome, černovičkome, 
gradačkome, krakovskome, lavovskome, praškome i zagre- 
bačkom; u carstvu njemačkome u universitetu berlinskome,_ 
breslavskome, i leipziškome, a po jedna stolica namijenjena 
mu je u Danskoj, Francuskoj, Italiji, Srbiji i Švedskoj. I u 
srednijim školama ruskim, bugarskim, srpskim, hrvatskim i slo-\ 
venskim uči se jezik stari slovenski kao osobiti naučni predmet. ' 
Prije neko pedesetak godina bavilo se oko njega tek nekoliko 

slavenskih učenjaka, a gle danas! Jezik stari slovenski živi 
još od starine kod većine Slavena u crkvi, a u nauci uskrsao 
je on u naše vrijeme na nov život kod sviju bez razlike 
Slavena. 


IV. 
Književni rad svete braće. A 
Šta su Pisali na jeziku starome slovenskom  Cirilo i Metodije. 
— Anjiževno nastojanje njihovih učenika u Bugarskoj. — Vijek 
Siineonov, —— (Vajznamenitiji spomenici jezika staroga slovenskog 
iz X—AX1. vijeka. — Osvrt na zasluge prvoučitelja slavenskih. 


Kad je car Mihailo pozvao svetu braću, da krenu u Mo- 
ravsku propovijedati riječ Božju, stade Konstantin, kako piše 
u njegovu životu, na molitvu i doskoro mu se javi Gospod, 
i Konstantin stvori slova i poče pisati: »U početku bješe 
riječ, i riječ bješe u Boga, i Bog bješe riječ.« A to su riječi, 
s kojima počinje evangjelje, što ga je napisao sv. Ivan. Medju 
izabranim dijelovima svetoga evangjelja, što se čitaju kod službe 
božje uz crkvenu godinu, počevši od uskršnje nedjelje, na 
prvome je mjestu čitanje iz prve glave Ivanova evangjelja, 
koje počinje: U početku bješe riječ. Po tome je Cirilo najprije 
priredio na jeziku starome slovenskom nedjeljno ili iz- 
borno evangjelje. Je li ovaj posao dovršio Cirilo još u 
Carigrađu, ili istom poslije u Moravskoj, gdje je nastavio pri- 
redjivati i druge knjige, što trebaju kod službe božje, to se 
ne može sasvim pouzdano odrediti. A teško je odrediti izbliže 
i to, koliko je oko prvih knjiga nastajavao Cirilo sam, i je li 
u tome poslu i koliko imao djela i njegov brat Metodije, a 
možebiti i njihovi prvi učenici. 

Kad su se Sv. braća g. 867. digla putovati u Rim, nema 
samnje, da su bile već dovršene u prijevodu ove knjige: 
evangjelje, kako se upotrebljava u čitanju crkvenome; 
apostol, to jest čitanja iz djela i poslanica apostolskih; 

psaltir i služba, u kojoj su bile molitve i pjesme, što se 
čitaju na jutrenju, časove, obednju, večernju, pavečernjicu, na 
tajnu službu i na krštenje. Sve to bješe udešeno prema obredu 
i ustavu crkve istočne, koji je bio u IX. vijeku mnogo kraći 
i prostiji nego u potonje vrijeme. Te knjige odobri 1 posveti 
papa Hadrijan II. i položi ih na žrtvenik, što je nad grobom 
sv. Petra, i pjevahu nad njima svetu liturgiju (vidi str. 8.) 

Započetu književnu radnju nastavi po smrti Cirilovoj Meto- 
dije sa svojim učenicima. U životu Metodijevu, koji će biti 
napisao jedan izmedju učenika njegovih, spominje se, kako je 
odabrao od učenika svojih dva brzopisca i preveo sa grčkoga 
jezika na slavenski u brzo vrijeme sve knjige starozavjetne 
osim knjiga o Makabejcima, dok je evangjelje i apostol 1 
psaltir bio već otprije preveo s Konstantinom zajedno. I Ivan 
eksarh bugarski, koji je živio za vrijeme cara Simeona, svje- 
doči, da je »veliki božji arhiepiskop Metodije preveo sv e 
ustavne knjige, šezdeset na broj, s helenskoga, to jest 
grčkoga jezika na slavenski.« A to su knjige, koje se i danas 
broje medju knjige Svetoga pisma, osim nekoliko knjiga, kao 
što su: knjiga crkvenjakova, tri knjige o Makabejcima, knjiga 
o Esteri, knjiga o Juditi i knjiga o Tobiji. 

Osim prijevoda Svetoga pisma kazuje se u životu Metodi- 
jevu, da je preveo nomokanon, zbornik crkvenoga prava, 
kakovo bješe u njegovo vrijeme u istočnoj crkvi, i paterik 
ili otačnik, u kome su u kratko napisani životi sv. otaca 
crkvenih. A napokon pripovijedaju stare knjige, da je Metodije 
preveo s grčkoga i osam besjeda svoga brata Konstantina, 
što ih je on govorio Kozarima, braneći vjeru Hristovu od 
Muhamedovaca i Židova, i to će biti, misli se, ona knjiga, 
koja se u starini često spominje pod imenom: »slavenski 
Čirilo«. B 

Izagnani od silovitih Nijemaca iz Moravske 1 Panonije, uče- 
nici sv. braće krenuše u zemlje hrvatske, srpske i bugarske. 
Dočekani objeručke, nastaviše posao svojih učitelja, ugledajući 
se na njihovo nastajavanje i oko vjere i oko književnosti. Bez 


-__ 

njih književna radnja Cirilova i Metodijeva bila bi za Slavene 
potonjih vijekova kao da je nikad nije ni bilo. Da je nesrećom 
Nijemcima pošlo za rukom sasvim bez traga zatrti i istrijebiti 
liturgiju slavensku a s njome i zametak književnosti slavenske, 


oko zna, kad bi opet svanulo sretno doba, u kome bi se mogla 
uhvatiti klica narodne književnosti medju Slavenima, koji su 


svi bili pod vlašću tudje prosvjete, ili zapadne ili istočne? 
Treba samo da se spomenemo, koliko je vrijeme proteklo, 
dok su, na primjer, na zapadu proklicale književnosti na na- 
rodnim jezicima! Pa recimo, da su u ovoga ili onoga naroda 
slavenskog i bile takove kulturne prilike, te se mogla već 
dosia rano zametnuti književnost i nezavisno od Sv. braće i 
njihovih učenika, zar bi ta književnost ikad imala onoliki ugled, 
kao što je ima književna radnja Cirilova i Metodijeva? Bez 
toga ugleda kod prilika, kake su bile u srednjemu vijeku, 
osnova bi joj bila slaba, razvoj težak, a što je najznatnije, bez 
njega jedva bi se bila proširila preko granica svoje po- 
stojbine. 

Najviše su radili oko knjige slavenske učenici Cirilovi i Me- 
todijevi u Bugarskoj, gdje je za cara Simeona (+ 927) knji- 
ževnost slavenska slavila već zlatni svoj vijek. Cijeneći u ve- 
like prosvjetu grčku, promicao je car Simeon i unapredjivao 
što je više mogao novu prosvjetu medju svojim narodom: 
on je htio, da njegov narod bude i po državnoj i po pro- 
svjetnoj svojoj snazi prema Grcima. Za njegova vijeka radili 
su na književnome polju sv. Klement, rodom Bugarin, 
vjeran učenik i pomagač slavenskih apostola (vidi str.23—24.) ; 
Konstantin, prezbiter bugarski i episkop, za kojega se piše, 
da je bio učenik Metodijev; Ivan, eksarh bugarski; pop G re- 
gorije i mnogi drugi Pa i sam car Simeon, novi Pto- 
lomej, prihvatio se pisati. »Ispitavši sve knjige Svetoga pisma, 
stare i nove, i svih učitelja narav i običaje i mudrost, — tako 
se čita u jednome starom rukopisu — car Simeon začudi se 
mudrosti blaženoga Ivana Zlatousnoga, pa kako bješe vikao 
sve knjige njegove čitati, odabra iz tih knjiga besjede i složi 

ih u jednu knjigu i prozva je Zlatostruja (t.j. slova, 
besjede)«. 

Djela te slavenske književnosti namijenjena su odgoji na- 
rodnoj u čisto kršćanskome duhu. Najbrojnije su besjede du-. 
hovne, u kojima se izjašnjuju istine nauke kršćanske, tu- 
imačenja štiva evangjelskih, što se čitaju narodu u crkvi, i 
životi ugodnika božjih, na koje treba da se ugleda pravi kr- 
šćanin. Svi ti spisi do nekoliko izuzetaka ili su upravo prije- 
vodi grčkih knjiga ili opet koje više koje manje samostalni 
izvodi iz njih. 

Što se same unutrašnje vrijednosti te književne radnje tiče, 
ona je prema onome, što mi danas ed književnosti ištemo, 
gotovo nikaka. Mi bismo dakako bili gotovi dati čitav tovar 
tih starih knjiga za nekoliko listova, na kojima bi bili upisani 
dogadjaji iz narodne povjesti, ili za nekoliko narodnih pjesama 
ii pripovijesti iz onoga vremena, ali književne potrebe starih 
onih vremena bile su sasvim drukčije nego danas što su. 
Mlada književnost, koja je stala istom progovarati, nije se 
mogla oteti dohvatanju razvite prosvjete bizantinske, u koje se 
području razvijala, ona se morala povoditi za književnošću bi- 
zantinskom. Samo je šteta, što je bila grčka književnost onih 
vijekova udarila smjerom, u kojemu nije mogla radjati djelima, 
koja bi bila vrsna pobudjivati osobiti interes i u najkasnijim 
vremenima. 

Po trudu i nastojanju spomenutih književnika, kaže Jagić, 
rascvjetala se književnost u Bugarskoj toliko, da se doskoro 
mogla bogatstvom književnih djela crkveno-nabožne sadržine 
smjelo poredjivati s obje najbogatije onoga vremena književ- 
nosti, s grčkom i latinskom, natkriljujući u istome smjeru 
svaku drugu književnost evropsku. Da, pravo rekavši, u Evropi. 
onoga doba i ne bijahu po jeziku nego ove tri crkvene knji- 
ževnosti: grčka, latinska i slavenska. Slavenska kao mladja 
oslonjaše se sasvijem na obje starije, a osobito na grčku, 
koja joj je najbliže stajala po prilikama nabožnim i crkvenim ; 
koliko u prijevodima, toliko i u izvornim djelima podje ona 

sasvijem smjerom ove te joj je nalična, koliko samo može 
biti najvjernija kopija svome originalu. Velika je za cijelo ne- 
sreća po slavenski svijet, što se našao u takim prilikama, te 
je kao zdrav i jedar mladić crpao životnu snagu iz matora i 
nezdrava starca, u kojega su već svi sokovi skvareni i kužni 
bili; da je njemu, koji istom stupaše u život, treptjela pred 
očima slika onoga, koji već izdisaše; što je morao duh svoj 
razvijati i njegovati uz književnost, kojoj već svakoga duha 
nestajaše, u kojoj mjesto živahne originalnosti vladaše mrtvo 
slovo kompilacije. To je bizantinizam grčki, koji se iz 
literature grčke jednako preseljavao u naše slavenske: bugarsku, 
srpsku i rusku. Mi ćemo njemu u našoj staroj srpskoj knji- 
ževnosti pri svakome koraku na trag naići te čovjeka mora 
upravo srce boljeti, gledajući, kako se mnogo umnih sila na- 
šega naroda besplodno istrošilo na puko gomilanje praznijeh 
riječi, gdje čovjek ne zna, bi li se većma divio golemu trudu 
kompilacije, prevodjenja i prepisivanja, ili strašnoj praznoći 
unutrašnjoj. Ovaj se smjer očituje već ovdje kod pomenutih 
književnika, a osobito u težnji samoga Simeona, premda i 
njih još jednako oduševljava uzor velikih slavenskih učitelja, 
Cirila, Metodija i Klementa, pa štogod radili, oni rade u živoj 
svijesti, da sve biva na korist slavenskoga naroda. U njih 
ne spade jošter radnja književna kao kod potonjih tako nisko 
te bi se smatrala pukom askezom religioznom, kao jedan način 
pokore za grijehe ili kao zadužbina, kojom se otvora put u 
naselje nebesko ; ona se kreće na javi, usred naroda i njegovoj 
je koristi namijenjena. 

Po smrti cara Simeona (+ 927) uze se lomiti državna sila 
bugarska; nevolje zaokupiše Bugarsku i spolja i iznutra, i ona 
pade g. I0I9. a grčki car _ Vasilije Bugarobilac učini je pro- 
vincijom carstva istočnoga. Sad popusti u Bugarskoj i radlji- 
vost književna, a plodove zlatnoga vijeka Simeonova primiše 
u baštinu Rusi, pa Srbi i Hrvati i na čvrstome osnovu njihovu 
stadoše razvijati svoju književnu radnju. Djela stare bugarske 
književnosti ostadoše i u napredak uzori, a njihov jezik, jezik 

stari slovenski, posta zajednički književni jezik, koji se, kao 
što je spomenuto (str. 29 — 30.) u koječemu istina mijenjao, a 0so- 
bito u glasovima i oblicima prema narodnim jezicima, ali opet 
u glavnome učuvao svoj starinski značaj. 

Djela, što ih poznajemo iz te _ prve književnosti slavenske, 
poznata su nam samo iz kasnijih prijepisa. Najstariji rukopisi 
bit će najmanje stotinu godina mladji od vijeka Cirilova i 
Metodijeva. A evo najznatnijih književnih starina, za koje se 
drži, da ne će biti napisani poslije XI. vijeka, i u kojima se 
očuvao mimo sve ostale mnogobrojne spomenike ponajbolje 
prvi književni jezik slavenski, jezik stari slovenski. 

y Asemanovo_ili vatikansko izborno. evangjelje. 
Za taj glagolski rukopis, u kome su napisana čitanja iz evan- 
gjelja, što trebaju uz crkvenu godinu u crkvi, misle učeni 
ljudi, da će biti pisan X. vijeka negdje u Bugarskoj. Glasoviti 
učenjak Josip Simeon Aseman, bivši poslan od pape na istok, 
sabrao je ondje mnogo dragocjenih rukopisa, koje je papa Kle- 
ment XIII. odredio da se čuvaju u vatikanskoj biblioteci. 
Medju tim rukopisima našao se i jedan glagolski, što ga je bio 
Aseman g. 1736. kupio. u Jerusolimu od kalugjera grčkoga 
zakona: to je naš spomenik, koji se po nalazniku svome zove 
Asemanov, ili vatikanski po biblioteci u kojoj se čuva. Izdali 
su ga na svijet naši učenjaci : prvom dr. Fr. Rački (u Zagrebu 
1865) a drugom dr. Iv. Črnčić (u Rimu 1878). 

1) Savina knjiga zove se najstarije ćirilovsko izborno evan- 
gjelje iz XI. vijeka. Po jednoj bilješci mislilo se, da ga je pisao 
nekaki pop Sava, pa odatle mu ime. Rukopis, kojemu se ne 
ne može odrediti domovina, gdje je pisan, izdao je g. 1868. 
u Petrogradu glasoviti ruski učenjak J. Sreznevski. 

3 Četveroevangjelje zografsko zove se glagolski ru- 

Pan za koji drži prof. Jagić, da je pisan na svršetku X. ili 
u početku XI. vijeka, po svoj prilici u Bugarskoj. U njemu 
su bila sadržana potpuno sva četiri evangjelja, ali po vremenu 
izgubilo se nekoliko listova. Prvi je prokazao učenome svijetu 
za taj spomenik spjevalac zanosne pjesme »Lijepa naša domo- 

vino !« Antun Mihanović. Boraveći u Carigradu i Solunu kao 
konsul austrijanski i zanimajući se osobito za starine slavenske, 
pohodi g. 1843. i Svetu goru i nadje u bugarskome mana- 
stiru Zografu rukopis, za koji nijesu kalugjeri zografski ni sa- 
njali kolika je dragocjenost književna. God. 1857. snimi sav 
rukopis fotografički Rus Petar Sevastijanov, i pokloni taj je- 
dini snimak ruskome caru Aleksandru II. Tri godine poslije 
(1860) dade bratstvo zografsko i sam rukopis u dar caru 
ruskome, koji ga preda u imperatorsku publičnu biblioteku 
u Petrogradu, da se onamo čuva kao osobita svetinja slavenska. 
G. 1879. izdao ga s pomoću pruske vlade prof. Jagić štampom 
u Berlinu. 


2) Četveroevang jeljemarijinsko. Ruski učenjak Viktor 
Grigorović na svome putu (1844—1845) po balkanskim zem- 
ljama dozna od Antuna Mihanovića, koji je onda bio austri- 
janski konsul u Solunu, za starine svetogorske i pošavši na 
Atos nadje onamo u isposnici*) Presvete Bogorodice glagolsko 
rukopisno evangjelje, koje je po smrti njegovoj (f 1876) 
izdao o trošku carske ruske akademije nauka prof. Jagić u 
Petrogradu 1883. Rukopis marijinskoga evangjelja, za koji se 
drži da je pisan X. vijeka negdje u našim stranama, čuva se 
u publičnome muzeju Rumjancovskom u Moskvi. 

Veoma je star i glagolski Psaltir sinajski, koji se čuva 
u svetokatarinskome manastiru na brdu Sinaju. Prvi je o njemu 
izvijestio ruski arhimandrit Porfirije Uspenski, koji ga čitao 
baveći se na Sinaju god. 1850. Dr. Geitler, bivši profesor u 
našemu sveučilištu, prepisa ga na Sinaju 1 izda o trošku jugo- 
slavenske akademije u Zagrebu 1882., a godinu poslije na- 
štampa i drugi glagolski spomenik sa Sinaja: Euchologium, 


*) Pored 20 velikih manastira, u kojima živu kalugjeri kao u ve- 
likim zadrugama, ima na sv. Gori još do 3CO samotnih isposnica (skita) 
i ćelija, u kojima provodeći savršeniji život kalugjerski, živu Svetogorci, 
više ili manje sasvim osamljeni, u postu, molitvama i pobožnim razmi- 
šljanjima. | 

zbornik crkvenih molitava. Za jedan i drugi rukopis odredio 
je dr. Geitler, da pripadaju u red najstarijih glagolskih spo- 
menika, a pisani su, po njegovu mišljenju, X. vijeka negdje u 
Bugarskoj. | 

Još jedan glagolski spomenik treba da spomenemo, koji je 
već pg samoj sudbini svojoj za nas Hrvate osobito znatan: 
to je Glagolita Clozianus (Kločev Glagolaš). Ima ga 
samo 14 listova, koji su se sačuvali kao otkidak od većega 
djela, što je nekad bilo svojina knezova Frankapana krčkih. 
Latinski zapis na odlomku, u kome je dvanaest listova, kazuje 
nam ovako: »Ove listove, što su ovdje povezani, ispisao je 
najumniji učitelj crkve božje, sv. Jeronim sam svojom rukom. 
To je jedan dio Svetoga pisma na jeziku hrvatskome. Meni 
je taj komad poklonio gospodin Luka de Reynaldis, svećenik 
biskupije krčke, a on ga ima od uzmožnoga gospodina Ivana 
Frankapana, gospodara otoka Krka, koji je knjigu zlatom i 
srebrom ukrašenu poštovao kao svetinju. Kad je gospodar 
Ivan Frankapan umro u Mlecima (1482), razgrabiše svu nje- 
govu imovinu i skidoše s knjige zlato i srebro, a jedan dio 
od knjige same dopade ruku spomenutoga gospodina Luke, 
i on dade ovo nekoliko listova, kao od osobite milošte i pošte 
meni, Markvardu Breisacheru, kad sam se zatekao u Mlecima 
kao cesarski poslanik, da uglavim mir medju svijetlim gospo- 
darom Sigismundom arhidukom od Austrije i vedrim duž- 
dom mletačkim . . .« Godina kad je Breisacher dobio taj ru- 
kopis, nije sasvim dopisana, ali kako je mir, za koji spominje, 
učinjen 1487. a Breisacher_umr'o 1509., bit će zapis pripisan 
negdje izmedju godine. 1487. i 1509. Rukopis se čuvao u 
tirolskome gradu Maria-Steinu kod Kufisteina i došao po smrti 
Breisacherovoj u ruke grofu Schnurffu, koji dopisa k onome 
zapisu još i ovo na njemačkome jeziku: »Dises puech hat 
sanct Jeronimuls mit aigner hant geschriben in Crabatischer 
sprach.« Najzad posta gospodar gradu Maria-Steinu i našemu 
rukopisu grof Paris Cloz, koji dopusti Bart. Kopitaru, da ga 
objelodani. Kopitar ga izda god. 1836. u Beču: to je prvi 

štampani glagolski spomenik jezika staroga slovenskog. S iz- 
danjem Glagolite Kločeva započinje u historiji filologije sla- 
venske novo doba: po njemu se pojaviše nove misli o starim 
pitanjima, O starini i postanju pisma glagolskoga (vidi str. 20.) 
i o jeziku, na kojemu su pisali Cirilo i Metodije (vidi str. 39.). 
O rukopisu samome nagoviješta se, da će biti prepisan negdje 
u Hrvatskoj u X. vijeku, a sadržava dvije besjede sv. Ivana 
Zlatousnoga, jednu besjedu sv. Epifanija, arhiepiskopa kipar- 
skoga — sve tri krnje — i jednu besjedu cijelu sv. Atanasija. 
Dva lista od istoga rukopisa našla su se poslije u Insbruku, a 
izdao ih dr. Fr. Miklošić u Beču g. 1860. 

Najopsežniji je spomenik jezika staroga slovenskoga zbor- 
nik suprasaljski- U njemu, kako ga danas poznajemo, 
ima dvadeset i četiri žitija svetaca, kojih uspomenu slavi crkva 
od 4—31. ožujka, pa onda dvadeset homilija (duhovne besjede, 
u kojima se izjašnjuju čitanja evangjelska) sv. Ivana Zlatous- 
noga i po jedna besjeda patrijarha carigradskoga Fotija i sv. 
Epifanija, arhiepiskopa kiparskoga. Rukopis je pisan najkasnije 
XI. vijeka pismom  ćirilovskim. Ime su mu nadjenuli po ma- 
nastiru suprasaljskome u Rusiji (u guberniji grodanskoj). Odanle 
ga dobi B. Kopitar i prepisa što ga je bilo, a po smrti njegovoj 
dodje II listova toga rukopisa s ostalim knjigama Kopitaro- 
vim u Ljubljanu, u licejsku knjižnicu. Većina ostalih listova 
dospjeli su u Varšavu, u knjižnicu grofa Zamojskoga. 


To su ponajznamenitiji spomenici jezika staroga slovenskog, 


a osim spomenutih ima još neko desetak malih odlomaka po 
od dva tri lista. 

I tako nam se od bogate književnost na jeziku starome slo- 
venskom sačuvao samo neznatan broj spomenika iz vremena, 
koja su najbliže vijeku naših prvih prosvjetitelja. Kod mladjih>. 
po jeziku razumljivijih prijepisa stariji su dolazili u zaborav 
(vidi str. 34—35.) i po vremenu se jedan za drugim gubili, a 
može biti da ih je gdješto ljudska ruka i nahvalice ništila. Ko- 
like dragocjene stečevine duha ljudskoga padoše žrtvom ne- 
znanju pa fanatizmu vjerskome i narodnom! Od tih strašnih 


oo 

razornika nijesu jamačno ni naše svetinje ostale poštedjene. 
Razmotrivši sudbinu njihovu, one, same sobom vrijedne, po- 
staju nam još i vrednije a po tome i milije. Spasavši se od 
propasti ponajviše u skromnim ćelijama manastirskim, one su 
uzele izlaziti iz svoje zabiti na vidjelo upravo u najzgodniji 
čas: kad je žilama svih slavenskih naroda udarila vreti kr 
novoga života. One su danas ponos svih naroda slavenskih, 
njima se ponosimo i mi Hrvati, a treba _da se ponosimo još 
1 više zato, što su za njih stekli ne najmanje zasluge upravo 


sinovi naroda hrvatskoga: Črnčić, Jagić, Mihanović, 


* * 


Deset punih stotina godina navršiše se, kako su ravnoapo- 
stolna sveta braća promijenila “ovim svijetom. Uz tu tisuću 
godina koliko velikih dogadjaja izgubi svoju veličinu, koliko 
znamenitih djela propade ne ostavivši gotovo ni traga kasnijim 
potomstvima! Koliko silnih ljudi leže u grob zaboravi te im 
se danas jedva _i za ime znade! A djela smjernih naših kalu“ | 
Sjera kazuju još i danas živu slavu njihovu, jer trud njihov, 
namijenjen jednome samo plemenu slavenskome, ponese ve- 
like, obilate i trajne plodove, koji postadoše po vremenu za- 
jedničko dobro svih Slavena, pa se zato i poslije tisuću godina 
uznosi širom svega ogromnoga slavenskoga svijeta iz zahvalnih 
srca najtoplija hvala njima, duhovnim ocevima, prvim nastav- 
nicima, velikim dopročincima roda slavenskoga. 

Oni su ukrijepili i 1 proširili vjeru Hristovu medju Slavenima. 
Zatekavši se u novim svojim postojbinatina koje na granicama 
svijeta kršćanskoga, koje" medju samim narodima kršćanskim, 
Slaveni trebalo je prije ili kasnije da stupe u red nasljednika | 
vjere Hristove. Bez kršćanstva ne bijaše im mjesta u kolu na- 
roda evropskih. Opirući se kršćanstvu, digli bi na se svu 
Evropu, i zapadnu i istočnu, a jedva bi joj mogli odoljeti i 
složni, a kamo li pocijepani! Ali pružajući im velike koristi, 


kršćanstvo je uzajmice tražilo od njih i velikih žrtava. Prima- 

jući novu vjeru, trebalo je da se odreknu starih svojih misli 
i osječaja, trebalo je da izmijene sav svoj život, i spoljašnji i 
unutrašnji, trebalo je na novim osnovama da grade: sve svoje 
uredbe, i javne | privatne. Take je žrtve iskalo kršćanstvo od 
svakoga naroda, pa i od Slavena. Ali te žrtve, već same so- 
bom velike, mogu u odredjenim prilikama biti još i veće. A 
one su i bile takove za Slavene. Kad se crkva s državom iZ“ | 
mirila i složila, kad su obje u nastajavanju svome uzele jedna 
drugu potpomagati, kad je osilivši država pod okrilje svoje 
primila i vjeru i držala se pozvanom, da vrši i djelo apostolsko, 
i na zlo stala upotrebljavati svoju silu, hvatajući se i od volje 
i od nevolje i mača, da tobože brani vjeru a upravo da iz- 
vede i u tudjoj krvi utvrdi svoje svjetovno gospodstvo — 
onda je nastala pogibija, da će narodi, uživajući rodove nove 
vjere, platiti ih po vremenu i političkom svojom slobodom i 
narodnim svojim bićem. Taka je bila pogibija zaprijetila i 
Slavenima, a osobito kad su se na zapadu razvili u najveću 
snagu grabljivi Franci. Imajući sve to na umu, ne može nam 
biti za čudo, što kršćanstvo, koje se stalo hvatati medju Sla- 
venima već od prvih dana historičkoga života njihova, nije 
nikako moglo da čvrst korijen uhvati ni u višim redovima 
narodnim, a kamo u narodu samome! Sjeme riječi Božje, što 
ga rasijavahu svećenici grčki, latinski i njemački, padaše ili 
na kamen ili u trnje, dok ne izidjoše sijači solunski i posijaše 
sjeme na dobru zemlju i donese dobre rodove. Tu nam istinu 
jednodušno kazuju stare knjige, svjedoči neprekinuta predaja, 
a. potvrdjuju učena istraživanja. 

A odakle njima toliki uspjeh? Nastojeći oko visokoga zvanja 
svoga, njihova srca nije razgarala samo ljubav k vjeri, koju 
su propovijedali, nego i osobita ljubav k narodu, kome su 
propovijedali. Slaveni treba da budu najprije kršćani, pa onda 
šta mu drago — mišljahu učitelji, koji su samo iz ljubavi za 
vjeru dolazili k Slavenima iz krajeva grčkih; latinskih i nje- 
mačkih. Sasvim drukčije misli upravljahu radom Svete braće. 
Slaveni treba da postanu kršćani, ali da ostanu Slaveni. I tako 

su oni tražili od Slavena, da od svoga pregore samo onoliko, 
koliko kršćanstvo mora zahtijevati, a inače u narodnost ne 
samo da im nijesu dali nego su je još i pridizali. Oni su 
ih priveli u red kršćanskih naroda evropskih ne samo kao 
kršćane nego i kao Slavene. Primivši u baštinu grčku i rimsku 
kulturu, kršćanstvo je bilo opasno za lični razvoj mladih na- 
roda, ali od kršćanstva, kako su ga učili i širili sv. Cirilo i 
Metodije, nije se Slavenima nikako bilo bojati, da će na štetu 
svoju po vremenu izići robovi onima, koji su starodrevnom i 
razvitom kulturom svojom bili najpretežniji od sviju naroda. 
Naučivši Slavene pismu i knjizi i odredivši im narodni jezik 
književni, oni su ih postavili uz najprosvjetljenije narode onoga 
doba, i dali im ruke pouzdano oružje, da se njime brane od 
posvemašnje prevlasti tudjinske prosvjete i duha njena. Stvoriti 
1 razviti osobitu prosvjetu slavensku, koja bi bila sasvim ne- 
zavisna od prosvjete grčke: i latinske, a opet po snazi i vri- 
jednosti svojoj jednaka njima, ne bijaše nikako moguće. Ali ne 
bijaše nemoguće podati mladome i čilome Slavenstvu takove 
prosvjetne | uvjete, te će se, ojačavši duhom i ispevši se po 
staroj grčkoj ili latinskoj prosvjeti do odredjena savršenstva, 
moći kasnije i samostalno razvijati. Takove prosvjetne uvjete 
i osnove razbiramo u književnome radu slavenskih apostola. 
Što njihovo književno nastojanje nije u svemu rodilo onim 
i onakim rodovima, kao što bismo željeli, tomu valja tražiti 
uzroka najviše u spoljašnjim prilikama, u kojima se desio sla- 
venski svijet već i za života Svete braće a još više po smrti 
njihovoj. Vrijednost ovoga ili onog djela ne valja da se ocje- 
njuje svagda samo po posljedicama njegovim, ona se najbolje 
ocjenjuje i treba da se ocjenjuje sama sobom. A prema tome 
ko će reći, da se u književnim poslovima naše ravnoapostolne 
braće, koja su po njima htjela da nas izvedu pred prosvijetljeni 
svijet evropski ća samostalnu ličnost“ narodnu, ne razbira 
znatan zamietak, iz kojega bi se mogla s vremenom mimo za- 
padnu i istočnu prosvjetu izviti i osobita slavenska prosvjeta ? 
U ostalome nije ni od potrebe, da se obziremo na ono što je 

moglo biti, vrijednost književnoga rada solunske braće postaje 
naočita već i po onome, što je doista bilo. Iznašavši pismo, 
napisavši prve knjige slavenske i stvorivši književni jezik, oni 
su udarili prve temelje književnosti, na koju se poslije nastav- 
ljala koje posredno koje neposredno književna radnja u Rusa, 
Bugara, Srba i Hrvata, dok u Poljaka, Čeha i Slovenaca oso- 
bite prilike i političke i prosvjetne nijesu dopuštale, da rad 
Svete braće ponese i u njih onim rodovima, kojima je ponesao 
u ostalih Slovena. Ali uza sve to i zapadni Sloveni kao i is- 
točni i južni svagda su držali braću Solunjane prvim nastav- 
nicima svojim a književna djela njihova zajedničkim dobrom 
svega roda slavenskoga. 

Svi bez razlike Sloveni svagda su se sa zahvalnošću i spo- 
nosom spominjali, da su upravo po trudu Svete braće uhvatili 
časno mjesto medju kršćanskim narodima evropskim, da su se 
samo po njihovu nastojanju »pribrojili k onim velikim naro- 
dima, koji slave Boga na svome jeziku«, da su preko njih pri- 
mili prvu svoju knjigu »dar, koji je, — kako pravo reče car Mi- 
hailo, — veći i vredniji od svega zlata i srebra i dragoga kamenja 
i bogatstva propadljivoga.«\ 

silnome carstvu rimskom, kako ga je za vječnost osno- 
Ž vao Oktavijan (31. prije Hr. do 12. poslije Hr.) i do 
SIS krajnjih granica proširio Trajan (98.—117.), došlo je 
jes posljednje vrijeme, i ono nije moglo odoljeti snažnim 
udarcima novih naroda, koji su se na nj zagonili sa sviju 
strana, a najžešće sa sjevera i s istoka. Ponestavši raskomadanoj 
državi svake sile, da bi se spasla od pogibije, koju su joj 
spremali već od više vijekova Germani, dotamani se na za- 
padu 476. godine, a na istoku otimaše se još čitavu gotovo 
tisuću godina o svoju vlast sa Slavenima i narodima muha- 
medovskim, dok nije najzad i nju Muhamed II. (1453.) strpao 
u grob, koji su joj već otprije bili iskopavali slavenski carevi : 
Simeon Veliki (893-—927) i Dušan Silni (1331—1355). 
 Kadno Rim, nekad gospodar čitavome svijetu, što se bio 
slegao oko Sredozemnoga mora, dopade ruku barbarskih Ger- 
mana, pojaviše se na vidiku novi i čili narodi, da uzmu u 
naslijedje zemlje rimske. To je vrijeme iznijelo svijetu na oči 
kao. iznenada i nas Slavene, koji smo se u onome metežu 
naroda stali pomicati iz svoje pradomovine koje na zapad 
prema Labi, koje na jugozapad prema srednjemu Podunavlju 
1 na jug prema Balkanskome poluostrvu. 
Ne dirajući u pitanja, zašto su se Hrvati i Srbi digli iz svoje 
zakarpatske postojbine, i kojim su putem udarili na jug, i 
kako su posvojili novu postojbinu svoju, mi ćemo se ovdje 

da taknemo samo jednoga, za prosvjetnu historiju znamenitoga 
pitanja: u koju su zemlju dospjeli Hrvati i Srbi? 

U VII. vijeku zagospodovaše Hrvati krajevima, što su iz- 
medju Bojane na jugu, Bosne na istoku, Dunava i Drave na 
sjeveru, pa rijeke Raše u Istriji i Jadranskoga mora na zapadu, 
dok su Srbi sjeli, Hrvatima na istoku, u zemlje, koje se pro- 
stiru izmedju Dunava, Save, Bosne, Skadarskoga jezera, Šar- | 
planine i Bugarske Morave. Po tome zapade Hrvate Liburnija, 
Dalmacija i Panonija izmedju Save i Drave, a Srbe istočni 
dio rimske Dalmacije, gornja Mesija i Dardanija. U tim zem- 
ljama digoše se poslije dvije države: na zapadu hrvatska, a 
na istoku srpska. 

Gospodstvo rimsko krčilo je u te zemlje put i rimskoj pro- 
svjeti. Što je bilo provincija rimskih, nema sumnje, da naše 
zemlje nijesu bile u prosvjeti zaostale iza sviju ostalih, dok se 
za posavsku Panoniju, a osobito za primorsku Dalmaciju, u 
kojima su voljeli i sami carevi stolovati, može pouzdano reći, 
da su bile u redu najkulturnijih zemalja rimskoga svijeta. 

Koliko se od te prosvjete otelo novim narodima, koji su 
sežući se za Italijom harali i palili spomenute krajeve, ne može 
se izbliže odrediti, ali da je nijesu sasvim iskopali i zatrli, o 
tome niko ne sumnja. »Istina, veli hrvatski historik, gradovi 
se rasuše, a stanovnici latinski u nevoljama gledaju sa svih 
strana carstva, da dostignu Italiju, i oni, koji su sami bježali, 
slikaju o tome crnu sliku, pa opet nije zemlja tako pusta, 
kakvu kaže njihova slika. Jošte ima gradova na Savi, Dravi 
i Jadranskome moru. Jošte stoje i pri dolasku Hrvata mnoge 
veličanstvene gradnje rimske, jošte su tudijer tornjevi, u koje 
sjedaju Hrvati, a oko njih opkopi, jošte jake kamene državne 
ceste i grobovi, jošte svuda natpisi o nekadašnjoj slavi. Bilo 
je gradova, koji su kao odsjev Rima imali svoje kapitole, hra- 
move i kazališta, svoje kupelji i ljetnike, svoje tvornice 1 vo- 
dovode.« A što je najznatnije za naš duševni život u potonjim 
vijekovima, u tim zemljama, a opet osobito u Dalmaciji, uču- 
vala se jaka vjera kršćanska. 

= Krajevi nove postojbine naše pripadali su čas zapadnome a 
čas istočnome rimskom carstvu, a kad smo mi njima zagospo- 
dovali, oni su bili dijelovi istočnoga carstva rimskoga. Po hi- 
storičko-geografičkome položaju tih zemalja može se reći, da 
su Hrvati i Srbi sjeli na granici od dva svijeta, istočnoga i 
zapadnog, ali tako te se hrvatska grana pružila više na zapad, 
a srpska opet više na istok. 

Taj dogadjaj historički sam sobom možebiti i neznatan, po-: 
staje znamenit, osobito za prosvjetni razvoj naroda hrvatskoga 
i srpskog po živoj opreci, u kojoj je bio izmedju sebe već. 
prvih gotovo dana našega historičkoga života zapad 1 istok, 
Rim i Carigrad. 

Iz natjecanja o prvenaštvo u poslovima državnim i crkvenim 
razvijala se po vremenu iz stare klice suparništva izmedju istoka 
i zapada sve očitija suprotnost, koju je zapadu na sramotu pla- 
tila ponosita Bizantija napokon i glavom. Ta nam opreka medju 
istočnim i zapadnim svijetom izilazi na oči ne samo u nekim, 
recimo, višim redovima društvenim, ili u nekim samo, na pri- 
mjer, javnim pojavama državnim i vjerskim, — ona je za- 
hvatila sav život, i javni privatni, i državni i crkveni, a po 
njoj se ponajviše navratila u dva sasvim različna smjera i pro- 
svjeta, koja daleko u prošlosti izbija iz jednoga istog vrela. 
Govorilo se o jednoj i drugoj prosvjeti šta mu drago, odreći 
se ne može, da je i jedna i druga bila jaka, ako i treba 
priznati, da je zapadna prosvjeta kršćanska, punija života, 
ponijela i obilatijim i ljepšim i trajnijim plodovima nego 
istočna. | 

Te dvije prosvjete, razmičući u srednjemu vijeku granice 
svome području, nijesu stale na medjama naših zemalja. Istina, 
mi ne možemo pokazati upravo, kaka je bila prosvjeta naroda 
našega, kad se saselio ovamo na jug, i kolika je bila njezina 
snaga, ali opet možemo pouzdano reći, da nije bila tolika, te 
bi se mogla s uspjehom opirati a kamo li oprijeti širenju 
prosvjete latinske i grčke. Svi. kulturni narodi sredovječne 
Evrope prihvatili su jednu ili drugu, pa ni sama arapska pro- 

svjeta, koliko se god pokazuje osobita, nije sasvim samonikla 
i samostalna, nego se prislanja po koječemu uz prosvjetu 
grčku. I u tome se vidi čudesna gotovo moć stare klasične, 
grčke i rimske kulture! 

Dok se kršćanstvo otimalo s poganstvom o svoju eksisten- 
ciju, ono je, sasvim naravski, zaziralo i od stare poganske 
prosvjete, ali kad je Konstantin Veliki zajamčio (311) slobodu 
vjeri Hristovoj, onda se kršćanski učeni svijet stao sve više 1 
više izmirivati sa starom kulturom, za koju su neki kršćanski 
učenjaci već otprije bili s pravom držali, da ju je Promisao 
odredio, da prokrčuje put riječi Božjoj. Na istoku sv. Basilije 
(329—379), Sv. Gregorije Nazijanski (329—391) i Sv. Ivan 
Zlatousni (347—407), a na zapadu Sv. Ambrozije (340—397), 
Sv. Jeronim (346—420) i Sv. Augustin (354—430), ponaj- 
sjajnija vidjela crkve Hristove, bjelodano pokazaše, kako kr- 
šćanstvo ne prezire umnih stečevina, koje su u skladu s vje- 
čitim zakonima istine, dobra i ljepote. Ti velikani kršćanski, 
pridržavajući se starih uzora poganskih, stvoriše nove uzore 
za čitave vijekove kršćanske. Kod ovih tvorevina duha kršćan- 
skoga morale su, istina, gubiti cijenu stečevine stare klasične 
-obrazovanosti, ali sasvim je izgubile nijesu. Uzevši ih pod 
svoje okrilje i pronesavši ih kroz one burne i krvave vijekove, 
crkva ih je čuvala za potonja mirnija vremena, koja će i 
umjeti i moći u umnome svome razvijanju njima se izobilno 
koristovati. | 

Po zvanju svome učiteljica narodi, crkva je u srednjemu 
vijeku bila jedina nastavnica. Privodeći narode u svoje krilo, 
ona im je otvorala i put k novoj prosvjeti. 

Sa širenjem područja zapadne crkve širilo se u srednjemu 
vijeku uporedo i područje latinskoga jezika. Iznajprije se u 
u kršćanstvu nije znalo za osobiti crkveni jezik. Jezik, kojim 
je govorio narod, govorila je i crkva, a kako je sav rimski 
zapad bio polatinjen i govorio latinskim jezikom gotovo kao 
svojim narodnim, zapadna je crkva morala upotrebljavati la- 
tinski jezik. Na istoku je bilo ponešto drugojačije; ondje nije 

nigda grčki jezik tako preoteo mah, kao na zapadu latinski, 
pa zato već u najstarijim vijekovima kršćanskim nalazimo 
medju istočnim kršćanima u crkvi pored grčkoga jezika i 
- druge jezike, kao na primjer sirski i jermenski. Dok se istočna 
-crkva u upravi rastvorila po vremenu u narodne crkve, zapad 
(je očuvao potpuno jedinstvo, komu je bio od najstarijih vre- 
0mena predstavnik papa rimski. Kao vidljiv znak tome jedinstvu 
bio. je izmedju ostaloga i jedan jezik, i to jezik, koji je zapadna 
-crkva, kako spomenusmo, odvajkada upotrebljavala. Pridrža- 
ovajući se u opće što se više može starine i ne puštajući bez 
prijeke potrebe, da se dira u običaje, što su posvetili vijekovi, 
crkva je rimska i kasnije upotrebljavala u liturgiji latinski jezik 
i kod onih naroda, medju kojima nije bio poznat ili ako je 
(1 bio poznat, a ono im je po vremenu postao nerazumljiv. 
Po liturgiji izišao je onda latinski jezik uzvišen mimo sve 
ostale jezike narodne, koji su i onako prema prošlosti nje- 
govoj bili kao ništa; posvećen budući liturgijom, kršćanstvo 
na zapadu uzelo ga za svoj crkveni jezik, a po crkvi, koja je 
u barbarsko doba s početka srednjega vijeka bila jedina kul- 
turna institucija, postao je latinski jezik u opće kulturni jezik 
za sav kršćanski zapad; on je postao duhovna sveza, koja je 
vezala u zajednicu prosvjetne predstavnike najrazličitijih na- 
roda zapadne Evrope; on je postao osnova za književnost, 
oko koje su radili svi prosvijetljeni umovi zapadnoga kršćan- 
stva, za koju su prinosili priloge svi zapadni narodi, koji više, 
koji manje. Tako se stvorila prava svjetska književnost, koja 
nije pripadala nijednome narodu napose, a opet je bila svojina 
svakoga naroda. Duh njezin, duh čisto kršćanski, bio je ra- 
zumljiv po svemu zapadu, dok je on sav bio jedna duša i 
jedno srce. i 

U našim je zemljama već od starine uhvatio čvrst korijen 
latinski jezik, kod kojega će biti jezici plemena starosjedjelačkih 
već odavno umuknuli. Za provale divljih Huna, Sueva, Gota, 
Langobarda, Gepida, Kutugura, Obara i Slavena stanovništvo 
se latinsko ili polatinjeno koje sasvim istrijebilo, koje opet 

prorijedilo, ali se jako očuvalo u primorskoj Dalmaciji. Sta- 
nujući odjelito od Hrvata na svojoj zemlji, po ostrvima i gra- 
dovima, ono se snažno opiralo hrvatskoj vlasti, a u tome je 
nalazilo svagda potporu u istočnih careva. I onda, kad je is- 
točni dvor vidio, da ne će moći održati svoje vlasti u Dalma- 
ciji, on je još jednako gledao, daih otme iz oblasti hrvatske, i radije 
ih je predao Mlečanima, koji su od onda latinstvo u nas osobito 
štitili i umnožavali. Politička samouprava, samostalno crkveno 
uredjenje, jezik, prosvjeta, uspomene, sve je to odvraćalo La- 
tine, da se ne izmire s Hrvatima. Ta opreka izmedju Hrvata i 
Latina planu žestokom borbom, kad Hrvati doznadoše za riječ 
Božju na slavenskome jeziku. 

Kršćanstvo je u našim zemljama veoma staro, a u Dalma- 
ciji doseže ono sve do u apostolsko vrijeme. Ojačavši dobilo 
je po vremenu i svoju osobitu crkvenu upravu. Iz Solina, 
najstarije kršćanske općine u Dalmaciji, širila se vjera Hristova 
na sve strane, a vlast arhiepiskopa solunskoga zahvatala je i 
u Panoniju izmedju Drave i Save. Kad su malo poslije, u 
sedmome vijeku, Hrvati uzeli i rasuli Solin, podiže se biskupija 
spljetska, koja primi u naslijedje vlast crkve solinske. Iz ovoga 
središta crkvenoga raznosilo se najprije svjetlo vjere kršćanske 
medju Hrvate, a u području njegovu bile su i nekoje zemlje 
srpske, koje su se po vremenu otkinule najprije od spljetske 
arhiepiskopije a poslije i od crkve rimske, te se pribile uz 
crkvu carigradsku, dok su Hrvati od prvoga početka ostali 
vjerni Rimu, izuzevši neko malo vrijeme za vladanja bana 
Sedeslava (877—879.), koji je nastajavao oko zajednice i po- 
litičke i crkvene sa Carigradom. 

Ali matica crkve kršćanske medju Hrvatima ne bijaše otprije 
u području državne vlasti hrvatske, jer Spljet sa ostrvima 
Cresom, Krkom i Rabom, i s gradovima Zadrom, Trogirom, 
i Dubrovnikom pripadaše k bizantijskoj Dalmaciji, kojom 
upravljaše bizantijski strateg. Tako je sijelo metropolije hr- 
vatske i njoj područnih biskupija osorske, krčke, rapske, za- 
darske i dubrovačke, bilo izvan područja države hrvatske. 

Znajući kako su se crkva i država u srednjemu vijeku osobito 
pazile i jedna drugu pomagale, lako ćemo razumjeti, zašto su 
hrvatski gospodari gledali, da stvore osobitu biskupiju u po- 
dručju svoje državne vlasti. Tako se u drugoj polovini IX. 
vijeka podiže na hrvatskoj zemlji, u gradu Ninu, biskupska 
stolica, na koju prvi sjede biskup Teodosije. Osnivajući hr- 
vatsku biskupiju ninsku, hrvatski su vladari imali na umu, da 
se crkva u svemu području njihovu po vremenu otme sasvim 
vlasti metropolije spljetske pa da se stvori samostalna crkvena 
oblast hrvatska, koja će nad sobom priznavati samo vlast sto- 
lice rimske. Odatle upravo i potječe ono suparništvo izmedju 
latinskih biskupa dalmatinskih i biskupa ninskih, koji se držahu 
svagda za zatočnike i državnoga i narodnoga prava hrvatskog, 
koje se osobito pokazalo, kad se Latini bjehu digli, da is- 
trijebe liturgiju slavensku medju Hrvatima. 


I. 
Clagolska služba božja. 


Po staroj predaji promili su Hrvati pismo, knjigu i službu božju 
na slavenskome jeziku od Sv. brace solunske. — Latini se opiru 
narodnome jeziku u crkvi. — Sabor spljetski za kralja Tomislava. 
— Sabor spljetski za kralja Petra 1. Kresimira. — Ron zabra- 
njuje slavensku liturgiju. — Inocent LV. dopušta Hrvatima slavensku 
službu božju. — Naša liturgija u Ceškoj z Poljskoj. — U nas se 
zadijevaju o nju i smetaju joj razvijanje 2 duhovne i: svjetovne 
oblasti. — Kake je cijene liturgija narodna kao svetinja narodna, 

pokazuje borba za nju na Lošinju. 

Kad su Hrvati prvom doznali za rad i nastojanje Sv. braće 
solunske, ne može se sasvim pouzdano odrediti. Znatno je, 
što se medju Hrvatima učuvala predaja, po kojoj su apostoli 
slavenski putujući u Rim ne samo prolazili Hrvatskom, nego 
i krstili narod i utvrdjivali ga u vjeri kršćanskoj. Evo kako 
piše o tome stari ljetopisac hrvatski: »Biše u gradu, ki se 
zoviše Tesalonika, jedan človik mnogo naučen i filozof, ime- 
nom Kostanc, i taj muž biše sasvima dobar i sveta života, 1 

u onom mistu velik meštar, i velmi spametan, i od detinjstva 
muž svet, i nadahnut duha sveta, i izide iz Tesalonika, i pojde 
u Kazariku, i onde pripovida viru krstjansku i kršćaše ki se 


obraćahu ..... I tada biše papa Stipan, i posla listove ka. 
svetu mužu Kostancu zovući ga k sebi, jere slišao biše, kako : 


pripovidaše viru Isusovu, i da biše puk obratio na viru Isusovu, 
i zato ga viditi želiše. I tako sveti muž Kostanc naredi popove 
i knjigu hrvacku, i istumači iz grčkoga hrvacku knjigu, 
i hrvacka istumači evangjelja, i sve pištole crkvene, i tako 
Staroga kako Novoga zakona, i učini knjige s papinim dopu- 
šćenjem, i naredi misu, i utvrdi zemlju u viru Isukrstovu, 
i vaze prošćenje i obrati k Rimu put svoj, i greduće navrati 
ose na kraljevstvo Svetoga puka, koga biše na viru obratio, 
kojih gospodovaše mudri i dobri kralj Budimir, koji po Ko- 
stancu biše naučen u viru. I razumivše kralj prišastje Kostanca, 
bi vele vesel, i s poštenjem primi ga, i tada poče Kostanc 
život i čudesa Isukrstova pripovidati, i napuni i utvrdi kralja 
u viri svetoga jedinstva i trojstva božanstvenoga. I u svem 
kralj virova, i krsti se sa svimi ki još u kraljevstvu njegovu 
bihu nekršćeni . . . I pribivaše blaženi muž s kraljom nekoliko 
dan, koji jurve utvrjen u viri i u zakonih Isukrstovih, i vazam 


prošćenje od obraza kraljeva, pojde k Rimu. I kraljujuće Bu-> 


dimir imi sina, i postavi mu ime Zvonimir. I tako živi lit 
trideset i jedno i umri. I osta kraljem Zvonimir . . . .« 


Koliko je god ova bilješka hrvatskoga ljetopisca po Koji čeriu 
čudna svakome, koji poznaje povjest hrvatsku, a ono je opet. 
za nas dragocjena, što iz nje razbiramo, da su se Hrvati i u 


potonjim vijekovima još živo spominjali svete braće i njihova 


rada, te se vjerovalo, da su slavenski apostoli, polazeći u Rim, - 


sami glavom bili medju Hrvatima, propovijedali im vjeru Hri- 


stovu, iskrstili još ono naroda, što otprije nije bilo pristalo za . 
kršćanstvom, i utvrdivši gospodara i narod u novoj vjeri, na-. 
učili ih pismu i knjizi i službi božjoj na slavenskome jeziku. . 

S tim se slaže i glas o prvoj slavenskoj knjizi pisanoj medju : 
Hrvatima. G. 1634. dobio je Rafael Levaković od Ivana Tomka , 

Mrnavića glagolski psaltir, koji je prepisao g. 1222. pop Ni- 
kola Rabljanin iz rukopisa, što je priredjen po “zapovij€sti po- 
sljednjega solinskoga arhiepiskopa Teodora (880—890). Taj 
psaltir, kojemu se poslije svaki trag zameo, bio bi najstarija 
naša knjiga, sastavljena još za života sv. Metodija, i ako ne 
najstariji a ono jamačno jedan od najstarijih prijepisa psaltira, 
kako ga je preveo na jezik stari slovenski sv. Cirilo. Po tome 
možemo s razlogom "držati, da je u dalmatinskoj Hrvatskoj, 
bila slaven iturgij znata već na svršetku IX. vijeka, 
dok za posavsku Hrvatsku ne može u tome biti nikake sumnje, 
jer posavska Hrvatska pripadaše (kao što je spomenuto na str. 
10.) panonskoj arhiepiskopiji sa stolicom u Srijemu, kojom 
je upravljao sv. Metodije. A bilo bi sasvim opravdano mi- 
šljenje, da je slavenska liturgija a po tome i knjiga slavenska 
upravo iz posavske Hrvatske, koja je i onako bila u bližemu 
doticaju s Koceljevom oblasti, prodirala sve više na jug, a 

osobito po smrti _Metodijevoj (885), kad je nastalo gonjenje 
učenika njegovih, za koje se izrijeko om kazuje, da su se nekoji 
izmedju njih zaklonili i u oblasti hrvatske. Uzmemo li na 
um, da se u to vrijeme već bila podigla hrvatska biskupija u 
Ninu, onda je najpriličnije misliti, da su učenici Cirilovi | 
Metodijevi tražili i našli osobite zaštite u hrvatskoga biskupa 
ninskoga, pa odatle iz Nina nastavili rad Sv. braće medju 
dalmatinskim Hrvatima. A rad im bijaše blagosloven. To se 
vidi već i po tome, što se do malo vremena digla silna vika 
na slavensku liturgiju. Kao otprije što se njemačko svećenstvo 
opiralo iz svih sila nastojanju Cirilovu i Metodijevu u Moravskoj 
i Panoniji, tako se domalo i u Dalmaciji upriješe latinski bi- 
skupi i svećenici, da zatru službu božju na slavenskome je- 
ziku medju Hrvatima. Interesi vjere i crkve bili su jamačno 
najneznatniji razlozi tome revnovanju. Pravo uzevši, u Svoj 
borbi, koja se očito zapodjela u početku X. vijeka, nije se ni 
o čemu drugome toliko radilo, koliko o tome: ko će gospo- 
dovati nad crkvom u državi hrvatskoj, Latini ili Hrvati? Ako 
se Hrvatima dopusti osobiti jezik crkveni, onda će oni »pri- 

brajajući se k onim velikim narodima, koji slave 
Boga na svome jeziku« i imajući već i onako svoju bi- 
skupiju, gledati da se otmu ispod vlasti metropolita latinskoga, 
a kako je snaga države hrvatske sve više i više jačala i rasla, 
Latini su se s pravom pobojavali, da bi moglo doći vrijeme, 
kad će njihove vlasti ne samo u crkvi nego i u državi sasvim 
nestati. Dok su god oni gospodari u crkvi, dotle ima još 
jednako nade, da će oni, najugledniji predstavnici latinstva u 
Dalmaciji, moći braniti osobita njegova prava i crkvena i dr- 
žavna i narodna, a glas njihov i volju njihovu da će slušati i 
poštovati i država hrvatska, pa bila ona još kako mu drago 
jaka. To je poglaviti uzrok, zašto latinski biskupi nijesu ni 
htjeli ni mogli dopustiti Hrvatima, da se za njih vrši služba 
božja na slavenskome jeziku. Povedavši se za svojim nje- 
mačkim drugovima, oni su radili ne samo u području svojih 
biskupija nego i u Rimu sve što se moglo, samo da se zakrči 
put širenju slavenske liturgije, a gdje je već bila uhvatila ko- 
rijen, da se neštedice istrijebi. Kao što su Nijemci umjeli protiv 
Čirila i Metodija pridobiti na svoju stranu Rim, tako su sada 
i Latini uspjeli skloniti papu, da podigne svoj glas na liturgiju 
slavensku. Podgovoriše Ivana X. te on napisa g. 924. knjigu 
Tomislavu kralju hrvatskome, Mihailu banu zahumskome, 
Ivanu metropolitu solinskome i područnim mu biskupima, 
svjema županima, svećenicima i čitavome narodu hrvatskome, 
opominjući ih, kako Hrvati, sinovi apostolske crkve, treba 
da priučavaju djecu svoju od malenih nogu jeziku latinskome, 
jer, veli papa, »ko je tako osobiti sin svete crkve rimske kao 
vi što ste, kako mu može goditi prinositi žrtvu Bogu na 
barbarskome slovenskom jeziku ?« Još u krupnije riječi udario 
je papa Ivan u osobitome pismu, što ga je pisao samo metro- 
politu solinskome i njegovim biskupima: žali se, što dopuštaju, 
da se u njihovu području razvija nauka, što je nema u svetim 
knjigama, a to je nauka Metodijeva, koji se ne nalazi ni u 
kojemu redu svetih učitelja; prema tome papa se nada, da će | 
oni nastojati, kako bi se u napredak medju Hrvatima vršila 

služba božja na jeziku latinskome, a ne na jeziku tudjemu, 
jer sin ne smije drukčije da govori nego kako mu je otac 
odredio, a Hrvati su upravo odabrani sinovi svete crkve rimske 
pa treba da se drže nauke svoje majke. 

Tako je mislio papa da treba pripraviti kralja i gospodu 
hrvatsku pa metropolita i ostale biskupe za veliki sabor crkveni, 
što se sakupio g. 924. u Spljetu. U petnaest glava svrstao je 
taj sabor sve što je bio odredio, a X. glava glasi evo ovako: 
Nijedan biskup da nije u napredak promicao u području me- 
tropolije jezika slavenskoga u crkvi, podjeljujući više redove 
onima, koji su vješti samo slavenskome jeziku: njime se mogu 
služiti samo klerici nižih redova i kalugjeri. Tako isto da nije 
dopustio nijedan biskup u svojoj crkvi čitati misu na slaven- 
skome jeziku, osim u nestatku latinskih svećenika, pa i onda 
treba da se zatraži u pape osobito dopuštenje. Protiv ove 
odredbe podiže se ninski biskup Gregorije Dobre, braneći 
odrješito slavensku službu božju, koju su bile s najvećom po- 
hvalom odobrile pape Hadrijan II. (869) i Ivan VIII. (880). 
Razabravši iz izvještaja svojih poslanika, kako je članak X. 
spljetskoga sabora uzrujao Hrvate, ne potvrdi ga ni papa Ivan 
X., namislivši prije sam saslušati i Latine i Hrvate, ni njegov 
nasljednik Lav VI., koji je g. 928. odobrio sve ostale uredbe 
spljetskoga sinoda. 

Ali Latini nijesu mirovali. Istina, papa nije odobrio slavenske 
liturgije, kao što su željeli Hrvati, ali je nije ni zabranio, 
kako su htjeli Latini, a njima je bilo upravo do toga, da je 
stolica rimska izrijekom zabrani i ukine. Zato su pni u na- 
predak smišljali sve što samo može smisliti pakost i glupost, 
ne bi li napokon ipak postigli ono, za čim je zlobna duša 
njihova već više od stotinu godinu jednako čeznula. Čudna 
je pojava u povjesti hrvatskoj spljetski sabor g. 1059. za kra- 
ljevanja najznatnijega kralja hrvatskoga Petra I. Kresimira. 
Sve što je uglavio spljetski sabor god. 924. prihvati i ovaj 
sabor, a za slavensku liturgiju izrijekom se odredjuje, da je 
valja sasvim uništiti: Ko bi se u napredak drznuo čitati misu 

Rroz. Crtice II. 5 

i javno se moliti Bogu i njegovim svetima na drugome kojemu 
jeziku osim na latinskome ili grčkom, kaznit će se najoštrijim 
kaznima, a Hrvati ako se ne nauče latinskome jeziku, ne smiju 
se zarediti nikako. 

Ne može se iskazati, piše domaći historik, kako je teška 
žalost i neizrečena tuga obuzela Hrvate, kad dočuše da je 
sabor tako oštro zabranio slavensku liturgiju. A još ih je i 
više boljelo, što su vidjeli, da se dopušta i grčki jezik i grčka 
liturgija, a brani se samo slavenski jezik i slavenska liturgija. 
Hrvatske crkve bjehu pozatvorane, hrvatski svećenici pohuljeni 
a na narod hrvatski, koji se držao s najvećim poštovanjem 


svoje svetinje, bacano bješe prokletstvo kao na nevjernike. 
+ 


Kako se bolno morala dojmiti srca hrvatskih strašna osvada, 
da pismo njihovo i nije njihovo nego gotsko, a izmislio ga 
krivovjernik, nekaki Metodije; da su knjige njihove lažne 
knjige, u kojih ima mnogo protiv pravovjerne crkve katoličke, 
a sastavio ih opet onaj krivovjerac Metodije, koji je i primio 
zato zasluženu platu te poginuo naprečac kao izdajnik Juda i 
bezbožni Arije! 

Odredbe saborske uzeše se odmah i vršiti. Na to planu 
buna u sjevernim krajevima kraljevstva hrvatskoga. Narod je 
dobro osjećao, da mu se nanosi krivica: kad se dopuštao 1 
grčki jezik, onda ne može biti sumnje, da se nije radilo o 
pravoj vjeri, nego o tome, kako bi se uzbili Hrvati i učuvala 
latinskoj narodnosti pretežnost nad narodnosti hrvatskom. Grčki 
jezik nije više mogao u Dalmaciji smetati Latinima pa su ga 
zato mogli mirne duše dopustiti za crkvene potrebe, ne bi 
li tako pokazali, kako im nije tobože do jezika stalo nego do 
nauke: što zabranjuju jezik slavenski, ne čine to ni za šio 
drugo, nego samo zato, što su knjige, pisane na tome jeziku, 
krivovjerne! Ali Hrvati progledaše lukavstvo njihovo, ustaše 
na obranu svoje narodne svetinje i poslaše poslanike u Rim, 
da se požale kod pape. O tome poslanstvu piše Toma, arhi- 
diakon spljetski, žestoki Latinac i ljut neprijatelj naroda hr- 
vatskoga. Koliko je god pisanje Tomino pristrano i puno 

pogrda na hrvatske svećenike, toliko nam opet može dati 
dosta jasnu sliku o stanju, kakovo je stvorio u Hrvatskoj 
spljetski sabor g. 1059. 

»U ono doba, — piše Toma, — dodje u hrvatske strane 
nekaki svećenik, došljak, po imenu Ulf (Vuk), koji hinjaše licem 
pobožnost a u srcu krijaše otrov lukavstva. I obilažaše narod 
šapćući mu koješto i gradeći se kao da ga je papa poslao, 
sažaljavaše tobože njihovu nevolju i davaše im koristan savjet. 
»Žnajte, reče, da se gospodaru mome, papi, vrlo ražalilo na 
vas, čuvši, da su vam crkve pozatvorali a vašim svećenicima 
zabranili vršiti službu božju; pošaljite dakle gospodaru mojemu 
poslanike i znajte, dobit ćete štogod zaželite.« Sastavši se dakle 
starješine i učinivši vijeće, poslaše popa Vuka s darovima u 
Rim. Požurivši se, dodje Vuk doskora u Rim i preda papi 
darove od Hrvata i njihove molbe i smjerno ga zamoli, da 
bi stanje crkava i popova po kraljevstvu hrvatskome promi- 
jenio kao prije što je bilo. A papa mu odgovori, da ne može 
ništa protiv onoga, što su odredili poslanici stolice apostolske, 
nego mu poda knjige, neka ih ponese arhiepiskopu i kralju i 
ostaloj gospodi one zemlje pa da dodju u Rim dva biskupa, 
jer njega kao nepoznata čovjeka ne može poslušati. Pakosni 
pop ne ponese papinih knjiga onima, kojima bjehu namijenjene, 
nego se brzo vrati ka Gotima (Hrvatima), koji ga bjehu po- 
slali. I pitajući ga, što bi od njihove molbe u Rimu, on im 
odgovori: »Eto, hvala Bogu, štogod zaželjeste od gospodina 
pape, sve sam dobio: crkve se vaše otvoraju, svećenicima se 
vašim službe vraćaju, a suviše još isprosih vam i to, da od 
svoga naroda izberete sebi biskupa i da ga sa mnom pošaljete 
k papi da bi ga posvetio.« Čuvši to Goti (Hrvati) poradovaše 
se veoma i odmah izabraše nekakoga starca, čovjeka prosta, 
po imenu Sededu, za biskupa i poslaše ga u Rim, zajedno s 
nekakim opatom Potepom i popom Vukom. Izišavši pred 
papu, upita ih papa, ko su? a bezbožni pop odgovori: »Mi 
smo iz dalmatinskih krajeva. Vi ćete se, sveti oče, sjećati; 
kako sam ja onomadne bio došao k vašoj milosti a evo ovi 

namisliše pokloniti se k nogama vaše svetosti, da biste i nji- 
hovu narodu kao i ostalima milost pokazali. A ovaj prezna- 
meniti čovjek gotski (hrvatski) došao je zato, da bi dobivši 
u vas potpuniju uputu, mogao slobodniji istinu propovijedati.« 
Na to zapita papa: »A kakovu ima čast?« I odgovoriše mu, 
da je već odavno svećenik i vrši službu na svome jeziku. 
I opet upita papa: »A zašto ne brije, brade po običaju crkve 
katoličke?« Odgovori bezbožni pop Vuk: »Zato je upravo i 
došao, gospodaru, pred vas, da bi se unapredak pokoravao vašoj 
volji.« Po tom mu papa odmah sam nekoliko dlaka od brade od- 
siječe i zapovjedi svojim ljudma, da ga po običaju crkvenome 
obriju, a onome svećeniku kaza: »Nijesam ti zapovjedio, da 
mi ovake ljude ovamo dovodiš nego da mi biskupe za toliki 
posao ovamo dozoveš.« Na to će svećenik: »Gospodaru, htje- 
doše, ali nikako ne mogoše.« Papa sabravši vijeću, odgovori 
im ovako: »Znajte, sinci, da ovo što Goti hoće da zadobiju, 
već sam mnogo puta čuo, ali radi ArijanA, koji su izmislili 
takvu književnost, ne smijem im dati dopuštenje, da na svome 
jeziku vrše službu božju. Sada podjite i gledajte, da onaj 
narod sluša sve, što su poslanici papinske stolice u crkvenome 
zboru odredili, dok onamo stignu novi poslanici.« Čuvši ove 
riječi, vratiše se brzo u domovinu. U putu pitaše Sededa popa 
Vuka: »Kaži mi, što nam pomože, što podjosmo pred papu?« 
A Vuk mu odgovori: »Sve što si od srca želio, postiže po 
mojemu trudu.« »A šta sam postigao?« upita Sededa, a Vuk 
reče: »Papa te zaredi biskupom.« »Kako to?« začudi se Se- 
deda. Vuk mu odgovori: »Tolika je vlast papina, da komu- 
god nekoliko dlaka svojom rukom iz brade iskine, odmah 
bude biskup.« Čuvši to ludi starac obradova se veoma, te 
odmah nabavi biskupski štap i prsten. A ulazeći u granice 
hrvatske zemlje, zemljaci njihovi, doznavši o njihovu dolasku, 
veselo pohitiše svojemu biskupu nasusret, te ga s velikom 
slavom  dočekaše. I odmah protjera on krčkoga biskupa s 
njegove stolice te je kao s apostolskim dopuštenjem posvoji. 
Onda, ao sramote! taj čudni episkop poče poganiti službu 

božju posvećivanjem crkava, zaredjivanjem svećenika i vršenjem 
drugih biskupskih posala. Kako ti bezbožni dogadjaji dopriješe: 
papi do ušiju. posla bez oklijevanja poslanika Ivana kardinala, 
da u hrvatskim stranama zatre sjeme kletoga “raskolništva. Do- 
šavši u one strane, kardinal sazva mnoštvo naroda i svećen- 
stva te grdno pokori onoga lažiepiskopa pred samim njegovim 
Gotima (Hrvatima) za toliku lakoumnu nevaljanštinu, što mu 
nije papa nikakova svetoga reda podijelio. I zato ga mačem 
vječitoga prokletstva rastavi od zbora vjerničkoga i njega i 
Potepu i sve jednomislenike; Vuka pak, koji bješe početnik 
tolikoga bezboštva, odvuče u Spljet: ondje ga u zboru crkve- 
nome liše reda svećenoga, pa izbijena, obrijana i žigosana bace 
ga u vječnu tamnicu! Budući da pomamni Sededa nikako ne 
htjede odustati od započete drzovitosti, te njega radi u čitavome 
kraljevstvu velika nasta sablazan, zapovjedi papa, da se iu 
rimskoj i u spljetskoj crkvi i po čitavoj pokrajini svečano pro- 
kletstvo na nj udari . . . .« 

Ali ni buna ni poslanstvo ne pomože ništa: papa Aleksan- 
dar II. potvrdi odredbe m spljetskoga i dokide slavensku 
službu božju. 

Već za pape Nikole II. Gods) i Aleksandra |I. 
(1061—1073) teško su se stala osjećati puta, u koja je pri- 
tezala državna vlast zapadnu crkvu. Hildebrand, potonji papa 
Gregorije VII. (1074—1085), desna ruka Nikolina i Aleksan- 
drova, zamisli sav život crkveni navrnuti na nove putove. 
Crkva treba da se otrese svjetovnih vezova, treba da bude 
nezavisna i slobodna prema državi a u sebi potpuno jedna i 
jedinstvena ne samo po unutrašnjemu nego i po spoljašnjemu 
životu svome. S ovim je posljednjim u svezi nastojanje rimske 
stolice, da se po svemu zapadnome svijetu uvede i jedinstvena 
liturgija, i to liturgija rimska. U milanskoj crkvi bješe odvaj- 
kada u običaju Ambrozijeva liturgija, istina, na latinskome je- 
ziku, ali nešto različita od liturgije rimske crkve. Papa Nikola 
LI. propisa i za milansku crkvu rimsku liturgiju, ali zaludu: 
svećenstvo i narod opriješe se jednodušno naredbi papinoj, i 

papa morade popustiti. Tako su Aleksandar II. i Gregorije 
VII. htjeli dokinuti i liturgiju (na latinskome jeziku) moza- 
rapsku u Španjolskoj, koja se ondje bila održala još od vre- 
mena gotskih, a sinod toledski odredi, da se po svoj Špa- 
njolskoj bez izuzetka vrši služba božja samo po obredu rim- 
skome. Narod diže bunu i prisili oblasti crkvene, te dopustiše, 
da se pitanje o liturgiji riješi na sudu božjemu: mačem i 
vatrom. Zatočnici liturgije mozarapske održaše oba mejdana, 
a liturgija se očuva. Prema tome nije za čudo, što su upravo 
sad stali u nas opet zapinjati o slavensku liturgiju, koja 
je toga vremena bila po svoj prilici još udešena prema 
ustavu istočne crkve. Latinima pa i crkvi rimskoj smetaše 
obred istočni a još više jezik slavenski, i zato obnoviše od- 
redbe sabora spljetskoga od godine 924. a rimska ih stolica 
potvrdi. 

Šta nije Latinima bilo pošlo za rukom, kad je sjedio na 
hrvatskome prijestolju prvi kralj, Tomislav, ono im je srećno 
pošlo za rukom za vladanja najsilnijega kralja hrvatskoga, koji 
s ponosom spominje, da mu je Bog naslijedjenu državu pro- 
širio i na moru i na suhoj zemlji. Naš mnogo zasluženi 
historik M. Mesić pokušao je tu čudnovatu pojavu ovako 
riješiti. 

Djela kralja Kresimira svjedoče ne samo o njegovoj po- 
božnosti u opće, nego se iz njih ujedno razbira i to, da je 
Kresimir prijao onome pokretu, štono se bio u Rimu za- 
metnuo. Pobožnim čuvstvom svojim potican, kojemu je vri- 
jeme sve više sile uljevalo, smatraše on za svoju vladalačku 
dužnost, da od Boga dobivenom vlasti štiti i podupire crkvu, 
namjesnicu njegovu. Taj smjer mogaše on još i lakše za to 
slijediti, što se dojakošnjim djelovanjem crkvenoga pokreta ni 
u čemu nije zadiralo u njegova vladalačka prava, dok je u 
drugu ruku i njegovoj zemlji odatle bilo koristi, koliko je 
crkva nastojala oko boljitka medju svećenstvom i narodom. 
No osim tih na samoj pobožnosti Kresimirovoj i na reli- 
gioznim nazorima osnovanih pobuda, upravljahu njime i nje- 

govom unutrašnjom i spoljnom politikom još i drugi razlozi. 
Dalmacija bijaše sretno stečena, ali biskupi njezini, kojih je 
vlast i u hrvatsku zemlju zasezala, pokazaše u predjašnje doba 
u svakoj prilici, da nijesu prijatelji hrvatskoj državi, a gradjani 
i stanovnici dalmatinski, premda su bili tolikim interesima ve- 
zani za zemlju hrvatsku, koja im bijaše za ledjima, premda se 
medju njima hrvatski elemenat sve više širio i krijepio, opet 
bijahu još sveudilj protiva hrvatstva. Zato moradijaše biti jedna 
od najprečih briga kralja Kresimira, kako će tu zemlju i sta- 
novništvo njezino s ostalim državnim tijelom preko živih sveza 
što uže spojiti. Odatle potječe nastojanje njegovo, da steče 
povjerenje i odanost napose svećenstva dalmatinskoga, kojega 
su prvaci arhibiskup Lovrinac i trogirski biskup Ivan i onako 
došli bili do velikoga ugleda i moći poradi osobitih vrlina 
svojih: odatle potječe i njegovo nastojanje, da steče prijaznost 
rimske stolice, kojoj je ugled u kršćanstvu toga vremena sve 
više rastao te su upravo zato tražili i gledali vladaoci i mnogih 
drugih država kršćanskih, da je umilostive na svoju korist. 
Prema tome mogaše za vladanja Kresimirova ona struja, što 
dolažaše iz Rima, i u Hrvatskoj ojačati, a življu romanskome 
bjehu po tome otvorena vrata, da dodje do prevlasti u crkvi 
dalmatinsko-hrvatskoj. Ali država Kresimirova zadrža ipak uza 
sve to značaj hrvatski i kralj njezin bijaše kralj hrvatski. Bistro 
razbirajući umom svojim, na kakovim je silama osnovana dr- 
žava njegova, Kresimir ako je u jednu ruku i prijao Roma- 
nima, da ih sasvim pridobije za državnu ideju i da ih što 
više sljubi s Hrvatima, a ono je opet u drugu ruku hrvatski 
elemenat osobito u državnome životu poštovao i brižno hranio. 
I što se jezika crkvenoga tiče, ne podje on do skrajnosti: 
jer ako se i pokorio-mislima, koje su u tome prevladjivale u 
redovima crkvenim; ako se i nije postavio braniteljem na- 
rodnosti hrvatske, i udario onim putem, na kojemu nešto 
poslije vidimo češkoga kneza Vratislava, gdje traži u pape 
Gregorija VII. odobrenje liturgije slavenske, — a ono se opet 
umio očuvati ljage, kojom je u povjesti okaljano ime kneza 

Svetopuka, koji je učenike Metodijeve prognao iz zemlje bla- 
gotvorna djelovanja njihova, kao i onoga češkoga kneza Spi- 
tignjeva, koji je za vrijeme Kresimirovo protjerao slavenske 
monahe iz njihova manastira na Sazavi. 

Može li to objašnjenje opravdati nehaj Kresimirov za stvar 
tako narodnu, kao što je bila u nas liturgija slavenska? A da 
nije Kresimir, gledajući da ublaži opreke i smiri narod, molio, 
i najzad, kao što misle nekoji znatni historici naši, izmolio u 
rimske stolice dopuštenje, da se i u napredak čita služba 
božja na jeziku slavenskome ali ne kao dojako po ustavu 
istočne crkve nego po rimskome obredu? Tome mišljenju kao 
smeta znamenita poslanica, koju je napisao g. 1080. češkome 
vladaru Vratislavu Gregorije VII. »Što nas moliš piše mu 
papa — da bismo odobrili, da se u vas služba božja vrši na 
jeziku slavenskome, to znaj, da nikako ne možemo pristati 
na tvoju molbu. Razmišljavajući često, uvjerismo se, da nije 
bez razloga, što se svemogućemu Bogu svidjelo, da bude 
Sveto pismo na nekim mjestima tajno, jer da je svakome 
otvoreno, moglo bi obljutaviti i doći u prezrenje. A treba 
imati ito na umu, da Sveto pismo, od ljudi srednje ruke 
krivo shvaćeno, lako zavodi u zablude. A ne pomaže ništa 
ni izgovaranje, što su nekoji pobožni ljudi trpjeli i dopuštali 
ne upućujući narod, da je ono, što prosto traži, krivo; crkva 
je kršćanska u početku koješto bila pregledala, što su poslije 
sveti oci, kad je kršćanstvo ojačalo a vjera se ukrijepila, oštrim 
istraživanjem ispravili. Zato po vlasti, koju smo dobili od sv. 
Petra, zabranjujemo i ne dopuštamo što vaši ljudi ludo traže, 
i zapovijedamo, da se svom silom odupreš toj pustoj ne- 
razložitosti«. Papa dakle drži, što se otprije tobože dopuštala 
slavenska služba božja, to se odatle ne može nikako izvoditi, 
da ona mora vrijediti i sada i u napredak! Ljudi, budući i 
sami slabi, lako su mogli kadšto popustiti slaboćama ljudskim, 
ali sad, kadno je crkva stupila na snagu, da se opet pokaže 
slaba, da popušta, gdje ne smije popustiti? A ne smije crkva 
pristati sa Slavenima, i to ne, kako su prije učili, zato što je 

Bog stvorio samo tri iskonska jezika, židovski, grčki i latinski, 
nego zato, što imaju u Svetome pismu a po tome i u službi 
božjoj otajstva, koja se ne smiju sasvim otkriti, da se ne bi 
kao okaljala i zavela slabiće u krivovjerje. Čistoti dakle vjere 
Hristove, koja je povjerena crkvi da je pazi i čuva neokaljanu, 
služba božja na narodnome jeziku gotova je pogibija. Tako 
odgovara Gregorije Vratislavu, a odgovor je odrješit. Ako je 
tako mislio o slavenskoj službi božjoj papa Gregorije VII, 
može li se sumnjati, da je kardinal Hildebrand, kancelar crkve 
rimske, duša novoga pokreta crkvenoga i najoličeniji predstavnik 
ideja njegovih, drukčije mislio a prema tome i drukčije putio 
Nikolu II. i Aleksandra II. ? 

Papa Aleksandar II. ponovno zabrani liturgiju slavensku, 
ali Hrvati ne odustaju svoje svetinje. Razmirica medju Rimom 
i Hrvatima nije planula radi vjere, nego radi jezika. Da se 
rimska stolica tvrdo držala naredaba, što ih je stvorila preko 
sabora spljetskoga, morala bi napokon baciti na Hrvate kletvu 
i proglasiti ih nevjernjacima i odmetnicima. A budući uvjeren 
i znajući, kako su Hrvati od prvih vremena bili vjerni i kao 
što se često najsvečanije priznalo, upravo odabrani sinovi crkve 
rimske, koji su je vazda s djetinjim poslušanjem slušali, Rim 
nije mogao pa ni htio izgoniti mak na konac, nego je mislio 
mirno čekati, da vrijeme samo riješi spor, koji naprečac pre- 
sječen, mogaše biti zlosretan i za jednu i za drugu stranu. 
Rim nije unapredak upotrebljavao svojega ugleda, da očito i 
na silu istrijebi medju nama slavensku liturgiju, ali je nije ni 
pomagao, nego je bez sumnje preko svojih biskupa i viših 
svećenika, kojih je po propasti samostalnoga kraljevstva hr- 
vatskoga sve više stizalo iz tudjine u naše strane, gledao, da 
narod malo po malo odvraća od slavenske liturgije i navraća 
na latinsku. Ali ako tiha voda i brijeg roni, a ono opet na 
čast našim djedovima treba priznati, da se oni ni silom ni 
milom nijesu dali odbiti od svoga, a neobična postojanost 
njihova prinuka najzad i rimsku stolicu te im oko polovine 
XIII. vijeka vrati ono, što im je prije jednoga vijeka i po 

bila ukratila. Ustrajnost naša održala je sjajnu pobjedu i slavila 
nečuveno slavlje. Prema pobjedama, što smo ih izvojevali na 
bojnim poljanama, ovakih pobjeda na žalost našu povjest hr- 
vatskoga naroda ne bilježi mnogo. 

Godine 1242. proslavi se oružje hrvatsko. Hrvati se učiniše 
zasluženi za kraljevstvo, spasavši svoga kralja od divljačkih 
četa mongolskih, i stekoše velike zasluge za vjeru i za pro- 
svjetu, odbivši od Italije bujicu azijatsku. Na šest godina po- 
slije (1248) vidjevši, da duh svagdje treba da preteže a ne 
slovo, pristaje papa Inocent IV. na prošnju Filipa, biskupa 
senjskoga, i dopušta, da se upotrebljavaju kod službe božje 
slavenske knjige pisma glagolskoga, gdje su se već i otprije 
upotrebljavale. Povedavši se za biskupom senjskim, zamoli u 
pape (g. 1252.) i krčki biskup dopuštenje za glagolsku li- 
turgiju a papa s najvećom pripravnosti posluša molbu. Sad 
je Rim, koliko se pouzdano znade, prvi put i nama Hrva- 
tima izrijekom udijelio osobitu milost, kakove nije od vre- 
mena Svete braće nijedan narod slavenski primio od rimske 
stolice. 

A odakle taj prekret u mislima rimske stolice? Inocent IV. 
(1243—1254) nastojao je veoma mnogo oko izmirenja istočne 
sa zapadnom crkvom. On prijateljuje sa srpskim kraljem Urošem 
I. Hrapavim (1243—1277), sinom Stjepana Prvovjenčanoga, 
koji je dobio kraljevsku krunu od pape Honorija IV.; trudi 
se, da privede Bugare u zapadnu crkvu; dogovara se s 
patrijarhom i carem nikejskim; traži sveze s biskupima ki- 
parskim i sa sirskim Jakobitima; zagovara jedinstvo crkve 
u Danila, velikoga kneza galičkoga, a istim poslom šalje god. 
1248. poslanike k velikome knezu ruskome Aleksandru Nev- 
skome. Iz ljubavi k jedinstvu crkvenome, koje mu je nada 
sye priraslo k srcu, popušta što se više može. Imajući na 
umu više interese crkve i vjere, on ne gleda na sićušne oso- 
bine, koje su počesto najveći kamen smutnje. Zar nije sad 
bio najzgodniji čas, da se poslije stotinu i više godina opet 
iznesu pred stolicu rimsku želje naroda hrvatskoga? Da nije 

upravo u poglavitim težnjama svojim papa Inocent IV. našao 
pobudu te se s drage volje odazvao molbi Filipa senjskoga i 
dopustio, što se i onako nije dalo zabraniti a može se sasvim 
dobro složiti s unutrašnjim jedinstvom crkve Hristove? 

Bit će dobro da se spomene još i ovo. Na svršetku XII. 
vijeka bješe živnulo u Bosni bogomilsko krivovjerje. I sam 
Kulin ban odmetnu se od crkve pa se sa svom svojom poro- 
dicom i sa deset hiljada Bosanaca povede za bogomilstvom. 
Sad pretegoše bogomili u Bosni, a u okolnim zemljama, u 
Slavoniji, u Hrvatskoj i u Dalmaciji nalažahu jednomislenika : 
u Spljetu osnovaše još prije g. 1200. i svoju osobitu općinu. 
Sve nastajavanje i papa rimskih i kraljeva ugarskih, da se 
unište bogomili, bješe zaludnje. Narod u Bosni pribijaše se 
sve više uz svoju narodnu bosansku crkvu, a pravovjerju u 
susjednim, na ime primorskim krajevima zaprijeti velika opas- 
nost, osobito kad se stadoše banovi bosanski miješati u poslove 
hrvatske i sezati za dalmatinskim primorjem. Dopuštajući sla- 
vensku službu božju, da nije Inocent IV. mislio, da će na taj 
način možebiti lakše zakrčiti put bogomilstvu, nego li silom 
vojske ugarske i inkvizicije katoličke ? 

Kako se slavenska služba u nas kod svega zabranjivanja 1 
gonjenja održala, tako se poslije g. 1248., skinuvši Inocent 
IV. s nje kletvu, pridigla i kao na novo oživjela. Po vremenu 
proširila se medju Hrvatima zapadne crkve tako, te je u XV. 
vijeku obladala gotovo svom Dalmacijom, odakle je segnula 
u sjevernu Albaniju i Bosnu, a na sjeveru rasprostranila se po 
Istriji 1 Hrvatskoj izmedju Kupe i mora. Iz XV. a osobito iz 
XVI. i XVII. vijeka imamo izobilno svjedočanstva, da se i 
ovamo u području biskupije zagrebačke otpravljala po mnogim 
župama glagolska služba božja. Po istraživanjima našega vri- 
jednoga historika Ivana Tkalčića bilo je u našim ovamo stra- 
nama popova glagolaša u XV. vijeku u Bosiljevu, Lipniku 
(kod Karlovca), Ozlju i Steničnjaku (kod Gline); u XVI. 
vijeku u Čičama, Dubovcu, Velikoj Gorici, Granešini, Hrne- 
tiću, Sv. Ivanu na Moravču, Jakuševcu, Jaski, Karlovcu, Sv. 

Klari, Krašiću, Kravarskome, Kupčini, Mahičnome, Maruševcu 
(kod Varaždina), Nartu, u Novom gradu na Kupi, pod Okićem, 
u Ozlju, Petrovini, Samoboru, Slatini, na Šipku, u Irgu, Vr- 
hovcu, Vukmaniću, Vukovini i Zelini; u XVII. vijeku kod 
Sv. Brcka nad Božjakovinom, u Brezovici, Dubovcu (kod Kri- 
ževca), Velikoj Gorici, Jakuševcu, Jamnici, Sv. Klari, Krašiću, 
Kravarskome, Kupčini, Kupincu, Lipniku, Lovrečini, Ma- 
hičnome, Mekušju, Mrežnici, Sv. Nikoli na Zelini, pod Oki- 
ćem, u Ozlju, Peščenici, Plešivici, Preseki, Pribiću, Radiboju, 
Rečici, Trgu, na Visokome, u Vrbovcu, Vrhovcu, i Završju ; 
u XVIII. vijeku spominje se (g. 1743.) jedan pop glagolaš u 
Velikoj Mlaki. Na sinodu crkve zagrebačke, što ga je bio sa- 
zvao (1574) biskup Gjuro Drašković, spominje se jedanaest 
glagolaša, a g. 1570. pjevala se u prvostolnoj crkvi u Zagrebu 
i slavenskim jezikom služba božja. I u Medjumurju znalo se 
za glagolaše. Knez Fridrik Celjski i Zagorski podiže iz 
osobitoga poštovanja sv. Jeronima g. 1448. u Štrigovu, na 
granici Štajerskoj, crkvu i manastir za glagolaše samostance, 
koji se spominju i u manastiru svetičkome na brdu Smolči, 
što su ga knezovi Zrinjski g. 1627. dali latinskim redovnicima 
sv. Pavla. 

Ali glagolska liturgija nije se stegnula samo u granice na- 
roda hrvatskoga. U XVI. i XVII. vijeku spominje se, da se 
iu nekojim crkvama oko Trsta, u Gorici, po Kranjskoj 1 
južnome Štajeru služilo na slavenskome jeziku, a u redovima 
najžešćih zatočnika protestanstva u zemljama slovenskim na- 
lazimo u XVI. vijeku upravo naše glagolaše iz Dalmacije, 
Istrije i hrvatskoga primorja. Što ima tragova glagolskoj li- 
turgiji po slovenskim stranama u XVI. i XVII. vijeku, to će 
je biti onamo donijeli naši hrvatski popovi, koji su bježeći od 
kojekake a najviše od turske sile pribjegavali i k Slovencima. 
Tako valja da se objašnjuje i ona pojava, što u spominjanim 
vijekovima ima toliko glagolaša i u nas na zapadu, osobito 
medju Kupom i Savom, premda je u ostalome moguće, da 
se za slavensku službu u zagrebačkoj biskupiji i otprije, može 

biti već i od postanja njezina znalo, jer je svakako znatno, što se 
u jednome spomeniku iz XIV. vijeka izriče sumnja, nije li 
Dvh, prvi biskup zagrebački (na svršetku XI. vijeka), bio sve- 
ćenik liturgije slavenske ? | 

Sasvim je drukčije s glagolskom službom, što su je naši 
svećenici donijeli XIV. vijeka u Češku. Karlo, krajiški grof 
moravski a poslije kralj češki 1 cesar rimski, zaželje i zaiska 
u pape Klementa VI., bivšega učitelja svoga, da bi se i u 
Ceškoj čitala misa na jeziku slavenskome. Papa prista (1346) 
na želju Karlovu, ali na jednome samo mjestu u svemu 
kraljevstvu da se vrši liturgija slavenska. Godinu dana po tome 
podiže Karlo u Pragu manastir na čast svetim zaštitnicima. 
kraljevstva češkoga, sv. Jeronimu, Čirilu, Metodiju, Vojtjehu: 
i Prokopiju. U tome manastiru treba kalugjeri da otpravljaju 
misu, časove i ostalu službu samo na jeziku slavenskome. 
Godine 1372. posveti crkvu manastirsku s najvećom slavom 
arhiepiskop praški u nazočnosti samoga kralja i cesara Karla 
i druge gospode češke. Prvi samostanci bjehu naši glagolaši 
benediktinci iz primorskih strana a na svršetku XIV. vijeka 
bit će ih već zamijenili sve sami Česi. Hrvatski benediktinci 
donesoše sa sobom svoje knjige na jeziku hrvatsko-slovenskome, 
koje su se po nastojanju kraljevu u manastiru emauskome 
stale u velike prepisivati. Za samo prepisivanje knjiga »na 
plemenitome jeziku slavenskome« bješe Karlo odredio god. 
1356. po deset grivana na godinu kao platu pisaru. Pa i 
inače gledao je kralj da .se umnože knjige u njegovu samo- 
stanu. Tako je poklonio samostanu jedno ćirilovsko evangjelje 
roda rusko-bugarskoga, koje će biti dobio negdje iz Ugarske. 
Za tu knjigu »ruskoga pisma« držalo, se da ju je pisao sam 
sv. Prokopije, opat sazavski (+ 1053). Godine 1395. priklo- 
piše k tome evangjelju nekoja čitanja iz Staroga i Novoga 
zavjeta. Dodana čitanja na jeziku hrvatsko-slovenskome pismom 
glagolskim napisana su u samome manastiru, a pisao ih je 
pisar rodom Čeh, što se razbira iz jezika, koji je onakav kao 
što je i u našim knjigama iz XIV. vijeka, osim dvije tri riječi, 

okrenute na češki. Bogato povezana u zlato i srebro i iskićena 
draguljima i svetim moćima bijaše ta knjiga velika dragocje- 
nost manastirska, a upotrebljavaše je uz crkvenu godinu samo 
opat, kad je »pod krunom misu služio.« Za opata Pavla II. 
8. I419. navali Žiškina četa i na taj manastir. Opat, da bi 
spasao manastir, otvori riznicu, iz koje se razgrabila sva sila 
kojekakovih skupocjenih stvari, a medju njima valjada i naše 
evangjelje. Do malo vremena pristadoše i kalugjeri emauski 
sa Husovcima, a manastir se dokinu. Nestavši manastira, ne- 
stade i glagolske službe božje u Češkoj. Kao za spomenu tih 
vrenrena sačuvalo nam se ono emausko evangjelje, pisano ći- 
rilovskim i glagolskim slovima. U Bogorodičinome hramu 
u Reimsu (u Francuskoj) ima inventar sastavljen god. 1669. 
i u njemu se spominje knjiga bogato vezana, koja sadržava 
evangjelja na jeziku grčkome i sirskome, a poklonio je crkvi 
Karlo kardinal Lotarinški g. 1574., koji ju je nekako dobavio 
iz Carigrada, kamo bješe dospjela tobože s knjižnicom sv. 
Jeronima. To je emausko evangjelje, za koje se eto mislilo 
da je pisano grčki (ćirilovski dio) i sirski (drugi dio, pisan 
hrvatskom glagolicom)! Ono se upotrebljavalo, kako kazuje 
predaja, kod krunjenja francuskih kraljeva, koji su se na nj 
zaklinjali. To izrijekom potvrdjuje reimski opat Pluche i pisar 
Porcevale, koji je na osobitome papiru, što se priložio k evan- 
gjelju, zapisao g. 1782.: »prvi dio ove knjige pisan je pismom 
srpskim a na jeziku istočnome, a drugi slovima ilirskim a na 
jeziku indijskome ili slavenskom . . . Kruneći se kralj priseže 
na ovu knjigu«. G. 1717. pokazaše evangjelje Petru Velikome, 
koji je odmah poznao slova ćirilovska, ali za glagolska nije 
znao kazati kakva su. Prvi je pogodio da je ono drugo pismo 
glagolsko, Englez Hill god. 1789., koji je vidio u Beču gla- 
golskih štampanih knjiga. Za francuske revolucije skinuše s 
knjige dragocjeni uvez, a kad je prvi konsul Napoleon Bona- 
parte zapovjedio, da se ostanci starih rukopisa pohrane u 
municipalnim bibliotekama, dodje i emausko evangjelje ili, 
kako ga Francuzi prozvaše, Texte du sacre u gradsku si 

blioteku reimsku. G. 1843. ugleda u nekoliko samo eksem- 
plara svijet čitavo evangjelje rezano u bakar o trošku ruskoga 
cara Nikole, a predgovor mu napisa B. Kopitar. 

Po Česima povedoše se i Poljaci. »Poljskoj, — piše poljački 
historik Dlugoš (+ 1480), — pokaza Spasitelj osobitu milost. Na 
veliku čast i slavu naroda slavenskoga on dopusti Poljacima, 
da vrše službu božju na rodjenome jeziku, koje nije dopustio 
ni jednome drugom jeziku, osim grčkome, latinskome i ži- 
dovskom.« Godine 1390. osnovaše kralj Vladislav Jagelo i 
žena mu Jadviga u Krakovu kod crkve sv. Krsta manastir, 
i dovedoše onamo glagolaše iz Praga, koji po dopuštenju pa- 
pinu čitahu misu na jeziku hrvatsko-slovenskome. Još oko g. 
1470. bijaše ondje glagolaša, ali kako je nestalo slavenskih 
monaha u Pragu, nestade ih domalo i u Krakovu. 

Ove dvije pojave slavenske službe božje u Češkoj i u Polj- 
skoj znamenite su u koječemu. One su znatne već i po tome, 
što vidimo, da rimska stolica u XIII. i XIV. vijeku nije bila 
onako odrješita protivnica naše narodne liturgije kao u XI. 
vijeku. Što Hrvatima najoštrije zabranjuje Aleksandar II., ono 
im dopušta Inocent IV, a što Grgur VII. odrješito ukraćuje 
Vratislavu, ono _ Klement VII. milostivo podjeljuje Karlu IV. 
Time je Rim svečano izrekao, da se s ustavom katoličke 
crkve podnosi i nelatinska liturgija. Istina, što su pape do- 
pustile Česima i Poljacima, nijesu im dopustili u onome opsegu 
kao Hrvatima, ali da nijesu nastale zlosrećne političke, crkvene; 
i narodne prilike, koje su Čehe najzad dovele do bjelogorske 
propasti, Bog zna, ne bili po vremenu u Češkoj a preko nje 
i u Poljskoj slavenska služba božja, koju su uzeli njegovati i 
sami mogućni kraljevi, bila uhvatila tako čvrst korijen i oja- 
čavši razgranala se, te je poslije nikaka olujina ne bi mogla: 
iščupati? Pod sjenom njezinih grana kaki bi se duševni život | 
bio razvio u Čeha i Poljaka? Kakim bi književnim rodovima 
bila ona ponijela medju Česima i Poljacima? Ne bi li se po 
njoj bili više vezali sjeverni katolički Slaveni s južnima? 
Kako je tijesna bila svagda duševna sveza izmedju svih Sla- 

vena istočne crkve, a ona se izvila upravo iz jednoga zajed- 
ničkoga jezika crkvenoga! Pa da je tako kojom srećom 
bilo i medju Slavenima zapadne crkve! Ako je istina, da je 
slavenskoj liturgiji namijenjeno da okrčuje put i utire stazu 
jedinstvu izmedju Slavena istočne i zapadne crkve — a ono 
koliko bi se to jedinstvo bilo unapredilo, da se ona mogla 
nesprečavana razviti u katoličkih Slavena? Ali dakako, sudbina 
je drukčije odredila, a nama Hrvatima godi, što smo upravo 
mi jedini izmedju katoličkih Slavena od vremena svetih prvo- 
učitelja slavenskih kroza sve vijekove prinosili Bogu u svo- 
jim crkvama hvalu na svome jeziku i tako očuvali sve- 
tinju, za kojom su druga naša po krvi i zakonu braća toliko 
čeznula. 


Ali ni u nas nije glagolska služba božja sasvim pretegnula : 
ona se nije mogla proširiti po svemu narodu hrvatskome, niti 
je mogla zapriječiti, da se pored nje ne širi latinska liturgija 
i u onim biskupijama, gdje bijaše izrijekom dopuštena, a kamo 
li u biskupijama, za koje ne bijaše naročitoga dopuštenja od 
rimske stolice. Borba o jezik u crkvi nije prestala ni poslije 
1248. godine, ako se i vodila više potajno nego li javno, a 
Hrvati, koji zalažahu u taj boj nemalo svagda goloruki, 
jedva nekako gotovo samo svojom ustrajnošću obraniše svoju 
narodnu svetinju od posvemašnje propasti. Što se spominje 
da je godine 1248. nastalo za glagolsku službu božju vrijeme 
mira 1 napretka, može se samo donekle potvrditi, jer pravo 
reći, ona nije gotovo nikada uživala bez ikakove smetnje 
svojih prava. A u tome upravo valja tražiti ponajglavniji uzrok, 
zašto nije u nas Hrvata glagolska književnost crkvena onako 
bogata i obilata, kao na primjer što je stara crkvena književ- 
nost u Srba ili u Rusa. 


Najveće prepreke glagolskoj službi božjoj stavljahu glavari 
crkveni, koji su se u nastajavanju svome oko boljitka i na- 
pretka crkve katoličke htjeli pokazati revniji i od samih papa 
rimskih. 

Prvostolna crkva spljetska, kojoj bjehu za kralja Tomislava 
(900—930) područne sve biskupije od Albanije do Dunava i 
uza svu istočnu obalu jadranskoga mora, poče se po vremenu 
komadati. U početku druge polovine XI. vijeka, za kralja 
Petra I. Kresimira (1058—1073), otkidoše se od nje krajevi, 
što su Neretvi na jug, i dobiše svoju osobitu metropoliju 
dukljansku ili barsku, kojoj pripadoše područne biskupije u 
Zeti, Travuniji, Bosni i Raši. Provalivši g. IO9I. u posavsku 
Hrvatsku, Vladislav je uze biskupu kninskome a po tome i 
primasu spljetskome, i stvorivši za nju biskupiju zagrebačku 
(1093) podloži je arhiepiskopu kaločkome, kome je kasnije 
u XIII. vijeku zapala i Bosna, koliko je bila katolička. U XII. 
vijeku (g. II54.) otrže se od spljetske crkve i zadarska bi- 
skupija i učini se samostalnom arhiepiskopijom, priznavši g. 
1155. vrhovnu vlast nad sobom gradskome patrijarhu mle- 
tačkome. A biskupije istarske bijahu već i otprije pod vlašću 
patrijarsima akvilejskim, koji su g. 1230. postali svjetovni gospo- 
dari od Istrije. Tako se raskomadala crkva hrvatska, a na 
biskupskim stolicama njezinim sjede ponajviše sami tudjinci, 
koje šalju u naše strane pape, Mlečani, akvilejski patrijarsi i 
kraljevi ugarski iz Italije, Francuske i Ugarske. Taki biskupi 
ne mogu imati ljubavi k narodnoj službi božjoj, a ima dokaza 
na pretek, da su mnogi radili upravo da je unište. 

U tome je izišao o svršetku XVI. vijeka na glas biskup 
puljski Klaudije Sozomen, koji je god. 1593. najoštrije zapo- 
vjedio, da se na Rijeci unapredak ne služi drukčije misa nego 
na latinskome jeziku, a nekolike godine kasnije (g. 1595.) 
iznosi akvilejski patrijarh Mlečanin Barbaro pred svoj sinod 
želju, da bi se po svim njegovim područnim biskupijama za- 
mijenio u crkvi jezik stari slovenski jezikom latinskim. Šibe- 
nički biskup Niko Arigoni, rodom Brešanin, tjera iz saborne 
svoje crkve svećenike, koji ne umiju latinski, i prijeti, da se 
u njegovoj biskupiji ne će zapopiti ni jedan cigli klerik, koji 
nije izučio latinske škole i donesao od učitelja svjedočbu, da 
zna latinsku gramatiku, a župnike glagolaše nagoni, da idu u 

grad i onamo uče latinski jezik. Sve je to odredio, kako se 
pravda u pismu, što ga napisao papinome poslaniku u Mletke 
(god. 1623), tobože samo zato da bi i glagolaši bili učeni 
jednako kao i latinski svećenici! Za njime se poveo senjski 
biskup Petar Marijani (1650—1I665). I njemu je bila srcu 
prirasla latinska knjiga pa je na svu silu htio da je zavole i 
njegovi glagolaši, ali se oni požale na biskupovo nastojanje u 
Rimu, a Marijani se pere (g. 1654) kao i njegov šibenički 
drug. Mimo sve ostale razloge, kojima opravdava svoju brigu 
oko latinskoga jezika, bit će bez sumnje najznamenitiji ovaj 
da se zabilježi. Njegovi svećenici treba da znadu latinski, 
umuje Marijani, jer kako će inače na ugarskome saboru, gdje 
se raspravlja samo jezikom latinskim, umjeti braniti interese 
svoje biskupije! 

Što se nalazilo protivnika glagolskoj službi božjoj u zemljama, 
što su bile pod vlašću tudjinskom, a osobito pod Mlečanima, 
ni polak čuda, dok znamo, da je i sama državna vlast mislila, 
da je dužna zatirati narodni jezik u crkvi; tako se na primjer 
iz Mletaka zapovjedilo g. I481. upravitelju krčkome, da prc- 
ždene s Krka fratre, koji mise na slavenskome jeziku, pa da 
gleda na svaku ruku, da se unapredak u njegovu području 
otpravlja služba božja samo na latinskome jeziku. To, kao što 
je spomenuto, nije nikakovo čudo, nego je više za čudo, kako 
se moglo i u onim krajevima, u kojima smo bili svoji, naći 
ljudi, koji su se drznuli 'nogama gaziti svetinju narodnu, što 
ju je uzela u zaštitu i sama sveta stolica ! 
> Ali kako je bilo medju crkvenim glavarima neprijatelja, a 
ono je bilo i prevrijednih zatočnika glagolske službe božje. 
Filip, biskup senjski (1246—1280), koji je prvi izmolio u 
pape Inocenta IV. dopuštenje za narodnu liturgiju (vidi str. 
74.), ostavio je vječiti spomen u narodu hrvatskome. I Ni- 
kola, biskup modruški (1461—I470) zavrijedio je, da ga se 
i danas s najvećim poštovanjem i zahvalnosti spominjemo. 
»Smete se, — piše on kapitulu i kleru crkve modruške — 
va mni srce moje, i tisnu se va mni utroba moja svrhu brige 

ljudi mojih. Najdoh gorka i žestoka protivnika, ki od to- 
lika vrimena ne presta briže i mantraje') sriće i 
telesa vaša; tolikoje govorim, da je žestoka i divja 
ruka turačka po tolikih smrteh i brigah i raspeh i toliki 
prolitji krvi nevoljnih ljudi ku ste poznali, da ča je'veća 
žalost, da se najde veće žestok i krudel?) obite- 
ljanin, neprijatelj znanac i domaći moj, snami 
kupno jede kruh, ki, ne vim ke oholosti ali smenosti 
duha nemilostivoga nadahnut, smel jest smesti mislii 
srca vaša, mir crkveni razlučuje, običaj crkveni nepravednu 
smenostju ispravljaje, a ne ću reći, smućuje, govoreći, da 
oblast svetih služab našega jazika otačaskoga 
od crkve katoličaske ni potvrjena, kad bi on vsih 
naukov i naredab vere bristjanske ali svetih otac plni nauk 
držal .... a da bi je čtal i ljubeznivo procinil, zaisto bi . 
našal, da ono ča je od svetih otac pohvaljeno, od 
toliko vikov, nastojećim ljudem narejeno, nijednih listov i 
nijednih bul i nijednoga novoga potvrjenja ne po- 
tribuje. A navadna je sveta rimska crikav vse nauke i na- 
redbe vsih svetih navlastito presvetlih četirih doktorov svojih 
časno prijati i prijamši stanovito braniti. A po tom oci, bu- 
dući skupljeni v koncili, razlike običaje crikvene, ke su nare- 
dili sveti biskupi, i njih prominiti ne smiše, pače pod veliku 
penu*) prokletstva narediše, da vsaki svoje crikve navadne 
običaje ima svršeno obdržavati i da ih nima prez dopušćenja 
papina nikako prestupiti, kakono je crikva od istoka svoje 
običaje i svoje služenje udržala, ča je mnogo različno od 
crikve zapadne, i kakono v Galiciji mnogo osobujna jesu do- 
pušćena, takoje v Jermaniji, ča se govore Nimci, i Panoniji, 
Iberiji i Angliji, tolikoje u mnogih inih vladanjih nike crikve 
vlašte službe i običaje crikvene vele različno držu preza vsakih 
bul i pisam i potvrjenja stola apostolskoga; i kakono rimska 

crikav raduje se o narejenji!) svetoga Grgura i inih otac 
svetih, takoje se raduje istočna crikav o narejenji Grkov svojih, 
i tako se raduje mediolanska*) crikav o narejenji svetoga Am- 
brožija u služenji mis i v službi korizmenoj, ča mnogo jest 
različno od crikve rimske; i takoje mnogim crikvam 
po Hrvatih i Dalmaciji običaje i uredbe od sve- 
toga Jeronima narejene sveta matirimska crikav 
jest vele časno prijela i po nijedno vrime od nikogare 
ni v tom smetenja prijela, ča je on, od svetih dokturi pogla- 
vitij, nadahnut duhom svetim na utišenje nena- 
učenih ljudi razumno naredil, nasliduje svetoga Pavla 
apostola, koga knjige biše čtal . . . .« 

Takovih domašnjih neprijatelja, na koje se žali biskup Ni- 
kola, bilo je jamačno i prije i kasnije, a osobito medju 
svećenicima, što su izučili nauke na latinskome jeziku, pa se 
ponijeli prema svojoj braći glagolašima, koji su s nedostatka 
svojih škola u obrazovanosti u opće zaostajali iza latinskoga 
svećenstva. 

Kad su se u nas otvorile prve škole, to je teško pouzdano 
odrediti. Za Karla Velikoga (771—814) kazuje se, da je po 
svim zemljama, što su dopale njegovu vlast, podigao javne 
latinske škole, a kako su i nekoje hrvatske zemlje priznavale 
njega svojim gospodarom, može biti te je već i IX. vijeka 
bila u našim krajevima po koja škola, u kojoj se mladež hr- 
vatska učila najznatnijoj nauci onoga vremena: jeziku latin- 
skome. Prvi glasovi o nastavi u Hrvatskoj progovaraju nam 
iz odredbe sabora spljetskoga od g. 925., koji stavlja na srce 
gospodi hrvatskoj, da svoje sinove pa i kmete daju na 
nauku. Razumije se, da spomenutome saboru, koji je ustao 
protivu slavenskoga jezika u crkvi, bijaše samo do nauke na 
jeziku latinskome. O školama, u koje preporučaju saborski 
ocevi Hrvatima da šalju svoju djecu, ne spominje se ništa, a 
sva je prilika, da onoga vremena nije bilo u Hrvatskoj, kao i 

u ostaloj svoj gotovo zapadnoj Evropi do svršetka XI, vijeka, 
drugih škola do onih privatnih, što su bile u samostanima i 
uz stolne crkve. Učitelji u takim školama bili su sve sami 
duhovnici, a učenici oni, koji su se spremali da služe Bogu i 
crkvi, pa se zato i učila sama bogoslovska nauka, koliko je 
od najprečije potrebe i koristi službenicima Gospodnjim. Takih 
je škola moralo jamačno biti i za hrvatske popove glagolaše 
u sijelima hrvatskih biskupija, u Ninu i Kninu, a može biti i 
kod druge koje stolne crkve, ako se našao na biskupskoj 
stolici čovjek prijazan slavenskoj službi božjoj. Kad je kasnije 
u XI. vijeku Rim zabranio glagolsku liturgiju, bit će se za- 
tvorili i ti nastavni zavodi za glagolaše, koji su se unapredak 
učili svojoj knjizi ili jedan od drugoga ili u samostanima, koji 
su za dugo vrijeme kao u drugim zemljama tako i u Hrvatskoj 
bili jedini pravi hramovi opće prosvjete. 

Najstariji su samostani u Hrvatskoj benediktinski, njih je 
bila puna sva Dalmacija i ostrva dalmatinska. Samostani be- 
nediktinski ne mogu se pravo ni pomišljati bez škole i knjiž- 
nice. Knjižnice samostanske sastavljali su ponajviše samostanci 
sami a umnožavali ih većinom prepisivanjem, koje se držalo 
za djelo bogougodno. Ditrih, opat Saint-Evroulski (1050—1057), 
i sam izvrstan pisar, navraćajući svoje kalugjere na prepisivanje 
svetih knjiga, znao bi im kazivati priču o nekakome pustom 
bratu, u koga bijaše jedino dobro, što je neobično rado pisao, 
pa tako jednom od svoje volje prepisao čitavu knjižurinu. 
Kad je umro, tuže ga djavoli, a angjeli iznesu onu veliku 
knjigu, od koje je svako slovo pretegnulo po jedan grijeh 1 
još suviše ostalo jedno slovo, a Bog se smilovao na nj i 
vratio dušu u tijelo, da bi činila pokoru. Po pravilima sv. 
Benedikta svaki manastir treba da ima knjižnicu, iz koje će 
uzimati braća knjige za čitanje. U darovnim pismima, u ko- 
jima su pobilježeni pokloni, što su učinjeni samostanima, spo- 
minju se veoma često kao dragocjen poklon i knjige. Stjep:n, 
ban hrvatski i protospatar carski, zapisa g. 1042. manastiru 
sv. Hrisogona u Zadru svu silu blaga pa i osamnaest knjiza, 

a Pažani dajući g. 1071. benediktincima samostan sv. Petra, 
pokloniše im i deset knjiga. Da je u knjižnicama hrvatskih be- 
nediktinaca bilo hrvatskih knjiga, o tome ne može biti sumnje. 
Prema njihovim pravilima trebalo je oduvijek da epistolu i 
evangjelje i sve, što se glasno pjeva u crkvi po nedjeljama i 
Svecima, pjevaju na narodnome: jeziku, a poslije službe božje 
da govore i čitaju narodu i to opet na narodnome jeziku. 
Toga su se pravila držali i naši benediktinci, a sabor spljetski 
god. 925. zabranjuje otpravljanje službe božje na jeziku na- 
rodnome izrijekom samo popovima svjetovnjacima a dopušta 
samostancima (vidi str. 65). Za potvrdu, da našim benedik- 
tincima nije bila tudja knjiga glagolska, služi nam i najstariji 
hrvatski spomenik glagolski, ploča baščanska, koju je dao is- 
pisati g. Iroo. Dobrovit, opat svetolucijskoga manastira na 
otoku Krku, i pravila sv. Benedikta, koja su bila već mnogo 
prije XIV. vijeka prevedena na jezik hrvatsko-slovenski, a 
Karlo IV. pozva g. 1372. u manastir emauski hrvatske bene- 
diktince_ (vidi str. 77), da bi naučili svoju češku braću crkve- 
nome jeziku i liturgiji slavenskoj. Benediktinci iz Omišlja (na 
otoku Krku) pišu papi Inocentu IV., da se oni ne mogu 
učiti latinskomu pismu i da imaju svoje slavensko pismo, pa 
zato i mole papu, da bi im potvrdio slavensku službu božju, 
koje su se svagda držali. U njihovim samostanima otvorale 
su se i škole, jer je trebalo oni sami da se brinu za naobrazbu 
svojega naraštaja, a k njima je u nestaši drugih škola zalazila 
na nauke i ona mladež, što je bila odredjena za svjetovni 
stalež svećenički, a osobito oni mladići hrvatski, koji su mislili 
postati glagolaši. U potonja vremena pored benediktinaca mnogo 
su zasluga stekli za glagolsku knjigu i redovnici trećega reda 
sv. Franciska u svojim samostanima po Istriji, Dalmaciji 1 
kvarnerskim otocima. 

Ža nastavu svećenstva latinskoga brinuli su se u nas glavari 
crkveni svagda koliko se moglo. God. 1179. odredi crkveni 
sabor lateranski, da bude unapredak kod nauke stolne crkve 
osobiti učitelj, kome ne će siromašni dječaci, što se pripravljaju 

za službu božju, plaćati nikakove naukovine. Koliko je po- 
znato, prva se taka škola otvorila u nas u Zagrebu, i to odmah 
poslije sabora lateranskoga. Nauka je u toj školi bila prema 
ondašnjim zahtjevima vrlo neznatna: naučiti učenike čitati, 
pisati, pjevati, latinski jezik i poglavite istine vjerske, to je 
bilo sve, što se tražilo od učitelja i od učenika. U početku 
XIV. vijeka uzelo se i u toj školi nešto više učiti, i to: la- 
tinska gramatika i sintaksa, retorika i logika i kao osobit naučni 
predmet teologija. Takovih škola za svećenstvo latinsko bilo 
je i u drugim biskupijama. Na više nauke polazili su u tudje 
zemlje a osobito u Italiju. Da bi se što više promakla obra- 
zovanost medju svećenicima, odredi XVI. vijeka crkveni sabor 
u Tridentu (1545—1563), da se u svakoj biskupiji stvori za 
klerike sjemenište. Prvo sjemenište podiže u Zagrebu biskup 
Gjuro Drašković oko g. I1654., a u Dalmaciji jedva se nekako 
svladaše zapreke, što su ih stavljali Mlečani, i g. 1579. otvori 
se u Hvaru osobita škola za klerike, koja se istom g. 1654- 
pretvori u pravo sjemenište. 

Dok se tako nastojalo oko nastave i odgoje svećenstva la- 
tinskoga, za glagolaše se ništa i ne spominje, kao da ih nije 
ni bilo. Senjski biskup Petar Marijani prikazuje ih (g. 1654) 
u Rimu kao puke neznalice, koji ne znadu ni propovijedati 
ni ispovijedati, a kamo što drugo! Sve im je bilo znanje u 
čitanju glagolskih knjiga, pa i to im nije išlo svagda najbolje 
od ruke. Da bi se i toj nevolji koliko toliko pomoglo, zatraži 
arhiepiskop spljetski Stjepan Kozma g. 1688. od sabora svoje 
crkve te on odredi, nek se unaprijed osobito pazi, da glagolaši 
umiju kako valja jezik crkveni, stoga treba da se klerici u 
vještih starijih svećenika uče »književnome jeziku hrvatskome,« 
na kojemu su pisani misali i brevijari, a ko ne bude potpuno 
vješt tome jeziku, ne će se nipošto zarediti za svećenika. Iz 
te se odredbe vidi, da u spljetskoj biskupiji, u kojoj je bilo 
onoga vremena izmedju trideset seoskih župa samo osam župa 
latinskih, ne bijaše ni poslije sabora tridentskoga ni sjemeništa 
ni škole kakove, u kojoj bi mogli izučiti klerici knjigu gla- 

golsku, nego su se sami morali brinuti, da nadju popa gla- 
golaša, koji će ih poučiti u čitanju 1 razumijevanju crkvenih 
knjiga. Istom u XVIII. vijeku uze nastojati oko glagolaškoga 
sjemeništa glasoviti arhiepiskop zadarski, Peraštanin Vinko 
Zmajević (1713—1745.), koji izvadi na to dopuštenje god. 
1729. u pape Benedikta XIII. »Preko svojih sila počinjem 
dizati hrvatsko sjemenište, u kome će se hrvatsko svećenstvo, 
koje sapinju okovi teške sirotinje, odgajati od samih suza mi- 
lostinje, da bi izučivši knjigu postao od njega tvrd opkop 
kući Izraelovoj. Što sam s božjom pomoću započeo o svome 
trošku, gledam da dovršim, niti ću ustegnuti ruke svoje, dok 
ne dogradim gradjevine, što se iz temelja diže.« Ali Zmajević 
ne doživi, da bi mu se izvršila želja: njegovo sjemenište otvori 
mu nasljednik Karaman g. 1746. Za Zmajevićem povede se 
i metropolit spljetski Pacifik Biza, te osnova g. 1750. za svoje 
hrvatske svećenike osobito sjemenište u Priku kod Omiša. No 
tim sjemeništima ne bi sudjen dug život: god. 1827. zatvori 
arhiepiskop Josip Noyak, rodom Čeh, sjemenište zadarsko, a 
omiško bijaše već i prije nestalo. —— 

Velika je bila nevolja za hrvatske svećenike, što nijesu eno 
kroz sav srednji pa i novi vijek do polovine XVIII. stoljeća 
imali svojih škola, a nevolja izlazi još i veća, što u opće ni s ovu 
ni s onu stranu Velebita nije bilo otprvo javnih škola, u ko- 
jima bi se mogla barem donekle pripraviti i ona mladež, koja 
je naumila u glagolaše. U dalmatinskim gradovima spominju 
se, istina, javne škole gradske, ali to su bile sve same latinsko- 
talijanske škole pa i one po uredjenju svome nijesu zadovolja- 
vale svjema potrebama. Što se htjelo usavršiti u naukama, 
moralo je u tudji svijet, a napose u Italiju. Mletačka vlada 
nije nikako dopustila da se pa bilo kakovo više učilište po- 
digne u Dalmaciji. U Hrvatskoj bijaše sve do XVI. vijeka 
ona škola kod stolne crkve zagrebačke jedini i najviši učeni 
zavod, iz kojega su izlazili, kako se izrijekom piše u jednome 
spomeniku, svećenici bez dovoljnoga znanja za svoju službu, 
a mnogi se nijesu ni toliko uvježbali u latinskome jeziku, te 


- prez. 

bi na njemu mogli dostojno otpravljati službu božju i druge 
obrede crkvene. 

Ako i jest kod takih nastavnih prilika zaostajalo u obrazo- 
vanosti u opće naše svećeništvo, a ono su još i više zaostajali 
glagolaši. Svećeniku, vještu latinskome jeziku, bio je otvoren 
sav zapadni svijet; što nije našao kod kuće, mogao je naći 
u visokim školama po Italiji, Francuskoj i Njemačkoj. A kuda 
će glagolaš? Ali latinski svećenik mogao se i kod kuće na- 
obraziti: latinski mu jezik otvoraše svukoliku svjetsku lite- 
raturu. A glagolašu? Bilo bi se i za nj našlo literature, ali na 
žalost zakon mu nije podnosio, da se iz nje obogaćuje znanjem. 
Bogoslovska knjiga, kako se bujno razvila po zemljama srpskim, 
bugarskim i ruskim, bila je po jeziku svome otvorena i ka- 
toliku glagolašu, ali vjera ju je zapečatila za nj sa sedam i 
više pečata. Odrastavši bez viših nauka, bivši u svijetu sam 
bez igdje ikoga, zar je za čudo, što je glagolaš u opće izostajao 
daleko iza svoje braće latinskih svećenika? Ima ih, istina, i 
medju glagolašima, koji su se visoko podigli, ali šta je ona 
nekolicina kod ogromnoga broja naših latinskih svećenika, 
koji su izišli na glas u domovini, a još više u tudjemu svijetu 
kao učeni bogoslovci, filozofi, retorici, gramatici, pjesnici, 
historici, pravnici? Ali uza sve to zasluge prostih naših gla- 
golaša velike su za narod hrvatski i veće nego mnogih i naj- 
prosvjetljenijih sinova naroda našega. Mi se ponosimo velika- 
nima našim, koji su svojim umom stekli svjetski glas, a to 
je sasvim pravo, ali nije pravo da kod njih zaboravljamo na 
one skromne trudbenike, kojim jedva i za ime doznajemo, a 
opet su radom svojim zaslužili najveću hvalu našu. Dok su 
drugi sjali umnošću svojom po dvorovima kraljevskim i kne- 
ževskim, tumačili visoke istine po najčuvenijim sveučilištima, 
uživali milost mogućnika svjetovnih i duhovnih, uspinjali se 
do najviših časti državnih i crkvenih, dotle su naši glagolaši 
bili svjetlo gotovo samo za siromaške seoske kolibice, ob- 
jašnjivali na prost način nauku Hristovu u hramovima božjim, 
ponosili se ljubavlju nemalo prostoga samo naroda hrvatskoga, 

a iz skromnosti njihove rijetko ih je kad iznijela sreća veli- 
kome svijetu na vidik. Ali i u zabiti svojoj privrijedili su oni 
narodu svome veoma mnogo. Ako je dopušteno reći za pre- 
mnoge umnike naše, kao što je za njih duhovito rekao ne- 
zaboravljeni Mihovio Pavlinović, da su naš cvijet za tudjom 
kapom, a ono možemo bez straha reći, da su stari hrvatski 
glagolaši naš cvijet za našom kapom. 


Na narodnu službu božju sve se dizalo: i sile crkvene i sile 
svjetovne; progonili su je svagda po svjema stranama, a njezine 
službenike zametavali i prezirali i domašnji 1 tudjini, pa opet 
sveudilj se nalazilo vrijednih sinova hrvatskih, što su bili go- 
tovi posvetiti se službi, koja ih nije primamljivala nikakvim 
bogatstvom i sjajem zemaljskim, nego samo čistom svetinjom 
svojom. Služeći oltaru, oni su služili samo Bogu i narodu 
svojemu, a narod je gledao i poštovao u njima prave svoje 
pastire. Oni se nijesu nigda posilili 1 ponijeli od naroda te 
pogledali na nj kao na prostotu kaku. Oni su govorili jezikom 
naroda svoga, kome su bili bliže nego svećenici latinski koliko 
po nauci svojoj toliko i po tome, što nijesu u svjetovnome 
životu uživali nikakovih osobitih povlastica staleških. Budući 
jedno s narodom, narod je u svakoj nevolji odrješito branio i 
njih i svetu stvar njihovu. Bez obrane narodne glagolaši sami 
ne obraniše nigda narode službe božje! 


A da nam je kod tolikih svetinja narodnih još i ta propala ? 
Bog zna, kaka bi sudbina bila zatekla naš hrvatski narod, što 
je bio kroz toliko vijekova u pančama mletačkome lavu po 
Istriji, Dalmaciji i dalmatinskim ostrvima! Gdje danas budna 
svijest narodna čudesa čini, ko zna, bi li se onuda bez pomoći 
crkvene bio održao jezik narodni u svoj krepčini svojoj i 
čilosti i izvan crkve? Žalosna je istina, da je za gdjekoja 
mjesta gotovo još jedini dokaz i znak negdašnjega hrvatstva 
naša služba božja! Gdje se prestalo pjevati »Slava va višnjih 
Bogu«, ondje kao da je klonuo duh narodni i predao se tu- 
djinstvu. Borba o narodni jezik u crkvi izlazi borbom o na- 

rodni bitak. A ta je borba i vrlo stara i vrlo žestoka. Evo 
jednoga primjera iz novijega doba. 

Od kvarnerskih ostrva ponajveći su Krk i Cres, kojemu se 
na jugozapadu i jugu pružilo manje ostrvo Lošinj. Uz zapadnu 
obalu njegovu digao se grad Lošinj mali, a na istočnoj obali 
Lošinj veliki. Ondješnji Hrvati zvali su od starine ta mjesta 
Malo selo i Velo selo. Mještani maloselski i veloselski po rodu 
su pravi Hrvati. Služba božja vršila se u Malome i Velom 
selu odvajkada na jeziku hrvatskome. Na početku ovog1 vijeka 
zavrgne se o liturgiju u Velome selu borba, koja je vrijedna 
da se pripovijeda. 


Kao po drugim mjestima tako i Velome selu biraše narod 
sam svoje župnike. To je pravo bilo od velike koristi za na- 
rodnu liturgiju: gdje je bio narod “pozvan, da bira popa, nije 
jamačno bez najveće nevolje dao glasa za drugoga svećenika 
nego za glagolaša. I to nam objašnjuje ponešto, kako nijesu 
mogle ni biskupske ni papinske naredbe sasvim da istrijebe 
glagolaše. G. 1785. uze Velo selo za svoga župnika Ivana 
Fedriga, uglavivši s njime prije izbori, da će služiti kao što 
se služilo već otprvo u njihovoj crkvi. Domalo nasta medju 
župnikom i župljanima svadnja o nekake župničke dohotke, a 
Fedrigo, da bi se osveto svome stadu, smisli s kapelanima , 
svojim ne otpravljati unapredak više službe božje ni drugih 
obreda crkvenih na jeziku narodnome. I zamoli biskupa svoga 
u Osoru, Pažanina Franja Rakamarića, da bi dopustio njemu 
i njegovim kapelanima da upotrebljavaju u crkvi jezik latinski, 
kojim se već od godinu dana služi i u biskupiji senjskoj, jer 
— veljaše — narod i onako ne razumije jezika staroga slovenskog. 
Rakamarić , budući zaklet neprijatelj liturgije slavenske, pri- 
stade na _ molbu Fedrigovu, i god. 1802. uze se razlijegati u 
župnoj c:kvi veloselskoj latinski jezik. 

Narod plane kao vatri, tuži žu;nika b.srupu, traži u po- 
litičke oblasti dopuštenje, da se o tome nedjelu raspravi u 
javnome sistanku narodiom, i piti u Senja, je li istina, da je 

i onamo sada crkveni jezik latinski, i smije li biskup tek onako 
odrediti, kaki će biti jezik crkveni. 

Iz Senja stigne odgovor: Što se pamti, kaptol senjski ne 
zna ni za koji drugi crkveni jezik nego samo za hrvatski; 
kanonik kad se poštavi a nije vješt glagolskoj knjizi, treba da 
je nauči do tri mjeseca, jer inače je izgubio sve dohotke 
svoje; hrvatska je liturgija nepromjenito pravo naroda hrvat- 
skoga, koje su uzalud željeli i drugi znameniti narodi ali ga 
nijesu naželjeli; s toga se kaptol senjski tvrdo drži narodne 
liturgije i on se ponosi njome i ne će je se nigda ostaviti. 

Dne 3. veljače 1803. sabra se narodni zbor u Velome selu 
i prihvati sa 156 glasova protiva 18, da se ne odustaje od 
narodnoga jezika u crkvi. I sastave pismo vladi u Zadar, mo- 
leći je, da pristane s njima. Što stoji Velo selo — pišu vladi — 
gdje se još i sada govori samo hrvatski, otpravljala se služba 
božja samo na narodnome jeziku, koje je već i zato milo 
ljudma, što je običaj, da narod pjeva sa svećenikom. — Samo 
dva svećenika podju s narodom, a biskup ih kazni, ukrativši 
im pravo da ispovijedaju. 

Dok se tako narod tužio vladi, i župnik Fedrigo sa svojim 
kapelanima napiše vladi nekaku molbu za latinsku liturgiju, 
pa koje milom koje silom pritjeraju župljane da je potpišu, a 
bilo je tu potpisa ne samo od žena i djece, nego i od ljudi, 
koji su već odavno bili mrtvi. U toj prošnji udare: na sla- 
vensku liturgiju, da se vrši na jeziku, koji se ne razumije, a 
pismo se ne da ni čitati; da se u duši svagda sumnjaju, nijesu 
li pogriješili, kad čitaju službu božju na onome jeziku, a najzad 
da nema ni knjiga na slavenskom jeziku crkvenom, koji je 
mimo sve ostalo suviše još i smiješan i barbarski. Takovo 
pismo pošalju Latini i svome biskupu Rakamariću, moleći ga 
da bi u Rimu od sv. zbora za obrede izmolio dopuštenje, da 
se u župskoj crkvi u Velome selu unapredak služi samo na 
latinskome jeziku. 

Pročuvši za sadržaj tih protivničkih pisama, požure se velo- 
selski prvaci, da odbiju laži, što su ih napleli njihovi suparnici 


Glagolska književnost crkvena. 93 
na liturgiju narodnu. Oni svećenici — tako govore Veloselci 
— koji ne znadu slavenskoga jezika crkvenoga, još i manje 
znadu latinski, budući da su svi izučili nauke u zavičaju svome 
na jeziku hrvatskome, koji je u velike naličan na jezik crkveni. 
A ko nije dosta vješt pismu glagolskome, nek se uvježba, kao 
što je i dužan. Bilo je dosta popova, koji su svršili svoje 
nauke u stranome svijetu, u Padovi, u Gorici i t. d., pa opet 
vrativši se kući gledali su da što prije nauče glagolicu. A 
veloselski popovi znadu (te kako!) glagolicu, jer su se njome 
služili u crkvi neki četrdeset, neki trideset a neki i nešto 
manje godina. U ostalome kad je i ne bi dobro znali, zar bi 
bilo pravo, da poradi njihova nemara štetuje sveta stvar ? 
Knjiga ima dosta u Senju, u Zadru, u Poljicima i u Omišu, 
gdje je i glagolaško sjemenište (vidi str. 88), pa ako ima u 
jednim knjigama pogrješaka, a oni neka gledaju da nabave 
druge knjige, koje nijesu pogrješne. Što se veli, da svijet ne 
razumije slavenskoga jezika crkvenoga, a ono valjada još i 
manje razumije latinski; dok se sva sila riječi u crkvenome i 
narodnome govoru podudaraju, latinske riječi nema ni jedne, 
za koju bi i narod znao. U drugoj obrani žale se narodne 
čelovodje ovako: Kako je Fedrigo postao župnik, u Velome 
selu nema mira, jer je na silu oteo župljanima, koji su čisti 
Hrvati, osobito pravo naroda hrvatskoga. Što nijesu mogli 
dobiti najsilniji i najprosvjetljeniji narodi, a to je jezik narodni 
u crkvi, to od pamtivijeka uživa narod hrvatski, pod okriljem 
velikoga učitelja sv. Jeronima, dike dalmatinske. Hrvatski se 
narod ponosi, što se slavi ime Gospodnje na njegovu jeziku. 
I senjska stolna crkva ne zna ni za kakvu drugu liturgiju 
do hrvatsku. Nije dakle nečasno slaviti Boga na jeziku hr- 
. vatskome ! 

Vlada dalmatinska ugodi Latinima i g. 1803. odredi, da se 
u Velome selu ukida narodna liturgija. Veloselci se potuže 
caru. Ako se ne ukloni iz crkve latinski jezik, svećenici će 
pjevati hvalu Gospodu, ali po crkvi se ne će odlijegati glas 
pobožnoga naroda i tolike dječice, kojih molitve i skladno 

pjevanje može biti da je milije Bogu od kakoga psalma, što 
se pjeva na gregorijansku. 

Rodoljubivi biskupi krčki Ivan Šinrić, i senjski Ivan Ježić, 
pristanu s Veloselcima, živo nastojeći u Beču pridobiti dvor 
za svetinju narodnu. I doisto, činilo se, kao da će se priznati 
pravo slavenske službe božje, ali vlada zadarska, kojoj su bili 
poslali iz Beča žaobu veloselačku, ne privoli se, da se Velome 
selu povrati narodna liturgija. Doznavši za izvještaj, što je do- 
šao iz Zadra u Beč, vrijedni biskup Šintić opravi se, da raz- 
bije razloge, što su ih gospoda zadarska iznosila nasuprot že- 
ljama narodnim. U četiri stotine kuća Veloga sela — dokazuje 
biskup krčki — nema ni pedesetak duša, koje znadu dobro 
talijanski i hoće latinsku misu. Nije istina, da narod dolazi u 
crkvu i sad, kao i prije, ta sami župnik javno je kazao, da 
mu je crkva prazna, da mnozina naroda ostaju na trgu, a 
morat će ih najzad i s pomoću vojsku tjerati u crkvu na 
misu. Nije istina, da župnik i kapelani znadu latinski; što 
znadu, ono nijesu naučili ni na kojemu drugome jeziku osim 
na hrvatskome, a najmanje dvadesetinu godina služe se oni u 
crkvi samo glagolskim knjigama, dok latinski i ne znadu, jer 
nijesu nikad ni učili. 

U Beču se cdgadjalo riješenje od danas do sutra, a Velo- 
selci zamole još jednom (g. 1805.) cara, da bi ih uslišio. 
» Narod ne polazi službe božje, koja se vrši na jeziku zgolja 
nepoznatome, a bacio se u nemar jezik, koji je uz tolike v:- 
jekove bio duhovna utjeha našim ocevima.« Te iste godine 
slože Veloselci proglas, u kome mole i zaklinju sve biskupe 
obreda slavenskoga, da bi im bili u pomoć kod carskoga 
prijestola. Ali sva nastojanja budu uzaludnja i izništave. Po- 
žunski mir preda 26. prosinca 1805. Francuzima u vlast Dal- 
maciju a s njome i ostrvo Lošinj. Lošinjske molbe — završuje 
prof. Ljubić svoju raspravu o Borbi za glagolicu na Lošinju 
— ostadoše u Beču da pomnože ondješnje arhive, a Francuska 
nije imala ni vremena ni volje, da si tare glavu za crkvene 
poslove a još manje za slavensku liturgiju i glagolicu. 

A Rim? Iz Rima dodje g. 1804. svjema biskupijama našim, 
u kojima se otpravlja služba božja na jeziku narodnome, na- 
redba: liturgija slavenska, koja je mnogo koristovala crkvi 
katoličkoj, osobito u_XVI. vijeku, kad je odbijala od zemalja 
hrvatskih protestante, nek..se.udrži i-unapredak na slavu na- 
roda hrvatskoga i svete crkve. Ali osorski biskup Rakamarić 
haje i ne haje za tu zapovijest. Briga njega, šta Rim hoće: 
on ne će slavenske liturgije, a to je po njegovu razloženju 
dovoljan uzrok, da je ne dopusti Lošinjanima. Takih je pr- 
kosnih biskupa bilo gotovo svagda, koji su vjerovali, da oni 
bolje znadu što je pravo nego Rim. 

Vrijeme, koje svašta ublažuje, nije moglo ublažiti žestinu, 
s kojom se, što nam povijest pamti, otvorao i bio boj o svetu 
baštinu prvoprosvjetitelja naših. Dok se neprijatelj naš maša 
za oružje svake vrste, i za prostu laž i za krutu silu, mi se 
gotovo goloruki branimo od napadaja protivničkih, opirući se 
samo O istinu i pravo. Medju probudjenom svijesti hrvatskom 
i oživjelim bijesom tudjinskim raspalio se i bije se i danas 
težak boj na starim bojištima, ali poznavajući toliko puta po- 
svjedočenu nepokolebljivost zatočnika hrvatstva, koji su svagda 
vikli stajati na strašnome mjestu, hrvatski narod sav upire oči 
svoje u njih s tvrdom nadom, da je pobjeda naša. Bez ustraj- 
nosti naše ne sjede nikad više za nas na papinsku stolicu ni 
Hadrijan II., ni Ivan _VIII., ni Inocent IV.! Bez postojanstva 
našega izgubismo i ono, što su nam djedovi s teškom mukom 
nekako oteli propasti! I sam nemar i nehaj za tu svetinju na- 
rodnu težak je grijeh protiva narodnosti hrvatske. 

* * 
* 

Spomenuvši tek onako nekoliko crta iz povjesti naše gla- 
golske službe božje, koliko nam poglavito mogu poslužiti kao 
šira csnova za povjest književnosti hrvatske u opće a napose 
glagolske književnosti hrvatske, ogledat ćemo u drugome 
članku, koji u mnogome dopunja ovaj prvi: 

II. 
Koliko se radilo oko crkvene knjige glagolske. 


Staro ili Prvo doba naše kulturne knjiševnost. — Spisatelji toga 
doda gotovo su sve sami duhovnici a ponajviše glagolaši svjetovnjaci 
— Anjige se pišu 1 od nevolje i za dušu. — Crkvena je književnost 
obredna 2 Bogoslovska. — Prvo doba glagolske knjiševnosti seže od 
ZX. v. do početka XIII 0 — Drugo, najsretnije doba, od početka 
AZIL. 0. do svršetka XV.o. — Treće, doba propadanja, od svršetka 
XV. u. do svršetka XVIII v. Prva glagolska štampana knjiga. Rad 
Si/vestra Bedričića u Senju i Simuna Kozičića na Rijeci. IVastojanje 
rimske propagande oko naših crkvenih knjiga. Sta je radio Rafael 
Levaković, Josib Pastrić 1 Matija Karaman. 

Staro ili prvo doba naše kulturne književnosti seže se 


u nas Hrvata od najstarijega vremena pa sve do svršetka XV. 
vijeka, a u Srba prelazi tu granicu, te dopire sve u XVIII. 


vijek. Po tome u Hrvata obuhvata najstarija književna radnja > 


prva dva perioda političke povjesti hrvatske i ide u sredo««' 
vječno doba svjetske povjesti, u kojemu se u obće najobilatija 
književna radnja izvijala i na iztoku medju Srbima, koji su i 
poslije strahovite izgibije na Kosovu bili koliko toliko svoji 
sve do polovine XV. vijeka. 

Odredjujući prvo doba naše književnosti do mr? XV. 
vijeka, ne mislimo, da su od toga vremena unaprijed sve knji- 
ževne pojave prema pojavama prvoga doba kao nešto osobito. 
Istina je, ima radnja, koje su po postanju svome, po namjeni 
i vrsti svojoj, po duhu i obličju svome nove, ali ih ima dobar 
broj i takovih, koje se po svemu tako prislanjaju uz književnu 
radnju prvoga doba, da se bolje prisloniti ne bi mogle ni 
onda, kad bi upravo u njemu i postale bile. Književna tra- 
dicija, koja je u povjesti književnosti velike cijene, ne bijaše 
u nas žalibože nigda osobita, ali opet ne može se reći, da je 
nigda nije ni bilo, ako i treba priznati, da ne bješe svagda 
onakova, kao što bismo je mi danas željeli. Književnu tra- 
diciju, koja je i poslije XV. vijeka stvarala po duhu stara djela, 

u velike su držale u životu duševne potrebe, koje koliko su se i 
mijenjale i promijenile upravo na osvitku XVI. vijeka, nijesu se 
opet promijenile u jedan čas i iz temelja niti su odmah zahvatile 
u područje čitavoga naroda. A prava književna radnja svagda 
treba da pazi na duševne potrebe svojega doba: to joj je prva 
dužnost, a u postajanju svome rekli bismo da gotovo i nema 
druge dužnosti. Istina, danas nije književnost riješila svoga za- 
datka, ako je samo podmirila naše duševne potrebe, kojima 
radja opća obrazovanost, jer ona treba da pored toga otvora 
putove novim i većim potrebama, ali u početku svome, kad 
je istom uzela progovarati, ona je izvršila svoje, ako je zado- 
voljila i najprečijim samo potrebama duševnim, koje su u obće 
prema sadašnjima prilično neznatne. Ovo treba svagda imati 
na umu, ko hoće da pravo shvati i pravo sudi o pojavama iz 
književne povjesti, a osobito iz sredovječne književne povjesti. 

To mišljasmo da je od potrebe izrijekom spomenuti prije 
nego ćemo uzeti da promatramo književne tvorevine staroga 
doba. One stoje prema obćoj obrazovanosti srednjega vijeka 
sasvim drukčije, nego što stoje tvorenine modernoga doba 
prema obrazovanosti našega vremena. One su za staro doba 
ponajprije samo kao znak i dokaz, da smo se i mi trudili, da 
prinesemo svoju k umnome razvijanju naroda hrvatskoga, a ni- 
jesmo stajali skrštenih ruku gledajući, kako će nam bez naše 
pomoći raspršati duševni mrak svjetlo, što je obasjavalo sav 
kršćanski svijet koje s istoka koje sa zap4da. Ali one nam 
vrijede još i više kao prvi pokušaji, da se stvori za Hrvate 
knjiga na hrvatskome jeziku u vrijeme, kadno kod pretežnosti 
jezika latinskoga mnogi i veći i sretniji narodi na zapadu ni- 
jesu ni pomišljali, da prave potrebe prosvjetne traže književ- 
nost na narodnome jeziku. Ta djela stare književnosti hrvat- 
ske ne pobudjuju u nama živoga zanimanja ni visokim ni samo- 
niklim mislima svojim, one su nam mile kao časne starine 
hrvatske, koje nam koliko toliko osvjetljuju prošlost našu. Na- 
rod, kao što je hrvatski, ne smije da prezre ni ovake ostatke 
od starine svoje, koji se, mjereći ih o zahtjevima današnjega 

Broz. Crtice II. i 1 


< 98 Glagolska književnost crkvena. 
doba, prikazuju prostome oku neznatni i sićušni. A istom knji- 
ževne starine! Ta kroz njih slušamo djedove svoje, kako nam 
progovaraju hrvatskom riječi, za koju pravo reče naš veliki 
pjesnik, da u njoj sve blago slavimo, što nam osta od starine, 
a od nje nema ljepše baštine potomstvu svome da ostavimo. 

S tih strana motreći književnu prošlost hrvatsku, mislimo, 
da se ne može odreći mjesto u ovim crticama ni crkvenoj 
književnosti glagolskoj, koju mimo sve ostalo treba da poštu- 
jemo i zato, što je ona bila svagda za preveliki dio naroda 
hrvatskoga vjerna branilica narodnosti, gojiteljica ponosa na- 
rodnoga, čuvarica svijesti narodne. Da je i nju kojom nesre- 
ćom dotamanila latinska knjiga, hrvatskome bi se narodu 
oborio na najopasnijemu mjestu tvrd branik. Ali bez narod- 
noga jezika u crkvi mi danas po svoj prilici ne bismo mogli 
ni govoriti o kakoj književnoj radnji do svršetka XVI. vijeka. 

Kao što je drugdje u srednjemu vijeku za dugo vrijeme bio | 
duhovnik gotovo jedini spisatelj, isto se tako i u nas kroza 
sav srednji vijek u hrvatskoj književnosti javljaju nemalo sve 
sama duhovna lica. Nama kao da je za čudo, što se medju 
spisateljima hrvatskim XIV. vijeka našao i knez Novak, »vitez 
silnoga i velikoga gospodina Lojiša, kralja ugrskoga, njega 
polače vitez. Ako su taka gospoda bila voljna ogledati svoje 
umne sile, a oni su tražili drugo polje nego književno. I naj- 
običnije poslove radio je pop. U starim pismima spominje se 
sva sila »kancilira i očitih notara« popova glagolaša, a crkveni 
sabor spljetski od g. 1688. mislio je, da će biti dobro, ako 
preporuči svećenstvu, nek se ostavi službe bilježničke. Duhovni 
je stalež bio jedini, koji je u opće morao biti pismen. Samo- 
stanci, napose benediktinci, bili su dužni prema svojim pravi- 
lima baviti se i oko pisanja i prepisivanja knjiga, pa su kao 
po ostaloj Evropi tako valjada i u nas i trgovali knjigama što 
su ih gradili. Svjetovnjaci popovi prihvatili su se pisanja knjiga 
koje od volje koje od nevolje. Krčki biskup Nikola zapovjedi 
svojim glagolašima g. 1457., da je svaki do dvije godine pre- 
pisao časlovac za svoju upotrebu. Kako su rukopisne knjige 

bile veoma skupe — knez Petar dobi g. 1405. za misal svoga 
oca kneza Novaka »40 zlatih ino 5«, a pop Blaž, vikar u Lici, 
proda misal crkvi svete Marije na Drenovcu »za 20 ter 5 dukat« 
— siromašniji popovi, ako su htjeli imati svoju knjigu, morali 
su je sami prepisati. Još i kasnije, kad su se knjige štampale i 
bile jevtinije, opet su ih kadšto prepisivali, ili što su bile rijetke 
ili za sirotinju još jednako preskupe; tako je fra Lovrinac pre- 
pisao g. 1670. Bedričićev Korizmenjak štampan g. 1509. Bo- 
gatija gospoda, da bi imali knjigu za svoju upotrebu ili da bi 
je poklonili crkvi ili samostanu, ponajviše su najmili siromaš- 
noga kakvog glagolaša, da im piše. U cesarskoj dvorskoj knjiž- 
nici u Beču ima glagolski psaltir i u njemu ova bilješka: 
»To pisa pop Petr, i grešni, pridčvkom Fraščić, komu je 
zemlja mat, a otačastvo grob, a bogatastvo grčsi. I kada je 
pisah, i nčkada bčh v mišljenju, da me misal prehajaše, zač!) 
mlad bčh. I pisah je v Lindarč sedeći. I v to isto Ičto bčše 
po Istrč malo žita, i gladno bdše i ja dovolje krat lačan?) beh. 
I spisah je gospodinu Matiji, kubodskemu plovanu v to vrčme, 
počtenomu mužu i razumnomu. I on me plati i darova kako 
dobr muž i počten, i k tomu mi pomore s velike moje ne- 
volje, v koje ja bćh. -Bog mu je plati. To pisa ruka grešnica. 
To je tik?) psaltira. Bog s nami. Amen.« Ako je Fraščić gla- 
dovao — zgodno opaža prof. Milčetić — kako su istom morali 
kuburiti glagolaši, koji su znali slabo ili nikako pisati! Da 
prepišemo još jednu bilješku iz rukopisnih »Knjiga svetago 
Brnardina« od g. 1486. Evo što je u njoj napisao Broz žakan: 
»Let Gospodnji 1486. miseca ijulčja, dan sedmi, bi dosvršenje 
knjig svetago Brnardina. Ja gospodin Leonardo, plemenem 
Doljanin, položih učinit svitlo delo, ko bi bilo na službu božiju 
i svete crikve, za grihi moje. Spisah sije*) knjige mojim bla- 
gom čistim. I ošće vas molim, gospoda redovnici i žakni?). 
da se spomenete na priču ovu, da je knjigam teško priti, 
i gdo knjige počtuje, da je knjigami počtovan. A 


1) zašto, jer. 2) gladan. 2) tumač. *) te. %) žakan-djakon. 

se knjige i siju rubriku!) pisah ja Broz žakan, z Bužan ot 
Kacitić z Dubovika, plemenem Kolunić, komu jesu grisi bo- 
gatastvo, grob otačastvo, zemlja mati. I pisah v istinu te knjige 
počtovanomu mužu gospodinu Leonardu, vikaru gatanskomu, 
v njega hiži side*) a za moju plaću.« 

Ali knjige se nijesu pisale samo od nevolje i za plaću: one 
su se pisale i za dušu. Novak, knez Krbavski, prepisa g. 1368. 
čitavu misnu knjigu »za svoju dušu,« kako nam to sam kazuje 
u pripisu, koji ovako glasi: »Lćt Gospodnjih 1368. ja knez 
Novak, sin kneza Petra, vitez silnoga i velikoga gospodina 
Lojiša, kralja ugrskoga, njega polače vitez, v to vrčme šol- 
govski a v Dalmaciji ninski, napisah te knige za svoju 
dušu, i onoj crkvi da se dadu, v koji legu*) veki- 
večnim ležanijem. I pomisli vsaki hristjanin, da sa*) svčt 
ništare ni, ere gdo ga veće ljubi ta ga brže zgubi. Nu ošće 
pomisli vsaki sada, ča se najde ot nas tada, gda se duša stra- 
hom smete a dila njim se skriti ne te). Zato kada njim se 
dčla skriti ne te, tada vsaki pridi dčli pred strašnoga i silnoga 
vekivečnago sudca. A sada prošu*) vsakoga popa i djaka, ki 
budet va te knjige oficijati?), moli milostivoga i dragoga i 
slatkoga Gospodina v molitvah svojih i moli gospodina Boga 
za nju.« Kako se razbira iz drugoga pripisa, nasljednik kneza 
Novaka mislio je, da će biti probitačnije knjigu prodati za 
dobre novce, nego je pokloniti crkvi. Evo i toga pripisa. »Va 
ime božje i svete Marije, amen. Lčt Gospodnjih 1405. va 
vr&me gospodina patrijarha Antona, gospodina i duhovnoga 
cca svete Marije oglejske crkve, ki bčše domaći gospodin 
po naturć deželi Frjulske*), kupljene biše te knjigi ot kneza 
Petra, kneza Novaka sina s Krbave, za 40 zlatih ino 5. I kupit 
je dobr muž, župan Ivan pridčvkom Pirih, sin dobra muža. 
Čmka, i župan Marin prid&vkom Mišulin. I v to vrčme bćše 
Pirih župan v Nuglč i beše obarčin*) i držitelj blaga crkve 


1) ovaj zapis. ") sjedeći. %) legnem. *) taj, ovaj. *) ne će. 8) prosim. 
7) služiti. %) države friaulske. %) čuvar. 


Glagolska književnost crkvena. IOI 
svete Jeleni i svetoga Petra v Nuglć. I platista je blagom 
svete Jeleni i svetoga Petra v Nuglć. A sada gospoda redov- 
nici i djaci, ki budete va te knjizi čtali, prosite milostivoga 
Gospodina Boga i njega mater gospoju svetu dčvu Mariju, za 
duše vse pravovčrne hristjanske a navlastno za duše vsćh onih, 
ki su pustili ko') blago malo ali veliko crkvč svete Jeleni i 
svetoga Petre v Nuglć. I takoje vspomenite v svojih molitvah 
dušu župana Ivana pridčvkom Piriha, i dušu župana Marina 
pridćvkom Mišulina, ka te knjigi pripravista v Nuglu v crkv 
svete Jeleni i svetoga Petra, kako je zgore rečeno.« A kneza 
Novaka, koji je knjigu pisao? 

Kako se knez Novak preporučuje svjema, »ki budu va te 
knjige njegove oficijati,« da bi se molili Bogu, za nj, isto se 
tako preporučuju i drugi spisatelji, i suviše još mole svakoga, 
kojino čita njihovu knjigu pa nadje kaku pogrješku, da prosti. 
Evo kako je završio fra Šimun svoj obrednik. ,I5I4. na I4. 
dan sektebra svrših te knjižice v molstiri*) pri svetoj Mariji 
na glavi otoka Krčkoga, ja nedostojni fratar fra Šimun, tretoga 
reda, zvanih od pokore blaženoga Frančiska reda, Zadranin 
z Lukurana, sin Jurja Klimantovića, komu jest zemlja mati, 
grisi bogatastvo, grob otačastvo, črvi drugi i tovariši*), dela 
pretelji, Bog za milost, redovnici dobri za molitvu. Ako bih 
se omrsil niku rič ili niko slovce inamo misleći ili mimoč- 
stvom*), molim vas, redovnici, gospodo moja, ne korite me, 
da*) prostite mi i molite Boga za mene nevoljnoga grišnika, 
zač“) ako je ka mrsa, ni po mojem hotčćnju učinjena, a vi 
vašim dobrim razumom ispravite. I ni čudo, ako bi nika 
fala") bila, zač ne pisa to Bog prstom svojim, ni anjel ni svet 
človik nego ruka grišna človika i neumića.« 

Kako je doista bilo »teško knjigam priti« i koliko su se 
one već i po tome cijenile, vidi se iz ovoga (žalibože znatno 
oštećenoga) zapisa, što je zabilježen u jednome brevijaru XIV. 


') koje ?) u manastiru. 5) isto što i drug. “) od prilike: mimo- 
išavši. *) nego. 5) jer. ") pogrješka. 

vijeka: »Let Gospodnjih 1487. tečaše, kada ove knjige otku- 
pismo ot popa Luke z Otišja, ke bihu Turci vzeli, a biše je 
zgubil pop Radoš. I otkupiše je dobri muži Okrugljane i 
Tribihovićane, zač učiniše pomoć ki čim more. Ja pop Benko 
bih vato vrime plebanuš')... i učinih pomoć va jedan star?) 
pšenice . . a dobre žene, te pomogoše nika grošem a nika , 
sočivom, Bog ih pomozi i sveti Ivan, ta im budi pomoćnik i 
vsim, ki pomogoše va te knjige, da ne zgiboše od svetago 
Ivana. A va to vrime biše odvitnik.v Okruglah Ivan Mesodić, 
dobar muž, a v Tribihovićih Petar Čislić, ka oba dobro na- 
stojahota crikvi svetomu Ivanu. Zato, gospodo redovnici, ki 
budete službu va te knjige vršili, molite Boga za vsih, ki po- 
mogoše va te knjige, da ne pogiboše, ot crikve svetago Ivana, 
i tolikoj molite Boga za popa Radoša, ki zgubi te knjige, da ga 
Bog spomene . . . .« Kao dragocjenost spominju se knjige i 
u oporukama. .Pop Tomaš Sedmak, polazeći g. 1487. »na 
božji put v Rim,« piše testamenat pa pominjući kako ovome 
ostavlja »dvi kravi i jednu konjsku mater,« a onome jednoga 
vola i jednoga konja i t. d., sjeća se i svoje misne knjige, 
koju ostavlja crkvi svete Marije u Vrbniku*), i brevijara, koji 
ostavlja u baštinu svome bratu Marku ,da ga hrani, ako bude 
imiti sina popa, da mu da, ali*) ako bi Markov sin imel popa, 
da mu se da ta brvijal; ako bi ne imal popa, da se da v crikav 
svete Marije v Vrbnici*).« | | 

Ogledajući rukopise glagolske, u kojima su zabilježena imeua 
spisatelja ili prepisača, koji su ih pisali, opažamo zapisana 
imena pretežno glagolaša svjetovnjaka, a manje glagolaša re- 
dovnika, te bismo gotovi bili reći, da su u nas popovi više 
pisali nego samostanci. A može biti da i jest doista tako. 
Svakako je zanimljivo, da se u Srba nasuprot bavio oko pi- 
sanja i prepisivanja gotovo sve sam kalugjer. A bilo je medju 
Srbima kalugjera sva sila. Po računu Čedomilja Mijatovića 


1) župnik. *) žitna mjera (od 120 mletačkih litara). 2) Vrbnik, 
mjesto na otoku Krku. *) ili. 

moglo je biti za carovanja Dušana Silnoga u srpskome carstvu 
od Fruške gore do Olimpa oko 1000 manastira sa neko 
10.000 manastiraca. Kod tolikoga broja kalugjera, medju ko- 
jima će biti i grčkih, ali malo, nije za čudo, što se kod Srba 
u srednjemu vijeku pokazuje veća radljivost književna, nego 
kod nas Hrvata, ako i nemamo na umu, da su onamo u 
opće bile kud i kamo povoljnije prilike nego u nas, već i 
zato, što Srbima za njihove samostalnosti državne nijesu nigda 
doteščavali Grci onako kao nama Hrvatima Latini i za do- 
maćih i za tudjih kraljeva. Tu življu radnju književnu zasvje- 
dočava ne samo silna množina knjiga nego i velika različnost 
sadržaja njihova. Svako iole znatno djelo grčke crkvene knji- 
ževnosti imamo prevedeno i na jezik srpsko-slovenski, a naši 
su se glagolaši morali zadovoljavati tek mrvicama od prebo- 
gate crkvene književnosti zapadne. Dok se u Srba crkvena 
crkvena književnost jednako umnažala, naša se glagolska knjiga 
slabo razvija, živeći u kasnija vremena gotovo samo od djela, 
što su joj ostala od starine, pa i ta djela gubila su sve više 
cijenu kod knjiga, što su ih izdavali na bosansko-dalmatinskoj 
ćirilici i latinici a na jeziku čistome narodnom svećenici 1 re- 
dovnici liturgije latinske. 

Djela glagolske književnosti crkvene jedna su obredna a 
druga bogoslovska. 

Obredne su knjige one, što trebaju svećenicima u crkvi 
kod otpravljanja službe božje i vršenja bogoštovnih obreda. 
Bez tih knjiga ne može se ni pomišljati crkva, pa su se zato 
najviše i prepisivale a kasnije i štampale, te od svih knjiga 
glagolskih njih se učuvalo u najviše primjeraka. 

Medju obrednim knjigama u zapadnoj je crkvi na prvome 
mjestu misal. To je misna knjiga, iz koje svećenik kod mise 
moli, čita i pjeva, a glavni su joj sadržaj štiva iz Svetoga 
pisma Novoga i Starog zavjeta, molitve i pjesni. Najstariji 
misal glagolski što nam je doslije poznat a ima zabilježenu 
godinu kad je pisan, bio bi misal kneza_Nevaka, napisan g. 
1358. Kvidi str. 100) a sada čuvan u carskoj dvorskoj knjižnici 

u Beču. Od starijih misala učuvali su se samo odlomci, iz- 
medju kojih su dva najstarija, za koje drže naši učenjaci da 
su pisani XII. vijeka. 

Kao što je spomenuto, krčki je biskup Nikola zapovjedio 
svojim glagolašima, da svaki prepiše najkasnije za dvije go- 
dine svoj brewvijas=-To je druga knjiga, koja nužno treba 
svećenicima i redovnicima. Brevijar je kao skraćeni molitvenik 
ili manji zbornik molitava, što se čitaju svaki dan uz godinu 
a razredjene su na sate ili na časove, u koje treba da se 
čitaju: po tome su brevijar i prozvali naši stari časoslov ili 
časlovac. Ali nijesu u časlovcu ili brevijaru samo molitve, 
nego pored njih imaju i dijelovi Svetoga pisma (tako su n. pr. u 
brevijaru svi psalmi)ištiva iz djela sv. otaca crkvenih, pa onda kratka 
žića ugodnika božjih i pjesni duhovne. Najstariji časlovac gla - 
golski, u kome je zapisana godina, kad je pisan, bit će onaj, 
što ga je pisao djakon Kirin u Senju god. 1359. a sad je u 
Pragu u biblioteci kneza Lobkovica. Suri taslovaca čitavih 
nema, nego sve sami komadi, od kojih je najstariji jedan odlo- 
mak iz XII. vijeka. 

Trebnik ili obrednik zove se ručna knjiga, što treba 
svećenicima kad vrše sv. obrede osim mise, n. pr. kod kr- 
štenja, vjenčanja, ukopa, kod blagoslivljanja polja, vode, stola 
it. d. Najstarija je glagolska knjiga te vrste onaj kratki 
obrednik, što se nalazi u časlovcu i misalu pariskom iz XIV. 
vijeka. u. 23 

Medju knjige, što trebaju u crkvi, pripada i Sveto pismo. 
Ima li prevedeno čitavo Sveto pismo? Do naših vremena 
nije se dočuvalo ni jedno glagolsko Sveto pismo. A može li 
se znati, jesmo li imali kad čitavo u prijevodu? Za Svetu 
braću spominje se, da su preveli na jezik stari slovenski sve 
knjige, koje se i danas broje medju knjige Svetoga pisma, 
osim knjige crkovnjaka, tri knjige o Makabejcima, knjige o 
* Esteri, knjige o Juditi i knjige o Tobiji. Jesu li naši stari 
znali za taj prijevod? O tome se ne možemo sumnjati. Stari 
ljetopisac hrvatski pripovijeda, da je sveti muž Kostanc na- 

redio knjigu hrvatsku i istumačio iz grčkoga hrvatsku knjigu 
i hrvatska istumačio evangjelja, i sve pištule crkvene, i tako 
staroga kako novoga zakona, i učinio knjige s papinim 
dopuštenjem. Šta znači ono »tako staroga kako novoga za- 
kona« ? Je li mislio ljetopisac u opće knjige Staroga i Novog 
zavjeta, ili samo pištule, to jest poslanice, u kojima se razu- 
mijevaju čitanja ne samo iz Djela apostolskih i poslanica, nego 
i čitanja iz starozavjetnih knjiga? Ali ako je predaja naša i 
držala, da su Sveta braća napisala nama samo ono iz Sv. pisma, 
što se čita u misalima i brevijarima, mi je opet možemo po- 
puniti i kao nagoviještati, da će naši pradjedovi biti primili 
ili od prvoučitelja naših samih ili od njihovih učenika prijevod 
svih ustavnih knjiga Svetoga pisma. Što nam se nije učuvalo 
čitavo Sveto pismo, to nije za čudo: ono je najviše trebalo 
za čitanje crkveno, pa kad su se jednom izabrala iz njega či- 
tanja za misal i brevijar, onda je za obične svećenike, koji se 
i onako nijesu ni mogli baviti oko dubljega izučavanja nauke 
bogoslovske, postalo kao suvišnje. Za svećenike istočne crkve 
ima u jednome starom spomeniku ova naredba: »I popove 
da imaju apostol, jevangelije, leturgiju, triod, nomokanon, | 
psaltir i oktoih i gospodskim prazdnikom službu i čtenija na 
na poučenije ljudem,« ali bibliji ni spomena. I medju latinskim 
svećenicima bila je neobična rijetkost čitava biblija. A koliko 
je truda stajalo mnoge glagolaše, dok su došli do najnužnijih 
knjiga, kao što je misna knjiga i časlovac, pa još da se muče 
oko , prepisivanja opsežnoga Svetoga pisma, bez kojega su 1 
onako mogli biti! 

Prvom se spominje biblija g. 1475. u popisu stvari, što su 
došle na _ Krk »po zapovidi kneževske milosti kneza Ivana« 
Frankapana; tu imaju »najprvo kaleži 4 s bibliju, misali 4, 
paramenti pari 8, tri predaltarnice« i t. d. Kaka je to biblija? 
Da nije latinska? Pouzdano nam kazuje za glagolsku bibliju 
osnivač slovenske književnosti Primuž Truber (+ 1586). Bo- 
raveći u Tibingenu, dodje k njemu nekaki pop glagolaš iz 
Dalmacije i ponudi mu, da bi štampao Sveto pismo, što ga 

je on prevodio od g. 1547—1554. Budući da glagolaš nije 
nikako htio pristati, da mu se rukopis pregleda i prema drugima 
prijevodima, a napose prema Luterovu ispravi, vrati se sa 
svojom rukopisnom biblijom natrag kući. Pripovijedajući to, 
Truber kao da se sumnja, da to ne će biti onaj prijevod, 
za koji je on još negdje god. Is520: čuo, da je oko njega ra- 
dilo pet dalmatinskih glagolaša o trošku kneza Bernardina 
Frankapana. Od toga Svetoga pisma nema danas ni strva ni 
java. Ali vrijedno je da se spomene i ovo. Ni u Srba, ni u 
ugara, ni u Rusa nije se očuvala ni jedna čitava biblija iz 
rednjega vijeka. 

A ima li u našim glagolskim knjigama toliko štiva iz Sve- 
toga pisma te bi se od njih mogla sastaviti čitava biblija ili 
barem čitava koja knjiga Svetoga pisma? Neutrudljivi sa- 
kupljač glagolskih crkvenih starina, pop Ivan Brčić (T1870.) 
sastavljao je staroslovensku bibliju roda hrvatskoga, a nije 
mogao čitave da sastavi. Od nekolikih knjiga (od knjige 
Isusa _Navina, od knjige o sudijama, od prve knjige Ezdrine 1 
poslanice sv. Pavla Filemona) nije našao ni jedne vrste u 
svojim izvorima, od kojih je posljednji po vremenu časlovac 
Brozovićev naštampan g. 1561. Od 62 knjige pribrao je samo 
komade, a potpune je izdao: Psalme, knjigu proroka Jone,. 
drugu sabornu poslanicu apostola Petra, drugu sabornu po- 
slanicu apostola Ivana i Otkrivenje Ivanovo. Pa i te knjige 
morao je Brčić istom sastavljati iz različitih rukopisa i štam- 
panih knjiga, osim poslanice Ivanove, koje ima svega samo: 
13 vrsta ! 

Ali zato ne treba misliti, da nijesmo nigda ni imali nijedne 
čitave knjige Svetoga pisma. Ako danas i nemamo psaltira 
glagolskoga, a ono opet znamo, da ih je otprije bilo, jer se 
n. pr. spominje psaltir, što ga je prepisao god. 1222. Nikola. 
Rabljanin iz staroga rukopisa IX. vijeka (vidi str. 62—63), a 
osobitim psaltirima ima spomena počesto i kasnije, n. pr. u 
popisu tizora') crkve vrbničke od g. 1493. Tako nam se nije 


1) tizor (thesaurus), blago. 

učuvalo ni jedno evangjelje ni izborno (vidi str. 42), osim 
reimskoga, koje nije sve hrvatsko (vidi str. 77—79), ni pot- 
puno ili četveroevangjelje (vidi str. 47), pa opet ne može 
se ni pomisliti, da u nas nije nikad u starini ni bilo tih 
knjiga. 

A kud su se djele? Zar su doista bez traga izginule? Može 
biti te će još nešto izići na svjetlo i oteti se zaboravi, ali nada 
kao da nije velika. I ovo, što ćemo sad da pripovjedimo, može 
nam pokazati jedan od onih najrazličitijih putova, kojim su 
mnoge naše književne starine otišle u nepovrat i nestale, kao 
da ih je zemlja proždrla. | 

Po naredbi pape Urbana VIII. doštampa se god. 1631. u 
Rimu naš glagolski misal, kako ga je priredio Hrvat Rafael 
Levaković. U pismu, kojim se naredjuje izdavanje naših gla- 
golskih crkvenih knjiga, kazuje papa kako je najprije bio na- 
ložio »koli veće misalov slovenscem jezikom na- 
pisanih iz Dalmacije v Rim donesti« da budu od po- 
moći Levakoviću kod uredjivanja novoga misala, pa onda 
najoštrije zabranjujući »stareh .misalov slovenskago 
jezika toli vitlačenih') koli rukopisnih uživanje« 
prijeti »vsem i každemu, prezviterom i klerigom toli mirov- 
skem koli kogoljubo čina, sovkupi družbi i zakona ješće že i 
osobitogo znamena dostojnim redovnikom tehžde crkvij, mest 
i držav, ideže doselč, jako rečeno bist, prerečenim jezikom 
slovenscem služeno jest, jako da minuvši osem mesec 
od dne očitojavljenija i proglašenija sego lista 
v Rime inem neže segočinim novim misalom, 
razve ašće izvolet latinscem, ne služit se.« Kakove 
su mogle biti posljedice ove papine naredbe? pita naš starina 
historik Ivan Kukuljević. Usudjujemo se tvrditi — odgovara 
sam — da su za našu narodnu hrvatsku knjigu bile veoma 
štetonosne, jer ponajprije znamo, da bijaše prema onoj pa- 
pinoj naredbi doista mnogo glagolskih rukopisa crkvenoga 


1) tiskanih, štampanih. 

sadržaja sabrano po hrvatskoj zemlji, pa ih koje Mrnavić i 
Levaković, koje opet drugi svećenici otpremiše u Rim, gdje 
su ponajviše u tudjim rukama i propali. Mi barem u knjižnici 
rimske propagande nijesmo našli nego tri starija misala i dva 
brevijara, a u svjema ostalim knjižnicama rimskim nema ih ni 
toliko. A lako je po tome razumjeti, zašto je i na hrvatskoj 
zemlji počevši od XVII. vijeka nastao toliki nemar za gla- 
golske crkvene knjige i rukopise, jer su svećenici mogli svaki 
dan u svome tiskanom misalu čitati, s kolikim groženjem za- 
branjuje rimska stolica čitanje i upotrebljavanje svih glagolskih 
misala osim onih što su tiskani u Rimu. Od onoga vremena 
nestajaše sve malo po malo naših crkvenih glagolskih ruko- 
pisa i starijih senjskih, riječkih i mletačkih štampanih izdanja, 
a kriva bješe tome samo ona težnja u Rimu za najoštrijom 
centralizacijom, koja je zagrebačkoj i ostalim našim crkvama 
u isto doba zabranjivala njihov starinski osobiti obred, službu 
i svetkovine, dok je nasuprot unijatima dopuštala i sasvim 
različito crkveno stanje i osobiti grčko-istočni obred, zado- 
voljivši se time, što su unijati priznali vrhovnu vlast rimsku. 
Bogoslovska glagolska književnost, koja je namijenjena 
poglavito duhovnome obrazovanju i njegovanju kršćanskoga 
života, u neku je ruku još i oskudnija od obredne. Kako je 
široko polje puklo nauci bogoslovskoj u grčkome istoku a još 
više u latinskome zapadu! Ta druge nauke u srednjemu vijeku 
gotovo nije ni bilo. Ona je obuhvatala sve i na nebu i na 
zemlji, što se god onda držalo da je vrijedno i moguće znati. 
A u nas? Mali zbornici mudrih rečenica iz Sv. pisma i djela 
sv. otaca, kratka objašnjivanja istina kršćanske vjere i morala, 
propovijedi i homilije, prosta upućivanja kako treba vršiti po- 
glavite obrede crkvene, legende i žića, pravila redovnika sv. 
Benedikta i sv. Franciska, prijevod gdjekojega pisma papin- 
skoga — to vam je sva dogmatika, moralka i pastoralka gla- 
golaška, to vam je sva crkvena povjest i sve crkveno pravo 
naših glagolaša! A valja pripomenuti, da je rukopisna gla- 
golska književnost te ruke kud i kamo bogatija od štampane. 

Kako je izum štampe znatno pospješio razvoj i napredak 
književnosti svake struke u svakoga naroda, tako je opet za 
čudo kao ustavljao razvijanje upravo glagolske književnosti 
crkvene. Što se radilo oko nje, to se radilo do svršetka XV. 
vijeka, dok je unapredak, a napose poslije god. 1562. (osim 
nastojanja hrvatskih protestanta, o kojima će se govoriti u 
osobitome članku) živjela ili čovjek bi gotovo rekao životarila 
samo o onoj sirotinji, što se nekako skuckala u srednjemu 
vijeku. 

Godina 1483. znamenita je u povjesti hrvatske književnosti 
glagolske: te je godine štampana prva hrvatska knjiga — gla- 
golski misal. Od te godine natrag do god. 1248. odsijeca se 
najsretnije doba našoj glagolskoj knjizi, koja po postanju svome 
seže u vrijeme slavenskih apostola Čirila i Metodija i veže se 
uz njihov književni rad. 

Iz prvoga doba — od IX. vijeka do polovine 
XINI. vijeka — ostavila nam je glagolska crkvena književ- 
nost samo nekoliko sitnijih odlomaka od svojih djela obrednih 
i bogoslovskih, kojima se postanje odredjuje najranije u XII. 
vijeku. Ponajznatniji su od tih komada dva lista od apostolara, 
t. j. od knjige u kojoj su čitanja iz Djela i poslanica apostol- 
skih. Samo preko tih komada, koje je našao naš Mihanović, 
doznajemo, da je i glagolska hrvatska književnost imala knjigu 
apostolar, kome inače u svoj kasnijoj književnosti nema nigdje 
ni traga. A još su i znatnija ta dva lista po tome, što su oni 
jedini ostatak od obredne hrvatske književnosti, dok je ona 
bila udešena prema ustavu istočne crkve. 

Najstarije djelo glagolsko spominje se u Hrvatskoj Teodorov 
psaltir iz IX. vijeka (vidi str. 62—63), koji bi po jeziku 
svome pripadao jamačno književnosti staroslovenskoj, kao što 
joj pripadaju i Glagolaš Kločev (vidi str. 49—50) i mari- 
jinsko evangjelje (vidi str. 48), koje će oboje biti pisano ta- 
kodjer u našim stranama. 

Po samome broju, opsegu i sadržaju književnih spomenika 
iz toga doba ne otkriva nam se dovoljno jasna slika književ- 

noga života: ona postaje ponešto jasnija istom po svjetlu, 
kojim je osvjetljuje povjest narodne liturgije: ona nam je po- 
znata (str. 61—73), a književna povjest prvoga doba vjerna 
joj je slika i prilika. Kod vječite borbe o liturgiju slavensku, 
koja se najljuće zaoštrila na početku X. iu sredini XI. vijeka, 
razvoju (a da o poletu i ne govorimo) nedostajalo je mira, 
da se ona nježna klica, što su je odgajila Sveta braća, raz- 
vije u bogati cvijet, kao što se razvila X. vijeka u ki 
za knjigoljupca cara Simeona. 

Mimo sve to znamenitost je toga doba velika i samo je 
onaj može poricati, ko ne poznaje vrijednosti, što je ima na- 
rodna književnost u životu narodnome. U to se: doba udario 
prvi temelj našoj književnosti. Taj temelj, istina, nije bio hr- 
vatski jezik narodni, nego jezik stari slovenski, posvećen od 
naših apostola i od glavara crkve kršćanske, ali upravo po 
toj svetosti svojoj postao je on najprikladnija osnova, na kojoj 
se mogla najsigurnije dizati u kršćanskome srednjemu vijeku 
književna gradjevina. Samo taka osnova mogla je koliko toliko 
odolijevati onoj silnoj buri, što je na nas udarala sa zapada. 
A u drugu opet ruku nije smetala, da se dalje izgradjuje i do- 
gradjuje na narodnome jeziku. 

Ali to doba još je s jedne pojave vrijedno da se oko njega 
za čas pozabavimo. Književna radnja Svete braće i njihovih 
učenika prislanja se sasvim uz crkvenu književnost grčku. 
Prema tome i naša književnost crkvena u postajanju svome 
po duhu je svojemu grčka. Ali kako smo mi Hrvati od po- 
četka svoga historičkoga života pristajali uz latinski zapad, 
morao je napokon pretegnuti i u našoj crkvi obred zapadni, 
a po tome navrnula se naša crkvena književnost na novu 
stazu. Na tome joj putu nije cvala sreća — a da je ostala na 
starome ? Vrijeme. tome prekretu ne da se sasvim pouzdano 
“odrediti, ponajviše se uzima, da je nastao u drugoj polovini 
XI. vijeka. Ali može biti te mu valja staviti prvi početak još 
u starije vrijeme. Ako je bilo u nas benediktinskih samostana, 
u kojima se otpravljala služba božja na narodnome jeziku, i 

prije spljetskoga sabora od god. I059. — a o tome nemamo 
razloga da se sumnjamo — onda se ne može zabaviti mi- 
šljenju, da su oni vršili liturgiju po ustavu zapadne crkve, a 
po tome da su već upotrebljavali i obredne knjige priredjene 
prema latinskoj liturgiji, koje su kasnije i izvan samostana sve 
više uzimale mah, i najzad — valjada najkasnije u XII. vijeku 
— sasvim pretegnule. Izmijenjeni obred tražio je i nove bo- 
goslovske knjige, koje su se unaprijed sastavljale prema latin- 
skoj bogoslovskoj književnosti. I tako se naša crkvena knji- 
ževnost, koja je iznajprije bila jedna sa crkvenom književnošću 
sviju Slavena, što su se služili u crkvi narodnim jezikom, 
malo po malo odvajala cd nje, i drugo svoje doba pro- 
živjela posve osamljena u svijetu slavenskome. Prekinuvši 
svaku svezu sa slavenstvom istočne crkve, ona je potrgala 
najživotnije žilje, što je moglo dovoditi izobilno hrane, koja 
joj ne bi bila na odmet ni u najsretnije doba njezino. 

A to je doba od polovine XIII. vijeka pa do svr- 
šetka XV. vijeka. Najživlja radnja naših glagolaša oko 
književnosti crkvene razvija se u to vrijeme. G. 1248. priznala 
je rimska okolica glagolsku službu božju (vidi str. 74.), koja 
se sada brzo stala širiti po zemljama hrvatskim, a u XIV. vijeku 
prodrla iz Hrvatske i u Češku i Poljsku (vidi str. 71—79). 
Ali sloboda glagolske liturgije, priznana od Rima, nije bila 
priznana od njezinih i domaćih i tudjinskih neprijatelja, i tako 
ona nije mogla podavati književnosti ni dovoljno snage, a 
.kamo li poleta. Zato je knjiga crkvena i toga doba nalik na 
biljku, koja pored sve brige i njege jedva nekako obilatije pro- 
lista i gdješto ispupi, ali ne ucvate. 

Književnost toga doba ostavila je najviše zniki svoga života. 
Nijedan vijek nije nadmašio ni brojem svojih spomenika ni 
raznolikošću njihova sadržanja vijekove XIV. i XV.; samo po- 
etak trećega doba — prva polovina XVI. vijeka — može se 
donekle ogledati s njima. 

To treće doba počinje o svršetku XV. sika a 
završuje u XVIII. vijeku: Koliko je glagolska književnost 

crkvena uz XIV. i XV. napredovala, toliko je opet od XVI. 
vijeka unaprijed nazadovala, dok nije najposlije i uginula. O 
početku XVI. vijeka sve se užurbalo na polju hrvatske knji- 
ževnosti, pa se znatan mar vidi i za književnost glagolsku, ali 
taj mar brzo popušta, knjiga se glagolska odnemaruje, kadno 
se opet oko polovine XVII. vijeka primaju marljive ali malo 
srećne ruke posla, da kao nadoknade ono što se zanemarilo, 
ali u najplemenitijemu nastajavanju svome sve i nehotice pod- 
rezuju zdrav korijen, a iz književnosti stane ponestajati i ono 
malo života, što se održalo kroz predjašnje vijekove. Što se 
još spaslo i otelo XVII. vijeku, ne preživje XVIII. vijeka. Po- 
kušaji, da joj se ucijepe novi životni sokovi, usmrtiše je potpunice. 

G. 1475. naštampaše prvi latinski misal, a već osam godina 
poslije izadje iz.štampe i glagolski misal, prva hrvatska štam- 
pana knjiga. Glagolska knjiga crkvena pomalja se evo i ondje 
prva na osvitku književnosti, kojoj je u umnome razvijanju 
naroda hrvatskoga namijenjen nov zadatak. Ali glagolska knjiga 
ne bješe u prošlosti svojoj dovoljno ojačala, da bude nosilica 
novih misli i predstavnica književnosti hrvatske, kao što je 
bila u srednjemu vijeku. Izgubivši prvenaštvo, ona je nekako 
živjela još jedino u uzahnome krugu crkvenome. Što se god 
štampalo glagolskih knjiga od g. 1483. unapredak kroz čitava 
tri vijeka, nema ni jedne jedite knjige, koja bi po namjeni 
svojoj sezala preko granice potreba čisto crkvenih. 

»Lčt Gospodnjih 1483. meseca pervara!) dan I2. 
ti misali biše svršeni.« Tako se čita na posljednjemu. 
listu prve naše stampane knjige. A gdje je ugledala svijet? O 
tome nema nigdje ni kakove bilješke ni kakova napisa, a 
učeni se ljudi domišljaju, da će biti štampana u Mlecima. Ko 
je zamislio i nastojao da se štampa i o čijemu trošku, ni to 
se ne zna. Za kasnije vrieme doznajemo, da je i u Mlecima 
bilo glagolaša, koje su pozivali naši Hrvati, što su onamo bo- 
ravili, da im služe službu božju na narodnome jeziku. Da 


1) februara, veljače. 

nijesu Hrvati, kojih je svagda bivalo _ u Mlecima pa i oko 
g. 1483., smislili štampanje glagolskoga misala i sami smogli 
trošak za nj? A vrijedno je spomenuti i to, da je bio u to 
vrijeme u Mlecima na glasu štampar naš čovjek, Andrija Pal- 
tašić, rodom Kotoranin. 

U Mlecima bit će izučio štamparsku vještinu i Grgur Se- 
njanin, prvi poznati glagolski štampar. Njega pozva arhidjakon 
i vikar senjski Silvestar Bedričić u Senj, da naštampa nekoliko 
knjiga. Grgur se odazva pozivu, dodje sa svojom štamparijom 
u Senj i doštampa ondje 27. augusta _I507. knjigu, kojoj je 
natpis»Naručnik plebanušev.« To j€prvrštimpana knjiga, 
koja je ugledala svjetlo na hrvatskoj zemlji. Zapis na posljed- 
njoj strani kazuje o njoj ovako: »Ove knjige, ke se zovu Na- 
ručnik plebanušev, biše štampane v Senji, po narejenju pošto- 
vanoga gospodina Silvestra Bedričića, arhižakna i vikara senj- 
skoga, na tolik trud od mnogo redovnikov prošen i po mnogo 
gospode potaknjenju dobro tomačene po veće našega jezika 
redovnikih i nikih meštar i doktorov, kih imena ne izriču se, 
za uklonit se tašće slave. Ke knjige biše komponjene i kore- 
žene!) po Urbanu z Otočca, i po Tomašu djakonu, 
kanonicih crkve senjske, i bi štampa svršena po meštru Grguru 
Senjaninu, ki navlaš za to delo pride iz Benetak*) i svršeno 
biše v hiži*) rečenoga gospodina arhižakna miseca avgosta na 
27. dan letih spasitelja našego 1507.« Osim ove knjige štam- 
pao je Grgur u Senju još i pet drugih koje obrednih koje 
bogoslovskih knjiga, a medju njima i misal g. Is509. To je 
drugo izdanje misala hrvatskoga, koje se izmedju ostaloga raz- 
likuje od prvoga izdanja i po jeziku: jezik u misalu od g. 1509. 
zanosi više na narodni hrvatski. nego u misalu od g. 1483., 
koji bi preštampan (s nekoliko dodataka) g. 1528. Na za- 
vršetku ovoga trećega izdanja ima ova bilješka: »Svršenije 
misala po zakon rimskoga dvora, po fratru Pavlu Modru- 
šaninu, ot reda Serafika svetoga Frančiska konventovali. 


') sastavljene i ispravljene. *) iz Mletaka. *) u kući. 
Broz. Crtice II. 8 

Narejeni i urdinani') po zakonu kopije i zesa/a Arvackoga ništar 
neuzmanjkano, da veće pridano. Ako bi ko slovo jedno za 
drugoga, ne klenite, na blagoslovite. Štampani v Benecih po Fran- 
čisku Bindoni i; Mafio Pasini tovariši, na let Gospodnji 1528.« 
Tri godine kasnije naštampa se po četvrti put hrvatski misal, 
i to na Rijeci o trošku modruškoga biskupa Šimuna Kožičića. 
O tome izdanju spominje bilješka na kraju misala ovo: 
»Svršen zuisa/ krvacki od slova do slova, kužan“), popravljen, 
i propisan častnim va Isukrste otcem gospodinom Šimunom 
Kožičićem Zadraninom, biskupom modruškim, štampan v 
Rici v hižah jego prebivanija, traćenjem?) jego milosti, Do- 
minikom i Bartolomijem z Brješe*) štampaduri, vladajuću ve- 
drenom gospodinu Ferdinandu, kralju rimskomu, ugarskomu i 
českomu. Dan 27. miseca aprila, leta od Krstova rojstva) 1531.« 
Jezik ovoga misala još je i više. hrvatski, nego misala Be- 
dričičeva od god. 1509. Da bi se vidjelo, kako je Kožičić 
mislio o književnosti našoj i jeziku književnome, evo kao 
predgovora, u kojemu posvećuje trogirskome biskupu Nigru 
svoje djelo: Žitije rimskih arhijereov i cesarov. 
Pored misala (I53I) i Oficija blaženije Marije devi 
(svršeno I5. X. 1530) to je treće djelo, što je štampao Ko- 
žičić na Rijeci »v hižah prebivanija« svojega. Rečena posveta 
glasi ovako: | 
»Diviti se ote mnozi, častni arhijereju, da sam dobrovoljno 
podlegal brime sije i hotejuć, jakože govoriste, vložil da 
sam ruku va oganj, ježe*) jest: da napravljam knjige 
prijate juže od mnozih vek, i ufaju, da se ote van 
vrići") prijataja z davna i prestarivša, a moja da 
primut se i čtala se budut. Ježe tvrdo jest zelo?) 
učiniti človčkom vsakoga jezika, našim malo 
manj nezmožno, iže dobrih knjig ne imut; van 
bo misali i svagdanjih molitvic nijednih knjig ne 


') priredjeni. *) ispitan, kao pregledan. %) troškom. “) Brescia u Italiji 
*) od rodjenja. 5) iže, jaže, ježe — koji, koja, koje ") vrći. %) veoma 

imajut, jimiže') nauk ki godi mogli bi prijati. I te, ježe 
imut, tako su nakazane lažnimi pisci i zalimi 
tlmači, da smosesramovalimnozinašim jezikom, 
ježe prociniti dobro možeš ti i vsaki ini, ki znajet dijačku*?) 
knjigu i našu. Az?) že krivim predšadšćje*) naše, iže, naučc- 
niji od mene, mogli sut popraviti mnoga. Česo radi želijuć 
vernim rabom?) ozvati se za dani mnč talanat od togo, iže 
obilno dajet vsakomu prosećumu i ne ponašajet“) dvi mali mi- 
denici?) v neizkonačnoje skrovišće božije, prinošu i koliko 
mogu trudim se za popravljanije naše knjige. 
Grustno bo mi biše trpiti da se tajanstvenije 
službi naše veri tujimi ili lažnimislovesi ob- 
vršujut, i da bi v knjigah onih, ježe noćnuju i dnevnoju 
rukoju prevraćajut od jerčji, mnoga ostala neisceljena. Ostav- 
ljam čudesa nika i nakazi tImačenja, jaže vsa ili vekša čest 
njih popravljena sut mnoju. Istinnoje jest da se slomiti kada 
godi brže mogut neže spraviti, jaže na kriva utvrdnula sut: 
tako Fabius govorit. I sasud*) novi dugo hranit vonju, juže*) 
od prve primet: tako Flakus govorit; ne mnogo ničtožemanje 
po seh stari redovnici poznavše istinnoje ovo raz- 
pravljanije, otvrgše'") lažnaja, okročiti ote istin- 
naja, mlajši že od prvago abije'') početka za- 
črepsti'?) ote čaše svetih knjig od čistih istočni 
kov.!'*) I jakože pravo jest, nevrčjenimi'*) slovesi i istinoju 
hvaloju moliti se ote Bogu vsemogućemu, njemuže svetu svet: 
podobajut'?) i jegože slovesa čista sut ognjem iskušana i slaja'*) 
od meda i sada!?). Na'*) od sih zadovoljno. Svršiv juže mi- 
sale 1 inije nike knjižice podobno se jest vidilo nan:, 
da knjižice sije štampamo, v kih se udržit na kratci žitije 


1) kojima. ?) latinsku. 2) Ja. *) predšasnik; koji su bili prije. *) slu- 
gom. %) ne prekorava, ne prezire. ") sitan novac od mjedi. %) sud, posuđa. 
9%) koji. 1%) odvrgnuvši, odbacivši. !!) odmah. 1?) zacrpsti. '3) istočnik — 
vrelo, izvor. '“) nevrijedjenim, neiskrivljenim. 15) dolikuju. 1!) sladja. 
17) voća. 19) no, ali. 

vsih rimskih arhijerčjov i cesarov, da jaže prva sut 
dva načelnika meju človeki, sledita prva Isusa Krsta, gospo- 
dina našego, iže vsim slava jest i počelo. I tako iziti ote van 
sije knjižice tvojim imenom, iže najstariji jesi arhijerćj 
našego jezika zrastom i naukom, za uzrok jošće 
ljubvi, ježe jest meju nama, i da pospešniji budeši slo- 
žiti knjižice od hrvacke zemlje, i od hvali njeje, 
kako smo te prosili i molili. Jaže ako sporabljena!) 
jest nine?) od poganske ruke, imat ona ničtože- 
manje svoje hvali, ježe mnogije sut i velije, ja- 
kože vesi.*) Složi je ti, mi je hoćemo stlmačiti*) i činiti 
štampati, da i nas o sem ne otkrivet, iže po nas budut. Zdrav 
budi, častni arhijereju, otče, gospodine, brate. Pisah v Rici 
dan 4. maja miseca leto od Kristova rojstva I1531.« 


To pismo vrijedno je da se malo izbliže ogleda. 


Kako je vrijedni Kožičić ljubio i narod svoj i književnost 
njegovu, razbira se već iz toga, što je nagovarao Tomu 
Nigra, na glasu diplomata, vješta govornika, učena spisatelja, 
prijatelja hrvatskoga pjesnika Marka Marulića i pouzdanika 
hrvatskoga bana Petra Berislavića, da bi što prije napisao 
knjižicu za koju ga je još otprije bio molio. A ta bi knjižica 
govorila o zemlji hrvatskoj i hvali njezinoj, jer — dodaje 
s potpunim uvjerenjem rodoljubac Kožičić — ako je pogana 
ruka Hrvatskoj i otela slobodu, ona joj nije mogla oteti hvalu 
i slavu, koja je, kao što se znade, i obilata i velika. Toma 
Nigar trebalo je da napiše tu knjižicu valjada na latinskome 
jeziku, a Kožičić bi je preveo na hrvatski, o svome je trošku 
štampao 1 ostavio potomstvu, koje ih onda ne bi moglo pre- 
koravati, da nijesu ništa ili veoma malo radili. 


A taku tužbu diže Kožičić na starije književnike hrvatske. 
Osim misala i običnih molitava, veli, oni nijesu ništa drugo 


') pokorena, podjarmljena, ?) sada. %) jakože vesi — kao što znaš, 
4) prevesti. 

ni pisali, pa i ono malo, što su napisali, nije napisano kao što 
bi trebalo da bude. 

Što se žali Kožičić, da u književnosti hrvatskoj do njegova | 
vremena imaju sami misali i svakidašnje molitvice, bit će se 
žalio na glagolsku književnost hrvatsku. Ili da mislimo, da 
Kožičić nije ništa ni čuo za hrvatske pjesnike, za Splećanina 
Marka Marulića, za Dubrovčane Šiška Menčetića, Gjora Držića, 
Mavra Vetranića i Andriju Čubranovića, za Hvarane Hanibala 
Lucića i Petra Hektorovića, da i.ne spominjemo ostalih? A 
čisto nam se ne da vjerovati, da ljubitelj knjige hrvatske, koji 
je prijateljovao sa Spljetaninom Tomom Nigrom, glavnim 
prijateljem Marka Marulića, ne bi znao za Marulićevu Juditu, 
koja je do g. 1531. bila već dva puta štampana: prvom god. 
1521. a drugom g. 1522. 

Da je Kožičić imao na umu glagolsku književnost, kao da 
nam potvrdjuje i ono, što govori za jezik, koji je i u ono 
malo knjiga, što ih imamo, tako rdjav, da se mnogi stide 
njime, a revnoga biskupa upravo boli, što se tajanstvene službe 
naše vjere vrše na jeziku, koji je natrunjen tudjim i krivim 
riječima. U tome su se slagali s Kožičićem i drugi hrvatski 
učeni ljudi, što su se ozbiljnije bavili oko jezika naših crkvenih 
knjiga, koji je hrvatsko-slovenski (vidi str. 29—30), a nije ni 
čisti stari slovenski ni čisti hrvatski. Oni su pored oblika, 
riječi i t. d. staroslovenskih nalazili u tim knjigama oblika, 
riječi i t. d. koje su zgoljne hrvatske. Kako da se odgonene 
ta zagonetna pojava? Jedni su je rešavali učeći, da jezik 
crkveni i hrvatski nije jedno isto, a što ima u knjigama i 
jedan i drugi jezik, to se jezik pravi crkveni iskvario po 
oblicima i riječima, koje su u nj provalile iz hrvatskoga na- 
rodnoga govora. Ali ima i drukčije mišljenje: jezik crkveni i 
hrvatski jedan je isti, a jezik crkvenih knjiga pokvario se 
zato, što je odnekud poprimao još i drugih riječi i oblika, 
koje nijesu hrvatske, nego tudje. Koji su pristajali uz ovo 
posljednje mišljenje — a medju njima se našao i naš Kožičić 
— oni su suviše još i to držali, da je jezik hrvatski i onako, 

kako ga narod govori, izopačen, jer da bi prosti narod mogao 
čisto i pravilno govoriti, kao književnici što treba da govore, 
to nije bilo negda učenim ljudma ni na kraj pameti. Po tome 
lako razumijemo jadikovku Kožičićevu, gdje se tuži, što se 
tajanstvene službe naše vjere otpravljaju na jeziku, koji je pun 
tudjih i lažnih riječi. 

Kako se vidjelo, da je jezik crkveni nevaljao, odmah se 
našlo ljudi, koji su bili gotovi čupati korov iz svetih knjiga. 
I Kožičić se dobrovoljno prihvatio toga posla i — kako sam 
kaže — uložio ruku u oganj, da popravi stare knjige, pa se 
nada, da će moći izbaciti iz njih sve što je prestarjelo, a onda 
će se primiti i čitati samo njegovo. Da je to tvrd i mučan 
posao, o tome se ne sumnja ni Kožičić, jer i sam priznaje, 
da je to veoma teško u svakome jeziku, a kamo li u hr- 
vatskome, koji nema gotovo nikakvih dobrih knjiga. Ali njega 
ne smeta ništa, on je uvjeren, da će izvršiti svoj posao kako 
treba. Starijim glagolašima — misli biskup — bit će ove no- 
vine malo neobične, ali poznavši istinu, i oni će bez sumnje 
s vremenom ostaviti laž a pristati za istinom, dok će opet 
mladji naraštaj odmah, kako se prihvati knjige, crpsti iz čistoga, 
izbistrenog vrutka. 

A što je uradio Kožičić? Stao je prenapravljati jezik ali bez 
ikakove stanovite osnove. I on je miješao bez reda staro i 
novo, jezik mu je ostao šaren kao što je i bio, a njegove se 
nade ne izvršiše. Ali uza sve to treba opet priznati, da je bio 
kud i kamo sretnije ruke nego što su bili popravljači, koji 
su na sto godina poslije uzeli raditi oko crkvenih knjiga. 
Trijebeći iz jezika ono što je po njegovu mišljenju bilo pre- 
starjelo, tudje i lažno, Kožičić nije trunio jezika crkvenoga 
trunjem, koje je za nas bilo doista tudje; on se držao knjiga 
hrvatsko-slovenskih i jezika hrvatskoga, napose narječja ča- 
kavskoga, pa je iz njih uzeošto je umio, i upotrebio kako je 
znao, dok su se njegovim nasljednicima u tome poslu zami- 
cale oči za jezikom rusko-slovenskim. Ako nije Kožičić ništa 
popravio, a ono nije upravo mnogo ni pokvario. Što se jezika 

tiče njegove su knjige zaostale za knjigama Bedričićevim, ali 
su opet daleko odmakle pred knjigama Levakovićevim, da 
Karamanovih i ne spominjemo ! 

U Kožičića bješe mnogo dobre volje i živa mara za knjigu 
glagolsku. On joj smisli razmaknuti područje, a to donekle i 
pokuša svojim Žitijem rimskih arhijerejov i cesarov, koje po 
sadržanju svome i namjeni svojoj kreće se dakako još jednako 
u tijesnome krugu crkvene književnosti, ali je opet u njemu 
nova pojava, koja bi bila jaka i proširiti ga, da je književno 
nastojanje Kožičićevo našlo nasljednika. 

Djela biskupa Šimuna Kožičića posljednje su gligolske knjige, 
koje su štampane u Hrvatskoj od god. 1507. do god. 1531. 
Poslije g. 1531. izdana je u XVI. vijeku, koliko se pouzdano 
znade, samo još jedna knjiga, i to Časoslov (sa kratkim 
obrednikom i misalom) Nikole Brozića Omišljanina, koji 
se štampao u Mlecima g. I561—1I562. Za osamdeset godina, 
od g. 1483. do g. I562. izašlo je na svijet glagolskih knjiga 
(osim onih koje su štampali protestanti u Tuibingenu) u svemu 
13 na broj (medju njima i jedan bukvar izdan u Mlecima 
8. 1528.), i to: četiri u Mlecima, šest u Senju, a tri na Rijeci. 
Najviše se štampao misal: u svemu četiri puta. 

Prestavši katolici izdavati glagolske knjige, navale ih štam- 
pati protestanti u Njemačkoj, pa je za čudo, kako se sve 
ovamo od prilike do g. 1624. ne nadje niko, ko bi se brinuo, 
da se što za naše glagolaše izda. Ili može biti nije trebalo 
knjiga? Bit će priličnije misliti, da nije bilo ljudi, koji bi imali 
znanja, pa volje i ljubavi za knjigu glagolsku. 

Oko god. 1624. sabra u Bribir senjski biskup Ivan Agatić 
crkveni zbor biskupije senjske i modruške. Izmedju ostalih 
razgovora zap odjene se riječ i o izdavanju crkvenih glagolskih 
knjiga, kojih je po vremenu ponestalo, pa se dogovore, da 
se misal i časlovac pa još i druge neke crkvene knjige iz- 
novice pregledaju, urede i štampaju. Za taj posao odrede uče- 
noga trsatskoga franciskana Fr. Glavinića, i pozovu ga, da 
dodje u Bribir na dogovor. Glavinić se odazva i razloživši 

kako bi trebalo prikupljati rukopise i štampane knjige (on je. 
htio da se upotrebe i protestantska izdanja!) predloži im, neka 
se zamole u cesara Ferdinanda Il., a on će im jamačno biti 
u pomoći. Suviše jošte obeća se Glavinić, da će sam glavom 
izići pred cesara, da zaište pomoć. Prolazeći kroz Gradac, do- 
bije od ondašnjega komorskoga predsjednika a po dopuštenju 
cesarskome, 24 sandučića glagolskih i ćirilovskih slova, što 
su ih bili uzeli protestantima, kad su htjeli štampati knjige u 
Kranjskoj ili Štajerskoj, jer je izdavanje slovenskih i hrvatskih 
knjiga u Njemačkoj bilo vrlo neprilično. Glavinić otpremi 
slova na Rijeku, pa ondje da se štampaju naše glagolske 
knjige. Ali čuvši za taj poklon Ivan Tomko Mrnavić, nago- 
vori gospodu u Rimu, te oni zamole cesara neka bi njima 
dao ta slova, jer i onako ne podnosi da ko drugi izdaje 
crkvene knjige nego samo propaganda. Cesar zapovjedi Gla- 
viniću, da odmah kreće sa slovima u Rim, ali Glavinić, va- 
ljada nešto ljutit, odgovori, da ne može, i preporuči za taj 
posao franciskana Rafaela Levakovića, rodom iz Jastre- 
barske, čovjeka vješta jezicima latinskome, talijanskome i hr- 
vatskom. Tako zaputi Levaković u Rim, i proživi ondje ne- 
malo sav svoj vijek, baveći se mnogo oko izdavanja glagolskih 
crkvenih knjiga. 

Stigavši u Rim, papa Urban VIII. imenova ga »napravi- 
teljem od knjiga crkvenih jezika slovinskoga«, i zapovjedi, da 
pripravlja za štampu glagolske knjige crkvene. Levaković pre- 
vede najprije i štampa glagolicom o trošku rimske propa- 
gande. »Nauk krstjanski kratak, prenapravljen i prepisan 
slovmi B. Jeronima Stridonskoga trudoljubjem otca franciskana 
Rafaila Levakovića iz Jastrebarske, reda sv. Frančiska brata 
manjših obsluževajućih, države Bosne-hrvatske, svetoga bogo- 
slovja naučitelja i pripovidavca« god. 1628., a godinu dana 
poslije izda Azbukvidnik slovinski. U ovoj potonjoj knjižici 
ima pored azbuke glagolske i ćirilovske suviše još i nekoliko 
psalama, pjesmica i molitvica za djecu. Na prvome listu čitaju 
se ovi stihovi: 

Zbor, koji istine vire radi plodu 
Knjige se!) bez cine dopušća narodu, 
DA zapovid k tomu, da se ne prodaju, 
Nego da svakomu zaostunj*) se daju. 
Moli dakle, slovinski puče moj, 

Za zbora ovoga zdravje, želju, pokoj. 


Poslije tih kao pokušaja prihvati se Levaković glavnoga 
posla, da uredi misal, i štampa ga u Rimu god. 1631. Za- 
nimljivo je, da je i cesar Leopold II. opominjao papu, neka 
gleda što prije da se izda nov misal, jer narod — piše cesar 
— kad ne može od svojih svećenika slušati mise, budući da 
nemaju misnih knjiga, ide u raskolničke crkve, koji vrše službu 
božju po ustavu grčkome, a na jeziku hrvatskome. I papa 
sam priznaje u svome pismu od 29. aprila 1631., da je ne- 
staša glagolskih misala ponajglavniji uzrok, te se iznovice 
štampaju. 


To je prva m m gor Rim. 
Kako je rimska stolica odobrila knjige Svete braće u IX. 
vijeku, evo sve do XVII. vijeka nema nigdje ni traga, da bi 
se Rim bio brinuo našim crkvenim knjigama. A one su se 
mijenjale, te kako! Najprije su bile prenapravljane prema 
ustavu zapadne crkve, pa onda su se neprestano ispravljale i 
popunjale po zapadnim knjigama i što je najznatnije, u njima 
su se dogonila štiva iz Svetoga pisma prema latinskoj vulgati, 
kako je ko umio i znao. A sve to opazio je Rim istom u 
XVII. vijeku, pošto su stotinu godinu prije bila već naštam- 
pana četiri misala, izmedju kojih se tri misala razlikuju i po 
onome, što je uzeto iz Svetoga pisma. Pa da su tekst tih 
knjiga pregledali i odredjivali sinodi crkveni pojedinih bisku- 
pija i metropolija, ali ni to! Sve nas to navodi na mišljenje, 
da će tako biti postale i prve promjene u našim crkvenim 
knjigama, koje ako se nijesu najprije udesile prema latinskima 


1) te, ove. *) besplatno, zabadava. 

u samostanima (vidi str. 110—I1I.),a ono može biti da su ih — 
najkasnije poslije sabora spljetskoga od g. 1059. — okrenuli 
s istočnoga na zapadni obred naši biskupi, koji su branili na- 
rodnu službu božju od Latina. 

Levakovićev misal od god._1631. znamenit je osobito i po 
tome, što se u njemu pojavljuju prvi tragovi rusko-slovenskih 
crkvenih knjiga. Koliko ih ima u misalu još podosta neznatno, 
toliko opet sve vrvi od njih u posljednjemu djelu Levakovićevu, 
u Časoslovu, koji je dovršio već god. 1035., a štampao 
istom trinaest godina poslije, g. 1648. 

Baveći se oko uredjenja glagolskoga časlovca, Levaković je 
učio i psaltir, što ga bio prepisao pop Nikola Rabljanin god. 
1222. iz rukopisa, sastavljena u IX. vijeku. Taj znameniti ru- 
kopis bješe našao negdje Ivan Tomko Mrnavić, i donesao u 
Rim, gdje ga je od njega dobio god. 1634. Levaković, da se 
posluži njime za svoj posao. Levaković ga prepisa, a taj prijepis 
bijaše još prošloga vijeka u zadarskoga arhiepiskopa Karamana 
(f 1771.). Danas se zameo svaki trag i rukopisu Nikolinu i 
prijepisu Levakovićevu. Iz psaltira od god. 1222. nauči Leva- 
ković starije oblike i riječi jezika hrvatsko-slovenskoga T upo- 
trebi ih prevodeći časlovac, koji svrši god. 1635. Još iste go- 
dine pregledaše ga ruski censori u Rimu i preporučiše, da se 
štampa. Ali propaganda ne htjede štampati, jer psalmi u ča- 
slovcu ne bjehu prevedeni prema latinskoj vulgati. Ispravivši 
prijevod, dade ga g. 1642. po drugi put propagandi, ali ga 
ona ni sada ne prihvati, i povjeri ispravljanje časlovca drugim 
hrvatskim bogoslovcima. Ne učinivši ni oni po volji propa- 
gandi, vrati se časlovac Levakoviću, i on ga uze sada iznovice 
popravljati s pomoću ruskoga biskupa Metodija Terleckoga, 
koji se uz to vrijeme desio u Rimu, valjada u poslu zamišljene 
unije. Njih dvojica upotrebiše razne hrvatsko-slovenske ruko- 
pise i štampana djela, a k tome i rusko-slovenske knjige, pre-' 
gledaše još jednom sav časlovac, istrijebiše mnogo dobrih hr- 
vatskih riječi i zamijeniše ih drugima, ponajviše ruskima. 
Levakoviću ne bješe takovo prenapravljanje po volji, ali se 

morade pokoriti višoj zapovijesti i odobriti preinake biskupa 
Terleckoga, koji mjesto da je posao Levakovićev popravio, on ga 
je još 1 više pokvario 1 izopačio, nagrdivši ga kojekakim tudjim, 
našemu svećenstvu neobičnim riječima i oblicima. Tako skrpan 
časlovac izadje onda napokon na svijet god. 1648. Četrdeset 
godina poslije (g. 1688.) izda po drugi put taj DJEVIJI, nešto 
proširen, Dalmatinac pop Josip Pastrić. 

Što je Levaković dopuštao da se u nas crkveni jezik, kako 
ga je starina uzgajila 1 učuvala, kvari, to je on činio više od 
nevolje, jer i sam priznaje, da bi bolje bilo povoditi se po 
knjigama hrvatsko-slovenskim, a ostaviti one ruske sasvim. 
Drukčije mišljaše Pastrić. On se otprije nije izbliže bavio oko 
jezika crkvenoga, a uzevši ga starcem od 52 godine izučavati, 
pretegnu i u njemu zlosretna misao, da se jezik crkveni očuvao 
čist samo u djelima roda ruskoga. Tako izidje Levakovićev 
misal u novome izdanju g. 1706. sa svjema starim pogrješkama 
kao i časlovac god. 1688, koji je Pastrić u onim dijelovima, 
što su novo dodani, još i više dogonio na jezik rusko-slo- 
venski, nego što su dogonili Levaković i Terlecki. 

Domalo se opet pokaza potreba, da bi se izdao misal. Gla- 
soviti arhiepiskop zadarski, Vinko Zmajević, osnivač hrvatskoga 
sjemeništa u Zadru (vidi str. 88.), potuži se u Rimu, da nema 
obrednih knjiga, a propaganda pozove Dalmatinca Matiju Ka- 
ramana, da pregleda, poispravi i priredi glagolske knjige za 
štampu. Karaman je neko vrijeme boravio u Rusiji i ondje 
marljivo učio jezik rusko-slovenski, za koji je dakako i on 
držao, kao i drugi ljudi onoga vremena medju Srbima, Buga- 
rima i Rusima (vidi str. 36—38.), da je pravi jezik stari slo- 
venski. Vrativši se iz Rusije podje u Rim, gdje izda o trošku 
rimske propagande g. 1741. misal glagolski. To je posljednje 
izdanje glagolskoga misala, a na žalost po jeziku svome izo- 
stalo je daleko iza sviju predjašnjih izdanja. Što se još nekako 
otelo Levakoviću, Terleckome i Pastriću, to je potpunoma po- 
kvario Karaman. Za njegov misal ne bi niko ni rekao da je 
roda hrvatskoga. Što je više mogao, on je okretao na ruski 

pa je prigonio hrvatske glagolaše, da odbace starinsko hrvatsko 
Va ime oca i priuče uho ruskome Vo imja oca. A kako 
je zaljubio knjige rusko-slovenske, iskitio je po uzoru ruskome 
svoj misal silesijom kojekakih akcenata, pa je tako i ono riječi 
hrvatskih, što ih nije mogao pokvariti, izopačio, bilježeći im 
izgovor, kakome Hrvat nije vikao. Tako je Karaman misleći 
najbolje, uradio zlu i goru. On je znao za Asemanovo ili va- 
tikansko izborno evangjelje, što je pisano na jeziku starome 
slovenskom, ali što je jedan spomenik prema svoj sili knji- 
ževnih ljudi, od kojih nije nijedan ni pomišljao, da Cirilo 
nije drukčije pisao nego što se čitalo u ruskim knjigama onoga 
vremena! Na izdanje Karamanovo diže se vika, ali je papa 
Benedikt XIV. utiša, izdavši g. 1754. pismo, u kojemu pot- 
punice odobrava misal Karamanov. Posljednje izdanje časlovca 
glagolskoga naštampa propaganda god. 1791. i potroši na nj 
preko 24.000 forinti! 

Toliki trud, toliki trošak, a da bi zašto! Rim htjede po- 
moći, a kad tamo on odmože. Kud su naši i onako bili 
na muci, da održe u životu glagolsku službu božju, a sad ih 
je pritijesnila još i ta nevolja s knjigama. Starijih je knjiga i 
rukopisa ponestalo (vidistr. 107-108.),a zamijenile ih nove knjige, 
koje su po jeziku svome tudje i svećeniku a kamo narodu! 
Kod take nevolje nije za čudo, što je najzad uzeo u svećenika 
jenjavati mar za narodnu službu božju. Teško je reći, što nam 
je kroz vijekove nanijelo više štete: ili naš nehaj ili naši 
dušmani. A kad se oboje nadje zajedno? Kad naš nemar pri- 
pravlja put neprijatelju i poravnjuje staze njegove? 

U novije vrijeme opaža se i u tome okret na bolje. U Rimu 
se opet počeše brinuti, da se izda nov glagolski misal, a vrijedni 
naš Krčanin, kanonik Parčić, pun znanja a oduševljen za staru 
hrvatsku svetinju, nastoji sa svoni revnosti oko toga posla, pa 
je i izdao u Rimu god. I88I. O trošku rimske propagande 
»Mise Svetih. Prilog rimskomu misalu Ičta 1741.« Tim je 
djelom zasvjedočio, da je vrstan ispraviti pogrješke, što su ih 
u neznanju svome počinili Levaković, Pastrić i Karaman. 

I tako se primakosmo k svršetku. Godina 1791. posljednja 
je u životu crkvene književnosti glagolske. Graa Tia mi je 
ispunismo samom obrednom knjigom. Ne bismo bili pravedni, 
kad bismo premučali, da se mimo spominjane, i još druge 
neke obredne knjige, nije radilo i oko bogoslovske knjige, ali kako 
je taj rad vrlo neznatan, dapače prema onome, što se uz po- 
menuto vrijeme u bogoslovskoj književnosti našoj napisalo na 
jeziku hrvatskome latinicom i ćirilicom, on je gotovo nikakav, 
pa se zato i nijesmo mogli u ovim Crticama i oko njega za- 
baviti. Nas je zanimala najviše obredna knjiga, koja je imala 
veliku cijenu u prošlosti a imat će je, ako Bog da, i u bu- 
dućnosti. Mi ne poričemo vrijednosti ni bogoslovskoj glagolskoj 
književnosti, a napose starijoj, ali sa narodnim životom naroda 
hrvatskoga nije ona nigda bila u onako tijesnoj svezi kao obredna 
književnost glagolska, za koju smo uvjereni, da je svagda bila, 
kao što već rekosmo, za preveliki dio naroda hrvatskoga vjerna 
branilica narodnosti, gojiteljica ponosa narodnoga, čuvarica 
svijesti narodne. 


GERA 

o smrti velikoga cara Simeona (893—927) slomi se stara 
\Q bugarska država. Car Petar (927—968) nasljednik Simeo- 
“) nov — piše dobar znalać bugarske prošlosti — nije bio 
6 ni junak ni državnik, nego skromni, pobožni i mirni 
vladalac, koji nije bio vrstan da podje po stopama svoga oca; 
čovjek bi gotovo rekao, da je njegovim žilama sasvim drukčija 
krv tekla. Simeonu odredjuje historija mjesto medju osnivači 
silnih carstava, a sinu njegovu Petru medju svecima i pustini- 
cima. Za Simeona dižu se Bugari da posvoje Carigrad, a za 
Petra gotove se Bizantinci da zagospoduju Bugarskom. Petrom 
upravlja ujak njegov Sursubul, pa mjesto da bude vodj svemu 
narodu svome, on postaje puko orudje jedne stranke. Braća 
njegova, ne imajući mjesta na prijestolu, ustaju na nj, a za 
njima pristaje ljuta vojska, što ju je odgfjio silni Simeon. Ne- 
prijatelji bugarski spremaju se sa sviju strana, da udare na 
mlada cara, a u carstvu se zameću bure i nemiri. Silno carstvo 
Simeonovo trgnu natrag. 

I u prosvjetnome životu opaža se za carovanja Petrova znatan 
nazadak. Vijek Petrov ne pristaje za vijekom Boris-Mihailovim 
i Simeonovim. Kako su državne neprilike već same sobom 
ustavljale prosvjetni razvoj naroda bugarskoga, a ono su ga 
još i više sprečavale u svezi s novim duhom, što je obladao 
onim redovima društvenim, u kojima valja tražiti za ono vrijeme 
gotovo jedine predstavnike više prosvjete. Sretnoga onog vre- 


Bogomilska književnost. 127 
mena, koje nam iznosi na oči radljive učenike prvih naših 
učitelja, nestalo je za gospodovanja Petrova. Sad nijesu više 
uzor ni naši apostoli ni njihovi nasljednici Klement, Konstantin, 
Ivan eksarh, pop Gregorije, koji su sav svoj život posvetili i 
Bogu i narodu: Petrov vijek stvorio je nove uzore. Živjeti 
samo Bogu, brinuti se samo spasu svoje duše, a sve ostalo 
kako mu drago: to je misao, od koje nema ni više ni ljepše. 
Vijeka Simeonova ponos je i dika sv. Klement, biskup ve- 
lički, vijeka Petrova sv. Ivan, isposnik rilski. Dok Klement 
(vidi str. 23—24) traži svijet, da mu vida duhovne rane, 
da ga pridiže, da ga puti na stazu kojom se dolazi do onoga 
što je Bog odredio čovjeku ovoga i onog svijeta — Ivan se 
kloni ljudi, živi najprije dvadeset godina u tamnoj pećini pa 
onda u izdubenome nekakom hrastu, a najzad se uspinje u 
Ril-planini na liticu, kamo inače ne može ni živa duša, da 
ondje u postu i molitvi završi svoj patnički život (T 946). 
Povodeći se za tim novim ugledom kršćanske vjere, nadanja 
i ljubavi, sva sila pustinika povrvješe u samotne planine, da 
ondje biju čudesan boj s dušmanima roda čovječjega. 


Dok su isposnici odbivši se od svijeta u samoću, provodili 
svoj vijek u patnjama, koje su im bile kao cilj ovoga zemalj- 
skoga života, dotle se medju bugarskim narodom po grado- 
vima i selima širila nova vjera, krivovjerje bogomilsko. Mnogo: 
lista u povjesti južnih Slavena ispunjava sudbina te vjere i 
njezinih poslušnika. Iz Bugarske prostrla se ona po svemu 
balkanskome poluostrvu, i medju Grcima i medju Slavenima, 
a u polovini XII. vijeka viču na nju već i na krajnjemu za- 
padu Italijani, Francuzi i Nijemci. 

S vjerom bogomilskom pronosile su se svijetom i knjige 
bogomilske. Tako nam se eto pokazuje stara Bugarska po 
drugi put kao rasadnik, iz kojega se rasadjivala knjiga po ši- 
rokome Slavenstvu. 

Književnost bogomilska u najtješnjemu je savezu s vjerova- 
njem njihovim, pa da bi se moglo ono nekoliko crta, što ćemo 

ih da spomenemo iz književne povjesti bogomilske, bolje ra- 
zumjeti, treba na kratko da ogledamo najprvo: 


I. 
Ko su bogomili i šta su učili? 


Pop Bogomil. — Bogomili u Bugarskoj medju Grcima, u Malije, 
Francuskoj, IVjemačkoj i u našim krajevima: u Duklji, Sr0ii, 
Posni, u Humskoj zemlji, u Hrvatskoj, Slavonije # Dalmaciji. — 
Vjerovanje bogomilsko. — Kako im je bila uredjena crkva. — 
Služba božja i odredi njihovi. — Kako su živjeli Bogomili. 


Oko god. 864. krsti se knez Boris, a Bugarska udje u red 
kršćanskih država. S knezom primi novu vjeru i narod, ali 
ne sav, pače znatan dio naroda opirao se kršćanstvu i dizao 
bunu na samoga kneza, koji je morao i silu upotrebiti da 
utiša buntovnike. Ni za silnoga cara Simeona, koji je iz sve 
duše nastojao, da privede sav svoj narod vjeri _Hristovoj 1 u 
njoj ga utvrdi, nije se potpuno iz temelja iskopala stara vjera, 
a kamo običaji! Istina, kršćanstvo je pobijedilo, ali poganstvo 
još jednako nije dopuštalo novoj vjeri, da mirno uživa plodove 
svoje pobjede. Velika bijaše nevolja za Simeonovu državu i to, 
što su bile u zavadi crkve istočna i zapadna, a Bugarska zašla 
u boj s državnom vlasti bizantinskom i njezinom vjernom sa- 
veznicom, crkvom grčkom. Pa kao da se htjela sva nevolja 
zgrnuti na mladu državu kršćansku, navale u nju sa svojim 
krivovjerjem ne samo kojekakovi kršćanski krivovjerci, nego 
i Židovi i Muhamedanci. Tolike različite vjere i zakoni morali 
su zabuniti narod bugarski, koji je toprv prigrlio kršćanstvo, 
a još ne ojačao u njemu. Zlo, koje se iz takih prilika moglo 
izleći, odvraćao je od svoga naroda i Simeon i ono kolo pro- 
svijetljenih ljudi, što se savilo oko njega. 

Kad je za slaboga nasljednika Simeonova, za cara Petra, 
snaga državna onemoćala, a braniči prave vjere uzbjegli u 
planinsku samotinju, onda pomoli glavu i uze se razmetati po 


to 

Bugarskoj nauka bogomilska. Odakle joj to ime? Stare knjige 
kazuju, da su se tako krivovjerci Bogomoli prozvali po glavi 
svojoj, po popu Bogomilu, koji je za vrijeme pravoslavnoga 
cara Petra prvi počeo širiti bogomilsku herezu po Bugarskoj. 
Sva je prilika da su pop Bogomil i bugarski pop Jeremija 
jedno, a Bogomili da su zvali tako ne po svome početniku, 
nego po tome, što su oni svojim životom tobože jedini 
Bogu mili. | 

Nauka bogomilska nije sasvim nova, niti je postala u Bu- 
garskoj: njezina je kolijevka u Aziji. Ona je u najužoj svezi 
s krivovjerjem manihejskim, koje se zarodilo u III. vijeku. 
Od Manihejaca potekoše Pavličani, a od Pavličana Bogo- 
mili, koji su suviše poprimili još koješta i od mesalijanskoga 
učenja. 

Iz Azije dodjoše Pavličani na balkansko poluostrvo. U VIII. 
vijeku pozva bizantinski car Konstantin Kopronim (741—775) 
više tisuća sirskih i jermenskih Pavličana i raseli ih po Traciji, 
da mu čuvaju carstvu granice. Iz Tracije proširiše se u Maće- 
doniju i medju Bugare. Već se knez Boris morao tužiti papi, 
da mu se po zemlji skitaju Jermeni, a na glasu spisatelj Ivan 
eksarh bugarski, koji je živio za cara Simeona, ustaje na 
opake i gadne Manihejce i poganske Slavene i krivovjerne 
pogane. 

A šta su učili Pavličani? Što vidimo očima, to nije stvorio 
pravi Bog, nego drugi tvorac, koji je ujedno i početnik ži- 
dovstva i poganstva. Pravi Bog, da bi riješio rod ljudski od 
okova, u koje ga sputao onaj drugi tvorac, posla na svijet 
Hrista spasitelja, odjenuvši ga tijelom od duhovne nekake 
tvari. Od sviju knjiga Staroga i Novog zavjeta prava je nauka 
samo u evangjeljima sv. Luke i sv. Ivana, i u poslanicama 
apostola Pavla, kojega su osobito poštovali pa se po njemu i 
prozvali Pavličani. Štovati svece, moći, slike ilikove grijeh je, 
a za krštenje vodom i sveto pričešće i druge tajne nijesu 
htjeli ni da čuju. U crkvi njihovoj nije bilo svećenika, a za- 

mrzili su na njih, jer su upravo svećenici židovski bili najljući 
neprijatelji Hristovi. 

Dok je bio Simeon u životu, ova se nauka mogla samo 
potajice uvlačiti u narod bugarski: za cara Petra porastu i 
njoj krila. Zametak, iz kojega se razvila nauka bogomilska, 
nije upravo u kršćanstvu, a bogomilstvo je samo jedna nova 
pojava u razvijanju one nauke, koja je postala u istoku mije- 
šanjem sirskih, persijanskih i grčkih filozofičkih i vjerskih na- 
zora s istinama kršćanskim. Preuredjujući tu nauku i svodeći 
je u nov sistem, pop Bogomil gledao je, da je što više približi 
kršćanstvu. 

Popu Bogomilu ne bijaše mučno pridobiti za svoje učenje 
narod, koji se ponajviše bio istom ostavio poganstva : njegova 
je nauka o dvjema najvišim bićima godila svijetu, što se još 
živo sjećao stare svoje pradjedovske vjere, koja je takodjer 
pričajući o bogovima i bjesovima držala da su dva boga: 
dobri i zli. Po toj svojoj značajnoj crti izišla je nauka Bogo- 
milova narodna. Odabravši izmedju učenika apostole, uze Bo- 
gomil javno propovijedati svoju vjeru, a narod tisućama pri- 
stajaše za njim. I sami sin cara Samuela (976—1014) Gabriel 
i njegova žena kazuje povjest da su bili Bogomili. Ali nije 
samo nauka Bogomilova i njegovih učenika privlačila narod, 
nego i njihov veoma oštar i ozbiljan život. Krivovjerci su — 
piše njihov protivnik pop Kozma, koji će biti živio o svršetku 
X. vijeka — kao ovce obrazom krotki, smjerni i mučaljivi, 
blijedi od licemjernoga posta, ne govore ništa zaludnje, ne 
smiju se grohotom. U svakidašnjemu uživanju umjereni su, 
jer ih nauka njihova uči, da je djavo, odmetnik božji i po- 
četnik svemu zlu, zapovjedio ljudma da se žene, da jedu meso, 
i piju vino, i za to se Bogomili klone tih stvari što više mogu 
i hrane se od milostinje. Živeći Bogu u molitvi i bdjenju, ne 
provode svoj život u lijenosti kao ostali ljudi; klanjaju se u 
svojim kućama, u kojima se zatvoraju, i mole se Bogu po če- 
tiri puta na dan i po četiri puta u noć. Bogomili mole Oče- 
naš, ali ne prave znamenje krsta, za koji drže da je veoma 


Bogomilska knjiševnost. 13I 
mrzak Bogu kao znak onoga drveta, na koji bješe od Židova 
propet Hristos, i to ne od svoje volje nego na silu. Službu 
božju odbaciše sasvim, a na svećenike i biskupe hule, bijedeći 
ih da su fariseji, i prekoravajući ih da živu samo u lijenosti, 
bludu i pijanstvu, a laju na njih kao psi na konjika. Oni sami 
nemaju nikakih svećenika, nego čitaju marljivo svaki za se 
riječi Gospodnje i apostolske, nosajući knjige u rukama, kao 
svinje zlatnu brnjicu u nozdrama, i biju se njima u prsi. U 
proročke knjige Staroga zavjeta ne će da vjeruju, jer vele da 
nijesu pisane po objavljenju božjemu nego po razumu ljudskome 
pa za to i govore: Mi ne slušamo ni Davida ni proroka, nego 
samo evangjelje, i ne živimo po zakonu Mojsijevu nego po 
odredbama svetih apostola. A dokazuju, da znadu što je na 
nebu i da vide šta će biti unapredak, gradeći se ljudma koji 
umiju progledati tajne i dubine književne i tumačiti ih, a kako 
su pohulili na sve zakone crkvene, sastaviše sebi nova učenja 
pa pričaju nekakve basne. Gledajući taki život u Bogomila, nije 
za čudo što im je narod vjerovao i pristajao s njima. A na- 
pose bit će još osobito mamilo prosti narod i ovo: Bogomili 
su — kako kazuje Kozma — hulili na bogataše, rugali se 
starješinama, grdili boljare, mrzili na one, koji robotaju caru, 
zapovijedali robovima, da ne služe svojim gospodarima, i učili, 
da nije niko dužan slušati vlastelu. Pa da taka demokratička 
načela ne nadju živa odziva medju Slavenima, za koje sva 
stara svjedočanstva jednoglasno govore, da ljube slobodu, da 
se ne dadu nikako pokoriti ili da budu tudje sluge, a starje- 
šine što su ih po volji sebi birale porodice, rodovi i plemena. 
da su samo prvaci medju onima, koji su ih izabrali, a nipošto 
njihovi gospodari. 

Kako je bilo po učenju Bogomilovu svakome prosto, da 
čita svete knjige i da ih tumači kako umije, moralo je prije 
ili kasnije i medju Bogomilima doći do raskide u nauci. I tako 
nam se već na svršetku X. vijeka javljaju dva smjera u učenju 
bogomilskome, prema kojima se osnovaše poslije dvije crkve: 
dragovićka i bugarska. Dragovićka crkva — medju Dragovićima 

u Maćedoniji na donjemu Vardaru — držala se vjernije i 
tvrdje stare nauke pavličanske, da su oba najviša bića, dobro 
i zlo, ili recimo: Bog i djavo, od početka vladali svijetom, dok 
je bugarska crkva — u samoj Bugarskoj — učila, da je najviše 
biće samo jedno, i to dobro : Bog. 

Ukorijenivši se medju Bugarima, bogomilstvo se uzelo prostirati 
na sve strane. Oko polovine XI. vijeka sav kraj oko Plovdiva 
vrvi od Jermena, Bogomila i Pavličana, pa u to isto vrijeme 
a može biti već i prije ima i u Carigradu samome općina 
bogomilska. Car Aleksije tamanio ih je i mačem i ognjem; 
starješinu njihova Vasilija sa dvanaest apostola njegovih spali 
g. IIII. u Carigradu na lomači u hipodromu. God. II45. 
zbaciše u Carigradu dva biskupa poradi bogomilstva, a vrlo 
uglednoga kalugjera Nifona turiše u tamnicu; nekoliko go- 
dina prije morade crkveni sabor prokleti kalugjera Konstantina, 
koji je u povodu nauke bogomilske učio, da u čovjeka imaju 
dvije duše, jedna dobra a druga zla, pa niko ne može reći 
da je pravi kršćanin, dok nije protjerao iz sebe zlu dušu. 

S balkanskoga poluostrva segnu bogomilstvo na zapad u 
Italiju, kamo bješe po svoj prilici prodrlo preko donje Italije, 
koja je bila bizantinska. Ali u Italiji ne bijaše dobre sreće: ono 
se održa samo u Lombardiji po gradovima, gdje ga je branilo 
plemstvo od pape. God. 1017. spominju se prvi Manihejci u 
Francuskoj: glavno im naselje bješe grad Toulouse. Medju 
Nijemcima javiše se prvom g. II46. u Kolnu. 
> Na zapadu ih nijesu zvali Bogomili nego Manihejci, Pa- 
tareni (u Italiji, od milanskoga predgradja Patarije), Katari 
(odatle njemačka riječ Ketzer), Albigensi (u Francuskoj, 
od grada Alby) i još drukčije. Oni sami zvali su se, kao i 
drugdje, kršćani, a da im vjera potječe iz Bugarske, to su 
znali i oni i protivnici njihovi. 

Na početku XIII. vijeka bila je sva južna Evropa od Pire- 
neja i atlanskoga oceana pa sve do Olimpa i Bospora puna 
bogomilskih naselja. Nebrojeno mnoštvo ljudi priznavalo je 
koje javno koje tajno nauku bugarskoga popa Bogomila a 

medju jednovjernicima zapadnim i istočnim bilo je svagda živo 
općenje. 

Na balkanskome poluostrvu bijaše matica bogomilstvu u 
Maćedoniji, a napose oko Moglena, izmedju Ohrida i Soluna, 
u Melniku podno rodopskih planina na rijeci Strumi, a najviše 
izmedju vode Vardara i ohridskoga jezera, s jednu i drugu 
stranu gore Babune. Po toj gori drži se da se zovu Bogomili 
n. pr. u našim starim spomenicima Babuni, premda ima i 
drugo mišljenje, po kojemu bi se nazivali tako Bogomili 
zato, što se uzimalo, da su im uvjerovanju kojekakove bablje 
gatnje. i 

U našim zemljama javnuše se Bogomili na početku XI, 
vijeka u kneževini dukljanskoj — današnja Crna gora i Boka, 
nešto južne Hercegovine i sjeverne Arbanije — koja je na 
jugu i na istoku graničila s bugarskom državom cara Samuela. 
Upravo za carovanja Samuelova ima potvrde, da su Bugari, 
bježeći od sile, pribjegavali u naše krajeve. Tako je našao 
zaklona u našemu kraljevstvu bugarski boljarin Pincije sa svojom 
braćom, sinom i rodbinom, koga bješe izagnao iz zemlje car 
Samuel. Hrvatski kralj Držislav primi odlične izagnanike i 
pomože im »kao dobar i milostiv gospodin i smjesti ih u 
podgradju kliskome.« U Duklji ništio je Bogomile knez Vla- 
dimir, koji je poginuo mučeničkom smrti g. 1015. 

Na svršetku XII. vijeka ima Bogomila i u oblasti raškoj, 
koju je dijelila od Maćedonije samo Šara planina. Doznavši za 
njih, Stjepan Nemanja zapovjedi te ih pohvataju i dovedu na 
sabor da im sude. Jedne protjeraju iz zemlje, druge spale na 
lomači, starješini njihovome odrežu jezik pa ga onda iždenu 
u zatočenje, knjige im sve sažegu a imanja pouzimaju i podijele 
medju pravovjerne. To odrešito postupanje nije ostalo bez uspjeha : 
u državi srpskoj ne smetaju više Bogomili sve do Stjepana Dečan- 
skoga i cara Dušana (7 1355), koji proganjaše u svome zakonu kri- 
vovjerne Babune. Državnu vlast pomagala je i u tome crkva, kako 
ju je uredio sv. Sava (f 1234), utvrdivši srpskome narodu sve- 
ćeničko poglavarstvo na narodnoj osnovi. U uredjenoj državi, 

u kojoj se narodna crkva brinula za prosvjetu i odgoju na- 
rodnu, krivovjerstvo nije moglo biti dobre sreće. 

Bivši gonjeni u državi srpskoj, Bogomili se zakloniše u 
bližnju Bosnu i Humsku zemlju. Ni u kojemu kraju južnosla- 
venskome nije se bogomilstvo tako razvilo i uspijevalo kao u 
Bosni. Zaludu je Rim kušao svaku silu, da poiščupa taj ne- 
vjernički korov: uzaludnje su bile sve prijetnje, sve kazni 
crkvene i kletve, što su se bacale za bosanske Bogomile; 
uzaludnja sva nesmiljena oštrina duhovničkih inkvizitora; uza- 
ludnje i krstonosne vojne: narod je gomilama grnuo za naukom 
Bogomilovom, za njom su pristajala i svećena lica, na nju su se 
privoljela vlastela, a mnogi državni gospodari zakrilili je svojom 
državnom moći i ugledom. Glasoviti Kulin ban (1180—1224) 
poveo se sa ženom, djecom i svom porodicom svojom za 
Bogomilima, a uzanj se pribilo do 10.000 njegovih podložnika. 
Od toga vremena maša se sve više i više plamen bogomilstva 
po Bosni, a odanle zahvata i u bliže susjedstvo, u Dalmaciju, 
Hrvatsku i Slavoniju, gdje ih se mnogo spominje osobito u požeškoj 
i vukovskoj županiji. Najsilniji su u Bosni Bogomili uz prvu 
polovinu XV. vijeka: oni uživaju sva prava gradjanska kao i 
ostali državljani, a k tome još i napose neke povlastice; nji- 
hovu bosansku crkvu, uglednu u zemlji, priznaje državna vlast, 
a prve porodice bosanske i prvu po dostojanstvu gospodu vi- 
dimo u redovima bogomilskim. No taka sreća ne prijaše dugo 
bosanskoj crkvi: za kralja Stjepana Tome Ostojića (1444—1461) 
navale opet goniti Bogomile. Kad su Bosnu pritijesnili Turci, 
sva je nada kralju bila na zapadu, odakle je izgledao pomoći 
sebi i državi svojoj. Ali zapad kao sumnjajući se o njegovome 
pravovjerju (Stjepan, bivši odgojen u zakonu bogomilskome, 
pokatoliči se, kad je zasio na prijestolje) oklijevaše mu priteći 
u pomoć, a:kralj, da bi dokazao svoju vjeru, uze Bogomilima 
smetati što je više mogao. Bivši dotjerani u tijesno, Bogomili 
volješe postati i izdajice nego da se pokore Rimu. I za kralja 
Stjepana Tome Ostojića i za njegova nasljednika Stjepana To- 
imaševići, posljednjega ralja bosanskoga (1461—1463) bijahu 

Bogomili s Turcima, pa ih se po propasti kraljevstva sva sila 
isturčiše. Posljednje utjecište bješe im u Humu, gdje su se 
prikupljali oko hercega Stjepana i njegove porodice. Ali što 
je više ginula državna samostalnost humska, to je više ne- 
stajalo Bogomila, od kojih su se i ondje kao i u Bosni mnogi 
poturčili. 

Tako su se zatrli Bogomili i u Bugarskoj. Kad su se Turci 
bili pokazali u Evropi, Bugarska se sva uzkolebala od silnih 
vjerskih zadjevica. Car Ivan Aleksandar (1331—1365) udaraše 
na krivovjerce, a osobito na Bogomile, pa ih tako sve nehotice 
nagonjaše pod zakrilje Muhamedovo. G. 1393. pokoriše Turci 
Bugarsku, a od Bogomila nema više unapredak glasa ni pri- 
glasja, već što se u nekoliko sela oko Nikopolja u Podunavlju 
učuvalo nešto neznatnih ostataka, koji su oko god. 1650. 
primili zakon rimski. U Bosni kažu da ima potajnih Bogomila 
u nekoliko kuća oko Kreševa, koji dolaze k misi i kršćavaju 
se po zakonu rimskome, ali još jednako ne ostavljaju nade, 
da će doći vrijeme, kad će slobodna na javu izići i njihova: 
nauka, koju kazuje svagda starješina svome nasljedniku. I kod 
Neretve negdje vele da će biti Bogomila, koji se sami upravljaju 
pa ne trebaju ni fratra ni popa ni hodže. 

Koliko su se god rasijali Bogomili po različitim zemljama 
i narodima, i živjeli u svakakim okolnostima, opet su prema 
ostalim zakonima priznavali da su svi jedno i u glavnome 
svagda se držali jedne nauke. 

Osnova vjerovanju pavličanskome, na koje se najtješnje pri- 
slanja bogomilstvo, bješe ovo: dva su najviša bića, jedno 
dobro, koje je početnik svemu nevidljivome i duhovnome, a 
drugo zlo, koje je tvorac svega vidljivoga i tjelesnoga. Tu će 
nauku biti učio i pop Bogomil, a prihvatila ju je za svoju 
crkva dragovićka, dok je nasuprot crkva bugarska vjerovala, 
da je najviše biće samo jedno, Bog, blagi, stvoritelj svijeta 
duhovnoga, a lukavi i nečastivi, sotona ili djavo stvorio je sve 
vidljivo i tjelesno:. nebo, sunce, zvijezde, vazduh, zemlju, i 
sve što je na zemlji, pa imalo dušu ili bilo bez duše. Uz 

vjerovanje crkve bugarske pristali su Bogomili srpski i bosanski, 
premda je bilo u Bosni i pristalica crkve dragovićke, što su vje- 
rovali, da je djavo kao i Bog bez početka, a nije angjeo, kojega je 
Bog stvorio pa se poslije odmetnuo i uzeo stvarati svijet. U 
jednome su se dakle svi Bogomili slagali: ovaj vidljivi svijet 
i sve što je na njemu nije stvorio Bog, nego nečastivi. 
A ko je stvorio čovjeka, koji ima vidljivo tijelo i ne- 
vidljivu dušu? Evo šta su o tome učili grčki Bogomili. Kad 
je bio Satanael bačen s neba, pa ne mogao na vodama sje- 
djeti, jer zemlja bješe nevidljiva i neuredjena, a imao još 
obličje božje i silu da stvara, sazva angjele otpadnike i ohra- 
brivši ih reče: Budući da je Bog stvorio nebo i zemlju, zato 
hoću i ja, kao drugi bog, da sazidam drugo nebo i sve ostalo. 
I reče: neka bude svod, i bi svod; neka bude ovo i ono, i 
bi tako. I kad je drugo nebo nakitio, i rastavio vodu od suha, 
nakiti i uredi zemlju i stvori sve, što zemlja pušta iz sebe, i 
što živi na njoj, pa je onda odredi za stan sebi i ostalim od- 
metnicima. A stvorivši Adama od zemlje, koju je bio pomiješao 
s vodom, postavi ga upravo, ali u tome smače se vlaga 
u desnu nogu i izišavši na palac savi se u kaplju. Po tome 
pribravši Satanael dah svoj, duhnu ga u tijelo, što bješe sa- 
stavio. Ali i taj dah njegov sadje u desnu nogu te kroz palac 
u onu kaplju a ona se oživi pa otkinuvši se od palca pro- 
metnu se zmijom i uze puzati: zato i jeste zmija tako umna 
i razumna, jer je u njoj mjesto duše dah Satanaelov. Vidjevši 
novi tvorac da mu je sav posao zaludu, posla poslanike k do- 
brome Bogu, da u njega zamole božjega duha, i obeća se da 
će čovjek, ako dobije život, biti i božji i Satanaelov, a suviše 
jošte njegovim će se rodom popuniti mjesta, s kojih bješe 
Bog otjerao angjele. Bog, dobar kao što jest, privolje se na 
to i zadahnu stvorenje Satanaelovo duhom životnim, i odmah 
se stvori čovjek duša živa, koja je tijelo prosvijetlila i svakom 
ga krasotom ukrasila. Poslije posta od Adama Eva i bijaše 
kao i Adam, puna svake dobrote i ljepote, a Satanael, za- 
vidljiv budući, poče smišljati, kako bi pokvario potomstvo 

Adamovo i smetao mu rastu i množenju. I unide u utrobu. 
zmijinju i rodi s Evom Kajina i sestru njegovu Kalomenu. A 
kad poslije rodi Adam s Evom Abela, Kajin ubi svoga brata, 
i tako dodje na svijet ubijstvo. Rodivši s Evom Kajina i Ka- 
lomenu, Satanael izgubi obličje božje i silu da stvara, i posta ' 
taman i svakome mrzak. Ali dobri Bog ublaži svoju srdžbu i 
ostavi mu, da bude gospodar od svijeta i od svega što je, 
odmetnuvši se od Boga, bio stvorio. S ovom se naukom nijesu 
svi Bogomili slagali; tako su n. pr. bosanski Bogomili vjerc- 
vali, jedni da su duše čovječje angjeli, koji su otpali od Boga, 
pa ih on satjerao u čovječje tijelo, da čine pokoru, a drugi 
su učili, da je Lucifer bio pošao na nebo pa namamio angjele 
da sadju na zemlju, a kad oni na zemlju, on ih pozatvora 
svakoga po u jedno tijelo čovječje. Na to je nalik i ovo: 
Poslao jednom Bog angjela na zemlju, dok još nije bilo na 
njoj čovjeka, da vidi kako je Lucifer razredjao stihije, ali Lu- 
cifer uvreba angjela i zatvori ga u tijelo, što bješe od zemlje 
načinio, pa ga nije sve dotle pustio, dok se nije angjeo po- 
korio tijelu čovječjemu i rodio s Evom djecu. Tako je eto 
po vjerovanju bogomilskome postao čovjek, sastav dobra i 
zla, tijela i duha, tako su rešavali Bogomili najvišu tajnu, koja 
ima za čovjeka, a to je — čovjek sam! 

I tako je nečastivi zarobio rod ljudski, koji mu 
je robovao sve dok nije došao na svijet Spasitelj. Razumjevši 
angjeli otpadnici — tako učahu grčki Bogomili — da se Sa- 
tanael obećao Bogu, da će narod čovječji uzeti i popuniti nji- 
hova mjesta, zagledaše se u kćeri čovječje i pouzimaše ih za 
žene, da bi potomstvo njihovo posjedalo na mjesta, s kojih 
je Bog prognao oceve njihove. I rodiše se od angjela od- 
metnika 1 od kćeri čovječjih divovi, koji zametnuše boj sa 
Satanaelom i dobiše pobjedu. Razbjesnjevši se Satanael, navali 
na zemlju s potopom i istrijebi svako tijelo, u kojemu ima 
živa duša, a spase se samo Noje, koji nije imao kćeri i'ostao 
vjeran Satanaelu. Umilostivivši Satanaela, dobi dopuštenje da 
sagradi kovčeg, u kojemu se sačuva u životu Noje i svi koji 

bjehu s njime. I Mojsije bješe sluga Satanaelov, koji ga vrati u 
Egipat, i ondje prevari Izraelce i zavede čudesima, koja je 
činio s pomoću nečastivoga, i uspe se na Sinaj, i primi od Sa- 
tanaela zakon, kroz koji postradaše na tisuće i tisuće ljudi. 
Tako su gotovo sve ličnosti starozavjetne bile orudje Sata- 
naelovo, a bosanski su Bogomili izrijekom učili, da su sv 
ocevi staroga zavjeta, patrijarsi proroci, koliko ih je gođ 
prije Hrista bilo, osudjeni; da je djavo dao Mojsiju zakon, i 
da se djavo a ne Bog javio Mojsiju u plamenu ognjenome 


iz kupine. 
A kako se riješiše ljudi od toga robovanja? Kad: 
je rod ljudski — vjerovahu grčki Bogomili — pod teškim 


gospodstvom djavolskim uzdisao i ljuto ginuo, malo se na- 
lazilo na zemlji ljudi, koji su s Bogom pristajali i u redove 
se angjelske ispeli. Najposlije pozna Bog, da ga je pakosnik 
prevario: Bog je čovjeku dao bolji dio njegova bića, nevidljivu 
dušu, i kcd stvaranja činio glavniji posao, a sad evo došao 
djavo, i odvratio od njega golemo ljudi. Smilovavši se na 
dušu, koju je sam stvorio a sad se našla u takome ropstvu, 
Bog ispusti poslije pet tisuća i pet stotina godina, kako se 
stvorio svijet, iz srca svoga Riječ, da bi se svetio nečastivome. 
A ta Riječ i sin bješe arhangjeo Mihailo, koji se prozva Isus 
Hrist. On je sašao s neba i kanuo Djevici na desno uho i 
primio tijelo, koje bješe na oči kao tvar i nalik na tijelo čo- 
vječje, a upravo bijaše netvarno i božansko. Primivši tijelo, 
izadje iz djevice na desno uho, i ona ga nadje u nekakoj pe- 
ćini povita gdje leži u jaslima. Vršeći djelo spasa učaše i či- 
njaše što je u evangjelima zabilježeno. Pošto bude prividno 
na križ prikovan, umre — i opet samo prividno, — uskrsne, 
i osramotivši otpadnika zakuje ga u kruto i teško gvoždje 1 
zatvori u pakao, i oduzme od njegova imena posljednji slog 
e/, koje znači angjeo, i dopusti mu da se unapredak zove Sa- 
tana. Izvršivši poslanstvo svoje, vrati se k ocu i sjedne s desne 
strane Bogu, odakle bi stjeran Satanael, i posjedjevši ondje 
unidje opet u oca, u kojemu bješe od početka. Tako je učio 

i pop Bogomil, pa 1 naši bosanski Bogomili, da Hrist nije 
imao tijela čovječjega, jer je tijelo čovječje od djavola, nego 
nekakovo prividno i vazdušno tijelo, pa zato nije upravo ni 
trpio ni umro, niti je uskrsnuo niti je s pravim tijelom uzašao 
na nebo, a Prečista nije bila čovjek nego angjeo. 

Osramotivši otpadnika, Hrist je satr'o njegovu vlast i oslo- 
bodio duše, što ih je bio odmetnik zatvorio u tijelo. Kad je 
Hrist svršio djelo spasenja, on je svojim vjernicima predao 
samo nauku, a nikakovih tajna, koje bi preko vidljivih znaka 
dijelile ljudma milost božju. Zato su Bogomili zametali- sve 
sakramente, jer i onako nijesu mogli prema svome osnovnome 
vjerovanju dopuštati, da bi se Bog ili njegova Riječ mogli 
koristovati tvarnim znacima, budući da je sve, što je tvarno, 
stvorio nečastivi. 

A kome je Hrist, vrativši se k ocu, ostavio da na- 
stavi djelo spasa? Crkvi svojoj, a ta je crkva, tako su 
učili Bogomili, samo njihova, i samo njima pristoji da se 
zovu kršćani i ni jedna druga crkva nije Hristova, i članovi 
ni jedne druge crkve nemaju pravo da se zovu kršćani. Ko 
hoće da se oslobodi ropstva i da se spase, treba da udje 
u crkvu kršćansku. A ko je mogao postati član njihove 
crkve? Šta je trebalo da izvrši prije nego će ga primiti medju 
svoje ? 

Svakoga, koji se javio Bogomilima i zamolio ih da ga prime 
u svoju crkvu, držali su za nečista kao pseto i svinjče, pa je 
zato trebalo ponajprije da ga očiste postom i molitvom, a 
onda istom da ga krste. Evo kako su grčki Bogomili primali 
obraćenike u crkvu. Kad se ko prijavi Bogomilima, oni mu 
najprije odrede vrijeme za ispovijest i za čišćenje i za mo- 
litvu, a onda mu stave na glavu evangjelje, što je napisao 
sv. Ivan, isazivaju svoga svetoga Duha i pjevaju Očenaš. To je 
njihov krst. Poslije ovakoga krštenja odrede pokršteniku opet 
vrijeme za nastavu i za oštriji život ičistiju molitvu, a onda zaištu 
da se posvjedoči, je li on junački vojevao i sve izvršio kako 
treba. Ako to posvjedoči sve, i muškinje i ženskinje, onda ga 

odvedu na posvećenje: okrenu ga na istok, metnu mu na 
glavu evangjelje, ljudi i žene polože na nj ruke i pjevaju 
pjesni, hvaleći Boga, što je opet jedna duša potražila spas 
svoj. Suviše kazuje se još i to, da se obraćenik obukao u 
dugačku crnu haljinu kao kakav kalugjer, a Bogomili moleći 
nad njim molitve duhali u nji mazali ga od glave do pete. 
Taki su obredi valjada bili i u bosanskih Bogomila, za koje 
se izrijekom kazuje da su učili: djeca se ne mogu spasti; a 
po tome bit će i oni primali u svoju crkvu samo čeljad zrelije 
dobi. Kao ostali Bogomili, tako su i naši bosanski, zabacili 
krštenje vodom. Dokazujući pravovjerni, da nema krštenja 
osim krštenja vodom, Bošnjak mu Bogomil smeta ovako: ako 
je ono, što se okupa u vodi, kršteno, onda se krste i zvijeri 
i ptice, a katolik ga pobija: ako je tako, a to se krste i konji 
i magarci, kad nose na sebi knjige. 

Po krštenju stupio je pripravnik u općinu bogomilsku medju 
vjernike, a po višemu posvećenju ispeo se u najviši red, medju 
savršene. Kako su bili razvrstani članovi bosanske crkve, to 
je u nestaši starih svjedočanstva pomučno odrediti, ali da je 
i medju njima bilo različitih redova, to pokazuju imena, ko- 
jima se zovu bosanski Bogomili: krstijani, dobri Bo- 
šnjani, dobri ljudi, a napokon i svršitelji. Ovo će biti 
oni članovi, koji su po uzvišenijoj posveti uljezli u svetinju 
svoje crkve i postali zajedničari u svima njezinim milostima i 
blagodatima. Oni su polučili svoje spasenje i sastavljali pravu 
crkvu Hristovu, u kojoj nema i zlih i dobrih, nego su sve 
sami dobri, savršeni općinari. Za svršitelje vrijedi napose 
ono, čime su se Bogomili, govoreći o sebi, hvalili i ponosili: 
oni su odabrana posuda Duha svetoga, oni su bogonosci, jer 
nose i radjaju Riječ božju, učeći druge; oni ne umiru, nego 
se kao u snu preobraze i bez muke svuku sa sebe ovu jadnu 
tjelesnu odjeću i obuku se u neumrlu i božansku haljinu Hri- 
stovu; ne kao kroz san nego licem u lice gledaju oni Oca 
kao bradata starca, Sina kao prirasla čovjeka, a Duha svetoga 
kao golobradoga mladića; od njih bježe djavoli kao strijele 

od luka, oni su sinovi i učenici Isusa Hrista; u njima je Duh 
sveti i oni ga daju onima, koji pristupaju k njima. Članovi toga 
savršenijega reda bili su još ugledniji po tome, što se izmedju 
njih postavljalo poglavarstvo. 

Ali za bugarske Bogomile znamo, da su hulili na crkvene 
čine i nijesu dopuštali, da je Hrist postavio biskupe, svećenike 
i ostale crkvene redove? To se isto zna i za bosanske Bogo- 
mile — pa odakle sad Bogomilima crkveno poglavar- 
stvo? Bogomili nijesu poznavali osobitoga crkvenog pogla- 
varstva, kao n. pr. što je u istočnoj ili zapadnoj crkvi, nego 
su odredili opće svećeništvo, prenesavši prava i dužnosti, što 
ih ono ima u drugim crkvama, na sve članove, a napose na čla- 
nove savršene bez razlike spola, koji i jesu prava crkva. Ali 
kako je teško i pomisliti, da bi svaki općinar mogao kao što 
treba vršiti sva prava i dužnosti poglavarstva svećeničkoga, 
zato je bilo i u Bogomila starješina crkvenih, koji su bili samo 
kao predstavnici svih članova i vršitelji prava i dužnosti, što 
su pripadale crkvi. U poglavarstvu bosanske crkve bio je djed, 
kao biskup, a njegovi zamjenici gost i starac, od kojih su 
oba potonja bili strojnici ili učitelji. Svaka je crkva bogo- 
milska bila samostalna i nezavisna jedna od druge, ali opet, 
kad bi zatrebalo, posavjetovale bi se izmedju sebe i tako pri- 
znavale neko duhovno zajedinstvo sviju Bogomila bez razlike. 
Bosanski su Bogomili držali svoga djeda za namjesnika Hri- 
stova i nasljednika sv. Petra. Oni su priznavali, da je rimski 
papa bio otprije i njihov poglavar, dok nije papa Silvestar 
primio od cara Konstantina svjetovna dobra i odmetnuo se od 
prave crkve Hristove; po tome je naslijedje od rimske crkve 
prešlo u crkvu bosansku i njezinome djedu. Djedu se pri- 
znavlo prvenaštvo u svjema poslovima crkvenim. Njega je 
zamjenjivao gost, a gosta starac. Strojnici — kojih je bilo u 
crkvi bosanskoj valjada dvanaest na broj — obilazili su po 
svemu području crkvenome i pohadjali kršćane, koji su bili 
dužni da ih slušaju. Prvaci medju strojnicima spominju se 
gost i starac. Kad je umr'o biskup — tako bješe običaj na za- 

padu — onda starac zaredi najprije gosta za biskupa, po tome 
novi biskup starca za gosta, a najposlije izabraše strojnici i 
kršćani starca. I djed i starac i ostali strojnici mogli su se 
izabrati samo iz redova savršenih članova, izmedju kršćana. 

A bijaše li u crkvi bogomilskoj kakove službe i obreda 
crkvenih ? 

Bogomili su svi učili da Bogu ne treba rukotvorena crkva, 
da se u njoj štuje, jer se njemu može svagdje podavati slava, 
i pod vedrim nebom i u šumi i u kući. Po hramovima — 
mišljahu grčki Bogomili — nastavaju nečastivi; sotona je bio 
odabrao iznajprije onaj presveti hram u Jerusalimu, a kad mu 
ga razvale Rimljani, on se namjesti u Sofijinu hramu u Cari- 
gradu. I bosanski Bogomili nijesu nikako mogli prostiti istoč- 
noj i zapadnoj crkvi, što grade hramove kao pogani što su ih 
gradili, jer Bog, kojemu je stan na nebu, ne slavi se u gra- 
djevini, što ju je podigla ruka čovječja. 

Gotovo još oštrije govorahu Bogomili na stvari crkvene, 
huleći osobito na propelo i na slike po crkvama. Kako bi 
se mogao kršćanin klanjati križu — umovahu bugarski Bogo- 
mili — kad su na njemu propeli židovi sina božjega? Da ko 
ubije careva sina drvom, zar bi moglo biti caru milo to drvo? 
Tako ne može ni Bogu da bude mio križ. I nakiti u crkvama, 
sjajne odjeće i sudovi, i sama osvećena vodica, sve su to pre- 
zirali kao djelo zlotvorovo. Ali za to ne valja misliti, da Bogo- 
mili u opće nijesu nigdje trpjeli slika. Rukopis, što je napi- 
san »ot ruki Hvala krstijanina na počtenije slavnomu  gospo- 
dinu Hrvoju, hercegu splčtskomu i knezu ot doljnih kraj i 
inim mnogim zemljam« pun je slika, koje prikazuju Hrista na 
križu, Bogorodicu, apostole, evangjeliste i t. d. Dr. Rački, naj- 
vrstniji u nas poznavalac bogomilstva, misli, da su Bogomili 
po vremenu, što se hramova i crkava tiče, kao i u drugome 
koječemu odmakli od nauke, kako su je iznajprije bili držali. 
Ako su francuski Katari u prvoj polovini XIII. vijeka slikali 
Isukrsta na križu, Bogorodicu i svece (dakako na način, koji 
se protivi crkvenoj predaji i odvraća od štovanja slika), zar 

su potonji Patareni mogli odoljeti onome duhu, koji je pre- 
porodio umjetnost na zapadu, i na samome balkanskome polu - 
ostrvu toliko umotvorina stvorio u XIV. i XV. vijeku? I ruko- 
tvorene crkve bjehu zabranjene, pa im opet nalazimo tragova 
u Bosni u XV. vijeku. Osim toga nema ništa izvanredno u 
tome, što je rukopis, napisan od Patarena, kao što samo pre- 
krasno pismo i pozlaćeni nakiti svjedoče, prijatelja umjetnosti, 
a na uglednoga vojvodu Hrvoga, koji kao duka spljetski i 
kraljev namjesnik u Dalmaciji i Hrvatskoj imadijaše priliku 
da pozna tamošnje umotvorine, — što je taj rukopis od ta- 
kova pisca i za takova velikaša ukrašen slikami Spasa, Bogo- 
rodice i božjih ugodnika, o kojih se životu čita u njemu i 
kojih su slike Hval i Hrvoje vidjali u svakoj kršćanskoj kući 
i crkvi. I reformacija XVI. vijeka osudi štovanje slika a _nje- 
zini su ih prvi zanesenjaci ništili gdje su god mogli, pa zar 
se u Luterovu zakonu ne rodiše umjetnici, koji su se bavili 
oko slikarije i plastike , kojima su predmeti crpeni iz Svetoga 
pisma? Drugo je ne priznavati slike kao čest vjerskoga što- 
vanja i sustavni dio božjih hramova, a drugo uvrstiti ovakove 
umotvorine u knjige. 


Ako su Bogomili prezreli hramove, a da gdje su se sa- 
stajali? Za bosanske Bogomile kazuju njihovi protivnici, da 
se sastaju u stajama i pod drvetima u šumama i gorama kao 
vuci i divlja zvjerad. Bogomili u opće nijesu imali osobitih 
zbornica, u kojima bi se sabirali na službu božju, nego su se 
sastajali, gdje im je bilo najzgodnije, čas u gradu i u kući, 
čas u kolibi i pod vedrim nebom u šumi, na polju, u dolini, 
u pećini. Gdje su bili slobodniji, imali su odredjene kuće za 
svoje sastanke. Takove će kuće biti imali i Bogomili po Bosni i po 
Humu. Ali te njihove bogomolje bile su vrlo proste, bez zvo- 
nika i zvona (jer su zvona držali za djavolske trube), bez 
ikakova nakita i naprava, bez slika i likova. Klupe i sto, pre- 
kriven bijelim platnom, i na njemu otvoreno evangjelje — to 
je sav ures bogomilske zbornice. 

Tako bijaše prosta i njihova služba božja, u kojoj je 
glavno Očenaš. To je u ostalome bila jedina molitva bogo- 
milska, sve ostale molitve njima su puste brbljarije. Za liturgiju 
ili misu, kakova je u istočnoj ili zapadnoj crkvi, Bogomili 
nijesu htjeli ni da čuju; to je bilo njima »mnogoglagoljanje« 
ii upravo djavolska žrtva. Očenaš, čitanje štiva iz Novoga za- 
vjeta, propovijed i blagoslov, to je sva njihova služba božja. 

Veoma je znatna u zakonu bogomilskome ispovijed. 
Učeći, da se valja ispovjediti samo Bogu, oni su odredili sve- 
čanu i javnu ispovijest. A ispovijed se kazivala ne samo pred 
biskupom ili pred strojnicima, nego i pred savršenima jednoga 
i drugog spola. »Stojim — govorio je onaj što se ispovijedao 
pred Bogom i pred vama, da se ispovjedim i tužim za sve 
grijehe, što sam ih učinio, da bih dobio oproštenje od Boga 
i od vas.« A to se činilo javno pred svima, koji su se saku- 
pili na odredjeno mjesto, gdje se znalo kadšto naći stotina 1 
više vjernika i muških i ženskih. Tako se ispovijedao svako, 
kad je primao rukopoloženje, a ispovijedao se navlastito pred 
starješinom, koji je držao evangjelje na svojim prsima pa ga 
onda stavio pokorniku na glavu, a za njim ostali kršćani svoje 
desnice. Smrtne grijehe trebalo je svaki pokornik da sam is- 
povjedi, dok je za manje prijestupe govorio jedan mjesto 
sviju. Premda nijesu Bogomili priznavali u opće, da ima kaka 
osobita korist od dobrih djela, to su ipak činili pokoru u mo- 
litvi i postu. 

Osobiti obredi, ali opet veoma prosti, vršili su se, kad se 
primao novi član u crkvu medju vjernike, i kad je vjernik 
prelazio medju savršene, kršćane, i kad su se zaredjivale starje- 
šine crkvene. | 

S onim što je doslije rečeno, sasvim je u skladu moralna 
nauka, po kojoj je Bogomil upravljao sav svoj život. 

U čovjeka nema slobodne volje. Izvor svakome zlu, i tjeles- 
nome i duševnome, jest nečastivi i njegovo stvorenje, tvar. 
Tijelo je kao posrednik, po kojemu zao duh opći s dušom čo- 
vječjom i zavodi je; ono smeta čovjeku te ne vrši volje božje 

i prestupa zapovijesti njegove mišlju, željom, riječju i djelom. Dje- 
lom se čini najteži grijeh, koji ubija dušu. Medju grijesima nema 
upravo razlike: svi su teški. A kao ponajteži grijesi spominju se 
osobito ovi: teženje za blagom, griješenje s drugim spolom, uži- 
vanje mesa, ljevanje krvi, druženje s ljudima grješnim, nevjera i laž. 
Pravi kršćanin trebalo je da mrzi na svijet, koji je 
stvorio zli duh, i prema tome da se prodje blaga i 
bogatstva zemaljskoga, koje je rdja na duši i odvraća ljude 
od neba. Zajednica bogomilska imala je svoje imanje, koje se 
sastavljalo od priloga, što su ih donosili članovi pristupajući 
u crkvu, pa onda od poklona i ostavina, što su ih kršćani na 
samrti zapisali crkvi. Od te zajedničke imovine uzdržavala se 
crkva, pomagali se članovi u bolesti i namirivali putni troškovi 
onima, koji su putovali crkvi na korist. Ali nije trebalo, da 
se kršćanin posve ostavi svakoga imutka te su držali za sra- 
motu teći prosjačenjem hranu i odjeću. Kršćani — pripovijeda 


se — rade od zore do mraka i ne dangube nigda, a bugarske | 


Bogomile prekoravaju, što i na sam uskrs rade ručne poslove. 
Zadovoljivši se onim što se potrebuje za svakidanji život, Bo- 
gomili su sav suvišak prilagali crkvi. | 

Držeći da je svako tijelo pa i čovječje stvor djavolov, Bo- 
gomili su učili da je sve, što se tiče radjanja i množenja 
ljudskoga roda, grijeh, te su najoštrije osudjivali ženidbu. 
Djavo je — govorahu bugarski Bogomili — zapovjedio ljudima, 
da uzimaju žene, a čovjek koji se oženio postao je sluga dja- 
volu. Ko je bio oženjen pa htio da ga prime medju savršene, 
morao se ponajprije razdvojiti od žene, a tako i žena od muža. 

Zazirući od svakoga tijela, crkva je zahtijevala od svojih 
savršenih članova da ne jedu mesa. Djavo je zapovjedio 
ljudima, da jedu meso, učahu Bogomili u Bugarskoj, a bo- 
sanski kršćani klonjahu se svega što je od mesa, i držahu da 
je proklet, ko je okusio mesa ili sira ili jajeta ili drugoga 
čega što je nalik na to, osim ribe. 

Prema tome čovjek bi rekao, da ne će biti Bogomili držali 
za težak grijeh ubiti čovjeka, a kad tamo oni su najoštrije 

osudjivali svako ubijstvo — bilo za kazan, ili od osvete, ili 
od obrane — i to zato, što se, počinivši krv, tjera duša iz 
zatvora prije nego se očistila i pripravila za bolji život. Držeći 
se tvrdo te nauke, bosanski su Bogomili bili i protiva krvn-e 
osvete irataismrtne kazni 1 učili, da nema niko vlasti, 
ni crkva ni država, da progoni ljude koji su druge vjere i da 
ih kazni smrću. U Bosni su Bogomili tako pristajali za tom 
naukom te su i same životinje branili ubijati. U jednome su 
se svi Bogomili slagali: da se ne smiju ubijati sisari i ptice, 
a što se ostalih životinja tiče, u tome se držala svaka crkva 
svoga običaja; tako n. pr. zapadni Patareni nijesu smjeli ubiti 
nikake životinje, jer u svakoj životinji može biti po duša čo- 
vječja da čini pokoru za svoje grijehe, a samo je u zmiji 
nema, koja je sud djavolji, pa je zato dopušteno usmrtiti 
zmiju. 

Kako su svi inovjerci pod vlašću grješnoga tijela, to je crkva 
oštro branila Bogomilima, da se ne miješaju s ljudima 
drugoga zakona. Sa svjetovnim ljudima hodamo — tuže 
se Bogomili na ispovijesti — s njima se sastajemo i govorimo 
i jedemo. Općeći s inovjercem, savršeni se Bogomil izopa- 
čuje i gubi svoje savršenstvo. Samo u jednome dogadjaju ne 
može biti grijeh općenje sa svjetovnom čeljadi, ako se Bo- 
gomil miješa s inovjercima, da bi ih pridobio za pravu vjeru 
kršćansku. 

Najposlije i zatajati istinu težak je grijeh. Prema tome za- 
branjivala se svaka laž, a nije se dopuštala nikakova pri- 
sega. Svaka je prisega smrtni grijeh. Zato je pravi kršćanin 
gotov prije i umrijeti nego priseći, a gori. je od ubojice sudac, 
koji nagoni svjedoka da se zakune. 

Po svemu tome evo kaki je bio od prilike poen Bo- 
gomil, koji je savjesno vršio sve zapovijesti svoje crkve. Sa- 
vršeni kršćanin ostavio se svijeta i odrekao blaga i njegovih 
slasti. On je živio u siromaštini, bio zadovoljan onim što je 
od prijeke potrebe za svakidašnji život, poraskidao sve poro- 
dične sveze, a nije. mario ni za stare prijatelje, ako se nijesu 

našli s njime u njegovoj crkvi. U javnome životu ne bijaše 
za nj mjesta ni u sudnici ni na junačkome mejdanu. Živeći u 
skromnosti hranio se biljnom hranom, a od životinja mogao 
je bosanski Bogomil okusiti samo SES jela je začinjao uljem, 
jer mu mast i maslo bješe zabranjeno. Najobičnija im hrana 
bijaše hljeb i povrće, a piće voda, premda se bosanskim Bo- 
gomilima nije zakraćivalo ni vino. Odijevahu se ni prebogato 
ni preprosto; ponajviše nošahu crne haljine, a pod njima vrvcu 
od konca ili vune, što je dobio, kad su ga primili medju sa- 
vršene. Njihovo ponašanje bijaše u opće čedno 1 smjerno. 
Oni ne trguju — piše u jednoj staroj knjizi — samo da bi 
se uklonili laži i prisezi i prijevari, nego živu od zanata, a 
ima medju njima i učitelja, koji su krojači. Ne zgrću blaga 
ni bogatstva, a potrebe su im malene. Oni su čisti, umjereni 
su jedući i pijući; ne zalaze u krčme ine mare ni za plesanje 
ni za druge kakove igre. Ustežu ljutinu; svagda rade i uče 
sebe ili druge, a zato su im molitve kratke. Čuvaju se brbljanja 
i klevetanja i laži i prisege, i ne govore: »zaista« »jamačno« 
i što je na to nalik, jer i to sve drže da je prisega. Kad ga 
zapitaš, malo će ti kad upravo odgovoriti; tako n. pr. upi- 
tavši ga: Znaš li evangjelje ili poslanice? on će odgovoriti: 
A ko bi me to bio naučio? ili: Tako što znadu oni, koji 
imaju veliki i duboki um, pa k tome još i vremena te su 
sposobni. I govore, da im je zabranjen. svaki odgovor osim: 
da, da; ne, ne. 

Osim spomenutih zapovijesti morali su Bogomili vršiti i obi- 
čaje crkvene. 

Ovamo je ponajprije pristala molitva i klanjanje. Prava 
molitva bogomilska bijaše samo Očenaš. U Bugarskih Bogo- 
mila bješe običaj te su po četiri puta na dan i po četiri puta 
na noć molili i klanjali, a njihova grčka braća po sedam puta 
danju i po pet puta noću. Pravi je kršćanin molio i po danu 
i po noći, u kući i u putu, i jedući i pijući. Molitva mu je 
bila, istina, kratka i jednolična, ali zato stanovita i neprestana. 
Kad vidiš zakukuljena čovjeka — čitamo — gdje korača sa- 

gnuvši glavu k zemlji i potajice mrmlja nekake molitve, da 
znaš, to ti je Bogomil! 

Bogomil je morao dolaziti u sastanke, kad se otpravljala 
služba božja ili vršili crkveni obredi. Gdje je bila slobodna 
crkva, ondje su se obično sastajali u jutro i u veče svaki dan, 
jer Bogomili nijesu znali za svečane dane, njima je bio jedan 
dan kao i drugi. 

Od obrednih običaja bogomilskih vrijedan je i ovaj da se 
zabilježi. U kući bogomilskoj nema ni objeda ni večere bez 
molitve ni bez lomljenja hljeba. Taj se običaj držao po 
svemu svijetu bogomilskome, a opisuje se ovako: Kad kršćani 
ili kršćanke pristupe k stolu, onda svi stojeći mole Očenaš. 
U tome onaj, koji je medju njima stariji po dobi ili po činu, 
drži u rukama hljeb rekavši: »Milost Gospoda našega Isusa 
Hrista neka je s nama svjema,« prelomi hljeb i porazdijeli ga 
medju sve, koji su kod stola, bili oni kršćani ili samo vjernici. 
Taki se hljeb zvao hljeb sv. molitve ili hljeb od Boga, a svaki 
je vjernik gledao da ga kako dobije. Gdje je bilo mnogo 
kršćana. te su mogli počešće pohoditi vjernike, ondje su im 
oni mnogo hljeba nablagoslovili, da bi ga imali svaki dan. 
Gdje nije bilo mnogo kršćana ili gdje su se za gonjenja mo- 
rali sakrivati, ondje su njihovi poslanici donosili hljeb vjerni- 
cima, koji su ga s najvećom pobožnosti sahranili i kadšto po 
čitavu godinu dana čuvali. Uz take prilike nijesu se dakako 
vjernici javno na sastancima hljebom zalagali, nego su ga 
malo po malo uzimali kao za spomen, što su primljeni u 
općinu, i od štovanja k savršenim članovima njezinima. 

I post bijaše u Bogomila djelo kršćanske savršenosti. Čini 
se, da su kršćani svih bogomilskih općina postili po tri dana 
svakoga tjedna osim drugih velikih postova, što su dolazili uz 
godinu. 

Kod ovake moralne nauke, koja je zahtijevala vrlo oštar 
život, odjelit od čitavoga svijeta, jedva bi se Bogomilstvo bilo 
proširilo, a osobito po Bosni, koja je bila sva puna i prepuna 
vlastele, onako brzo i onako daleko, da nijesu u tome bili 

učitelji bogomilski oprezni. Oni su dopuštali razliku izmedju 
članova svoje crkve: što je bilo zabranjeno ili zapovjedjeno 
savršenim članovima ili upravo reći kršćanima, ono nije sve 
bilo zabranjeno ili zapovjedjeno i prostim vjernicima. 

Tako se dopuštalo prostomu vjerniku, da.se ženi. Gospoda 
bosanska : vojvoda Hrvoje, vojvoda Sandalj Hranić, vojvoda 
Stjepan Radoslav Pavlović, Stjepan Toma, potonji kralj bo- 
sanski, nijesu bili savršeni kršćani nego samo vjernici. Vjernici 
su mogli stjecati blago i bogatstvo, a mogli su izlaziti i na 
bojno polje, kao što nam dokazuju gospoda bosanska i vitezovi 
francuski i talijanski. Vjernik se po spoljašnjemu životu svome 
nije razlikovao od ljudi drugoga zakona, medju kojima je živio, 
ali ga zato i nijesu držali za pravoga člana one uže zajednice 
kršćanske. U ostalome crkva nije nigda odobravala života 
svojih vjernika, nego samo trpjela i zadovoljavala se tim, što 
su vjernici jedan put na mjesec javno ispovjedili svoje grijehe 
i priznali svoj grješni život, a ona ih neprestano opominjala 
obećanja, što su ga zadali stupajući medju vjernike, da će se 
svakako na samrti, a može biti i prije, naći u krilu prave, 
čiste crkve medju savršenima. Kod takoga olakšanja inače 
teškoga zakona moglo se već lakše uvlačiti bogomilstvo i u 
više redove društvene. 

Kako su umjeli, revnujući oko proširenja svoje nauke, ušu- 
ljati se i u dvorove plemićke i velikaške i ondje izlagati svoju 
nauku, o tome nam se pripovijeda u staroj jednoj knjizi ovako : 
Lukavi krivovjerci gledaju svaki način, da se oprijatelje s ple- 
mićima i velikašima. Oni se učine trgovci pa iznose pred 
gospodu i gospodje dragocjeni trg, kao prstenje i koprene. 
Ako ih zapitaju, imadu li još kakove robe, a oni odgovore: 
da imadu kud i kamo i dragocjenije, pa će im je i prodati, 
ako im se obećaju, da ih ne će prokazati svećenicima. Kad 
uvjere krivovjerca, da ne će nikome kazati za nj, onda počne 
lukavac ovako: U mene ima biser, koji je tako svijetao, te 
može čovjek krozanj Boga da vidi; ima u mene i drugi 
biser, koji je tako plamenit, te uspaljuje ljubav k Bogu u 

onoga, koji ga ima. I tako govori jednako o samim biserima 
a sve misli svoju nauku. A pridoda i po koju glavu iz Sve- 
toga pisma, n. pr. Posla Bog angjela Gabriela. . . ili: A pred 
praznik pashe . ... Kad je omilio slušaocu, onda primetne 
ono: Na Mojsijevu stolicu sjedoše književnici . . . . Teško 
vama književnici i fariseji, licemjeri, što zatvorate carstvo ne- 
besko ...i ono: Čuvajte se književnika što jedu kuće udo- 
vičke . . . Kad ga upitaju: Ko su to književnici i fariseji? a 
on odgovori: Svećenici i kalugjeri. Pa onda poredi crkvu 
rimsku i crkvu svoju: Učitelji crkve rimske oholice su, i 
traže začelje na gozbama i da ih ljudi zovu: rabi! a nama ne 
trebaju takovi rabi. Oni su bogati i tvrdi, a mi smo zado- 
voljni s nešto malo hrane i odjeće, kojom se možemo po- 
kriti. Oni ljube raskošje, a mi smo uzdržaljivi. Oni idu na 
vojsku i biju se, i osudjuju jadne ljude na smrt i na lomaču, 
a mi trpimo od njih gonjenje pravde radi. Oni su izjelice i 
besposlice, a mi svojim rukama zaradjujemo. Oni hoće da nema 
učitelja osim njih, a u nas uče i ljudi i žene, i jedan učenik 
uči drugoga sedam dana. U njih se malo kad nadje učitelj, 
koji umije u srcu tri glave iz Novoga zavjeta jednu za drugom, 
a u nas malo ima ljudi i žena, što ne bi znali naizust Sveto 
pismo na narodnome jeziku. I budući da mi imamo pravu 
vjeru Hristovu i sveti život i svi učimo nauku, zato nas i 
progone književnici i fariseji kao Hrista sve do smrti, ali za- 
ludu! A k tome još i ovo: oni samo govore a ne čine, i 
tovare teško breme ljudima na ledja a sami ni da bi prstom 
makli, a mi? što učimo, ono sve i činimo. Oni nagone, da 
se više vrše čovječje predaje, nego božje zapovijesti, a mi 
preporučamo, da se drži samo nauka Hristova i svetih apo- 
stola. Oni nameću pokornicima najteže kazni, a sami za svoje 
grijehe ni okom ne bi trenuli, dok mi povodeći se po Hristu 
govorimo grješniku: Idi, i ne griješi više, te ga rukopolože- 
njem opraštamo od svih grijeha a po smrti dušu _ mu otpre- 
mamo u nebo, dok oni sve gotovo duše tjeraju u pakao. Pa 
onda završuje: Razmislite, koja je crkva savršenija, naša ili 

rimska, pa onda odaberite. I tako oni otpadjuju mnoge te se 
odmeću vjere kršćanske i postaju njihovi poslušnici i zaštitnici, 
i kriju ih u svojim kućama po više mjeseci i primaju od njih 
nauku. 

Prema prostim vjernicima savršenih je kršćana bilo svagda 
veoma malo, ali su zato bili osobito cijenjeni i štovani. Za 
bosanske se Bogomile kazuje, da im se vjernici klanjaju kao 
bogovima, pa i sam kralj Stjepan Toma Ostojić, pošto se već 
bio ostavio bogomilstva, još se jednako klanjao poglavitim 
kršćanima. A štovali su tako savršene već i zato, što se vje- 
rovalo, da kršćanin, koji je primio po rukopoloženju duha sve- 
toga, može od svoje svetosti dati nešto i vjerniku. Štovanje 
se iskazivalo klanjanjem. Kad je vjernik susrio u putu kršća- 
nina ili uljezao u kuću njegovu, onda mu se duboko poklonio, 
otkrio glavu i prignuvši koljeno govorio: Blagoslovi, dobri 
kršćanine! ili: Prosti i blagosovi, dobri kršćanine! A kadšto 
je vjernik zagrlio kršćanina, stavivši ruke svoje na mišice nje- 
gove i sagnuvši do tri puta glavu na njegova ramena jednako 
molio: Blagoslovi! a kršćanin mu odgovarao: Bog te blago- 
slovio! Kad se vjernik sastao s kršćaninom na javnome mjestu, 
onda mu se samo glavom naklonio i potiho zamolio blago- 
sov. A taj se blagosov toliko cijenio, te su ga vjernici pri- 
mali, gdje se god moglo, svaki dan po dva puta, u jutro i u 
veče, i kad je kršćanin ulazio u kuću i izlazio iz kuće. Kad 
je kršćanin došao u mjesto, gdje je bilo vjernika, sve se 
užurbalo, da ga što ljepše dočekaju, ugoste i obdare. I kršćanke 
su poštovali i u njih se blagosiljali, sagibajući. pred njima glavu 
i skrštajući ruke. 

Ali kršćanin bijaše samo dotle vrijedan takoga poštovanja 
dok je vršio zapovijesti Hristove i odredbe apostolske i držao 
se običaja crkvenih. Kako je prestupio koju zapovijest, n. pr. 
okusivši mesa, ubivši životinju, miješajući se s inovjernicima 
a ne nastojeći oko njihova obraćenja, odmah je nestalo u 
njemu duha svetoga, a on postao sluga djavolov, i prestao 

biti kršćanin i izbacio se iz crkve. A mogao je opet ući u 
red pravih kršćana samo po prekršćavanju. 

Koliko su god Bogomili držali, da niko ne _ može biti u 
njihovoj crkvi niti se spasti, ako nije po rukopoloženju primio 
duha utješitelja, a ono su opet dopuštali, da vjernici odgadjaju 
sve do samrtnoga časa i onda istom zaištu, da ih prime u 
krilo crkve kršćanske. Ovom sv se polasticom kcristovali svi 
vjernici, koji su mislili, da ne bi u životu imali toliko duševne | 
jakosti, te bi mogli onako živjeti, kao što se zahtijeva od 
pravoga kršćanina. Ali nije mogao svako dobiti utješenja ni 
na umrlome času. Kršćani su ponajprije pomljivo istraživali i 
ispitivali, kako se vladao vjernik, otkako su ga primili medju 
svoje; je li vršio sve dužnosti; nije li dužan što ostao crkvi; 
nije li već primio duha utješitelja pa ga po grijehu izgubio, 
a najposlije ima li dosta volje i snage, te bi mogao sve činiti 
što crkva od kršćanina treba da traži. Istom onda, kad je bo- 
lesnik sve odrešito priznao i ispovjedio, a kršćani se uvjerili 
da je voljan i jak i vrijedan biti član crkve Hristove, dadoše 
mu duha utješitelja. A šta je bilo, ako je bonik primivši utje- 
šenje ozdravio? Trebalo je da se prikaže crkvi i zamoli, da 
ga iznovice utješe što se prije može. Ali to se dogadjalo malo 
kad, jer se bolesniku davalo utješenje, kad mu je duša bila 
već gotovo na jeziku — da se ne bi zaludu umnožio broj 
kršćana, kojima bi oštrina života bila preteška pa se odmetali 
crkvi na sramotu i štetu. A valja i to pribilježiti, da su se 
bolesnici, dobivši utješenje, i sami rado usmrćivali, da bi tako 
sasvim čisti odmah otprhnuli na onaj svijet. 

A šta je na onome svijetu? Nebo i pakao. Duše savr- 
šenih kršćana, koji se nijesu lišili duha utješitelja, uzlaze na 
nebo, a duše svih ostalih ljudi, pa i samih vjernika, koji ni- 
jesu primili rukopoloženja, ruše se u pakao. Ali je bilo Bogo- 
mila, koji nijesu vjerovali, da ima pakao: duša, koja se u 
grijehu prestavila, vraća se natrag u drugo tijelo, da opet 
čini pokoru i trpi kazan za svoja zgriješenja na ovome jadnome 
svijetu. 

Tako je tražila nauka bogomilska od svojih poslušnika da 
vjervju i da žive. Otkidajući ih sasvim od svijeta, ona je 
dizala na njih sav svijet. Bilo je i prije pa i kasnije krivo- 
vjernih nauka, koje su bile opasne čovječanstvu kao i nauka 
Bogomilova, ali nijedno cd svih krivovjerstva nije se tako 
proširilo ni tako čvrst korijen pustilo kao bogomilstvo. Za- 
metnuvši se na istoku gotovo već prvih dana kršćanstva, ono 
je uzraslo na balkanskome poluostrvu i razgranavši se po svoj 
južnoj Evropi uginulo istom na osvitku novoga vijeka. U sjeni 
njegovih grana morao je zamrijeti svaki život. I najdonje osnove, 
na kojima se osniva čovječanstvo i sav njegov razvoj, potko- 
pavao je pop Bogomil. Od toga strašnoga namišljenja kao da 
se 1 samo Bogomilstvo užasnulo i trgnulo natrag, privoljevši 
se, da nesavršeni vjernici živu i rade kao i ostali ljudi. Bez 
ove oblakšice, koja se dopuštala samo od nevolje, bilo bi se 
Bogomilstvo samo već u početku svome iskopalo. | 


A sad da pokažemo jedan od najglavnijih putova, po kojima 
je ulazila nauka bugarskoga popa Bogomila u naš narod. 


II. 
Književnost bogomilska. 


Sveto pismo. —  Apokrifi. — Primjeri i3 apokrijnih knjiga 
starozavjetnih: Život Asenete, kćeri Pentefrijeve. Vidjenje Baru- 
hovo. — Primjeri iz apokrifnih knjiga novozavjetnih: Kako se 
Prebirao Isus Hrist s djavolom. Djela sv. apostola Tome. O Anti- 
hristu i posljednjemu vremenu. Marija u paklu. — Književna 
zadnja popa Jeremije. Primjeri 12 apokrijnih knjiga Jere 
mijinih: Od koliko bi česti sastavljen Adam. O tresavicama i 
nežilima. — Znamenitost sredovječne apokrifne književnosti. 


Poredeći italijanski Pataren rimsku crkvu sa svojom, doka- 
zuje, da je njegova bolja, pa to potvrdjuje izmedju ostaloga i 

ovim: U rimskoj se crkvi malo kad namjeri učitelj, koji umije 
u srcu tri glave iz Novoga zavjeta, dok nasuprot u nas ima 
malo ljudi i žena, koje ne bi znale naizust Sveto pismo na 
narodnome jeziku. Ta je izjava znatna ponajprije po 
tome, što nam ona posvjedočava, da je u zapadnih Bogomila 
Sveto pismo bilo prevedeno na narodni jezik. Oni su se uopće 
u crkvi služili narodnim jezikom, tvrdeći, da u rimskoj crkvi 
ne vrijede latinske molitve ništa niti su od koristi ljudima svje- 
tovnjacima, jer ih i onako ne razumiju, a braneći od katolika 
prijevod Svetoga pisma na narodni jezik, govorili su, da 
vrijedi koliko i latinsko Sveto pismo. I naši Bogomili upo- 
trebljavahu Sveto pismo na narodnome jeziku, i to u prijevodu, 
kaki je služio i ostalim Hrvatima i Srbima zapadne i istočne 
crkve. Od te bogomilske književnosti učuvalo se nešto spo- 
menika i do naših dana, a prvi je medju njima po vremenu 
rukopis Stankov, što se čuva u imperatorskoj publičnoj 
biblioteci u Petrogradu. Od toga rukopisa imamo samo za- 
vršetak evangjelja Ivanova, a ostalo je izginulo. Na kraju ima 
ova zanimljiva bilješka: »Sej') knjige napravi tepačija?) 
Batalo s svojim dijakom*) Stankom Kromirijani- 
nom i okovav je srebrom i zlatom i odiv krosnicom*) i pri- 
kaza je starcu Radinu. A napisaše se sije') knjige u dni 
kralja Dabiše, ot rojenija*) sina božija 1394. lito, po smrti 
kralja Tvrtka drugo lito.« A k tome je druga ruka zapisala: 
»Sej spravi knjige tepačija Batalo, koji biše mnogo slavan, 
koji držaše Toričan i Lašvu i za njim biše gospoja Resa, 
Vukca vojevode kći. A biše joj jedan brat vojevoda bosanski, 
drugi knez bosanski a treti ban hrvatski. A tada Batalo tepačija 
držaše Sanu, i grediše mu na voznicih*) vino iz Kremene u 
Toričan. A on biše mnogo dobar dobrim ljudem i mnogo 


1) te, ove_ 7) titula nekakome dvoraninu. “) kao pisar. *) riječ ne- 
poznata, ali će biti u svezi s riječju krosna i značit će nekaku tkaninu 


") rodjenja. ) voznik u starome jeziku znači kočijaš, a ovdje kao da znači 
kirija. 

slavan dobrim krstijam!') i za to ga Bog množaše u včki 
včkom. Amin.« Najveći je spomenik Hvalov rukopis. Taj 
se rukopis čuva u knjižnici bolonjskoga sveučilišta. Na po- 
sljednjemu listu ima ovaj zapis: »Va ime oca i sina i svetoga 
duha. A sije*) se knjige napisaše ot ruki Hvala krstija- 
nina na počtenije slavnomu gospodinu Hrvoju, hercegu 
splčtskomu i knezu ot Doljnih kraj i inim mnogim zemljam. 
Tim že molju vi, bratije, kto budu pročitati sije pismo, ašte*) 
česo ne umil budu svršiti v sijem pisaniji, prostite, a čtušte*) 
pominajte toga, komu se pisaše, a pisara, toliko koliko je 
vam razumiti od toga meštarstva*). A pisaše se i dovršiše v 
ičto roždstva$) Hristova 1404. Ičto, v dni episkupstva 1 
nastavnika i svršitelja crkvi bosanskoj gospodina deda Ra- 
domćra.“ U Hvalovu rukopisu ima čitavo Sveto pismo No- 
voga zavjeta, a k tome jošte iz Staroga zavjeta psalmi i ne- 
koliko manjih sitnica. Od Hvalove ruke sačuvao se još jedan 
rukopis: nikoljsko evangjelje, koje se prozvalo u nauci 
tako po tome, što se našlo u manastiru Nikolji u Srbiji. Osim 
Stanka i Hvala poznat nam je još jedan bogomilski pisar 1 
to Radosav, koji je prepisao Otkrivenje Ivanovo, i na kraju 
svoje knjige zapisao: »Si knjige piše Radosav krstijanin 
Gojsaku krstijaninu. A pisaše se u dni Gospodina 
kralja Tomaša (vladao 1444—1461) i dida Ratka. Go- 
spodo, ako sam što loše postavio, nemojte se tomuj porugati, 
ere mi sta ruci trudni težeće.?) Črtite i blagoslovite, a vas Bog 
blagoslovi u viki. Amin.« Radosavljev rukopis znamenit je 1 
zato, što ima u njemu na tri mjesta glagolskih pripisa, dok 
je inače sav kao i Hvalov rukopis pisan bosanskom ćirilicom. 
Po tome se može misliti, da su u Bosni znali Bogomili staro 
pismo glagolsko i u potonja vremena, kad je bila ćirilica već 
sasvim pretegnula. 


!) kršćanima. 2) te, ove. %) ako. *) čitajući. %) vještina. #) rodjenja. 
7) jer su mi ruke trudne težeći t. j. radeći, od rada. 

Za ove rukopise, da nemaju pripisa, ne bi se moglo po sa- 
držaju samome odrediti, da su pisani za Bogomile; tako su 
nalik na ostale ćirilovske spomenike toga roda, za koje se 
pouzdano znade, da su se upotrebljavali u istočnoj crkvi. A 
zato ko bi mogao reći, da nije izmedju poznatih nam n. pr. 
čirilovskih evangjelja po koje i bogomilsko? Koliko su god 
vikali na Bogomile i u istoku i u zapadu, a ono opet nigda 
ne čujemo tužbe, da izopačuju Svete knjige. Što su knjiga 
Svetoga pisma prihvatili, oni nijesu ni u koju dirali ni na 
onakim mjestima, koja su govorila protiva njihove vjere. 

A zar nijesu prihvatili čitavo Sveto pismo? Što se tiče novo- 
zavjetnih knjiga, to ih svi Bogomili priznavahu za svete. Staro- 
zavjetne knjige iznajprije zabaciše sasvim, a kasnije gdjekoje 
opet poprimiše; tako n. pr. bosanski Bogomili primiše medju 
svoje svete knjige sve psalme i suviše još neke zapovijesti iz 
staroga zavjeta, koje se spominju i u novozavjetnim knjigama. 

Pored knjiga Svetoga pisma, iz kojih su Bogomili izvodili 
svoju nauku (usmenu predaju držali su za ništa), bilo je svagda 
medju njima na istoku i na zapadu mnogo spisa, koji su ob- 
jašnjavali njihovu nauku i gajili duh vjerski, a sastavljeni su 
nalik na knjige Svetoga pisma. To su lažne knjigeili 
apokrifi. 

Kakove su knjige apokrifi? 

Najstarije apokrife nalazimo u poganskome svijetu. Bilo je 
knjiga, za koje su svećenici držali, da su ih u pradavno doba 
napisali ili sami bogovi ili bogoduhi ljudi. Poradi velike sve- 
tosti njihove _ mogli su ih čitati, razumijevati i tumačiti samo 
svećenici a čuvali ih u hramu u potajnici: po tome su se 1 
prozvale takove knjige apokrifi, koje će reći, skrovite, tajne 
knjige. 

Kasnije su se i kojekakovi vračari, bajači i čarovnici, da bi 
im svijet tvrdje vjerovao, razbacivali, da i oni imadu tajnih 
svetih spisa, iz kojih se uče svojoj nauci i vještini, i pokazivali 
ljudima knjige govoreći, da su ih pisali, bog zna kada, sve sami 
glasoviti mudarci, pjesnici, narodni prvaci i t. d. I od take 

ruke knjiga zove se apokrif, ili apokrifna knjiga, t. j. nje nije 
pisao taj itaj, za koga se kazuje, nego drugi neko, pa je samo 
podmetnuta onome, čije ime nosi. 

I u Židova je bilo takih apokrifnih knjiga, o kojima se pro- 
nosio glas, da su ih spisali njihovi stari patrijarsi i proroci, 
pa i sam Adam i njegovo najbliže potomstvo. Izmedju ži- 
dovskih apokrifa ima i takovih, koji su po postanju svome 
poganski, pa ih poslije Židovi preinačili na svoju, ali opet ima 
mnogo apokrifa, koji su postali upravo medju Židovima samim. 
A sastavljali su se apokrifi, da bi se njima kao dopunilo i 
proširilo Sveto pismo, koje ne pripovijeda sve, što se zbivalo 
od stvorenja svijeta, pa i ono što pripovijeda, ne kazuje svagda 
opširno. Taki apokrifi, koji kao popunjuju starozavjetne knjige, 
zovu se starozavjetni apokrifi. 

I medju kršćanima spisavali su se apokrifi, kojima se opet htjele 
dopuniti ponajviše novozavjetne knjige: to su novozavjetni 
apokrifi: evangjelja, djela sv. apostola, poslanice i različita 
otkrivenja i vidjenja. A sastavljali su ih koje krivovjerci, da 
bi njima potkrepljivali svoju nauku, koje opet pravovjerni 
kršćani, da bi imali ljudi što čitati za svoju duhovnu zabavu 
i nastavu. 

Kad su medju Židovima stale preotimati mah apokrifne 
knjige, onda se starješinstvo crkveno prihvatilo posla, da pre- 
bere sve knjige i odredi, koje su knjige pravo Sveto pismo, 
a koje su lažne ili apokrifi, da se ne bi svijet varao i čitao 
apokrifne knjige pod Sveto pismo i vjerovao njima. Tako je 
poslije i kršćanska crkva pretrijebila svoje knjige i sastavivši 
kanoni (ustav ili pravilo) osjekla: te i te knjige treba pošto- 
vati i držati za Sveto pismo, a ostale se knjige izbacuju iz 
reda Svetih spisa. Što je knjiga ušlo u kanon, to su kanoničke 
ili ustavne knjige, koje starozavjetne, koje novozavjetne, a kojih 
nema u kanonu, to su sve apokrifi. 

U srednjemu vijeku mnogo su se čitali apokrifi i na istoku 
i na zapadu, i prevodili na narodne jezike, premda je crkva 
što se više moglo smetala i sprečavala njihovo širenje. Oso- 

bito je bogata apokrifima bizantinska književnost, preko koje 
su onda zašle lažne knjige i medju Bugare, onamo se prevo- 
dile na jezik stari slovenski, pa se poslije odanle rasijale po 
ruskim, srpskim i hrvatskim zemljama. Stara ruska književnost 
sva je natučena kojekakvih apokrifa, koji su ponajviše prevo- 
djeni s grčkoga na jezik rusko-slovenski, ali ima i takovih 
apokrifa, za koje ne može biti sumnje, da su najprije bili pre- 
vedeni na jezik stari slovenski, koji se kasnije kao i u drugim 
knjigama promijenio na rusko-slovenski. I naša stara književ- 
nost ima podosta apokrifa, koji su se najviše čitali u onome 
dijelu naroda hrvatskoga ili srpskoga, koji je pristajao s bogo- 
milstvom i s istočnom crkvom, ali našlo im se tragova i u 
našoj glagolskoj književnosti. 

Naši su apokrifi jedni starozavjetni a drugi novozavjetni. 
Apokrifi novozavjetni brojem su pretežniji od starozavjetnih 
apokrifa. 

Medju starozavjetnim apokrifima našim ima i povjesnih 
apokrifa, kao n. pr. što je Život Asenete kćeri Pentefrijeve, 
koju je uzeo prekrasni Josip za ženu; Povjest o Jovu,?) 
koji se predje nazivao Jovan bogati; Povjest o Asi caru, 
koji bješe peti po caru Davidu; Besjeda proroka Jere- 
mije, kako su plijenili Jerusalim it. d,, i proročkih apo- 
krifa, kao n. pr. što je Vidjenje Enohovo, Vidjenje 
proroka Isaije, otkrivenje Baruhovo i t. d. 

Da bi se vidjelo, kako pričaju apokrifi, evo po jednoga pri- 
mjera iz povjesnih i proročkih apokrifa. 

Otvorimo Život Asenete kćeri Pentefrijeve. Poznato je, 
kako su braća prodala Josipa trgovcima ismaelovskim, a oni 
ga preprodali u Egiptu doglavniku Faraonovu; kako je dopao 
tamnice, i kazavši Faraonu što znači njegov san, postao prvi 
do Faraona nad svom zemljom egipatskom. »I oženi ga — 
piše u Svetome pismu — Asenetom, kćerju Potifere, sveće- 

nika onskoga.« Na ovo nekoliko posljednjih riječi privezao je 
naš ćirilovski apokrif čitavu pripovijest, kako je Josip došao do 
Asenete i vjerio se njome. 

U gradu Onu — tako u glavnome priča apokrif — bješe 
Pentefrije, svećenik i savjetnik Faraonov, i imadijaše kćerku 
Asenetu od osamnaest godina. A bijaše Aseneta krasna struka 
i lijepa lica, da ljepše nema na svijetu. I proču se za njenu 
ljepotu po svemu Egiptu, pa je prošahu i sinovi prvih vlastela, 
i vojvode, i carevi. I pobiše se više puta prosioci oko nje. 
Začuvši za ljepoticu Asenetu 1 prvenac Faraonov, uze moliti 
oca svojega, da bi mu je dao za ženu, a otac ga odvraćaše: 
» Nije za te žena od niskoga roda! Ja ću te vjenčati kćerju cara 
Joakima.« 

Aseneta ne vidjaše nigda muškarca, jer Pentrefrije bješe po- 
digao u dvoru svome visoku kulu, i na najgornjemu podu 
uredio devet klijeti za svoju kćercu. Prva klijet bješe velika 
i prekrasna, sva crvenim kamenom postavljena, a stijene sve 
ukrašene različitim dragim kamenjem. U toj klijeti bješe ne- 
brojeno bogova egipatskih, zlatnih i srebrnih, i žrtvovaše im 
Aseneta i bojaše ih se. U drugoj klijeti čuvahu se kovčezi 
Asenetini a u njima haljine i sav nakit njezin. U trećoj na- 
stavaše Aseneta sama, a u ostalih šest komora djevojke Ase- 
netine, svaka u svojoj komori. I sve bjehu vrsnice njezine, 
sve se rodiše one iste noći kad i ona, i bjehu vrlo lijepe, kao 
zvijezde nebeske, a muška glava ne govoraše nigda s njima. 
U klijeti, gdje boravljaše Asencta, bjehu tri okanca, jedno na 
sjever, drugo na jug, a treće na istok, i prema ovome stajaše 
i odar njezin. A oko svega dvora digao se grdan zid i u 
njemu četvora gvozdena vrata. .Uza sav zid bjehu zasadjena 
različita drveta, krasna i plodonosna, a dvoru na desno iz- 
bijaše iz zemlje vrutak, koji potjecaše kroz dvor. 

U tome nasta prva od onih sedam rodnih godina, a Josip 
dodje u okolicu grada Ona i kupljaše pšenice vrlo _ mnogo, 
koliko je pijeska morskoga. I približivši se gradu Onu, posla 
dvanaestoricu od svojih ljudi u grad, poručivši preko njih 

Pentefriju, koji se čas prije bješe vratio sa sela kući, da će 
k njemu o podne na objed. Čuvši Aseneta, da joj se otac i 
majka vratiše, skoči i obuče se u bogate haljine, sve zlatom 
protkane, i opasa se pojasom zlatnim, i stavi na ruku na- 
rukvicu, a o vrat objesi ogrlicu od dragoga kamenja, koje sve 
bješe ispisano likovima i imenima bogova egipatskih. I sadje 
niz kulu i pristupi k ocu i materi svojoj i cjeliva_ih.. Pente- 
frije i žena njegova radovahu se gledajući kćerku, koja bješe 
krasna kao nevjesta božja, pa iznesavši pred nju voće, groždje, 
datulje i smokve, što su ih donijeli sa sela, reći će Pentefrije 
Aseneti: »Sjedi ovamo izmedju nas, pa da ti kažem nešto.« 
I sjede Aseneta izmedju oca i matere, i uzevši je otac za desnu 
ruku reče joj: »Eto danas će k nama Josip, koji je nad svom 
zemljom egipatskom. On je čovjek blagočastiv, mudar i dje- 
vičan, kao i ti što si. Dodji dakle, dijete moje, i ja ću te dati 
njemu za ženu.« Razumijevši Aseneta što joj otac govori, 
probi je kao krvavi znoj i prognjevi se i razvalivši oči na 
oca reče mu: »Pa ti hoćeš mene da daš kao robinjicu čo- 
vjeku tudjinu i robu kupljenome? Zar ne znaš, kako je on 
zgriješio sa ženom gospodara svoga, i on ga bacio za to u 
tamnicu? Ja nikada njegova! Ja ću poći za careva sina pr- 
venca.« Čuvši to otac njezin, postidje se i ne htjede više da 
govori Aseneti za Josipa. U tome bahnu pred njih sluga 
njihov i reče: »Evo Josipa pred vratima od dvora.« Kad to 
začu Aseneta, a ona pobježe od roditelja svojih, podje u klijet 
svoju i stade k prozoru što gleda na istok, da vidi Josipa, 
gdje ulazi u dvor. 

A Pentefrije i žena njegova i sav rod njegov izidoše da 
dočekaju Josipa. I otvoriše se vrata što su na istok, a Josip 
se uveze na kolima, koja bjehu druga za Faraonovima. I 
bjehu upregnuta četiri konja, bijeli kao snijeg i zlatnom uz- 
dom zauzdani, a kola sva zlatom pokovana. Josip bješe odjeven 
u bijelu haljinu, na glavi mu vijenac sa dvanaest izabranih 
kamena, nad svakim kamenom po jedna zlatna zvijezda, a u 
desnici carsko žezlo. Unišavši Josip u dvor, sva se vrata za- 

tvoriše, i niko od tudjina ne smjede u dvor. I pristupi Pen- 
tefrije i žena njegova i sav rod njegov osim jedne kćeri Ase- 
nete, i pokloniše se Josipu. I sadje Josip s kola svojih, i po- 
zdravi ih sve desnicom svojom. A ugledavši Aseneta Josipa, 
umekša se srce njeno, koljena joj uzeše klecati, a tijelo se 
tresti, 1 uhvati je strah i uzdahnu govoreći: »Kuda ću jadna 
i gdje ću se sakriti od Josipa, na koga sam hulila? Ta on 
sve znade, i njemu nije ništa skrovito ni tajno! Prosti, Bože 
Josipa silnoga, jer nijesam znala što govorah. Rekoh, da će 
doći kupljeni rob, a to došlo k nama sunce s nebesa na svojim 
kolima. Ne htjedoh biti žena njegova, a sad da mi je biti i 
robinjica njegova!« I unidje Josip u dvor Pentefrijev i sjede 
na stolicu, i opra noge njegove Pentefrije, i postavi mu napose 
sto, jer Josip ne jedjaše s Egipćanima. 

Pogledavši Josip uz kulu, zapita Pentefrija: »A ko je ono 
ženskinje, što stoji kod prozora? Neka se miče iz dvora!« 
Jer Josip zaziraše od žena egipatskih, koje ga jednako salije- 
tahu, a on ne šćaše da zgriješi pred Bogom Izraelovim. I 
reče Pentefrije: » Gospodaru! Ona, što si je vidio na prozoru, 
nije tudjinka, nego domašnja, kći naša, djevojka, koja mrzi na 
muža, i još nigda ne vidje muške glave do danas, pa ako 
hoćeš, ona će doći i govoriti s tobom, jer je kćerka naša a 
sestra tvoja.« I bi veseo Josip, čuvši da mrzi na muškarce, i 
reče Pentefriju i ženi njegovoj: »Ako je kći vaša, a ono 
neka dodje, pa da mi bude kao sestra, i ja ću je zaljubiti 
kao sestru svoju.« I otrča mati Asenetina, i privede je k 
Josipu. 

I reče Pentefrije kćeri svojoj: »Podaj cjeliv bratu svome, 
jer i on je djevičan kao i ti što si.« I pozdravi Aseneta Jo- 
sipa, a on joj odzdravi. I opet reče Pentefrije k Aseneti: 
»Pristupi bliže, i podaj cjeliv bratu svome.« Kad ona pristupi, 
da cjeliva Josipa, a Josip pruživši desnicu, metnu je na prsi 
njezine i tisnu je od sebe govoreći: »Ne valja da čovjek bla- 
gočastiv, koji blagosilja ustima svojim Boga živoga,. cjeliva 

ženu tudjinku, koja blagosilja ustima svojima idole nijeme i 
mrtve !« 

Čuvši Aseneta, što reče Josip, ojadi se u srcu svome i uz- 
dahnu i poglediše na nj, a oči joj bjehu pune suza. Kad vidje 
Josip Asenetu, gdje je žalosna, smilova se na nju, jer Josip 
bješe krotak i milostiv i bogobojazan. I diže ruku nad glavu 
njezinu i reče: »Gospode, Bože oca mojega Izraela, višnji i 
silni, daj oživotvori i obnovi djevojku ovu i blagoslovi je 
duhom svojim, pa da udje u pokojište tvoje, što si pripravio 
onima, koji te ljube.« I obradova se Aseneta, čuvši blagosiljanje 
Josipovo i otrčavši uzide u komoru svoju i pade na odar svoj 
sva zabunjena s riječi Josipovih, a u srcu svome osjećaše i 
radost i muku i strah. I udari plakati, i raskaja se i pomrzi 
na bogove svoje i jedva čekaše da budne veče. U tome Josip 
poobjedovavši reče momcima svojim da upregnu konje, »jer 
— veljaše — treba da obidjem sve zemlje i gradove.« A Pen- 
tefrije ga ustavljaše, ali Josip ne šćaše ostati, i ode, obećavši 
se da će do osam dana opet doći. 

Otišavši Josip, ode i Pentefrije s rodom svojim na selo, a 
Aseneta osta sama s djevojkama i prenemagaše se i plakaše. 
U tome dodje i noć, a djevojke podjoše da spavaju, samo 
Aseneta ne šćaše na počinak, nego otvorivši izidje na vrata, 
i našavši vrataricu gdje spava s djecom svojom, požuri se na 
dvor i skinuvši zavjes svoj, napuni ga prašinom sa smetlišta 
i prosu po podu od svoje komore. I zaključavši vrata tvrdo 
ključem gvozdenim, stade uzdisati i plakati. Čuvši djevojka, 
koju najviše ljubljaše Aseneta, plač i uzdisanje, podje da vidi 
šta je, a kad tamo, vrata zatvorena! I stade zvati Asenetu, a 
ona joj se iznutra odazva: »Boli me glava, pa ne mogu da 
ti otvorim.« A kad ode djevojka, Aseneta usta, i otključavši 
tiho vrata, podje u drugu komoru, u kojoj bjehu kovčezi, i 
otvori jedan kovčeg i izvadi crno ruho, što ga je nosila, kad 
joj bješe najstariji brat umr'o. I svuče carsko svoje odijelo i 
obuče crno i opasa se vrvcom, i poskidavši koprenu i vijenac i 
prstenje, baci sve na prozor siromasima. I pokupi sve bogove 

svoje, zlatne i srebrne, i zdrobivši ih na sitno vrže ih kroz 
prozor ubogima i potrebnima. I večeru carsku svoju, pogače, 
meso i ribe, i sve žrtve svojih bogova baci na okance psima 
da jedu. A najposlije obuče se u kostrijet, rasplete pletenice 
svoje, posu glavu pepelom, leže na smet, što bješe na podu, 
i busajući se objema rukama u prsi, plakaše gorko svu noć 
do zore. A bješe prah na podu od groznih suza kao blato, 
ali ona opet leže na nj i ležaše do sunčanoga zahoda. I tako 
činjaše Aseneta sedam dana ne okusivši ništa. 

A kad nasta dan osmi, Aseneta se diže s poda i pruživši 
ruke i oči k istoku, uze moliti Gospoda, da bi je izbavio iz 
ruku djavolovih. I dok se ona tako moljaše, eto angjeo sidje 
s neba, i zovnu Asenetu. I reče Aseneta: »Ko me zove? Ko 
to dodje u komoru moju, kad su vrata zaključana a kula vi- 
soka?« 'I opet je zovnu angjeo, a Aseneta se odazva: »Evo 
me, Gospode, kaži mi, ko si ti?« I odgovori joj angjeo: »Ja 
sam starješina u hranu Gospodnjemu i vojvoda nad svjema 
vojskama višnjim, ustani i slušaj!« 

I podiže oči svoje i vidje, a to pred njom isti Josip, samo 
što mu lice bješe kao munja, oči kao svjetlo sunčano, kose 
kao plamen ognjeni, a ruke i noge kao željezo usijano. Vi- 
djevši Aseneta utvaru, pade nice i zavapi: »Gospode, pomiluj !« 
a angjeo je slobodjaše govoreći: »Ne boj se, Aseneta! Skini 
kostrijet, umij se i obuci odjeću novu, svijetlu, pa onda dodji 
ovamo, da čuješ, šta ću ti kazati.« I udje Asenata u klijet, 
gdje bijahu kovčezi, i otvori kovčeg, i izvadi odjeću, novu 
stajaću, pa svukavši crnu, obuče se u svijetlu, opasa se po- 
jasom zlatnim, otrese prah s glave svoje, umi lice svoje čistom 
vodom, i pokrivši glavu dobrim zavjesom, vrati se u klijet, 
gdje bijaše utvara. I reče joj angjeo: »Ne boj se, Aseneta, 
Gospod je uslišao molitve tvoje.« | 

Utješivši se Aseneta, zamoli angjela, da bi se odmorio, a 
ona će mu prostrijeti sto i donijeti hljeba i vina, kojega miris 
seže u nebesa, pa onda kad malo založi, može poći kud ga 


volja. A on joj reče: »Daj mi i meda.« »Poslat ću na selo 

— odgovori djevojka — pa će donijeti meda.« »Ne treba — 
prihvati angjeo — podji u klijet i ondje ćeš naći meda.« Ode 
Aseneta i nadje na stolu sat, sav natučen meda, bijela kao 
snijeg a mirisaše kao dah života. A kad ga iznese pred an- 
gjela, on je kao prekori, što je rekla, da nema meda u kući, 
a ona pravdajući se reče: »Ne imadijah, gospodaru, u kući 
meda, a što ga nadjoh onamo u klijeti, bit će izišao iz tvojih 
usta, jer miriše kao usta tvoja.« 

I pruživši ruku, uhvati je angjeo za glavu i reče: »Blago 
tebi, Aseneta, i svakome, ko okusi ovoga meda. Taj med 
sačiniše rajske pčele, i angjeli božji zalažu se njime, i ko 
okusi njega, ne će vidjeti smrti do vijeka.« I ureza desnicom 
svojom od meda i okusivši najprije on sam, metnu rukom 
svojom meda i Aseneti u usta. 

I pruživši ruku, taknu se prstom najprije onoga kraja od 
meda, što bješe na istok, pa onda onoga kraja, što bješe na 
sjever, i bi svaki put prst njegov kao krvav. A Aseneta stajaše 
na lijevo i gledaše šta se radi, ato izmilješe iz voštine!) 
pčele bijele kao snijeg, a krioca im rumena kao jakint, glave 
kao od zlata a žaoke oštre, i povrvješe sve po Aseneti od 
pete do glave i po usnama, a bjehu velike kao stršljenovi. I 
zapovjedi angjeo pčelama, da se prodju Asenete. I odmah 
ostaviše Asenetu, popadaše na zemlju i zamriješe. I opet im 
zapovjedi angjeo: »Ustanite i podjite svaka na svoje mjesto !« 
I ustaše i izidoše na dvor. »Jesi li vidjela?« zapita angjeo 
Asenetu, a ona odgovori: = Vidjela sam.« I reče joj angjeo: 
»Kao što se izvršiše zapovijesti moje, tako će se izvršiti i 
ono, što ti govorah.« I taknu se angjeo voštine i planu plamen 
i proguta voštinu, a iz spaljene voštine izvi se blag miris i 
ispuni svu klijet. 

I reče Aseneta k angjelu: »Ima, Gospode, u mene šest dje- 
vojaka, koje me dvore, a rodiše se sve one iste noći koje i 

ja, i ljubim ih veoma. Ako hoćeš, prizvat ću i njih, pa da ih 
blagosoviš, kao i mene što si blagosovio.« I prizva Aseneta 
djevojke svoje a angjeo ih blagosovi i reče Aseneti: »Makni 
de taj sto.« A kad se Aseneta okrenu, da prihvati za sto, 
nesta angjela, a Aseneta vidje kao ognjena kola, gdje se dižu 
na nebo. | 


U tome dodje momak od Josipa govoreći: »Danas će Josip 
silni, božji, k vama« I pozva Aseneta nastojnika i rekavši 
mu: »Zgotovi mi dobru večeru, jer dolazi Josip silni, božji,« 
otide u klijet, otvori kovčeg, izvadi vjenčano ruho i obuče 
se kao nevjesta. A došavši Josip, sjede na stolicu Pontefrija, 
oca njezina, a Aseneta donese vodu da mu opere noge. I 
reče joj Josip: »Neka dodje koja od sluškinja i opere mi 
noge,« ali ne dade Aseneta: »Nemoj, gospodaru, jer ruke 
moje tvoje su ruke, a noge tvoje moje su noge, i ne će 
ih niko prati do ja sama.« I opravši mu noge, Josip je uze 
za ruku i cjeliva je, a ona poljubi njega u glavu. A kad u 
tome dodjoše sa sela njezini roditelji, i vidješe kćer gdje 
sjedi s Josipom, obradovaše se veoma, i hvaljahu Boga i 
gošćahu se. I reče Pentefrije Josipu: »Sutra ću pozvati bo- 
ljare i gospodu egipatsku, pa da se vas dvoje vjenčate,« a 
Josip odgovori: »Treba prije da Faraonu kažem za Asenetu, 
jer je on otac moj, i on će mi je dati.« I podje Josip i kaza 
Faraonu, a on se obradova, i učini sjajnu gozbu za sedam 
dana, i pozva sve vlastele egipatske, i zapovjedi: »Ko za ovo 
sedam dana, što će se pirovati, uzradi kaki težački posao, 
kaznit će se smrću.« Po vremenu rodi Aseneta Josipu dva 
sina: Manasiju i Efrema. 


Prodjoše sedam rodnih godina, nastanuše sedam gladnih 
godina a Jakob zaputi u Egipat. Josip i Aseneta izidoše ocu 
nasusret i povedoše u Egipat. A Simeon i Levije sprovadjahu 
Josipa i Asenetu, i Levije idjaše Aseneti s desne strane a Josip 
s lijeve. I držaše Aseneta za ruku Levija, jer ga ljubljaše kao 
čovjeka, koji je prorok, blagočastiv i boji se Boga, a on gle- 

dijući besjede, što su napisane bile na nebu, čitaše ih i kazivaše 
tajno Aseneti. 

Opazivši jednom prvenac Faraonov Asenetu, zagleda se u 
nju, jer bješe veoma lijepa. I pozva k sebi Simeona i Levija 
pa ih stade nagovarati, da otmu Asenetu Josipu i dovedu je 
k njemu. A oni povadiše mačeve i zaprijetiše prvencu Fara- 
onovu, a on se prepade i zamoli ih, neka ništa ne kazuju 
bratu Josipu. Ali prvenac Faraonov ne mogaše se proći Ase- 
nete, nego čuvši da Dan i Gad ne trpe brata svoga Josipa, 
pozva ih k sebi i poče im lukavo govoriti: »Znam, da ste 
junaci, nemojte dakle da poginete ženski, nego ohrabrite se 1 
oprite se neprijateljima svojim. Čuo sam brata vašega Josipa, 
gdje govori ocu mojemu Faraonu: »»Dana i Gada rodila je 
robinjica i to nijesu braća moja, pa jedva čekam da umre 
otac, da im se osvetim i da zatrem sve koljeno njihovo, jer 
ne smiju da budu sunasljednici naši oni, koji me prodadoše 
Ismaelovcima.«« I na to prista otac moj«. I zabuniše se Dan 
i Gad i moljahu prvenca Faraonova da bi im bio na pomoći, 
a on im se obeća: »Ja ću ove noći ubiti oca svoga, jer je 
Faraon otac moj kao otac Josipov, a vi ubijte Josipa.« »Kako 
zapovijedaš, tako će biti«, odgovoriše braća prvencu Faraonovu. 
»Cusmo, kako reče Josip Aseneti: »Podji sutra na selo, ier je 
došlo vrijeme da se bere groždje i dat ću ti šest stotina ljudi 
braniča a osam pratilaca««. Daj dakle i ti nama ljudi koliko 
treba«. I dade im sin Faraonov svakome po pet stotina ljudi 
i postavi ih knezove i vojvode. A onda rekoše njemu Dan i 
Gad: »Mi ćemo još noćas poći i sakriti se u dolini u trsku, 
a ti uzmi sa sobom pedeset strijelaca i podji podalje naprijed, 
pa ćemo uhvatiti Asenetu, i sasjeći njene pratioce. Ako nama 
umakne Aseneta na kolima svojima, a ono ne će tebi.« I uči- 
niše, kako smisliše. 

Sin Faraonov podje u ložnicu: oca svoga da ga ubije, ali ga 
ne pustiše stražari »jer — rekoše, — otac tvoj pobolijeva 1 nije 
spavao čitavu noć, već sad što je malo usnuo, pa nam je 
zapovjedio da ne puštamo nikoga k njemu, pa ni tebe.« Raz- 

gnjevi se sin Faraonov i uzevši pedeset strijelaca sve samih 
konjanika, podje kao što se bješe dogovorio s Danom i Gadom. 
A kad dodje Aseneta na zasjedu u dolini, zametnu se boj, 1 
sva pratnja Asenetina izgibe, a ona se jedva spase i pobježe 
na kolima. Začuvši za nevolju Asenetinu Levije, dojavi braći 
svojoj, i uze svaki mač svoj i pripasa ga, i uzeše štite svoje 
i baciše ih na ledja, i uzeše koplja svoja u desnice svoje i 
pognaše se za Asenetom, a Aseneta bježaše naprijed. I eto sin 
je Faraonov srete sa svojim konjicima. Ugledavši ga Aseneta, 
zadrhta joj sve tijelo i napade je strah veliki i prizva ime Boga 
svojega. 


A na kolima sjedjaše Benijamin, dijete od petnaest godina, 
a bijaše velik i silan, neizrečeno lijep, hrabar kao lavče i veoma 
bogobojazljiv. I skoči s kola i uze kamen iz potoka i baci se 
njime na sina Faraonova. I pogodi ga iza desnoga uha i pro- 
buši mu glavu, a sin Faraonov pade s konja na zemlju. I 
reče Benijamin kočijašu: »Daj mi iz potoka pedeset kamena«, 
i dobivši ih pobi sve ljude, što su bili sa sinom Faraonovim. 
A braća Josipova Ruvim i Simeon, Levije, Juda i Zavulon 
udariše iznenada na zasjedu i sasjekoše sve osim braću svoju. 
koji zavapiše: »Pogibosmo! Ubijmo Asenetu pa zamaknimo u 
guštaru od trske«, i potjeraše za Asenetom. Vidjevši gdje će 
je stići, Aseneta se zamoli u Boga, a Bog usliša molitvu nje- 
zinu, i odmah poispadoše mačevi iz ruku gonitelja njezinih i 
obratiše se u prah. Prepadoše se nevjerna braća i padoše na 
zemlju i poklonivši se Aseneti moljahu, da bi im prostila, a 
ona im reče: »Ne bojte se ništa, vaša su braća ljudi bogo- 
častivi i boje se Boga, nego zadjite u čestu, dok im se umo- 
lim i utišam gnjev njihov. Ne bojte se, Bog će nam suditi«. 
A sin Faraonov umrije poslije tri dana od rane, i Faraon 
plakaše sina svojega i od silnoga plača razbolje se i prestavi. 
Na samrti ostavi krunu sinu svojemu mladjemu i Josipu, i 
bješe Josip kao otac sinu Faraonovu. A Bogu našemu svaka 
slava, čast i poklon, sada i do vijeka. Amen. 

A sad da ogledamo koju proročku knjigu. Uzmimo Otkri- 
venje Baruhovo. 

Kad car Nabukodonozor opusti Jerusalem, stade proroka 
Baruha plač i jauk, a Bog da bi ga utješio, posla k njemu 
angjela svoga, a on ga podiže na nebesa, pa mu zapovjedi da 
sve napiše upravo što je i kako je vidio. Sve je to zabilježeno 
u otkrivenju Baruhovu. | 

Uze me angjeo sile — tako od prilike pripovijeda Baruh — 
i ponese me, i gdje bješe tvrdina nebeska, ondje bješe prvo 
nebo, i na tome nebu vrata prevelika. I reče mi angjeo: 
»Udjimo u ta vrata«. I idjasmo pedeset dana i pokaza mi 
spasenje božje i vidjesmo polje preširoko i na njemu ljude, a 
obrazi im bjehu volujski, rogovi jelenji, noge kozje a crijeva 
ovčja. I zapitah angjela govoreći: »Kaži mi, koliko su debela 
nebesa, što prodjosmo, i kakovo je to polje, kaži mi, da bih 
i ja mogao kazati ljudima.« I reče mi angjeo: »Koliko je od 
istoka do zapada, toliko su debela nebesa«. I opet rekoh an- 
gjelu: »A kaki su to ljudi?«, a on mi odgovori: »To su ti 
oni, što su gradili kulu babilonsku, pa ih je Bog preobrazio«. 
Iuze me angjeo, i povedavši me na drugo nebo, zapovjedi 
mi, da otvorim velika vrata, i reče: »Unidjimo«. I udjosmo 
leteći (a idući trebalo bi sedam dana) i pokaza mi preveliku 
klijet i bjehu u njoj stvorenja neobična, lica im bjehu pasja, noge 
jelenje a rogovi kozji. Upitavši angjela: »Šta je to?«, on mi 
odgovori: »I to su oni, što su gradili grad i kulu babilonsku, 
da bi se po njoj uspeli na nebo.« Ti su gradili i sagonili sve, 
muškinje i ženskinje, da bi im radilo. I bješe vidjeti, gdje 
jedni sijeku drvo, drugi gaze blato, ovi miješaju vapno, a oni 
peku opeke. I bješe nevolja velika medju njima od istoka do 
zapada. Tu radjaše žena, i porodivši se, povi dijete u pregaču 
i položi na zemlju pa odmah nastavi miješati vapno. I sagra- 
diše kulu, osamdeset tisuća lakata u visinu i pet stotina lakata 
u širinu, i skovaše svrdlo, da provrte njime nebo, pa da vide 
kakovo je nebo: kameno ili mjedeno. I vidje Bog bezumlje 
njihovo i oholiju njihovu, i pobi ih sve palicom nevidjenom, 

1 razdijeli im jezik na trideset i dva jezika, a predje govorahu 
svi jedan jezik, sirski, sve od Adama do gradjenja kule babi- 
lonske. 
I odnese me angjeo u svjetlište — idući trebalo bi trideset 
i dva dana — i pokaza mi preširoko polje, a to se u polju 
digla previsoka gora, a na njoj leži zmaj, koliko je od istoka 
do zapada, i sagibajući se pije more, na dan po lakat mora, 
a zemlju jede kao i sijeno. I rekoh ja, Baruh, angjelu: »Go- 
spode! Zašto taj zmaj ispija more, svaki dan po lakat mora 
a more ne presiše?«, a angjeo odgovori: »Čuj, Baruše! Bog 
je stvorio tri stotine i trideset i tri rijeke: prva je rijeka Afija, 
druga Avarija, treća Agorenik, četvrta Dunavo, peta Efrat, 
šesta Azakat, sedma Zetnust, osma Ineus, deveta Tigar. I tako 
ima još čudo velikih rijeka, i one sve ulaze u more, i njima 
se ispunjava more. Zato je i stvorio Bog zmaja, i zapovjedio 
mu da pije more, na dan po lakat mora, jer inače more sve po- 
topi, i nigdje ne bi bilo suhe zemlje.« I opet zapitah angjela : 
»A da kolika je, Gospode, utroba toga zmaja, kad ispija na 
dan po lakat mora a jede zemlju kao sijeno?« A angjeo od- 
govori: »Koliko je dno paklu, tolika je utroba njegova«. I 
zamolih angjela, da mi pokaže drvo, koje premami Adama i 
Evu, te biše izagnani iz raja, a angjeo mi ovako reče: »Znaj, 
Baruše, to ti je jedno loza vinova, a drugo pohota grješna, 
koju izli Satanael na Adama i Evu. Zato i prokle Bog lozu, 
jer je Satanael bješe zasadio, i baci prokletstvo na Adama i 
-Evu.« I rekoh: »Ako je prokle Bog, a ono treba da je se 
prodju ljudi«. I odgovori angjeo ovako: »Kad Bog pusti potop 
na zemlju, navali voda i dodje četrdeset lakata iznad najviših 
gora, i prodrije u raj i odnese lozu. A kad opade voda, izide 
Noje iz kovčega i nadje lozu gdje leži na zemlji, i ne _znadi- 
jaše za nju šta je. Ali budući da bješe slušao, kakova je loza, 
opomenu se i pomisli: to je loza, koju je zasadio Satanael u 
raju i prevario Adama i Evu, pa je zato i prokle Bog. I reče 
Noje: »»Ako je zasadim, prognjevit će se Gospod na _me««. 
1 pade na zemlju i moljaše se i pošćaše četrdeset dana, jed- 

nako pitajući: »»Ako zasadim lozu, Gospode, hoćeš li se 
prognjeviti na me?«« I posla Bog angjela svoga Sarsaela i po- 
ruči Noju: »»Ustani i zasadi biljku, što si je našao, 1 ja ću 
je promijeniti na dobro«« ali čuvaj se, Baruše, u nje osta još 
nešto od zla, kao i u Satanaela. Koji se opijaju, oni griješe, 


brat ne miluje brata, otac ne ljubi sina, iz zla lozina niče. 


ubijstvo i preljubočinstvo, tadbina i zvako zlo«. 

I opet mi reče angjeo: »Ajde, Baruše da ti pokažem 
sve tajne, pa da vidiš, odakle sunce«. I pokaza mi oružje šiljasto 
na četiri strane, a na tome oružju sjedjaše čovjek s ognjenim 
vijencem na glavi. I nošahu to oružje četiri stotine angjela a 
ptica prelijetaše s istoka na zapad. I reče angjeo: »Čovjek što 
sjedi na oružju a na glavi mu ognjeni vijenac, to je sunce, a 
ptica, što prelijeće s iztoka na zapad, čuvarica je svega svi- 
jeta. Ona raskriljuje krila svoja, i prikriva ognjene luče sun- 
čeve. Da nje nema, propadoše ljudi a svijet sav izgorje, ali 
ona treba da brani svijet. No vidi na desnome krilu što piše.« 
I pristupih i pročitah: »Mene ne rodini nebo ni zemlja, nego 
me rodi sin očev«. 

I reče mi angjeo: »Podji, Baruše, malo naprijed, pa ćeš vi- 
djeti slavu božju«. Podjoh i začuh pjevanje angjelsko, i ču- 
jismo gdje se ori grom s neba. Upitavši angjela, kaka je to 
grmljava, odgovori on: »To je grom, rastavlja se svjetlo sun- 
čano od tmine, a angjeli nose vijenac k prijestolu božjemu«. 
I vidjeh sunce i pticu, gdje idu sjetni neveseli, pa zapitah an- 
gjela, šta je ptici te je sjetna nevesela, a on mi odgovori: 
»Od žara sunčinoga sjetna je i nevesela«. I čuh, gdje viče: 
»Svjetlodavče Bože, pošlji svijetu svjetlo!« I odmah pijetli za- 
plevaše a ja zapitah: »Gospode, koliko počiva sunce ?«. I reče 
mi angjeo: »Od časa kad pijetli zapjevaju pa do dana«. 

I opet mi reče angjeo: »Čuj, Baruše, da ti još koju 
kažem o suncu. Kad prodje sunce nekoliko puta ispod neba, 
onda dodje četrdeset angjela, i uzmu vijenac suncu i odnesu 
ga k prijestolju božjemu, jer se oskvrnio od grijeha ljudskih. 
Kad prolazi sunce ispod neba, ne. može da gleda bezakonja 

čovječja, ubijstva, preljube, pa udari plakati i kalja svoj vijenac. 
Zato treba da se čisti kod prijestolja božjega. « 

A ja rekoh angjelu: »Gospode, kaži mi, da znam, šta 
je mjesec?« I odgovori angjeo: »Mjesec je žena i sjedi na 
kolima, a kola vuče četrdeset volova, sve sami angjeli«. A 
upitavši ga, zašto mjesec ne svijetli kao sunce, odgovori an- 
gjeo: »Znaš, kako je zmija prevarila Adama i Evu, i kako su 
oni opazivši da su goli uzeli ljuto plakati i plakaše s njima 
sva stvorenja, nebesa i sunce i zvijezde i sve se pokoleba, a 
samo mjesec podsmijevaše se; zato se Bog razgnjevi na nj, i 
pomrači svjetlo njegovo i odredi do malo vremena da ostari 
pa opet da se rodi, a iznajprije ne bješe tako, nego bješe još 
svjetliji od sunca i svijetljaše kako je dan dugačak«. 

I uzevši me angjeo, pokaza mi jezero, veoma veliko, 1 
reče: »To je jezero, iz kojega uzimaju oblaci vodu i dažde 
po zemlji«. I rekoh ja, Baruh, angjelu: »A da kako govore 
ljudi, da oblaci izlaze iz mora, i da uzimaju vodu morsku i 
dažde po zemlji?« I odgovori angjeo: »Varaju se ljudi, ne 
znajući šta govore. Voda je morska slana, pa da je dažd od 
mora, ne bi bilo nikakoga ploda po zemlji«. 

I uze me angjeo i postavivši me na nebo pokaza mi 
ogromna vrata, na kojima bjehu upisana imena ljudska. I reče 
mi angjeo: »Koji će ovamo ući, njihova su imena ovdje na- 
pisana.« I upitah angjela: »Hoće li se otvoriti ta vrata, eda 
bismo unišli?« I odgovori angjeo: »Ne će, dok ne dodje Mi- 
hailo«. Dok mi čekasmo, a to se zaori glas s nebesa kao tri 
tisuće gromova. I upitah angjela: »Kaki je to glas«, a on mi 
reče: »Izlazi Mihailo, da primi molitve ljudske«. U tom se i 
vrata otvoriše, a začu se grom joši jači, i pride Mihailo i 
srete angjela, koji bješe sa mnom, i pokloni mu se. I vidjeh 
u ruci njegovoj posudu veliku i duboku, koliko je od neba 
do zemlje, a u tu posudu ulaze molitve ljudske. I dodjoše 
angjeli sa zemlje noseći darove pune cvijeća. I reče mi an- 
gjeo: »To su angjeli, koji služe ljudima pravednicima, i pri- 
nesoše dobre darove, i daju ih Mihailu, koji ih sprema u ovu 

posudu«. I vidjeh opet angjele, gdje dolaze praznoruki i bijahu 
neveseli s griješnih ljudi, što nijesu ništa našli u njima. I vapi- 
jahu k prvonačelniku Mihailu: »Daj ne šalji nas više k lju- 
dima, koji jednako teže samo na grijeh!« I odgovori im Mi- 
hailo: »Čujte, angjeli božji, ne odstupajte od ljudi, nego budite 
oko njih, dok se ne raskaju i obrate k Bogu!« I ču se glas: 
»Poslužite grješnicima, dok se pokaju; ako li se ne pokaju, 
a ono ćete navaliti na njih ljutom bolezanjom i naprasnom 
smrti, skakavcima i gusjenicama, slanom i gromom i gradom, 
a gradove njihove opustit ćete, jer se ne boje Boga niti se 
skupljaju u crkvu na molitvu, nego mjesto molitve prinose 
kletvu«. 

I reče mi angjeo: »Pogledaj, slugo božji, i vidi pokojište 
pravedničko, i slavu i veselje i radost, i opet vidi pokojište ne- 
častivih, suze i uzdisanja njihova i crva koji ne spava.« I rekoh 
angjelu: »Daj, Gospode, da i ja plačem s njima, ne bi li 
Gospod poslušao plač moj i smilovao se na njih«. I dodje 
glas s nebesa: »Snesite Baruha na zemlju, da kazuje ljudima, 
što je vidio i čuo, tajne božje, a Bogu našemu slava do vijeka. 
Amen«. 

Mnogo su pretežniji apokrifi novozavjetni, od kojih su opet 
jedni historički, a drugi proročki, a ima i apokrifnih poslanica. 
Historički apokrifi novozavjetni pripovijedaju ili o Hristu, 
kao n. pr. Evangjelje Jakobovo, Evangjelje Niko- 
demovo, Pripovijest Josipova, Mladost Gospoda 
Boga i Spasa našega Isusa Hrista, Kako se prepirao 
Isus Hrist s djavolom i t. d., ili o Bogorodici, kao n. p. 
Obraz i uzrast presvete gospodje naše Bogorodice, 
Kako je Bogorodica umrlaiuzašlananeboit.d.; 
ili o apostolima, kao n. p. Djela svetih apostola An- 
drije i Mateja, Djela svetoga Tome it. d. Medju 
proročkim knjigama znatna su otkrivenja, kao n. p. što je 
apokrifno Otkrivenje Ivana bogoslova, Kazivanje 
sv. Metodija o carevima i posljednjemu vremenu, 
O Antihristu it. d.; ovamo su pristali i apokrifi kao što 

je Čitanje sv. Marije o mukama. I poslanica apokrifnih 
ima, n. p. Poslanica Avgara cara, što ju je odnio Ana- 
mija brzohodac Gospodu Bogu našemu Isusu Hristu,i Odgo- 
vor Gospoda našega Isusa Hrista, što ga je odnesao Ana- 
mija brzohodac Avgaru caru odeskome i t. d. 

Kao za ogled evo nekoliko primjera i od te vrste apokrifnih 


knjiga. 
Izašavši Gospod na goru Maslinsku — tako čitamo u Pre- 
piranju Isusa Hrista:s djavolom — reče učenicima 


svojim : »Dajte da se postimo četrdeset dana i četrdeset noći, 
pa onda da se prepiremo s djavolom.« I pošćaše se Isus i 
učenici njegovi četrdeset dana i četrdeset noći, a djavo do- 
čuvši za to, razgnjevi se veoma i podje k Isusu i stade se 
s njime prepirati. A ne mogavši nikako sapreti Hrista, uspne 
se djavo na goru Maslinsku i sabravši čitavu vojsku svojih 
djavola, oruža ih, pa na Gospoda! I reče im djavo: »Opravite 
se, djeco moju, pa hajdete naprijed preda mnom a ja ću za 
vama, jer se digao Hristos, veliki suparnik naš, na nas, pa 
ako ga pogubimo, naša je slava i čast. Podjite dakle naprijed 
a ja ću za vama, pa da udarimo na Hrista«. I podiže se prah 
od sila djavolskih 1 vidješe apostoli Gospodnji i prepadoše se, 
a gore uzdrhtaše i vode se smutiše. A Petar pobježe od 
Gospoda. I viknu za njim Isus: »Kuda ćeš Petre?« a on se 
pokaja i vrativši se stade Hristu za ledjima. Ugledavši Gospod 
silu djavolsku, zapita učenike svoje: »Ko je svrgao djavola 
s nebesa?« a oni mu odgovoriše: »Ti, Gospode, i otac tvoj 
i duh sveti«. I zapovjedi Gospod oblaku, i uhvati djavola i 
objesi ga strmoglavce za nogu, i sile njegove pobjegoše od 
lica Gospodnjega, kao dim od vjetra, a čete djavolove bježahu 
u pećine vapijući: »Kuda ćemo, jadni? Hristos nam objesi go- 
spodara u vazduhu». I zavapi djavo glasom velikim: »Pomiluj 
me, Gospode, i pusti me na zemlju«. I Isus se smilova i za- 
povjedi oblaku, da pusti djavola. I spusti ga na zemlju, a 
djavo uteče u pećinu pa napunivši usta svoja pljuvačkama 
smisli da popljuje Hrista.i podje k njemu, a. Isus mu reče: 

»Šta si opet smislio, djavole?« A djavo mu odgovori: »Dok 
te ne svladam, ne ću biti jednak višnjemu, niti ću mirovati, 
dok te ne predam razbojniku židovskome da te razapne«. 
»Dobro si rekao — odgovori Isus — ja treba da umrem, a 
drvu, na kome će me propeti, klanjat će se ljudi i njime 
goniti tebe«. I zapovjedi Isus zemlji te se provali tri stotine 
lakata u širinu, i reče djavolu: »Vidi, djavole, kolika je pro- 
past, u koju ćeš ti i svi poslušnici tvoji«. I zapita ga djavo: 
»A koliko je duboka ta propast?« a Isus mu odgovori: »Da 
dijete od tri godine uzme kamen i baci u propast, pa da ka- 
men pada tri godine čitave, još ne bi došao do dna, tolika 
je ova propast, u kojoj ćeš stajati svezan neraskidljivim lancima 
do svršetka svijeta«. »A onda?« zapita djavo. »Bit će tvoje 
carstvo do tri godine« odgovori Isus. »A onda?« nastavi 
pitati djavo, a Isus mu reče: »Prve godine ne će na svoj 
zemlji biti ni jedne mjere žita, ni jedne mjere vina _a sve 
poradi tebe, djavole. I učinit ću opet tri godine kao tri mje- 
seca, a tri mjeseca kao tri nedjelje, a tri nedjele kao tri dana 
a tri dana kao tri časa, a tri časa kao tri trenuća oka«. »A 
onda ?« prihvati djavo. I reče Gospod: »Onda ću ražeći zem- 
lju kao žar, pa ću saviti nebesa kao kožu, a moru ću zapo- 
vjediti da presahne i bude kao kamen. I onda će moja mati 
saći na zemlju, ilvan bogoslov i Ilija i Enoh, koji nijesu oku- 
sili smrti, i sputit će tebe, djavole, verugama, koje se ne 
kidaju, a Bogu našemu slava do vijeka. Amen«. 

U ono vrijeme — tako počinju Djela sv. apostola Tome 
u ćirilovskome rukopisu dubrovačkom koji je prepisan g. 1520. 
— izabra Isus dvanaiste apostola... I reče Isus: »Mećite svi 
apostoli ždrijebi; poći hoće jedan od vas u indjinsku') zemlju 
ustavljati ljudi od idolije*). I metaše ždrijebi, i skoči Tomi, i 
reče Toma: »Gospodine, ova ždrijeb iskoči meni, usiono*) m; 
je k onimijem ljudem poći, podobni su zvijerju«. Reče Isus: 


") u indijsku zemlju, u Indiju. 2) poganstva. ) mučno, teško. 

»Tomo, izabraniče moj, ne boj se; pošlju') s tobom Petra i 
Matiju do prvoga grada«. 

I podioše i pridjoše u jedan grad i sjedoše po srijedi grada 
togaj. I hodjaše tuj tržac Jovan, Kondopora cara, indjinskoga 
gospodina sluga i reče im tržac Jovan: »Od kuda vi jeste, 
bratjo?« Reče Petar: »Što pitaš nas?« Reče Jovan: »Pitam 
vas, rabi*) li vi jeste, ali ste slcbodni ljudi?« Reče Petar: 
»Rabi mi jesmo, jednomu Hristu molimo se«. Reče tržac: 
»Prodajte mi jednoga od vas da kuplju*)«. Reče Petar kupcu : 
»Počekaj; pride gospodin naš, ašte*) koga ti trebuje od nas 
kupiti«. I javi se njim Isus: »Ne bojte se, Petre, Tomo, iza- 
braniče moj, nijesam daleko od vas«. I sjede na kamenu Go- 
spodin, i reče Petar trgovcu: »Toj gospodin naš sjede«. I pride 
Jovan tržac ka Isusu i reče: »Raduj se, časni mužu, prodaj 
mi jednoga od raba tvojijeh da kuplju«. Reče Gospodin: 
»Koga hoćeš, prodam ti, Petra ti ne prodaju*), domačedac*) 
mi jest, poslenik jest. Koga hoćeš od ovijeh?« I reče tržac: 
»Hoću Tomu kupiti; koliko hoću dati?« Reče Gospodin: 
»Cijena ga jest tri litre srebra«. Da tržac tri litre srebra Go- 
spodinu. Reče tržac: »Pošlji ka zakonikom«. Reče Isus: »Ne 
trebuje ti zakonika; prinesi mi hartiju i mastilo« i pisa list 
Isus govore"): »Ja prodaju Tomu Jovanu tržcu«. I prizva Isus 
Tomu i poda mu cijenu njegovu i reče: »Ponesi ovuj cijenu 
sobom u tuj stranu, u ku ideš, i razdijeli ništijem, sjerotam i 
udovicam«. I rastaše se i uznese se Isus na nebo. 

.I grediješe*) Toma za trgovcem. I dočeka ga trgovac i 
reče: »Tomo, povjedj*) mi, koju hitrost!") najbolju umiješ?« 
1 reče Toma: »Ziditelj jesam polačam, i pravednijem spudi'') 
tvoriti, i rala na iskopavanje trnja vučca od zemlje.« I reče 
trgovac: »U istinu takogaj hitarca'*) iskah gospodinu mojemu 
Kondoporu caru.« 


5) pošljem — poslat ću. ?) robovi. 3) kipim. “) ako. *%) ne prodajem | 
-— ne ću prodati. %) ko je rodjen u kući. ") govoreći. %) gredijaše — idjaše. 
9) kaži. !) vještinu 1!) sud, mjera? 12) vještak. 

I privede ga ka caru i reče: »Ovo jesam priveo meštra 
crkvam i polačam.« I obeseli se car i prida Tomu Levgitu 
knezu i reče: »Povedi ga u dom tvoj, da ti djela hitrosti u 
domu tvojemu.« I prida mu Levgit imanje svoje i prizva 
Kondopor car Levgita kneza i posla ga na daleko poći u inu 
zemlju. | 

Dok je knez izbivao, krsti se Arnisimija, gospodja njegova, 
a dočuvši to knez na povratku svome reče knez ljutit: »Zovite mi 
skotoubijce.« I dozvaše skotoubijce i reče: »Uhitite mi Tomu, 
i odrite mu kožu, i ne izimajte mi duše iz njega, hoću ga 
mučiti mukom gorkom.« I rekoše skotoubijce: »Što učinismo? 
Ako odremo ga, toj gospodin njegov opaliti će nas? ako ne 
odremo, toj knez naš ubije nas.« I reče Toma: »Bratjo, či- 
nite zapovijed gospodina vašega.« I počeše ga derati, i odriješe 
ga. I povedoše ga knezu i reče: »Prinesite mi octa troljetnoga.« 
I doniješe mu i reče: »Ogrebenajte mi meso o njem, 1 izlijte 
octa na nja... I vidje gospodja Arnisimija odrta Tomu, i 
skoči s visoke _ polače i ubi se.... I usta Toma i uze 
kožu svoju i postavi ju polak glave Arnisimijne . . . i usta 
gospodja od mrtvijeh. Čuvši to knez, krsti se i on i mnogi 
drugi. 

I izadje Toma iz toga grada noseći kožu svoju na štapu i 
približi se ka gradu ka drugomu. I zasta muža plačući u gradu 
i reče Toma: »Što plačeš, mužu ?« I reče: »Plaču') se, žalos 
mi je odoljela, otidi od mene, brate!« I reče Toma: »Povjedj 
mi, ne kaješ*) se.« 1 reče starac: »Imao sam šest sinova, i 
šesti je bio zaručio kćer arhibiskupa, i u sni mu se javi ju- 
noša*): ako se veće opomeneš o ženi tojzi (o kćeri arhi- 
biskupovoj), da ne imaš veće mene vidjeti u vici sijem.“*) 
I arhibiskup rasrdi se, i izbi sve šest sinova. A veliko bjeh 
zaimao zlato i srebro, i ne imaju) česa izvratiti državniku,“) 


1) plačem. 2) ne ćeš se kajati. 3) mladić. *) u vijeku ovome. 5) ne 
imam. 5) čovjek kojemu je ko dužan (koji drži čovjeka pod dugom.) 

i hodju') na grob sinova svojijeh plačući.« Utješivši starca, 
pride Toma ka grobu njih i položi kožu svoju kon*) glave 
sinova starčevijeh, i ustaše iz groba sinove starčevi i mnogi 
koji bjehu umrli prije sedam ljeta, i ti ustaše od mrtvijeh. I 
vidje toj znamenije narod veliko, i mnogi vjerovaše i krstiše 
se od njega i po njem idjehu mnogi i moljahu ga govoreći: 
» Tomo, pribudi u nas.« I reče Toma: »Nije mi rečeno jednomu 
gradu blagovijestiti.« - 

I podje ka inom gradu, k arhibiskupu. Izide arhibiskup su- 
proć Tomi i š njime dvije vojvode, i reče: »Tomo, ti li se 
naričeš utori*) Hristos? Ne Hrista li mi raspesmo i kamenjem 
pobismo? Ne bi li ti dovolje u svoje Galileje, da si prišao 
sjemo nas mučiti?« I reče arhibiskup vojvodam i vojnikom : 
»Uzmite mi kamenje, i pobijte Tomu.« I prikloniše se po 
kamenje, i ne mogoše se opet izdvignuti, i ležahu po zemlji 
upijući Tomu govoreći: »Apostole Isukrstov, pomiluj nas, 
vjerujemo u Boga tvoga, koga i ti vjeruješ.« I pomilova ih. 

Najposlije — tako se završuju Djela sv. Tome u jednome 
srpsko-slovenskom rukopisu — javi se Gospod Tomi, uze 
kožu njegovu i obloži je oko tijela njegova govoreći: »Pri- 
lijepi se k tijelu Tominu, kao i prije što si bila.« I prilijepi se 
koža, i bi kao i prije. I reče Gospod Tomi: »Uzidi sa mnom 
na oblak moj, pa da te vratim k braći tvojoj.« I uze ga oblak 
i odnese k apostolima, i nadje ih sve zajedno, a i Pavao bješe 
s njima, i Marija, imati Gospoda našega Isusa Hrista. I po- 
zdravivši sve, sjede Tome medju njih i uzeše kazivati šta 
je ko doživio. I proslaviše Boga, kojemu slava do vijeka. 
Amen. | 

A evo što se čita u jednome proročkom apokrifu za Anti- 
hristai posljednje vrijeme. 

U posljednje vrijeme carovat će carevi: jedan pet godina, 
drugi devet, treći sedamnaest, četvrti sedam, a peti opet devet 
godina i na samrti ostavit će caricu trudnu. I onda će doći divovi, 


1) hodim. 2) kod. 2) drugi 

i rodit će se muško čedo, i carovat će nad zemljom pet godina, 
a zemlja -ne će nositi ploda do samo ječam. I taj će car 
umrijeti, a zacarit će se djevojka, i carovat će pet godina. I 
onda će prići krasna ptica, od koje nema ništa ljepše na čita- 
vome svijetu. I pjevat će svakim jezikom, ljudskim i skotskim. 
A djevojka će reći: »Da se nadje čovjek pa da mi uhvati 
pticu, baš bi ga carski obdarila«. I polakomit će se čudo ljudi 
i ne će moći uhvatiti ptice. I onda će sletjeti ptica gradu na 
vrata pa će pjevati krasno prekrasno, a iz usta njenih pokapat 
će pjena, te će djevojka reći: »Donesite mi zlatnu pliticu«. 
I nakapavši pjene, ucvast će pjene kao i cvijet. I opet će reći 
djevojka: »Donesite mi zlatnu pliticu, da omirišem i cjelivam 
cvijeće«. I kako će sagnuti glavu, da omiriše cvijeće, a ono 
će odmah useliti se u nju Antihrist i nosit će ga do tri godine 
pod srcem. I rasjest će se djevojka, a iz nje će izići Antihrist 
i bit će kao dijete od sedam godina. I činit će čudesa mnoga: 
mrtvi će ustajati, hromi hodati, slijepi progledati, i premamlji- 
vat će rod čovječji. Onda će Ivan bogoslov saći s nebesa i 
reći Antihristu: »Zar ti je zato dana vlast, djavole, da bi pre- 
mamljivao red kršćanski?« I odgovorit će mu djavo: »Ta 
nijesam li ja Bog te mogu stvarati čudesa kako hoću?« I reći 
će Ivan djavolu: »Ako stvoriš kamenje ovo da bude živo, a 
ono ću ija vjerovati«. A to ne će moći učiniti, nego će reći 
Ivanu: »A možeš li ti?«, a on će odgovoriti Antihristu: »Ja 
ne mogu, ali ću prizvati glas Gospodnji, i on će učiniti, što 
tražiše. I zamolit će se Ivan: »Gospode, pošalji glas glasova 
svojih, neka vidi vrag, da si ti Bog svedržitelj«. I onda će 
zavapiti angjeli: »Slava tebi, Gospode!« a kamenje će oživjeti, 
i poteći će sve kamenje. A Bogoslov će se uznijeti na nebesa 
a Antihrist za njim! I reći će Bogoslov k Bogu: »Zar ćeš 
dopustiti, Gospode, da djavo uljeze k tebi?« a Bog će odgo- 
voriti: »Ne boj se, neka udje, pa će opet pasti na zemlju«. I 
doći će duh djavolov do vrata nebeskih, a deset angjela izići 
će protivu njega, i bacit će ga na zemlju, a on će svijetleći 
pasti pred sunčanim gradom na zemlju. Taj je grad sav od 

zlata i natučen svakoga gada zmijinjega a oko grada savila se 
zmija a usta su joj na vratima gradskim. I pustit će Ilija grom 
na nju i rascijepit će je na dvije pole: jedna će zamrijeti, a 
druga će živjeti i skočiti, da pograbi Iliju, a Ilija će pobjeći 
u Jerusalem, i onamo uhvatiti onu polovinu zmije, što će 
živjeti, i odvući je na mjesto, gdje je pogrebena glava Ada- 
mova, i tu će zaklati zmiju, a krv će isteći na zemlju. I raz- 
gorjet će se zemlja na sve strane, i oganj će brzo izići iz 
grada, i vidjet će ga ljudi, na polju orući, u daljini od pet 
dana, i poteći će da ispregnu volove, ali u taj čas preletjet će 
oganj i spaliti svu zemlju, i sve što je na njoj. I gorjet će 
vatra do večera, i stinut će se sva zemlja. Onda će doći 
Gospod, i sjest će na prijesto u Jerusalemu, a angjeo će za- 
 otrubiti u rog Abramov. I uzdrhtat će sve sile nebeske, i pre- 
past će se svako stvorenje, zvijezde će popadati a sunce će 
se pomračiti. Po tome će poteći sve kosti ljudske po zemlji. 
Što je god pomrlo, ili more potopilo, ili zvijer izjela, ili druk- 
čije kako poginulo, sve će se zgrnuti na sudište Gospodnje. 
I poteći će ognjena rijeka od podnožja, a angjeli će potjerati 
sve preko rijeke, da podju pred Boga. A kad se svrši sud, 
opazit će Gospod Ivana Krstitelja, gdje stoji neveseo, pa će 
ga zapitati: »Šta stojiš, Ivane, i zašto se ne moliš? I tebi bih 
dao, kao što sam dao apostolima i prorocima, a ti ne ćeš da 
moliš«. Onda će se osloboditi Ivan i reći: »Daj, Gospođe, 
sluzi tvojemu, šta te moli«. A Gospod će mu obećati: »Dat 
ću ti, štogod zaišteš«. I onda će zaiskati grješne duše da mu 
ih da. I presveta Bogorodica zakrilit će okriljem svojim grješ- 
nike osim krivovjerce, bludnike, i kalugjere, koji živu u ne- 
čistoti. Molite, braćo moja, stari i mladi, molite Boga 1 
svetoga Ivana Krstitelja, da nas izbavi muka. Ko se pokaje 
na ovome svijetu, a ima_mu trideset godina, bit će oncga 
svijeta kao angjeo; ako ima pedeset godina, bit će kao 
apostol, a ko se pokaje u starosti, bit će kao pravednik. 
A ko se ne pokaje i ostarjevši umre, ne će mu biti pro- 
šteno, i ući će na široka vrata, a koji se pokaju, ući će 

na uska vrata u radost vječnu k Bogu, komu slava do vijeka. 
Amen«. | 

Osobito su znameniti apokrifi, u kojima se prikazuju muke 
paklene. Evo izvatka iz glagolskoga rukopisa od god. 1468., 
u kome se priča, šta je vidjela prečista Marija u paklu. 

Jednom se zaželje Prečista, da vidi pakao i muke paklene, 
i uzide na goru Maslinsku i moljaše se k Isusu Kristu, i u 
taj čas dodje arhangjeo Mihailo i četiri stotine angjela s njime, 
i pozdraviše presvetu Bogorodicu. I reče Presveta k Mihailu: 
»Kaži mi sve, što jena nebu i na zemlji, i gdje se muči rod 
čovječji i kolike su muke.« 

I zapovjedi Mihailo angjelima, i otvoriše pakao, a vidjevši 
gdje se muči narod, ljudi i žene, reče Bogorodica k arhan- 
gjelu: »Kaki su to grješnici?« a Mihailo odgovori: »Ti 
nijesu vjerovali oca i sina i svetoga Duha, i zato se tako 
muče.« 

I vidje Marija na drugome mjestu tminu veliku i zapita 
Mihaila: »Kakova je to tama, iko se muči u njoj?« a angjeo 
joj odgovori: »Mnoge duše leže u toj tmini.« I reče Marija: 
»Maknite tu tminu, da vidim muke,« a Mihailo odgovori: 
»Ne možeš, Presveta, vidjeti tih muka« jer, dodaše drugi an- 
gjeli, »zaprijeti nam Otac, da ih ne otkrivamo, da ne vide 
patnici svjetla, dok ne dodje tvoj sin, sedam puta sjajniji od 
sunca.« | 
= Sažali se Presvetoj i podignuvši oči k nebu reče: »U ime 
oca i sina i svetoga Duha, neka se digne tmina pa da vidim 
te muke.« I diže se tmina i pokri sedmoro nebesa, a to leži 
.mnoštvo ljudi i žena i stoji ih plač i vapaj. Vidjevši to Pre- 
sveta proplače i reče: »Šta radite, jadni, i kako ste ovamo 
zapali?« Ali od patnika nema glasa ni priglasja! I rekoše an- 
gjeli stražani: »A što ne odgovarate Presvetoj 2« I odgovoriše: 
patnici: »Od vijeka nijesmo vidjeli svjetla, pa ne možemo da 
gledamo gore« a ležaše vruća smola po njima. Vidjevši to- 
Presveta, zaplaka, a patnici joj nastave govoriti: »Sina tvoga, 
Bogorodice, ne bješe k nama, niti nam se javi Abram, pradjed, 

ni Ivan krstitelj, ni Pavao apostol, a kako si ti Presveta došla 
te nas pitaš?« I zapita Marija Mihaila: »Ko su ovi, i kaki su 
im grijesi?« a Mihailo odgovori: »Ti nijesu vjerovali svete 
Trojice niti su slavili tebe, Bogorodice.« I opet ih pokri tama, 
koja bješe i otprije na njima. 

I reče Presvetoj Mihailo: »Kamo ćemo: na zapad, ili na 
jug ?« I reče Presveta: »Na jug.« I pristupiše herubi i serafi 
i četiri stotine angjela i odnesoše Gospodju na jug, odakle 
ishodjaše rijeka ognjena, a u njoj stajaše čudo naroda, liudi i 
žene, neki do pojasa a neki do prsa, , jedni do brade a drugi 
dovrh glave. I zapita Mihaila: »Ko su ono, što stoje do 
pojasa u ognju?« »To su oni, koje je stigla kletva očina i 
materina.« »A oni što stoje do prsa u ognju?« »Govorahu zle 
riječi svojim kumovima, i oskvrniše se u nečistoti.« »A oni, 
što stoje do vrata u ognju?« »Jedjahu meso čovječje.« »A 
kako to može biti?« zapita Presveta, a Mihailo odgovori: 
»Čuj, Gospodjo! To je čeljad, što je pometala djecu i bacala 
ih psima da jedu; to su braća, koji su jedan drugoga na smrt 
predavali, i roditelji. koji su djecu svoju vodili na sud pred 
careve i knezove, a oni ih ubijali.«_ »A oni što stoje dovrh 
glave u ognju?« »Kunijahu se krivo: tako mi časnoga križa.« 

I vidje Presveta čovjeka, gdje visi za nogu a crvi ga jedu, 
i zapita za nj Mihaila, a on joj reče: »To je lihvar, koji je 
uzimao veliku kamatu na svoje bogatstvo i zlato.«. | 

I vidje Presveta ženu, gdje visi obješena za uho, i zapita 
Mihaila, a on joj reče: »Ta je mnoge duše okaljala i zato se 
inuči tako!« I zaplaka Gospodja i reče: »Bolje bi bilo, da se 
nije ni rodila.« 

I reče arhangjeo: »Ali još jednako nijesi vidjela, Presveta, 
velikih muka.« I reče Presveta: »Hajdemo, da vidimo velike 
muke.« I zapita Mihailo : »Kamo ćemo?« a Marija odgovori: 
»Na zapad.« I pristupiše herubi i serafi i četiri stotine angjela 
i odnesoše Gospodju na zapad. I vidje Presveta oblak ognjeni, 
i u njemu ognjene postelje, a na njima leži mnogo naroda, 
ljudi i žene, i zmije na njima, a plamen ognjeni proždire ih 

kao trsku. I zapita Marija za te grješnike a Mihailo joj tuma- 
čaše: »Ti nijesu ustajali na jutrenju u svetu nedjelju nego su 
lijeneći se ležali kao mrtvi: i zato se muče.« »A ko ne može 
ustati, šta da radi?« »Čuj, Gospodjo: kome se zapali klijet 
na četiri ugla i zahvati oganj svu klijet, i ne može pobjeći, 
onaj nema grijeha!« 

I vidje Presveta ognjeni sto a za njim sjede ljudi i žene. 
»Ti nijesu htjeli — reče Mihailo — ustajati pred popovima, 
kad su išli u crkvu, i zato se muče tako.« 

I vidje Marija željezni stup sav pobit kukama, na kojima 
višahu ljudi i žene. svi obješeni za jezike. »To su klevetnici, 
što razdvajaju brata od brata.« 

I upazi Presveta čovjeka, a cn visi obješen za svih svojih 
dvadeset nokata, krv udara iz njega a jezik mu je svezan ka- 
menjem i ne može da rekne: Gospode pomiluj! I pomoli se 
Presveta Bogu, da bi razdriješio čovjeku jezik, i dodje angjeo, 
koji bješe nad tom mukom, i razveza mu jezik. A Mihailo 
reče za nj Presvetoj: »To je čovjek crkvenjak, koji nije vršio 
volje božje, a trošio je crkveno blago, govoreći: služim crkvi, 
pa treba od crkvenoga da se i hranim. Kako je radio, tako 
je zaradio.« I opet mu se svezaše usta. 

I reče Mihailo: »Hajdemo, Presveta, da ti pokažem, kako 
se popovi muče.« 1 vidje Presveta, a to visi pop obješen za 
svih dvadeset svojih nokata a oganj bije iz njega. »To je pop 
— reče za nj Mihailo — što služeći pred oltarom nije mario, 
kad je lomio tijelo Gospodnje, za mrvice, što su padale na tle 
k20 zvijezde.« 

I vidje Presveta čovjeka gdje ga muče zmije krilate, tri na 
glavi, dvije na očima, a jedna na ustima : to je čovjek čitalac, 
koji ne vrši ono, što zapovijeda evangjelje. 

I pokaza Mihailo Bogorodici grješnike, što su bili na zemlji 
patrijarsi a prestupali zakon božji: jedu ih crvi. 

I vidje Marija ženu, gdje visi obješena za svih dvadeset 
svojih nokata: to je popadija, što se po smrti svoga popa 
preudala. 

I reče Mihailo: »Hajdemo, Presveta, pa da ti pokažem gdje 
se muči nebrojeno ljudi.« I vidje Presveta rijeku ognjenu, i 
bješe u toj rijeci vidjenje krvavo, što izlažaše i proždiraše 
zemlju, a iz sredine rijeke razljevahu se valovi ognjeni, i tu 
bješe sva sila grješnika. I reče arhangjeo: »To su lupeži, i 
koji prestupaju post prije vremena, koji jedu kuće udovičke, 
koji rastavljaju roditelja od djece, pijanice, prekupci, kamatnici, 
knezovi i biskupi što preziru ubožare, patrijarsi što ne izvršuju 
volje božje, i nečisti bludnici.« I proplaka Presveta i reče: 
» Teško vama grješnicima !« 


I reče Mihailo: »Šta reče, Presveta? Još nijesi vidjela ve- 
likih muka.< I zamoli ga Marija: »Pokaži mi velike muke.<« 
I reče Mihailo: »Kamo hoćeš, Presveta? Na istok ili na 
zapad, na desno od raja ili na lijevo, gdje su velike muke ?« 
I odgovori Presveta: »Hajdemo na lijevo!« I pristupivši herubi 
i serafi i četiri stotine angjela, odnesoše Bogorodicu raju na 
lijevo. 

I gle! tama velika i vazduh ognjeni i rijeka ognjena a u 
njoj vrela smola. I bješe ondje mnoštvo ljudi i žena, i klo- 
kotaše kao vjetar po moru, i potapaše grješnike, i ne mogahu 
izustiti: Pomiluj nas, Gospode! a izjedaše ih crv, koji ne gine, 
i škrgutahu zubima, a grabljivoj zvjeradi ne bijaše broja. I po- 
zdraviše angjeli stražari Bogorodicu a Mihailo tumačaše: »U 
toj se ognjenoj rijeci muče Židovi, koji su prikovali Sina 
božjega, i svi pogani, i koji su griješili s kumama i sa sestrama 
i s kćerima svojima, pa otrovnici i kamatnici, razbojnici i 
žene što su davile djecu Ko dopadne u tu tminu, mučit će 
se do vijeka.« 

Onda reče Mihailo: »Hajdemo, Presveta, pa da ti pokažem 
ognjeno jezero, gdje se muči svijet kršćanski.« I ču se plač i 
vapaj, ali patnika ne bješe vidjeti ni jednoga. »To su sve sami 
nazovi kršćani — reče Mihailo — koji se nijesu za vremena 
pokajali.« I reče Marija k Mihailu: »Molim te, daj da se i ja 
mučim s tima kršćanima, koji se nazivahu sinovi božji.« I 

odreče joj Mihailo: »Nemoj, nego se vrati u raj i počini 
onamo.« 

I reče Presveta: »Molim ti se, daj pokreni sve sile nebeske 
i angjelske, da se mole za grješnike, ne bi li se kako umolli 
Gospodu.« I moljahu se, ali ih Bog ne posluša. 


I reče Marija Mihailu: »Zapovjedi angjelima, da me ponesu 
pred oca nevidljivoga.« I zapovjedi angjelima i postaviše je 
pred oca nevidljivoga, i moljaše se Presveta Gospodu: »Po- 
miluj, Gospode, kršćane, jer vidjeh _ muke njihove i ne mogu 
ih trpjeti, pa hoću i ja s njima da se mučim.« I sadje glas 
s nebesa: »Kako ću ih pomilovati?« I reče Marija: »Ne 
molim se, Gospode caru. za nevjerne pogane, nego za kršćane, 
koji su se krstili u ime tvoje.« I reče Gospod: »Kako ću se 
smilovati ja na njih, kad oni sami nijesu htjeli da se smiluju 
na se?« I reče Marija: »Pogledaj Gospode na djelo ruku 
svojih, i smiluj se stvorenju svome, koje slavi ime tvoje i 
govori: Pomozi nam, presveta Bogorodice!« I reče Gospod: 
Nema čovjeka na zemlji, koji je prizvao ime moje, a ja ga 
nijesam poslušao, ali oni ne btjedoše prizvati imena mojega.« 
I okrenuvši se Marija reče: »A gdje je proroštvo Mojsijevo? 
Gdje su proroci, koji nijesu nigda zgriješili? Gdje je Pavao, 
ljubimac tvoj? Gdje je Sveta Nedjelja, hvala kršćanska? Gdje 
je sila križa tvojega, koji izbavi Adama i Evu od prve kletve ?« 
I Mihailo i svi sveci božji podigoše glas moleći: »Pomiluj, 
Gospode, kršćane!« a Gospod reče: »Ako su živjeli po za- 
konu Mojsijevu i slušali Pavla, neka bude.« I ne umijahu od- 
govoriti Gospodu. I opet se zamoli Marija: »Pomiluj, Gospode, 
kršćane! Oni su vršili zakon tvoj i čuvali zapovijesti tvoje, 
ali šta ćeš, kad su ludi.« I reče Gospod: Čuj Gospodjo 
Marija! Ako su živjeli po zakonu Mojsijevu i vršili evangjelje 
moje, i nijesu vraćali zlo za zlo, ja ću im prostiti.« I poćutiše 
a Bog ukrati milost svoju grješnicima. 1] sabra Bogorodica sve 
angjele i pravednike i padoše na koljena pred licem božjim, 
a Bog videći tolike molitve, najzad se smilova i reče sinu 

svome jedincu: >»Sidji, sine moj ljubazni, i vidi šta je, i pokaži 
grješnicima lice svoje.« | 

I sidje Gospod s prijestola i javi grješnicima i prekorivši 
ih s grijeha njihovih reče im: »Kako se otac na tolike molitve 
smilovao, dopuštam vam, da od Uskrsa pa sve do Duhova 
slavite oca i sina i Duha svetoga.« Čuvši to Presveta i svi 
angjeli i svi sveci zavapiše jednodušno: »Slava milosrdju tvo- 
jemu, slava carstvu tvojemu, Gospode, slava veličanstvu tvo- 
Jemu, Bože, zajedno s ocem i sinom i s Duhom svetim do 
vijeka. Amen < 

Pored starozavjetnih i novozavjetnih lažnih knjiga obiluje 
apokrifna književnost još i drugim knjigama apokrifnim, u 
kojima se objašnjuju tajne od svake ruke, a ponajviše zago- 
netne pojave prirodne, za koje se mislilo, da zahvataju u 
sudbinu čovječju. S time su u najužoj svezi apokrifi, u kojima 
je čovjek nalazio ustuk gotovo za svako zlo, koje može nauditi 
tijelu 1 duši, čovjeku i njegovu imanju. U tome se koristovao 
svijet osobito zapisima i apokrifnim molitvama. Za čudo kako 
u apokrifnoj literaturi ima za svaku nevolju po koja molitva, 
koje su se počesto upotrebljavale uz bajanje i čaranje, pa da 
bi izašle još tajanstvenije, one su ispremiješane kojekakovim 
riječima grčkim i drugim, kakih možda nema ni u kojemu 
jezikv, nego će biti za taj posao upravo izmišljene. Tu ima 
molitava od bola glave i nosa, od more, od vile, od vještice, 
od uroka, od tečenja krvi iz nosa ili iz rane, od bodenja, od 
zubobolje, od crva, od spanja, od zapora vode, od zle kiše, 
od štete u polju, na lozi ili u vrtu, od vukova, od miševa, 
od gagrice, od groznice, od zmijinja ujeda i t. d. 

Ako se i dovodi apokrifna književnost u svezu s bogo- 
milskim vjerovanjem, a ono se opet ne može reći, da su 
apokrifi u opće tvorevina bogomilska. Ponajviše apokrifa, i to 
upravo najznatniji apokrifi što ih poznajemo, stariji su od bo- 
gomilstva, a čitali su ih ne samo Bogomili, nego i pravo- 
vjerni kršćani istočne i zapadne crkve, ali kao da ni kojoj 
crkvi nijesu bili tako po ćudi kao bogomilskoj. U ostalome 

valja i to spomenuti, da je izmedju one silesije apokrifa teško 
odrediti, koji su apokrifi upravo _ bogomilski, to jest, koje su 
sastavili pa onda 1 čitali samo Bogomili: do danas je broj 
pravih bogomilskih apokrifa još prilično neznatan. 

Izmedju tih apokrifa bit će za nas ponajznatniji oni, za koje 
drže učeni ljudi, da ih je sastavio pop Jeremija. Kao što 
je rečeno (vidi str. 128—130), otprije se vjerovalo, da je po- 
četnik vjerovanju bogomilskome nekaki bugarski pop Bogomil, 
koji je živio u X. vijeku za cara Petra. U starim knjigama 
kazuje se još za jednoga bugarskoga popa Jeremiju, o kojemu 
čitamo, da je mislio i slagao kojekakove basne. Dok se prije 
držalo da su pop Bogomil i pop Jeremija dva različita lica, 
danas kao da je pretegnulo u učenome svijetu mišljenje, da 
je to jedno lice, pop Jeremija, kojega su poslije kao začetnika 
vjerovanja bogomilskoga prozvali i Bogomilom. U popisima 
zabranjenih knjiga spominje se više puta pop Jeremija i nje- 
gove bajke, što ih je smislio, a poimence ove: O krsnom 
drvetu; Navještenje sv. Trojice; O Gospodu 
našemu Isusu Hristu, kako ga zapopiše; Kako je 
Hristplugomorao; Kakoje car Prob Hrista 
bratom nazvao; Pitanja i odgovori o tome, 
odkolikobičestistvorenAdam;Otreskavi- 
cama, a k tome jošte zapisi i molitve odtresavica 
i nežita. Te Jeremijine knjige ili bugarske basne, kako su 
ih u Rusiji zvali, bile su poznate i našim glagolašima, kao 
što do kasnije jedan glagolski spomenik od godine 1468., u 
kojemu je zabilježen ponajveći dio spominjanih Jeremijinih 
gatnja. | 

Kao za ogled evo u izvatku razgovora Od koliko bi 
česti stvoren Adam, koji je u našemu glagolskome ru- 
kopisu sastavljen s drugim apokrifom: Besjede triju sve- 
titelja. Jedan i drugi apokrif gradjen je od samih pitanja 1 
odgovora, po čeriru izlaze veoma nalik na zagonetke. 

Od koliko bi česti Adam stvoren? Od osam: tijelo od 
zemlje, oči od sunca, kosti od kamena, misao od oblaka, duša 

od vjetra, kose od trave.*) — Ko se rodio od matere, i 
umrvši opet unišao u mater? Adam posta od zemlje 1 vrati 
se u zemlju. — Ko se nije rodio pa opet je umro? Adam 
se nije rodio a umr'o je. — A ko nadjenu ime Adamu? Če- 
tiri angjela napisaše: Adam.**) — Koji bješe prvi posao na 
zemlji? Šivanje. Eva šivaše lišće smokovo i njime pokrivaše 
golotinju svoju. — A koliko bješe Adam u raju, pošto je 
zgriješio ? Od šestoga sata pa do devetoga. — Čiji se glas ču 
od istoka do zapada? Kad Eva rodi Kajina. — A kad je po- 
ginuo četvrti dio svijeta? Kad je Kajin ubio svoga brata 
Abela. — A kad se obradova sav svijet? Kad je Noje izišao 
iz kovčega. — A kako se krsti Adam? Jedna čest krsti mu 
se u moru, druga u Jordanu, a treća krvlju Gospodnjom. — 
A kolika bješe glava Adamova? Tri čovjeka mogoše ući i 
smjestiti se u njoj. — Kol'ko je žena imao Adam? Tri: jednu 
od ptica, drugu od zvijeri, a treću Evu. — Ko istinu rekavši po- 
gibe ? Juda. — A ko se slagavši spase ? Petar. — A šta je to: grob 
hodjaše, a mrtvac u njemu pjevaše? Jona u trbuhu ribljemu tri 
dana i tri noći. — Koja zemlja ne vidi sunca? Koja je pod morem. 
— U kojega zvjereta_ima mlijeka i ljeti izimi? U slepoga miša. 
— Koliko ima pregršti vode u moru? Koliko je nebo u širinu 


*) Ostale dvije česti ne spominju se u našemu rukopisu. U jednome 
rukopisu srpskom iz XV vijeka čita se ovako: Oda šta stvori Bog Aćama? 
Od osam česti: prva čest tijelo rjegovo od zemlje; druga čest cd mora, 
treća čest od kamena; četvrta čest od vjetra; peta če t od oblaka ; šesta 
čest od sunca i od rose; sedma čet od misli i brzine angjelske : osma čest 
od svetoga duha. 

**) U srpskome se rukopisu kazuje to ovako: Ko izmisli ime Adamu? 
Č«tiri angjela. Arhavgjel Mihailo podje na istok i vidje zvijezdu, koja se 
zove Anatolija, i uzevši od nje slovo A donese ga pred Gospoda. Arhangjei 
Gavrilo izadje na zapad i vidje zvijezdu. koja se zove Disis, i uzevši ođ 
nje D donese ga prei Gospoda. Rafailo podje na jug i vidje zvijezdu, 
kojoj je ime Arktos, i uzevši od nje slovo A ponese ga pred Gospoda. 
Urilo izide na sjever i vidje zvijezdu, koja se zove Mesevrija, i uzevši ođ 
nje slovo M donese ga pred Gospoda. I reče Gosp:d: ,Čitaj, Urilo!“ I 
pročita Urilo: ADAM. 


188 Bogomilska književnost. 


———.——————— mere Tri sh 


pedalja. — A šta znači: sunce se umivaše? Gospod se kršćaše. 
— A ko stvori medvjeda? Kad je Bog stvorio Adama, onda 
je stvorio djavo medvjeda i duhnu u nj tri puta, a medvjed se 
raspade. I opet ga sastavi djavo ali ne mogavši ga oživiti, 
dodje k njemu Gospod i stavi u nj dušu zvjerinju: i tako je 


u medvjeda tvar djavolska, a duša zvjerinja. — A ko rodi 
vukodlake i vještice? Kad Eva rodi sinove, onda rodi djavo 
vještice i vukodlake, a rodiše se od magarice. — A_ko rodi 


puha? Unišavši u kovčeg, Noje prosu svuda brašna, da vidi, 
hoće li ko k njegovoj ženi. A bješe smjestio sve muškinje na 
jedan kraj, a sve ženskinje na drugi kraj. I reče djavo sinu 
Nojevu: »Prenijet ću te k ženi« i prenese ga, i otide od njega 
a osta trag na brašnu. I zapita sjutradan Noje: »Ko je to ura- 
dio?« A kad sin njegov iskaza sve što je i kako je, zapovjedi 
Noje: »Nek izadje iz nevjeste moje, što se začelo.« I odmah 
izadje puh, zametak djavolji. Kao što je sladak puh, tako su 
slatka čovjeku i djela djavolja. 

I izmedju spisa, za koje se drži da ih je sastavio pop Jere- 
mija, bili su osobito na glasu apokrifi, u kojima se čitaju 
vračevske molitve u svezi sa vračevskim gatnjama i bajkama, 
prema kojima dolaze sve bolesti od kojekakovih zloduha. Evo 
kako je zabilježena Jeremijina priča o tresavicama u jed- 
nome rusko-slovenskome rukopisu. | 

Kod Crvenoga mora ima kameni stup a na stupu sjedi sveti 
apostol Sisinije i gleda, kako se ustalasalo more do oblaki, a 
iz mora izlaze dugokose žene, dvanaest na broj. I rekoše žene: 
»Mi smo tresavice, kćeri kralja Iroda«. I upita ih sveti Si- 
sinije: »Prokleti djavoli, šta dodjoste ovamo?« a one mu od- 
govoriše: »Dodjosmo, da mučimo rod čovječji ::ko nas opoji, 
za njim se naklopimo pa ga mučimo; ko jutrenju prespava, 
Bogu se ne moli, praznike ne praznuje i ustajući pije i jede 
rano: to je naš ugodnik!« I pomoli se Bogu Sisinije: »Izbavi, 
Gospode, rod čovječji od tih prokletih djavola!« I posla mu 
mu Hrist dva angjela i četiri evangjeliste i počeše biti tresa- 
vice sa četiri gvozdena pruta, zadajući im po tri tisuće rana 

na dan. I moljahu im se tresavice: »Ne mučite nas, i gdje mi 
začujemo vaše ime, i u kojemu se rodu slavi ime vaše, od 
toga ćemo roda bježati tri dana, tri konaka daleko.« A Sisinije 
ih zapita: »Kako glase vaša djavolska imena?« Jedna reče: 
»Meni je ime Treseja« Druga reče: »Meni jeimeOgnjeja: 
kao što se peć smolavim drvima zapaljuje, tako Ognjeja žeže 
tjelesa čovječja«. Treća reče: »Meni je ime Ledeja, a od 
Ledeje kao led studeni zebe rod čovječji te se od nje ne može 
čovjek ni u peći ogrijati«. Četvrta reče: »Meni je ime Gnj e- 
teja, a Gnjeteja liježe čovjeku na rebra i svija mu utrobu«. 
Peta reče: »Meni je ime Ginuša, a Ginuša liježe čovjeku u 
prsi, gnoji pleći i ishodi hrakaniem«. Šesta reče: »Meni je 
ime Gluheja, i liježem čovjeku u glavu, zatvaram uši i lemim 
glavu, a čovjek ogluhne.« Sedma reče: »Meni je ime Lo- 
meja, a lomim u čovjeka kosti i hrbat kao silna bura suho 
drvo.« Osma reče: »Meni je ime Puhneja, a puštam otok 
na rod ljudski i oni se napuhavaju.« Deveta reče: »Meni je 
ime Žuteja i jesam kao žuti cvijet u polju.« Deseta reče: 
»Meni je ime Krkuša, i gora sam mimo sve, jer grčim i 
ručne i nožne žile.« Jedanaesta reče: »Meni je ime Gledeja, 
i gora sam mimo sve, jer u noći ne dam čovjeku sna na 
oči, i bjesovi navaljuju na takoga čovjeka te mu se pamet 
miješa.« A dvanaesta reče: »Meni je ime Neveja, najstarija 
sam od sviju sestara; ja sam ona igračica, što usiječe glavu 
Ivanovu, i najgora sam mimo sve : hvatam ljude, i koga uhvatim, 
ne može ostati u životu.« 


U spomenicima srpskc-slovenskim ima mnogo napisa i mo- 
litava od Nežita, pa kako još i danas znadu prosto- 
narodne bajalice za Nežite ili Nežide te ih spominju u svojim 
basmama*), evo i za te tvorevine popa Jeremije nekoliko 
primjera. | 


*) Basma se zovu one riječi skupa, što bajalica ili bajač govor: 
kad baje: | 

Kad idjaše Nežit od Suhoga mora — tako se čita u jednome 
srpskom rukopisu — a Isus silazaše sa sedmoro nebesa, reče 
Isus Nežitu: »Kuda ćeš, Nežite?« I odgovori Nežit: »Idem, 
Gospode, u glavu čovjekovu, da mu srčem mozak, lomim 
čeljust, runim zube, krivim vrat, da mu oglušim uši, oslijepim 
oči, zatisnem nos, prolijem krv, da mu iskrivim usne, udove 
raslabim, žile umrtvim, tijelo izmoždim, ljepotu izmijenim i 
svakim bijesom izmučim.« I reče Isus: »Vrati se natrag, Ne- 
žite, pa hajde u pustu goru 1 pustinju, onamo ćeš naći jelenju 
glavu pa useli u nju, on sve trpi i podnosi; hajde u kamenje, 
ono trpi i zimu i vrućinu, i ono je jako držati te u sebi: 
onamo živi, Nežite, dok prodje nebo i zemlja, a ostavi se 
sluge božjega.« 

Čita se i ovako o Nežitima: Sveti Mihailo Gavrilo uze že- 
ljezni luk i željezne strijele pa podje da strijelja jelena i ko- 
šutu, i ne nadje ni jelena ni košute nego Nežita gdje sjedi 1 
cijepa kamen. I zapita ga: »Ko si ti, što sjediš i cijepaš ka- 
men?« I odgovori Nežit: »Ja sam Nežit, koji cijepam glavu 
čovjekovu i srčem mozag i ljevam krv.« 1 reče mu Mihailo 
Gavrilo: »Prokleti prokletniče Nežite, ne srči mozga niti 
cijepaj glave, nego idi u pustu goru i uljezi u jelenju glavu, 
ona zlo pati i trpjet će tebe. Ako te još gdje nadjem, ili ću 
te posjeći ili prostrijeliti.«< I zamoli se Nežit: »Ne sijeci me 
niti me strijeljaj, otići ću u goru i uljesti u glavu jeljenju, a 
kad začujem ime tvoje, bježat ću preko tri zemlje, svagda 
1 sada.« 

A evo sad jedne stare srpske molitve od Nežita: U početku 
bješe riječ, i rileč bješe u Boga i Bog bješe riječ. U ime oca 
i sina i svetoga Duha. Adam imadijaše Nežita i dade ga Evi, 
a Eva vjetru, a vjetar rijeci, a rijeka moru, a more valovima, 
a valovi kraju, a kraj pijesku, a pijesak zemlji, a zemlja travi, 
A trava rosi, a rosa iskopnje na suncu. Kaošto je rcsa iskop- 
njela na suncu i nestalo je, tako neka nestane i ove bolesti u 
glavi i u svemu tijelu sluge božjega .. . Kao što je gavran 
izišao iz kovčega Nojeva, tako i ova bolest nika izidje i više se ne 

vrati natrag u ovoga slugu božjega . . . U ime oca i sina i 
svetoga Duha sada i do vijeka. Amen. 

Jesu li sve gatnje, za koje se kazuje, da ih je sastavio pop 
Jeremija, doista Jeremijine? Bit će da ih nije sve sam izmislio, 
nego može biti da ih je on prvi preveo ili im dao u svojoj 
nauci osobitu vrijednost, pa se onda po vremenu stalo vje- 
rovati, da su sve izašle iz pera Jeremijina. A može dakako i 
to biti, da je pop Jeremija uzeo nešto iz grčkih apokrifa a 
nešto iz narodnoga vjerovanja ili dodao iz svoje glave, pa 
onda to sastavio skupa u svojim »basnama.« 

A ima li u apokrifnoj književnosti ruskoj, bugarskoj, srpskoj 
i hrvatskoj izvornih apokrifa? Koliko je doslije poznato, takih 
apokrifa ne će biti, premda nema sumnje, da su se gdjekoje 
knjige i preinačivale, dodajući u njima koješta, čega u izvo- 
rima nema. U ostalome ko zna, ne će li se naći s vremenom 
i izvornih apokrifa ? 

Medju Srbe i Hrvate došle su apokrifne knjige iz Bugarske, 
a može biti da su gdjekoje prevodjene u samima krajevima 
srpskim i hrvatskim. U Srba učuvalo se mnogo više apokrifa 
nego u Hrvata, a upravo je za čudo, kako ih je doslije vrlo 
malo nadjeno u Bosni i Hercegovini, gdje je bogomilstvo 
najbujnije procvjetalo. Sva je prilika, da su ih u Bosni i 
Hercegovini najviše pouništili latinski franciskani, koji su došli 
u Bosnu kao inkvizitori već u prvoj polovini XIII. vijeka, a 
od XV. vijeka naprijed bili su oni u spominjanim zemljama 
jedini učitelji i branitelji vjere katoličke. A ne valja ni to 
smetati s uma, da u zemljama srpskim nije nigda onako otelo 
bogomilstvo mah kao u Bosni i Hercegovini, pa zato i nije 
trebalo da se uništuje sve što nije bilo sasvim pravovjerno, 
dok je nasuprot u Bosni i Hercegovini i drugim ovamo na- 
šim krajevima bila opasna za vjeru svaka knjiga, koja je i 
onako iz daljega samo zanosila na bogomilsku nevjeru. A 
može biti još i to, da je u potonja vremena svećenstvo istočne 
crkve, a osobito svjetovno svećenstvo, po naobrazbi svojoj bilo 

manji protivnix apokrifnih knjiga nego latinski svećenici i du- 
hovnici. 


* * 
* 


Tvorevine apokrifne književnosti sredovječne postale su za- 
jednička imovina nemalo svih kršćanskih naroda srednjega 
vijeka, u kojima ima tragova književnoj radnji na narodnome 
jeziku. U kršćanskoj književnosti sirskoj i jermenskoj, kopričkoj 
i etiopskoj, u kršćanskoj književnosti bizantinskoj, medju na- 
rodima slavenskim, romanskim i germanskim, svagdje ispu- 
njaju apokrifi po koji list narodne književnosti. Osim knjiga 
Svetoga pisma čovjek ne bi mogao pokazati gotovo ni jednoga 
djela, koje bi se u srednjemu vijeku tako bilo proširilo po 
svijetu kršćanskome, kao mnogi apokrifi. | 

A to nije čudo. Apokrifi su puni poezije, kakom radja samo 
bujna mašta istočna. Pa kad je još i sada za nas ta poezija 
puna dražesti i čara, kaka je istom morala biti za narode 
sredovječne, u kojih je bila mladenačka mašta još u naponu 
svoje snage? A ne treba ni to zaboraviti: ta je poezija kao 
stvorena za narode, koji su toprv prigrlili nauku Hristovu, 2 
još im duševni pogled ne ojačao toliko, te bi mogli novi 
svijet, što ga otvora kršćanstvo, gledati u svoj uzvišenosti nje- 
govoj. Ta poezija koliko je god kršćanska, toliko se opet 
protivi čistome kršćanstvu i zanosi na poganstvo, pa je upravo 
zato u njoj mogao svaki narod kršćanski, u kome se još ne 
bjehu sasvim zatrle uspomene na staro pogansko vjerovanje, 
naći kao nekaku naknadu za ono, što je primivši kršćanstvo 
bio izgubio. 

A osobito prostome narodu morala su goditi pričanja, kaka 
nalazimo u apokrifima. Što čovjek samo zamisliti može, da 
bi bilo vrijedno znati, sve si to mogao naći u apokrifima, 
koji otkrivaju svaku tajnu na nebu i na zemlji, u vidljivome 
i nevidljivome svijetu, u prošlosti i u budućnosti. Pa na kakav 
način! Oni ne mare, šta će reći za njihovo pričanje razumni 
i prosvijetljeni duh — oni pričaju za živu i pustu maštu! Al: 

upravo se zato i jesu zasjekle njihove bajke i gatnje duboko 
u dušu narodnu i- ostavile u njoj očitih tragova, kojih nije 
moglo zamesti ništa kroz tolike vijekove i vijekove, te ih još 
i danas jasno razbira bistro oko učenjakovo u pjesmi i priči, 
u zagoneci i poslovici narodnoj, u vjerovanju i bajanju na- 
rodnome, u običajima narodnim pa i u samome jeziku na- 
rodnom. A odatle upravo i potječe najveća vrijednost apo- 
krifne književnosti; dok je duh apokrifne knjige u prosvjetnoj 
književnosti već odavno zamr'o, živi on još jednako u narodu 
samome i provijava krozanj. U tvorevinama narodne poezije 
hrvatske i srpske sastajat ćemo se još po često s njime, i on 
će nam objasniti mnogo pojavu, koja bi bez njega ostala za- 
gonetna do vijeka, i otkriti mnoge tajne vezove, koji vežu 
našu narodnu poeziju s poezijom dalekih naroda istočnih i za- 
padnih. I tako apokrifna književnost sredovječna ako i nije 


po postanju svome naša, a ono je postala po rodovima 
svojim naša. 

Prvi prosvjetitelji slavenški: .  . ' 1— 
l. Život sv. braće Čirila i Metodija. — iikdcst Kogstantia: 

Cirilova. — Konstantin kod Saracena i Kozara. — Rasti- 

slavljevi ljudi dolaze u Carigrad. — Car Mihailo šalje Kon- 

stantina i Metodija u Moravsku. — Nastojanje njihovo u 

Moravskoj. — Polaze u Rim. — Raspra u Mlecima. — Sv. 

braća u Rimu. — Smrt Konstantin-Cirilova. — Metodije 

se vraća kao arhiepiskop u Moravsku. — Njemački ga bi- 

skupi stavljaju pod sud i tjeraju u zatočenje. — Metodije 

polazi u Rim da se opravda. — Vrativši se u svoju me- 

tropoliju, Nijemci nastavljaju pletkariti. — Smrt Metodijeva, 

— Učenici Metodijevi bježe od Nijemaca : , 2—14 
II. Glagolica i ćirilica. — Vrijednost pisma. — Jesu li Sla- 

veni prije vremena Čirilova znali za pismo. — Što se mislilo 

za glagolsko pismo do Dobrovskoga, — Kako je Dobrovski 

objašnjivao postanje pisma glagolskoga. — Kako se danas 

o tome pitanju misli. — Postanje pisma ćirilskoga . ; 14—26 
III. Jezik na kojemu su pisala sveta braća. — Šta se 

otprije mislilo za jezik knjiga Čirilovih i Metodijevih. — 

Danas ga zovu jezik stari slovenski ili stari bugarski — 

Jezik stari slovenski obrnuo se u književnosti po vremenu 

na jezik narodni, hrvatski ili srpski, bugarski i ruski. — 

Primjeri jezika staroga slovenskog iz X — XI. vijeka, i hr- 

vatsko-slovenskoga iz XIII. XIV. i XV. vijeka. — Primjer 

staroga jezika hrvatskoga iz XV. vijeka. — U Slavena 

istočne crkve prevladjuje rusko-slovenski jezik, za koji se 

poslije vjerovalo, da je pravi jezik stari slovenski. — Pri- 

mjeri jezika srpsko-slovenskoga iz XVI. vijeka, i rusko- 

slovenskoga kako se danas upotrebljava u istočnoj crkvi. — 


195 


Strana. 

U novije vrijeme starim jezikom crkvenim služi se samo 

crkva a gaji ga nauka ' 26—432 
IV. Književni rad svete braće. — Šta su slali na jeziku 

starome slovenskom Ćirilo i Metodije. — Književno nasto- 

janje njihovih učenika u Bugarskoj. — Vijek Simeonov. — 

Najznamenitiji spomenici jezika staroga slovenskog iz X— XI. 

vijeka. — Osvrt na zasluge prvoučitelja slavenskih , “ 42—54 


Glagolska književnost erkvena: | 55—61 
]. Glagolska služba božja. — Po staroj iređaji pili su 

Hrvati pismo, knjigu i službu božju na slavenskome jeziku , 

od Sv. braće solunske, — Latini se opiru narodnome jeziku 

u crkvi. — Sabor spljetski za kralja Tomislava. — Sabor 

spljetski za kralja Petra I. Kresimira. — Rim zabranjuje 

slavensku liturgiju. — Inocent IV. dopušta Hrvatima sla- 

vensku službu božju. — Naša liturgija u Češkoj i Poljskoj. 

— U nas se zadijevaju o nju i smetaju joj razvijanje i du- 

hovne i svjetovne oblasti. — Kake je cijene liturgija na- 

rodna kao svetinja narodna, pokazuje borba za nju na: 

Lošivju. : : 61—95 
JI. Koliko se rađilo oko crkveno knjige glagolske. = 

Staro ili prvo doba naše kulturne kpjiževnosti. — Spisa- 

telji toga doba gotovo su sve sami duhovnici a ponajviše 

glagolaši svjetovnjaci. — Knjige se pišu i od nevolje i za 

dušu. — Crkvena je kvjiževnost obredna i bogoslovska. — 

Prvo doba glagolske književnosti seže od IX. v. do po- 

četka XIII. v. — Drugo, najsretnije doba, od početka XIII. 

v. do svršetka XV. v. — Treće, doba propadanja, od svr- 

šetka XV. v. do svršetka XVIII. v. Prva glagolska štam- 

pana knjiga. Rad Silvestra Bedričića u Senju i Šimuna Ko- 

žičića na Rijeci. Nastojanje rimske propagande oko naših 

crkvenih knjiga. Šta je radio Rafael Levaković, Josip Pa- 

strić i Matija Karaman. ; : E : . : A 90— 125 


Y Bogomilska književnost: . . . “=. 126—128 
I Ko su bogomili i šta su učili? — Pop Bogomil. = a 
Bogomili u Bugarskoj, medju Grcima, u Italiji, Francuskoj, 
Njemačkoj i u našim krajevima: u Duklji, Srbiji, Bosni, u 
Humskoj zemlji, u Hrvatskoj, Slavoniji i Dalmaciji. — Vje- 
rovanje bogomilsko. — Kako im je bila uredjena crkva. — 

Služba božja i obredi njihovi. — Kako su živjeli Bo- 
gomili : : A : : : E 
JI. Književnost bogomilska. — Sveto pismo. — Apokrifi. 
— Primjeri iz apokrifnih knjiga starozavjetnih: Život Ase- 
nete, kćeri Pentefrijeve. Vidjenje Baruhovo. — Primjeri 
iz apokrifnih knjiga novozavjetnih : Kako se prepirao Isus 
Hrist s djavolom. Djela sv, apostola Tome. O Antihristu i 
posljednjemu vremenu, Marija u paklu. — Književna radnja 
popa Jeremije. — Primjeri izapokrifnih knjiga Jeremijinih: 
Od koliko bi česti sastavljen Adam, O tresavicama i neži- 
tima. — Znamenitost sredovječne apokrifne književnosti . :153—193 


128-—153 


— 


no — = —— 
ih = oe S 
ed — 


Glagolski i stari 


| | 
Bugarska Hrvatska Brojna Stara erkr, Brojna U latinsk, 
glagolica glagolica E vriednost Čirilica vrieduost | pisma 
— | 
.h m 1 A1 a | 
2 PL Ro b 
Q fin J KĐĐ2 V 
% Ya 4 rĐ3_ g 
sb Ub D ht Ad 
J J Gi 65. _e 
8 iti TNX > ž; 
e g : 8 | 6 | dz 
o Dun 9 2 TI Z 
X e Pap 10 . ; | ' 
i 10 1 
8 H [aa je 2, 
M 1? 30: ko e m: i 
x: hn | 40 Ko, 20 
& | gm | 50 N 30 lo 
ski. M, 60 M | 40 mo 
? POVO T 50 no 
9 ad 8 0 10 o 
Pp “m 90 “H 80 | p 
b BO 100.-DbP 100. Xr 
Re | 200 | € (200, s 
VU m | 300 | T 300 t 
| | 


Bilješke. 1. & gg s izgovaralo se od prilike dz; ovakav 
glas ima i hrvatski jezik, n. pr. u Dalmaciji, gdje se riječ 
zora govori kao dzora (koje se bilježi u starih pisaca 
cora). — 2. np u hrvatskim spomenicima čita se redovno 7. 
— 3. & U hrvatskim spomenicima može se čitati št, šćić. — 
4. 8 & izgovaralo se po svoj prilici kao kratko u ili 0. — 
5. 8 h izgovaralo se po svoj prilici kao kratko e ili i. — 
6. A At bit će glasilo kao zatvoreno e u riječi dćte po 

kajkavskome izgovoru; kadšto treba čitati A A m ja, a u našim 
spomenicima i kao e ili i. — 7. € A e čita se kao en izgo- 
voreno na nos, kao n. pr. u francuskoj riječi fin. — 8. se x 
a izgovara se kao on na nos, kao n. pr. u francuskoj riječi 
bon. — 9. ge m znaci su za glas, sastavljen od ji e, koje 
vidi pod 7. — 10. 2€ i ww znaci su za glas, sastavljen od Ja 
a, koje vidi pod 8. 

